
L. S.

Ordinem tenentes dignitatis quam quaelibet e cardi­
nalibus virtutibus sibi vindicat quamque cuique servabit
communis usus, agemus imprimis de prudentia, exinde
de iustitia, postea de fortitudine, demum de temperantia.
Cum prudentiae adscribenda sit efformatio conscien­
tiae rectae, casus de conscientia intra primum tractatum
continentur.
Alterum satis productum in D. Thoma novimus. Quia
enim virtuti cardinali adiungere oportebat virtutes ei
adnexas, ne praetermitteretur moralium quidpiam (prol.
in II-II), iustitiae adnumerantur religio, pietas, vindica­
tio et veracitas. Porro iustitiae commutativae actus, re­
stitutio; iniuriae in commutationibus involuntariis non­
nullae fiunt opere, tum in personam—uti homicidium—
tum in bona exteriora—sicut furtum—, aliae contingunt
verbo, in iudicio aut extra; in iniuriis autem quae locum
obtinent in commutationibus voluntariis, usura. At cum
furti malitia in acceptione consistat rei alienae, Angeli­
cus praemisit duplicem articulum (q. 66, aa. 1-2) de iure
proprietatis privatae; hinc de dominio sermo atque do­
minii originariis titulis. Quoad religionis actus et vitia
opposita, Aquinatis sequimur dispositionem lucidam. Cum
in officiis, denique, pietatis primaria sint filiorum ad
parentes, de eis disserimus (aliter ac plures ex Auctori­
bus) priusquam de parentum obligationibus erga filios.

In tractatibus de fortitudine et temperantia, ob al­
latam rationem, capita damus de inani gloria atque pa­
tientia, de iracundia, humilitate, studiositate et eutrapelia—quoad lusoria corporis exercitia.
Romae, die 9 iulii 1961, in festo S. loannis de Colo­
nia, Μ., Ο. P.
Auctor

DE PRUDENTIA

I.

VIRTUTUM IN PRUDENTIA CONEXIO

Doctrina.

Prout testatur S. Hieronymus, «quattuor virtutes de- 1
scribunt Stoici, ia sibi invicem nexas et mutuo cohae­
rentes, ut qui unam non habuerit omnibus careat> \
Haec doctrina Stoicorum de conexione virtutum cardi­
nalium—circa quas, sicut circa cardinem, versatur vita
humana seu vita activa—nota fuit Patribus latinis ex
scriptis Tullii atque Senecae. Ille dixerat: «Inter omnes
philosophos constat..., qui unam haberet, omnes haberet
virtutes» 2. Hic autem: «Quidquid honeste fit, una virtus
facit, sed ex consilii sententia» 3. At, prout apparet ex
his postremis verbis, potius quam de virtutum conexione,
agebatur pro stoicis de unitate virtutum.
Non unus igitur ex Patribus insistet postea in cardi­
nalium virtutum identitate, prout scilicet quicumque
agat, in quacumque materia, is oportet agat cum discre­
tione seu prudentia, quod debet sive iuste, cum firmitate
J S. Hieronymus, epist. 66; PL 22, 640.
2 Cicero, 2 De officiis, c. 10.
’ Séneca, epist. 67 ad Lucilium, n. 10.

s

et ideo fortiter, atque ad rationis modulum seu tem­
perate x.
2

Inter Doctores scholasticos qui quattuor virtutes car­
dinales distinxerunt, conexionem mutuam negavit S. Al­
bertus Magnus, quem postea secutus est Scotus: virtus
moralis quaelibet regeretur prudentia sibi propria, ideoque partiali et imperfecta. D. Thomas, e contra, cuius
doctrinam ceteri, uti plurimum, acceperunt, invocans
cum Aristotele prudentiae unicitatem, liquido ostendit in
hac una perfectaque prudentia virtutes reliquas nexu
coniungi arctissimo.
Haec igitur communiter recepta theoria distinguit
virtutes naturales seu acquisitas—de quibus, ut patet,
stoici loquebantur—perfectas et imperfectas. Cum virtus
etenim sit habitus, et habitus a dispositione certo dif­
ferat, virtus perfecta dicitur quae obtinet statum seu
condicionem habitus, seu quae est difficile mobilis; im­
perfecta vero, quae habet condicionem seu statum di­
spositionis, seu est facile mobilis. Qua distinctione posita,
communis haec doctrina tenet virtutes cardinales perfe­
ctas esse conexas in prudentia, et ideo v. gr. index qui
vellet quidem iustam sententiam ferre—quoniam amat
iustitiam—, iniustam fert attamen ne amittat concubi­
nam aut incurrat comminatae sibi mortis discrimen, is
caret virtutibus non modo temperantiae atque fortitudi­
nis, sed insuper iustitiae atque prudentiae. Si tamen ser­
mo fit de virtutibus cardinalibus imperfectis, hae nullum
habent necessarium nexum, quapropter, v. gr. puella po­
test abhorrerre luxuriam et percupere furtum.
1 Ita S. Gregorius Magnus: «Nec prudentia vera est, quae iusta,
temperans et fortis non est; nec perfecta temperantia quae fortis, iusta
et prudens non est; nec fortitudo integra quae prudens, temperans et
iusta non est; nec vera iustitia quae prudens, fortis et temperans non
est» (22 Moral, c. 1; PL 76, 212).

Patres autem atque theologi ulterius processerunt. 3
Nam cum virtutes morales, cardinales et ceterae, prae­
terquam possunt esse acquisitae, possint haberi per in­
fusionem, de harum virtutum quoque conexione disse­
rendum erat. Omnium porro sententia, virtutes morales
infusae sic conectuntur in prudentia infusa ut habens
hanc habeat omnes illas, ea vero carens illis omnibus
careat.
Si ergo quaeritur num vitium uni virtuti oppositum
possit cum theoria de virtutum conexione componi, seu
num vitium uni virtuti oppositum excludat ceteras vir­
tutes, oportet praemittamus omne vitium acquisitum esse
et acquiri repetitis actibus, quorum primi causant dispo­
sitionem, ulteriores generant vel augent pravum habi­
tum. Quibus praemissis, responsio bipartita: a) Vitium
oppositum uni virtuti acquisitae atque perfectae excludit
hanc virtutem, etiam imperfectam; virtutes quoque alias
perfectas, quas imperfectas sustinet, b) Vitium opposi­
tum uni virtuti morali infusae non totaliter, necessario
saltem, excludit hanc virtutem aliasque prudentiae in­
fusae comites.
Casus primus.

Virtutum conexionis theoriam Patres et theologi ita 4
explicant, stoicismo praeeunte, ut communiter et nunc
retineatur virtutes omnes inter se conexas esse tum in
prudentia tum in caritate.
Age nunc: paroeciae cuiusdam civitatis parochus
loannes piissimus sacerdos praeest, virtutibus theologicis
et moralibus clarus; at pro dolor! propensioni quasi in­
vincibili potationibus alcoholicis post vesperum domini­
cum saepe cedit. Sincere quidem Deo ac confessario pro­
mittit se emendaturum, at sine exitu.
Pampurius quoque, eiusdem paroeciae sacristanus,

optime in servitio ecclesiae se gerit virtutibus pluribus
et ipse distinctus; at saepe ira accensus praesertim ob
petulantiam puerorum altari addictorum (piccolo clero)
interdiu impias blasphemias contra Deum profert ex in­
veterata consuetudine, licet bona voluntate se corrigendi
minime careat.
Fideles vero quam plurimi ex tali agendi ratione pa­
rochi et sacristan! facile scandalizantur.
Quid ad casum?

Solutio
5

Parochus noster dicitur piissimus, virtutibus theolo­
gicis et moralibus clarus, frequenter tamen ebrietati ce­
dens ob propensionem quasi invincibilem. Habens igitur
vitium ebrietatis, caret virtute sobrietatis acquisita, in
statu quoque dispositionis (9). Habetne sobrietatis vir­
tutem infusam? Non quidem cum versatur in statu pec­
cati; in quo tamen retinet virtutes fidei atque spei infu­
sas (8), immo et plures alias virtutes acquisitas quantumcumque imperfectas. Si hae non satisfaciunt bono
eius nomini, cogitemus parochum huiusmodi non diu
manere in statu peccati; se quidem inebriavit post ve­
sperum dominicum, at non celebrat missam die sequenti
quin recuperaverit gratiam, una simul, cum caritate,
prudentia, ceterisque virtutibus moralibus infusis; est
ergo his omnibus donatus per totam fere hebdomadam;
nihil igitur mirum quod eliciat omnium plures actus,
quibus bonum eius nomen nititur.
6

Sacristanus itidem profecto caret virtutibus acquisitis
mansuetudinis et religionis. Habetne has infusas? Quo­
niam blasphemiae, etsi ex inveterata consuetudine, dif­
ficile excusantur a mortali (ci. I, 109), ipsum diceres
infusis pariter destitutum. Nec praesumendus est ad con-

fesslonem immediate, prout parochus, accedere—de hoc
enim novimus emendationem promittere Deo et confessario; de illo autem non nisi voluntatem habere se cor­
rigendi—. Quo igitur pacto praedicatur optime incum­
bere servitio ecclesiae et virtutibus pluribus distinctus?
Propterea quod retinet quasdam alias virtutes acquisitas
et imperfectas; non aliter ac miles luxuriosus qui, cum
plures exerceat actus fortitudinis, praeclarus fortitudi­
ne celebratur, quae tamen virtutis perfectionem non at­
tingit.
Si fideles quam plurimi ex tali agendi ratione parochi
et sacristani scandalizantur, scandalum non dumtaxat
acceptum est, sed et datum; ideoque parochus et sacrista
tenentur huiusmodi quoque scandalum vitare.
Alii casus.

C. II.—Ex tradita doctrina de cardinalium virtutum 7
conexione Firminus gressum facit atque petit num
quoad alias quoque virtutes quarum materia quibusdam
hominibus non occurrit, puta quoad magnificentiam
penes pauperes, quoad virginitatem penes coniugatos,
admittenda sit pariter conexio, sic ut habens prudentiam
perfectam habeat etiam virtutes magnificentiae atque
virginitatis.
Sol.—Actualis quidem conexio harum virtutum cum
prudentia iam inde supervacanea proditur quod in his
hominibus prudentia optime salvatur sine illis, nam cum
materia sive magnificentiae sive virginitatis pauperi aut
coniugato non occurrat re, integritas rationis nulli subest discrimini ob harum virtutum absentiam actualem.
Quae adsunt attamen in proposito si illarum materia
occurrerit in ordine intehtionis, nam prout obviam ad-

venit menti puellae periculum mortis in servanda inte­
gritate carnis aut copia divitiarum in indulgendo libi­
dinosi diviti, et ideo valet puella ex iis quae virginitatem
eius circumstant, non re sed apprehensione, elicere actus
internos quibus praefert virginitatem tum bono vitae
tum bono divitiarum, ita et potest occurrere sive pauperi
intentio magnas pecunias—si haberet—expendendi, ad
erigendam, v. gr., ecclesiam, sive matrifamilias propo­
situm virginitatis si haec sibi possibilis et licita. Denique,
ubi nec intentionaliter occurrat materia harum virtutum,
qui ceteras iam possidet habet illas in proxima potentia,
quoniam generatio habitus eo facilior est quo maior
dispositio sublecti; liberalis ergo qui est assuetus distri­
buere parva quae obtinuit, facile distribuet magna si
contingant atque fiet magnificus; casta in matrimonio,
facile erit casta in viduitate et, ubi virginitas possibilis
et consona, etiam virgo.
8

C. III.—Apollonius hanc alteram questionem ponit:
In infusis virtutibus numerantur fides et spes; conectunturne hae virtutes cum prutentia infusa, sic ut hanc ha­
bens habeat illas, hacque carens vel illis careat?
Sol.—Conexio fidei et spei, virtutum infusarum, ma­
gis quam cum prudentia infusa est cum caritate; praesupponuntur enim prudentiae, quae est circa media, dum
illae versantur circa finem. Et si quidem caritas non est
sine fide et spe, fides et spes possunt esse sine caritate,
sine qua tamen infusa prudentia non subsistit. Quolibet
igitur peccato gravi corrumpuntur caritas et prudentia
infusa, sive directe, quatenus virtutes speciales in essendo, peccato nempe gravi odii aut imprudentiae; sive indi­
recte, quatenus virtutes universales in movendo seu im­
perative dirigendo, peccato scilicet gravi furti, luxu­
riae, etc.

C. IV.—Mente Eugendus non capit quod virtus mo- 9
ralis acquisita vitium prorsus expellat, quod attamen in­
fusa secum patitur.
Sol.—Ratio tamen in promptu est. In primo enim casu
vitium pariter atque virtus repetitis actibus, puta viginti,
acquiritur ; porro quilibet actus detrahit aliquid de habitu
contrario; quapropter si primis quinque actibus virtuosis vitium deicitur e statu habitus ad statum dispositio­
nis, actu demum vigesimo statum hunc dispositionis de­
mum amittit. In casu vero altero, vitium fuit acquisitum
per plures actus, dum virtutis infusio fit uno instanti;
vitium igitur pristinum amittit in sublecto condicionem
habitus, pro quanto huiusmodi sublectum, virtute infusa
ornatum, potens est prompte, faciliter et delectabiliter
agendi actus huius virtutis 1 ; sed, quoniam gratia non
aufert, uti plurimum, peccatorum omnes reliquias, ma­
nent penes recens iustificatum inclinationes eaeque va­
lidae ex peccatis praeviis causatae in actus contrarios
seu vitiosos.
C. V.—Sed tunc Chromatius arguit, oporteret dicere 10
virtutem divinitus infusam minoris efficaciae quam vir­
tus sit humanitus acquisita.
Sol.—Neganda omnino illatio. Nec difficultas enim
quam ignis maiorem reperit in comburendo lignum vi­
ride quam aridum, arguit debilitatem ignis, sed indispo­
sitam materiam; nec somnolentia quam interdum senti­
mus detrahit aliquid de scientia post longum studium
cumulata, cuius tamen actum reddit difficilem; sic ac1 «Licet per actum unum simplicem non corrumpatur habitus ac­
quisitus, tamen actus contritionis habet hoc quod corrumpat habitum
vitii generatum, ex virtute gratiae; unde in eo qui habuit habitum in­
temperantiae, cum conteritur, non remanet cum virtute temperantiae
infusa habitus intemperantiae in ratione habitus, sed in via corruptio­
nis, quasi dispositio quaedam» (S. Thomas, Q. D. de virtutibus in com­
muni, art. 10, 16m).

CONSCIENTIAE AD PRUDENTIAM COGNATIO

tus virtutis infusae manet arduus peccatori recens iustiÆcato, non ex defectu virtutis, sed propter unam indispositionem subiecti \

11

C. VI.—Saltem, inquit Evasius, peccator huiuscemodi
recens justificatus, retinens cum infusa castitatis virtute
vitium luxuriae pristinum, foret simul castus et luxurio­
sus, virtuosus atque vitiosus; contraria tamen se mutuo
expellunt.
Sol.—Virtus infusa seu supernaturalis non contrariatur directe vitio, quippe quod acquisitum et naturale
prorsus. Sed et vitium luxuriae pristinum iam amisit in
subiecto illo condicionem habitus voluntarii, cum adulti
justificatio non contingat absque detestatione peccato­
rum et ideo absque retractatione actuum qui pravum ha­
bitum generarunt. Quapropter recens iustificatum cui tot
manent peccatorum reliquiae non dicimus vitiosum—seu
voluntariae deditum vitiis—, sed vitiatum dumtaxat.

II.

CONSCIENTIAE AD PRUDENTIAM COGNATIO

Doctrina.

12

Conscientia moralis, quae nunc agitur, est applicatio
scientiae sive notitiae morum ad actum moraliter acce­
ptum, inde ut appareat num bonus sit aut malus qui a
1 «Quandoque post primum actum paenitentiae, qui est contritio,
remanent quaedam reliquiae peccatorum, scilicet dispositiones ex prio­
ribus actibus peccatorum causatae, ex quibus praestatur difficultas
quaedam paenitenti ad operandum opera virtutum; sed quantum est ex
ipsa inclinatione caritatis et aliarum virtutum, paenitens opera virtutum
delectabiliter et sine difficultate operatur; sicut si virtuosus per acci­
dens difficultatem pateretur in exsecutione actus virtutis propter som­
num aut aliquam corporis indispositionem» (S. Thomas, Summa Theol..
IU. 89, 1, 3m).

nobis ponendus est vel omittendus. Definiri potest: Indi­
cium seu dictamen practicum rationis de bonitate vel
malitia actus a nobis ponendi aut omittendi.
Differt ergo a ratione, synderesi, scientia morali atque
prudentia—cum indicium sit, et ideo actus; non poten­
tia aut habitus—, et a iudicio tum speculativo—de rei ve­
ritate sine respectu ad opus—, tum speculativo-practico
—seu speculativo circa praxim, seu de moralitate ac­
tuum, etiam nostrorum, in genere seu in abstracto—,
tum, persaepe, practico de convenientia psychologica ac­
tus ad sublectum—quod est discretivum electionis et a
pluribus ultimo-practicum nominatur.
Conscientiam rectam dicimus sive veram sive invin­
cibiliter erroneam (I, 175) utraque cum sit moralitatis
regula, illa quidem per se, haec vero per accidens.

Prudentiam sumimus stricte, virtutem nempe rationis 13
practicae circa contingentia agibilia; quo differt genere
a virtutibus moralibus—quarum sublectum est appeti­
tus—, et specie ab aliis virtutibus intellectualibus, quippe
quae versantur aut circa necessaria—intellectus (synderesis), sapientia et scientia—aut circa contingentia factibilia—nempe ars.
Prudentiae est triplex actus, quoniam recta ratio agibilium habet ut consilietur circa media indeterminata et
ut iudicet de mediis adhibendis et ut consiliata et iudicata applicet ad opus. Porro, licet quilibet ex his actibus
detur speciali virtuti—consilium, eubuliae; indicium, synesi vel gnome; imperium, prudentiae— prudentiam
modo loquimur totum potestativum, partibus constans
potentialibus.
Porro conscientiam rectam esse prudentiae actum qui 14
dicitur iudicium, demonstrari potest a priori et a poste­
riori.

10

DE PRUDENTIA

A priori quidem: Nam omnis actus humanus bonus
est actus alicuius virtutis. Quoties datur etenim actus
humanus bonus ad quem potentia eliciens non est natu­
raliter determinata, oportet haec potentia determinetur
aut permanenter, aut saltem transeunter; si quidem permanenter, ita ut transeat in actum prompte, faciliter et
delectabiliter—uno verbo, connaturaliter—, tunc actus
est effectus virtutis et procedit a virtute formaliter; si
autem transeunter, actus praecedit virtutem et generat
virtutem vel ad virtutis generationem disponit et est
actus virtutis materialiter.
Atqui conscientia est actus humanus, nam est indi­
cium seu dictamen rationis; et conscientia recta est ac­
tus humanus bonus, cum attingat veritatem practicam,
veniens actionum regula; est etiam actus potentiae non
determinatae naturaliter, quoniam agitur ratio practica
circa contingentia, quae multipliciter diversificantur se­
cundum diversitatem personarum et negotiorum.
Porro hoc rationis indicium seu dictamen a nulla alia
virtute elici potest praeterquam a prudentia: est enim
conclusio de hic et nunc agendis vel omittendis; sed
synderesis est habitus principiorum nec syllogizat; scien­
tia quoque morum remanet in universalibus nec descen­
dit ad particularia contingentia.
15

A posteriori quoque: Nam prudentiae est recte indi­
care de agendis, applicando principia universalissima
syndereseos atque minus universalia scientiae ad singu­
larem actum, et sic dictare hunc esse ponendum quia
moraliter bonum, aut potius omittendum quia moraliter
malum; sed conscientia nihil aliud nominat praeter
huiusmodi indicium seu dictamen.
Aliis verbis: Actus specificantur ab obiectis; sed unus
et idem est obiectum tum iudicii prudentiae tum con­
scientiae rectae, agibile videlicet, idque morale seu ad

morum normas; ergo et omnis conscientia recta est pru­
dentiae indicium, et omne indicium prudentiae est con­
scientia recta.
Casus primus.

Hoc alterum corollarium Caesareus impugnat vehementer quoniam praeter indicium speculativuin, theo­
retician, mere discretivum, faciens videre quid sit bo­
num, quid malum, quid agendum, quid omittendum, con­
sistens in mera cognitione consonantiae vel dissonantiae
actus ad morum normas, datur etiam pro D. Thoma 1
indicium practicum, affectivum, definitivum, electivum,
directivum operis, faciens nos velle bonum atque fugere
malum. Sed dum primum indicium, speculativum, est
conscientia recta, saltem indicium alterum, practicum
videlicet, unius est prudentiae.
I

Solutio

Reponimus nec indicium quod est conscientia recta 17
esse simpliciter speculativum, nec indicium quod est ac­
tus prudentiae esse simpliciter practicum.
Indicium etenim quod est practicum ratione obiecti,
agibilis, potest simul esse speculativum ex parte sive
modi—quia non est de agibili ut agibili—sive finis—quia
non est de agibili ut agendo—; in utroque hoc casu est se1 «Tam conscientia quam electio, conclusio quaedam est particularis
agendi ; sed conscientia conclusio cognitiva tantum ; electio conclusio
affectiva» (in 2, d. 24, q. 2, a. 4, 2m).—«ludicium conscientiae et liberi
arbitrii quantum ad aliquid differunt..., quia iudicium conscientiae con­
sistit in pura cognitione, iudicium autem liberi arbitrii in applicatione
cognitionis ad affectionem: quod quidem iudicium est iudicium electio­
nis» (17 De verit., 1, 4m).

eundum quid practicum et secundum quid specula­
tivum \
Indicium igitur quod est conscientia recta, etsi specu­
lativum secundum quid, cum non sit, necessario, de operabili ut operando—prouti constat in iis qui non audiunt
conscientiam, in iis maxime qui conscientiae vocem de­
testantur—, est simul practicum secundum quid, cum de
operabili sit quatenus operabili. Sed iudicium quoque
prudentiae, licet practicum secundum quid, ratione
obiecti et modi, est speculativum secundum quid, ratione
nempe finis; adeo ut D. Thomas, neque semel, adaequet
ipsum intellectus speculativi iudiciis2.
1 «Aliqua scientia est speculativa tantum, aliqua practica tantum,
aliqua vero secundum aliquid speculativa et secundum aliquid practica.
Ad cuius evidentiam sciendum est quod aliqua scientia potest dici specu­
lativa tripliciter. Primo ex parte rerum scitarum, quae non sunt operabiles a sciente: sicut est scientia hominis de rebus naturalibus vel di­
vinis. Secundo, quantum ad modum sciendi : ut puta si aedificator
consideret domum definiendo et dividendo et considerando universalia
praedicata ipsius. Hoc siquidem est operabilia modo speculativo conside­
rare, et non secundum quod operabilia sunt: operabile enim est aliquid
per applicationem formae ad materiam, non per resolutionem compositi
in principia universalia formalia. Tertio, quantum ad finem: nam in­
tellectus practicus differt fine a speculativo, sicut dicitur in ΙΠ de Ani­
ma. Intellectus enim practicus ordinatur ad finem operationis: finis
autem intellectus speculativi est consideratio veritatis. Unde si quis
aedificator consideret qualiter posset fieri aliqua domus, non ordinans
ad finem operationis, sed ad cognoscendum tantum, erit, quantum ad
finem, speculativa consideratio, tamen de re operabili. Scientia igitur
quae est speculativa ratione Ipsius rei scitae, est speculativa tantum.
Quae vero speculativa est vel secundum modum vel secundum finem,
est secundum quid speculativa et secundum quid practica. Cum vero or­
dinatur ad finem operationis, est simpliciter practica» (S. Thomas,
Summa Theol., I, 14, 16).
1 «Perfectio rationis practicae, sicut et speculativae, consistit in duo­
bus, scilicet in Inveniendo et iudicando de inventis» (S. Thomas, in 3,
d. 33, q. 3, a. 1. qla. 3).—«Circa agibilla humana tres actus rationis
inveniuntur: quorum primus est consiliari, secundus iudlcare, tertius est
praecipere. Primi autem duo respondent actibus intellectus speculativi
qui sunt Inquirere et iudlcare» (Id.. Summa Theol., I-II, 57, 6).—«Pru­
dentia est recta ratio agibilium. Unde oportet quod ille sit praecipuus
actus prudentiae qui est praecipuus actus rationis agibilium. Cuius qul-

Nec iudicium quod est conscientia recta nec iudi- is
cium quod est actus prudentiae redditur practicum sim­
pliciter nisi actu ad opus ordinetur. Verum haec ordina­
tio fit electione, quae substantialiter, essentialiter seu
materialiter, est actus voluntatis et posterior iudicio
—huic enim iudicio, quod nunc agitur, electio nonnum­
quam est contraria; fieri autem non posset contraria
electio ubi iudicium diceret ex se actualem applicatio­
nem ad opus—. Unde et in thesibus propositis a S. Congr.
Studiorum ut plane continentibus principia et pronun­
tiata maiora D. Thomae, haec invenitur clausula: «Se­
quitur electio iudicium practicum ultimum; at quod sit
ultimum, voluntas efficit» \ Sicut enim qui alium vult
elongare a rixa, agit ne is aurem praebeat adversarii
insultibus et ne cogitet iniuriam sibi illatam, sic et vo­
luntas agit ut intellectus sistat in consideranda bonitate
actus, eum divertens a consideratione vel incommodi vel
difficultatis adnexae; et ita in genere causae efficientis
voluntas applicat intellectum qui sic determinate iudicet, etsi in ordine formalis causae extrinsecae intellectus
dirigat voluntatem quae sic determinate eligat.
Alii casus.

C. II.—In collatione dioecesana menstrua plures in- 19
distincte quaestiones agitari solent. Semel autem cum
dem sunt tres actus. Quorum primus est consiliari... Secundus actus est
iudlcare de inventis: et hic sistit speculativa ratio. Sed practica ratio,
quae ordinatur ad opus, procedit ulterius, et est tertius actus eius prae­
cipere» (Id., ib., Π-ΙΙ, 47, 8).—«In speculativis, in quibus non est actio,
est solum duplex actus rationis·, scilicet invenire inquirendo, et de in­
ventis iudlcare. Et haec quidem duo opera sunt rationis practicae, culus
inquisitio est consilium, quod pertinet ad eubuliam, iudicium autem de
consiliatis pertinet ad synesim» (Id., in 6 Ethic., lect. 9, n. 1239, ed. Pirotta).
1 AAS, 6 (1914), p. 386.

et vitandum; in voluntate vero naturalis illa inclinatio
ad bonum honestum, in peccatoribus, quantumvis obsti­
natis, superstes.

ortus fuerit sermo de prudentia et Odilo ipsi adiudicaret
actum quem vocamus conscientiam rectam, Caelianus
hanc movit, ex Angelico, obiectionem, ut putabat, insu­
perabilem: «Prudentia non potest haberi nisi habeantur
virtutes morales: cum prudentia sit recta ratio agibilium, quae, sicut ex principiis, procedit ex finibus agibilium, ad quos aliquis recte se habet per virtutes morales.
Unde sicut scientia speculativa non potest haberi sine
intellectu principiorum, ita nec prudentia sine virtuti­
bus moralibus» *. Est autem nimis evidens, aiebat Caelia­
nus, vel ipsos peccatores, quantumcumque obduratos,
habere interdum conscientiam rectam, ad hanc agant
conformiter—non enim cuncta peccatorum opera sunt
peccata—aut dissone—plane siquidem norunt male agere.
Sol.—Ipsemet Aquinas liquido concedit peccatoribus
prudentiam veram, quae videlicet et bene consiliatur et
recte iudicat etiam de iis quae pertinent ad bonum finem
totius vitae humanae; illam quantumvis dicat imperfe­
ctam, ob defectum principalis actus, praecepti scilicet3.
Est ergo peccatoribus, carentibus moralibus virtutibus,
possibilis prudentia qua efficaciter et bonum consilium
ineant et rectum iudicium proferant de rebus morum,
ipsis quantumvis desit, qua peccatores sunt, prudentia
ad efficax praeceptum moralis actus. Consequitur propterea prudentiam virtutes morales praesupponere maxime
ad hunc actum praecipuum, non ad actus consilii atque
iudicii praevios. Nec ab oculis decidat virtutes acquisitas
generari actibus, possibilibus quapropter prae virtutibus;
non enim hae virtutes dant posse operari, sed operari
prompte, faciliter et delectabiliter. Ad posse operari vir­
tutum opera sufficit in intellectu habitus syndereseos et
habitus scientiae vel fidei—divinae vel humanae—quo
quis cognoscat aliquid esse bonum et agendum, malum
1 S. Thomas, Summa Theol., Ι-Π, 65, 1.
> Id.. ib„ ΙΙ-Π, 47, 13 ; cf. 3m.

15

C. III.—Difficultati motae a Caeliano calculum adie- 20
cit Augustalis, dicens: Turpitudo aut honestas plurium
actionum innotescit interdum immediate, absque errore
possibili; in his igitur casibus conscientia recta nullum
consilium petit; at prudentia non est sine consilio, prout
expresse D. Thomas docet: «Ea quae considerat pru­
dentia ordinantur ad alia sicut ad finem. Eorum autem
quae sunt ad finem, est consilium in ratione et electio
in appetitu. Quorum duorum consilium magis pertinet
ad prudentiam: dicit enim Philosophus, in VI Ethic.,
quod prudens est bene consiliatwus. Sed quia electio
praesupponit consilium, est enim appetitus praeconsiliati, ut dicitur in III Ethic.\ ideo etiam eligere potest attri­
bui prudentiae consequenter, inquantum scilicet electio­
nem per consilium dirigit» l.
Sol.—Respondet cl. Peinador: «Re quidem vera, pro
pluribus dictaminibus conscientiae, nullum erit opus
consilii et iudicii, qui sunt duo actus praecedentes prin­
cipalem actum prudentiae. Quis, tamen, unquam dixit,
imperium qui est actus praecipuus prudentiae, exigere
semper praevium consilium et iudicium?» 3. At conscien­
tia non est imperium, sed iudicium. Porro indicamus quae
vera demonstrantur et quae vera innotescunt. Unde et
prudentiae iudicium, quod electio sequitur (18), non
semper est de incertis. «Ratio in rebus manifestis non
inquirit, sed statim iudicat. Et ideo non oportet in omni-

»

1 S. Thomas, 1. c., a. 1, 2m.
2 Peinador, De iudicio conscientiae rectae, p. 6, nota. Ipse dixerat
(p. 5) conscientiam esse actum virtutis prudentiae «et in specie, virtutis
synesis vel gnome, quae sunt partes potentiales prudentiae, perficientes
iudicium».

bus quae ratione aguntur, esse inquisitionem consilii»
Prudentia igitur, non dissimiliter ac conscienda recta,
interdum abstrahit a consilio prorsus. Si quando, propterea, D. Thomas asserere videtur consilium omnino neces­
sarium, in eo loquitur sensu quo commentator summus
Caietanus: «Meminerint (lectores) quod consilium signi­
ficat inquisitionem completam, id est usque ad iudicium
inclusive. Non enim ipsa inquisitio absque iudicio consi­
lium est, nisi inchoative: ut manifeste patet ex respon­
sione ad secundum et tertium, et ex usu loquendi» a.
21

C. IV.—Erhardus quoque, qui studia theologica recens
compleverat, in litigantium choro pedem posuit: Indi­
cium, inquit, electionis est interdum contrarium iudicio
conscientiae; porro dum hoc est prudens, illud est im­
prudens; ergo non sunt unus et idem actus.
Sol.—Hoc equidem argumento probat Erhardus ac­
tum duplicem esse quando iudicia sunt contraria, cum
iudicium scilicet conscientiae dictat actum, quamvis uti­
lem vel delectabilem, omittendum quia moraliter pra­
vum, iudicium vero electionis dictat actum, quamvis
pravum moraliter, ponendum tamen quoniam delecta­
bilem vel utilem: tunc est formale obiectum aliud in
utroque iudicio atque iudicium electionis est, prout ab
obiciente dicitur, imprudens*3. Non autem probat actum
esse duplicem quando iudicium electionis est conforme
iudicio conscientiae et ideo ipsum quoque est prudens;
praeterquam etenim utriusque tunc iudicii unum et idem
est formale obiectum, iudicium conscientiae fit iudicium

1 S Thomas, 1. c., I-II. 14, 4, 2m.
’ Caietanus, in I-II, 14, 1.
’ S. Thomas admittit quosdam esse prudentes quoad bonum consi­
lium et bonum iudicium, qui tamen deficiunt quoad praeceptum, ideoque
quoad iudicium electionis (19).

electionis per solam acceptationem appetitus 1 ; an ideo
quod acceptatur ab appetitu, naturam suam amittat?
C. V.—Sed et Sobel difficultatem fecit ex alio capite: 22
Potest quis ex conscientia nosse se teneri ad fraternam
correptionem, hanc tamen facere imprudenter; aliud
igitur conscientia et aliud prudentiae iudicium.
Sol.—Conscientia sive iudicium practicum de bonita­
te vel malitia actionis a nobis hic et nunc ponendae aut
omittendae nequit abstrahere a circumstantiarum con­
sideratione, cum actio non sit bona nisi ex omni parte,
«unde si aliquid desit quod requiratur ad debitas cir­
cumstantias, erit actio mala» 2. Hinc quod demus pru­
dentiae partes intégrales, in quibus circumspectionem
et cautionem3.
C. VI.—Austinus nullam habet movendam obiectio- 23
nem doctrinae traditae; fatetur tamen sibi manere scru­
pulum: Cur, inquit, D. Thomas nullibi dixit conscien­
tiam rectam venire actum prudentiae?
Sol.—Sed nec hoc alicubi negavit Doctor Angelicus.
Homo sui temporis, institit enodandis quaestionibus quae
tunc agitabantur; et agitata quaestio de natura con­
scientiae non erat haec praecise : Cuius habitus sit actus
qui conscientia dicitur; verum haec alia praevia: Num
conscientia sit actus ‘. Hanc alteram expresse tetigit;
ad primae solutionem contentus fuit tradere principia.

1 «Iudicium est quasi conclusio et determinatio consilii. Determina­
tur autem consilium, primo quidem per sententiam rationis, et secundo
per acceptationem appetitus... Et hoc modo ipsa electio dicitur quoddam
iudicium, a quo nominatur liberum arbitrium» (S. Thomas, 1. c., I, 83,
3, 2m).
’ Id., 1. c., Ι-Π, 18, 3.
a Id., ib., II-II, 49, 7 sq.
* Id., ib., I. 79, 13; in 2, d. 24. q. 2, a. 4; 17 De verit., 1.

18

DE PRUDENTIA

11

CONSCIENTIA SCRUPULOSA

Doctrina.

24

Scrupulus dicitur in moralibus inanis quaedam ratio
de honestate occurrens actionis; exinde, apprehensio et
timor ne peccatum sit ubi non est aut saltem gravius
quam revera est. Conscientia propterea scrupulosa innuit
mentis iudicium, dubium, suspicionemve de peccato ex
futili, id est insufficienti, motivo ortam; per extensio­
nem sive improprie nominat habitualem dispositionem
seu propensionem ad iudicandum, dubitandum aut su­
spicandum de malitia actionis ob has ratiunculas, vel ip­
sam animi anxietatem qua quis peccatum timet ubi de
actionis bonitate est certus \
Sunt scrupulis causae interiores aeque ac externae.
In his: a) educatio angusta, directio confessarii scrupu­
losi, scrupulosorum societas; b) Deus, in poenam, exer­
citium, stimulum; et daemon, in desperationem atque
exitium. In illis: a) corporalis complexio, indoles melan­
cholica, austeritates nimiae; b) ignorantia qua nequit
quis discernere inter licitum et illicitum, sensationem
atque consensum; ingenii subtilitas sufficiens ad exco­
gitandas obiectiones et impar his solvendis; c) occulta
superbia, qua quis proprio iudicio adhaeret nimis;
d) animi inconstantia.

25

Regi cum non valeat iudicio proprio, scrupulosus te­
netur se committere iudicio confessarii, cui oboediat;
et, quia praesumptio stat pro confessario, huius dicta1 «Scrupuli aliquando versantur circa universum statum animae et
circa omnia peccata; saepius speciale obiectum attingunt, e. gr„ casti­
tatem, recitationem Breviarii, prolationem verborum durante consecra­
tione. etc.» (Prümmer, Th. Mor., I, 320, ed. 1931).

♦

men universaliter sequi potest; si quando id sequens fal­
litur et peccat materialiter, agitur de effectu secundario
quem permittere licet. Quia praesumptio pariter stat
contra scrupulosum in extensione legis et coarctatione
libertatis, eius dubium in favorem legis a priori haben­
dum est inane, fundatum (ex adverso) quod in favorem
libertatis. Cum praesumptio, denique, stet pro incapaci­
tate perveniendi directe ad certitudinem, fas est scru­
puloso id agere quod primo eius aspectui non appareat
vetitum. His principiis scrupulosi directioni peculiaribus
generalius illud adicito: praecepta, scilicet, positiva non
urgere cum gravi, eoque extrinseco, damno seu incom­
modo; gravi autem incommodo aequipollet anxietas qua
scrupulosus afflictatur.

Quod ad methodum attinet cum iis qui scrupulis la- 26
borant adhibendam, prae primis confessarius videat num
revera de scrupuloso agatur et, quatenus affirmative,
num in omni aut determinata tantum materia. Quem
scrupulosum compererit de morbo quo afficitur convin­
cat, mala cum corporis tum animae quae impendunt ei
exponat, necessitatem inculcet agendi contra scrupulos,
plenam ab illo exigat oboedientiam. Eum in examine ac­
tionum et conscientiae inmorari vetet; preces ac confes­
siones repetere non sinat; quae dubia peccata sint pro­
hibeat declarare. Brevis ac resolutus sit in tradendis
consiliis et responsis; horum rationes non aperiat; agen­
di regulas universales tradat, quas scrupulosus ipsemet
ad casum applicet. Eum semper prudenter 1 atque cari­
tative tractet1
23
; cum meticuloso procedat leniter; durius
1 Qui in aliqua tantum materia scrupulosi veniunt «cautissime tractan­
di sunt, ut liberentur a scrupulis, quin fraena eis laxentur» (AertnysDamen, Th. Mor., I, 72, ed. 1939).
3 Prae oculis habens confessarius se agere cum aegroto qui sanari
quidem vult sed cui sumenda potio est amarissima, patienter ferat animi
inconstantiam, ex qua apparentes infidelitates et rebelliones.

attamen cum superbo, quin eum attamen in desperatio­
nem usque impellat. Scrupulorum demum exploret causas
ut apponat peculiaria remedia 1 ; si dispositionem cor­
poralem noverit initium, scrupulosum ad prudentem
medicum remittat.
Casus primus.
27

Severinus sacerdos a multis annis scrupulis laborat.
Etenim, dum confessiones excipit, innumeris atque mi­
nutissimis interrogationibus paenitentes urget, quas non
raro, cum de earum opportunitate dubitet, non sine hae­
sitatione proponit; de requisitis paenitentium disposi­
tionibus, praesertim cum hi levia dumtaxat peccata ac­
cusant, non parum dubitat; quo fit ut saepe absolutio­
nem anxius concedat, prioribus formulae verbis haud
semel prolatis. Hinc non raro, cum novum dubium eius
mentem subeat an veram intentionem absolvendi ha­
buerit, absolutionis formulam repetere cogitur. Similes
haesitationes eidem, dum consecrat, occurrunt, cum et
de validitate materiae et de suae conscientiae puritate
innumera et speciosa dubia eius animo insideant. Nec
confessarius ipsum tranquillare valet; nam, si de praete­
ritis actionibus agitur, nescit monita confessarii cum
principio componere iuxta quod illicitum est agere cum
conscientia practice dubia; si, vero, ad futuras actiones
attendit, eius mentem tenet regula in confectione sa­
cramentorum probabilismi usum fieri non posse.
Quid dicendum?
1 Remedia specialia tradit Merkelbach (Th. Mor., II, 126, ed. 3). In
his meditatio frequens divinae bonitatis, ex qua sponte magna gignitur
confidentia. Haec bonitas in opere Incarnationis maxime innotescit.
Crebra igitur mysterii Christi meditatio, quia praecipuus fons devotionis
seu promptae voluntatis ad Dei servitium, removet scrupulos, quibus ani­
ma in via spirituali retardatur.

Solutio

Trinam, veluti sectionem distinguamus: paenitentiae 28
dispensationem, Missae celebrationem et argumentorum
solutionem.
Quoad confessiones quidem, in mentem Severini confessarius revocet doctrinam traditam communiter: a) In­
terrogationes non urgere nisi fundata suspicio sit de
accusationis deficientia aut de paenitente consuetudi­
nario vel recidivo; in hoc ultimo casu, interroget de
habitu et reincidentia; in primo, de numero, specie et
circumstantiis quae speciem mutant; nihil amplius; in­
terdum nec haec omnia, dum prudenter iudicat, videli­
cet, integritatem materialem non urgere, aut timet paenitentem passurum esse scandalum, b) Propositum ac
dolorem, necessario quidem complecti omnia mortalia,
non tamen venialia quae simul cum letalibus declaran­
tur; immo cum sola venialia subiciuntur clavibus, satis
esse dolorem ac propositum attingere veniale unicum,
certam speciem venialium, venialium multitudinem seu
frequentiam; ad cautelam insuper confessarium posse
invitare paenitentem ut accuset iterum peccatum grave
vitae anteactae. c) Anxietatem qua laborat absolvens
officere nullatenus quin voluntarie verba proferat; in­
tentioni igitur absolvendi; semel ideo prolata ne repetat.
In Sacro autem litando, oportet Severinum eam dili- 29
gentiam in materiae adhibere selectione quam commu­
niter sacerdotes adhibent; at satis sit illi moralis certi­
tudo de pane triticeo vinoque de vite ne immoretur circa
materiam validam. De ipsa quoque conscientiae puritate
certitudinem metaphysicam non quaerat: exclusa enim
revelatione (quae non est frequens), coniecturaliter tan­
tum valet homo cognoscere se esse in gratia; haec coniectura, etsi patiatur secum anxietatem atque timorem,

sufficit ad administrationeni et receptionem sacramen­
torum quae postulant gratiae statum; potius enim quam
conscientia gratiae inconscientia peccati requiritur \
30
Severini argumenta si perpendamus, applicationis vi­
tium tangemus. Nefas profecto agere cum conscientia
practice dubia; at dubium potest ille deponere prius­
quam agat, efformans sibi conscientiam certam vi prin­
cipii reflexi, ex iudicio scilicet confessarii2. Fuit etiam
damnata propositio: «Non est illicitum in sacramentis
conficiendis sequi opinionem probabilem de valore sa­
cramenti, relicta tutiore» (Denz. 1151); sed in casu non
agitur de opinione quadam probabili, verum de re omni­
no (moraliter quidem) certa, cum possit quis habere
moralem certitudinem de confessionis integritate debita,
de necessario proposito ac dolore, de intentione absol­
vendi, de materia Sacrificii valida atque de statu gratiae
seu absentia potius mortiferi peccati.

1 «In sacramentis vivorum quae ex se ordinantur ad gratiam secun­
dam conferendam obex est conscientia peccati mortalis; conscientia qui­
dem peccati, non status peccati, nam si quis cum bona fide et attritione
accedit, poterit vi sacramenti iustificari» (Hugon, Tract. Dogm., ΠΙ.
p. 60, ed. 1927).
1 «Si quis dubitaret an pulsare in die festo sit licitum vel illicitum,
et tamen non dubitaret sibi tunc esse licitum pulsare ; iste non peccaret
pulsando, quantumcumque magna esset dubitatio apud eundem de actu
pulsandi secundum se, an sit licitus vel illicitus; et similiter quantum­
cumque esset maximus timor de eodem. Et per oppositum, si quis esset
certissimus de actu pulsandi secundum se quod est licitus in die festo, et
tamen fluctuaret de exercenda nunc a se pulsatione, ita quod ratio appli­
candi se ad pulsandum cum ambiguitate applicat, illicite quis pulsaret...
Ratio autem horum est, quia in proposito conscientia non significat
scientiam, sed applicationem cognitionis ad opus exercendum. Et propterea scrupulus conscientiae qui per se opponitur conscientiae, in ipsa appli­
catione consistit: et eadem ratione, scrupulus omnis ad ipsam applica­
tionem non se extendens, conscientiae non opponitur» (Caietanus, Opus­
cula, t. I, tr. 31, resp. 13, ed. 1588).

Alii casus.

C. II.—Animo deicitur Hermylus confessarius quod 31
quo magis curat de medendis scrupulis Praxedis, haec
videtur quasi praecipue intenta ad illius remedia exte­
nuanda. Ad id enim quod confessarius dixerat de oppor­
tunitate et necessitate agendi contra scrupulos, Praxedes
opponit se non posse agere contra scrupulos, nisi credat
hos irrationabiles esse atque male fundatos; si id autem
crederet, iam non anxiaretur, anxiatur enim quoniam
putat anxietatem esse rationabilem et bene fundatam.
Sol.—Respondet Billuart: «Si crederet ex principiis
directis et intrinsecis suam anxietatem esse irrationabi­
lem, hoc ipso non anxiaretur, concedo; si crederet ex
principiis reflexis et extrinsecis, nego. Potest ergo scru­
pulosus cognoscere se esse scrupulosum et suas anxieta­
tes esse irrationabiles ex indiciis supra assignatis; sed.
quia scrupulum et anxietatem non cognoscit irrationa­
bilem ex propriis et intrinsecis, ideo adhuc angitur et
trepidat timore ubi non est timor» \

C. III.—Faustinus, confessarius monialium, oleum 32
perdit et operam cum quibusdam e devotis virginibus.
Dum his enim conatur suam imponere sententiam, audit
confessarium neutiquam gaudere infallibilitatis privile­
gio, ideoque vel ipsi plane oboedientes damnari posse.
Sol.—Assentiat praemissae confessarius; petat autem
num coecus ductum aspernatur oculati, maxime si ocu­
lato iungitur amiticia vel sanguine, quantumvis consan­
guineus et amicus possit fallere et falli. De reliquo, cur
formidat scrupulosus errorem ex parte confessarii quem
ex propriis non timet? cur fidit tenebris plus quam luci?
Billuart, Summa S. Thomae, tr. de actibus humanis, diss. 5, a. 5.

Sed ulterius: si iussa sectatus confessarii peccare potest,
agitur de peccato materiali, propter peccatum autem
materiale damnatur nemo.

33

C. IV.—Exsuperius, sacerdos, nescit cur acquiescere
debeat confessarii monitis: nullam, inquit, intentionem
habui, nullam attentionem dum preces recitabam; sed
et conscientia mea clamat me peccatum habere quod
nondum declaravi.
Sol.—Opponat confessarius: ipse timor ne intentio
inter orandum desit ostendit sufficienter orandi ani­
mum; ipsa quoque anxietas circa attentionem necessa­
riam satis demonstrat distractionem subortam involun­
tariam fuisse; integritatem materialem confessionis te­
nent omnes auctores non urgere in casu scrupulorum.

34

C. V.—Andochius, confessarius, paenitentem habet
circa praeteritas confessiones perpetuo anxium, qui
propterea iterum ac iterum confessionem generalem vult
repetere.
Sol.—«Si paenitens iam alias confessionem generalem
non expleverit, sinat confessarius ut scrupulosus, si ve­
lit, confessionem generalem instituat; eum benigne iuvet
in conscientiae examine et in contritionis actu elicendo;
numquam tamen vel fere numquam permittat scrupu­
loso ad exponendam suam conscientam in scriptis po­
nere anteacta vitae praeteritae, eo quod facillime haec
praxis scrupulos auget... Hac autem confessione generali
rite peracta, non amplius ipsi scrupuloso permittatur
novam generalem confessionem instituere, neque aliquid
de peccatis vitae praeteritae repetere, nisi iurare possit
se certo recordari aliquod peccatum, certo mortale, certo
numquam in valida confessione confessum fuisse. Alias
confessarius semper scrupulosum inauditum dimittat,

praecipiens ei ut ad. S. Communionem accedat». Ita Fanfani ‘.
C. VI.—Chrysanthus, confessarius, optime quidem no- 35
vit regulas servandas in scrupulosorum directionem; ne­
scit attamen quibus distinguat signis scrupulosos a non
scrupulosis.
Sol.—Scrupulorum signa recensentur: a) Peccatum
putare aut suspicari in iis in quibus docti et timorati
malitiae nihil inveniunt; de actionum honestate plures,
libros peritosve, consulere, ad omnimodam securitatem
obtinendam; b) ludicii pertinacia qua quis parere renuit
confessarii consiliis ac praeceptis; diffidentia qua quis
aestimat se defecisse in difficultatibus proponendis, re­
sponsis interpretandis, consiliis retinendis; inconstantia
in proposito de nova omittenda inquisitione, petenda de­
claratione, solutione, etc.; c) Protracta sui examina atque
prolixae accusationes circumstantiarum cum minutissi­
marum tum quoque impertinentium; eadem saepe repe­
tere et inculcare, nec acquiescere confessario monenti de
examinis accusationisque sufficientia; d) Preces, prae­
scriptas maxime, fastidiosa tarditate, aut anxietate ni­
mia recitare, iugiter de novo incipiens, eadem repetens,
sistens ut attentionem et intentionem renovet, quasi abs­
entes; e) Signis externis atque inopportunis uti ad tentationes procul elongandas.

1 Fanfani, Th. Mor., I. 243.

IV.

USUS PROBABILITATIS
Doctrina.

36

37

Probabilitas est qualitas propositionis quae positive
sollicitat intellectum ad assentiendum; ideo probabilis
vocatur propositio quae hac qualitate gaudet. Se habent
igitur probabilitas et opinio uti causa et effectus; quo­
niam causa est contingens—nam probabile potest se
habere aliter—, mentis assensus est infirmus, seu cum
formidine partis oppositae.
Sed non licet agere cum conscientia incerta: agens
enim incertus de bonitate actus vel omittens incertus de
omissionis suae bonitate, se exponit mali periculo atque
malum voluntarie amplectitur; vult ponere actum etiam­
si vetitum, vel omittere actum quamvis praeceptum. Sic
peccaret qui incertus an sit homo aut fera, sagittam ta­
men mitteret, magis de propria relaxatione quam de vita
proximi sollicitus.
Quaestio ergo vertitur: num conscientia opinativa
pro libertate valeat converti in certam principiorum re­
flexorum adminiculo, seu an opinionem faventem liber­
tati possit quis sectari licite ob reflexa principia, seu
utrum vi horum principiorum usus probabilitatis sit
probandus.

Opinio est unice probabilis, cui nulla ratio vel opinio
probabilis contraria apparet—ideoque si rationes pro
opinione opposita sint penitus eversae—; est tenuiter
probabilis, quae levi fundamento dumtaxat nititur—tali
scilicet quod non valet adhaesionem prudentis ad se tra­
here—; est solide probabilis, quae ratione solida fulcitur
—valida nempe ad excitandam prudentis adhaesio-

nem—; aequiprobabilis vocatur, minus probabilis, pro­
babilior, quae nititur motivis aeque solidis, minus solidis,
solidioribus quam contraria; probabilissima, denique, illa
quae firmatur gravissimo argumento, etsi probabili.
Quod ad sequelas attinet, opinionem distinguimus
noxiam et innocuam, prout sunt necne quem permittit
actui consectaria prava ab opinione agentis independentia pariter ac vitanda.
Omnium quidem sententia: a) Non licet sequi opi- 38
nionem tenuiter probabilem minus tutam seu in favorem
libertatis: hac enim probabilitate qui in favorem liber­
tatis operaretur, scienter se committeret periculo pec­
candi; habens siquidem plus formidinis quam adhaesio­
nis, huiuscemodi opinio non est proprie probabilis, b) Non
licet sequi opinionem probabilem minus tutam sed no­
xiam: obligationi siquidem certae vitandi consectaria
prava non fit satis, ut liquet, quandiu haec consectaria
non nisi probabiliter vitantur.
Attamen, si opinio sit innocua, licet, omnium quoque
sententia, sequi: a) Opinionem unice et solide probabi­
lem minus tutam: agens enim ad opinionem hanc in
favorem libertatis agit ad id quod obtinere potuit veri­
simile, nixus solido fundamento eoque ratione valida
inconcusso; quoad oppositam igitur sententiam con­
scientia eius est negative dubia; error, si quis est,
ipsi inculpabilis, neque periculum peccandi proximum.
b) Opinionem probabilissimam minus tutam: haec ete­
nim opinio ad certitudinem accedit maxime, nec opinio
contraria—quippe quae tenuiter probabilis—prudentis
invitat adhaesionem; elongat igitur a se periculum pec­
candi atque prudenter agit qui, impar veritatis assequen­
dae, ad huiusmodi opinionem operatur, c) Opinionem
probabiliorem minus tutam in concursu tutioris minus
probabilis: quoniam opinio probabilior nititur motivo

quod iudicatur—ad partium, merita—absque haesitatione
praeponderans; prudenter autem sequimur, ubi verum
non possumus attingere, id quod vero est propinquius;
etsi incertae providentiae nostrae, remotum est pericu­
lum peccandi et error invincibilis.
39

Sed dum alii reprobant usum principiorum reflexo­
rum ad tutandam opinionem pro libertate sive aequiprobabilem sive, a fortiori, minus probabilem, alii ipsorum
usum sustinent dum aequiprobabilis opinio stat pro li­
bertate possidente, et alii illorum extendunt efficaciam
usque ad opinionem pro libertate solide, licet minus, pro­
babilem (cf. 49 ss.).
Casus primus.

40

Zenas, missionarius in Groelandia, haec narrat consodalibus quibuscum convenit per singulos annos pro
exercitiis spiritualibus peragendis: a) semel vocatum ad
adultum paganum morti properantem, sui tamen plene
compotem, baptismum contulisse post propositam et ac­
ceptatam fidem de exsistentia et providentia Dei, quin
nec verbum ei dixerit de Verbi Incarnatione; nam fides
explicita in Christum, inquit, probabilius non exstat ne­
cessaria necessitate medii; b) interdum adhibuisse pro
materia baptismi nivem nondum solutam; eo quod
legerit ipsam esse materiam probabiliter validam; c) non
raro absolvisse paenitentes in dubio positivo atque pro­
babili circa tempus pro quo iurisdictio fuerat ei con­
cessa, amisso in itinere documento cuius tamen tenor
clarus omnino erat. Consodales audientes, primo mirati
sunt; inde agendi rationem reprobarunt, pauci quidem
totam, plurimam partem ceteri.

Solutio

a) Male fecit profecto Zenas non loquens de myste- 41
rio Christi adulto pagano et auditu capaci baptizan­
do. Etsi fides enim huius mysterii explicita non veniat
probabilius necessaria necessitate medii, venit tamen
huiusmodi probabiliter; de ea igitur tacens, reddit ex
parte sua pagani salutem improbabilem seu exponit pa­
ganum moribundum periculo aeternae damnationis: si
Deus namque positive disposuit neminem salvandum
post promulgatum Evangelium sine fide explicita Salva­
toris, ignarus mysterii Christi non salvatur quamvis eius
ignorantia sit invincibilis ob opinionem sacerdotis pro­
babiliorem (cf. II, 14).
b) Male pariter fecit baptismum administrans cum 42
materia probabiliter valida, seu rectius dubia. Valor bap­
tismi, et sacramentorum in genere, non dependet ab
opinione hominum sed a Christi, institutoris, voluntate.
Iudicium ergo humanum, sicut nequit efficere ut id quod
est venenum sit medicina, ita neque efficere potest ut
id quod non est sacramentum sit sacramentum. Quae­
cumque sit ergo baptismo probabilitas cum nive non
soluta collato, hic exponitur nullitatis periculo; sed vo­
luntaria expositio sacramenti periculo nullitatis non
modo caritati contrariatur, ob grave damnum cui expo­
nitur proximus, sed contrariatur quoque religioni seu re­
verentiae debitae rebus sacris. Ideo damnata fuit ab Innocentio XI propositio: «Non est illicitum, in sacramen­
tis conferendis, sequi opinionem probabilem de valore
sacramenti, relicta tutiore, nisi id vetet lex, conventio
aut periculum gravis damni incurrendi. Hinc sententia
probabili tantum utendum non est in collatione baptismi,
ordinis sacerdotalis aut episcopalis» (Denz. 1151). Nisi
urgeat ergo necessitas, in absentia nempe materiae certo

30

DE PRUDENTIA

validae, non licet uti materia dubia; urgente tamen ne­
cessitate, non loquamur de damni periculo vitando—lex
caritatis vult probabilis baptismi collationem ubi certi
collatio est impossibilis, cum sacramenta sint propter
homines—neque de irreverentia illata rebus sacris—qui­
bus consulitur, pro posse, collatione condicionata.
43
c) Non attamen Zenas carpendus est ob absolutio­
nem paenitentium in dubio positivo atque probabili circa
tempus pro quo concessa ei fuerat iurisdictio in casu;
nam habemus in Codice I. C.: «In errore communi aut
in dubio positivo et probabili sive iuris sive facti, iurisdictionem supplet Ecclesia pro foro tum externo tum in­
terno» (can. 209); nulli ergo periculo exponebat validita­
tem sacramenti paenitentiae.
Alii casus.

44

45

C. II.—loannes sacerdos, distractionibus obnoxius,
confessione audita, graviter dubitat num paenitentem
absolverit. Ex communiter tamen contingentibus et ex
praesumptione concludit ad valorem actus nec absolu­
tionem repetit.
Sol.—«Si dantur rationabiles causae contra praesump­
tionem, ita ut praesumptio tantum gradum maioris vel
minoris probabilitatis attingat, tunc tenetur ad (iterum)
absolvendum paenitentem, quia agitur de sacramento et
de damno tertii vitando». Sic Van den Ecrendeemtx.
C. III.—Edmundus iuvenis maxima celeritate ducere
solet rhedam aictomobilem: non enim, ait, certus sum
aliquem esse in via.
Sol.—Ad hoc Genicot: «Imprudenter ducens rhedam,
cum periculo non spernendo homines vulnerandi vel oc­
cidendi, modernus probabilista Edmundus... laxas ha1 Apud Palazzini-De Iorio, Casus Conse., I, 50.

benas dedit abusibus theoriae de se optimae, sed quae
profecto non applicatur dubio facti, ubi ipsum periculum
nocendi proximo pro adiunctis absolute praecavendum
est» *.
C. IV.—Pothinus, confessarius, rationem non assequi- 46
tur cur in iustitia commutativa tutior pars sit sectanda.
Sol.—Quoniam iustitia commutativa postulat ut in
contractibus onerosis id seu aequale reddamus quod ac­
cepimus; qui accepit ergo nummum certo legitimum
non satisfacit—quia non reddit aequivalens—nummum
reddens adulteratum probabiliter.
C. V.—Victorinus, civilis magistratus, non numquam 47
angitur de modo quo procedere debeat in causis dubiis;
petit propterea a parocho agendi normam.
Sol.—Respondet Lârraga: «A) In causis criminalibus,
reo favendum est quandiu eius crimen certo non probe­
tur. B) In causis civilibus seu contentiosis, iudex potest
equidem sequi opinionem minus probabilem in iis quae
iudicium antecedunt, v. gr., quoad interrogationes et
examen testium; quoad sententiam attamen: a) Si pos­
sessio est certa, oportet sententia pro ea pronuntietur
quandiu non dentur rationes convincentes contra ipsam,
etsi probationes quae afferuntur contra possessorem bo­
nae fidei potiores sint, nam possessio huic ius certum
confert, quod nequit destrui nisi per aliud ius pariter
certum, id est per rationes seu probationes convincentes;
b) Cum vero dubitatur de possessione aut non adest pos­
sessor bonae fidei, res illi adiudicanda est qui rationes
afferat notabiliter probabiliores; in aequalitate proba­
tionum, si res est divisibilis, debet ex aequo dividi inter
partes; si vero est indivisibilis, debet iudex aut litem
sortibus dirimere aut partes aliter componere; nam ge» Genicot, Casus Conse., 11, ed. 1928.

neralis regula haec est: index tribuat cuilibet ius suum,
ad vim rationum quae cuique faveant. Sic constat ex
propositione damnata ab Innocentio XI: Probabiliter
existimo, iudicem posse iudicare iuxta opinionem etiam
minus probabilem (Denz. 1152); et ex pariter damnata
ab Alexandro VII: Quando litigantes habent pro se opi­
niones aeque probabiles, potest iudex pecuniam accipere
pro ferenda sententia in favorem unius prae alio (Denz.
1126). Ab hac generali regula excipiuntur causae piae,
matrimonii, dotis, viduae, pupilli, etc., quae ex iure romano atque canonico praeferuntur in paritate circum­
stantiarum, cum quia id exigit bonum commune, tum
quoniam talis est dispositio luris (cf. can. 1869, §§ 1, 4;
can. 1697)» \
48

C. VI.—lulius medicus in infirmis curandis ita pro­
cedit. Si certum adest remedium, ipsum applicat; si vero
certius non adest, probabili tantum utitur; quandoque '
tamen, cum certius haberi possit, illud adhibet quod
probabiliter tantum est profuturum. Si in infirmum in­
cidat cupidum omnino alicuius remedii, quando idoneum
deest, innocuum quid praebet, quo aegrotus laetatur et
forsitan etiam accepto convalescit. Demum cum a viro
peritissimo accepisset novum pharmacum inventum esse
pro certo morbo, qui huc usque insanabilis habitus est,
de quo tamen pharmaco dubitatur utrum profuturum an
obfuturum sit, lulius, cum secus illud experiri nequeat,
idem praebet consentienti infirmo cuidam, de cuius vita
desperandum est.
Sol.—«Cum certum remedium applicat, suum munus
adimplet. Idem dicendum quando, certo deficiente, pro­
babile adhibet, modo tamen intellegatur probabilius quod
haberi potest. Cum vero certius haberi potest et adhibet
probabile tantum, caritatem plane violat, atque ut pluri1 LArraga-Lumbreras, Prontuario de Teol. Mot., Π, 84.

mum etiam iustitiam. Cum infirmo cupido omnino ali­
cuius remedii, innocuum quid praebet, quod unice prae­
stare potest, minime reprehendendus videtur, nisi forte
in causa fuerit cur aegrotus non abstineat ab inutilibus
expensis, quod pro variis casuum adiunctis diiudicandum
erit. Denique, quoad usum novi pharmaci, cuius virtus
ignoratur, plura essent distinguenda. Iulii gaudium, quod
subintellegitur, de experimento faciendo, erit certe natu­
rale sed non undequaque laudabile, cum non debeant
homines pro experimentis assumi veluti mures vel cu­
niculi: haec tamen dispositio videtur nonnisi concomitanter se habere. Re in se inspecta, si de infirmi vita,
iuxta hypothesim, nulla remaneat spes, et aliunde
dubium de effectu illius pharmaci tale sit quod aliquam
relinquat spem salutis recuperandae, licite poterit lulius
illud consentienti adhibere: si autem dubium sit negati­
vum, aequivalens ignorantiae, nec in illo statu licebit
medico hoc pharmacum propinare aut infirmo illud ac­
ceptare». Ita cl. Bender \

V.

PROBABILITATIS SYSTEMATA
Doctrina.

Cum illicitum sit agere cum conscientia incerta (36), 49
oportet prae actu certitudinem obtinere mediis directis
aut reflexis, quorum prima convincunt actum, qui po­
nendus vel omittendus venit, praeceptum esse aut veti­
tum; alia vero hoc dumtaxat firmant actum scilicet ha­
bendum esse ut iussum aut prohibitum. At sunt perplures casus in quibus directa certitudo nequi attingi, maxi» Apud Palazzini-De Iorio, Casus Conse., I, 49.
5

me a simplicibus. Tunc sufficit reflexa; unde Angelicus:
«Aliquis parvae scientiae magis certificatur de eo quod
audit ab aliquo scientissimo quam de eo quod sibi secun­
dum suam rationem videtur»

Probabilitatis porro systemata dicuntur quae a saecu­
lo XVI excogitata sunt ad efformandam ex principiis re­
flexis conscientiam certam in casu sive opinionis sive
dubii. Numerantur tutiorismus atque laxismus, probabiliorismus, aequiprobabilismus, probabilismus et compensationismus.
50
Tutiorismus, seu rigorismus, docuit partem tutiorem
—faventem legi—semper esse sectandam quandiu certo
non constet de minus tuta—favente libertati—: tutior,
aut certa. Quoniam tamen Alexander VIII damnavit
propositionem: «Non licet sequi opinionem vel inter
probabiles probabilissimam» (Denz. 1293), tutiorismus
iamiam defenditur a nemine.
Laxismus, ex adverso, tenuit licite quem sectari par­
tem minus tutam, dummodo aliqualiter probabilem,
etiamsi tenuiter: Benignior, si probabilis. Cum tamen
Innocentius XI propositionem condemnaverit: «Generatim, dum probabilitate sive intrinseca sive extrinseca
quantumvis tenui, modo a probabilitatis finibus non
exeatur, confisi aliquid agimus, semper prudenter agi­
mus» (Denz. 1153), laxismus a nullo propugnatur amplius
theologorum.
51
Probabilioristae docent tutiorem partem esse semper
sectandam nisi pars minus tuta sit quoque probabilior:
tutior, aut probabilior.
Aequiprobabilistae tenent partem tutiorem non neces­
sario esse sectandam quando pars minus tuta est aequiprobabilis et simul dubium agitur de legis inceptione:
tutior aut aequiprobabilis possidens.
1 S. Thomas, Sumina Theol., ΙΙ-Π, 4, 8. 2m.

Probabilistae asserunt licite nos sequi partem minus
tutam quandiu vere probabilis haec maneat: benignior,
si solide probabilis; quotiescumque videlicet adsint rationes graves pro libertate, etsi certo minoris ponderis
rationibus in favorem legis.
Compensationistae demum proclamant partem tutio- 52
rem sectandam esse nisi causa sufficiens adsit, id est
proportionata cognitioni legis, pro sectanda parte minus
tuta. Sicut lex, inquiunt, perfecte sive certo cognita, obli­
gat perfecte, sic obligat imperfecte quae imperfecte, id
est dubie, cognoscitur; ergo non neglegitur licite absque
motivo sufficienti. Hoc insuper requiritur, ex regula vo­
luntarii indirecti, ad permittendam transgressionem legis
materialem, materiale nempe peccatum—quod dicitur a
Compensationistis malus tantum effectus.
Casus primus.

Cuncta probabilitatis systemata Froilanus confessa- 53
rius cordetenus vellet a scholis et libris theologiae longe
pellenda, quod omnes omnino casus practici aut com­
muni,'ut dicitur, sensu aut per unum recursum ad pru­
dentiam satis solvantur. Invocat etiam D. Thomam di­
centem agibilia, quia singularia sunt, esse infinita nec
ideo posse ratione comprehendi, quapropter neque regu­
lis ratione definitis. Immo fidenter asserit ad licite agen­
dum contra legem positivam sufficere rectam intentio­
nem atque causam proportionatam.

Solutio

Ad communem sensum appellans, Froilanus aut in- 54
cidit in damnatam Ethicam situationis (cf. I, 7 ss.), aut

non animadvertit enervari principiorum robur quo ad
particularia magis descendimus, quae operabilia sunt et
ideo contingentia, propter actus circumstantias multipli­
ces. De cetero si ille sensus communis est, oportet ipsum
adesse vel sapientibus ideoque et theologis; cur hi at­
tamen in quaestionibus practicis solvendis non sunt illo
contenti? Sunt, uti plurimum, indoctiores qui communi
sensu se muniunt, quasi foret ipsis peculiaris. Unde et
agnoscere deberent sensum communem dici non quia
communiter adsit sed quia communiter potius desi­
deratur.
Solus quoque recursus ad prudentiam est, primum,
iniuriosus: systemata quae Froilanus abhorret propu­
gnata fuerunt a viris, praeterquam sapientibus, virtuosissimis, puta a S. Alphonse, qui non putarunt prudentiam
sufficientem; quo pacto ergo sufficeret minus sapienti­
bus et minus virtuosis? Sed est etiam sterilis. Prudentia
petit virtutum moralium conexionem (2) ; quis successus
in solutione casuum data a non virtuosis? Prudentia in­
super, etiam iustis infusa, dictat ut consilium petamus
a doctioribus, nam hic est ordo divinae providentiae ut
gubernet inferiora per superiora 1 ; ideo in partibus eius
integralibus—quae concurrunt nempe ad perfectum pru­
dentiae actum—ponitur docilitas, qua «homo sollicite,
frequenter et reverenter applicat animum suum docu­
mentis maiorum, non neglegens ea propter ignaviam,
nec contemnens propter superbiam» 2. Prudentia, deni­
que, est habitus qui rationem practicam perficit ut bene
consilietur, bene iudicet et bene imperet; certitudo igi­
tur iudicii prudentialis pendet non ex prudentia sed ex
principiis syllogismi practici; in his porro principiis sunt
illa pronuntiata seu axiomata systematum probabilitatis.
55
Verum equidem D. Thomam dixisse agibilia diversi1 S. Thomas. 1. c., I, 22, 3
• Id., ib.. Π-Π. 49. 3. 2m.

ficari in infinitum et ideo esse ratione incomprehensibi­
lia; at oporteret non mutilare textum. Qui sic sonat:
«Quia infinitas singularium non potest ratione humana
comprehendi, inde est quod sunt incertae providentiae
nostrae, ut dicitur Sap. 9 [14]. Tamen per experientiam
singularia infinita reducuntur ad aliqua finita quae ut
in pluribus accidunt, quorum cognitio sufficit ad pru­
dentiam humanam» *, seu ad moralem certitudinem
quam petimus prae actu.
De insufficientia, denique, rectae intentionis diximus
alias (cf. I, 14); quid autem de sufficientia causae a
Froilano invocatae? Liquido constat causam illam nul­
latenus sufficere si legislator eam exclusit tamquam in­
sufficientem. Si autem legislator non exclusit eam, tunc
aut legislator potest consuli, quo casu illa non sufficit;
aut consuli nequit, in qua quidem hypothesi si causa est
sufficiens in adiunctis in quibus agere secundum legis
litteram esset noxium fini legislatoris, non ideo in cir­
cumstantiis in quibus agere secundum legis litteram non
esset nocivum illi fini2.
Alii casus.

C. II.—Kiranus in quodam conventu sacerdotum re- 56
flexum magnificat principium quod putat a se inventum
pro dubiis quibusvis practicis solvendis. Promulgatio le­
gis, inquit, est de legis essentia, saltem condicio neces­
saria; porro quandiu non certo constat legem urgere,
lex non est sufficienter promulgata, nec obligat propterea.
Sol.—Aliud est legis promulgatio, aliud legis notitia:
saepius etenim lex est satis promulgata, quin omnibus
legis subditis sit nota; retinet ergo valorem obiectivum.
*
a

fl. Thomas, 1.
Caietanus, in

c., 47, 3. 2m.
II-II, 120, 1.

obligationem obiectivam et ideo actus quem praecipit
ponendum ponendus est, quem vetat omittendum ut
omittatur obligat. Prout spectat namque commune bo­
num, lex communitati est promulganda; sine hac pro­
mulgatione lex urget neminem—promulgatio sit de es­
sentia legis aut condicio legis dumtaxat—. Dubium tamen
agentis, subiectivum, nihil detrahit legi. Et quamvis
agenti ex errore vel ignorantia invincibili non imputetur
legis violatio, agentis tamen dubium et, a fortiori, opinio
probabilior pro legis promulgatione non aequipollet igno­
rantiae vel errori invincibili. Lege propterea promulgata
—non ut certa, non uti dubia, promulgata simpliciter—,
adest obligatio obiectiva. Ubi subditus dubitet de promul­
gatione legis, et maxime ubi subditus probabilius opine­
tur legem promulgatam, cur excusaretur optans pro li­
bertate a periculo cognito violandi legem? lure cl. Peina­
dor: «Obligatio quaelibet quae, inter operandum, alicui
apparet ut dubia, certam vim habet constituendi homi­
nem in discrimine transgrediendi legem, si datur; unde
certam vim habet urgendi legem superiorem et univer­
salem prudentiae, quae iubet vitare periculum pec­
candi» \
57

C. III.—Fibitius, unus ex adstantibus conventui, Kiranum plaudet eiusdemque sententiae suffragatur ideo
quod obligatio obiective incerta nequit directe gignere
nisi obligationem subiective incertam; sed obligatio
subiective incerta est obligatio nulla.
Sol.—Obligatio illa obiectiva si non sit incerta nisi
quoad notitiam, gignet directe obligationis obiectivae
incertitudinem—dubium vel opinionem—; incertitudo
autem de hac obiectiva obligatione innuit simul iudicium
de periculo transgrediendi legem.
Peinador, De iudicio conscientiae rectae, n. 107.

C. IV.—Instat tamen Fibitius periculum huiusmodi 58
versari circa peccatum materiale neque oportere moralistam—qui velit animas usque ad Deum conducere—ur­
gere obligationem legum incertarum, cum iam sint ho­
mines nimis parum proclives ut impleant leges certas;
permittenda ergo peccata materialia, homines ne tran­
seant ad formalia.
Sol.—Moralista non habet ius derogandi legi; potest
tacere in casibus ubi prudenter timet ne qui hucusque
peccavit materialiter peccet inde formaliter; non propterea docere laborantem conscientia dubia vel conscien­
tia probabili—quae a conscientia invincibiliter erronea
longe distant—declinare licite contra praescriptum legis,
in favorem scilicet libertatis. Quin ideo sit carpendus
quod multiplicet formalia peccata; nisi velimus dicere
ipsum legislatorem haec multiplicare, quoniam leges
multiplicat, eaque multiplicare, v. gr., parochum qui fi­
delibus notificat praescripta divina et ecclesiastica.
C. V.—Theopistus, alius ex circumstantibus, se pro- 59
fitetur sectatorem systematis compensationis sive ra­
tionis sufficientis, quod vellet ab omnibus haberi ut
systema prudentiae Christianae. En eius ratio: ad com­
munem doctrinam de voluntario indirecto, licet ponere
actum cui duplex est effectus, bonus et malus, si adest
causa proportionata permittendi pravum effectum; pra­
vus effectus in casu dubii, si quis agit pro libertate, est
materialis transgressio legis sive peccatum materiale;
ideo quo probabilior est legis transgressio, gravior petitur
causa.
Sol.—Perperam invocat Theopistus voluntarii indi­
recti notam regulam, nam, quantumvis liceat actum po­
nere bonum aut non malum cui duplex est effectus,
alius bonus intentus, alius malus permissus, hic dum satis
compensatur illo, agitur modo non effectus malus sed

actus probabiliter malus; peccatum enim materiale est
actus, non, prout Theopistus loquitur, effectus.
60

C. VI.—Copres, probabilista acerrimus, principium lex
dubia non obligat extollit quasi optimum ad converten­
dam speculativam probabilitatem, etsi minorem, in cer­
titudinem practicam, nam quandiu opinio minus tuta
est solide probabilis, dubia, tenet, est lex, sive tutioris
partis obligatio.
Sol.—Illud principium non est certum, nec valet ideo
conferre intentam certitudinem.
Non est certum quoad dubia positiva facti. Sic in lure
Canonico (can. 15) committitur Ordinariis facultas ec­
clesiasticas leges dispensandi in dubio facti; quas propterea dixeris urgere usquedum dispensentur. De huma­
nis legibus in genere, iam dixit D. Thomas legislatorem
leges ferre secundum ea quae ut in pluribus accidunt1
et ideo habere potestatem dispensandi in personis et ca­
sibus in quibus lex universalis deficit2. Quoad universas
leges, denique, quoniam in dubio facti lex, utpote perfe­
cta, retinet iura sua; non licet igitur se exponere periculo
legem violandi.
Nec est certum quoad omnia dubia positiva iuris, ea
saltem amplitudine qua a fautoribus extollitur Probabilismi. Verum est etenim quod si nolit legislator humanus
urgere legem in casu omnis omnino dubii positivi, eius
lex tunc non urget, ob positivam voluntatem eius. Sic
ubi talis sit sensus citati can. 15, quoad leges ecclesia­
sticas: «Leges, etiam irritantes et inhabilitantes, in dubio
iuris non urgent»; dubia haec auctoritative soluta es­
sent, ab ipso nempe legislatore, qui pari prorsus iure
poterat contrarium statuere. Unde cl. U. Lopez: «Ultro
1 S. Thomas, 1. c., I-II, 96, 6, 3m.
« Id., lb.. 97, 4.

concedimus quod ex hoc (can. 15) non sequitur, in favo­
rem probabilismi, leges dubias non posse habere vim
obligandi; nam quod non obligent, sufficienter explica­
ri potest ex positiva voluntate legislatoris sic sta­
tuentis» \

—
1 U. Lôpez, Thesis probabilismi, etc., in Periodica. 26 (1937), p. 31.

Doctrina.

Restituere idem est ac iterato statuere aliquem in 61
possessionem pacificam rei suae. Supponit igitur restitu­
tio identitatem rei, et sic primitus locum habuit in exte­
rioribus illis rebus quae, manentes secundum se, aptae
sunt quae ab uno in alium transeant, cum illius minora­
tione huiusque emolumento, et ideo ab hoc in illum re­
deant. Sed nomen ad res alias facile fuit translatum
quae non permanent nisi—physice aut moraliter—in ef­
fectu, quaeque igitur cum minoratione unius non dicunt
emolumentum alterius, et propterea non nisi aequivalenter redire ad illum possunt. Hinc restitutio congrue
definitur: Rei acceptae redditio vel damni illati com­
pensatio; nam ubi accepta res ipsa redditur, restitutio
fit ad sensum verbi pristinum; ubi vero damnum illatum
compensatur restitutio fit iuxta translatum sensum.
Est propterea restitutionis duplex caput, titulus seu
radix: a) res aliena qua quis abundat ultra sibi debitum,
seu detentio alieni contra domini voluntatem, seu pos­
sessio iniustcr, et b) acceptio rei alienae unde alter de-

ficit a sibi debito, seu actus quo dominus invitus re sua
privatur, seu damnificatio iniusta \

Ex possessione iniusta
a) si quidem bonae fidei—invincibiliter putantis
rem quam possidebat esse suam, quam modo, veluti casu,
alienam noscit—, restituenda est res prout exstat, fructus
etiam exstantes %sive naturales—qui rem sequuntur sine
industria humana, utputa herba in campis et communes
fetus animalium—, sive civiles—qui proveniunt ex loca­
tione rei, uti pretium locationis domus vel iumenti—;
deductis tamen expensis sive necessariis—sine quibus res
periisset vel deterior evasisset—sive utilibus—quae ratio­
nabiliter augent valorem rei—; quod si res vel fructus
non exstent amplius, id unum est reddendum quo ex rei
fructuumve alienatione vel destructione ditior quis est
effectus.
b) si vero malae fidei—scientis rem quam possidet
vel possidebat alienam esse nullumque possessioni favere
titulum—, restitutio facienda est quae ex possessione
bonae fidei urget; damnum praeterea emergens compen­
sandum atque lucrum cessans1
2.
63
c) si dubiae fidei, denique—positive, ob graves ra­
tiones, dubitantis de iusto titulo retentionis vel acceptio­
nis—, duplex est casus distinguendus, prout agitur de
dubia fide consequente seu superveniente aut de dubia
fide antecedente.
Si enim dubium post possessionem surgat, hactenus
possessio exstitit bonae fidei. Orto attamen dubio, pos­

62

1 Immerito radicem tertiam quidam cooperationem iniustam addide­
runt: cooperatio etenim non ratione sui sed ratione damnificationls obli­
gationem restitutionis inducit.
1 Cf. 229.—lura civilia communiter attenuant in favorem possessoris
bonae fidei restitutionem, quam in poenam possessoris malae fidei aggra­
vant. Huiuscemodi leges non sunt certo iniustae; eis propterea possessor
bonae fidei stare potest, possessor malae fidei stare tenetur.

sessor tenetur de veritate inquirere. Et si quidem inquisi­
tione facta, dubium non solvitur, pergat in possessione
bonae fidei. Si vero solvitur contra se, id agat quod bonae
fidei possessori diximus agendum. Inquisitione culpabili­
ter neglecta, possessio dubiae fidei in malae fidei posses­
sionem convertitur; quapropter domino comparent! de­
bentur ex tunc temporis quae ex possessione malae fidei
iamiam movimus debita.
Si autem dubium cum possessione incipiat: aut invi­
tus spoliatus fuit, seu deturpatus a possessione, rei pos­
sessor suspectus; et tunc manente dubio pergit possessio
malae fidei—nam in dubio melior est condicio possiden­
tis—; aut a suspecto possessore consentiente res fuit ob­
tenta titulo alias legitimo, v. gr. emptione, donatione, et
tunc qui rem obtinuit tenetur inquisitionem facere. Du­
bio tamen post inquisitionem persistente de vero domi­
no, restitutio, ad communiorem sententiam, facienda est,
pro rata quidem dubii, vel domino dubio vel pauperibus;
nisi suspectus possessor bona fide possederit—tunc ete­
nim acquirens, etsi forsan peccaverit ob propriam fidem
dubiam, potest seipsum considerare ut unum cum illo
possessore, sic ut possessio dicatur incepta bona fide,
dubium autem habendum quasi superveniens sive con­
sequens.

Ex iniusta damnificatione alicuius
64
a) in exteriori re quam habet propriam, restituen­
dum est aequivalens non modo rei eiusque fructibus sed
damno quoque emergenti et lucro cessanti.
b) in iure quod hic habet ad obtinendam rem exte­
riorem, compensandum est damnum quoties impedimen­
tum involvit media iniusta vel impeditur quis a boni
consecutione ex iustitia commutativa sibi debiti.
c) in fama et honore, reparanda sunt fama et honor
simul ac damna realia quae ex verborum iniuriis perso­
nam damnificatam consequuntur (249 ss.).

d) in persona propria—v. gr. vulnere, mutilatione,
stupro—, reparatio urget personalis, iuxta D. Thomam
realis, omnium sententia.
e) in persona coniuncta, urget compensatio realis;
ita ex homicidio viri damna sunt reparanda quae uxori
ac liberis obveniunt1
2; ex adulterio, quae viro ac filiis le­
gitimis contingunt.
Tenentur autem rei aequivalens reddere seu dam­
num compensare quotquot actione aut omissione iniusta,
efficaci et culpabili cooperati sunt ad iniustam acceptio­
nem vel damnificationem; in solidum quidem, idest to­
tum singuli, quotquot in totum damnum influxerunt3;
pro rata autem, idest partem singuli, quotquot influxe­
runt in partem damni.
Casus pri • I us.

65

Theodorus adolescens, emerso studiorum curriculo, in
patriam redivit et a patre iam sene rei familiaris administrationem suscepit. Tunc novit plura bona, quae a
patre bona fide possidebantur, dubio iure parta esse. Ni­
hilominus tacet. Aliquot post annos moritur pater et
Theodorus universam adiit hereditatem.
1 S. Thomas. Summa Theol., II-II, 62, 2, lm.
2 «Uxori et liberis certo haec tantum restituenda sunt alimenta qui­
bus per illam necem priventur; cum in reliquo damno patrimoniali occi­
sio non 'sit familiae iniuriosa. Nec creditoribus, cum debitor non sit res
creditoris; nec societati assecuranti, propter cuius utilitatem occisio non
prohibebatur, aliquid debetur. Nihil ex lustitia debetur, si ante mortem
vulneratus omnia remiserit, vel vulnus illatum sit in duello, ad quod alte­
rum, invitum, occisor non coegerit» (Vermeehsch, Th. Mor., Π, 658,
ed. 1928).
3 «Rudes, etsi teneantur in solidum, raro expedit obligare eos ad to­
tum; cum difficulter isti sibi persuadeant se teneri ad restituendam
partem a sociis ablatam. Quinimmo satis praesumi valet quod ipsi do­
mini, quibus debetur restitutio, consentiant ut illi restituant tantum par­
tem ab eis ablatam ; cum aliter valde timendum sit quod nihil restituant,
si obligentur ad totum» (S. Alphonsus, Th. Mor., ΙΠ, 579, ed. Gaudé).

Quaeritur :
1) An Theodoro liceat patrem non admonere de bo­
nis dubio iure acquisitis;
2) An post patris mortem et aditam hereditatem
Theodorus acquiescere possit.

Solutio
Ad Ium.—Si cum Theodorus venit in notitiam du- 66
biae acquisitionis bona sic acquisita iam praescripse­
rint (100 ss.) in favorem patris—quippe qui senex fingi­
tur—, ei proculdubio licet patrem non admonere: nihil
enim tunc instat emendandum.
Si vero tempus praescriptionis nondum completum
erat, Theodorus potuit teneri ex caritate ad patrem ad­
monendum, quoniam agitur tertii damnum certum—cer­
tum nempe quoad totalitatem illorum bonorum si facta
investigatione dominus sit certus; aut certum quod illo­
rum bonorum partem si facta investigatione dominus
maneat dubius—. Potuit, inquam, teneri: nam monitio
huiusmodi non urget quandiu fructus non speratur
(Π, 331).
Non tamen teneretur ex iustitia. Nam etiam in hypothesi qua Theodorus suscepisset rei familiaris administrationem stricte dictam, teneretur quidem ex officio
ad impedienda damna tum patris tum familiae, non vero
ad impedienda damna tertii. Si tamen, rem familiarem
administrans, esset quoque exsecutor pravae (obiective
loquendo) paternae voluntatis, tunc, etsi non peccaret
contra iustitiam dubius—nam in dubio licuit ipsi oboe­
dire—, si tamen fieret certus de iniustitia, teneretur aut
patrem monere aut administrationem declinare.

Ad Ilum.—Si cum pater moritur plura illa bona prae- 67
scripserunt in favorem patris, affirmative.

Si autem tunc temporis nondum praescripserunt,
Theodorus tenetur debitam instituere inquisitionem ut
deponat dubium; domino comperto, bona reddenda sunt
pariter atque fructus ex possessione bonae fidei (patris
nempe) debitos; domino non comperto, Theodorus potest
illa servare sibi et complere inceptam a patre praescrip­
tionem—paratus tamen ipsa tradere domino si hic ante
completam praescriptionem compareat.

|rt

•i

AKi casus.
68

69

C. II.—Bona fide possidebat Abdon nonnullas res alie­
nas, quarum quasdam vendidit, quasdam donavit gratis,
ceterasque consumpsit. Inopinato dominus comparuit.
Quid huic reddendum?
Sol.—Pro rebus quas vendidit, tenetur Abdon reddere
pretium nondum consumptum aut consumptum loco pe­
cuniae propriae; non vero pretium quod iam expendit,
alias nihil expensurus. Pro rebus quas dono dedit tenetur
reddere res proprias quibus pepercit, donans alienas; at
si dedit alienas qui non daret proprias, ad nihil tenetur
prorsus. Itidem pro rebus quas consumpsit; quapropter
si vinum biberit alienum alias non bibiturus, ad nihil
tenetur; sed tenetur id reddere quod servavit sibi dum
pepercit proprio quod bibiturus erat.
C. III.—Hypatius sciscitatur a theologo utrum valeat
rem vendere quam dubia fide possidet.
Sol.—Affirmative, «modo emptori dubium illud ex­
ponat, paratusque sit aut rem aut eius pretium restitue­
re, si constet esse alienam, quia tunc neque emptori ne­
que domino ulla fit iniuria. Si autem illa dubitatio non
exponatur emptori, perinde esset ac si res defectuosa ei
venderetur, non indicato defectu occulto, atque ita fieret

i

RESTITUTIONIS RADICES

49

fraus emptori qui rem, cognito isto defectu, nullatenus
emisset, aut certe pretium dedisset longe minus»
C. IV.—Agatha, ditissima, Sabinae mentem aperit de 70
larga quam cogitabat donationem Augustinianis reli­
giosis faciendam. Verum Sabina, quoniam odio afficitur
erga religiosos huiuscemodi, Agathae enixe suadet ut
donationem faciat Capuccinis, «propterea quod Augusti­
nian! (inquit) satis superque abundant». Teneturne Sa­
bina damnum Augustinianis compensare?
Sol.—Distinguendum est: a) Si Sabina verba protulit
quae putabat falsa, quae postea tamen invenit esse vera,
peccavit quidem iniustitia affectu, non autem effectu (re
non intulit iniuriam, quam inferre volebat); nec prop­
terea est causa damni passi ab Augustinianis; ad resti­
tutionem igitur non tenetur, b) Si verba, contra, protulit
quae putabat vera, non est usa mendacio ut Augustinianos privaret donatione; non est ergo causa formaliter
iniusta, nec ideo ad restitutionem obligatur; tenetur
attamen si, priusquam donatio Capuccinis fiat suum
errorem detegit, quod iudicium emisit apud Agatham re­
tractare— alias redderetur damnificatrix formalis—.
c) Si id dixit, denique, quod falsum noverat, tunc est for­
maliter iniusta damnificatrix; scienter enim impedivit
Augustinianos a donatione coarctans Agathae liberta­
tem: haec enim voluntatem mutavit ob errorem in quem
ob Sabinae mendacium fuit inducta.
Porro quandiu quis damnificator est formaliter iniu- 71
stus, ad compensationem obligatur damni illati. Si Sabi­
nae igitur constat eius consilium causam exstitisse cur
donatio sit facta Capuccinis quae tota quanta erat fa­
cienda Augustinianis, his tenetur dare quantum illi acce1 Silvius, in II-II, q. 62. a. 6, q. 3, conci. 3.

perunt1 ; si vero dubium sit de efficacia consilii aut de
quantitate donationis cogitatae, tunc pro rata dubii sa­
tisfaciat. Demum, si, praeter impeditam donationem,
famam quoque verbis abstulerit qua gaudebant apud Agatham fratres Augustinian!1
2, famam quoque reparet;
hancque si reparare nequeat, Augustinianis aliter com­
penset, ad probabiliorem certo sententiam.
72

C. V.—Cum noverit episcopum cogitare de beneficio
conferendo clerico Secundario, Pierius spiscopum adivit,
cui amicitia iungitur, ipsumque rogavit summis precibus
ut in gratiam mutuae necessitudinis a cogitata collatione
abstineret. Episcopus consensit. At Pierium nunc con­
scientia vexat quasi teneretur compensare damnum quod
Secundario intulit.
Sol.—Pierius, etsi peccavit contra caritatem—si no­
verat Secundarium beneficio dignum—, non peccavit
contra iustitiam: collatoris enim libertatem non coarctat
qui precibus dumtaxat illum movet ne proximo collatio­
nem liberam faciat3.

73

C. VI.—Quod et qualiter gravat reparationis onus su­
1 Liquet ad compensationem erga Augustinianos neque Agatham ne­
que Capuccinos adstringi; Agatha enim de donatione cogitabat pure li­
berali ; Capuccini non possident alienum nec damnificatores fuerunt
inlusti—nihil enim fecerunt ne donatio Augustinianis fieret; probabiliter
immo ignorant cur sibi obvenerit.
3 Verba «satis superque abundant», maxime in ore feminae quae ex
odio in fratres Augustinianos loquitur, facile sonant «ultra id quod reli­
giosos decet».
3 «Suppono tamquam certum quod, qui impedit aliquem a consecu­
tione boni ipsi debiti ex iustitia commutativa, quovis modo impediat,
etiamsi solis precibus aut suasionibus sine vi aut dolo, teneatur ad resti­
tutionem; quia violat iustitiam commutativam et lus strictum alterius.
Sic teneris restituere si suadeas venditori ne mercem emptam et solutam
tradat emptori, si impedias suasionibus et consiliis ne is qui electus est
ad beneficium et confirmatus adipiscatur possessionem» (Billuart, Sum­
ma S. Thomae, tr. de lure, etc., diss. 8, a. 12).

per eum qui grave damnum intulit actione, v. gr. ob inadvertentiam, venialiter solummodo culpabili?
Sol.—Quattuor sunt Moralistarum sententiae, qua­
rum prima obligat sub gravi ad reparationem totius
damni, altera ad hanc plenam reparationem obligat sub
levi, tertia sub levi obligat ad reparationem damni par­
tialem, et quarta ad nullam reparationem obligat quomodolibet. Optime Prümmer: «Prima sententia obsoleta
est. Theoretice loquendo nobis melior videtur secunda
sententia, quia obligatio restitutionis mensuranda est
praecipue ex culpa agentis, connotante tamen damnum
realiter causatum. Hinc ubi est nulla culpa moralis, nulla
est obligatio moralis restitutionis; ubi est gravis culpa,
oritur et gravis obbligatio (dummodo damnum causatum
sit grave). Ergo videtur esse rationabile, ut, ubi grave
damnum cum levi culpa causatum fuerit, adsit levis obli­
gatio reparandi hoc damnum» *. Nec oportet insistere
super distantiam inter gravitatem damni reparandi et
levitatem obligationis, quoniam et legislator potest obli­
gare in materia gravi sub levi et plures novimus reli­
giosos qui ad celebrandam unam quinimmo trinam Mis­
sam pro defuncto confratre se obligant sub poena et non
sub culpa, mortali aut veniali. Obligaris tamen sub gravi
ad reparandum grave cum levi culpa illatum quoties aut
praecesserit contractus specialis—quo te ligasti sub gra­
vi ad reparandum damnum causatum ex levi incuria—
1 Prümmer, Th. Mor., II, 97. ed. 1928.—«Ceterum, quidquid sit de
speculatione huius quaestionis, communiter advertunt cuiusvis sententiae
auctores raro contigere in praxi quod causetur damnum grave ex culpa
veniali ; quia licet inconsideratio venialis sit frequens in subreptitiis co­
gitationibus et internis animi motibus...; raro tamen contingit in operi­
bus externis gravis momenti, quia ordinarie suum periculum ingerunt et
fortius mentem excitant ad sui considerationem, aut saltem ad confusam
periculi cognitionem. Unde nisi certo constet inadvertentiam fuisse ve­
nialem, habenda est in praxi pro mortali, conformis scilicet damno, et
inculcanda est obligatio restituendi sub mortali» (Billuart, 1. c.. a. 5).

aut intercedat sententia iudicis—propter culpam iuridicam.
Huc e superioribus voluminibus Casus accedant: Num
femina oppressa, quod interne consensit, teneatur ad re­
stitutionem pro expensis prolis (I, 44) ; Ob inadvertentiam incendens domum pauperis amicissimi (I, 93-5); Pra­
vorum periodicorum venditorem damnificans (II, 397401).

II.

CAUSAE A RESTITUTIONE EXCUSANTES

Doctrina.
74

Nonnullae dantur causae quae excusant a restitutio­
ne modo facienda sive a restitutione immediata; vocan­
tur causae excusantes ad tempus. Aliae sunt quae excu­
sant a restitutione modo et in posterum seu simpliciter;
dicuntur causae excusantees in perpetuum.
Causae excusantes ad tempus sunt:
a) Ignorantia invincibilis. Quandiu quis enim invin­
cibiliter ignorat rem esse alienam aut se ad restitutionem
obligari, tandiu a restitutionis lege excusatur.
b) Debitoris impotentia sive physica sive moralis.
Physica, proculdubio, quoniam nullus tenetur ad impos­
sibile. Moralis insuper, seu nocumentum maius extrinsecum, nam ubi nocumentum quod ex restitutione immi­
net debitori exsuperet nocumentum quod creditor ex di­
latione sustineret, creditor non censetur rationabiliter
invitus.
c) Damnum creditoris vel tertii. Creditoris quidem,

si restitutio (ad eius utilitatem ordinata) sit ipsi noxia \
Tertii quoque, cui ius omnino est ne quis cum creditore
cooperetur ad eius damnum.
d) Bonorum cessio, quam debitor solvendi impar fa­
cit creditoribus; nisi libere ab istis acceptata excuset, ob
pactum, in perpetuum 1
2.

Causae excusantes in perpetuum:
a) Quae ad tempus excusant, si perpetuo durent vel 75
protrahantur.
b) Cessatio quaeque iniuriae; haec enim non pro­
trahitur si res non clamat dominum aut quia iam rediit
in huius possessionem aut quia ab eius possessione cessit.
1 «Quando res restituenda apparet esse graviter noxia ei cui restitu­
tio facienda est vel alteri, non debet ei tunc restitui: quia restitutio or­
dinatur ad utilitem eius cui restituitur; omnia enim quae possidentur
sub ratione utilis cadunt. Nec tamen debet ille qui detinet rem alienam,
sibi appropriare : sed vel reservare ut congruo tempore restituat, vel etiam
alibi tradere tutius conservandam» (S. Thomas, Summa Theol., II-II, 62,
5, Im).
2 «Per cessionem bonorum nihil detrahitur iuri debitoris ad congruam
sui suorumque sustentationem. Cessor enim non est peioris condicionis
quam ceteri debitores, quibus gravis familiae necessitas est causa iusta
differendi restitutionem. Hinc, si debita proveniant ex contractu, cessor
tenetur illa solvere, si plus acquisivit quam ad sui status decentiam re­
quiritur. Si vero proveniant ex delicto, v. gr. furto, usura, illa sola sibi
retinere potest quae ad victum sunt necessaria. Inde concludas: l.° Uxor
et filii licite recipiunt alimenta a patre debitis gravato, si aliunde non
habeant sustentationem. Immo, tametsi uxor possit vivere bonis propriis
vel propinquorum, potest tamen a viro (etiam usurario) ad restituendum
impotente recipere alimenta: quia vir non minus tenetur uxorem alere
quam solvere debita. 2.» Famulus recipit licite salarium a domino debitis
gravato, si huic sit necessarius, vel si in creditorum utilitatem laboret.
Quod si non sit necessarius, et advertat herum ex tali famulatu reddi ad
satisfaciendum debitis impotentem, tenetur discedere, ne causa fiat damni
creditorum. Potest tamen licite retinere quod bona fide iam recepit. 3.° Qui
accepit dona ab homine debitis gravato, tenetur ad restitutionem, si de­
bitori ob hanc praeposteram liberalitatem adimitur facultas suis satisfa­
ciendi creditoribus; nam per talem acceptionem fit positiva causa cur
creditores damnum patiantur. 4.» Qui debitis gravatur, nequit sine iniustitia recusare hereditatem, qua reddendo par fieri potest» (Marc, Inst.
Mor., I, 1023, ed. 1927).

c) Compensatio, non modo proprie dicta seu legalis
(codicibus agnita civilibus), qua debitoris debitum per
aequale creditoris debitum extinguitur—v. gr. debeo tibi
100 pro oleo et tu debes mihi 100 pro vino, retineo 100
quae debeo tibi loco 100 quae debes mihi—; sed et im­
proprie dicta, quando debitum est tantum ex una parte,
sive agatur compensatio iudicialis (cum debitum recu­
peratur per sententiam iudicis), sive agatur compensatio
privata (absque recursu ad iudicem), neque dumtaxat
manifesta (conscio debitore), sed et occulta (debitore
inscio), nam etiam haec altera, qua creditor sibi satis­
facit, aequalitatem reparat quam restitutio intendit
(85 SS.).
d) Aecfuivalentis rei donatio, ad satis probabilem
sententiam 1 : nam debitor, dum creditori donat aequivalens, aequalitatem restaurat prius solutam; immo, etsi
debiti prorsus immemor, quoniam sic in creditorem bene
dispositus, voluntatem restituendi iam implicitam habet
—quam explicitam haberet si de restitutionis debito co­
gitaret.
1 Contrariae sententiae est, inter alios, Billuart (Summa S. Thomae,
tr. de lure, etc., diss. 8. a. 20), qui negat donatione posse, per se loquendo,
quem extinguere debitum, is donet intentione donandi aut intentione
restituendi: in primo casu, nam donum gratuitum et debitum ex iustitia
pugnant inter se; in altero, quoniam creditor acceptans donum non cen­
setur remittere ius ad debitum strictum; in utroque, quia creditor gra­
vatur onere gratltudinis. Concedit attamen hoc pacto restitutionem fieri
posse per accidens, si intercedat nempe proportionate, causa, v. gr. diffa­
mationis periculum; si haec etenim causa potest a restitutione excusare,
saltem ad tempus, a fortiori potest hunc restitutionis modum permittere,
creditori magis proficum.—Hinc Fanfani (Th. Mor., II. 375) ad dubium:
Utrum facta restitutione per simulatam donationem, restitutioni adhuc
teneatur debitor, si creditor, gratitudine motus, aliud donum illi repen­
dat? respondet: «Affirmative, saltem probabilius: ratio est quia credito­
ris donatio nulla est; ex falsa enim causa motiva procedit, et conse­
quenter spontanea non est. Ergo donum uno vel altero modo restituen­
dum, ut aequalitas iustitiae revera instauretur». Alii dicunt, e contra
redonatlonem esse liberalem, utpote cui donator praebuit occasionem po­
tius quam causam.

e) Condonatio libere facta a creditore capaci l.
f) Transactio seu inter partes compositio. «Est ap­
tissimum medium ad finienda iurgia; nam melior est
transactio magra, quam sententia pinguis» 1
2.
g) Publica auctoritas, ob reipublicae utilitatem; si
bonum namque commune potest a civibus exigere sacri­
ficium vitae, a fortiori sacrificium bonorum exteriorum;
valet igitur civilis princeps restitutionis onus alleviare et
tollere.
h) Praescriptio penes bonae fidei possessorem
(100 ss.).
i) Compositionis indultum pontificium, nam cum
Summus Pontifex sit supremus administrator seu habeat
dominium altum bonorum omnium ecclesiasticorum
(can. 1499, § 2), eius est ipsamet ob bonum commune
condonare, etc. Ob curam etiam sibi commissam paupe­
rum et in bonum spirituale sive debitoris sive creditoris,
solet Ecclesia, cui Romanus Pontifex praeest, et partem
debiti applicare pauperibus et reliquam, quam remittit,
ita de thesauro proprio supplere ut creditori tanta ob­
veniat utilitas quantum hic obtineret totum debitum in
causas pias impendens. Cum non agitur de bonis ecclesia1 «Condonatio tacita aut praesumpta censetur adesse, quando pruden­
ter iudicari potest creditorem, si convenienti modo rogaretur a debitore
vel a confessario nomine debitoris, esse libenter remissurum debitum»
(Prümmer, Th. Mor., II, 241, ed. 1928).—Condonatio praesumi potest in
furtis minoris momenti (paucorum nummorum, esculentorum) quae domi
a filiis familias vel ab uxoribus facta sunt, si res ablatae non iam exsi­
stant; in esculentis aut rebus minoris momenti quae a famulis con­
sumpta sunt; vel etiam, in materia gravi, cum famulus deprehensus a
domino corripitur vel expellitur, nulla petita restitutione; vel quando,
in causa criminali, nulla compensatio damni petita est; in parvis rebus
quas operarii in silvis, vineis, officinis laborantes quandoque asportant,
cum eae sunt quas dominus parum curat aut rogatus facile concederet ;
in furtis minutis pauperum quae erga diversos dominos fiunt—sl erga
eundem, partem saltem restituant, ac de cetero emendationem propo­
nant (Vermeersch. Th. Mor., II, 682. ed. 1928).
2 Marc, 1. c., n. 1160.

Sticis, S. Paenitentiaria non concedit compositionem, pro
foro interno, nisi dominus sit incertus, casus occultus
atque debitor pauper \
Casus primus.
76

Aegidius rei familiaris copia ditatus, graviter aegro­
tans, accersit sacerdotem eique in confessione aperit
suam conscientiam, nempe se suas facultates maximam
partem conflasse dolis atque fallaciis, tum in speculatio­
nibus, quae vulgo «giochi di Borsa» vocantur, tum in aliis
negotiis. Adicit tamen se non posse nunc damna illata
reparare, sive quia ignorat in pluribus casibus cuinam
sit restituendum, sive praesertim quia, facta restitutione,
uxor et liberi ad summam inopiam redigerentur, atque
ipse apud illos et apud plurimos alios maxima infamia
afficeretur.
Quid dicendum?
Solutio

77

Aegidius fatetur se maximam partem suarum faculta­
tum dolis atque fallaciis adhibitis conflasse; quoad illam
ergo maximain partem est possessor malae fidei et dam­
nificator formaliter iniustus; tenetur ergo ad restitutio­
nem rei dolose acquisitae, eiusque (si qui sint) fructuum
sive naturalium sive civilium, et ad compensationem
damni emergentis atque lucri cessantis.
Aegidius dicitur rei familiaris copia ditatus; ergo
physice potens est qui restitutionem faciat immediatam.
Sed opponit ab immediata restitutione impediri ex tri­
plici capite, nempe quoniam ignorat in pluribus casibus
1 In quibusdam regionibus, ubi viget bulla Cruciata, parva quaedam
compositio obtinetur vi Summarii Compositionis; sed cum agitur maior
quantitas recurrendum est ad bullae Commissarium.

I

cuinam sit restituendum, quia facta immediata restitu­
tione uxor et liberi ad summam inopiam redigerentur, et
quod restitutionem faciens immediate ipse apud fami­
liam et apud plurimos afficeretur infamia maxima.
Sed prima ratio non excusat a restitutione immedia­
ta creditoribus (paucis) notis. J 3» ccusat tamen ab imme­
diata restitutione creditoribus (pluribus) ignotis; quoad
hos igitur imponenda est ipsi obligatio inquirendi de
creditoribus et de restitutione his vel heredibus facienda
cum erunt noti; de restitutione autem facienda pauperi­
bus, quandiu, post debitam inquisitionem, domini mane­
bunt ignoti.
Summa inopia, de qua secunda ratio, videtur dicta 78
per exaggerationem. Quoniam Aegidius ponitur «rei fa­
miliaris copia ditatus», nec totam hanc copiam conflavit
dolis atque fallaciis, etsi maximam partem eius; aliquid
etiam lucratus est personali industria; non ergo apparet
quomodo facta immediata restitutione uxor et liberi coniciantur in summam inopiam. Quae de cetero, si vere
sit imminens, satis vitari poterit dum, facta nunc resti­
tutione creditoribus paucis notis, et facta inde restitu­
tione creditoribus post inquisitionem detectis relinquat
uxori ac liberis id quod foret dandum pauperibus (in
quorum numero uxor veniret atque filii) vel id quod sibi
permitteretur post compositionem cum S. Sede. Si tamen
quae dicitur summa inopia sit dumtaxat deiectio ab sta­
tu iniuste acquisito, hoc periculum non eximit Aegidium
ab immediata restitutione creditoribus notis et mediata
creditoribus post inquisitionem detectis (vel pauperibus,
si hi post inquisitionem maneant ignoti).
Sed et periculum infamiae maximae, de qua ratio ter- 79
tia, imaginarium potius quam reale dixeris. Uxor enim et
liberi plane sciunt quibus negotiis vacaverit Aegidius et
quibus etiam mediis ad tantam copiam divitiarum per­
venerit; potius quam ex restitutione facta, infamia pe­

nes ipsos imminet ex omissa restitutione. Item quoad
periculum infamiae penes plurimos alios. Si tamen pe­
riculum infamiae maximae vere immineat, aut vitari po­
test alio modo, quo in casu restitutio urget immediata,
aut vitari nequit nisi restitutio differatur, et tunc differri
ad tempus potest, non quidem omnis, sed ea tantum
quae, si immediate fiat, infamiam pariat.
Quia tamen dicitur graviter aegrotus, Aegidius saltem
urgendus est ut provideat quominus heredes restitutio­
nem, nunc moraliter impossibilem, ipsi faciant statim ac
sine famae detrimento possint.
Alii casus.

80

81

C. II.—Callicinius mutuum mille francorum Honorio
dederat; post autem novit Ottonem huic debere tantamdem pecuniam; petiit ergo ab Ottone ut velit sibi reddere
quod Honorio redditurus erat. Liberaturne docilis Otto
noster a restitutionis debito erga Honorium?
Sol.—Per se et in rigore iuris, affirmative, nam agitur
compensatio quaedam seu debiti atque crediti inter se
contributio. Per se, inquam, quoniam non liberatur si
Honorius adhuc forte cogatur solvere, vel si is creditores
privilegiatos aut hypothecarios habeat. In rigore, dixi­
mus, iuris, quoniam talis solutio, facta absque causa, il­
licita erit ob plura incommoda quibus est obnoxia; foret
autem sufficiens ratio, si Callicinius pecuniam ab Hono­
rio aliter recuperare nequiret; at in foro externo talis
solutio impugnari potest. Ita Mare \

C. III.—Eudoxius, ob infelicem rerum eventum, impar
factus est qui omnibus creditoribus satisfaceret. His igi­
tur cessit bona cuncta sua. At post decennium magnam
copiam pecuniae nactus, confessarium interrogat num
Marc, 1. c., n. 1025.

creditoribus illis teneatur debitorum partem reliquam
restituere.
Sol.—Bonorum cessio, quam debitor solvendi impar,
fecit creditoribus aut fuit voluntaria—libere a creditori­
bus acceptata—et tunc effectus obtinet de quibus credi­
tores cum debitore simul convenerint; aut fuit iudiciaria
—declarata per iudicis sententiam—, et tunc nec conti­
nuo lex a restitutione eximit in perpetuum, nec credito­
res praesumi possunt debiti remisisse partem reliquam.
C. IV.—Cum domum noverit propterea incendio tra- 82
ditam a famulis Nemesii quod hic ipsis dixerat rem sibi
gratissimam peracturos, Ischyrion famulos dispensavit a
damno compensando. Estne igitur Nemesius dispensatus?
Sol.—Negative, dispensatis enim exsecutoribus—qui
ad totum damnum reparandum tenebantur in solidum
condicionate—, non ideo dispensatur iubens—cuius est
totum damnum reparare absolute—. Dispensato tamen
iubente, causa principali, dispensantur quoque instru­
mentales causae.
C. V.—Ob eius paupertatem et domini ignorantiam 83
Oswaldus habuit a S. Sede compositionis indultum, ea
tamen condicione ut in pauperes erogaret decimam par­
tem debiti. Post annos venit in meliorem fortunam atque
dominus comparet. Teneturne ipse, tenenturne pauperes
quibus decima pars fuit distributa, ad restitutionem erga
certum dominum?
Sol.—Negative; non quidem ipse «quia bona fide
applicata sunt, et bona fides non patitur ut debitum am­
plius exigatur. Nec pauperes, quibus distributio facta est,
tenentur domino comparent! aliquid reddere, quia iure
optimo fuit facta applicatio, ratione cuius pauperes
dominium acquisierunt; quem ad modum per praescrip­
tionem dominium acquirit possidens et non tenetur

comparent! domino rem restituere». Ita Salmanticenses l.
84

C. VI.—An paenitens teneatur simpliciter in materia
de restitutione stare iudicio confessarii, ita quod si con­
fessarius obliget paenitentem debentem centum aureos
ad restituendum statim, hos etsi non possit sine magna
iactura statim solvere, teneatur paenitens statim solvere.
Sol.—Ad hunc casum Vitoria: «Respondetur quod
simpliciter non tenetur paenitens stare in materia resti­
tutionis iudicio confessoris, quoniam obligatio restituen­
di est de iure divino, et non potest hoc mutare confessor.
Et sic, si alias paenitens non obligatur ad statim sol­
vendum, ex praecepto confessoris non obligatur. Unde in
tali casu stat quod paenitens sit peritior confessore. Vel
si non, potest consulere alios doctiores sui confessore ad
videndum si statim teneatur solvere necne, quia hoc eget
magna discusione, et sic non teneretur stare illius iudi­
cio. Verum est quod regulariter standum est iudicio con­
fessoris. Et consultum erit quod paenitens non disputet
de hoc cum confessore, nam erit irreverentia magna,
quia elegit, ut suppono, peritum confessorem. Secus ta­
men quando ipse paenitens est peritior confessore, vel
consuluit alios peritiores, non tenetur stare illius iudi­
cio» 12.

III.

OCCULTA COMPENSATIO
Doctrina.

85

Occulta compensatio definitur: Actus quo inscio de­
bitore aliquis id accipit quod est sibi debitum. Differt
1 Salmanticenses Mor., tr. 13, de restitutione, cap. I, n. 217.
2 Vitoria, in II-II. 62. 3. n. 14. ed. Beltrân de Heredia.

ergo a compensatione legali, ubi ex utraque parte est
debitum quaque mutua duorum debitorum obligatio extinguitur, nam hic unus tantum est debitor; differt
quoque a compensatione iudiciali, quoniam solutio hic
non fit auctoritate iudicis, verum propria; differt deni­
que a compensatione, quamvis privata, manifesta, quod
clam fit ipsa, seu debitore inscio (75).
Ideo quod praetermittitur ordo qui est iustitiae lega­
lis, seu recursus ad iudicem, lataque via furtis sternatur
—cum homines simus valde proclives ut propria tum iura
exaggeremus tum servitia magni faciamus (cf. 238),
aliena contra parvi aut nihili aestimemus—, occulta
compensatio dicitur ut plurimum illicita, raro exercenda
et rarius a confessario consulenda l.
Etsi uti in pluribus illicita, occulta compensatio licita 86
pronuntiatur in casibus nonnullis, quasi exceptionaliter
et per accidens, si adsunt videlicet (quod continget raro)
omnes simul modo signandae condiciones.
Quarum quaedam postulantur iustitia commutativa,
quaedam iustitia legali et quaedam caritate.
Commutativa iustitia petit quod: a) debitum agatur
ex stricta iustitia, non ex fidelitate, gratitudine; b) aga­
tur debitum certum, prout dicemus infra; c) agatur de­
bitum tunc exigibile cum quis occulte se compensat;
d) agatur compensatio ex re debitori propria, non ex re
quam debitor quidem habet sed ut depositarius, commodatarius, etc.; e) agatur compensatio intra, non ultra,
terminos debiti. Quandiu huiusmodi condiciones adsunt,
compensatio occulta non laedit iustitiam commutativam,
neque propterea restitutio urget. Laeditur, e contra, si
qua ex illis desit condicionibus et urget restitutio vel
J «Ipsa, quamvis licita in foro conscientiae, non solet agnosci in foro
civili, sed tamquam furtum punitur. Confessarius igitur, qui illam consu­
lit, se exponit periculo accipiendi punitionem a tribunali civili propter
instigationem ad furtum» (Prümmer, Th. Mor., Π, 88, ed. 1928).

totius compensationis vel excessus compensationis ultra
debitum.
87
Legalis iustitia petit ut debitum aliter recuperari ne­
queat, sine gravi videlicet incommodo, puta sine magnis
expensis, sine familiaritatis amissione, etc. Haec condi­
cio, quoniam respicit modum compensationis—occultae,
potius quam iudicialis—, non vero compensationis subs­
tantiam, dicitur a pluribus obligare sub levi; quandiu
revera adsit, nec lex nec iudex diceretur rationabiliter
invitus.
Caritas demum exigit ut damnum spirituale et cor­
porale, sive debitoris sive tertii, vitetur quantum potest;
damnum v. gr. debitoris, si hic perseverat in peccato,
aestimans restitutionem adhuc debitam *, aut si propterea cogitur ad iterum solvendum; damnum tertii, v. gr.
si debitor, inscius compensationis, suspicaretur famulum
de furto, etc. At si sufficiens adesset ratio permittendi
damnum huiusmodi, compensatio vacaret a peccato—agi­
tur effectus pravus consequens cum bono effectu intento
unum eundemque actum, subreptionem occultam.
88

Ex supradictis altera e condicionibus quas iustitia
commutativa petit haec est, agi debitum certum. Porro
nonnulli Auctores contenti sunt certitudine facti et pro­
babilitate iuris, sic ut occultam compensationem non
prohibeant ubi certum sit factum quo debitum innititur
et ex quo tam probabile ius oritur ut iudex possit inde
sententiam ferre in creditoris gratiam, possessione debi­
toris non obstante. En trita exempla: 1) Si immemor de­
biti quid donasti creditori tuo, probabile est te satisfecis­
se debito; obligatus ergo ad huius solutionem, posses te
occulte compensare; 2) Quis te laesit in fama, quam non
1 Hoc potest creditor vitare monendo debitorem de debiti extinctlone, ei v. gr. insinuans se nihil amplius exigere, debitum remittere, etc._
sine mendacio attamen.

reparat; at probabile est famam compensari pecunia;
ergo tibi licet hanc a debitore clam subripere; 3) Lega­
tum habusti in testamento informi, sed probabiliter ha­
bes ius ad illud; ergo potes te occulte compensare de
legato tibi denegato. Ad vitandum tamen alucinationis
facile periculum Auctores hi petunt sive confessarii sive
alius viri periti benignam creditori sententiam. Verum
huiusmodi opinioni ipse Vermeersch1 probabilitatem
concedit mere extrinsecam.
Casus primus.

Quidam pater familias, commercio deditus, viribus 89
debilitatus, petit a filio Marco ut ei auxilium praestet in
negotiis gerendis, etiamsi hoc importet interruptionem
cursus universitarii studiorum; pro tali sacrificio pater
promittit Marco maiorem hereditatis partem prae altero
filio losepho, qui studiis mediis adhuc incumbit.
Marcus, pietate filiali et paterna motus, studia in­
terrumpit, ut totaliter se donet negotiis, quae nova pro­
speritate florescunt, etsi pater, ex aggravatione morbi,
nullas amplius vires in ipsis impendat. Interim frater
losephus studia universitaria medicinae laurea coronat.
Pro dolor! pater moritur et nullum testamentum relin­
quit. Marcus, suis iuribus, ut putat, frustratus, summam
pecuniae sat ingentem clam subtrahit patrimonio here­
ditario, tum ob promissionem patris in rem non dedu­
ctam, tum ob praestationes in negotiis gerendis.
At scrupulis affectus, casum exponit confessario Carolo.
Quid Carolus confessarius paenitenti respondebit in
casu?

1 Vermeersch, Th. Mor., II, 648, ed. 1928.

Solutio

Ut compensatio occulta sit licita, petimus: a) debi­
tum strictum, seu ex commutativa iustitia; b) debitum
moraliter certum; et c) debitum alias non facile recuperabile.
Demus in casu Marci adesse tertiam condicionem:
non facile probare potest patris promissionem, frater
non facile admittet compositionem amicabilem, etc.
Sed agiturne debitum strictum? Hoc descenderet aut
ex parte promissionis in testamentum non deductae, aut
ex parte damni quod Marcus sustinuit deserens studia
nisus paterna promissione, aut ex parte praestationum
quas dedit patri et inde hereditario patrimonio.
Et ex capite quidem promissionis, etsi debitum exsi­
steret strictum si agebatur promissio realis—pater pro­
misit Marco potiorem partem hereditatis—et pater se
obligaverat ex iustitia, nam tunc Marcus haberet ius ut
postulet rem sibi promissam; non tamen existeret si,
dum agebatur promissio realis, pater se obligaverat ex
liberalitate; a fortiori, si agebatur promissio personalis
—pater promisit Marco se conditurum testamentum in
eius favorem—, haec enim promissio cessavit morte pro­
mittentis.
91
Quid autem ex capite damni quod Marcus sustinuit
deserens Universitatem et sacrificans professionem li­
beralem confisus patris promissioni? Sed unde Marco
ius ad illa studia? Nonne pater potuit eius praestationes
iam ab initio petere pro gerendis domesticis negotiis?
Immo pater modo debilitatus et inde a negotiis gerendis
impeditus, eratne in tali condicione oeconomica ut Mar­
cum sustineret in Universitate? Marcus, de reliquo, illis
studiis et professioni liberali valedicens, adeptus est no­
tabilem peritiam in negotiis gerendis; valet post mortem
90

patris negotia prosequi cum pari ac hactenus fortuna;
saepe qui negotiis vacant ditiores fiunt medicis, advoca­
tis, etc. Possumus igitur loqui de damno quod Marcus
sustinuerit? Sed quodcumque damnum passus fuerit id
Marcus acceptavit pietate filiali atque fraterna motus.
3» i capite demum praestationum. Si Marci praestatio- 92
nes fuerunt extraordinariae, consuetum nempe laborem
filiorum excedentes aut rei familiari valde utiles, tunc
Marcus poterat exigere mercedem (detractis tamen ex­
pensis pro alimentis, quandiu domi paternae mansit),
nisi ab initio habuerit expressam intentionem illas prae­
stationes dandi gratis; mercedem tamen quae daretur
extraneo pares praestationes exhibenti (detractis expen­
sis pro alimentis, ut supra). At si Marci praestationes
fuerunt ordinariae, degentis in domo patris et negotia
gerentis patris nomine; si Marcus non exegit salarium
seu mercedem quam extraneus exigeret, non posuit con­
dicionem Nolo negotia gerere nisi pro mercede, egit ex
pietate filiali atque fraterna; tunc Marcus iam habet
emolumentum, idque notabile, nam patrimonium am­
plificavit—alias ob patris inhabilitatem et aegritudinem
diluendum—sibi et fratri obventurum—forsitan neque
ius civile concedit maiorenni in casu ius ad salarium.
Ius igitur strictum ad maiorem hereditatis partem 93
non est moraliter certum: non enim constat de qualitate
praestationum, neque de damno passo, immo nec de na­
tura paternae promissionis, quae probabilius exstitit per­
sonalis, ut plurimum realis ex gratitudine seu liberalitate—et quia non fuit firmata iuramento, nec facta ad
normam civilis codicis vel coram testibus, et quia non
solent patres obligationem iustitiae assumere cum quid
filiis promittunt—. Dato, denique, nec concesso patrem
se obligasse ex iustitia ad augendam Marci hereditate: ··
promissio fuit summae seu portionis indeterminatae,
7

dum Marcus clam subtraxit summam pecuniae sat in­
gentem.
Attamen, cum probabilis sit sententia ad quam maiorennis habet ius ad mercedem pro praestationibus allatis
patri (169), paenitens Marcus potuit illam compensatio­
nem facere bona fide—putat se suis iuribus frustratus—.
Ideoque post factum, non est urgendus ad restitutionem
si constat compensationem non excedere id quod lucra­
tus fuisset extraneus cooperator aeque industrius.
94
in casu igitur confessarius perpendat aequa lance
num ingens illa pecuniae summa superet necne lucrum
huiuscemodi (detractis expensis alimentorum, ut supra);
si non exsuperat, Marcum non obliget ad restitutionem;
si vero exsuperat, obliget ad restitutionem dimidiae par­
tis excessus—cum fratre dividendi—; quae certo restitu­
tio facile fieri potest, puta praetextu donationis gratui­
tae, nam frater, professionem liberalem nactus, non sic
pecunia abundat quantum ipse deditus negotiis.
Alii casus.

95

C. II.—Pacomius negotiator, cum eius res male suc­
cederent, mutuam petiit a fratre suo Rufino, ditissimo,
summam 2.000.000 libellarum. Rufinus, qui fratrem valde
diligebat, libenter eam tradidit, quin immo nullum petiit
ex ea legale interesse. Pacomius ea pecunia negotiatur et
decem annorum spatio totum suum recuperat patrimo­
nium. Rufinus vero gaudens de prosperis fratris sui re­
bus, numquam ab ipso petiit mutuatae pecuniae restitu­
tionem. Moritur primum Pacomius, et post annum Rufi­
nus. Rufini filius, heres universalis, a Pacomii filiis expetiit tunc restitutionem dictae pecuniae; ac, cum nihil
obtinere potuisset, ad occultam recurrit compensationem,
lure aut iniuria?

OCCULTA COMPENSATIO

67

Sol.—Pacomius quidem, qui petiit et obtinuit mutuum,
immo absque interesse sive fenore, obligabatur erga Rufinum ut isti—quantumvis non petenti—totum restitue­
ret capitale; nec liberatus fuit praescriptione, longi etsi
temporis, ideo saltem quod mutui conscio non favebat
bona fides (101).
Rufini filius, heres universalis, iure potest a Pacomii
filiis exigere quod pater poterat a Pacomio expetere dum
ambo versabantur intei vivos. Sed probabilius documen­
tum mutui fuit scriptum nullum, neque ideo possibilis ad
iudices recursus.
Facile tamen Pacomii filii dici possent in bona fide,
aut ignorantes debitum aut existimantes debitum iam
solutum; quoad ipsos igitur poterat praescriptio currere
in foro etiam conscientiae; sed non videtur haec prae­
scriptio completa (103).
Quo certe in casu, nisi supponamus Rufinum prae
morte reddidisse filium certiorem de nondum soluto condonatove debito—his namque in adiunctis ageretur de­
bitum omnino certum—, occulta compensatio est ipsi
illicita, quoniam licet certum sit mutuationis factum,
non est certum ius ad solutionem, nam probabiliter Rufinus summam illam totam aut dono dedit aut postea
tacite condonavit, cum, praeterquam ditissimus, valde
diligeret Pacomium fratrem et ideo, quamvis noverit
hunc iterum in prosperitate constitutum, nec ab eo dum
vitam is ageret restitutionem petiit nec a filiis post eius
mortem. Si autem debitum fuit condonatum tacite, non
amplius subiacet solutioni.
C. III.—Arnaldus pluries et frustra petiit a Mariano 96
aureos decem, sibi debitos. Interim Arnaldi filia excipitur
in domum Mariani, ut famuletur, quae rei conscia adit
confessarium, petens, an possit de bonis Mariani oc-

culta compensatione satisfacere patris credito. Confessarius respondit, posse. An recte?
Sol.—«Rectius quidem respondisset, non posse. Doctores enim, occultam compensationem permittentes,
communiter loquuntur de ipso creditore, non de alio in
eam se ingerente. Est enim res periculi plena, cum con­
diciones pro compensatione sint variae, et earum rationes
ab alterius conscientia maxime pendeant. Verum cum
agatur de ipsa filia Arnaldi, et de casu non admodum
implexo, prout proponitur, si debitum sit vere certum,
neque possit aliter obtineri eius solutio, post factum in­
quietandi non videntur confessarius et Arnaldi filia.
Alienum enim ista non usurpavit, sed id quod proprium
patris erat, quod patri statim reddendum, ne forte pater
ipse iterum se compenset». Sic Bucceroni \

91

C. IV.—Titius edocetur ab amico Sempronio patrem
suum, antequam viam universae carnis ingrederetur,
mutuas dedisse Caio 100.000 Italicarum libellarum, nulla
apocha requisita. Defuncto nunc etiam Caio, pecuniam
eiusmodi ab eius heredibus Titius repetit; hisque dene­
gantibus, cum actionem suam nullo legali documento
fulcire queat, cogitat per occultam compensationem sibi
consulere. Potestne licite?
Sol.—«Si Sempronius, testis unicus, sit etiam testis
omni exceptione maior, id est cuius testimonio plena
possit ac debeat adhiberi fides, et si aliunde certo con­
stet—quod fortasse difficilius eveniet, nam sicut mutuum
concessum est nulla apocha requisita, ita restitui potuit
absque testimonio scripto de peracta restitutione—, si
aliunde, inquam, certo constet pecuniam creditam solu­
tam non esse a Caio patri Titii antequam uterque viam
universae carnis ingrederetur, debitum heredum eiusdem
Caii erga Titium est strictum, certum et nunc exigibile.
1 Bucceroni, Casus Conse., I, 86/3, ed. 1913.

Neque timenda est iterata solutio post compensationem,
quippe quod dicti heredes omnino recusant debitum illud
agnoscere ac solvere. Ergo, sese compensando occulte,
Titius non laedet iustitiam commutativam.
Ast neque legalem iustitiam laedet, cum via judicialis
ad ius suum recuperandum ei praecludatur, eo quod
actionem nullo legali documento fulcire queat.
Satis est igitur ut servet caritatem, cavendo, quantum
fieri potest, damnum forte obventurum, ex occulta sua
compensatione, vel heredibus Caii, vel alicui tertio. Ut
liquet, cavere quoque debet, e caritate erga seipsum, et
forsan e caritate pietateque erga suos, ne, ob praefatam
compensationem occultam, furti insimuletur ac damne­
tur». Sic Hieronymus a Parisiis \
C. V.—Ad Gualterum confessarium accedunt merca- »8
tores qui, ad facilius merces vendendas, eas vendunt
infra iustum pretium, occulte tamen se compensant mi­
nuentes pondus vel mensuram. Licitene agunt?
Sol.—«Negative, si ipsi libere merces certo pretio ven­
diderunt, quod postea vilius iudicant: quia etiam ven­
ditio est contractus bilateralis, vi cuius id praestari debet
quod in pactum deducitur; affirmative vero si iniuste
coacti sunt infra infimum pretium vendere, vel si per
errorem infra infimum pretium vendiderunt, vel si solu­
tionem certi debiti absque gravi incommodo sibi procu­
rare non possunt; quia tunc revera non agitur contra
strictam iustitiam. Numquam tamen licet hoc facere cum
mendacio, quia mendacium est semper prohibitum; in­
super occulta compensatio est facienda cum iisdem emp­
toribus qui revera plus acceperunt quam debuissent ac­
cipere; non cum aliis qui iustam quantitatem mercis
semper acceperunt». Sic Fanfani12.
1 Apud Palazzini-De Iorio, Casus Conse., I, 157.
2 Fanfani, Th. Mor., II, 289.

C. VI.—Mutuum pecuniae Theobaldo Ursinus dederat
post annum absque fenore reddendae; anno tamen non­
dum elapso valde timet ne Theobaldus impar fiat de­
bitum reddendi definito tempore. Poterit ex nunc sibimet occulte compensare?
Sol.—«Aliqui dicunt non esse locum compensationi
nisi debitum sit contractum. Sed immerito, quia etsi
debitum non sit contractum de facto, sed brevi tempore
contrahendum—si timet tempore solutionis debitum non
sibi solvendum—, potest sibi pro tunc compensare pro
eo quod nondum est sibi debitum, sed debebitur brevi
tempore» *.

Huc e voluminibus superioribus Casus accedat: Quid
liceat civi onerato tributis nimiis (I, 401).

IV. PRAESCRIPTIO EXTINCTIVA
Doctrina.

100

Praescriptio definitur: Inductus humana lege—cano­
nica aut civili—modus sive acquirendi iuris—praescri­
ptio acquisitiva vel usucapio—sive extinguendae obliga­
tionis—praescriptio liberativa seu extinctiva.
Generatim quidem loquendo, legitima est praescriptio
iure civili inducta, valida propterea in ipso interno foro.
Potuit enim legislator civilis hunc modum instituere et
conferendi ius et liberandi a debito: quoniam favet com­
muni bono litibus finem facere, iura definire ne incerta
maneant, cives levare onere servandi usque in aeternum
1 Salmanticehses Mor., tr 13, de restitutione, c. 1. n. 307.

apochas seu testimonia solutionis tutosque ab evictione
reddere.
Verum haec generalis regula exceptiones admittit.
Quoniam lex, ut obtineat vim, iusta sit oportet. Porro
non esset iusta quae faveret iniquitati aut fraudibus,
vel quae ferret in culpam, theologicam aut iuridicam,
poenam immodicam.
Cogitari potest attamen lex iusta quae, ne nimis fiat
difficilis iustitiae administratio, deneget in foro externo
actionem ad evincendam rem, quin conferat in foro in­
terno ius vel solvat in conscientia a debito.
At cum ius ex legis procedat statuto, necessarium est
in utroque foro condiciones legis impleri.

Prima ex utrique praescriptioni communibus condicio 101
est ut agatur res praescriptibilis, quae videlicet sub do­
minio privatorum cadere possit sua natura neque ab hoc
dominio excepta sit positivae legis decreto—quoad prae­
scriptionem acquisitivam—, vel agatur debitum praescriptibile sive obligatio capax extinctionis—quoad praescrip­
tionem liberativam.
Altera condicio est ut persona sit apta contra quam
valeat praescriptio currere.
Tertia, ut tempus expleatur lege pro praescriptione
constitutum. Tempus hoc computatur de die in diem, sic
tamen ut primus neglegatur et postremus sit dies eius­
dem numeri—igitur incoepta die 7 martii praescriptio
non completur nisi elapso, pro annua, die 7 martii, vel,
pro menstrua, die 7 aprilis—. Praescriptio attamen legi­
time completa retrorsum valet quoad fructus a prima die
perceptos—qui propterea non sunt restituendi.
Postrema condicio, bona fides: bona fides iuridica
—quam lex civilis saepius, initio saltem praescriptionis,
requirit—et bona, semper, fides theologica, qua quis ex
ignorantia non graviter culpabili putat aut rem quam

possidet esse suam aut debitum quod, sponte saltem,
habeat solvendum nullum—b. f. positiva—, vel conscius
debiti creditorem in exercitio iuris non impediat—b. f.
negativa—; haec autem bona fides theologica oportet
perseveret per totum ad praescriptionem requisitum
tempus pro acquirenda in foro interno re libertateve a
debito.
102
Etsi pro praescriptione acquisitiva requiratur insuper
possessio pacifica, publica, continua atque dominativa ‘,
immo et titulus, isque iustus, si non necessario verus,
saltem coloratus, existimatus, vel praesumptus2; duplex
huiusmodi condicio pro praescriptione liberativa prodi­
tur superflua: possessio quidem, cum libertas in causam
veniat a iure quod est alteri; titulus etiam, quoniam
contra titulum creditoris agitur.

103

Ratione temporis lege definiti, praescriptio signatur
quadruplex a theologis: longissimi temporis seu extraor­
dinaria, quae triginta absolvitur annis; longi temporis
seu ordinaria, quae decennio completur; brevis temporis,
1 Pacifica, non vi capta aut detenta neque turbata lite ; publica,
quam adversarius advertere queat; continua, neque interrupta videlicet
neque suspensa; dominativa, denique, seu non aequivoca, cum animo
scilicet dominii vel. si agitur de una praescriptione ususfructus, cum
animo ususfructuarii —non instar depositarii, commodatarii, etc.
» Iustus, seu causa de se apta quae transferat dominium, ut venditio,
donatio; non necessario verus —nam is dominium trasfert absque sub­
sidio praescriptionis—, sed coloratus —qui de se atque ut apparet suffi­
ciens est ut dominium transferat, at occulto vitio laborat, utputa venditio
rei ab eo qui specie est dominus, revera tamen usufructuarius, deposita­
rius. fur—, existimatus —qui de se satis ad dominii translationem pru­
denter ex adiunctis creditur adfuisse nec tamen adfuit, v. gr. successio
ex testamento quod putabatur firmum sed erat revocatum—, vel prae­
sumptus —qui de se idoneus ut dominium transferat, ex diuturnitate pos­
sessionis lege supponitur adfuisse, quae ideo silet de titulo, ut in praes­
criptione extraordinaria—; quin sufficiat attamen titulus vitiosus —qui
non est de se translativus dominii, sed demonstrat potius dominium per­
manens. v. gr. locatio vel depositum.

quae quinquennio; et temporis brevissimi, quae minori
temporis spatio.
Quoad praescriptionem quidem acquisitivam nostra­
tes iam propendunt in vim illarum legum quae emptori
dant dominium rerum mobilium statim ac has in publica
apotheca vel venditione acquirit—nam favent istae leges
commercii securitati et contractuum stabilitati, neque
denegant pristino vero domino congruam compensatio­
nem a venditore iniusto—; his igitur legibus in foro
quoque interno stare possumus. At gravior difficultas de
liberativa praescriptione, num valeant scilicet in con­
scientia dispositiones, v. gr., codicis italici, vi quarum
anni lapsu praescribitur actio magistrorum et mercato­
rum adversus studentes vel emptores, triennio autem
praescribitur actio medicorum, pharmacopolarum, advo­
catorum contra suos clientes (art. 2955 s.). Harum legum
iustitia veniret inde quod interest boni publici vitare ne
cumulatione debitorum, solvendorum periodice, redigan­
tur cives ad inopiam et creditorum neglegentiam excu­
tere ac punire. Sed haec non sunt exaggeranda.
Ceteroquin leges huiusmodi non intendunt liberare
a debito sed dumtaxat denegare actionem; ipse Codex
italicus concedit creditori ius ut debitori deferat iuramentum de facta solutione (art. 2960). Nisi agatur igitur
de solvendis debitis si petantur, ut contingit quoad mul­
etas, conscius debiti ab obligatione solvendi non eximitur
praescriptione temporis brevissimi, quae non constituit
nisi praesumptionem solutionis factae (iure italico dici­
tur prescrizione presuntiva) et est praesumptio im­
propria.
Casus primus.

Alexius, veteres familiae tabulas inspiciens, casu de- 104
prehendit aes alienum cum Armando contractum, quod

iamdiu extinctum fuisse pro certo habebat, neque huic
in praesens defuncto, neque eius heredibus umquam
redditum fuisse; nunc vero decem et amplius annos
ab eo .tempore effluxisse. Similiter deprehendit per­
petuum censum annuum, in quodam suo fundo a maiori­
bus constitutum sibique prorsus ignotum, a viginti
duobus annis solutum non fuisse. Item annuum legatum
vitalicium, sibi impositum cum Laetitia, hac nullatenus
reclamante, a sex annis bona fide praestitum non esse
novit.
Quaeritur: An Alexius de obligationibus de quibus
agitur liber evaserit?
Solutio
105

Alexius: a) Non tenetur ad aeris solutionem Armando
haeredibusve debiti si decem iam efluxerunt anni a
tempore quo putavit debitum extinctum (Cod. ital., ar­
ticulo 2946); at tenebitur forsan si id computatur tempus
ab inito contractu, cum hoc toto tempore non neces­
saria currat bona fides, nec propterea praescriptio.
b) Evasit quoque liber ab illo solvendo censu annuo, qui
ex ital. codice (art. 2948, l.°) iam praescripsit, c) Quod
demum attinet ad annuum legatum vitalicium erga Laeti­
tiam, minus obvia solutio. Forsan enim non currit prae­
scriptionis tempus, nam legibus Italiae, «la prescrizione
rimane sospesa tra l’erede e l’eredità accettata con be­
neficio d’inventario» (art. 2941) et «la prescrizione rimane
sospesa contro i minori non emancipati» (art. 2942);
agitur hic utervis casus? Nec officit Laetitiam nondum
reclamasse legatum, quoniam obligatio solutionis non
fuit in testamento condicionata si petatur. Denique, ubi
praescriptio non manserit suspensa, Alexius iure italico
(art. 1948, l.° coll, cum art. 1869) non teneretur solvere
primum ex bona fide insolutis annuis legatis.

Alii casus.

C. II.—Romualdus nequit sibi persuadere praescrip- 106
tionis valorem in conscientia. Ait etenim : bona fides est
fundamentum praescriptionis; atqui dum constat, etiam
post praescriptionem, rem fuisse alienam, cessat bona
fides; igitur...
Sol.—«Nego minorem. Praescribens enim potest vere
iudicare rem quae fuit prius aliena, esse modo suam be­
neficio legis; sicque permanet in bona fide. Quod si forte
id sibi non possit persuadere, tenebitur quidem restituere,
sed hoc, per accidens, ratione conscientiae erroneae». Ita
Billuart ’.
C. III.—Titius cognoscens Sempronium ius habere 107
mittendi gregem suum ad pascendum in agro eius, teneturne Sempronium admonere quod, nisi interrumpat
praescriptionem, ius illud amittet infra annum?
Sol.—Negative. Titius, ex iustitia saltem, non tenetur
nisi ne Sempronium impediat, directe aut indirecte, ab
exercitio iuris sui. Igitur «potest Titius tacere, et anno
transacto, tuta conscientia invocare praescriptionem.
Secus praescriptio liberativa ab aliqua servitute numquam vel fere numquam locum haberet» 2.

C. IV.—Similianus hanc regulam, validam pro libera- 108
tione a servitute, contendit applicandam quoque libera­
tioni a debito; et ideo, cum agitur de solvendis servitiis
medicorum vel operariorum, aut de solvendis mercibus
quas habuit a venditoribus, creditores quidem non
impedit a debito exigendo, sed tacet ut gaudeat suo tem­
pore pari privilegio praescriptionis.
1 Billuart, Summa S. Thomae, tr. de iure, etc., diss. 4. a. 3. § 11.
4 Fanfani, Th. Mor., II, 205.

Sol—Haec regula posset equidem applicari illis debitis
quae solvenda non sunt nisi solutio ipsorum petatur, v. gr.,
mulctae1; at solutio potioris certo debitorum partis
urget etsi non petita. «Unde non adest paritas cum servi­
tute passiva: in hoc casu nihil est agendum sed potest
praescribens passive se habere; qui vero conscius est
debiti, si non solvit sed mere passive se habet, non agit
dum aliquid agere debebat» 1
2.
109

C. V.—Marinus domum Robert! vi contractus loca­
tionis tenet. Per decem annos, non reclamante locatore,
reditus annuos solvere ex incuria omiserat, cum tandem
creditor debitum repetit. Ille pergit ad advocatum, qui
respondit obligatum esse dumtaxat ad solvendos reditus
locationis a quinque ultimis annis, pro tempore autem
remotiore posse praescriptionem opponere vi art. 1966
Codicis civilis hispanici.
Sol.—Respondet Ferreres: «Marinus praescriptionem
minime opponere potest. Habendus est sicut alius debi­
tor quilibet. Praescriptiones quinque annorum valere qui­
dem possunt, sicut aliae, posita bona fide, si debitor sit
in ignorantia invincibili debiti, toto quinquennii tem­
pore; non vero valere possunt pro debitoribus qui ipsimet
debitum contraxerunt, siquidem bona fide requisita de­
stituuntur; ergo soli heredes, vel mediati possessores,
praescribere possunt per bonam fidem, completo legis
tempore» 3.
1 «Usu porro receptum est ut societates bancariae vel industriales,
quae exhibentibus schedulas (.coupons), non autem sponte, usuras solvere
solent, quinquennali praescriptione se tueantur: quod nemo improbat»
(Vermeersch, Th. Mor., Π. 404, ed. 1928).
3 Merkelbach, Th. Mor., II, 235, ed. 3.
3 Ferreres. Casus Conse., I, 691, ed. 1926.—«Obi. 1." Lex intendit pu­
nire neglegentiam creditoris qui non reclamavit. Resp. locaris: ubi est
delictum puniendum? Quis est magis reus, an creditor, vel ipse debitor?
Culnam est agere? Nonne creditor mere passive se habet? Numquid obli­
gatione aliqua ligatur? Unde probas eum debere esse sollicitum ad recla­

C. VI.—Dominus de Argento propter commoditatem 110
locatarii muro clausit portam domus suae ex parte in­
teriore domus, relinquendo in parte exteriore ligneam
portam. Post decem annos dominus de Argento, eo di­
scedente locatario, voluit iterum portam aperire. Sed
dominus vicinae domus se opposuit, asserendo inter­
ruptam fuisse domini de Argento possesionem, eumque
iuri portae renuntiasse per factum eam claudendi, muro
constructo ad huiusmodi effectum.
Sol.—«Non usus iuris rei non est per se argumentum
illi renuntiandi. Dominii enim et iuris hoc proprium est,
ut quis possit pro libito uti et non uti re sua, prout ipsi
magis placeat, et non teneatur semper uti. Neque illius
renunciationis argumentum est diuturnus non usus rei,
quando vestigia saltem relinquuntur possesionis illius
rei. Per signum enim retinetur signatum; et quando
signum appareat, satis manifestatur voluntas ius reti­
nendi, et usum iuris instaurandi, quando ita velit. Atqui
occlusio illius ianuae peracta fuerat non facto domini
vicinae domus, sed libero facto ipsius domini de Argento.
Relinquendo autem exteriorem portam ligneam satis do­
minus de Argento manifestavit voluntatem retinendi
possessionem illius portae, quae possessio ut in sui ve­
stigio et signo semper consequenter continuata est et
numquam interrupta». Sic Bucceroni ad casum \

mandum? Debitor premitur obligatione solvendi, et ad hoc sollicitus esse
debet...—Obi. 2.° Lex intendit praecavere no debitor nimis gravetur de­
bitis cumulatis, et ideo statuit praescriptionem liberativam ultra quin­
quennium. Resp. Inanis obiectlo! Numquid non sufficit, ut finis ille
obtineatur, quod lex recursum externum deneget, seu reclamationem in
foro externo non audiat? Nec obstat quod remaneat obligatio in foro
interno, siquidem impotentia moralis ad tempus debitorem excusat. Ergo
debitor numquam poterit ultra vires gravari, etiamsi in foro interno ab
omni obligatione non liberetur» (Id., ib., n. 692).
1 Bucceroni, Casus Conse., I, 69/8, ed. 1913.

V.

SUICIDIUM
Doctrina.

Ill

Suicidium est sui ipsius occisio. Occisio nominat
actum vel omissionem natam causare mortem.
Quem ad modum occisio in genere, ita et suicidium
potest esse directum et indirectum. Directum quidem est
quod agens vel omittens expresse vult ut finem vel' ut
medium ad finem. Indirectum vero, quod praevidetur ex
actione vel omissione directe volita secuturum.
Suicidium directum semper est illicitum, si privata
fiat auctoritate; contrariatur enim tum inclinationi na­
turali tum caritati hominis ad se; contrariatur etiam
iustitiae cum erga societatem tum maxime erga Deum,
vitae atque mortis dominuml. Potest attamen Deus
1 «Notare oportet quod qui alium occidit, aut se mutilat vel occidere
conatus est, non committit multiplex peccatum saltem in ordine ad con­
fessionem. Et ratio est, quia ratio malitiae contra caritatem et contra
iustltiam in dicto peccato reperta est una alteri intrinseca, ita ut separari
non valeat; quando autem malitiae sic sunt connexae, non est opus eas
in confessione sigillatim aperire etiam confessario ignoranti» (Salmanticenses Mor., tr. 25. de V Dec. praec., c. 1, n. 115).—In lure Canonico
suicidae privantur ecclesiastica sepultura et publicis suffragiis (canon
1240 sq.) ; suicidium immo attentantes veniunt irregulares ex delicto
(can. 985), a legitimis arcendi actibus ecclesiasticis, et, ubi clerici sint,
suspendendi ad tempus et a beneficiis atque officiis curam animarum
interni vel externi fori habentibus removendi (can. 2350).—«Ceterum
nota, quod non defuerunt neque desunt qui dubitant utrum suicidium
directum possit unquam esse actio plene deliberata; et malunt illud
dementiae potius quam malitiae tribuere. Quae quidem sententia, licet
factis non satis respondeat et benignior quam verior videatur, nihilomi­
nus hoc tamquam moraliter certum retineri potest, quod nonnulli ad sui­
cidium ducuntur quadam auto~suggestione vi cuius de propriis miseriis
frequenter cogitando, sibi gradatim persuadent nullum aliud esse reme­
dium ad sese extricandum ab his difficultatibus, nisi suicidium perpe­
trare. Quare maxime dum agitur de privatione sepulturae ecclesiasticae,
ad hunc statum patologicum prudenter attendi potest, ut benignior sit
sententia» (Fanfani, Th. Mor., II, 224).

alicui facere potestatem ut se interimat1 ; potest id for­
sitan et auctoritas publica quoad malefactores iuridice
damnatos ad mortem.
Suicidium est propterea illicitum quod quis medium
assumeret ut miserias huius vitae evadat, ut vitet iacturam pudicitiae vel muniat se contra peccatum, sive prae­
teritum instar poenae, sive futurum medicinae instar.

Suicidium attamen indirectum, vel proprio susceptum 112
marte, est quandoque licitum: ubi adsint namque ra­
tiones proportionate graves licet, etsi privata auctoritate,
permittere effectum pravum qui, ultra effectum im­
mediatum bonum in se volitum, consequitur actum bo­
num, indifferentem saltem; porro ad permittendam sui
ipsius mortem consequentem actum huiusmodi—ultra
effectum immediatum bonum, in se volitum—adsunt
interdum rationes proportionate graves, nam quandoque
agitur de consulendo bono communi—quod praestat bono
proprio—, quandoque de procurando bono spirituali, ex­
cellentiori corporali commodo.
Sed quoniam ratio dicitur proportionate gravis habito
respectu ad pravum effectum, et ideo gravior exigitur
quo effectus peior est, actui propinquior vel secuturus
probabilius, gravior causa requiritur ubi mors praevide­
tur imminens quam ubi vitae praevidetur aliqualis abreviatio, ubi mors praevidetur certo secutura quam si eius
sequela nititur dumtaxat, cum maiori tum minori, pro­
babilitate.
Ob bonum publicum imminenti morti licite se exponit
* Hanc facultatem dicit S. Augustinus factam fuisse, latenti sive inte­
riori Inspiratione, nonnullis feminis quae, tempore persecutionis, se occi­
derunt quarumque memoria celebratur in Ecclesia (cfr. S. Thomam, Sum­
ma Theol., Π-ΙΙ, 64, 5, 4m). Alii malunt feminas huiusmodi excusare
propter ipsarum bonam fidem seu invincibilem ignorantiam ; sed opor­
teret tunc illas laudare, non pro morte, sed pro amore castitatis ex quo
elegerunt mortem (cfr. S. Thomam, 1. c.. q. 110, a. 3, 2m, et a. 4, 4m).

miles qui tempore belli agit excubias ante hostem; licite
quoque se exponit abbreviation! vitae missionarius qui,
evangelii igitur, regiones incolit insalubres.
Ob bonum quantumcumque privatum licet periculo­
sam subire operationem ad gravissimos cruciatus finien­
dos, modo adsit fundata spes vitae magis tranquillae; se
quoque proicere per fenestram, fervente incendio, cum
aliqua spe sese salvandix. Licet pariter ex motivo virtu­
tis non modo inservire peste laborantibus sed et corpus
affligere abstinentia, vigiliis, aliisque austeritatibus,
quamvis inde, praeter intentionem, vita brevietur et forte
aliquoties mors adveniat2.
Casus primus.
113

Marcus, vir militaris, a confessario quaerit an liceat
navis praefecto, cum navis demergatur, spreto quolibet
salutis effugio, in navi manere atque cum ipsa perire;
item quodnam sit morale iudicium ferendum de nova illa
velivolantium quorundam pugnandi ratione qua sese su­
pra hostium navim praecipites deiciunt, certo perituri et
simul certo offensuri. Cui confessarius respondet primum
illicitum esse, alterum vero dubiae esse honestatis.
Num confessarius recte responderit?

Solutio
114

Quod ad navis praefectum habemus casum similem
in morte Saulis, qui cum victus et vulneratus fuisset in
praelio, dixit ad armigerum suum: Evagina gladium
tuum et percute me, ne forte veniant incircumcisi isti et
interficiant me illudentes mihi. Noluit autem armiger.
i Marc, Inst. Mor., I. 754, ed. 1927.
- Billuart, Summa S. Thomae, tr. de lure, etc., diss. 10, a. 3.

Tunc Saul arripuit gladium et irruit super eum (2 Reg.
31, 3, sqq.). At Saulem theologi damnarunt de suicidio
directo, nam se peremit ad evitandas illusiones Philisteorum, quas ob animi mollitiem non valebat sufferre.
Damnandus est pariter, obiective si loquimur, navis prae­
fectus, qui propterea manet in navi quod permanentia
quandam habet speciem fortitudinis, desertio, contra,
sapit timiditatem in opinione hominum; agit igitur ob
famam obtinendam ex permanentia et morte, ob infa­
miam vitandam ex navis desertione et vitae conserva­
tione consequentem; quapropter mortem eligit uti me­
dium; committit suicidium directum. Quoad hanc igitur
partem confessarius recte respondit.
Aliquid etiam proximum velivolantibus de quibus lo- 115
quitur pars altera narrat S. Scriptura de Samsone (lud.,
16, 27 sqq.). Factum autem Samsonis unanimes Doctores
approbarunt, nec illi tantum qui ad permissionem vel
inspirationem divinam confugerunt, sed et alii, ad suicidium indirectum recurrentes: «Non enim, ait Vitoria,
interfecit se ex intentione, sed voluit hostes opprimere et
interficere, ad quod secuta est mors ipsius» \ mors certo
compensata clade inimicorum. In casu nostro, pariter,
«se praecipites supra hostium navim deicere» habet ef­
fectum duplicem: certam velivolantium mortem et cer­
tam extenuationem hostium. Sicut de Samsone possumus
de istis dicere: «Multo plures interfecit moriens quam
ante vivus occiderat» (cf. lud., 16, 30); adest ergo proportionata causa ut permittant propriam occisionem
dum intendunt hostium debellationem (cf. I, 130). Nec
effectus bonus sequitur ex malo: non enim hostes debel­
lantur quod ipsi pereunt, sed unam velivoli et navis im­
pactionem sequitur horum mors adversariorumque debi’ Vitoria, rei. De homicidio, n. 37, ed. 1765, p. 421.
8

litatio l. Ad alteram igitur quaestionem confessarius re­
spondere debuit praxim recens inductam licitam esse ob
patriae validam defensionem; etsi non propter lucrum,
quod heredibus contingat aut propter humanam gloriam
obtinendam.
Alii casus.

116

Ill

C. II.—In quadam collatione sacerdotum dissensio
facta est quoad rationem agendi devotae puellae quae
ad vitandum stuprum praecipitem e turri altissima se
dedit cum mortis certissimo periculo. Pro nonnullis enim
agendi ratio huiusmodi aequipollet directo et semper il­
licito suicidio. Pro ceteris vero, suicidio dumtaxat indi­
recto, licito in adiunctis. Quid sentiendum?
Sol.—D. Thomae verbis: «Non licet mulieri seipsam
occidere ne ab alio corrumpatur. Quia non debet in se
committere crimen maximum, quod est sui ipsius occisio,
ut vitet minus crimen alienum» 2. Sed in casu loqui non
possumus de suicidio directo. Virgo siquidem in adiun­
ctis non intendit castitatem servare morte, ac si evaderet
stuprum quoniam moritur. Virgo apprehendit, e contra,
sui praecipitationem uti fugam a stupro—ideo non stu­
pratur quoniam fugit—. Haec quidem fuga, dum removet
violationis periculum, inducit quoque vitae discrimen;
eligitur a puella ad primum elongandum, quantumque
conscia mortis properandae.

C. III.—Num illicite agant qui ab alimentis neces­
sariis sumendis abstinent (hunger-strike) propter sociale
commodum, puta patriae liberationem.
* Me omnino latet ratio cur cl. Cappello ad casum hunc scripserit:
^Immediate accidit, per ictum et explosionem inde secutam, internecatio illius qui se praecipitem deilclt, et nonnisi consequenter, nempe ictu
et explosione iam habitis, damnum hostibus infertur» (apud PalazziniDe Iorio, Casus Conse.. I, 144).
’ S. Thomas, 1. c., 64, 5, 3m.

Sol.—Affirmative, si obiective loquimur, quoniam di­
rectum agitur suicidium susceptum proprio marte instar
medii ad finem. Subiective tamen potest quis excusari a
culpa, ob ignorantiam invincibilem, facilem in huiusmodi circumstantiis (cf. I, 319 s.).
C. IV.—Nonnullos habet Septimius paenitentes qui 118
artibus vacant vitae periculosis. Angitur autem utrum
debeat eos a talibus arcere.
Sol.—Ad rem Merkelbach: «Ad propriam sustentatio­
nem vel ad progressum rei industrialis aut mechanicae
licitum est operariis vitrum conflare, metalla inaurare,
quotidie ignem versare, aliasque artes exercere vitam
abbreviantes, quamvis pro posse conandum est ut minus
periculosa reddantur opera artificibus commissa» \ Et
Fanfani: «Si agatur de artibus minus necessariis ac
magis periculosis, e. g. feras domandi, cum tauris pericu­
lose ludendi, per funem suspensam cum proximo periculo
mortis deambulandi, etc., ab his, in quantum fieri potest,
arcendi sunt fideles; licet ad has artes deserendas non
sint cogendi, maxime si propter specialem, qua praediti
sint, peritiam, periculum non sit adeo proximum; aliunde
vix aliter sibi suisque providere valent» a.

C. V.—Cum in aliqua urbe, tempore belli, cives es- 119
sent decimandi et Pancratius, in quem infausta sors
ceciderat, rem ferret atrociter ideo quod plures habebat
filios omni prorsus adiutorio orbandos, sacerdos quidam
in eius locum se tacitus suffecit. Estne sacerdos dam­
nandus de suicidio?
Sol.—Negative. Quoniam directe non procuravit oc­
cisionem sui: non enim dixit hostibus: Me occidite, nec
1 Merkelbach, Th. Mor., II, 353, ed. 3.
2 Fanfani, 1. c„ 225.

hostes induxit ad sui internitionem. Directe procuravit
hostes avertere a maiori malo inferendo—mors enim
patrisfamilias perniciosior—, propriam permittens mor­
tem si hostes ab hoc malo potiori nollent desistere. Li­
cite ergo poterat hostibus sic alloqui: Si quem vultis oc­
cidere, me potius quam Pancratium. At quod tunc diceret
expressis verbis id est actu signato, id ipsum in casu
nostro dixit actu exercito, locum suscipiens infelicis pa­
trisfamilias insciis quoque hostibus.
120

C. VI.—Duobus exsistentibus in extrema necessitate,
licetne habenti panem, hunc cedere alteri?
Sol.—«Licet multi vertant in dubium an liceat pro
privata persona ponere vitam, et plures partem nega­
tivam defendant, tamen... puto probabilius hoc esse
laudabile, et videtur laudatum a Domino in illo loco:
Maiorem dilectionem nemo habet, ut animam suam
ponat quis pro amicis suis, etc. Quare omnino concedo
in casu proposito..., quod licet panem alteri cedere cum
certa pernicie propriae vitae». Ita Vitoria x.
Huc e superioribus voluminibus Casus accedant:
Aeronauta timens prodere patriam si in terram descen­
dat inimicorum (I, 129-31); Mortem sibi desiderare
(I, 276) ; Miles ignorans malitiam suicidii (I, 318-20) ; Ig­
norans malitiam abbreviationis vitae (I, 323) ; Miles sibi
mortem exoptans (II, 222); Ob nimiam velocitatem in
competitione automibilistica se morti exponens (II, 2604) ; Virgo attrectationem medici prae morte abhor­
rens (Π, 270).

1 Vitoria, 1. c., n. 25 sq„ p. 415 s.

Doctrina.

Innocentis directa occisio, volita nempe in se, instar 121
finis vel medii (111), nisi divina accedat auctoritas, om­
nino illicita pronuntianda est: quoniam unus est domi­
nus vitae hominis, Deus scilicet; in hanc autem vitam
nisi per comparationem ad bonum commune auctoritas
publica mandatum habet nullum; porro bono communi
innocens est innoxius \
Illicitum est ergo occidere furiosos, rabidos, peste la­
borantes vel contagioso morbo, eo fine nempe ne aliis
in futurum noceant; item occidere pueros qui bellum in
nos facient cum ad provectam venient aetatem (I, 133) ;
item occidere letaliter vulneratos, senes, aegrotos, mori­
bundos, ne diutius patiantur; vel matrem in extremis
positam, ut infans baptizetur (I, 1G7) ; item occidere sive
destruere fetum ad salvandam famam aut vitam matris
(133 ss.). Illicitum quoque proicere puerum ante lupos
insequentes, qui secus plures alios essent devoraturi, aut
proicere aliquos in mare ad alleviandam scapham secus
mergendam (I, 134).

Sed indirecta occisio innocentis, quae praevidetur 122
nempe secutura ex causa directe volita, potest esse, pri­
vata quoque auctoritate, licita; si adsint videlicet ra1 aille qui occidit iustum gravius peccat quam ille qui occidit pec­
catorem. Primo quidem, quia nocet et quem plus debet diligere: et ita
magis contra caritatem agit. Secundo, quia iniuriam infert ei qui est mi­
nus dignus: et ita magis contra iustitiam agit. Tertio, quia privat com­
munitatem maiori bono. Quarto, quia magis Deum contemnit: secun­
dum illud Luc. 10: Qui vos spernit, me spernit» (S. Thomas, Summa
Theol., Π-Π. 64, 6, 2m).

tiones proportionate graves ut quis ponat actum bonum,
saltem indifferentem, ex quo, praeter bonum effectum
immediatum quem vult, sequitur innocentis occisio quam
praevidet et permittit. Porro dicitur proportionate gravis
ratio habito respectu ad nexum qui est occisionis prae­
visae cum actu posito: gravior igitur ratio petitur quo
occisio est actui propinquior aut probabilius vel certius
secutura. Hinc Vitoria: «Per accidens, etiam scienter,
aliquando licet interficere innocentes, puta cum oppu­
gnatur arx aut civitas iuste, in qua tamen constat mul­
tos esse innocentes, nec possunt machinae solvi et alia
tela, vel ignis subici aedificiis, quin etiam opprimantur
innocentes sicut nocentes. Probatur: Quia alias non pos­
set geri bellum contra ipsos nocentes et frustraretur iusti­
tia bellantium» 1
Casus pri II us.
123

Omnes in aliqua insula degentes pestifera lue ple­
ctuntur atque certae morti destinati apparent.
Alexius, medicus primarius, medico sibi sublecto im­
perat ut omnes aegrotos dividat in duas classes atque
rigurose separatione servata, suppeditet pertinentibus
primae classi medicamentum novum, ex quo sanitas ob­
tineri posset, ceteris alterius classis suo fato relictis.
lulius vero, medicus subalternus, primo anceps manet
circa sortem aegrotorum alterius classis ac dein suo
marte medicamentum novum omnibus aegrotis utriusque
classis impertitur. Cum vero quidam pauci inter aegrotos
1 Vitoria, rei. de iure belli, n. 37, ed. 1765, p. 268.—Ipse attamen sub­
dit: «Sed tamen est considerandum, quod paulo ante dictum est, quod
oportet cavere ne ex ipso bello sequantur maiora mala, quam vitentur
per ipsum bellum: si enim ad summam belli victoriam parum confert
expugnare arcem, aut oppidum, ubi est praesidium hostium et sunt multi
innocentes, non videtur quod liceat ad expugnandos paucos nocentes, occi­
dere multos innocentes» (ib„ p. 269).

sanitatem recuperent, non est possibile scientifice indi­
care de medicamento et primarius Alexius, qui maximum
momentum toti negotio tribuerat, acerbe lulium increpat.
Quaeritur:
1) Num possint aegroti, qui videntur morti certae
proxime destinati, considerari materia experimentorum
novorum arbitrio medicorum.
2) Quid ad casum.
Solutio

Ad Ium.—Negative. Hoc enim non permittit progrès- 124
sus scientiae medicae, nec permittere potest sive publica
auctoritas sive aegrotus ipsemet.
Quantumcumque enim ad progressum scientiae me­
dicae necessaria veniant experimenta, medicus non ha­
bet ius experiendi pro libitu remedia curationis in aegro­
tis, etsi proxime destinatis morti certae. Finis namque
non iustificat media. Porro si medicamenta experire licet
in aegrotis quae, dum probabiliter sunt profutura, certo
sunt innoxia; medicamenta contra certo aut probabiliter
noxia experiatur medicus in animalibus, experiatur in
humano cadavere; non tamen in aegrotis hominibus:
ordinata siquidem ars medica in auxilium, non oportet
promoveatur cum illorum periculo qui quo morti prope­
rant proximiori sunt magis indigentes. Non homo ad
medicinam, sed haec ad hominem ordinatur. Quae, de
cetero, fiducia aegroti—pernecessaria tamen—erga me­
dicum si hunc suspicetur de experimento potius quam de
sanitate sollicitum?
Sed neque auctoritati publicae ius est ullum, extra 125
casum iustae punitionis, in vitam vel integritatem cor­
poralem civiium. «Publici magistratus in subditorum
membra directam potestatem habent nullam; ipsam

igitur corporis integritatem, ubi nulla intercesserit culpa
nullaque adsit cruentae poenae causa, directo laedere et
attingere nec eugenicis nec ullis aliis de causis possunt
unquam. Idem docet S. Thomas Aquinas...» l. Etiam cum
agitur de certae morti proximis, hi remanent personae,
cum omnibus suis iuribus.
126
Nec intercedere potest aegroti validus consensus.
Homo enim non habet vitae suae dominium sed usumfructum et administrationem2. Ab aegroto igitur me­
dicus non potest advocari vel admitti nisi ut adiuvet,
meliori modo quo noverit, ad sanitatem recuperandam
—non ad vitam vel sanitatem amittendam—, ut adhibeat
ergo remedium tutius; quapropter ubi adsit remedium
certo profuturum, ne adhibeat remedium non certo pro­
futurum; ubi, absente certo profuturo, si remedium adest
probabilius profuturum, ne remedium adhibeat minus
probabile; ubi remedium adsit probabiliter dumtaxat
profuturum, hoc adhibeat si innoxium; si probabiliter
quoque noxium, medicus hoc potest adhibere de consensu
aegroti—qui non tenetur ad salutem recuperandam me­
diis extraordinariis nec propterea periculosis—, sed tunc
etiam non ad medicinae experimentum, sed pro aegroti
1 Pros XI. enc. Casti connubii, Denz. 2246—«L’autorité publique—à
qui précisément incombe le souci du bien commun—peut^elle donner au
médecin le pouvoir de tenter des essais sur l’individu dans l’intérêt de la
science et de la communauté afin d'inventer et d’expérimenter des mé­
thodes et procédés nouveaux...? Il faut remarquer que l’homme dans son
être personnel n’est pas ordonné en fin de compte à l’utilité de la so­
ciété, mais au contraire, la communauté est là pour l’homme» (Pius XII.
allocutio 13 sept. 1952; AAS. 44 [1952], p. 785 s.).
’ «En ce qui concerne le patient, il n’est pas maître absolu de luimême, de son corps, de son esprit. Il ne peut donc disposer librement de
lui-même, comme il lui plaît. Le motif même, pour lequel il agit, n’est
à lui seul, ni suffisant, ni déterminant. Le patient est lié à la téléologie
immanente fixée par la nature. Il possède le droit d'usage, limité par la
finalité naturelle, des facultés et des forces de sa nature humaine. Parce
qu’il est usufruitier et non propriétaire, il n’a pas un pouvour illimité
de poser des actes de destruction ou de mutilation de caractère anato­
mique ou fonctionnel» (Id., 1b., p. 782).

salute. Si huius salus sit desperata, quoniam omnia re­
media hucusque nota inefficacia demonstrantur, adsit
autem remedium novum non satis comprobatum, quod
simul atque magnum periculum offerat quoque probabili­
tatem boni exitus, medicus eo poterit remedio uti, aegro­
to consentiente 1 ; hic autem consensus facile praesumi­
tur ob voluntatem vitam servandi (48).

Ad Ilum.—Agitur casus in quo de salute aegrotorum 127
desperatur, quippe qui morti certae destinati apparent.
Et agitur medicamentum novum, ex quo sanitas obtineri
posset. Usus ergo medicamenti quandam affert spem,
quae alias superest nulla.
Potuit autem praeceptae selectioni favere causa iusta,
v. gr., parcitas medicamenti novi, tot languentibus in­
sufficientis.
A.t selectionem Alexius non praecepit nisi ob aliam,
prorsus iniquam, causam, ut novum nempe medicamen­
tum comprobaret, considerans aegrotos ut materiam
experimentorum pro suo arbitrio. Hunc enim scopum
patefaciunt Casus adiuncta: Alexius etenim increpavit,
immo et acerbe, lulium ob frustratum experimentum,
non obstante aegrotorum obtenta sanitate.
lulius autem, quandiu ei constabat de recto agendi 128
modo medici primarii, tenebatur ei oboedire, et male se
gessisset inoboediens; item si dubitabat, cum in dubio
praesumptio stet pro superiore. Si tamen lulius, qui non
debet esse praeceps in indicando suum superiorem, cer­
tus erat de modo agendi illicito primarii medici: a) potuit
quidem licite non oboedire; sed b) an peccasset oboe1 <H peut arriver, dans des cas douteux, quand échouent les moyens
déjà connus, qu’une méthode nouvelle, encore insuffisamment éprouvée,
offre, à côté d’éléments très dangereux, des chances appréciables de suc­
cès. Si le patient donne son accord, l’application du procédé en question
est licite. Mais cette manière de faire ne peut être érigée en ligne de
conduite pour les cas normaux» (Id., ib., p. 788 s.).

diens, res minus obvia, quoniam agitur cooperatio ma­
terialis eaque negativa—non administrat medicamentum
dubie profuturum, forsan simul et noxium (cf. Π, 452 ss.).
Alii casus.

129

C. II.—Licetne transfodere puerum innocentem quem
iniustus aggressor ante se ponit ne vulneretur ipsemet?
Sol.—Affirmative, «quia iniusta aggressio redundat
in puerum». Sic Merkelbach \

130

C. III.—Durante bello dux occidit iniuste adversi ducis
filium quem habebat obsidem. Facti conscius hic dux
adversus damnavit capite illius ducis infantem qui habi­
tabat regionem sibi subditam.
Sol.—Illicita prorsus haec sententia. Ideo peccavit
graviter dux ille adversus contra iustitiam commutativam. Ad nullam tamen restitutionem obligatur: non
quidem erga patrem infantis, quandiu hic, qui primus
iniuriam intulit, non sibi restituat; nec erga infantem,
qui nullis sufragiis iuvari potest—nam, si baptizatus, est
in caelo; si non baptizatus, in limbo.

131

C. IV.—Si rex turearum invadens regna Christiano­
rum, promittat quod nullum interficiet si hi occidant
innocentem praedicatorem, qui praedicavit contra sarracenos, an id liceat ad liberandum regnum vel civi­
tatem?
Sol.—«Ad hoc absolute respondeo, quod nullo modo
licet innocentem occidere, nec invitum nec volentem.
Sed contra, quia vita huius innocentis est necessaria ad
salutem reipublicae. Nego illud, quia illud est ex malitia
alterius, scilicet tureae. Secundo dico, dato quod conce1 Merkelbach, Th. Mor., II, 360. ed. 3. Ci. supra, n. 122.

damus quod sit necessaria vita illius, tamen non licet
illum interficere..., quia de se est malum; et non sunt
facienda mala ut inde veniant bona». Sic Vitoria ’.

C. V.—Fit tamen instantia: Pro salute totius corporis, 132
non solum licet scindere membrum putridum, sed etiam
membrum sanum; sic etiam pro liberatione totius reipublicae licebit, non solum nocentem, sed etiam innocentem
occidere. Comparatur enim quilibet homo de republica
ad totam rempublicam sicut membrum ad totum corpus,
et ut dicit Aristoteles, homo quidquid est, est reipublicae,
et plus reipublicae quam sui ipsius.
Sol.—Respondet pariter Vitoria: «Non est simile, quia
membrum non potest pati iniuriam, cum non habeat
bonum proprium ad quod habeat ius. Sed homo potest
pati iniuriam, habet enim homo bonum proprium ad
quod habet ius. Et sic dico quod bene licet abscindere
manum, quia illa de se non patitur, sed homo, et quia
illa est membrum et bonum dumtaxat hominis, et non
suiipsius. Sed innocens est bonum suiipsius et ipse dum­
taxat patitur, et ideo non licet illum occidere» 2.

Huc e superioribus voluminibus Casus accedant:
Equitans ferocem equum atque puerum conculcans
(I, 121); Traditio innocentis tyranno alias minanti exci­
dium civitatis (I, 132) ; Occisio debilium ex maiidato au­
ctoritatis publicae (I, 132); Occisio sive contagioso morbo
laborantium, sive parvulorum ad cautelam (I, 133) ; Proiectio pueri lupis insequentibus vel qiLorundam in mare ad
alleviandam scapham (i, 134); De montium ascensione
periculosa (I, 162-6).

1 Vitoria, in II-II, 64, 6, n. 2, ed. Beltrân de Heredia.
3 Id., ib. Cf. infra, n. 160.

VII. EMBRYOTOMIA

Doctrina.

133

134

Embryotomia, generali nomine, designat chirurgicas
operationes omnes quibus fetus in matris utero reducitur
aut dividitur ut hinc eici vel saltem extrahi queat
In his operationibus numerantur: Craniotomia, qua
craneum perforatur et ab eo massa cerebralis extrahitur
ut inde, ob contractiones uterinas, volumen capitis mi­
nuatur; Cep halotrip sia, qua caput comprimitur donec
massa cerebralis et sanguinis vincunt ossium et pellis
capitis resistentiam; Cephalotomia, qua dividitur caput,
sensu longitudinis, in duas partes; Spheiiotripsia, qua
perforatur, in pluribus locis, basis capitis; Embryulcia,
qua aut separatur caput a trunco (decollatio) aut scin­
ditur pectus vel columna vertebralis per aptos forcipes
(detruncatio, embryothlasis) ; Evisceratio, qua, post per­
forationem abdominis aut pectoris infantis, extrahuntur
viscera ventris et thoracis, et dein, per apta instrumenta,
flectitur columna vertebralis l.
Dubio proposito: «An tuto doceri possit in scholis
catholicis licitam esse operationem chirurgicam, quam
craniotomiam appellant, quando scilicet, ea omissa, ma­
ter et infans perituri sint, ea e contra admissa, salvanda
sit mater, infante pereunto, S. Officium respondi (28
maii 1884): «Tuto doceri non posse» (Denz. 1889). Pro­
posito postea dubio de operationibus craniotomiae affi» Merkelbach, QQ de embryologia et de ministratione baptismatis,
ed 1927, p. 30 s.', ex Antonelli, Afedic. Past., II, p. 58 s„ ed. 5.—«Huc
etiam spectat ille modus agendi quo fluxus electricus trans uterum de­
ducitur ad foetum occidendum» (Aertnys-Damen, Th. Mor., I, 581, ed.
1939).

nibus, ipsum S. Officium (19 augusti 1889) respondit:
«In scholis catholicis tuto doceri non posse licitam esse
operationem chirurgicam, quam craniotomiam appellant,
sicut declaratum fuit die 28 mail 1884 et quancumque
chirurgicam operationem directe occisivam fetus vel ma­
tris gestantis»
Recentius autem Pius XI: «Quod vero attinet ad
indicationem medicam et therapeuticam—ut eorum ver­
bis utamur 2—, iam diximus, Venerabiles Fratres, quan­
topere Nos misereat matris, cui ex naturae officio gravia
imminent sanitatis, immo ipsius vitae pericula: at quae
possit umquam causa valere ad ullo modo excusandam
directam innocentis necem? De hac enim hoc loco agitur.
Sive ea matri infertur sive proli, contra Dei praeceptum
est vocemque naturae: Non occides! Res enim aeque
sacra utriusque vita, cuius opprimendae nulla esse un­
quam poterit ne publicae quidem auctoritati facultas.
Ineptissime autem haec contra innocentes repetitur e
iure gladii, quod in solos reos valet; neque ullum viget
hic cruentae defensionis ius contra iniustum aggres­
sorem (nam quis innocentem parvulum iniustum aggres­
sorem vocet?); neque ullum adest extremae necessitatis
ius quod vocant, quodque usque ad innocentis directam
occisionem pervenire possit. In utraque igitur et matris
et prolis vita tuenda ac servanda probi expertique medici
cum laude enituntur; contra, nobili medicorum nomine
et laude indignissimos se ii probarent, quotquot alterutri,
per speciem medicandi, vel falsa misericordia moti, ad
mortem insidiarentur... Quae autem afferuntur pro
sociali et eugenica indicatione, licitis honestisque mediis
et intra debitos limites, earum quidem rerum ratio ha­
beri potest et debet; at necessitatibus, quibus eae in1 Bucceroni, Enchiridion Morale, n. 745. ed. 1905, p. 39.
* Dicitur indicatio medica et therapeutica occisio fetus ad salvan­
dam matrem, cum mater alias salvari nequit, aut non ita facile.

nituntur, per occisionem innocentium providere velle
absonum est praeceptoque divino contrarium, apostolicis
etiam verbis promulgato: Non esse facienda mala ut
eveniant bona»
135

Hinc principium: Embryotomia et omnis operatio
directe occisiva infantis est intrinsece mala et iniusta,
ita ut nullo in casu, etiam indicationis medicae vel neces­
sitatis, possit esse licita12. Dicimus autem directe occisivam operationem quae immediate occisiva est et non­
nisi occisione infantis ponit matrem extra periculum 3.
Casus primus.

136

Fabius medicus catholicus novit sane embryotomiam
illicitam esse neque infitiatur honestas esse operationes
quibus et matris et fetus vitae insimul facilius consu­
litur; at casus nonnumquam incidere in quibus ad ma­
tris vitam servandam embryotomia necessaria sit idem
incunctanter asserit. Quae dum confessario exponit, si­
mul narrat se in huiusmodi adiunctis ut et suae conscien­
tiae et vitae matris consuleret, tempus observasse, ad
embryotomiam peragendam, quo fetus cordis pulsus haud
amplius percipiebantur, ita ut prudenter praesumi pos­
set ipsum vita excedisse, quin tamen id certo accidisse
conicere liceret. Hinc confessarium sciscitatur num recte
egerit.
Quid confessarius?
1 Pius XI. enc. Casti connubii, 31 dec. 1930 (Denz. 2243 sq.).—Etiam
post encyclicam defenderunt quidam liceitatem operationis cuius finis
esset salvare matrem a gravissimo periculo, quod etiam secum traheret
mortem Infantis. Sed immerito (Merkelbach, QQ. de embryologia et de
sterilisatione, ed. 1937, p. 16 s.).
* Merkelbach, 1. c., p. 17.
3 Id., Ib., p. 19 ss.

Solutio
Casus hic fuit propositus a Vermeersch instar dubii 137
Qui adiunxit: «Profecto, si casus moram toleraret, diu­
tius expectandum foret. Sed in casu praesenti dilatio
esset pro matre letalis. Rursus nulla positiva probabilitas
adest qua de tali infante dicere possimus: probabiliter
vivit*
*
His in adiunctis, Vermeersch meminit affirmativae
responsionis a Ferreres et a Prümmer datae. Ferreres
quidem in Th. Mor., I, 501, ed. 1932—hunc enim locum
Vermeersch invocat—haec habet: «Quid si fetus proba­
biliter vel probabilius iam sit mortuus..., et mors matris
instet, nisi fetus extrahatur? Tunc videtur ius certum
matris praeferendum esse iuri dubio ipsius fetus. Ita
etiam Prümmer, vol. II, η. 136». Sed ipsemet Ferreres in
Casus Conse. I, 470, ed. 1926, maiori cum fiducia loquitur:
«Licitum erit (tumorem simulantem praegnationem extirpare), cum nec illa consueta signa3 (praegnationis
probabilia) appareant, aut ex aliis signis constet fetum
probabiliter aut probabilius esse iam mortuum, et mors
matris imminere videatur, nisi adhibeatur ista operatio».
Et iterum (n. 487), quoad extirpationem tumoris in pla­
centa, ad dubium: An illicita sit haec operatio, seu utrum
debeat medicus ab ea operatione abstinere eo quod raro
' Vermeersch, Th. Mor., II. 620, ed., 1928.
« Id., ib.
• «Nemine, tum ex veteribus, tum ex modernioribus diffitente, a
primis etiam temporibus praegnantia cognosci universim potest per signa
quaedam probabilia (puta menstruorum cessationem, ventri et mamillarum
tumefactionem, etc.), quae si adsunt, amplior certitudo, tunc natura nihil
aliud docente, exigi nequit. Λ quinto autem mense, recentioribus praesto
est Instrumentum, stethoscopium nuncupant, culus ope apud foetum pul­
sationes cordis medicus periti auris percipit. Et haec de ectopicis, non
secus ac de uterinis conceptionibus tenenda sunt» (Eschbach, Disputatio­
nes physiologico-theologicae, ed. 1901, p. 455).

admodum aliquando tamen fetus certo quidem moriturus
adhuc vivit..., vel e contra debeat matri subvenire me­
dicus non obstante periculo parum probabili sed possibili
necandi fetum vivum, respondet: «Fieri nequit si constat
fetum adhuc vivere, etsi ob omissam operationem mors
matris superveniat... Fieri potest, si moraliter constet
fetum iam mortuum esse, quin sufficiat scire eum certo
moriturum».
138
Prümmer autem, ab utroque invocatus, haec scripsit:
«Si in partu difficili fetus iam certo est mortuus in
utero matris, tunc profecto potest dissecari, ut facilius
extrahatur. Sin autem fetus non certo, sed probabilius est
mortuus, tunc etiam complures auctores recte docent li­
citam esse craniotomiam ad salvandam matrem, quia
mater vivens non debet dare vitam suam pro fetu proba­
bilius iam mortuo» x.
Quid ipse Vermeersch sentiat non clare apparet. Ad
citata namque verba Prümmer adiecit: «Potius tamen
quam de vita danda pro fetu, agitur in casu de vita pro­
pria conservanda cum nece prolis si haec vivat, ut est
satis probabile», quamvis pridem scripserit: «Nulla posi­
tiva probabilitas adest qua de tali infante dicere pos­
simus: probabiliter vivit».
139

Praemittamus igitur Casum duo simul exprimere:
prudenter praesumi posse fetum vita excedisse, verum
id contigisse non constare certo.
His in adiunctis posset quis cogitare de collisione
iurium, iuris videlicet certi, quod est matris ut propriam
salvet vitam, et iuris incerti, quod est fetus (quippe qui
dubie vivit). Porro, si ad doctrinam communiter rece­
ptam ius certum vincit incertum in iurium collisione, ad
communem quoque doctrinam quando conflictus agitur
praecepti negativi (Non occides) et praecepti affirmativi
Prümmer. Th. Mot., Π, 136, ed. 1928.

(Salva vitam propriam), negativum vincit affirmativum.
Quin immo in casu neque praeceptum affirmativum in­
tercedit, non enim quaeritur utrum mater et medicus
teneantur consulere saluti matris, sed utrum ipsis liceat.
Cum agitur igitur conflictus inter ius certum et ius 140
dubium, distinguamus dubium facti atque dubium iuris.
Nam cum vertitur dubium facti in materia iustitiae et
iniustitiae oportet semper sequi tutiorem partem; vena­
tor qui suspicatur animal quod configere intendit esse
hominem, nequit suspicionem contemnere, quantumcumque contrarium sit longe probabilius; aliter, sagittam
mittens, se voluntarie exponeret periculo homicidii \ At
in casu praesenti dubium facti vertitur, num videlicet
fetus sit vivus, quoniam, si affirmative, ius esset ipsi
certum ne occidatur. Facere propterea operationem chi­
rurgicam quae occideret fetum idem est ac se exponere
periculo occidendi infantem.
Probanda est igitur sententia Merkelbach: «Embryotomia illicita manet, etiam si probabile tantum sit quod
foetus adhuc vivat, quia nec licitum est se exponere pe­
riculo mere probabili occidendi innocentem» 123. Ad eam
propterea aptet confessarius responsum.
Alii casus.

C. II.—Eventius chirurgus non abhorret a craniotomia 141
tunc temporis peragenda cum consulitur indicatione
medica, uti aiunt; quod existimet fetum in adiunctis
aggressorem iniustum vitae matris et huic propterea ius
sit se, cum eius etiam occisione, defendendi.
Sol.—«Infans nullo modo dici potest aggressor et
1 Hoc ipsum Vermeersch iam vidimus (I, 159n) dixisse, ad aliud
quantumlibet propositum.
3 Merkelbach, QQ. de embryologia et de seterilisatione, p. 23.—«Etiam
in dubio de praesentia foetus viventis embryotomtam peragere non licet,
quamdiu probabile est adesse foetum viventem» (Aertnys-Damen, 1. c.).
9

multo minus iniustus. Ipse enim non ponit actionem
obiective iniustam; immo passive se habet in loco non
a se, sed a natura sibi assignato, utens iure suo. Quod
si in hac similitudine aggressoris insistere placet, cum
difficultates partus, ordinarie, potius sint ex parte ma­
tris (ob angustiam pelvis et ob alias causas), ipsa dicenda
esset aggressor, non infans». Sic cl. Moretti \ Sed dato
quoque infantem aggressorem esse, oporteret demon­
strare ipsum iniuste aggredi matris vitam seu ius illius
ad vitam vinci matris ad vitam iure, cui propterea cedere
teneatur; porro iura individuorum sunt aequalia nec
ideo tenetur infans se pro matre sacrificare. Illud, de
cetero, Eventii opinamentum improbatum fuit supra (134)
a Pio XI.
142

C. III.—Saltem fetus ectopici seu extrauterini, Eventius urget, habendi sunt uti matris vitae aggressores
iniusti materialiter.
Sol.—Respondet Merkelbach: «Foetus ectopicus non
est iniustus aggressor. Non aggressor, nec materialis, ad
modum hominis in amentia alterum invadentis: iste
enim actum ponit qui tamen ipsi imputari nequit defectu
libertatis, e contra foetus proprie non agit, sed potius a
matre agitur et a viribus naturalibus; unde potius mater
dici posset eum aggredi, cum ob defectum matris et ob
naturalem concursum circumstantiarum impediatur esse
in loco normali et naturali. Mediantibus involucris qui­
dem producit vilositates, quae corpori materno se inse­
rere conantur et nutrimentum eo sumere, sed quia locus
naturalis, scii, uterus, ipsi non offertur, et necessarium
est ipsi ad vitam evolvendam et conservandam; at hic
est conatus mere instinctivus vitae vegetativae. Adhae­
rentia matri scii, est naturalis evolutionis; proinde non
actio materialiter iniusta. Et ipsum intrinsecum exerci1 Apud Palazzini-De Iorio, Casus Conse., I. 138.

tium propriae vitae eiusque conservatio est ius, et nequit
dici aggressio, cum non sit actio quae habeat solam ma­
trem immediatum terminum. Non iniustus, quia trami­
tes iuris non praetergreditur, nec necessariis ad vitam
renuntiare debet»
C. IV.—Apollo, medicus, petit a theologo num in prae- 143
gnatione extrauterina, propter positionem abnormalem
matri nocivam, saccus foetalis nequeat aequiparari orga­
no corrupto aut tumori lethali qui auferri potest.
Sol.—Negative. Id enim «si verum esset, fere semper
licitum foret ita excidere, quod cum responsis romanis
non congruit. Nec saccus foetalis haberi potest ut tumor
vel organum aegrotum matris, sed est aliquid foetus.
Unde id solummodo ut licitum defendi potest, si alii sint
veri tumores lethales cum foetu coniuncti, aut verus tu­
mor qui a foetu non proveniret sed in quo foetus forte
inveniretur cum involucris suis» 1
2.

C. V.—Austregisilus, pariter medicus, a parocho sci- 144
scitatur quare, si non sit medium ad solvendum dubium
num agatur de tumore num de fetu, invocari nequeat
notum illud principium: ius certum matris praevalet iuri
probabili infantis.
Sol.—Imprimis, quia theologi qui hoc ipsum princi­
pium pro liceitate invocaverunt3, deinceps retracta­
runt insuper, quod non agitur de iure mere probabili
1 Merkelbach, 1. c., p. 52.
2 Id., QQ, de embryotomia et de ministratione bay., p. 49.
8 Ita Genicot in primis editionibus, Antonelli, et etiam aliquatenus
Noldin (Merkelbach, QQ. de embryologia et de stcrilisatione, p. 53).
* «Id in nova editione operis Noldin deletum fuit; similiter P. Sals­
mans in ultimis editionibus operis Genicot id emendavit» (Id., ib.).—
«Antonelli, II, 112, recedens in ed. 1909 a benigniore sententia quam
prius propugnabat, iam permittere non audet ut in extremo discrimine,
ubi mater cum fetu moritura sit propter Imminentem cystis scissionem,
fetus immaturus extrahatur» (Vermeersch, 1. c., n. 628).

fetus, sed de iure certo fetus probabilis; agitur, aliis
verbis, prout in Casu I (140) dubium facti, in quo ap­
plicari nequit principium probabilismi, sed oportet sequi
tutiorem partem
145

C. VI.—Sisenandus, sacerdos, interrogat theologum
quid parocho vel confessario agendum sit si medicus
suadeat embryotomiam.
Sol.—«Medicus qui in casu particulari embryotomiam
est facturus non est monendus a sacerdote, si non spere­
tur fructus; at, etiam non sperato fructu, monendus est
si frequenter ita agat et scandalum sit fidelium, aut si
non sit in bona fide, ut si sacerdotem de hoc interrogat,
aut quando silentium sacerdotis aequivaleret approba­
tioni. Mater, si sit in bona fide, ex prudentia hic et nunc
non moneatur de gravitate suae obligationis ne, consen­
sum negando, moriatur in statu peccati». Ita Merkelbach 1
23
.
1 Merkelbach, 1. c.—«Principium invocatum: ius certum matris prae­
valere iuri probabili infantis, recte applicatur quando certa conservatio
vitae in matre et probabile periculum vitae pro infante aeque imme­
diate, ut duplex effectus, oriuntur ex eadem actione seu positione eius­
dem causae; in praesenti non valet, quia periculum inductum vitae pro­
babili infantis esset medium servandi vitam matris, id quo mediante
matri consuleretur» (Id., ib.) ; aliis verbis in primo casu adesset ratio
proportionate gravis ad permittendum pravum effectum consequens; in
altero agitur de pravo effectu antecedente (Cfr. I, 159).
3 Id., QQ. de embryologia et ministratione bapt., p. 34.—«Accedit,
quod medici se exponunt urgenti periculo cum punitionis a legibus paenalibus inflictae, tum oblocutionum sinistrarum, si in extrema necessitate
omittant cranlotomiam ad matrem salvandam. Prudentis igitur confessarii
est iudicare, num praestet relinquere medicum in bona fide, dummodo
tamen baptismus conferatur proli moriturae. Sic enim salus aeterna in­
fantis procuratur et matris vita salvatur» (Prümmer, Th. Mor., II, 136,
ed. 1928).—«Si chirurgus quid liceat petat, respondeat: nescio quomodo
vita fetus tolli absque culpa queat. Si mater petat quid sibi faciendum sit,
videtur dicendum oportere chirurgum orare ut vitae fetus omni qua pos­
sit ratione consulat» (Vermeersch, 1. c., n. 621, ex Kenrick).

Huc e superioribus voluminibus Casus accedant:
Abortus ad vitandam infamiam (I, 167) ; Declaratio pon­
tificia de quarundam operationum chirurgicarum illiceitate (I, 350).

VIII.

SUI IPSIUS DEFENSIO
Doctrina.

Defendit quis seipsum. dum alius eum aggreditur: 146
ante aggressionem etenim inceptam, pariter ac post ag­
gressionem consummatam nullus est defensionis locus,
cum illata vis quae vi repellatur nondum sit vel non ex­
stet amplius \ Aggressor autem aliquando est iustus et
aliquando iniustus: iustus dicitur cui officium adest vel ius
ut aggrediatur aliquem; iniustus, ex adverso, cui aggres­
sionis favet ius vel officium nullum. Quia de sui defen­
sione contra aggressorem iustum sermo infra (241), nunc
agitur de defensione in aggressorem iniustum.
Porro aggressor iniustus distinguitur formalis et ma­
terialis: formalis ille est qui se carere novit aggressionis
titulo legitimo, seu qui conscius est se iniuste vim infer­
re ; materialis, e contra, qui ignorat se aggredi illegitime
seu iniuste agere—amens, puta, aut ebrius.
Et licet quidem cuique defendere propriam vitam, in- 147
tegritatem atque magna temporalia bona cum occisione
1 Aggressor intellegitur «qui actu vim infert, aut saltem aliquo modo
cepit opus et moraliter iam est invadens, ut si signa imminentis aggres­
sionis (ensem stringendo, sclopetum arripiendo, etc.) exhibeat, aut aggre­
di omnino determinaverit et occasionem aggressionis iam nunc quaerat
et hoc ex quodam praesenti indicio constet; in dubio autem esset locus
cautioni aut interpellationi, non defensioni» (Merkelbach, Th. Mor., Π.
361, ed. 3).

aggressoris, etsi materialiter, iniusti: nam ius est cuilibet
ut pro viribus defendat quae sua sunt, nec desunt in
memoratis casibus rationes ut plurimum proportionate
graves ad permittendam aggressoris mortem ex defensiva actione secuturam *.
Nemini tamen licet honorem suum defendere cum oc­
cisione aggressoris, etiam formaliter iniusti: nam valet
quisque aliter sibi melius consulere—v. gr., habito recursu
ad iudicem—, nec satis fieret bono communi et paci
societatis—innumeris enim caedibus pateret aditus—.
Ideo haec fuit proscripta propositio: «Fas est viro hono­
rato occidere invasorem, qui nititur calumniam inferre,
si aliter haec ignominia vitari nequit» (Denz. 1180).
148

Sed cum tota ratio occisionis sit iusta defensio, oc­
cisio redditur proculdubio illicita quae non sit neces­
saria Quapropter si cognoscerem hunc qui magna tem­
poralia bona capere a me nititur et in iudicio possem illa
recuperare, nefas est eum occidere. Inde commune ef­
fatum: «Vim vi repellere licet cum moderamine incul­
patae tutelae». Dicimus tamen licet, quia ad defensionem
cruentam nemo tenetur, cum vitae conservandae extra­
ordinarium medium agatur. Immo ille laudandus est qui
ne aggressor, v. gr., in mortali decedat, defensioni huius­
modi renuntiat constitutus in gratia; filius pariter qui
sineret se occidi potius quam cruenter se defendere con­
tra invasorem patrem.
Quoniam tenemur proximum diligere sicut nos ipsos,
1 Quia causa permissiva mortis aggressoris debet esse proportionate
gravis, non licet defensionem sui eo usque exercere pro conservatione
unius aurei (Denz. 1181) aut rei parvi momenti ; immo nec pro magnis
tutandis temporalibus quae in spe dumtaxat possidemus (Denz. 1182),
longe cum dignitate vita praestet quam aggressor possidet actu.
- «Nota tamen quod si quis in subita aggressione videatur excessisse
in sui defensione, non de facili erit damnandus, cum valde difficile sit
hic et nunc iudlcare quid necessarium sit ad sese efficaciter defenden­
dum» (Fanfani, Th. Mor., II, 231).

quae nobis defensio licet circa nostra, eadem licita quoad
aliena. Ius ergo est cuilibet defendere vitam, integrita­
tem atque magna temporalia proximorum bona cum oc­
cisione illius qui iniuste proximum aggreditur. Nemini
tamen hoc incumbit officium—cum vel vitae conserva­
tionis medium agatur extraordinarium—, nisi forsan ex
suscepto munere—v. gr., custodibus—vel titulo pietatis
—v. gr., erga propinquos—aut caritatis—v. gr., si invasus
fuerit ebrius vel in statu peccati.
Casus primus.

Cominunisticae revolutionis exordio confugerunt plu- 149
res in diversorium publicum seu cauponam (hotel). In
his sacerdos. Cuius praesentiam cum putarent ceteri pe­
riculosam omnibus, a domino diversorii petierunt ut eum
expelleret. Domino diversorii renuente, ipsimet e diver­
sorio illum vi eiecerunt.
luste aut iniuste?
Solutio
Agitur de diversorio publico seu loco aperto omnibus 150
confugientibus, nemini horum proprio; agitur de sacer­
dote quem ad mortem communistae insequuntur in
odium fidei; de sacerdote qui simul cum aliis diversorium
petiit, quemque non nisi postea hi ceteri sacerdotem esse
comperiunt (cf. I, 134); de sacerdote igitur qui propterea in diversorium se recepit ibique vult manere quod
sic spes effulgeat evadendi vitae periculum. Ne casum
difficultatibus implicemus, nemo e ceteris confugien­
tibus vimque inferentibus est specialis momenti pro
republica. Tota autem ratio cur hi omnes sacerdotem e
diversorio eiciunt est periculum vitae quod una simul
cum sacerdote ipsi incurrerent eum nisi a propria

societate expellerent. Hoc porro periculum supponitur
remotius quam periculum quod sacerdos incurreret ex­
pulsus.
Porro sacerdos, de quo agitur, non est aggressor iniustus quandiu ius quod habet ad vitam subsistat non ob­
stante ceterorum ad vitam iure; si proprium scilicet
eius ius non vincitur, cui debeat cedere, iure aliorum.
At non vincitur ratione qualitatis horum, ut supponimus;
non enim agitur de bono communitatis, quod quis ex
iustitia legali teneatur praeferre proprio bono. Utrum
ratione quantitatis, sive numeri, id est quia ceteri sunt
plures? Sed tunc singulorum iuria sunt paria, nec unus
tenetur renuntiare proprio (141).
151
Sacerdos ergo in casu retinet ius ad vitam; manens
in diversorio, suum ius prosequitur atque nemini facit
iniuriam. Periculum, si quod imminet ceteris, non ex
mansione sacerdotis sed ex una venit persequentium
malitia. Ceteri propterea nequeunt se ab huiusmodi pe­
riculo defendere attentantes contra ius quod sacerdoti
adest. Hic quidem permanens, illorum periculum permit­
tit, sed ponit actum certo non malum—prosequens suum
ius in diversorio remanens—cuius primus et intentus ef­
fectus bonus est—se a periculo eripere—. Contra, qui
sacerdotem exire vi compellunt, etsi intendant dumtaxat
se eripere a periculo, medio malo utuntur, seu ponunt
actum pravum, aggressionem videlicet iniustam in sacer­
dotem cui est ius manendi—non nisi aggressione huius­
modi media propriam securitatem attingunt.
De reliquo si ob solam praesentiam sacerdotis mors
imminet ceteris qui in diversorium confugerunt, exeant
hi omnes diversorium et permittant sine pari eorum
damno ut sacerdos sibi a maiori caveat.

Alii casus.

C. II.—Licetne mulieri invasorem pudicitiae occidere, 152
deficientibus aliis mediis eum repellendi?
Sol.—Si iniustus aggressor velit copulam carnalem
extorquere, affirmative, ad communem sententiam; non
tamen post copulam vi extortam—tunc non esset defen­
sio, sed vindicta illicita—. «Sin autem agatur, non de
ipsa copula carnali, sed de aliis actibus impudicis, qui
non tam magnum damnum aut roborem causant, e. gr.
de osculis aut tactibus, licet quidem verberare sed non
occidere iniustum aggressorem». Ita Prümmer \

C. III.—ludith, fortis et patiens uxor Rustici, pessimi 153
viri, qui eam continuis vexationibus subicit, omnem im­
pendit operam ut eundem ad meliora consilia revocet;
sed frustra, immo quo mitiorem studet ludith se exhi­
bere, eo asperioribus modis utitur Rusticus, qui tandem
eo usque pervenit ut mortem uxori non tantum minatus
sit, sed semel quoque inferre tentaverit, licet sine effectu.
Nihilominus ludith a viro discedere noluit. Verum qua­
dam nocte, dum uterque somnum capturus est, ludith
conspicit Rusticum pugionem sub pulvinari absconden­
tem ad ipsam sane in somno occidendam. Cubiculum a
reliquis habitationibus valde remotum est, ostium ob­
seratum eiusque elavem reperire impossibile est. Cum
nullum aliud praesto sit medium mortem evadendi,
ludith, vix ac maritus somo sopitur, maxima dexteritate
eum confodit.
Sol.—«ludith egit illicite, praeveniendo agressionem
mariti et illum occidendo. Etenim vel durante somno viri
subripuit pugionem sub pulvinari absconditum et cum
eo occidit maritum, vel aliis armis usa est ad illum oc1 Prümmer, Th. Mor., II, 122, ed. 1928.

cidendum. Si primum, non erat ipsi licitum interficere
virum suum, qui privatus pugione, remanebat inermis,
nec poterat amplius aggredi uxorem suam et eam vita
privare. Non erat igitur mulier ista in casu quo licet oc­
cidere iniustum aggressorem. Debebat proicere pugionem
per fenestram, aut eum taliter abscondere ut non posset
reperiri a marito; non vero eo uti ad interficiendum
coniugem. Si vero secundum, non poterat ludith licite
praevenire aggressionem, sed debebat eam expectare;
nam deerat una e condicionibus requisitis ut hoc fuisset
licitum, nempe impossibilitas vitandi mortem tempore
aggressionis. Poterat enim haec mulier, utpote armata,
repellere vim a marito inferendam, et sic impedire ne
ab eo trucidaretur». Ita Paban l.
154

C. IV.—Arnobius, nemorum custos, ita confitetur:
«Pater, grassantur in regione mea plurimi et audacissimi
feripetae; quos omnes novi determinatos esse ad oc­
cidendos custodes a quibus forte deprehendantur, prout
lugenda experientia didicere plures e sociis meis. Quare
firmiter proposui, quotiescumque aliquem feripetam de­
prehendo, nisi statim aufugeret, in eum explodere; si
enim eius oppugnationem exspectarem, iam nimis sero
conarer me servare incolumem. Ita nuper contigit mihi
aliquem ex huiusmodl nebulonibus graviter vulnerasse».
Sol.—Ad hunc casum Genicot: «Nimis incerta est
conclusio, e quibusdam feripetarum facinoribus deducta,
ut propterea liceat quamlibet physicam aggressionem
morte vel gravi vulneratione praevenire: id enim licitum
non esset nisi certo constaret parari aggressionem neque
aliud medium vitandi periculi daretur. Attamen si custos
e quolibet indicio colligeret hunc determinatum feripe­
tam, quem obvium habet, ipsius vitae insidiari, licite
Apud Palazzini-De Iorio, Casus Conse., I, 145.

eum praeveniret, ne ius propriae vitae tuendae inane
fieret» x.
C. V.—An liceat occidere ebrium vel amentem aggres- 155
sorem?
Sol.—«Affirmative, si desunt alia media se defendendi.
Et ratio est, quia ebrietas et amentia eximunt quidem
aggressorem a formali peccato, sed non privant invasum
iure vitam suam tuendi. Excipe, forsan, si invasus sit in
gratia Dei et invasor certo in peccato mortali; tunc enim,
si aliqua certa spes effulgeat invasorem postea salutem
aeternam consecuturum, caritas exigere posset ab invaso
potius mortem subire quam aggressorem occidere. In
praxi tamen raro hoc accidere potest, maxime propter
difficultatem cognoscendi an revera adsit spes salutis
pro aggressore». Ita Fanfani1
2.

C. VI.—An aliquando sit obligatio defendendi proxi- 156
mum contra iniustum aggressorem?
Sol.—Respondent Aentnys-Damen: «l.° Generatim lo­
quendo, quisque tenetur ex lege caritatis succurrere
proximo vim iniustam patienti et auxilio indigenti, si
1 Genicot, Casus Conse., 150, ed. 1928.—Ad quaestionem : Si ego
essem homo pauper et non haberem unde emerem satellites et commili­
tones, et inimicus meus esset nobilis vir vel dives, et scio quod ipse
parat satellites et commilitones ad interficiendum me, liceretne mihi
praevenire et interficere illum? sic Vitoria (in II-II, 64, 7, n. 8, ed. Bel­
tran de Heredia): «Respondetur ad hoc. Primo, quod certe est periculo­
sum universaliter sic loqui et daretur nimia licentia hominibus ad pas­
sim occidendum homines inimicos. Unde oportet cum moderamine et
cautela loqui ne insurgant scandala, et ideo hoc nullatenus debet praedi­
cari. Secundo dico, quod si iste habet medium aliquod ad defendendam
vitam suam, scilicet fugiendo ad aliam civitatem, sine magno detrimento
rei suae ubi erit tutus ab inimico suo, illud debet facere et non praeve­
nire inimicum... Tertio dico, quod si nullum aliud medium sit ut defen­
dat vitam suam nisi praevenire interficiendo illum..., tunc licet praeveni­
re et occidere».
2 Fanfani, 1. c.

sine gravi incommodo opem ferre possit. Quodsi accedat
officii vel pietatis ratio, crescit obligatio, ita ut etiam
cum gravi incommodo auxilium praestandum sit; sic te­
nentur milites et custodes, qui ad hoc conducti sunt;
sic quoque propinqua cognatione coniuncti. 2.° Loquendo
de defensione mortifera: a) nemo tenetur alterius vitam
tueri cum propriae vitae periculo; nisi vita Principis in­
vaderetur, a quo pendeat boni communis conservatio.
Secluso propriae vitae periculo, neque exstat obligatio
caritatis vitam proximi defendendi cum caede aggres­
soris; quia caritas non obligat cum tanto onere, in­
quinandi nempe manus suas humano sanguine, et su­
beundi gravia incommoda, puta inimicitias, publicam
iustitiam, quae ex homicidio etiam licito oriri solent.
Dixi obligatio caritatis: quia ex officio tenentur milites
et custodes ad securitatem civium conducti; imo, cum
agitur de bono communi, si nempe latrones insectandi
sint, tenentur etiam cum periculo vitae. Deinde ex pieta­
te tenentur cognati in primo gradu, puta si invasus esset
parens, filius, uxor, frater aut soror» \

Huc e superioribus voluminibus Casus accedant: Fu­
ga per arctam viam cum periculo conculcandi parvu­
lum (I, 134) ; Defensio cruenta vitae et bonorum (I, 169) ;
Num iniusto aggressori parcere teneamur ne in peccato
decedat (II, 285).

Aertnys-Damen, Th. Mor., I. 572. ed. 1939.

MUTILATIO
Doctrina.

Mutilatio est abscissio membri vel operatio qua mem- 157
bri usus vel organica functio supprimitur.
Distinguitur directa et indirecta, prout est volita in
se—instar finis vel medii—aut tantum in causa (cf. 111).
Directe mutilare quempiam, nisi divina accedat in­
spiratio sive praeceptum, nonnisi in poenam licet aucto­
ritati publicae (125) aut in salutem corporis hominibus
privatis. Si enim Deus mutilationem iubeat vel permit­
tat, nullus est de liceitate ambigendi locus \ Prout culpa
autem gravissima valet ab auctoritate publica puniri oc­
cisione, culpa minus gravis mutilationem reddit illi
licitam. Membrum, denique, ordinatur in salutem cor­
poris; si ex conservatione membri igitur vita periclitetur
hominis, ius amputandi membrum iis omnibus adest qui­
bus cura incumbit de salute, parentibus respectu filii,
superioribus religiosis respectu subditi, et interdum, ex
caritate, cuilibet respectu proximi.
Indirecta mutilatio proximi licita vel privato exsistit
in defensionem propriam: in propriam siquidem eamque
moderatam defensionem potest quis id agere unde proxi­
mi sequeatur mutilatio, praevisa atque permissa ob cau­
sas proportionate graves; nam et id licet agere unde et
mors sequitur (cf. 146 ss.).

Indirecta quoque mutilatio sui licita est pronuntianda 158
1 Ad obiectionem: Ex historia ecclesiastica, S. Marcus sibi pollicem
amputavit, ne fieret sacerdos; in vita S. Pauli eremitae apud S. Hieron.
legitur quendam iuvenem ligatum in molli lecto, sibi abscindisse lin­
guam et expuisse in faciem meretricis ipsum ad turpia excitantis, Billuart
respondet: «Hos et alios similes id fecisse vel ex ignorantia invincibili,
vel ex inspiratione divina ; alias non sunt excusandi» (Summa S. Tho­
mae, tr. de iure, etc., diss. 10, a. 9, 5 1). Cf. supra, 11 In.

ubi adsint rationes proportionate graves; graves enim
rationes reddunt licitum suicidium indirectum (cf. 112).
Sed directa mutilatio sui, nisi necessaria sit ad vitam
vel sanitatem conservandam, privata auctoritate licet
nemini. Homo namque non est dominus membrorum
aut vitae, sed usufructuarius dumtaxat atque custos; il­
licite ergo quis se privaret membro aut organo absque
concessione Dei, saltem rationabiliter praesumpta; haec
autem rationabiliter praesumitur cum ad salutem cor­
poris venit mutilatio necessaria: pars etenim exsistit
propter totum. Hinc Pius XI: «Quod ipsi privati homines
in sui corporis membra dominatum alium non habeant,
quam qui ad eorum naturales fines pertineat, nec possint
ea destruere aut mutilare aut alia via ad naturales fun­
ctiones se ineptos reddere, nisi quando bono totius cor­
poris aliter provideri nequeat, id Christiana doctrina
statuit atque ex ipso humanae rationis lumine omnino
constat» \
Casus primus.

159

Acriter pugnat Atticus pro mutilationis liceitate cum
agitur de transplantando rene vel cornua oculi ab ho­
mine qui pergeret vivere atque videre sine his in homi­
nem qui alias viver(e vel videre non potest. Si in bonum
enim, inquit, totius corporis physici licitum est cuique
mutilare se, a fortiori id licebit in bonum totius corporis
socialis, cuius omnes omnino sumus membra 1
2.
1 Pius XI, enc. Casti connubii, Denz. 2246.
2 «Les membres de l’individu seraient considérés ici comme parties
et membres de l’organisme total que constitue l'humanité, de la même
manière—ou presque—qu’ils sont parties de l’organisme individuel de
l’homme. On argumente alors en disant que, s’il est permis, en cas de
nécessité, de sacrifier un membre particulier (main, pied, oeil, oreille,
rein, glande sexuelle) à l’organisme de Yhomme, il serait également per­
mis de sacrifier tel membre particulier à l’organisme humanité (dans la
personne d'un de ses membres malade et souffrant» (Pius ΧΠ, alloc.
14 rnali 1956: AAS, 48 [1956], p. 461).

I

Solutio
Respondet Merkelbach: «Comparatio claudicat. Ve- 160
rum est quod, sicut in corpore omnia membra procurant
bonum totius corporis, ita in societate omnes individui
concurrere debent ad bonum totius societatis. At multae
sunt differentiae. Membra sunt propter solum bonum
corporis; individui non propter solam societatem, nec
in omnibus societati subiciuntur, nam homo non ordi­
natur ad communitatem politicam secundum se totum,
et secundum omnia sua (S. Thomas, Summa Theol., I-II,
21, 4, 3m). Membra corporis non sunt personae cum iuribus; individui sunt personae habentes iura quae Status
servare debet.
Corpus totum est unum per se intrinsecum, in quo
omnes partes non exsistunt nisi ad bonum totius; tan­
tummodo totum est independens et habet individualitatem. Societas est totum extrinsecum, unum per accidens:
non est unum ens, sed ex multis sociis constans qui con­
servant individualitatem propriam et independentiam,
sed in quibus est unitas ordinis. Hinc organa corporis
habent functionem specialem, sed non vivunt nisi per
unum corpus et in uno corpore; non habent exsistentiam
separatam, et ideo totaliter subordinantur bono totius:
pars scii, corporis non habet finem proprium. E contra
personae sunt individui qui, habentes finem proprium,
exsistunt propter se et non solum propter societatem.
Persona ut talis est inviolabilis quantum ad finem, et
nulli subordinatur nisi soli Deo; ideo non potest societas
disponere de personis et de eorum integritate et iuribus
naturalibus, nisi sint malefactores seu criminosi» *.
1 Merkelbach, QQ. de embryotomia et de sterilisatione, p. 78. ed. 1937.
«On néglige ici la différence essentielle entre un organisme physique
et un organisme moral, ainsi que la différence qualitative essentielle en-

112

DE IUSTITIA

Alii casus.
161

C. II.—Domitius narrat confessario se nonnumquam
vocari ad peragendam amputationem membri quod, etsi
noceat corpori, nulla laborat aegritudine sed omnino est
sanum; hucusque amputationem facere non est ausus,
novit autem plures alios chirurgos, probos etiam, his
amputationibus indulgere.
Sol.—Non est cur Domitius ab amputatione membri
sani abstineat, nocivi tamen corpori. Fieri enim potest
quod membrum sanum normali sua functione exerceat
super organum aegrotum ita noxium influxum quod ag­
gravet huius aegritudinem et maleficam operam in totum
corpus. Fieri quoque potest quod extirpatio, v. gr., organi
sani atque suspensio normalis activitatis eius auferat
puta cancro evolutionis locum, aut modificet essentialiter
eius vitales condiciones ’.
tre les relations des parties avec le tout dans ces deux tlpes d’organis­
mes. L’organisme physique de l’homme est un tout quant à l’être; les
membres sont des parties unies et reliées entre elles quant à l’être phy­
sique même; ils sont tellement absorbés par le tout, qu’ils ne possèdent
aucune indépendance, ils n’existent que pour l’organisme total et n’ont
d’autre fin que la sienne. Il en va tout autrement pour l’organisme
moral qu’est l’humanité. Celui-ci ne constitue un tout que quant à l’agir
et à la finalité; les individus, en tant que membres de cet organisme ne
sont que des parties fonctionnelles; le tout ne peut donc poser à leur
égard que des exigences concernant l’ordre de l’action. Quant à leur être
physique les individus ne sont en aucune façon dépendants les uns des autres
ni de l'humanité; l’evidence immédiate et le bon sens démontrent la
fausseté de l'assertion contraire. Pour cette raison l’organisme total,
qu’est l’humanité, n’a aucun droit de poser aux individus des exigences
dans le domainp de l’être physique, en vertu du droit de nature qu’a le
tout de disposer des parties» (Pius ΧΠ, 1. c.). Cfr. supra, n. 132.
1 «Le point décisif ici n’est pas que l’organe amputé ou rendu incapa­
ble de fonctionner soit malade lui-même; mais que son maintien ou son
fonctionnement entraîne directement ou indirectement pour tout le
corps une menace sérieuse. Il est très possible que, par son fonction­
nement normal, un organe sain exerce sur un organe malade une ac­
tion nocive de nature à aggraver le mal et ses répercussions sur tout le

C. 111.—Quid autem, Domitius instat, si membrum 162
sanum non nocet corpori nisi ob causam extrinsecam?
SoZ.—Si agitur de causa extrinseca non libera, Au­
ctores unanimiter permittunt membri mutilationen;
v. gr., si constrictus pede vel brachio quis comburendus
sit vel a fera discerpendus nisi pedem vel manum ampu­
tet ut inde fugiat. At si de causa extrinseca atque libera
sermo sit, v. gr., si tyrannus cui minaretur mortem nisi
manum abscindat, vel maritus dicat deprehenso in adul­
terio; nisi te castres, te occido, Auctores plures vetant,
ideo quod mutilatio aequipolleret cooperationi proximae
pecccato alterius.
C. IV.—Continuo cum agitetur luxuriae stimulis, 163
Phocas petit a confessario num ad conservandam ca­
stitatem et superandas tentationes castratio sit permis­
sa; salus enim animae, dicit, praeferenda est corporis
saluti; si ergo ad salutem corporis licet se mutilare, a
fortiori propter salutem animae.
Sol.—Respondet D. Thomas: «Membrum non est
praecidendum propter corporalem salutem totius nisi
quando aliter toti subveniri non potest. Saluti autem
spirituali semper potest aliter subveniri quam per membri
praecissionem: quia peccatum subiacet voluntati. Et ideo
in nullo casu licet membrum praecidere propter quodcumque peccatum vitandum» x.
C. V.—Eleutherius medicus petit a theologo num viro 164
abnormiter et pathologice erotico licita sit sterilisatio ut
sanetur?
corps. Π peut se faire aussi que l’ablation d’un organe sain et l’arrêt
de son fonctionnement normal enlève au mal, au cancer par exemple,
son terrain de croissance ou, en tous cas, altère essentiellement ses
conditions d’existence. Si l’on ne dispose d’aucun autre moyen, l’inter­
vention chirurgicale sur l’organe sain est permise dans les deux cas»
(Pius XII, alloc. 8 octobris 1953; AAS, 45 [1953], p. 674).
’ S. Thomas, Summa Theol., ΙΙ-Π, 65, 1, 3m.
10

Sol.—Respondet Merkelbach : «Quidam affirmant vasectomiam esse remedium erethismi, satyriasis, nymphomaniae vel abnormalis inclinationis in masturbationem.
Hinc plures in casu eam probabiliter licitam dixerunt,
quia immediate est in bonum totius corporis seu systema­
tis nervei, si revera bonus effectus inde obtineri possit,
nec aliter obtineri valeat. Sed hoc de die in diem magis
fit dubium, cum praedicti defectus sint ordinis non
physici quidem sed psychici—etiam dato quod effectus
obtineatur, operatio potius est ad bonum spirituale, quam
ad salutem corporis—; insuper videtur effectus non esse
immediatus, sed potius obtineri mediante malo. Quare,
iuxta Antonelli, non esset licitum nisi verificata duplici
condicione: l.° ut omnia media therapeutica adhibita
fuerint et absque ullo felici exitu; 2.° ut certum sit, non
sedato erethismo, inde secuturam mortem aut aliquam
gravem infirmitatem. Quae duae condiciones numquam
vel saltem rarissime aderunt. Dicunt quidem bonum ef­
fectum esse immediatum, cum sanitas procedat ex modi­
ficatione organismi. Sed potius dicendum est provenire ex
modificatione organismi ut impeditiva generationis. In
praxi, quamdiu non constet sterilisationem esse medium
curationis, eamque in casu determinato esse solum me­
dium, illicitum est eam causa curationis adhibere»’.

165

C. VI.—Num sit licitum cedere indigenti portionem
sanguinis vel cutis?
Sol.—Affirmative; nam, praeterquam non agitur mutilatio, «huiusmodi ablationes vel alterationes de facili
a natura ipsa reparantur» 1
2.

e superioribus voluminibus Casus accedat: Sterilizationis legem circumveniens (I, 392-5).
Huc

1 Merkelbach, 1. c., p. 73 s.
1 Fanfani, Th. Mor., Π, 226.

lure Romano bona filiorum familias distinguebantur 166
in castrensia, quae filiis obveniebant e militia; quasicastrensia, quae obveniebant ex officio civili, v. gr. advo­
cati, iudicis, medici, clerici; projectitia, quae obveniebant
a patre, intuitu patris, instar lucri quaesiti de bonis pa­
tris; et adventitia, quae aliunde utcumque obveniebant,
v. gr., a matre, hereditate, donatione (non intuitu pa­
tris), singulari industria vel labore. Et in bona quidem
castrensia atque quasi-castrensia filius habebat domi­
nium plenum et administrationem; in profectitia, administrationem, sed dominium nullum; in adventitia, domi­
nium directum, non tamen usumfructum neque admi­
nistrationem.
Sed quoniam, uti Prümmer1 animadvertit, casus
hodierni solvendi sunt ad vigentia lura, ideo:

Codicibus modernis filii familias habent proprietatem 167
in bona quae ipsis contigunt iusto titulo—sunt enim ho­
mines, dominii ergo capaces, et, post rationis usum, exer­
citii! eius—. Quia tamen minorennes (ante completum
annum 21um, iure canonico et italico) non praesumuntur
sufficientes qui prudenter curent de bonis suis, nondum
emancipati (per matrimonium aut post annum 18um,
completum, iure italico), servant insuper ad parentes
nonnulla munia, hinc quod bonorum quae obveniunt
filiis sive legitimis sive legitimatis adhuc sub parentali
custodia constitutis ususfructus atque administratio ad
patrem (eoque mortuo vel impotente, ad matrem, iure
italico) prorsus pertinent, nisi legibus aliud caveatur.
1 Prümmer, Th. Mor., Π, 28, ed. 1928

Sic ad leges italicas pater non habet usumfructum
bonorum filiis obvenientium: a) hac condicione ut
pater eo careat, vel in hunc finem ut filius artem pro­
fessionemque addiscat; b) ex militiae, officiorum, libe­
ralium artium exercitio; c) ex labore aut industria ab
industria patris separata; d) ex donatione, hereditate,
legatis acceptatis contra patris consensum, forma tamen
legali. Pater insuper amittit usumfructum in bona cetera,
non modo cum filii maiorennitatem vel emancipationem
assequuntur, sed et cum ipse transit ad novas nuptias et
cum sententia iudicis eo privatur.
168

In bona quae parentes filio concedunt hic obtinet
dominium ad illorum intentionem explicitam; plenum,
in absolute data; limitatum, in data definito consilio,
puta ad libros emendos vel pensionem solvendam *. Si
intentio expressa desit, ex rei natura atque circumstan­
tiis colligenda est; absolutum, igitur, in bona primo usu
consumptibilia; in cetera, utile dumtaxat.

169

Quod ad ea quae in paterna domo lucrantur, filii:
A) Possunt facere proprium totum lucrum si a) sint
1 «Si illi (parentes) intenderunt dominium illarum rerum absolute
in filios transferre, iniuncto tamen mandato ut eas in talem usum ho­
nestum adhibeant filii, hi (eas convertentes in usus vanos et inutiles)
peccant tantum contra oboedientiam. Si vero intenderunt parentes tales
res unice ad certum finem seu ad usum determinatum concedere, neque
ampliorem facultatem filiis facere, isti peccant etiam contra iustitiam.
Haec posterior hypothesis plerumque verificatur de pecunia, libris, ve­
stibus» (Genicot, Th. Mor., I, 472, ed. 1931).—Mitius Fanfani (Th. Mor.,
Π, 180): «Aut data fuerunt talia bona ad usum determinatum, e. g. ad
libros comparandos, ad studia peragenda, etc.; et tunc illicite certo
agit filius qui acceptam pecuniam in alios usus impendit, etsi honestos;
at potius quam contra iustitiam, videtur quod contra oboedientiam
peccet: in his enim et similibus casibus modus se gerendi filiorum pa­
rentibus displicere videtur potius propter transgressionem suorum prae­
ceptorum, quam propter appropriationem et dissipationem pecuniae».

maiorennes vel emancipati; aut b) non teneantur ex
propria condicione laborare 1 ;
B) possunt facere propriam partem lucri si a; labo­
rent industria non separata—e rebus patris et circa res
patris—uti patris socii—obtento patris consensu et inito
vero societatis contractu—, aut b) laborent excessu ex­
traordinario prae aliis fratribus1
2. Quod si non laborantes
ut socii patris, laborent prae aliis fratribus notabiliter,
non tamen excessu extraordinario, partiale ipsummet lu­
crum eis denegat sententia probabilior;
C) nequeunt proprium facere lucrum si a) labor ip­
sorum necessarius sit ad parentum vitam sustentandam,
aut b) lucrum sit adeo exiguum ut vix adaequet expen­
sas quas pro ipsis parentes sustinent—prout iunioribus
opificibus contingit—, aut c) laborent ut mandatarii pa­
tris, prout fit communius. Sed utrum in hoc postremo
casu sit filio ius ad stipendium quod extraneo daretur,
deductis attamen expensis victus, vestitus, habitaculi, et­
cetera, et deductis quoque proventibus speratis ex here­
ditate, res est apud veteres et modernos Auctores con­
troversa 3.
1 Cauto tamen ut laborent industria separata—id est vel apud ex­
traneos nomine proprio, vel in domo paterna sed non circa res neque
ex rebus patris—atque solvant, quandiu domi paternae degunt, quas im­
ponunt parentibus expensas.
2 Ibi habent ius ad lucrum pro rata parte sibi ex contractu socie­
tatis debita ; hic vero ad lucrum pro rato excessu.
3 Plures equidem id concedunt maiorenni pro labore ordinario, quip­
pe qui est sui iuris nec deterioris condicionis quam operarius extraneus
—nisi tamen ei labor compensetur alias, puta per testamentum : aut
stipendio renuntiaverit, quod nec explicite nec implicite petiit; aut non
plus laboret quam fratres ceteri laborant nunc vel successive labora­
runt; aut pater sine eius et sine stipendiati famuli adiutorio par opus
perfecisset—. Denegant, e contra, minorenni—nisi pro labore extraor­
dinario—, tum quoniam hic tenetur parentibus et expensas compensare
pro educatione factas et oboedire si laborem urgent pro re familiari
conservanda et augenda, sustentatione domestica contentus. Nisi ergo
constet patrem iniuste praecipere laborem minorennibus, illud ius (theoretlce et extrinsece probabilie) practice recusandum.

Casus primus.
470

Arnulphus, filius familias, cum litterarum studia ne­
glegeret, plurimam pecuniam ipsi a parentibus traditam
in ludos atque oblectamenta consumpsit. Tandem studiis
relictis, patrem in commercio adiuvare coepit, in quo ei
contigit ut sua industria magnam familiae utilitatem
afferret.
Arnulphus in paterna domo degens omnia vitae neces­
saria abundanter quidem habebat; pro voluptariis ex­
pensis a patre, septimo quoque die, tria millia libellarum
recipiebat. Quibus tamen haud contentus, ob patris ta­
men auctoritatem veritus quandam compensationem pro
diurnis suis laboribus expetere, singulis fere hebdo­
madibus alia tria vel quattuor millia libellarum clam
suscipit ac frequenter merces ex patris officina subtrahit
easque in Camillae officinam, quacum matrimonium inire
percupit, transfert, eo magis quia perpendit reliquos
fratres, separata industria, sibi consuluisse ac nuptias
contraxisse. Ita per quinque annos se gerit; mercium,
quas subtraxit, pretium tercenta millia libellarum as­
cendit.
Moritur deinde intestatus pater et Arnulphus incipit
de sua agendi ratione dubitare.
Quaeritur: An Arnulphus recte se gesserit?

Solutio
171

Arnulphus, imprimis, non se gessit recte dum, negle­
gens studia, plurimam pecuniam acceptam a parentibus
in ludos atque oblectamenta consumpsit. Peccavit proculdubio contra oboedientiam; probabilius etiam contra
iustitiam, nam pecunia sibi data praesumitur ad usum
sive finem determinatum. Quin sit propterea urgenda

restitutio, nam parentes hanc condonant subinde filiis
caris poscentibus atque censentur condonare iis qui non
audent poscere, maxime Arnulpho nostro, post neglegen­
tiam in studiis, valde industrio familiae.
Verum quoad duplicem compensationem operis patri
praestiti oportet praemittamus Arnulphum in paterna
domo degentem omnia vitae necessaria habere et abun­
danter; immo et tria millia libellarum pro expensis vo­
luptariis septimo quoque die. Amplioremne reciperet mercedem opifex extraneus?
Id etiam demus. Sed ad licitam compensationem oc­
cultam adsit oportet primo debitum certum simul ac
strictum, desit insuper medium aliud recuperandi illud
(86 s.). Sed difficile conferre minorenni debitum stri­
ctum; nec facile attingit certitudinem qui operam pro­
priam aestimat, frequens cum sit in hac aestimatione de­
ceptio. At concedamus utrumque Arnolpho; hoc sibi de­
bitum non poterat alio modo redimere? Poterat, dices,
patrem rogans, sed ob patris auctoritatem non est ausus
rogare. Hoc attamen non erat medium unicum: a patre
qui tam abundanter providebat de necessariis et de su­
perfluis, Arnulphus iure sperat aut sperare debet retri­
butionem suae operae condignam, sive cum matrimo­
nium, quod percupit, iniet—in socium utputa coopta­
tus—, sive cum pater testamentum condet—in ipsum sal­
tem transferens officinam, eius quoque labore celebrem
simul ac celebratam.

Se excusat Arnulphus quod fratres reliqui, industria
separata, iam sibi consuluerunt ac nuptias contraxerunt.
Excusatio liquido nihil valeret ubi fratres, maiores natu,
laborassent quoque cum patre (industria non separata)
pari ac ipse tempore parilique industria. Sensus est igi­
tur quod fratres non laboraverunt cum patre tanto tem­
pore. Inde tamen se accusat potius, cum propterea quod,

172
W- I

ceteris a patre recedentibus, ipse patri adhaesit, ceterisque sibi consulentibus, ipse curavit nihil praeter domus
paternae utilitatem, condignae mercedis expectatio erat
ipsi nutrienda et roboranda.
Verum spes frustratur quoniam pater intestatus mo­
ritur et hereditas dividitur inter omnes fratres aequali­
ter; estne urgendus Arnulphus ut restituat, pariter divi­
dendam, pecuniam clam susceptam atque pretium quod
habebant ex officina patris merces subtractae? Ipsi pa­
troni rigidioris sententiae, qui denegant Arnulpho ius
strictum ad stipendium, nec ideo compensationem oc­
cultam ei concedunt, docent tamen post factum—ob pro­
babilitatem sententiae benignioris — restitutionem non
esse urgendam quandiu constet illam pecuniae summam
una atque mercium pretium signatum non exsuperare
—computatis quoque expensis et necessariis et volupta­
riis, quibus pater providit—id quod lucratus fuisset coo­
perator extraneus aeque industrius.
Alii casus.

173

174

II.—Quiricus pecunia negociatus quam a patre fu­
ratus erat lucrum percepit; licitene hoc lucrum reti­
neret?
Sol.—Affirmative, nam quamvis teneatur pecuniam
sublatam patri restituere et damnum fortasse allatum
compensare (229), Quiricus egit nomine proprio, et illud
quodcumque lucrum est fructus industrialis.
C.

C. III.—Quid autem si negotiatus fuisset cum pecunia
patris, inscio tamen patre?
Sol.—Si nomine patris egit, totum lucrum pertinet ad
patrem—detracto pro se stipendio quod extraneus in casu
percepisset—; si proprio nomine, dimidiam partem lucri

retinere potest—agitur tunc negotium societatis, ad quod
pater pecuniam, filius industriam contulit. Sic Fanfani
C. IV.—Hesychius operarius, ubi tempore Paschali ad 175
confitendum accedit, exponit confessario sibi iugem cum
parentibus suis disputationem esse de salario quod in typographia civitatis laborans lucratur. Parentes enim eum
urgent ut mercedem hanc integram ipsis tribuat; ille
vero non nisi dimidiam partem tribuere vult, ut aliquid
sibi seponat in tempus quo matrimonium initurus est.
Confessarius paenitentem nihil interrogatum iubet pa­
rentibus tribuere quicquid lucrari soleat.
Sol.—Ad hunc casum Genicot: Hesychius interrogan­
dus erat num salarium quod lucratur maius sit quam
expensae quas parentes in eo alendo faciunt. Si has su­
perat, ille, salva iustitia, potest servare differentiam,
etiam parentibus invitis. Nondum autem constat an sal­
vetur pietas; nam si parentes, fratres vel sorores urgen­
tem patiantur necessitatem, tenetur saltem aliquod sub­
sidium eis tribuere; quamquam aliquam partem minime
servare prohibeatur pro matrimonio contrahendo, nam
pietas non cogit ut sibimet ipsi in re moraliter neces­
saria non provideat2.

C. V.—Ferdinandus filiusfamilias, dyscolus et bibulus, 176
magnas fecit expensas In ludo et potationibus. Virginia,
eius soror, puella modesta, laboriosa et parentibus obsequentissima, adstat sedulo in officina, ad negotia commerci peragenda. Lugens vero cernit rem familiarem de­
perire, nedum proficere. Hinc ad sibi providendum et
aliquatenus pro futuro compensandum, paulatim pecu­
niam, insciis parentibus, seponit. lam penes duo franco1 Fanfani, 1. c., n. 182.
- Genicot, Casus Conse., 270, ed. 1928.

rum millia tenet. Sed anxia confessariuni interrogat, ut
sciat an tuta conscientia esse possit.
Sol.—Nulla iniuria, imprimis, Virginia afficitur a fratre Ferdinando, quippe qui dilapidat bona parentum, non
eius bona; parentes videant num expensas filii tolerare
velint.
Quod ad parentes attinet, Bucceroni1 adversatur
Gury. Hic damnat Virginiam de mortali, quoniam fur­
tum in materia gravi commisit erga parentes rationabili­
ter invitos; nec dicatur, adicit, filios familias, iuxta plures Auctores, mercedem in casi simili mereri debitam fa­
mulis extraneis, nam haec doctrina est plena periculis
nec facile in praxi toleranda.
Ad quae ille: Praecise in casu nostro negari potest
parentes esse retionabiliter invitos, nam si in simili casu
maritus non censetur, ab ipso quoque Gury, rationabili­
ter invitus quoad furta uxoris, cur parentes in casu
quoad furta filiae? Sed et doctrinam quam Auctorum
plurium nunc Gury damnat, ipse pridem dixerat sat pro­
babilem. Non ergo imponat confessarius obligationem
certam quae obiective manet incerta. Potius quam liceitatis, quaestio prudentiae agitur, ob halucinationis pe­
riculum.

XI.

UXORUM DOMINIUM

Doctrina.

17’

lure naturae uterque coniux manet dominii capax.
Uxor insuper habet strictum ius ad eam sustentationem
quae feminis eiusdem condicionis conceditur, ipsamet
quamvis bonorum materialium nihil attulerit. Si id adi
i Bucceroni, Casus Conse., I, 54/3, ed. 1913.

quod habet ius fortasse agat inconsulto vel invito marito,
non peccat contra iustitiam; etsi in praxi nullatenus ex­
pediat ut invito marito de bonis communibus disponat.
lure roinano bona distinguebantur: a) dotalia, quae
uxor, aliusve pro ea, marito attulit (praesentia vel futu­
ra) ad ferenda matrimonii onera; b) paraphernalia,
quae uxor aut allata servavit sibi aut durante matrimo­
nio labore proprio, saltem extraordinario, sibi compara­
vit—cura familiae nullatenus neglecta—, aut obvenerunt
ipsi ex donis, hereditate, legato, negotiatione proprio no­
mine exercita; denique quae, parcius vivens, sibi seponit
ex iis quae a viro sunt ipsi debita; et c) communia, quae
pacto aut lege sunt utriusque coniugis. In bona dotalia
vir habebat administrationem et usumfructum; uxor
vero, dominium directum seu proprietatem. Nisi ageretur
dos aestimata, in bonis fungibilibus vel pecunia, quoniam
tunc vir habebat dominium plenum, uxor autem ius ad
devolutionem valoris sive pretii ex bonis viri quando so­
cietas coniugalis dissolvebatur. In bona paraphernalia
uxor habebat dominium plenum et administrationem;
indigebat tamen viri consensu pro contractibus circa
illa. In bona communia vir habebat usumfructum et ad­
ministrationem; proprietas autem erat utriusque ita ut
dissoluta societate tum bona tum onera dividerentur
inter utrumque coniugem aequaliter.
lure italico: a) in bona dotalia vir habet administrationem et usumfructum; immo et dominium, si dos con­
stituta sit in pecunia vel mobilibus pretio aestimatis,
nec aliud cautum fuerit—pretium autem uxori debet—;
b) in bona paraphernalia dominium, administratio et
ususfructus remanent uxori. Si de mandato, expresso aut
tacito, uxoris haec bona maritus administrat, is tenetur
ad omnia ad quae ordinarius procurator, et cessante
mandato, debet restituere fructus exstantes. Si maritus

178

sibi usurparet administrationem, contradicente uxore,
tunc teneretur restituere fructus non modo exstantes
verum etiam consumptos; c) in bona communia, vir ha­
bet administrationem, dominium autem seu condomi­
nium uterque coniux.
Casus primus.
179

Gervasius, rem familiarem male gerens, mutuam pe­
tiit pecuniam a Parillo, ut commercium quod ipse exer­
cebat continuare valeret. Qua de causa instanter Lu­
elam, uxorem suam, expetiit ut debitum secum subscri­
beret. Renuit Lucia, ne res male succedat pertimens;
sed viri precibus pressa, demum debitum absque ulla
sollemnitate subscribit.
Mortuo autem paulo post Gervasio, aere alieno adhuc
gravato, Parilius solutionem plenam debiti a Lucia ex­
poposcit ex eiusdem bonis dotalibus. Hinc tota Luciae
familia gravissimae exponeretur miseriae, cum agatur
de ingenti pecuniae summa: qua de re Lucia consuluit
Ivonem advocatum, qui statim declarat eam ad nihil
teneri, iuxta patriae leges, cum eius privata subscriptio
a lege non admittatur.
Lucia, scrupulis exagitata, a suo confessario petit,
an tuta conscientia consilio advocati Ivonis stare possit.
Solutio

180

Obligatio quam una cum marito Lucia sibi assumpsit
non potest impugnari ex capite vis—quae nulla constat—
nec ex capita metus—qui esset, ad summum, reverentialis, de quo tamen Cod. civ. ital.1 : «II solo timore reveren1 Quia casus erat solvendus prae anno 1942. affero Codicem tunc vi­
gentem ; cui concordat hodiernus taa. 1437. 1428. 187>. ubi expresse dicitur
(a. 190) contractus rescindibilis.

ziale, senza che sia intervenuta violenza, non basta per
annullare il contratto» (art. 1114).
Neque ex parte ignorantiae vel erroris, cum ipsa Lu­
cia, ob timorem ne res male succederet, renuisset pridem
subscribere; huncque timorem retinet dum subscribit
viri precibus pressa. De cetero ex eodem Codice ital.:
«L’errore di fatto non produce la nullità del contratto,
se non quando cade sopra la sostanza della cosa che ne
forma 1’oggetto» (art. 1110).
Difficultas tota in hoc est quod obligavit bona sua
dotalia sine sollemnitatibus petitis lege patria. At de­
fuerim tne revera sollemnitates lege italica necessariae?
Legimus enim: «La dote puô essere alienata o ipotecata,
se nel contratto di matrimonio ne è stata permessa
1’alienazione o 1’ipoteca» (art. 1404). Insuper: «Fuori dei
caso indicato nel precedente articolo, non si possono
durante il matrimonio alienare od obbligare a favore di
chicchessia la dote ne le ragioni dotali della moglie, e
non si possono neppure ridurre o restringere le ragioni
medesime, se non coi consenso dei marito e della moglie,
e mediante decreto dei tribunale che puô darne l’autorizzazione nei soli casi di necessità od utilità évidente»
(art. 1405). Denique: <E’ nulla 1’alienazione o 1’obbligazione della dote, quantunque vi acconsentano ambidue i
coniugi, se non è stata permessa nel contrato dei matri­
monio, o non si adempiano le condizioni sopra stabilite»
(art. 1407).
Si ergo alienatio vel obligatio dotis fuit iam permissa
in pactionibus ad matrimonium, privata subscriptio offi­
cit nullatenus. Ideoque praepropere Ivo advocatus egit
dum statim declaravit Luciam ad nihil teneri.
Si autem huiusmodi obligatio non erat in pactionibus
matrimonio praeviis permissa, tunc quidem defecerunt
sollemnitates patria, seu italica, lege necessariae. Et
tunc, quamvis contractus non agnoscatur validus in foro

181

externo, quod advocatum attinet, quaeritur num valeat
necne in foro interno sive conscientiae—quod attinet confessarium rogatum a Lucia.
182
Porro cum iure naturali nihil desideretur ad validi­
tatem obligationis, quaestio tota est de ambitu legis ci­
vilis huiusmodi sollemnitates definientis ut contractui
essentiales. Civilis enim legislator potest certo contractus
hos informes irritare ita ut, etiam prae iudicis sententia,
vim nullam habeant. Non tamen constat legislatorem
italum hoc in citatis articulis fecisse; alias nec Gervasius premeret Luciam ad privatam subscriptionem, nec
Parilius contentus esset subscriptione coniugum; sed et
ipsi legisperiti de intentione legislatoris disputant. Ideo
Aertnys-Damen: «Practice pro plerisque regionibus dici
posse videtur actum a lege civile irritatum, si iure natu­
rae validus sit, generatim efficaciam sed infirmam ha­
bere et retinere, donec sententia iudicis irritus declara­
tus fuerit; ast post sententiam iudicis in utroque foro
irritum esse. Ita hodiedum theologi communiter» \ Et
Mare: «Communior et probabilior sententia tenet eos
(contractus) non pleno iure ante sententiam iudicis in­
validos, sed tantum rescindibiles esse habendos» 2.
Lucia igitur, quae forsan ob gravissimas miserias fa­
miliae consequentibus excusatur (ad tempus saltem) a
plena solutione (74), potest uti privilegio legis atque pe­
tere a indicé rescissionem vel irritationem suae satisda­
tionis super bona dotalia et ita sese liberare a Parilli
postulatione.
Alii casus.

183

C. II.—Valeria petit a confessario num agat contra
iustitiam si, inconsulto vel invito marito, quaedam e
1 Aertnys-Damen, Th. Mor., I, 163, ed. 1939.
3 Marc, Inst. Mor., I, 1054, ed. 1927.

communibus bonis sumat pro honesta sui recreatione,
pro parvis muneribus et eleemosynis largiendis.
Sol.—Negative, dummodo se contineat intra consue­
tudinem ceterarum mulierum loci et condicionis suae.
«Attamen in praxi non expedit, ut uxor invito marito ita
disponat de bonis communibus (aliter res se habet, si
uxor disponit de bonis suis peculiaribus) nisi vera neces­
sitate saltem morali flagitante; quia secus magni abusus
et plurimae lites inter coniuges facile oriri possunt. Quod
quidem praecipue valet, si agitur de eleemosynis et do­
nis; melius est enim abstinere ab istis quam discordiam
procurare» *.
C. III.—Timens Christeta ne post mortem mariti desint sibi vitae necessaria secundum suam condicionem,
cogitat de parte bonorum communium subducenda. An­
xia attamen confessarium interrogat num sic agens pec­
cet contra iustitiam.
Sol.—Negative, nisi lex satis iamiam providerit. «Ne­
cessaria sustentatio pro condicione sua etiam uxori su­
perstiti ex pietate debetur. Quare, ubi coniux superstes
inter haeredes legales non numeratur, siquando praevi­
deat se a marito neglectum iri, eamque sustentationem
aliunde non habituram, potest, propter mutui adiutorii
officium, clam sibi providere pro tempore futuro. Atta­
men, quantum fieri potest, curare debet ut post mortem
suam summa, quae residua erit, ad haeredes mariti re­
deat» 2.

184

C. IV.—Habet Paulina parentes in gravi necessitate
constitutos; habet et filios e priore matrimonio susceptos
graviter indigentes; habet et fratres atque sorores valde

185

1 Prümmer, Th. Mor., II, 16, ed. 1928.
3 Aertnys-Damen, 1. c„ I, n. 659.

pauperes; eritne ipsi licitum ex bonis communibus eis
succurrere, si vir necessaria suppeditare nolit?
Sol.—Certo, quoad parentes et filios ex priori natos
matrimonio, si nequeat eis succurrere ex bonis propriis,
modo id quod tribuit ipsis non sit multum notabile.
Probabiliter quoque quoad fratres et sorores valde pau­
peres, eisdem condicionibus. «In praxi adhortandae sunt
uxores ut maritum prius certiorem reddant de extraor­
dinariis eleemosynis faciendis; quod si fieri nequit, tunc
uxores inducendae sunt, ut singulari industria vel labore
extraordinario sibi comparent quaedam bona, ex quibus
licite eleemosynas dare possunt; vel etiam ex eis quae
ipsis a marito conceduntur pro vestitu, oblectationibus,
etc., comparcant pecuniam ad has eleemosynas dandas» ’.
186

C. V.—An maritus, communia bona dissipans sed intra
legis concessionem, teneatur ad restitutionem erga uxo­
rem?
Sol.—Ad huiusmodi dubium Merkelbach: «Multi affir­
mant: 1) quia uxor habet condominium (et ideo ius stri­
ctum) saltem dimidiae partis; 2) quia concessio legis non
est positiva, sed solum negativa, quatenus via legali nihil
potest a marito exigi propter malam et prodigam administrationem; 3) quia concessio legis debet esse in com­
modum, non in detrimentum, familiae. Alii negant ta­
men, respondentes: a) concessio legis est absoluta, cum
dicat maritum habere bonorum administrationem et
usumfrvctum, solumque ponat quasdam parvas restri­
ctiones; b) condominium uxoris a lege expressum con­
sistit in eo tantum quod dissoluta communitate, uxor
habet ius ad 1/2 partem bonorum tunc exstantium; pars
autem viri in bonis communibus est potior tum ratione
bonorum in communi positorum, tum ratione administrationis; c) concessio legis est in commodum familiae,
» Prümmer, 1. c.

non tamen ita quod vir non possit disponere de bonis
communitatis nisi directe et immediate in utilitatem fa­
miliae, sed secundum generales conventiones; alioquin
concessio legis esset vana et inanis. Ergo praeter ea quae
iure statuta sunt, maritus habet perfectam administrationem, nec de ea tenetur rationem reddere» \
C. VI.—Quid si maritus, inconsulta uxore, alienet bona 187
dotalia aut male impendat horum bonorum fructus?
Sol.—«Maritus qui, inconsulta uxore, alienat bona do­
talia quoad ipsum capitale, et a fortiori si dissipat illa,
peccat contra strictam iustitiam; si vero male impendat
fructus illorum bonorum, tunc peccare utique potest con­
tra caritatem seu pietatem uxori et filiis debitam, mini­
me vero peccat contra strictam iustitiam». Sic Fan­
fani 3.

XII.

OCCUPATIO
Doctrina.

Occupatio est apprehensio rei quae nullius est, animo 188
eam faciendi suam. Ideo requiritur: a) res nullius;
b) capax dominii privati; c) eius apprehensio, physica
aut moralis; et d) animus, externe manifestatus, eam
sibi appropriandi. Cum naturali iure res vere nullius sit
primi capientis, occupatio, nisi lex positiva obstet, est
modus legitimus dominium acquirendi. Obstant autem
moderni Codices, ut plurimum, quoad res immobiles,
v. gr. agrum.
Acquiri ergo occupatione possunt res quae nullius
sunt neque a privato dominio exemptae. Potius ergo
1 Merkelbach, Th. Mor., II, 182, nota, ed. 3.
1 Fanfani, Th. Mor., Π, 185.
11

quam distinguere cum Mare 1 occupationem triplicem:
bellicam, animalium, rerum inventarum—quod bellica
occupatio non sit necesario rerum nullius—, distingua­
mus cum Aertnys-Damen 2 occupationem duplicem, aliam
animalium, seu venationem—sub qua vel piscatio—et
aliam rerum inanimatarum, seu inventionem.

189

190

Animalium quaedam sunt fera, quae naturali liber­
tate fruuntur, vel efferata, quae naturalem libertatem
prorsus recuperarunt; quaedam sunt mansuefacta seu cicurata, quae hominum arte vel industria privantur in­
nata libertate sic ut domum redire soleant quoties
exeunt; quaedam, denique, mansueta seu domestica,
quae propria indole societati hominum assuefacta usibus
domesticis inserviunt.
Et fera quidem nullius sunt; occupantur autem cum
sic hominis dominio subiciuntur ut hoc evadere moraliter non valeant. Efferata quoque sunt nullius; at dicun­
tur libertatem recuperasse prorsus si post evasionem aut
domino spes probabilis ipsa recuperandi est nulla, aut
dominus ipsa recuperare non prosequitur neque prosequi
intendit—sibiipsis derelinquens ea—. Mansuefacta non
sunt nullius, nisi quando custodiam evaserunt et rever­
tendi consuetudinem amiserunt—quandonam custodiam
dicantur evasisse definitur communiter in Codice civi­
li—. Domestica numquam fiunt nullius, nisi dominus ipsa
abiecerit veluti derelicta.

In rebus inventis numerantur thesaurus, fodinae,
bona recens amissa (quamvis non sint nullius), bona
derelicta et bona vacantia. Sed de thesauro dicemus
speciatim (199 ss.); quoad fodinas standum est legibus
civilibus—ob defectum perspicui iuris naturalis—; bona
» Marc, Inst. Mor., I. 878. ed. 1927.
• Aertnys-Damen, Th. Mor., I, 665, ed. 1939.

vacantia, denique—relicta scilicet ab intestato cui aut
nullus succedit, ad leges patriae, heres aut nullus vult
succedere—, si quidem iure naturali essent nullius, ex
lege civili obveniunt fisco.
Casus primus.

Dum urbs A. aereorum hostili incursione premebatur, 191
Georgius civis pauperrimus, aufugiens, palatium cuius­
dam divitis, flammis in immensum crescentibus, incendi
videt; dominos quoque adspicit ac domesticos, de exstin­
ctione incendii omnino desperantes, aufugere.
Tunc Georgius domum latenter ingressus est, ibique
quasdam pretiosas res, necnon picturam magni pretii
abstulit, evasitque protinus de felici sua sorte laetus.
Praedictas autem res, absque ullo scrupulo, retinet, utpote fructum suae extraordinariae et audacis industriae,
qua, in illo discrimine, res revera nullius effectas (ita
Georgius), occupavit. A matre tamen increpatus, ad confessarium pergit, an sibi liceret praefatas res retinere
expetens.
Quaeritur:
1) Cuinam cedant res mox periturae ab extremo
periculo ereptae.
2) Quid ad casum.

Solutio
Ad Ium.—Quaestioni «An bona naufragantium quae 192
in littore vel intra mare reperiuntur habeantur pro de­
relictis?» iam Salmanticenses responsum dederunt nega­
tivum, «quia dominus non sponte et voluntarie ea a se
proicit, sed coactus a tempestate, et vellet, quantum fieri
potest, apud se retinere; et hoc licet absque intentione

ea recuperandi a naufrago proiciantur, quia quod non
habeat intentionem recuperandi non ex voluntate, sed
ex impotentia apprehensa provenit. Tunc enim pro dere­
lictis habentur bona, quando dominus illa a se abicit quia
nihili ducit inter sua bona computare; quod non accidit
in praesenti» \ Et subiunxerunt: «Eadem quae diximus
de bonis naufragantium intellegenda sunt de bonis quae
incendio, aliove periculo proiciuntur; quod habenda non
sunt pro derelictis, sed suo domino reservanda...; deducto
pretio tui—salvatoris, nempe—periculi, industriae et la­
boris. Nec in hac parte (animadvertunt) laxandae sunt
habenae, quia esset afflictionem addere afflictis et affe­
ctis maximo damno modicum eripere quod illis adversa
fortuna induisit» 12.
193

Ad Ilum.—Igitur, nisi palatii dominos, desperantes de
exstinctione incendii et aufugientes, ponamus cedere res
periclitantes ei qui periculo ipsasmet salvandi se com­
mittat, omnia quae Georgius ab igne vindicavit oportet
reddat palatii dominis. Porro in adiunctis dominos non
cesisse res periclitantes salvatori inde facile liquet quod
Georgius domum latenter est ingressus.
Sed tenenturne domini palatii, eis cum rerum restitu­
tio fiet, remunerationem sive praemium aliquod Georgio
nostro conferre? Pro periculo cui se commisit aut pro
liberatione rerum illarum ab incendio, negative, quia non
egit in utilitatem dominorum, sed in commodum pro­
prium.
Alii casus.

194

C. II.—Apium examen fugiens, cuius est domini?
Sol.—lure naturae atque civili manet sub potestate
1 Salm anti censes Mor., tr. 12, de iustitia et iure, c. 2. n. 78.
* Id., ib., n. 79.

hucusque domini quandiu hic non desinit illas sequi vel
repetere; si cessaverit, est primi occupantis; hoc defi­
ciente, eius qui proprietatem vel usum habet loci in quo
examen resedit. Ita lex belgica. Domino non prosequente,
iure germanico censetur res nullius et fiunt primi oc­
cupantis; e contra iure gallico pertinet ad dominum
fundi; iure helvetico manet domino, nixi coniunxerit se
alterius alveario; iure italico et hispanico, nisi intra duos
dies dominus illud fuerit prosecutus, fit possessoris fundi
capientis et retinentis. Sic Merkelbach l.
C. III.—Aquilinus columbarium alit; graviter ideo 195
conqueritur quod quasdam columbas nonnulli sibi ap­
propriant quod in eorum sese columbarium recipiunt,
quasdam nonnulli occidunt quod ipsorum agris nocent.
Sol.—Respondet Lârraga: «Columbae solent gravia
damna causare agris tempore sementis atque messium;
ideo possunt occidi ab agri damnificat! domino. Si arti­
ficio alliciuntur in aliud columbarium, pergunt esse pri­
stini domini; at si sponte in columbarium alienum se
recipiunt ibique manent, transeunt in huius domini pro­
prietatem. Sic codices Hisp., Arg., Coi., Chii., Aequat.,
Nicar., S. Salvat., Venet. et Philipp.» 1
2.
C. IV.—Cauponam verrens, cui magnus hospitum, 196
peregrinorum quoque, advenerat concursus, Obdulia, fa­
mula, plures aureos invenit papyro involutos. Horum cum
non repererit dominum, interrogavit tres sacerdotes quid
sit ipsi agendum. Prior dixit pecuniam dandam esse do­
mino cauponae; alter, pauperibus erogandam; tertius,
posse Obduliam retinere sibi.
Sol.—Obdulia non tenetur aureos illos tradere domino
cauponae, a quo certo pecunia non fuit amissa: agitur
1 Merkelbach, Th. Mor., Π. 206, ed. 3.
2 Larraga-Lumbreras, Prontuario de Tool. Mor., I, 632.

enim pecunia amissa, non proprie thesaurus (cf. 199).
Laudabiliter quidem illos Obdulia impenderet in usus
pios; at obligatio demonstrari nequit, eo vel maxime quod
civiles leges altum de re silentium teneant. Ergo si il­
lorum dominus inveniri nequeat ’, eos potest Obdulia sibi
retinere; excepto casu quo ex civili lege tradendi sint,
v. gr., praefecto municipii ut inventionem publicare fa­
ciat, quoniam tunc legi standum est nec res amissae
fiunt inventoris ante finitum tempus statutum ut domi­
nus compareat.
197

C. V.—Cum torquem auream secus viam invenisset
Gabinius, illam emendam statim obtulit probo argenta­
rio, qui, ea diligenter observata, certo cognovit esse Leontii amici sui; nec minime dubitavit quin furto ad alienas
manus devenisset. Hinc censuit se rem gratam Leontio
facturum si data dimidia parte pretii torquem redimeret
eidem restituendam, ratus illum tantundem esse sibi li­
benter compensaturum. At contra accidit: nam Leontius,
recepta ex argentarii manibus torque, negavit se quidpiam soluturum pro re quae iam esset sua et a se nullo
peculiari affectu dilecta.
Sol·—«Gabinius restituere tenetur torquem auream
inventam; cum enim formam a lege praescriptam non
servaverit ad rei inventae dominum inquirendum, sed
illam emendam statim obtulerit argentario, nullo modo
potest eam sibi adscribere, quia lex rei inventae domi­
nium non transfert nisi sub praedicta condicione; quin
immo inventor dolosus rei alienae detentor reputatur. Ar­
gentarius praevidens rem fuisse Leontio prorsus peritu­
ram, ius acquisivit obtinendi compensationem pretii, quo
torquem redemerat Leontio reddendam; quia cum rem
i «Si nulla est omnino spes quod dominus inveniri possit, cessat
quaevis obligatio inquirendi : nullus enim tenetur ad faciendam rem
Inutilem» (Fanfani, Th. Mor., Π, 198).

domini utiliter gesserit, aequum non est ut damnum ex
beneficio patiatur». Ita cl. Palazzini ’.
C. VI.—Titius syngrapham, qua ius dabatur ad prae- 198
inium in sortitione loteriae, possidebat. Cum vero existimasset sortem ipsi non obtigisse, syngrapham scidit, et
fragmenta proiecit in via publica. Caius, curiositate mo­
tus, fragmenta collegit eaque inter se aptavit; et non sine
admiratione vidit huic syngraphae praemium deberi.
Ergo administratori loteriae syngrapham ostendit et
praemium retulit. Dubius tamen nunc est an possit necne
acceptam pecuniam sibi servare.
Sol.—«Praemium debetur Titio, domino syngraphae,
non Caio. Ratio est, quia Caius non potuit dominium
syngraphae acquirere nisi haec veluti res derelicta ha­
beatur, quatenus Titius voluit se tali dominio spoliare
dum syngrapham scidit et fragmenta proiecit. Atqui in
casu Titius egit errore substantiali. Ergo consensus ipsius
in abdicatione dominii fuit nullus, non secus ac in con­
tractibus in quibus intercedat error substantialis; sicut
esset nullus si volens quispiam proicere monetam cu­
pream, auream proiecisset. Ergo dominium syngraphae
retinet Titius. Ergo ipsi, etsi non reclamanti, debetur
praemium». Ita Ferreres2.

XIII.

THESAURUS

Doctrina.

Thesaurus venit: res mobilis pretiosa, olim abdita 199
(abscondita vel infossa), quam nemo probare potest esse
suam.
1 Palazzini-De Ionio, Casus Conse., I, 120.
1 Ferreres, Casus Conse., I, 679, cd. 1926.

Dicitur <olim abdita»; si recens etenim, exstaret vel
dominus vel heres1; «abdita (abscondita vel infossa)»,
sive per homines sive per alias, naturales, causas, puta
per terremotum, vulcanis eruptionem; sit abdita in ter­
ra, aut in parietibus, aut in arca, aut (probabiliter) in
scriniis2; «quam nemo...», quoniam si notus fuerit quis
rem absconderit, non agitur thesaurus; quin tamen re­
ferat an notitia habeatur vel haberi possit de maioribus
puta pecuniam abscondentibus: toto enim temporis spa­
tio quo pecunia iacuit abscondita mansit sine domino
—eam cum nemo, ignorans, occuparet—. Non tamen ad­
dimus in definitione «quae casu invenitur», nam haec
verba non sunt de essentia thesauri; quantumvis lex
civilis, ut videbimus, fortuito invento faveat.
Et thesaurus quidem inventus intellegitur, si ipsum
homo visibilem efficiat; nam si res pretiosa visibilis red­
datur, v. gr., tempestate, erit quidem primi occupantis,
verum non est thesaurus3. Rem visibilem reddens, sive
per se sive per operarios ad ipsam detegendam condu­
ctos, hic est inventor—non ergo qui iam patefactam
primus videt vel primus apprehendit, utputa manu—; si
tamen inventor iure, quod ei dabimus, non utatur, the­
saurus ab alio apprehendi potest, cum pergat nullius
esse4.

1
200

lure quidem naturae thesaurus, utpote res nullius,
cedit primo occupanti, id est inventori; ergo si quis con­
1 «Itaque si recens depositata est ita ut dominum habere probabili­
ter appareat, hic quaerendus est, ut infra de rebus amissis dicetur.
V. gr. si in dividenda patrui hereditate tibi contigit bibliotheca, et casu
librum veterem evolvens reperis pecuniam, haec (nisi aliud manifeste
appareat) censetur pars hereditatis, quae propterea, utpote nondum di­
visa, inter coheredes dividenda est» (Pisceta-Gennaro, Th. Mor., III.
128. ed. 2).
« Id., ib.
’ Merkelbach, Th. Mor., Π, 215, ed. 3.
* Noldln, Th. Mor., Π, 389, ed. 1932.

ducat operarium ad effodiendum puteum et operarius
effodiens puteum thesaurum detegat, hic, iure naturae,
est operarii—is etenim non fuit conductus ad thesau­
rum detegendum, quem propterea conductor non detegit
per illum.
Hodiernae leges civiles, uti plurimum, a) totum the­
saurum adiudicant inventori ipsum detegenti in fundo
proprio; b) thesauri detecti in fundo alieno partem di­
midiam inventori fortuito atque dimidiam domino fun­
di1; c) totum autem domino fundi in quo quis, inscio
domino, thesaurum detegit ex industria—si domino
sciente et consentiente, standum est contractui inter do­
minum et inventorem inito.
Et lex quidem civilis adiudicans domino fundi dimi­
dium thesauri habetur communius uti in conscientia
obligans, igitur prae sententia; contra, quae adiudicat
domino totum thesaurum inventum ex industria, com­
munius dicitur lex poenalis, non obligans—ultra dimi­
dium—nisi post sententiam iudicis. Communius quoque
habetur lex pure poenalis quae adiudicat fisco aliquid
thesauri inventi in fundo sub privato dominio constituto.
In modernis Statibus quidam thesauri cedunt, ex lege
positiva, ipsi Statui exclusive; sic Ius anglicum omnes
adiudicat thesauros regi seu reipublicae; Ius italicum
Statui vindicat thesauros habentes valorem artisticum,
historicum, archeologicum, ethnographicum. At leges
huiusmodi esse mere poenales communius creditur.
Casus primus.

Agabus, opifex structor, in aliqua antiqua domo labo- 201
rans, quae pluries empta ac vendita fuerat ab eius do1 Dominus est qui habet dominium radicale ; non autem qui domi­
nium dumtaxat utile—nisi, ad leges ital. et hlsp., agatur de bono emphyteutlco.

minis, necnon a pluribus inhabitata fuerat, ingentem in­
venit aureae pecuniae summam saeculi XVI intra duos
vicinos muros absconditam, qui unus apparebat murus.
Dimidiam huiusmodi pecuniae partem abscondit et
sibi exclusive retinet; alteram dimidiam domus domino
cedit, cum quo rursus summam partitur. Uterque de alto
silentio servando paciscuntur, ac unusquisque pecuniae
partem sibi assumit, postquam modicam pecuniam in
eleemosynam erogaverant.
Quid dicendum?

Solutio
802
i»

I

Agabus, ex dictis, thesaurum invenit in fundo alieno
et invenit casu, non industria. Nisi Status sibi vindicet
monopolium illius pecuniae aureae, ob valorem puta numismaticum, Agabus habet ius ad dimidiam partem;
habet etiam officium tradendi domino fundi partem
aliam dimidiam. Egit ergo contra iustitiam et ad restitu­
tionem, communius, obligatur dum sibi sumit quartam
partem, quae domino debetur.
Quid si Status monopolium vindicet? Res agitur de
obligatione talis legis. Si lex est mere poenalis, possunt
Agabus atque dominus fundi servare altum silentium,
ne cogantur thesaurum in Statum transferre. Difficul­
tas practica erit, num adsit probabilitas quod res deve­
niat in notitiam Status, cum agatur pecuniae saec. XVI
ingens summa, a quo inde puniantur; nam tunc pos­
sent teneri caritate ad hanc poenam vitandam. Si vero
lex obligat ante sententiam iudicis, tunc non potuerunt
pacisci de huiusmodi silentio et tenentur de invento the­
sauro Statum reddere certiorem.
Eleemosyna erogata nihil omnino efficit; etsi enim
posset in quibusdam adiunctis ipsamet tamquam pars
computari quae debetur fisco—cui etiam est cura de

pauperibus—, hic agitur modica eleemosyna, quae illam
certo partem non adaequat.
Alii casus.

C. II.—Inscio domino fundi, Audomarus effodit agrum 203
alienum quaerens quem suspicatus est thesaurum ibi
absconditum. Thesauro invento conscientia anxiatur quod
lex civilis totum thesaurum vindicat domino fundi.
Sol.—Sic equidem lex gallica et belgica, italica, hispanica, neerlandica. Haec tamen dispositio est poena
inflicta in delictum effosionis industriosae absque con­
sensu domini; et ideo non obligat in conscientia nisi
post sententiam iudicis. Ita Merkelbach ’. Prae iudicis
sententia, Audomarus potest sibi dimidium retinere.
C. III.—Sciens thesaurum latere in agro Cyri, Ore- 204
stes agrum emit pretio ad communem aestimationem
iusto. Inde thesaurum fodit et inventum in agro proprio
sibi servat. Estne Orestes carpendus?
Sol.—In casu, negative; ad communem enim aesti­
mationem sumitur rerum pretium, non ad ipsarum
utilitatem vel praestantiam intrinsecam; neque the­
saurus auget pretium fundi, cum non sit fructus eius
nec de eiusdem substantia; neque ante inventionem vel
apprehensionem pertinet ad dominum, sed est res nul­
lius. Carpendus esset, contra, si thesaurum inventum et
apprehensum in agro alieno, recondat iterum et postea
hunc agrum emens communi pretio, totum thesaurum
servaret sibi: nam medietas thesauri inventi et appre­
hensi pertinet ad dominum fundi in quo fuit repertus.
Ita Billuart
*.
1 Merkelbach, 1. c., n. 214.
3 Billuart, Summa S. Thomae, tr. de lure, etc., diss. 4, a. 2, § 5.—
«Neque dicatur illum, qui scit latere thesaurum in agro, iam invenisse
eum, et proinde proprietario agri statim ius ad dimidiam partem the-

C. IV.—Blondina, famula, pisces emit. Illos exseriterans invenit in uno veterem aureum, in alio gemmam
pretiosam. Potestne totum retinere sibi, aut debet potius
partem saltem tradere domino, cuius nomine atque pe­
cunia pisces emit, vel piscatori a quo pisces mercata est?
Sol.—Nihil debet piscatori, qui, cum ignoraret aureum
et gemmam in piscibus illis latere, ea non occupavit nec
fecit sua. Nihil debet domino suo, nam aureus et gemma
in piscibus inclusa non habent rationem thesauri, non
fuerunt enim abdita. Totum ergo Blondina sibi retinere
potest titulo simplicis inventionis et occupationis rei,
quae est nullius. Sic Bucceronil.

206

C. V.—Petronilla eiusque tres sorores vestimenta ma­
terterae defunctae, perinde ac reliquam hereditatem, in­
ter se partitae sunt. Ubi autem vestem sibi tributam
induit, Petronilla advertit in ea insutum esse fasciculum
obligationum 5.000 fr. valorem excedentium. Cum igitur
interrogasset confessarium num hanc summam sibi ser­
vare posset, '«Omnino, filia mea, respondit ille ; thesaurus
est eius qui eum detexit».
Sol.—«Perperam casum solvit confessarius. Fascicu­
lus enim ille nequaquam dicendus est thesaurus in eo
sensu speciali quem definit C. C. (belg.) a. 716; huic enim
essentiale est ut nulla ratione agnosci possit illius rei
absconditae dominus, dum in casu manifestum est obli­
gationes illas pertinuisse ad materteram ac proinde
aequaliter dividendas esse inter eius heredes». Ita Ge­
nicot 2.
sauri enasci. Ad quod respondetur: Thesaurus est per se nullius et sub
dominium cadit non per simpllcen inventionem, sed per occupationem.
Atqui in casu nostro thesaurus nondum fuit occupatus. Ergo remansit
nullius et proinde non auxit pretium agri venditi» (Prümmer, Th. Mor.,
II, 46. ed. 1928).
i Bucceroni, Casus Conse., I. 68/6. ed. 1913.
» Genicot, Casus Conse., 277, ed. 1928.

C. VI.—Hercules fundum arenae extrahendae causa 207
ab Arduino conduxit cum obligatione tradendi domino
fundi quaslibet res alicuius pretii, quae in effodiendo
forte invenirentur. ‘Reipsa quaedam res pretiosae ita
detectae sunt. Hercules tamen eas minime Arduino tra­
didit, sed, eo prorsus inscio, Conrado vendidit, qui bona
fide res ipsas apud se retinet. Post paucos menses, loca­
tionis contractu soluto, Hercules alio pergit; Arduinus
autem quid factum fuerit resciens, res ab Hercule in­
ventas a Conrado repetit.
Sol.—«Cum praevium intercesserit pactum inter Her­
culem et Arduinum de obligatione tradendi Arduino do­
mino fundi quaslibet res alicuius pretii, quae in ef­
fodiendo forte invenirentur, videri potest quod rerum,
quas Hercules detexit, dominium acquisierit Arduinus, et
proinde ipsi competat ius apud quemcumque detentorem,
non excepto Conrado, easdem vindicandi, iuxta effatum:
res clamat ad dominum. Verum id absolute affirmare
non possumus.
Attendendum est enim praescriptum a. 1153 (c. ita!.),
qui disponit: «Colui al quale sono alienati beni mobili
da parte di chi non è proprietario, ne acquista la proprietà mediante il possesso, purchè sia in buona fede al
momento della consegna e sussista un titolo idoneo al
trasferimento della proprietà». Sicut verificatur in casu
Conradi, qui bona fide res ab Hercule emptas apud se
retinet, fides adest enim bona et titulus aptus ad pro­
prietatem transferendam, nempe emptio». Sic Beschin l.

1 Apud Palazzini-De Iorio, Casus Conse., I, 119.

I

XIV. ACCESSIO
Doctrina.

208

Accessio est ius quo dominus rei principalis fit domi­
nus accessoriae, ideoque modus acquirendi dominium rei
accessoriae ob huius unionem ad principalem cuius su­
mus domini.
Distinguitur duplex: a) naturalis, si res accessoria
principali unitur sola natura, absque ullo (vel fere ullo)
labore humano; et b) industrialis, si res accessoria prin­
cipali unitur hominis industria—sola aut cum naturae
cooperatione \
Accessio naturalis fit tum per nativitatem et fructi­
ficationem, quarum illa locum habet in animalibus, haec
in agrorum arborumque fructibus, tum etiam per al­
luvionem, cum vi motuve aquarum aliquod incremen­
tum paulatim2 cuiusdam praedio accedit.

209

Accessio industrialis potest contingere in rebus mobi­
libus et immobilibus. In immobilibus fit tum per aedifi­
cationem, cum quis aedificat aut in fundo proprio ex ma­
teriis alienis aut in fundo alieno ex materiis propriis,
tum per plantationem et sationem, cum quis tradit aut
fundo proprio plantas vel semina aliena, aut fundo
alieno plantas vel semina propria. In mobilibus fit primo
quidem per adiunctionem, cum res diversorum domino­
rum sic iunguntur ut constituant aliquod totum nec se­
parari valeant absque damno totius notabili, v. gr., lapis
pretiosus annulo aureo insertus, imago artistica depicta

I

1 Quidam, si fit hominis industria cum naturae cooperatione, acces­
sionem nominant mixtam; sed quoniam hanc agnoscunt maxime in
plantatione atque satione, quae subiciuntur eisdem regulis ac aedificatio
—quae ab omnibus dicitur industrialis accessio—, ideo superflua, practi­
ce, tertia species.
1 Si repente potius, habemus avulsionem.

in tela aliena 1 ; ulterius, per specificationem, cum ex
aliena nempe materia fit res nova, v. gr., cum ex uvis
alienis vinum, ex aliena tela vestis; denique, per com­
mixtionem seu confusionem, quando res—ibi solidae, hic
autem liquidae—ad diversos dominos pertinentes sic in­
vicem uniuntur ut separari nequeant, v. gr., triticus cum
tritico, vinum cum vino.

Et quoad accessionem quidem naturalem, si per nati- 210
vitatem vel fructificationem, regula haec est «partus
sequitur ventrem» seu fetus pertinet ad dominum femi­
nae, licet conceptus ex alieno mare; pariter fructus
naturales agri pertinent ad dominum agri, fructusque na­
turales arborum ad arborum dominum; si vero per al­
luvionem, quidquid praedio adicitur pertinet ad domi­
num praedii2.
Circa accessionem industrialem in rebus immobili­
bus, regula generalis est: totum est domini fundi; ex
regulis tamen particularibus: a) qui aedificavit, planta­
vit, sevit in fundo proprio ex alienis materiis, plantis
vel seminibus, si id fecit bona fide, solvet pretium ma­
teriae, plantarum, seminum; si vero mala fide atque
inscio materiae domino, solvet pretium materiae, planta1 Imago expressa in tela aliena ponitur a quibusdam exemplum spe­
cificationis; adiunctionis, ab aliis.
* Si flumen mutaret alveum, alveum derelictum nonnulli concedunt
dominis ripae adiacentis. ad cuiusque ripae mensuram; alii tribuunt,
instar compensationis, dominis praediorum a flumine nunc occupatorum,
pro rata damni ex novo alveo. Forsitan utrumque stare potest optime,
primum dum agitur alluvio; alterum dum avulsio agitur; nam quod
per avulsionem praedio alieno adiungitur remanet penes pristinum do­
minum avulsae partis, hanc si (ex codicibus modernis) ipse repetit intra
tempus utile.
Insulae efformatae in parvis fluviis, accumulatione relicti, acquirun­
tur dominis ripae vicinioris; si in medio positae, dividendae sunt inter
dominos utriusque ripae, ad fluminis lineam mediam. Quae autem efformantur in fluminibus maioribus seu navigabilibus pertinent, secundum
plures Codices, ad Statum ; item quae efformantur in mari adiacenti
ripae hlspanicae, iuxta hlspanum codicem.

rum, seminum, et compensabit damna; b) qui aedifica­
vit, plantavit, sevit in fundo alieno ex materiis, plantis,
seminibusve propriis, si quidem bona fide, dominus fundi
poterit totum retinere, facta compensatione; si vero
mala fide et inscio fundi domino, dominus fundi potest
ab illo exigere ut fundus reddat, eius expensis, ad statum
pristinum—quod si dominus fundi retinere velit aedifi­
cium, plantas vel semina, ad quosdam (non ad omnes)
Codices, compensationem debet aedificanti, plantanti
vel satori.
Circa accessionem industrialem in rebus mobilibus,
generalis quoque regula est ut, posita bona fide, totum
quod exurgit ex adiunctione sit domini rei principalis seu
maioris valoris; quod resultat autem ex specificatione sit
domini materiae, hanc nisi opus artis longe pretio exsu­
peret; quod resultat, denique, ex commixtione vel confu­
sione—nisi vendatur et pretium dividatur—, sit domini
rei principalis seu potioris; facta semper indemnizatione
alteri parti. Si quis autem egerit mala fide, hic potest, ad
quosdam e modernis Codicibus, non modo privari parte
sua verum et cogi ad damna reparanda quae passus est
dominus alterius partis.
Attamen, quoniam circa materiam accessionis vigent
in singulis nationibus leges particulares, quae determi­
nant indeterminata naturali iure, quaeque, nisi iniustâe
demonstrentur, obligant in conscientia, ideo, ubi res ex
aequo et bono inter partes componi nequeat, confessarius
invitet litigantes ut adeant iudicem.
Casus primus.

212

lanuarius partem fundi, ab Augusto ante possessam,
quadam lege civili innixus, sibi in iudicio vindicat atque
obtinet, frustra adversario renitente. Post occupationem
lanuarius pulchram aedem, quam sumptibus non parvis

Augustus in eadem fundi parte, quam suam putabat,
exstruxerat, sibi retinet, solutis tantum nummis qui
auctum fundi pretium exaequant, non autem impensis
certe amplioribus quas Augustus egerat.
Paulo post tamen Augustus apud lanuarium conque­
ritur quod, in pretio ea quantitate solvendo, lege iniusta
usus sit, ab eoque petit ut congruam sibi compensationem
exhibeat.
Quaeritur :
1) Quid de legibus italicis in hac re latis iuxta codi­
cem civilem a. 1942.
2) An lanuarius iure accessionis uti valuerit adver­
sus Augustum.
Solutio

Ad Ium.—Hae leges habentur in sectione II capitis III 213
libri III: «Dell’accessione, della specificazione, delTunione e della commistione» (art. 934-947).
Quod ad casum attinet: «Qualunque plantagione,
costruzione od opera esistente sopra o sotto il suolo appartiene al proprietario di questo...» (a. 934); «Quando
le piantagioni, costruzioni od opere sono state fatte da
un terzo con suoi materiali, il proprietario dei fondo ha
diritto di ritenerle o di obbligare colui che le ha fatte a
levarle. Se il proprietario preferisce di ritenerle, deve
pagare a sua scelta il valore dei materiali e il prezzo della
mano d’opera oppure 1’aumento di valore recato al fondo.
Se il proprietario dei fondo domanda che siano tolte, esse
devono togliersi a spese di colui che le ha fatto. Questi
puô inoltre essere condannato al risarcimento dei danni.
II proprietario non puô obbligare il terzo a togliere le
piantagioni, costruzioni od opere, quando sono state fatte
a sua scienza e senza opposizione o quando sono state
fatte dal terzo in buona fede» (a. 936).
12

Quaestio quae theologi pulsat animum haec est: an
lex huiusmodi iusta sit dum relinquit optioni- seu ele­
ctioni domini fundi duplicem mensuram compensationis
faciendae aedificatori bonae fidei, pretium nempe pecu­
niae et operis, atque valorem quo inde fundus adauctus
est. Quoniam fieri optime potest quod mille sint expensa
et quod valor fundi auctus sit dumtaxat septingentis ; si­
cut, e contra, quod expensa sint septingenta et valor fundi
auctus sit usque mille. Verum haec optio non permit­
titur absque ratione. «Ratio vero cur septingenta solum
refundere debeat in priori hypothesi est quia solum se­
ptingentis evasit ditior; in posteriore est quia, quam­
quam mille lucratus est, septingentis solummodo ex re
aliena evasit ditior; alia tercenta debentur non rei alie­
nae (quae non potest gignere effectum maiorem ipsa),
sed bonae fortunae aliisve adiunctis» ‘.
9

215

Ad Ilum.—Negative. Nam priusquam lanuarius illam
partem fundi, lege civili (quam iustam praesumimus)
innixus, sibi in iudicio vindicaret et obtineret, ipse non
erat dominus illius partis; ad hoc autem quod aedifi­
cium per accessionem pertineat ad dominum fundi, opus
est ut hic proprietatem habeat fundi iam dum aedificium
excitatur in fundo; porro dum aedificium ab Augusto
excitatum fuit, fundus non pertinebat ad lanuarium sed
ad Augustum2.
Non ergo ad art. 936 legis italicae sed potius ad
art. 1150 lis est componenda. Ad hunc etenim locum: «II
possessore, anche se di mala fede..., ha anche diritto a
indennità per i miglioramenti recati alla cosa, purchè
sussistano al tempo della restituzione. L’indennità si
deve corrispondere nella misura dell’aumento di valore
conseguito dalla cosa per effetto dei miglioramenti, se il
1 Piscetta-Gennaro, Th. Mor., ΙΠ. 144, ed. 2.
1 lia Ferrkp.es, Casus Conse., I, 702, ed. 1926.

possessore è dl buona fede; se il possessore è di mala fede,
nella minor somma tra l’importo della spesa e 1’aumento
di valore... Per le addizioni fatte dal possessore sulla
cosa si applica il disposto del art. 936. Tuttavia, se le
addizioni costituiscono miglloramento e il possessore è di
buona fede, è dovuta un’indennità nella misura dell’aumento di valore conseguito dalla cosa».
Etsi aliud igitur caput compensationis sit, lanuarius 216
non tenetur ex iustitia ad aliquid ulterius dandum Augus­
ta. Quoniam si iure naturali nemo debet ex alieno ditesce­
re, de facto lanuarius non ditatur nisi pro quanto auctus
est valor fundi: hoc autem pretium solvit. Lege quoque
italica Augustus, possessor bonae fidei, non habet ius nisi
ad pretium sic adaucti valoris; si autem foret possessor
malae fidei, tunc esset lanuario concessa optio ut solvat
pretium minimum—sit hoc pretium valoris aucti, aut
pretium expensarum—; porro, etsi pretium expensarum
maius fuerit, Augusto teste, pretium valoris aucti est mi­
nus, Augusto consentiente. Nec lex est iniqua (214).
Alii casus.

C. II.—Arbor exstat in fundo Andreae consita, sed ramos in vineam Petri protendens, in quam plures fructus
delcit. Hos Petrus, invito Andrea, accessionis titulo sibi
competere contendit, nisi Andreas arborem exstirpare velit.
Sol.—«Arboris fructus Petrus acquirit ex lege positiva
nisi aliud ferat legitima locorum consuetudo (a. 896);
potest autem ipse per se recidere radices quas arbor in
proprium fundum porrexerit; et arboris dominum cogere,
iudicis interventu, ad ramos amputandos qui proprio fun­
do impendunt». Sic B. Lopez *.
1 Apud Palazzini-De Iorio, Casus Conse., I, 121.

C. III.—Duplex Simeon aedificium construxit, aliud
in fundo proprio ex materiis alienis, aliud in fundo alieno
ex materiis propriis. Anxius postea confessarium inter­
rogat.
Sol.—«Qui aedificavit in fundo proprio ex materiis
alienis, si quidem bona fide egit, solvere tenetur mate­
riae pretium; si vero mala fide atque inscio materiae do­
mino, tenetur hoc ipsum pretium solvere (duplicatum,
iuxta codicem peruanum) et damna compensare. Qui au­
tem aedificavit in fundo alieno ex propriis materiis, si
egit bona fide, dominus fundi potest aedificium sibi re­
tinere, materiae atque laboris pretium compensans; si ma­
la fide, contra, et fundi domino nescio, ius habet nullum
(iuxta cod. hisp., guatem., mexic., peruv. et philippinum)
ad compensationem qualemcumque, immo fundi domi­
nus potest exigere ut hic restituatur in statum pristi­
num, aedificatoris expensis; at si dominus fundi vult
sibi retinere aedificium, compensare debet (iuxta cod.
colomb., chilen., aequator., nicar. et urug.) valorem ma­
teriae, quin (ad cod. argent., bol., costar., peruv. et venet.) etiam laboris». Sic Lârraga x.

219

C. IV.—Diocletius, pictor insignis, pulcherrimam
imaginem confinxit in tela Anesii. Uterque exinde pro­
prietatem imaginis sibi vindicat: ille, quod est auctor
imaginis; hic, quod est telae dominus.
Sol.—Generatim loquendo, opus ad artificem perti­
net, soluto tamen pretio pro materia adhibita. Si tamen
artifex operam suam locavit in commodum possessoris
materiae, tunc artifex quidem habet ius ad mercedem
labori congruentem, sed quidquid suo labore produxit est
domini eum locantis. Ita Fanfani1
2.
1 Lârraga-Lumbreras, Prontuario de Teol. Mor., I, 639.
’ Fanfani, Th. Mot., II, 201.

C. V.—Silverius, vir improbae conscientiae: l.° lanam 220
alienam furatus est, qua curavit fieri pannum; 2.° aliena
frumenta et pecuniam surripuit et ea statim suis mi­
scuit. Num per operam suam specificationis et commix­
tionis factus sit Silverius dominus panni, frumenti et
pecuniae?
Sol.—Ad hunc casum Ferreres:
< iure romano,
bol., cost, et ven., Silverius factus est dominus panni
propter specificationem, et frumenti atque pecuniae
propter commixtionem, supposita re furis in maiori quan­
titate, ut verisimile est; sed tenetur ad adaequatam com­
pensationem, seu iniuriae reparationem. 2.° Ex iure hisp.
et reliq. Cod. civ. Americae latinae: a) dominus lanae
pannum repetere potest, nulla Silverio data compensa­
tione, vel ab eo exigere lanae pretium (duplex ex per.),
et in utroque casu ius habet ad damnorum reparatio­
nem; b) Silverius amittit etiam suam pecuniam et triti­
cum, et ulterius tenetur damna, si quae sunt, reparare> l.

XV.

FURTUM
Doctrina.

Furtum, generice sumptum, definiebatur ab antiquis: 221
acceptio rei alienae, invito domino. Si acceptio fit oc­
culte, dicebatur furtum specifice, ut contradistinctum a
rapina, quae violentam nominat acceptionem.
Cum sit contra iustitiam, utpote violans ius strictum
proprietatis rerum, furtum est peccatum mortale ex suo
genere 2 ; admittit ergo materiae parvitatem. Rapina su1 Ferreres, 1. c., n. 705.
3 «Inter omnia peccata quae sunt contra praecepta decalogi, mini­
mum peccatum omnium est furtum. Probatur. Quia peccata contra prae­
cepta decalogi : vel sunt contra Deum ; et haec clarum est quod ex ge­
nere suo sunt graviora quam furtum... Vel sunt peccata quae fiunt con-

peraddit Iniuriam personalem super furti realem inluriam.
Unus est casus in quo furtum habebatur licitum, in
extrema necessitate nempe, in qua, cum omnia fiant com­
munia, dominus vel abnuens vel resistens, esset iniuste
invitus acceptioni.
Hinc hodie communiter furtum acceptionem rei alie­
nae sonat domino rationabiliter invito, nec amplius fu­
rem vocamus eum qui in extrema necessitate constitutus
alienam (hucusque) rem sibi appropriât fraude aut vi.
222

Quoniam fur est possessor malae fidei, si rem detinet,
aut iniustus damnificator, si rem destruit (61 ss.), eum
restitutio gravat rei vel aequivalentis atque simul plena
compensatio damni emergentis — depretiationis quam
sustinuit dominus in rebus acquisitis—atque lucri ces­
santis—fructuum, utputa, quos dominus percepturus erat
ex rebus quibus iniuria fuit spoliatus.
Et quoniam, ad S. Augustini notam sententiam, «non
remittetur peccatum, nisi restituatur ablatum» ’, ideo
D. Thomas nos admonet ad furtum cavendum ex periculi
gravitate. «Nullum enim peccatum est ita periculosum,
nullum enim peccatum remittitur sine satisfactione et
paenitentia. De omnibus cito paenitet quis, sicut patet de
ira proximum; et talia quaedam sunt contra bona corporis naturalia, ut
homicidium, percussio, etc.; vel sunt contra bona animae, ut detractio,
et murmuratio, etc. Et haec omnia sunt graviora peccata quam fur­
tum, quia furtum solum est contra bona fortunae... Gravius peccatum
est simplex fornicatio quam furtum, quia est contra caritatem et contra
maius bonum in quo proximus laeditur. Nam fornicatio est contra finem
naturalem concubitus, scilicet contra bonum prolis... Sed contra, quia
contrarium existimant omnes homines, quia vituperabilius reputant fur­
tum quam fornicationem. Sed ad hoc dico quod non est mirandum, quia
ipsi non advertunt an furtum sit minus vel maius peccatum, sed solum
quod est maioris dedecoris. Dico ergo quod homines reputant furtum
magis dedecorosum, sed non gravius peccatum» (Vitoria, in II-II, 66,
6, n. 2 sq., ed. Beltrân de Heredia).
i S. Augustinus, epist. 153, n. 20 ad Maced., PL 33, 662.

homicidio cessante ira, ita et de fornicatione cessante
passione concupiscentiae, et sic de aliis. De hoc autem
peccato licet aliquando paeniteat quis, non tamen de
facili satisfacit, et maxime cum non solum teneatur id
quod accepit, sed etiam de damno quod facit patrono ex
hoc, et cum hoc etiam teneatur facere paenitentiam de
peccato»
Casus primus.

Accedens ad confessarium Titius haec pandit: Fura- 223
tus sum syngrapham loteriae, cuius pretium erat mille
libellarum; sed inde praemium sortitus sum millia mil­
lium. Cui et quanti restitutio urget?
Solutio

Tria sunt praeprimis a Titio explananda: a) syngra- 224
pham a quo furatus est, a venditore aut ab emptore?
b) paenituit necne de furto prae praemii sortitione? et
quatenus affirmative, c) statuitne syngrapham servare
sibi aut potius venditori vel emptori?
Quoniam si syngrapham furatus est a venditore, aut
a) ante sortitionem, paenitens, statuit syngrapham ser­
vare venditori et tunc praemium est restituendum ven­
ditori (qui de facto pretium syngraphae solvit societati
loteriae), aut restituendum est huic societati (si ei ven­
ditor non solvit pretium syngraphae); aut b) ante sorti­
tionem, paenitens, statuit syngrapham servare sibi et
pretium reddere venditori, et tunc dandum est venditori
pretium syngraphae, sed praemium cedit Titio (voluit
enim emere syngrapham et aderat venditori voluntas
eam vendendi); aut c) ante sortitionem non paenituit,
’ 3. Thomas, opusc. De praeceptis caritatis, etc., de septimo praec.

et tunc praemium est restituendum venditori (si hic
pretium solvit) vel (alias) societati loteriae
225
Si autem syngrapham furatus est ab emptore, aut
a) ante sortitionem, paenitens, statuit syngrapham ser­
vare emptori, et tunc praemium restituendum est em­
ptori (nam res fructificat domino); aut b) ante sortitio­
nem, paenitens, statuit syngrapham servare sibi atque
pretium emptori reddere (vincat necne), et tunc, per se
quidem loquendo, praemium restituendum est emptori
—nam translatio dominii non fit ex sola voluntate unius,
in casu, Titii; oportet et concurrat voluntas alterius, in
casu, emptoris; emptor igitur ius habet recuperandi syn­
grapham et ideo potest exigere ut syngrapha ei reddatur,
id est praemium—; per accidens tamen sufficit si em­
ptori reddat pretium syngraphae—nam voluntas empto­
ris, ad translationem dominii requisita, potest in aliquo
casu rationabiliter praesumi; v. gr., si fur, priusquam
de furto paeniteret, iam distribuit syngraphae portiones
—dans vel vendens uni decimam partem, alteri aliam
decimam, etc.—neque potest propterea reddere syngra­
pham; his enim in adiunctis recte praesumitur voluntas
sive consensus domini idest emptoris pro dominii syngra­
phae translatione; satis est igitur si emptori alia syngra­
pha sive pretium syngraphae tradatur ante sortitionem,
et quatenus ista compensatio fieri nequeat prae sorti­
tione, satis erit si prae sortitione fur statuat compensa­
tionem illam facere subsequent! tempore, vincat necne;
aut c) ante sortitionem non paenituit, et tunc syngra­
pha manet prorsus sub dominio emptoris, cui totum
1 Sic etiam in L’Ami du clergé, 14 avril 1938, p. 228; melius quam
in Ferreres, Casus Conse., I, 776, ed. 1926, ubi fur non cogitur nisi ad
solvendum pretium numeri. Quaestio enim non fit: venditor, aut est,
aut non est numeri dominus—si est, habet ius ad praemium, non ad
pretium; si non est, habet ius ad pretium, non ad praemium—. Sed
quaestio est : Quo titulo fur sibi appropriavlt numerum?

praemium est restituendum, si contingat; pretium vero,
alias.
Alii casus.

C. II.—Sabas, instituti nummularii (vulgo Bank) cu- 226
stos, ingentem quam alienam pecuniam custodiebat tra­
didit praedoni, qui ipsi minabatur mortem si tradere
abnueret. Postea tamen dubitat num recte egerit.
Sol.—Recte prorsus. «Ratio est, quia a) vitam suam
pluris aestimare potest quam pecuniam sibi commissam :
b) quia id quoque permittere solent leges civiles» \
C. III.—Hermolaus, cui latrones mortem minitantur 227
nisi magnas pecunias solvat, has petit a Primitivo et
tradit. Postea autem theologum interrogat num pecu­
niam sibi creditam debeat Primitivo solvere, cum audierit
in extrema necessitate omnia communia fieri.
Sol.—Ad haec D. Thomas: «Tunc in necessitate fiunt
omnia communia cum homo non potest sibi de suo sub­
venire; ridiculum enim esset, si quis famem patiens nol­
let accipere panem quem haberet in arca, et diceret se
accipere panem alienum quasi communem» 12. Quapro­
pter si Hermolaus pecuniam suam habebat, etsi non ibi
ubi latronibus opprimitur, tenetur, absque dubio, credi­
tam solvere Primitivo; non enim indiguit eleemosyna
sed dumtaxat mutuo (cf. II, 329).
C. IV.—Hermagoras, cum pateretur gravem necessi- 228
tatem, pecuniam qua indigebat furatus est a divite, ea
ratione ductus quod dives tenebatur ipsi pecuniam dare
nec volebat, ergo licebat ei sibi consulere.
Sol.—Fallitur Hermagoras. Primo quia non constat
divitem teneri ad eleemosynam ei faciendam, quia for1 Prümmer, Th. Mor., Π, 87, ed. 1928.
2 θ. Thomas, Quodl. 5, a. 17, 1m.

san sunt alii magis indigentes et forsan dives ille, ideo
puta quod multos habet filios et filias, non habet pecu­
niam illam superfluam. Sed etiam dato quod ipse sit
magis pauper et quod dives superfluum habeat, hic non
tenetur ex iustitia subvenire indigenti, sed dumtaxat ex
caritate; immo nec ex caritate subvenire huic potius
quam ex indigentibus cuilibet alteri (cf. n, 319). Ideo
damnata fuit ab Inn. XI propositio: «Permissum est
furari, non solum in extrema necessitate, sed etiam in
gravi» (Denz. 1186).

229

C. V.—Cyrinus furatus est summam pecuniae ingen­
tem, cuius partem dominus destinaverat domui quanto­
cius reparandae, partem vero mercaturae exercendae.
Post annum Cyrinus, sincere paenitens, confessarium
interrogat num restitutionis officium expleat tantam
pecuniam reddens quantam abstulit.
Sol.—Negative. Quoniam dominus laesus faciendus
est prorsus indemnis. Porro pecunia quae pridem suf­
ficiebat reparationi domus, invenitur modo deficiens ob
adauctum pretium tum materiae tum operae; ergo do­
minus incurreret damnum si privatus pecunia suffi­
cienti, abundantiorem non recipiat qua satis habeat.
Pecunia quoque negotiationi adhibita, qua iniuste fuit
privatus, dominus lucrum faceret; tenetur igitur Cyrinus
vel lucrum hoc cessans compensare—ad arbitrium equi­
dem boni viri, pro lucri cessantis probabilitate potiori
aut tenuiori.

230

C. VI.—Abercius dum colendo agro proprio impiger
incumbebat aratrum duxit per adiacentem Ruffilli
agrum, volens sibi prodesse non facile tangibili acces­
sione. Postquam ipse per annos potitus est pacifice am­
plificato agro, remorsu nunc angitur et furtum in con­
fessione pandit. At confessarius eum arguit de peccato

FAMULORUM ET FAMULARUM FURTA

155

gravi, quoniam, inquit, etsi pars furto ablata minima qui­
dem sit nec valoris notabilis, attentis tamen fructibus
quos in perpetuum offert, materiam certo gravem con­
stituat.
Sol.—Non recte confessarius. Ager enim nullum va­
lorem habet nisi ut frugifer—alias deberet distingui va­
lor agri a valore fructuum, cum tamen ager in hoc sit
totus quod est frugifer—; ergo si valor portionis quam
illicite Abercius occupavit non attingebat tunc materiam
furti gravem, nec quantitatem huiuscemodi nunc attingit
propter fructus sive obtentos sive obtinendos. Quisnam
risum teneret si Ruffillus volens vendere illam agri por­
tiunculam, pretium peteret non dumtaxat centum, ad
communem aestimationem, sed potius centum millia, ad
fructuum aestimationem quos laturus ager est in saecu­
lorum saecula?
Huc e superioribus voluminibus Casus accedant: An
liceat sub metu mortis cooperari ad furtum (I, 60) ; Fur­
tum in necessitate tum extrema tum gravi (I, 136) ; Com­
muniste putans iniustam possessionem privatam (I,
185 s); Furtum per partes; rem furatam retinens per
annum (I, 227) ; Pater qui furto gravi dat occasionem filio
patrandi furtum leve (II, 390) ; Cooperans sub metu mor­
tis furto vel incendio (II, 461) ; Cooperans ad devastandos
agros ne dominus occidatur (II, 462).

XVI.

FAMULORUM ET FAMULARUM FURTA
Doctrina.

Emptionem agens nomine domini seu dominae, a qui- 231
bus mercede conducuntur, famulus et famula tenentur
illam diligentiam communen adhibere quam adhiberent

ementes proprio nomine; nec propterea habent ius ad
beneficii partem. Si tamen impenderent laborem extra­
ordinarium vel incurrerent onus superadditum ut emant
minori pretio, possunt se ex differentia pretii compen­
sare pro illo labore aut onere.
Possunt quoque servare sibi quod sibi datur in ipso­
rum gratiam; illam etiam participationem in beneficio
quam domini, rei conscii, ratam habent. At venditor tunc
censetur pretium minuere in gratiam famuli vel famulae,
non cum ipse hoc praedicat—praedicat enim omnibus
ementibus, famulis et dominis—, sed cum cariori pretio
vendit aliis famulis vel famulabus aut venderet dominis
—venditor autem facit iniuriam dominis si, propter de­
minutionem pretii, merces praebet aut deterioris condi­
cionis aut minoris ponderis—. Domini autem praesumun­
tur ratam habere participationem in beneficio si haec
communiter viget; maxime si, ob communem hunc usum,
stipendium minuunt in famulatus contractu.
Immo, si ut minori pretio emat famulus vel famula
se obligat, pro sua scilicet facultate, ut semper eundem
venditorem conveniat, licite sibi retinet differentiam
cuius digna aestimatur abdicatio libertatis propriae
—cauto tamen ne venditorem conveniat cuius pretia
superant consueta.
232

Est attamen dolendum quod frequenter venditores
hanc inducant praxim, quae periculis plena est: periculo,
nempe, ne venditor substituat deteriorem mercem aut
inferius pondus ut se compenset de concessa famulis dif­
ferentia (98); periculo ne famuli taceant et cooperentur
fraudi vendentium; periculo ne domini conducant fa­
mulos stipendio minori debito, illius participationis plane
conscii; periculo ne propterea famuli se compensent oc­
culte, idque supra mensuram uti plurimum; periculo,
denique, ne venditores ipsi ad occultam compensationem

recurrant quia coguntur pretium deminuere si retinere
cupiunt famulos et famulas clientes.
Multiplici huiusmodi periculo obviare deberet lex ci­
vilis, prohibens ne inducatur vel sustineatur vendentium
ad mandatarios haec ratio agendi.
Casus primus.

Paula, matrona ditissima, in Italia, iubet Olympiae 233
ancillae ut lintea omnia domus Lutetiam Parisiorum mit­
tat, ad ea accuratius abstergenda, mundanda atque re­
ficienda. Simulat Olympia se adamussim dominae obtem­
perare. Verum lintea tradit mundanda et reficienda so­
rori suae, quae tam accurate ac exquisite omnia mundat
ac reficit quam si Parisiis fieret. Hinc Olympia sibi servat
excessum pecuniae quam expendere debuerat.
Itemque quotidianas expensas absolvens, cum manda­
tum habeat res optimas, quocumque pretio, semper ac­
quirere, medias quandoque emit; quandoque autem, for­
titer instans apud mercatores, pretii imminutionem ob­
tinet ac semper excessum sibi reservat.
Scrupulis tandem deprehensa, confessarium adiit, ca­
suum suorum solutionem quaerens.
<
Solutio

Quoad excessum pecuniae ex linteorum mundatione et 234
refectione domestica. Olympia hunc excessum retinere
nequit, nisi pretium sit deminutum in eius gratiam seu
ratione personae; si scilicet mundatio atque refectio ve­
neunt in civitate itala prouti veneunt Parisiis atque de­
minutio pretii facta fuit a sorore, non in gratiam matro­
nae—puta ob gratitudinem erga hanc, vel ad captandam
huius, etiamsi pro Olympia, benevolentiam—, sed in gra-

tiam Olympiae. Extra hunc casum, Olympia egit nomine
matronae, cui propterea cedit deminutio pretii. Liquet
ipsam non adhibuisse laborem extraordinarium, non sa­
tis compensatum famulatus mercede.
Quoad excessum pecuniae in emptione rerum media­
rum loco optimarum. Olympia, praeterquam facit iniuriam matronae emens medias res atque teneri potest de
damno sive matronae sive familiae consequenti—puta
de medicinis quae necessariae veniant ad compensandas
vires non satis refertas—, illum excessum retinere ne­
quit: emit namque matronae nomine et sicut venditor
furaretur praebens pro illo pretio merces deteriores, sic
furatur ipsamet afferens merces deteriores pro pretio
mercium optimarum.
235
Quoad excessum, denique, pecuniae ob eius fortes in­
stantias ad mercatores. Neque hunc excessum potest
Olympia retinere sibi. Non enim agitur quae ab Auctori­
bus dicitur extraordinaria industria seu specialis—quasi
iret ad emendum in locum dissitum—. Profecto non te­
nebatur fortiter instare; si fecit attamen, meruit matro­
nae gratitudinem, forsan et temporale obsequium; sed,
non ideo quod habeat ius ad gratitudinis obsequium pe­
cuniarium, habet pariter ius ad occulte se compensan­
dum (cf. 86).
Urgeat propterea confessarius onus restitutionis. Quae
non erit, practice, difficilis; Olympia etenim potest in
famulatu industriam vel laborem extraordinarium po­
nere, et potest quoque deminuere matronae expensas,
solvens ipsamet partem pretii expensarum futurarum.
Alii casus.

236

c. II.—Symphorosa, famula, eundem semper vendi­
torem convenit pro his mercibus emendis quae quotidie
occurrunt in usum domesticum. Obtinet siquidem apud

illum «ratione personae», prouti venditor protestatur,
deminutionem pretii; differentiam ideo sibi retinet.
Sol.—Si nihil minuens de qualitate vel mensura, ven­
ditor minuit pretium in gratiam Symphorosae, vel in
gratiam famularum communiter, infra pretium nempe
quod exigere solet a dominis, Symphorosa licite retinet
differentiam. Item si ut minori pretio merces emat, fa­
mula horis sibi liberis pergat ad longinquum aliquem
venditorem, licite sibi retinet partem differentiae labori
supererogatorio debitam. Denique, si Symphorosa se
obligavit ad semper conveniendum illum venditorem
—cauto quod eius pretia non superent consueta—, licite
sibi servat id quod aequivalet abdicationi libertatis pro­
priae. Ubi confessarius, omnibus scilicet perpensis, dete­
gat Symphorosam iniuste egisse, restitutionem urgeat;
si quidem quod iniuste sibi servavit adhuc retinet, res in
futurum emat melioris qualitatis solvens ipsa pretii dif­
ferentiam; si id, contra, iam expendit, compenset medio
labore vel diligentia extraordinaria.
C. III.—Claudia famula non a Marco, iuxta domini 237
mandatum, quae ad victum sunt necessaria, sed ab alio
eiusdem oppidi mercatore pretio minore emit, quam fue­
rat a domino praefinitum. Aliquando pariter emendi cau­
sa civitatem petens, eadem cibaria pretio etiam magis
tenui comparat. Residuum vero pecuniae ad emptionem
a domino traditae, nec impensae, sibi retinet.
Sol.—«Secluso peculiari aliquo pacto Claudiae noto,
quod dominum inter atque Marcum intercessisset, Clau­
dia ad nihil tenetur erga Marcum, cum nullum ius vio­
laverit. Pecuniam, cui pepercit Claudia emens ab alio
eiusdem oppidi mercatore, restituere tenetur; quia ra­
tione officii atque stipendii tenetur domini sui utilitatem
procurare. Neque refert a domino pretium fuisse deter­
minatum, quia id fecisse censetur ne supra, non vero in-

fra emeret. Cum non nomine proprio emerit Claudia in
civitate quam petiit, sed nomine heri sui, minime potest
residuum pecuniae non impensae sibi retinere». Ita
Eula
238

9

C. IV.—Ad Photium confessarium famulae accedunt
atque famuli qui, putantes non recipere salarium iustum,
occulte (uti dicunt) se compensant, bona dominorum
subripientes. Photius vehementer angitur num agatur
de licita compensatione occulta, aut de furto potius.
Sol.—lure Photius vehementer agitur, quoniam saepe
condiciones desunt superius recensitae (86 ss.) pro licita
compensatione occulta; deest quinimmo, ut plurimum,
debitum strictum idque certum. Quapropter fuit damna­
ta ab Inn. XI propositio: «Famuli et famulae domesticae
possunt occulte heris suis surripere ad compensandam
operam suam, quam maiorem iudicant salario quod re­
cipiunt» (Denz. 1187). Facile enim pluris a nobis aesti­
matur quod praestamus servitium neque satis perpen­
dimus emolumenta extra salarium nobis dari solita tum
ab ipsis dominis tum a dominorum familiaribus et ami­
cis. «At licite famuli possunt se compensare: a) si co­
gantur ad labores in contractu non stipulatos; b) si
cogantur ad salarium prorsus insufficiens et iniustum;
c) si cogantur ad reparationem damni quod sine culpa
causaverunt, e. gr. frangendo sine culpa aliquod vas pre­
tiosum (nisi tamen in contractu etiam haec reparatio
stipulata sit)» 2.
C. V.—Calimeius, famulus, surripit ab hero esculenta
atque poculenta, et sensim sine sensu pertingit usque
ad notabilem quantitatem. Peccatne graviter?
Sol.—Respondet Lârraga: «Si esculenta et poculenta
» Eula, Collectio casuum, I, p. 28 s., ed. 1885.
’ Prümmer, Th. Mot., Π, 90, ed. 1928.

surripit quae ipsemet manducet vel bibat, et agatur de
rebus ordinariis, quibus nempe famuli solent uti, non
erit peccatum grave, ut plurimum: quia domini non sunt
inviti quoad substantiam, sed quoad modum, et ideo si
peterentur, concederentur. At si illamet surripiat quae
domo efferat vel vendat quibusve se inebriet, tunc mor­
taliter peccat et ad restitutionem obligatur: quia domi­
nus est invitus quoad substantiam. Idem dicendum si
esculenta sint extraordinaria et delicata, quae non ve­
niunt in usum famulorum sed dominorum quaeque do­
mini sibi servant. Si tamen famulus surripit ab hero
alias res, quae non sunt esculenta vel poculenta, v. gr.
pecunias, pretiosam supellectilem, etc., tunc peccat pec­
cato furti, quod certo pertinget ad mortale si talem
quantitatem accipiat quae in extraneis sufficiens esset
ad mortale» x.
Huc e superioribus voluminibus Casus accedat: Fa­
mula vacans furtulis (I, 309-11).

xvn.

OBLIGATIONES IUDICIS, REI AC TESTIUM

Doctrina.

Iudex (causae, prout hodie dicitur) venit persona pu- 240
blica, per legitimam auctoritatem constituta, ut secun­
dum leges iustitiam vindicet et in delinquentes poenas
decernat.
In eo requiritur propterea: iurisdictio seu competen­
tia (quoad rem atque personas iudicandas); scientia
idonea seu sufficiens ad munus suum implendum (co­
gnitio igitur legum quas applicare debet ad casum); et
1 LArraga-Lumbreras, Prontuario de Teol. Mot., I, 800.
13

integritas ut leges applicet secundum aequitatem seu
sine acceptione personarum (non victus amore aut odio,
precibus vel minis, beneficiis vel incommodis).
Et sententiam quidem debet ad leges iustas ferre
(ipse cum non sit legislator), necessariam adhibens dili­
gentiam ut casum scrutetur et perpendat num subiciatur legi (sententia etenim est conclusio syllogismi practici, cuius praemissa maior lex, minor autem casus qui
nunc agitur).
Iniustam si tulerit sententiam, iudex tenetur dam­
num reparare cuius fuit causa efficax, cum gravi etiam
incommodo si culpabilis, absque gravi tamen incommo­
do si ex humana fragilitate seu inadvertentia—senten­
tiam revocans vel appellationem suggerens parti laesae.

;
»

241

Reus ille venit qui in indicium vocatur, a quo et res
petitur. Hodiernis moribus defensor in causa contentio­
sa, accusatus in criminali nominatur.
Et prae sententia quidem, reus tenetur veritatem di­
cere si iuridice interrogetur—alias uti potest mentali
restrictione—; sed non interrogatur legitime quando in­
terrogatur vel a non habente iurisdictionem in eum, vel
cum non praecesserit infamia aut expressa indicia, vel
quando interrogatur de crimine ab ipsomet commisso.
Interdum potest quoque revelare occulta crimina sive
accusatoris sive testium ut eorum testimonium infir­
met (257).
Post sententiam vero, iuste damnatus ad agere—v. gr.
ad solvendam mulctam—nequit vel pacifice se defende­
re·. iuste damnatus ad pati—v. gr. ad mortem, carcerem,
exsilium—potest se defendere pacifice, non tamen vio­
lenter.

242

Testis est qui in iudicio testimonium fert, sive spon­
taneum sive petitum. Spontaneum tenetur quis ferre ex
caritate, si facile potest avertere malum imminens pro­

ximo, aut ex iustitia legali si potest avertere malum im­
minens societati, aut ex iustitia commutativa, si quis
habet officium accusandi. Petitum autem, nempe legiti­
me, tenetur quis ferre ex oboedientia—debita iudici—;
ex iustitia legali, quivis civis; ex iustitia commutativa,
ii quibus hoc officium incumbit. At legitime non petitur
si iudex sit incompetens vel non servet formam statu­
tam legibus, aut delictum sit omnino occultum vel se­
miplene nondum probatum, et nullum ex reticentia dam­
num immineat, privatum vel commune.
Falsum testimonium exsistit, ut in pluribus, pecca­
tum grave: praeter mendacium etenim, fortasse grave,
innuit saepe periurium, si praecesserit de veritate ape­
rienda iuramentum, simul ac iniustitiam, gravem ex ge­
nere.
Post sententiam, qui falsum testatus est vel occultan­
da aperuit, tenetur ad reparationem damni cuius fuit
causa efficax. Qui vero, non excusatus, tacuit vel falso
dixit se nihil scire, peccavit graviter contra oboedien­
tiam iudici debitam et contra iustitiam legalem, et con­
tra religionem (ob periurium); sed probabiliter non pec­
cavit contra iustitiam commutativam, quoniam mere
negative se habuit—nisi ei incumberit, ex iustitia com­
mutativa, officium denuntiandi reum.
Casus primus.

Agitur causa Livii, qui graviter vexavit nonnullos con- 243
cives /tempore quo natio fuit sub hostium dominatione
constituta. Livius constanter et audacter negat crimina
quae sibi opponuntur; testes, sive quia beneficiis a reo
affecti sunt, sive quia Livius minatus est se eorum occul­
ta crimina revelaturum si contra se deponant, negant
etiam iureiurando adiecto se quidquam de Livii crimini­
bus cognoscere.

Index, quamvis scientia privata pro certo habeat Li­
vium in noxa esse et testes possit falsi testimonii coar­
guere, cum nihil de Livii crimine ex allegatis et probatis
apparet, eum absolvit.
Quid dicendum?
Solutio
244

Livius quidem, cum agatur causa criminalis contra
eum, non tenetur crimina sua fateri1 ; eius igitur nega­
tio, quamvis constans et audax, licite fieri potest cum
restrictione late mentali—negat se commisisse crimina
quae fateri teneatur: non enim sunt probata.
Testes, negantes etiam cum iuramento, se quidquam
de Livii cognoscere criminibus, peccant profecto contra
oboedientiam et religionem quando sic agunt ex sola gratitudine; at forsitan non peccant quandiu agunt ex ti­
more vindictae: pensandum est etenim malum quod ex
testimonio veridico sibi imminet—tunc eorum negatio
potest, instar mentalis restrictionis, hoc unum signifi­
care «se nihil cognoscere quod manifestare iudici te­
neantur».
Quod ad iudicem attinet. Quandiu ex allatis et pro­
batis non constet de criminibus Livii, iudex Livium non
modo absolvit licite sed et absolvere tenetur. At debuitne
saltem testes coarguere falsi testimonii? Si argumentum
falsi testimonii habebat ex actis in iudicio, affirmative;
1 Ipsamet lex eximit interdum accusatum a veritatis manifestatio­
ne. Ita C. I. C.: «Iudici legitime interroganti partes respondere tenen­
tur et fateri veritatem, nisi agatur de delicto ab ipsis commisso» (ca­
non 1743, § 1); «lusiurandum de veritate dicenda in causis criminalibus
nequit ludex accusato deferre» (can. 1744). Nec obstat can. 1646: «Reus
legitime conventus respondere debet», cuius sensus est quod per se vel
per alium debet sistere iudici, negando vel excipiendo actoris petitionem
(Aertnys-Damen, Th. Mor., I, 1242, ed. 1939). Recentiores quoque codi­
ces civiles non Imponunt reo obligationem fatendi proprium crimen nec
ab illo exigunt iuramentum.

si ex privata tantum scientia, negative. Sic ad doctrinam
D. Thomae, quam sequimur; eo vel magis quod agitur de
criminibus praeteritis, non de damno praesenti vel fu­
turo.
Alii casus.

C. II.—Num iudex teneatur sententiam ferre ad ea 245
quae in iudicio acta fuerunt atque probata, non obstante
privata scientia.
Sol.—Certo non licet iudici illum condemnare quem
allegationes et probationes ostendunt innocentem, ipsum
quamvis privata scientia cognoscat reum. Ei licet atta­
men condemnare illum quem, etsi privata scientia nove­
rit innocentem, allegationes et probationes constituunt
reum: fungitur enim persona publica, nec ideo peccat si
ad publica instrumenta, testimonia et scripta quae in
iudicio allegantur, fert sententiam. Ita D. Thomas ex­
presse: «Iudex, si scit aliquem esse innocentem qui falsis
testibus convincitur, debet diligentius examinare testes,
ut inveniat occasionem liberandi innoxium, sicut Daniel
fecit. Si autem hoc non potest, debet eum ad superiorem
remittere iudicandum. Si autem nec hoc potest, non pec­
cat secundum allegata sententiam ferens: quia non ipse
occidit innocentem, sed illi qui eum asserunt nocen­
tem» l. Quae quidem Angelici doctrina, a pluribus etsi re­
cepta, fuit ab aliis temporum decursu derelicta. Hodierno
autem iure, introductis iuratis, uti dicitur, nullius facta
est practici negotii controversia: ipsi enim iudicium fe­
runt de exsistentia facti et rei culpabilitate, iudicium, in­
quam, sibi creditum—de quo non tenentur rationem red­
dere—secundum quomodolibet obtentam innocentiae vel
culpae certitudinem.
1 S. Thomas, Summa Theol., II-II, 64, 6, 3m.

C. III.—Sententiam D. Thomae (245) Evaristus propterea impugnat quod iudex, damnans ad mortem illum
quem privatim novit innocentem, ageret contra pro­
priam conscientiam; quod sane licet numquam.
Sol.—Ad hoc Vitoria: «Licet faciat contra scientiam
damnando innocentem, non tamen facit contra conscientiam, quia secundum conscientiam tenetur iudicare
secundum allegata et probata. Bene verum est quod si
haberet hanc conscientiam: iste est liberandus a me, non
liceret facere contra illam. Sed non habet talem con­
scientiam, sed solum habet quod iste est innocens, quae
est propositio speculativa et non practica. Unde dico quod
non habet hoc iudicium practicum: iste innocens est li­
berandus a me, vel aliud simile; quia si sic haberet, non
ei liceret facere contra talem conscientiam. Sed dico
quod habet solum hoc iudicium speculativum: iste est
innocens. Et ideo iudicando illum non facit contra con­
scientiam» ’.

247

C. IV.—Utrum iuste damnatus ut fame pereat tenea­
tur cibum sumere clam sibi oblatum.
Sol.—Id quidem asserunt gravissimi theologi, quoniam
nemo iuste damnatur ut sibi mortem inferat; id ipse
D. Thomas videtur dicere 2 quasi non sumere cibum suicidio aequipolleret. Aliter tamen communius: quamvis enim
inhumana atque iniusta poena qua iudex reum obligaret
ut abstineat ab omni cibo quem haberet ad manus, quam­
vis igitur iuste damnatus ad pati nihil teneatur agere
unde passio sequatur—et ideo manducet licite quod ei
clam offertur—, non propterea dicendus est manducatio­
ni adstrictus: aliud enim est iudicem praecipere et aliud
iudicem permittere suicidium rei; aliud quoque se occi­
dere, contra praeceptum negativum—obligans semper et

■
'
' ‘!
1
1

i/ * ·

» Vitoria, in Π-ΙΙ, 67, 2. n. 6. ed. Beltrân de Heredia.
3 S. Thomas, 1. c., 69, 4, 2m.

pro semper—, et aliud se non servare, contra praeceptum
affirmativum—obligans quidem semper at non pro sem­
per—; potest igitur praeceptum de sui conservatione non
urgere aliquando, et ideo potest reus, propter bonum
iustitiae, abstinere ab iis edendis quae nemo tenetur ei
afferre, aut propter bonum publicum, ut sit in aedifica­
tionem quibus fuit scandalum. Ita fert, ne multum falli­
mur, communis sensus: agitur de suicidio indirecto, quod
iam licitum novimus (112) propter rationes proportiona­
te graves. Verba quapropter D. Thomae sic sunt intelle­
gendae ut reus suicidii habeatur qui absque motivo pro­
portionate semetipsum non servat.

C. V.—Martialis e Florentii domo sustulit pretiosam 248
supellectilem. Ex illius contubernalibus qui rem oculis
viderant, nemo ad testificandum se ultroneus offert;
immo unus, ne in ius vocetur, se occultat; alius, vocatus
quidem, in dissitam regionem aufugiens non comparet;
tertius denique, tribunali se sistit at nihil prorsus scire
protestatur et iurat. Absolvitur Martialis et dimittitur,
praeclusa Florentio omni via rem suam recuparandi.
Sol.—Nisi agatur de persona quae ex officio, vel etiam
cum parte peculiari contractu ad testimonium ferendum
obligatur, certum est omnino eum qui ad testificandum
se non offert ultro restitutioni non adstringi; certum est
pariter ad restitutionem non teneri eum qui se, citandum
cum noverit, occultat. Probabilius videtur nec illum ad
reparanda damna obligari qui a legitimo iudice citatus
aut non comparet aut si comparet recusat respondere.
Primis duobus casibus peccare potest contra caritatem;
tertio peccat contra iustitiam legalem vel oboedientiam;
forsan et contra religionem, si iuramentum emisit de
veritate aperienda; nullibi tamen contra iustitiam commutativam, cum non impediat Florentium a re sua reçu-

peranda sed eum simpliciter non adiuvet—ad quod titulo
iustitiae
non tenetur x.
*
Huc e superioribus voluminibus Casus accedant: ludex catholicus quoad divortium coniugum hebraeorum
(I, 396); id quoad divortium acatholici ab infideli (I, 397).

XVIII.

DETRACTIO
Doctrina.

I
I

249

Detractio definitur: denigratio famae alienae per ver­
ba; verba enim nominat ex quibus audiens malam de
absenti concipit opinionem. Distinguitur: a) positiva seu
directa, dum quis malum imponit, revelat, interpretatur,
auget; et negativa seu indirecta, dum bonum negat ali­
quis, minuit, reticet aut remisse laudat; b) simplex de­
tractio seu diffamatio, cum verum vitium proximi mani­
festatur sine iusta causa; et calumnia seu infamatio,
cum proximo vitium falsum imponitur.
Porro est homini ius in bonam famam; in famam
quidem veram, respondentem bonitati reall, quoniam me­
ritum prout demeritum in proprietatibus venit huma­
norum actuum; in famam falsam insuper, bonitati appa­
renti respondentem, aut quod illa homo atque societas
indigent—prout volunt aliqui—, aut quod—mea quidem
sententia—apud homines, qui de internis non iudicant,
homo nec meretur nec demeretur nisi bonis aut malis
actibus qui innotescunt homini2. Penes omnes tamen
Auctores in confesso est ius ad utramque famam venire
ius strictum, sic ut detractio iniuriam nominet iustitiae
1 Cir. Billuart, Summa S. Thomae, tr. de lure, etc., diss. 13. a. 3.
1 Videsis notulam nostram De iure ad famam, in Angelicum, 15
(1938), pp. 88-91.

commutativae oppositam ac eo furto graviorem quo «me­
lius est nomen bonum quam divitiae multae» (Prov. 22,1).
Detractionis gravitas ex parte sive loquentis sive au- 250
dientium valet attendi.
Audiens detractionem non minus detractore peccat
hunc si inducit ad detrahendum vel addit animum ut
detractionem protrahat; sed audiens detractionem eo
quod detractio sibi placeat, peccat, uti plurimum, minus
quam detractor; minus etiam detractore peccat qui de­
tractionem audit ideo quod ipsam non impedit cum
posset.
Iustitiae cum sit opposita, detractio positiva seu di­
recta est peccatum mortale ex proprio genere. A mortali
excusat parvitas infamiae, mensurandae non tantum ex
obiecto sed insuper ex condicione personarum—detra­
hentis, eius de quo detrahitur, audientium—, simul atque
locorum, morum et ceteris adiunctis \ A mortali quoque
nonnulli excusant eum qui uni viro prudenti revelaret,
sine causa, vitium proximi grave (264) ; sed a mortali
non vacat revelatio quam, absque causa proportionata,
sacerdos (fide dignus) faceret laicis pluribus de alterius
sacerdotis luxuria occulta, quae alias brevi ad ipsorum
notitiam non pertingeret (ib.).
Malitiam detractionis calumnia auget; superaddit
enim mendacium.
Disputant Auctores num detractiones circa materias
varias, v. gr. fornicationem, furtum, differant ab invicem
specie; num, insuper, novam malitiam induat detractio
1 Sic Billuart (Summa S. Thomae, tr. de lure, etc., diss. 15, a. 2,
§ 2): «Plerumque excusantur a mortali plebei! et mulierculae quae in­
ter rixandum graves defectus sibi obiciunt, quia vix est quod fidem illis
adhibeant audientes»; nec communiter, tunc temporis, mortale aestima­
batur «dicere de milite aut adolescente mundano rixatum fuisse, duel­
lum inivisse, se inebriasse, fornicatum fuisse, quia hi et similes talia
non ducunt probro, sed potius gloriae».

sacerdotis, ob qualitatem personae diffamatae; num, de­
nique, ab audientium numero sumenda sit detractionum
multiplicatio (I, 219). Certum est attamen aliam esse numerice detractionem qua qui diffamatus est de uno cri­
mine, v. gr. luxuria, post diffamatur de alio ipsi non pro­
ximo, v. gr. de homicidio (I, 218); detractiones quoque
multiplicari interruptione morali actuum (I, 216).

251

Prout urget compensatio damnificationis iniustae (64),
sic et restitutio famae sublatae detractione: agitur enim
laesio commutativae iustitiae, neque remittetur peccatum,
uti diximus (222), nisi fama restituatur Urget ergo sub
gravi, ex genere, restitutio famae, insuper et damnorum
materialium quae infamiam consequuntur. Obligatio re­
parationis exstat dumtaxat levis, omnium quidem con­
sensu, si damnificatio effectiva parva; plurium quoque
sententia, si culpa theologica venialis (cf. 73).
Porro si fama fuit calumniose ablata, calumnia est
efficaciter retractanda, etiam fatendo, si necessum fue­
rit, se mentitum fuisse. At si fama fuit sublata detractio­
ne simplici, nequit detractor dicere se mentitum; sed te­
netur, pro posse, famam restaurare, sive dicendo se lo­
cutum fuisse minus recte, sive diffamatum excusando
et laudando de bonis quae ceteroquin habet. Si fama
restitui nequeat amplius, compensatio, ad sententiam
probabiliorem est aliter facienda, v. gr. data pecunia vel
aliquo pecunia aestimabili. Immo si ex iniusta detractio­
ne quaedam sint secuta diffamato materalia damna,
v. gr. quia ab officio, beneficio, hereditate, donatione,
alias sibi obventuris ideo privatus est, haec omnia dam­
na reparanda sunt, nemine moralistarum discrepante.
1 Unde Vitoria (in ΙΙ-Π, 73. 3. n. 2. ed. Beltrân de Heredia) scite
animadvertit detractionis peccatum periculosissimum ideo esse, nam dum
miurias alias, in bona sive corporis sive exteriora, compensant plures,
coacti saltem a iudice, pauci sunt admodum qui famam proximi resti­
tuant.

Quantumcumque imponere alicui vitium falsum num- 252
quam omnino liceat—mendacium enim perniciosum agi­
tur—, fas est interdum vera ipsius revelare occulta vitia.
Nec indiscrete attamen. Lex etenim secreti saepius ur­
get; secreti, ad minus, naturalis; forsitan promissi;
commissi maxime—speciatim professionalis, praesertim
extrasacramentalis, sacramentalis, denique, potissime
(cf. 274).
At in casu praecipue secreti naturalis occulta illa
peccata non absque iniuria fortasse fuerunt cognita:
porro qui iniuria venit in illorum notitiam, secretum
nempe explorans illegitime, is pristinam consumat inju­
stitiam si secretum prodit quod explorare iure nequiret.
In quocumque, demum, ex praedictis casibus, praeter­
quam manifestatio facienda est cum quam minimo po­
terit peccatoris occulti nocumento, effectus bonus reve­
latione intentus oportet proportionatus sit effectui malo
revelationem consequenti.
Casus primus.

Sergius sacerdos, qui misere antiquos mores parum- 253
per amisit, cum sciat sua vitia sub ovis pelle tegere, bene
a populo audit, qui eius ministerio libenter utitur. At Se­
verinus parochus, quem Sergii mores non latent, eius ope­
ram suo gregi timens, aegre fert ut in sua paroecia mu­
lierum confessiones audiat nec sinit ut earum spiritualem
curam in coetibus catholicis gerat.
Id tamen efficit ut paulisper obtrectationis a non­
nullis arguatur qui, Sergii dotes magni aestimantes, ip­
sum parocho praeponunt. Quare Severinus, qui huiusmodi murmurationibus Sergium ansam dedisse suis susurris
suspicatur, eius mores his quos sibi infensos existimat,
modo obscure modo diserte aperit, licet ab eisdem exigat
ut acceptas notitias alto silentio tegant. At tristis Sergii

fama sensim ita percrebuit ut ipse brevi quamlibet per
urbem existimationem amiserit.
Quid de Severino sentiendum est?

Solutio

254

Non peccat profecto Severinus ideo quia ex sibi notis
(vel sub sacramental! quoque sigillo) Sergii moribus aegre
fert huius confessionale ministerium: agitur enim dis­
plicentia interna quae est alicuius mali et innotescit
nemini. At peccat graviter si ex notitia de Sergii moribus
in Paenitentiae sacramento obtenta eo procedit usque ut
eum a feminarum gerenda cura in coetibus catholicis
impediat: haec enim ratio agendi, vel ibi ubi careret sacramentalis sigilli violandi quolibet periculo, stricte in
Iure Canonico vetatur (can. 890, § 2). Puto tamen Severinum impedientem ne Sergius impendat curam saluta­
rem feminis propterea quod eius mores habeat cognitos
extrasacramentali quovis secreto non peccare graviter;
etsi utatur namque nimia cautela atque ducatur excessivo zelo—cum Sergius parumper tantum a prima sua defi­
ciens continentia et callens arte tegendi vitia sub ovis
pelle, non constituat bono spirituali, de quo agitur, nisi
periculum sat remotum. In nullo casu, denique, detra­
ctione peccat: nam modus se gerendi nullam parit infa­
miam, cum nemo fidelium suspicetur corruptos Sergii
mores, sed uni invidiae parochi rem cuncti adiudicent.
Ut hanc notam invidiae exsuat, cui suspicatur Ser­
gium suis susurris dedisse ansam, Severinus ad revelan­
da pergit, modo obscure et modo diserte, occulta Sergii
vitia; revelat autem iis dumtaxat quos sibi infensos
existimat ab his ulterius exigens altum de re silentium.
Hac duplici limitatione Severinum dixeris tenuisse
inculpatae tutelae moderamen. Pressius tamen eius agen­
di modum perpendamus.

Imprimis, si Sergii vitia sub sigillo sacramenti no- 255
verat, modo indirecte atque modo directe strictissimum
huiusmodi sigillum violavit. Peccavit insuper detractione
gravi, nisi—quod in casu dixeris non obtinere locum—
modica sit infamiae anticipatio aut parvum diffamatio­
nis sit discrimen.
Etiam si mores Sergii sub secreto dumtaxat naturali
sibi innotuerant, Severinus non habuit titulum revelatio­
ni licitae necessarium. Utitur enim defensione certo dam­
nifica ex suspicione iniustae aggressionis, ius autem du­
bium aliud certum non vincit. Malum insuper proprium,
quod vitare intendit, longe profecto distat a malo reve­
lationem consequenti: arguitur enim de invidia et arguit
de luxuria. Nec oportet malum proprium fingere eousque
ex consectariis aggravari ac si propter murmurationem
de invidia parochi dissensiones in paroecia orirentur et
crescerent atque animarum exinde bonum versaretur in
lubrico: invidia siquidem clericorum scandalum parit
tenue, quorum certo luxuria est omnibus, idque iure, tur­
pissima. Erat, denique, Severino defensioni sui et aliorum
medium magis idoneum: si spes emendationis nulla ex
correptione fraterna atque privata, agat cum Ordinario
loci de Sergii translatione; quam si valet obtinere luxu­
riam tacens, de hac necessum est silentium teneat: fide­
lium murmuratio atque in factiones forsitan divisio, pa­
cis paroecialis periculum, etc., valide atque efficaciter
adduci possent translationis optatae tituli.
Haec omnia, a fortiori, vera si secretum promissum 256
agitur; praecipue si commissum; maxime si conscientiae
extrasacramentale.
Tenetur ergo parochus ut compenset quae Sergio ob­
veniunt materialia damna; tenetur quoque ut famam ei
restituat nec apud illos tantum quibus ipsemet mores
pravos occultos revelavit, sed insuper ad alios, si pruden-

ter praevidere potuit notitiam datam pluribus ab uno
aut altero fore divulgandam (260).
Alii casus.

257

C. II.—Accusatus apud iudicem Alexius sciscitatur a
theologo num liceat reo occulta crimina sive accusatoris
sive testium revelare ad eorum infirmandum testimo­
nium.
Sol.—Affirmative, dummodo spem fundatam habeat
de revelationis efficacia simul atque terminos moderatae
tutelae non exsuperet: nemo siquidem tenetur servare
famam proximi cum gravi damno proprio.

258

C. III.—Num ille peccet qui alterius revelat defectus
animi vel corporis naturales?
Sol.—Ad quaesitum Fanfani: «Per se non peccat, vel
saltem non peccat graviter, qui revelat defectus animi vel
corporis alterius, dicendo, e. g. quod sit surdus, stupi­
dus, etc., quia tales defectus non sunt morales, nec fa­
mam notabiliter minuunt. Per accidens vero peccatum,
etiam grave, esse potest, si exinde sequatur magna displi­
centia in proximo vel damnum: ut si quis de nobilissimo
viro revelet eum esse illegitimum» \

259

C. IV.—Utrum liceat, consolationis captandae vel do­
loris leniendi causa, miuriam secreto acceptam referre
uni viro prudenti.
Sol.—«Fateor perfectius ac salubrius tibi fore si re­
curras ad eum qui consolatur nos in omni tribulatione
nostra (II Cor., 1). Ceterum probabilius existimo... id li­
citum esse, modo in narrando non subrepat animus vin­
dictae, non nimium exaggeretur iniuria, nec dicatur plusquam sit necesse ad animi sublevamen. Quia valde grave
1 Fanfani, Th. Mor., II. 257.

est et ab humana consuetudine alienum quod quis solus
debeat ferre iniuriam absque ulla consolatione et quere­
la; nec, ut videtur, teneor cum tanto gravamine et in­
commodo parcere famae iniuste laedentis qui nec mihi
parcere voluit, et qui me iniuste vexando se huic diffa­
mationi exposuit, cum sciret id esse in usu; unde sibi
debet imputari». Ita Billuart ‘.
C. V.—Calepodius a confessario petit num famae in- 260
iuste ablatae reparatio apud illos dumtaxat urgeat apud
quos quis detraxit, an etiam apud ceteros ad quos illis
mediis pervenit diffamatio.
Sol.—«Respondent communiter theologi quod, si de­
tractor stipulatus fuerit silentium cum iis quibus ipse
narravit, aut prudenter existimaverit eos non esse reve­
laturos, non tenetur restituere apud istos auditores me­
diatos; quia haec ulterior divulgatio non censetur illi
voluntaria, sed vel ipso invito vel fortuito accidisse. Si
autem praevidit aut praevidere potuit eos quibus narra­
vit aliis narraturos, tenetur, auditoribus immediatis non
restituentibus, restituere apud omnes ad quos pervenit
detractio; quia haec est ipsi voluntaria, utpote implicite
volita, hoc ipso quod praevidit aut praevidere potuit se­
cuturam ex prima diffamatione». Sic ipsemet Billuart12.
C. VI.—Aliam quaestionem Calepodius vult anodatam 261
a confessario: Num scilicet dentur causae excusantes a
restitutione famae iniuste ablatae.
Sol.—Affirmative, ad ea quae supra diximus de resti­
tutione in genere (74 ss.). Prima quidem, si ex diffama­
tione non est secuta infamia, aut quia crimen iam erat
publicatum, idem aut simile, aut quia fama recuperata
est alia quacumque via—puta per rei evidentiam, per te1 Billuart, 1. c., § 3.
2 Id., ib., a. 3, § 2.

stium inductionem, per sententiam indicis—, aut quoniam
auditores non crediderunt—v. gr. quoniam detractor lo­
quebatur ex ira— Altera, si diffamatio lapsu temporis
omnino obliterata est nec periculum sit ut reviviscat. Ter­
tia, si diffamatus reparationem legitime condonaverit exprese aut tacite—puta si et ipse diffamatus diffamaverit
te neque velit tuam famam restituere—; at legitime re­
parationem non condonat ille ex cuius infamia sequitur
scandalum vel nocumentum aliorum. Denique, si repara­
tio sit impossibilis physice—v. gr. quoniam auditores
ignoti sunt vel adiri nequeunt—vel moraliter—si repara­
tio fieri nequeat sine longe maiore damno proprio.

Huc e superioribus voluminibus Casus accedant: De­
trahens pluribus membris unius familiae (I, 229); De­
fectus proximorum inquirens atque narrans (I, 230);
Gaudium de detractione (I, 265); Coalescentia detractio­
num et calumniarum (I, 312).
I

XIX.

SECRETUM COMMISSUM

Doctrina.

262

«Secretum subiective sumptum est cognitio rei ceteris
occultae et occultandae, seu cognitio et obligatio rem ali­
quam occultam non manifestandi; obiective est ipsa res
occulta et occultanda, quae potest esse valde diversa:
inventum artis vel scientiae, aut quoddam factum, v. gr.
vacare officium, aut crimen ignotum. In praesenti secre­
tum praesertim sumitur subiective» \
Triplex communiter distinguitur: naturale, cuius ma­
nifestatio prohibetur ipso naturae iure (independenter
1 Merkelbach, Th. Mor., Π, 852, ed. 3.

a promissione aut pacto), utpote quae non fieret nisi ra­
tionabiliter invito domino, cui nocumentum infert vel
tristitiam 1 ; promissum, cuius materiam postquam ha­
buit cognitam promisit quis silentio commendare; et
commissum, cuius notitiam quis accepit praevio tacendi
pacto.

Silentii hoc foedus initur modo expresse et modo ta- 263
cite; expresse, cum verbo, scripto vel nutu declaratur;
tacite, dum ex condicione personarum satis constat: ideo
advocatis, medicis, sanguine propinquis et peculiariter
amicitia iunctis res intimas concredimus quia harum fi­
dos custodes illos omnes censemus iure optimo. Apposita
tamen aut reticita tacendi fides obligationem nec aggra­
vat nec minuit. Quam aggravat aut minuit committentis
necessitas aut libertas: prae eo siquidem qui consilio non
egens vel auxilio secretum aperit ille qui consilii vel auxi­
lii causa arcanum detegit huius praesumitur divulgatio­
ni invitus seu contrarius.
Si silentium exigitur ob committentis unum commo­
dum, secretum dicitur privatum, seu simpliciter commis­
sum; si ulterius ob bonum publicum, quod propter perso­
nae condicionem ipsum spectat cui res committitur, se­
cretum venit professionale, ex officio, etc. (cf. 274 ss.).
Secretum porro commissum, quia ex contractu prove- 264
nit oneroso, fines iustitiae ingreditur et obligat, prout
iustitia, sub gravi ex genere. Excusat attamen a mortali
materiae parvitas, brevis plerumque anticipatio eorum
quae praevidentur alio medio quocumque perventura in
notitiam, et affinitas criminis revelati cum crimine iam
1 «Non potes manifestare deflorationem secretam puellae cui ut vir­
gini dos aut legatum esset conferendum, quia in foro externo habetur ut
virgo et insignibus virginum gaudet nec qui legavit intendit aut debuit
intendere aliam quam quae habetur pro virgine» (Billuart, Summa
S. Thomae, tr. de lure, etc., diss. 15, a. 2, § 3).
14

noto. Sed et passim autumant moralistae peccatum dum­
taxat veniale revelationem illam quae secreti commissi
fieret uni viro prudenti sub secreto *. Docent tamen una­
nimes vel hanc revelationem esse gravem si huic viro,
quamvis prudenti, vellet prae ceteris rem ignotam qui
eam sub silentio declaravit, ideo puta quod natus est ab
illo graviori damno affici2.
Secreto quamvis simpliciter commisso tanta sit obli­
gatio, huius sunt termini definiti. Cessat etenim: a) quo­
ties adest consensus, saltem rationabiliter praesumptus,
eius cuius est secretum; b) quoties res est aliunde di­
vulgata; et c) quoties necessitas urget avertendi dam­
num. Hoc autem damnum, si pro cessatione secreti natu­
ralis est damnum omne quod ex lege caritatis non tene1 Ad rem Aertnys-Damen (T/ι. Mot., I, 1005, ed. 1939): «dummodo
insuper ille vir adeo sit iidus ut eadem licentia usurus non sit, et sic
secretum brevi e tenebris erumpat». Visser, in illius operis nova edi­
tione (1956) adiecit: «Nec hoc applicari potest secreto sacramentali,
professionali aliisque gravissimi momenti». Et in nota: «Horum revela­
tionem neque licere pro curanda infirmitate psychica methodo sic dicta
psycho-analytica, qua tale secretum causans seriam perturbationem in
animo patientis medico communicaretur».
3 «Quanto testimonium alicuius reputatur maioris ponderis, tanto ab
eo aliquis magis verecundatur. Potest autem testimonium aliquod maio­
ris ponderis reputari vel propter eius certitudinem veritatis; vel propter
effectum. Certitudo autem veritatis adest testimonio alicuius propter
duo. Uno quidem modo, propter rectitudinem iudicil : sicut patet de sa­
pientibus et virtuosls. a quibus homo et magis desiderat honorari, et
magis verecundatur. Unde a pueris et bestiis nullus verecundatur, pro­
pter defectum recti Iudicil qui est in eis. Alio modo, propter cognitionem
eorum de quibus est testimonium : quia unusquisque bene iudicat quae
cognoscit. Et sic magis verecundamur a personis coniunctis, quae magis
facta nostra considerant. A peregrinis autem et omnino ignotis, ad
quos nostra facta non perveniunt, nullo modo verecundamur. Ex effectu
autem est aliquod testimonium magni ponderis propter iuvamentum vel
nocumentum ab eo proveniens. Et ideo magis desiderant homines hono­
rari ab his qui possunt eos iuvare: et magis verecundantur ab eis qui
possunt nocere. Et inde est etiam quod, quantum ad aliquid, magis ve­
recundamur a personis coniunctis, cum quibus semper sumus conversa­
turi : quasi ex hoc nobis perpetuum proveniat detrimentum. Quod autem
provenit a peregrinis et transeuntibus, quasi cito pertransit» (S. Tho­
mas, Summa Theol., Π-Π, 144, 3).

tur aliquis subire ut eius cuius secretum interest vitet
damnum vel displicentiam; pro cessatione autem secreti
promissi est damnum illud ad quod vel subeundum vel
non vitandum aliquis sese obligare aut non potuit aut
saltem non intendit; pro secreti commissi cessatione pe­
titur damnum grave vel commune, vel committentis, vel
innocentis, ideoque vel proprium.

Quandiu autem secretum aut commissum agitur, aut 265
naturale ipsi successerit (v. gr. quoniam res aliunde per­
venit ad eum cui secretum commissum fuit), condicio
duplex est sancte servanda ne deturpetur licita revelatio,
quarum prima, ut damnum per revelationem averten­
dum proportionatum sit secuturo ex revelatione incom­
modo; altera, ut revelatio fiat cum quam minimo fieri
potest eius qui secretum commisit damno (252); ideoque
ne plura manifestentur quam opus sit, nec pluribus quam
postulet negotium iisque sub secreti commissi lege, nec,
pro posse, manifestentur quin antea delinquens monea­
tur, si sperare licet monitionem ad finem intentum pro­
futuram.
Casus primus.

Ambrosius, vir egregio ingenio praeditus at perditis 266
imbutus moribus, dum iunior esset, occultissima quae­
dam patravit facinora, quae, consilii petendi causa, Pe­
tronio sibi amicitia coniunctissimo sub maximi secreti
lege manifestavit.
At, cum post aliquot annos a Petronio Caius, qui pu­
blico fungebatur munere, de Ambrosii moribus, quem
nonnulli ei commendaverant, eo consilio exquireret ut
ipsi publici negotii curam committeret, quod nonnisi pro­
bissimo viro deferri potuisset, Petronius delectum parum
opportunum esse respondit. Sed, cum Caius, dotes Am-

brosii opponens, eidem instaret ut sui iudicii causam af­
ferret, Petronius Ambrosii mores Caio detexit, qui postero
die negotium alteri commisit.
An Petronius recte egerit.

Solutio
267

{, 'I

268

Ponitur Petronius amicissimus cui consilii causa oc­
cultissima crimina panduntur; subiungitur haec crimina
sub maximi secreti lege manifestata fuisse. Agitur ergo
de secreto commisso—quod praestat super secretum sive
promissum sive naturale—, de commisso ex necessitate,
consilii habendi causa—quod prae libere commisso par­
tes obtinet—; de secreto tamen privato—nam amicus ut
amicus non habet consulere bono publico—, quantumcumque expresso—quo professionale seu officii, quamvis
tacitum, potius.
Prae solutione tamen fas sit ambiguitatem observare
qua casus, ut proponitur, laborat. Ambrosius ex una parte
imbutus dicitur perditis nunc moribus; ex alia patrator
pridem arcanorum criminum. Dum haec praeterita sub
secreto commisso Petronio veniunt nota, undenam ho­
diernos mores compertos hic habeat non exprimitur.
Tempus etiam signatur revelationis «post annos aliquot»,
dum publici officii cura agitur committenda; nec tamen
dicitur quisnam sit influxus praeteritorum criminum sive
qui tangitur in hodiernos mores sive in destinati muneris
exsecutionem timendus est.
Ponamus igitur pravos mores hodiernos Ambrosium
reddere prorsus indignum gerendo negotio, de quo agi­
tur; demus pariter hodiernos illos mores occultos esse,
horumque ex praeteritorum sola revelatione Petronium
contigisse notitiam; faciamus, verbo, Ambrosii indigni­
tatem sub secreto commisso Petronio notam esse. His in

adiunctis bonum commune praevalet: negotium enim
publicum «quod nonnisi probissimo viro deferri potuis­
set» committendum vertitur. Et si quidem absque indi­
gnitatis occultae prolatione posset Petronius obtinere ne
negotium Ambrosio concredatur, saltem ne is illud ac­
ceptet ei concreditum, manifestationi indignitatis non
faveret ratio sufficiens. At dicitur Caius dotes Ambrosii
magni facere, ideoque a suo proposito non recedere;
ponitur quoque Ambrosius pravis indutus moribus nec
paratus igitur qui, oblata opportunitate, negotium pu­
blicum recuset \ Quapropter cum revelatio pristinorum
criminum unum sit medium efficax ad ostendendam
Ambrosii improbitatem, haec autem pandenda sit ad eius
indignitatem demonstrandam et sic cavendum grave et
commune damnum imminens ex commissione quam
Caius mente agitabat, Petronius recte egit illa Ambrosii
facinora manifestans.
Egit recte, a fortiori, si praeteritorum et praesentium 269
aliunde quoque acceperit notitiam; immo si praesentium
cognitionem aliunde habitam fulciri oportuit pristino­
rum revelatione ne incassum fieret.
Prout autem quoties praeteritorum manifestatio est
necessaria haec oportet secreto committatur (committi­
tur saltem tacite dum ei fit qui publico munere fungitur),
ita quoties mores hodierni, aut minoris opprobrii, aut
noti pluribus, aut sub secreto non commisso cogniti, sa­
tis essent ad collationem impediendam si in collatoris du­
cantur agnitionem, Petronius male ageret praeterita cri­
mina manifestans. Nec peccaret tamen mortaliter quandiu haec facinora affinitatem servent cum hodiernis
moribus, notoriis facto aut iure revelandis, et soli viro
1 Fortasse sub comminatione revelationis praeteritorum obtinere pos­
set Petronius ab Ambrosio negotii sibi oblati recusationem. Quia tamen
unum malum quod ex facta revelatione superest longe minus videtur
odio et Inimicitia penes pravum hominem comminationem consequenti­
bus. hoc experimentum non imponerem.

prudenti sub secreto professionali producantur: notabi­
liter enim non aggravant infamiam.
Alii casus.

270

C. II.—Quadratus sub secreto commisso noverat ab
Aurelio furtum quod hic patraverat. Cum auctoris postea
praecesserit infamia, ille vocatur testis ad tribunal; ubi
a indice interrogatus secretum prodidit. Num recte egit?
Sol.—Negative. Ait enim D. Thomas: «Circa ea quae
aliter (quam per confessionem) homini sub secreto com­
mittuntur, distinguendum est. Quandoque enim sunt
talia quae, statim cum ad notitiam hominis venerint,
homo ea manifestare tenetur: puta si pertineret ad cor­
ruptionem multitudinis spiritualem vel corporalem, vel
in grave damnum alicuius personae, vel si quid aliud est
huiusmodi, quod quis propalare tenetur vel testificando
vel denuntiando. Et contra hoc debitum obligari non po­
test per secreti commissum : quia in hoc frangeret fidem
quam alteri debet. Quandoque vero sunt talia quae quis
prodere non tenetur. Unde potest obligari ex hoc quod
sibi sub secreto committuntur. Et tunc nullo modo tenetur
ea prodere, etiam ex praecepto superioris: quia servare
fidem est de iure naturali; nihil autem potest praecipi
homini contra id quod est de iure naturali» Patet
autem non periclitari commune bonum ideo quod furtum
aliquod remanet impunitum. Quadratus ergo respondere
debuit se nihil scire (quod teneretur, nempe, fateri).

271

C. III.—Abhinc aliquot annos in paroecia exorta fuit
dira persecutio, per litteras sine nomine scriptas, contra
optimam puellam, zelatricem paroeciae et praesidem
puellarum Associationi Actionis Catholicae adscripta­
rum, cum aliquando solerent inter se occurrere ad auxi1 S. Thomas, 1. c., 70. 1, 2m.

lium singulorum operum paroecialium, sibi commisso­
rum. Auctor harum calumniarum et epistolarum sine
nomine fuit, ut postea innotuit, Marcellus, coadiuvatus
a quibusdam mulieribus aemulis atque loquacibus.
Nemo adhuc cognoverat auctorem, cum ipse Marcel­
lus, arcano quidem modo, arcessivit dominam Paulam,
ipsam quoque zelatricem paroeciae, et, secreto imposito,
auxilium in hoc opere denigrationis et calumniarum, sub
specie boni, ab ea quaesivit. Quae quidem, ab interlocutore dimissa, incerta fuit utrum esset secreto ligata, an
potius teneretur revelare omnia parocho, ut finis impo­
neretur calumniis contra puellam innocentem.
Sol.—Quoniam agitur de secreto commisso, quod non
obligat cum damno gravi innocentis, saltem si damnum
infertur atque pergit inferri ab ipsomet secretum com­
mittente (277), Paula non impeditur promissione. Immo
Paula tenetur, ex caritate, vitare damnum illius puellae,
ideoque id si facere potest sine gravi incommodo pro­
prio. Agat ergo cum quam minimo fieri possit damni
ipsius Marcelli; quapropter si potest effectum consequi
reticito nomine Marcelli, id taceat; si potest monere
Marcellum ut desistat a persecutione et damnum illatum
reparet atque sperat se hoc ab Marcello obtenturam, non
moneat parochum; si potest reticito nomine aliarum fe­
minarum, quae cooperatae sunt ad diffamationem, ta­
ceat harum nomina. Si vero nequit efficaciter consulere
restaurationi famae puellae nisi revelans nomina tum
Marcelli tum illarum feminarum, haec omnia revelet.
C. IV.—Amandus, sub fide secreti servandi, noverat 272
a Marino huius pessimos mores. Eum vellet denuntiare
Superiori a quo secrete corripiatur. Timet autem pecca­
tum in talis secreti proditione, eo maxime quod firmavit
iureiurando altum de re silentium.
Sol.—«Non obligat secretum commissum celare, quo­
ties ordo caritatis fraternae circa eum qui commisit po-

stulat quod reveletur, ut si erui non potest ille a sua
nequitia nisi secretum revelando; et tunc detegi potest et
debet, quantum sat est, ut corrigatur, quia bonum illius
spirituale bono famae praeponderare debet. Unde etiamsi
in dicto casu iurasset illud observaturum, adhuc illud
revelare poterit, quia cum ad hoc lege caritatis teneatur,
non potest per iuramentum, quod vinculum non est ini­
quitatis, obligari ad oppositum». Sic Salmanticenses ‘.

273

C. V.—Galenus, peritissimus medicus, herbam potentissimam cognoscebat ad coercendum fluxum sanguinis.
Secretum Laelio amicissimo unice communicavit, sub
eiusdem secreti servandi promissione. Mortuo Galeno,
Laelius, qui solus secretum cognoscit, vellet ad publicam
utilitatem secretum manifestare et dubium suum confessario proponit.
Sol.—Ad hunc casum Bucceroni: «Videtur quod Lae­
lius possit praedictum secretum manifestare. Ratio est,
quia ex manifestatione nullum sane damnum Galeno
provenire potest, imo bonum, nempe laus et honor pro
ipso. Neque vero cuilibet alteri huiusmodi damnum potest provenire, cum Laelius solus secretum cognoscat.
Unde, facta ipsi eiusdem secreti communicatione a Ga­
leno, ipse nunc absolutus dominus est huius secreti.
Quare potius videretur contra caritatem esse non com­
municare salutare omnibus remedium» i2.

XX. SECRETUM OFFICII
Doctrina.

274

Secretum officii sive professionale distinguitur pro­
fanum et conscientiae, prout ideo committitur alicui ut
i Salmanticenses Mor, tr 13, de restitutione, c. 4. n. 82.
5 Bucceroni, Casus Conse., I, 88/2, ed. 1913.

committens ab eo iuvamen habeat, puta solatium vel
consilium, in temporalibus aut in spiritualibus negotiis.
Hoc alterum est duplex: sacramentale sive confessionis
et extrasacramentale seu quasi sacramentale.
«Sacramentale sigillum inviolabile est» (can. 889 § 1).
Unde Prümmer: «Confessarius cognoscens ex confessione
aliquem esse proditorem patriae, non potest hoc mani­
festare» \
Lex, contra, secreti extrasacramentalis exceptiones
quasdam admittit.
At secretum etiam profanum obligat ex pacto seu
contractu oneroso, ideoque ex iustitia; ergo sub gravi,
ex genere. Vel abstractione facta a iuramento fortasse
superaddito, secretum commissum officiali ad causas pu­
blicas obligat prae illo quod committeretur perito ad pri­
vatas causas; sic consiliarii Status prae consiliariis ci­
vium silentio sunt adstricti: bonum enim reipublicae di­
vinius, prout fert axioma. Sed quia bonum commune
postulat ne civibus desit opportunitas adiutorium peten­
di quo saepius indigent, hoc secretum profanum urget
prae simpliciter commisso12; quapropter et societas, tum
ecclesiastica tum civilis, illud protegit eiusque violatores
severe punit.

Prout Vermeersch tamen iam animadvertit3, nimis 275
frequenter ampliantur huius secreti limites; hinc medici
catholici possunt has normas sequi, ne minore fiducia
quis ad probos quam ad improbos medicos recurrat. Immo, quia non raro secretum violantibus grave damnum
1 Prümmer. Th. Mor., Ill, 446. ed. 1928.
2 «Advocatus, cognoscens labilem esse fortunam sui clientis, nequit
admonere proprium fratrem suum, clientis creditorem. Medicus, advo­
catus, quibus ad consilium capiendum revelantur matrimonii impedimen­
ta. nequit ea parocho revelare. Officialis, cui committuntur secreta Sta­
tus, ne mortis quidem timore obligatione secreti liberatur» (Marc, Inst.
Mor., I, 1187, ed. 1927).
9 Vermeersch, Th. Mor., Π, 699, ed. 1928.

imminet ex multorum praeiudiciis et tribunalium rigurosa praxi, permittitur medicis ut silentium quod licite
frangerent religiose teneant. «Sed curandum est ut haec
exaggerata et nociva severitas in secreto professionali
servando, in mente medicorum immo et nonnullorum
theologorum, ad rationabiles limites reducatur. Non enim
urgeri potest ratione boni communis (quod argumentum
est ad probandum rigorem secreti professionis) severitas
qua plures nebulones facile abutuntur ad innocentes
decipiendos. Quae immunitas in ordine ad scelus patran­
dum quomodo faveret bono communi, plane nos fugit...
Insuper licentia loquendi quam iuxta vera principia me­
dico vindicamus, neminem probum impedit a secure con­
sulendo medico, immo ne ipsum quidem contagioso mormo affectum, nisi per summam iniuriam velit alteram
partem decipere, quo casu nulla consideratione dignus
est»’.

Cum secreti professionalis observantia valde pertineat
non ad privatos tantum qui secretum communicant, sed
ad rectum quoque et liberum muneris exercitium illorum
quibus communicatur, ideoque ad bonum publicum et
commune, liquet secretum huiuscemodi prae secreto urgere simpliciter commisso (cf. 263). Hinc quoties timetur
ex eius custodia damnum grave (cf. 264), oportet aequa
lance perpendere utrum quod ex eius violatione impen­
dit non sit adhuc gravius.
Disputant quidem Auctores quoad casum in quo dam­
num imminens innocenti non provenit ex facto secretum
committentis, an, v. gr., qui ex Titii revelatione hunc
novit homicidam advocatus valeat secretum prodere ut
Sempronium liberet ab imminenti poena quem alii ac­
cusarunt de homicidio; secretum urgent aliqui propterea
quod Titius ipse, cum iniustus non sit aggressor—sed
1 Genicot, Casus Conse., 217, ed. 1928.

causa tantum per accidens condemnationis falso accu­
sati—, se prodere non cogatur; opponit autem Prüm­
mer 1 quod etsi Titius non teneatur semetipsum prodere
—quia non adstringitur praeferre vitam Sempronii vitae
propriae—, ille tamen cui secretum commisit tenetur
praeferre vitam tertii innocentis vitae tertii noxii.
Sunt attamen concordes quoad casum in quo damnum
imminet innocenti ab ipso qui secretum commisit; sic
qui ex Titii revelatione sciret advocatus eum esse homi­
cidam posset secretum prodere ad Sempronium salvan­
dum quem Titius accusat de homicidio; medicus quoque,
qui noverit ex officio sponsum syphili laborare quem
nequiret a nuptiis amovere, posset rem sponsae revela­
re2: qui secretum enim commisit fit iniustus aggressor,
contra quem et licet innocenti se defendere secreti ex­
ploratione, et licet ceteris defendere innocentem secreti
prolatione.
Licet, inquam, quin medicus continuo teneatur: non
enim obligamur ad sublevandam proximi indigentiam
cum pari nostro incommodo; iure autem non raro timet
medicus ne, secretum officii manifestans, amittat qua
indiget fiduciam privatorum, patrocinium legum, liber­
tatem, officium.
Licet, denique, dummodo damnum per revelationem
avertendum proportionatum sit nocumento ex revelatio­
ne secuturo; et cauto quod revelatio fiat cum quam mi­
nimo fieri valet eius qui secretum commisit damno, ideoque ne plura manifestentur quam opus sit, nec pluribus
quam postulat negotium, nec, pro posse, antequam iniu­
stus aggressor moneatur, si spes effulget monitum ab
aggressione iniusta recessurum.

1 Prümmer, 1. c., II, 180, ed. 1928.
- Merkelbach, Th. Mor., II, 855, ed. 3.

Valerius, conviciis atque maledictis haud semel ab
eius uxore Caecilia, quae amoris aemulas timet, laces­
situs, post innumera iurgia, post verbera, post minas,
litem tandem ei intendit ut legalem separationem a
iudice obtineat.
At Caecilia, quae ob nonnulla indicia maritum morbo
venereo laborare iam diu suspicabatur, ut firmis posset
argumentis perditos eiusdem mores in iudicio convincere,
a medico, quo Valerius plerumque utitur, enixe petit velit
et infirmae mariti valetudinis causam ei aperire et ar­
gumenta quae testimonio apta sint saltem innuere.
Medicus vero, prius reluctans, postea haesitans, at
tandem importunis Caeciliae precibus fatigatus eiusdemque gemitibus aliquantulum commotus, flagitatas noti­
tias, nonnullis exactis pro sua securitate cautionibus,
pandit.
An licite medicus.
Solutio

279

Ex Casus littera diceres medicum peccasse subiective:
eius enim tardiloqua indulgentia, quam precibus tribuit
et gemitibus, quamque negavit innocentiae, videtur in­
nuere erroneam medici conscientiam. Potuit attamen se
morosum ostendere quia revelationem, etsi licitam nove­
rit, sciebat non esse obligatoriam, ideo quod gravi se
infamiae committebat aut poenae incommodo. Sed obje­
ctive rem consideremus.
Porro si Caecilia rogaret medicum victima zelotipiae
aut iudicii ex levibus indiciis temerarii, is non haberet
ius ut proderet secretum: illa siquidem prior aggressio­
nem incepit, eamque iniustam; sibi ipsimet tribuat si

vita maritalis iam intolerabilis effecta sit; maritus in
foro externo est innocens.
Si tamen, uti ex signatis negotii adiunctis coniectu- 280
rare licet, iam obtinuit Caecilia moralem certitudinem,
collectam ex amoris significatione ad alias feminas et
amoris vacuitate ad propriam, ex indiciis insuper sy­
philis contractae, tunc unus Valerius venit aggressor
certo iniustus, aggressionem prosequens dum vitam coniugalem reddit miseram et consummare attentans dum
requirit a indice separationem seu divortium; ipse qui
accusat innocentem coniugem quasi auctorem damni;
ipse qui parat innocenti adversam eamque gravem sen­
tentiam iudicis. Licet igitur medico, si Valerium nequeat
avertere a pravo suo proposito, syphilim quam ex officio
novit revelare. Si quid revelationi obstaret, id nocumen­
tum commune dixeris, Valerii aut proprium. Commune
tamen, non; prouti supra aperuimus. Valerii damnum
haberi nequit protrahenda matrimonialis vita et cohabitatio; infamia autem, si res ad iudicem delata redderetur
notorietate iuris notoria, praeterquam ut plurimum iam
est facto publica —perspicaces sunt enim ad vetitos amo­
res advertendos profani oculi—, nequit tanti aestimari
quanti innocentis coniugis infamia. Proprium, denique,
nullum, cum cautiones iam medicus exegerit pro sui
securitate. Sed nec plura videntur manifestata fuisse
quam necessarium erat ad inculpatae tutelae servandum
moderamen.
Alii casus.

C. II.—Fabricius anteactae vitae accuratam exhomo- 281
logesim facturus, nonnulla de culpis a se commissis cum
amico communicavit in re morum probe versato, ut ab
eo consilium caperet de modo illa confitendi. Teneturne hic amicus sacramentalis sigilli obligatione?

Sol.—«Negativam sententiam probabiliorem reputat
S. Alfonsus. Talis enim sigilli obligatio non oritur nisi ex
confessione sacramentali, saltem inchoata, in qua nempe
paenitens peccata sua confessario exponit ut ab iis po­
stea per ipsum absolvatur. Verum nulla sacramentalis
confessio occurrit, ne inchoata quidem, cum culpae so­
lum produntur consilii capiendi causa, non autem abso­
lutionis ab ipsomet confessario subinde obtinendae. Nec
valet (quis) obicere confessionem reddi odiosam, si ad
sacramentalis sigilli vinculum non obstringatur consi­
liarius... Nam periculum ne consiliarius manifestet sibi
concredita ab eo qui est confessurus, per se quidem fide­
les retraheret a consulendis aliis praeter ipsummet confessarium, non vero eos retraheret a confessione facien­
da. Aliud porro est effici odiosam confessionem, aliud
invisam reddi consultationem de qua est sermo». Ita cl.
Palazzini ’.

C. II.—Quid agendum si quando secretum extrasacramentale vel revelandum vel adhibendum urgeat ad aver­
tendum damnum grave, maxime commune?
Sol.—«Generatim prius moneatur consiliarius de sua
obligatione damnum illud praecavendi per spontaneam
secreti manifestationem vel adhibitionem; quo renuente
bene perpendatur annon in casu gravitas damni de quo
agitur postponenda sit gravitati illius damni communis,
quod oritur ex eo quod vel apparenter hac in re fides
frangatur». Sic Aertnys-Dameni2.
C. IV.—Damianus, medicus, vocatur a Sempronio ut
huius filium Didacum examinet, videatque an syphili
infectus sit. Suspicatur enim Sempronius de filio ne forte
cum meretricibus fuerit conversatus et luem contraxerit.
i Apud Palazzini-De Iorio, Casus Conse., I. 221.
• Aertnys-Damen, Th. Mor., I, 1004, ed. 1939.

Id revera accidisse constat Damiano, cui iam antea Didacus rem aperuerat remedii quaerendi causa. An et qua­
tenus Damianus Sempronio aperire possit aut debeat
morbum Didaci?
Sol.—Ad hunc casum Ferreres: «Si in his et similibus
casibus medicus examen infirmi peragat ex parentis man­
dato, huic aperire poterit ac debebit quidquid ex examine
iussu patris rite peracto cognoscat; non vero illud quod
ex infirmi narratione tantum sciat. Ratio primi est, quia
parentes ius habent subiciendi filium medici examini ut
filii sanitati corporali aut etiam spirituali prospicere pos­
sint; immo et valetudini totius familiae, quae in discri­
men adduci poterit ex tali lue contagiosa. Ergo ius habent
cognoscendi id quod ex huiusmodi examine eruatur. Ra­
tio secundi est, quia quae ex sola infirmi narratione me­
dicus cognoscit, constituunt secretum commissum, quod
manifestare nequit sine gravissima causa, quae hic non
adest. Unde si filius secreto accedat ad medicum et huius
examini se subiciat, hic nihil dicere poterit parentibus
hac de re interrogantibus; nisi iubeant examen peragere,
ut supra dictum est. Si vero rem parentibus occultando
nullum grave detrimentum sequatur, poterit medicus,
etiam peracto de mandato parentum examine, rem ipsos
celare» *.
C. V.—Sertorius medicus a quadam societate assecura- 284
tionis super vitam rogatur ut Caio, huius modi assecurationem inire cupienti, testimonium de eiusdem sanitate
praebeat. Verum, cum Caius soleat in omnibus infirmita­
tibus suis ad Sertorium recurrere, hic novit illum occulta
laesione cardiaca infici, e qua probabilius praematura
mors secutura sit. Hinc anxius secum quaerere coepit
Sertorius num sibi liceat secreto, quod e munere suo didi1 Ferreres, Casus Conse., I, 547, ed. 1926.

cerit, uti cum magno detrimento clientis sui, quippe qui,
ubi e medici testimonio hunc morbum cogniturus sit,
vehementi terrore percellendus praevideatur.
Sol.—Respondet Genicot: «Per se nequit Sertorius re­
velare secretum a Caio commissum ubi ab eo de eius
sanitate consultus est: nudus enim recursus ad societa­
tem assecurationis continet quidem consensum Caii ut a
medico quodam, pro statutis harum societatum, examine­
tur, minime vero implicite continet consensum ut a me­
dico suo habituali manifestetur quidquid ille per longum
clientis sui usum didicerit. Excipiendus tamen est casus
duplex: alter, si Caius ab alio medico quam a Sertorio
examinari recusat, siquidem ita manifeste consentit ut
sinceram existimationem suam de sanitate clientis sui
directoribus societatis tradat; alter, si morbus manife­
standus tam clare se prodat ut nullum medicum medio­
criter diligentem latere queat, quia tali manifestationi
consentit Caius eo ipso quod assecurationem super vitam
sumere vultx.
XXI.

SUSURRATIO
Doctrina.

Dum prolatione mali detractor famam intendit mi­
nuere, susurro bilingui1
2 etiam, prolatione eorum quae
possunt animum unius turbare contra alterum, amici­
tiam mutuam conatur solvere.
Susurratio est peccatum gravius detractione: infert
enim maius nocumentum, cum nihil sit in temporalibus
amico comparabile. Pulchre, quem ad modum et proprie,
1 Genicot, 1. c., 215.
s «Bilinguis proprie dicitur susurro. Cum enim amicitia sit inter duos,
nititur susurro ex utraque parte amicitiam rumpere: et ideo duabus
linguis utitur ad duos, uni dicens malum de alio» (S. Thomas, Summa
Theol., Π-Π. 74, 1, 3m).

D. Thomas: «Inter mundana omnia nihil est quod ami­
citiae dignae praeferendum videatur. Ipsa namque est,
quae virtuosos in unum conciliat, virtutem conservat
atque promovet. Ipsa est qua omnes indigent in quibus­
cumque negotiis peragendis, quae nec prosperis impor­
tune se ingerit, nec deserit in adversis. Ipsa est quae ma­
ximas delectationes affert, in tantum ut quaecumque
delectabilia in taedium sine amicitia vertantur. Quaeli­
bet autem aspera, facilia et prope nulla facit amor»

Susurrationis peccatum est, ut plurimum, contra iu- 286
stitiam: ad dissolvendam etenim amicitiam susurro ple­
rumque utitur vi, dolo, mendacio, detractione, mediis
videlicet iniustis. Ad amicitiam namque, etsi nulli sit ius,
ius tamen est cuilibet ne per iniusta media aut privetur
amicitia habita aut impediatur ab amicitia concilianda.
Si quis autem utatur mediis non iniustis, precibus ut­
puta vel suasionibus immo narratione defectuum qui
comparti iam sunt apprime noti, non peccaret quidem
contra iustitiam—cum amicitia sit bonum gratuitum—,
at peccaret contra caritatem 1
2 et ex dictis quidem gravius
1 S. Thomas, op. De regimine principum, seu De regno, I, 10.—«Inter
quae (necessaria sunt vitae humanae) maxime necessarium est amicitia:
intantum, quod nullus bene dispositus eligeret vivere cum hoc, quod ha­
beret omnia alia exteriora bona sine amicis. Ulis enim, qui maxime pos­
sident exteriora bona, scilicet divitibus et principibus et potestatibus ma­
xime videntur esse necessarii amici... Nec solum in bona fortuna sunt
utiles amici, sed etiam in contraria. Quia in paupertate homines existi­
mant amicos esse singulare refugium. Sic ergo in omni fortuna amici
sunt necessarii. Similiter est iuvenibus necessaria amicitia, ad hoc quod
per amicos cohibeantur a peccato... Senioribus autem sunt utiles amici ad
serviendum propter defectus corporales... Illis autem qui sunt in summo,
idest in perfecta aetate, sunt utiles ad bonas actiones exsequendas. Quan­
do enim duo conveniunt sunt potentiores. Et in opere intellectualis spe­
culationis, dum unus videt quod alius videre non potest ; et ad opus exte­
rioris actionis, in quo maxime unus alii auxiliatur» (S. Thomas, in 8
Ethic., lect. 1, n. 1539 s.( ed. Pirotta).
2 «Facere discordiam per quam tollitur bona concordia quam caritas
facit, est grave peccatum; unde dicitur, Prov. 6 (16): Sex sunt quae odit
15

detractore nam «amico fideli nulla est comparatio» (Eccli. 6, 15).
Casus primus.

287

Elvira plane percipit Sempronium, quem amasium
habebat, amore Caeciliae captum esse. Ut sibi illum recu­
peret, mittit ad eum litteras anonymas quibus et revelat
Caeciliae occulta vitia et alia quae nullatenus vera sunt
Caeciliae imponit. Veniens pro confessione Elvira haec
omnia pandit.
Quaeritur:
1) Num iniuste egerit? et quatenus affirmative.
2) Ad quam restitutionem teneatur.

Solutio
288

Ne casum difficultatibus cumulemus, supponimus:
a) amicitiam et matrimonium cum Caecilia unam ha­
bere honestatem et parem afferre Sempronio eiusque
coniunctis et concivibus utilitatem quam habuit et af­
ferret amicitia et matrimonium cum Elvira; b) amicitiae
et matrimonio Sempronii cum Caecilia non obstare Elviram ex invidia—quasi tristatam de Caeciliae sorte—,
immo nec ex vindicta—quasi vellet Sempronium infide­
lem sibi nullam aliam obtinere sponsam aut saltem nul­
lam tam eggregiae indolis—, sed obstare dumtaxat propDominus, et septimum detestatur anima eius, et hoc septimum ponit
(v. 19] eum qui seminat inter fratres discordias» (S. Thomas, Summa
Theol., Il-Π, 37, 1. 2m).—«Licet susurratio formalis, quae scilicet inten­
dit separationem amicitiae, sit mortale peccatum ex suo genere, materia­
liter tamen non est mortale. Posset tamen esse mortale, sicut de detra­
ctione dictum est: quando scilicet culpabiliter homo ad utramque partem
sic loquitur ut inferat divortium amicitiae, nec de hoc curat. Hoc enim
est peius quam notabiliter laedere honorem aut faman proximi praeter
intentionem» (Caietanus, in II-II, 74, 2, n. 2).

ter proprium commodum «ut sibi illum recuperet» ;
c) amicitiam Sempronii cum Caecilia esse incipientem,
nam praeterquam ipsam Elvira modo dumtaxat percipit,
amicitia iamiam protracta nec spem gigneret de Sem­
pronii reditu nec huius aleret vehemens Elvirae deside­
rium. His positis.
Ad Ium.—Quaestio est: Habetne ius Elvira ad Caeci- 289
liae diffamationem ob Sempronii amicitiam recuperan­
dam? Sed una quae iustam redderet diffamationem est
Elvirae defensio, moderata, contra Caeciliae iniustam
aggressionem. Casus ergo duplex:
Si Elvira habebat ius strictum ad matrimonium cum
Sempronio, quia intercessit, v. gr., promissio seria, valida
atque vigens, tunc ius hoc strictum Caecilia quidem iniuste aggreditur si calumnia vel detractione induxit ef­
ficaciter Sempronium ad infidelitatem erga Elviram,
nam positive cooperata est Sempronio ad iniustitiam. At
Caecilia non aggreditur iniuste si precibus, suasionibus,
blanditiis, etc. Sempronii condescendit: eius cooperatio
fuisset negativa, nec tamen munus iustitiae incumbit
ipsi ut Elvirae impediat nocumentum.
Etsi Elvira non habeat ius strictum ad matrimonium
cum Sempronio, quoniam non intercessit, v. gr., promis­
sio seria, valida et vigens, habet attamen ius strictum
ne a matrimonio quod sperat impediatur mediis iniustis.
Porro hoc ius Caecilia aggreditur iniuste si calumnia aut
detractione media Sempronium elongat ab Elvira; non
tamen aggreditur iniuste si precibus, suasionibus, blan­
ditiis, etc., avertit Sempronium ab Elvira; a fortiori, si
ipsa dumtaxat precibus et suasionibus Sempronii conde­
scendit, eius capti pulchritudine et bonitate animi.
Quandiu Caecilia fuerit et permaneat in aggressori­
bus iniustis, Elvirae licet defendere ius suum, non quidem
calumnia—iniusta semper—, at revelatione vitiorum oc-

cultorum, v. gr., ad debilitandam calumniam vel detra­
ctionem quibus facta est aggressio; cauto semper quod
damnum per revelationem evitandum proportionatum
sit nocumento per ipsammet illato, et cauto quod nullum
sit aliud medium minus noxium, et supposito quod ista
revelatio praevideatur efficax fini intento. Ideo, pro pos­
se et pro spe cessandi a vexatione, monere debuit primo
Caeciliam ut ab illa abstineret aggressione nisi vellet
incurrere graviora mala.
Quandiu Caecilia non fuerit et permanserit in aggres­
soribus iniustis, non licet Elvirae defendere ius suum
contra Caeciliam, huius occulta vitia revelando; licet
attamen defendere ius suum contra Sempronium, qui
infidelis si fuit promissis tenetur quoque de damnis.

290

Ad Ilum.—Si calumniae fuit fides adhibita aut est in
posterum adhibenda, calumnia est retractanda, etiam
cum periculo famae propriae. Si iniustae revelationi vi­
tiorum occultorum fides pariter fuit tributa aut in po­
sterum tribuenda foret, diffamatio quoque est reparan­
da, si reparari potest—nequit autem si veritas iam patet,
etsi occasione detractionis investigatio fuerit inchoata—.
Excipiunt Auctores casum quo calumniam et iniustam
diffamationem ex parte Elvirae praecesserit calumnia et
iniusta diffamatio ex parte Caeciliae: haec enim, donec
illi satisfaciat, non videtur rationabiliter exigere ut sibi
satis fiat.
Quoad damna materialia quae ex calumnia et iniusta
detractione Caeciliae obveniunt, tenetur Elvira illa proculdubio compensare quorum fuit iniusta et efficax
causa; haec damna erunt maxima ubi Caecilia iniuste
diffamata apud plures, neminem inveniat quem nubat,
nisi inferioris forte condicionis; non tamen videtur esse
magna ubi Caecilia iniuste diffamata apud Sempronium
ab hoc, in exordiis amicitiae, deseratur: agitur enim ami-

citia incipiens, cuius perseverantiae et boni exitus spes
nondum est magna. Nec ab his damnis compensandis
Elyiram excusarem ideo quod dubium sit utrum originem
duxerint ex calumnia potius quam ex iusta revelatione
occultorum vitiorum: ipsa siquidem Elvira est causa
huius incertitudinis.
Quoad modum calumniam et iniustam diffamationem
reparandi, optimum erit si Elvira novas scribat litteras
Sempronio, eadem quidem manu at pariter anonymas,
eum rogans simpliciter ne ullam fidem adhibeat praeviis
litteris, utpote plenis mendaciis et ineptiis. Maxime ubi
hae litterae forent inefficaces, confessarius proponat El­
virae hoc aliud medium: alloquendi Sempronium per
matrem aut amicum qui ipsi explicent vim zelotipiae
muliebris et vim amoris quo ducuntur non raro puellae
in eos quos sibi in matrimonium vellent. Confessarius
tamen, nisi agatur de amasio religioso et valde prudenti,
melius abstinet ab hac commissione suscipienda. Sed
opportune susciperet commissionem de damnis materia­
libus compensandis.
Alii casus.

C. II.—Sic Martinus confessario alloquitur: Desidero 291
amicitiam unius, et non possum obtinere illam nisi di­
rimam illum ab amicitia alterius; sicut, v. gr., rex inter
servos habet aliquem intime amicum et privatum, et ego
vellem obtinere illam amicitiam apud regem, et non pos­
sum nisi dirimendo amicitiam quam habet rex cum illo.
An causa utilitatis meae liceat illum amicum dirimere
ab amicitia regis.
Sol.—Ad haec Vitoria: «Respondetur primo, quod per
detractionem non licet hoc facere dicendo falsa et male­
dicendo de illo ipsi regi. Secundo dico, quod si non face­
rem detrahendo nec maledicendo nec absque ratione et

causa, sed asserendo veras causas et verba honesta, tunc
procurare dirimere illam amicitiam inter illos saltem non
est peccatum mortale. Patet, quia talis qui hoc facit,
utitur iure suo: licet enim procurare sibi illud bonum» \

« ■

C. III.—Cum Eugenia videret Porphyrium, quem sibi
sponsum vellet, Flavianae amore captum, se gratiosiorem
Porphyrio ostendit ut, sensim sine sensu, eum sibi de­
vinciat.
Sol.—Non est ideo carpenda Eugenia. Nam si verbo
S. Ambrosii, «nec filiis resecare debemus studium plus
placendi» 12, id non debemus resecare ceteris. Cauto ta­
men quod inhonestum nihil ut medium assumatur. Por­
ro gratiosiorem se ostendere puellam unam prae alia
nihil dicit inhonesti.

293

C. IV.—Alexius quidquid mali de aliis audit, in fami­
liari cum amicis et sociis suis conversatione, aliis statim
solet referre. Hinc fit, quod discordiae et dissensiones
inter amicos et socios nascantur, et cum nullus audeat
aliis manifestare causam propriae displicentiae, Alexius
facile omnium amicitia et fiducia gaudet, et omnibus
despotice dominatur. Propriam Alexius malitiam adver­
tens saepe confitetur se detraxisse famae proximi, ad­
dens tamen rem fuisse parvi momenti, et risus potius ac
ioci causa, quam animo malevolo. Unde facile absolu­
tionem recipiens paenitentiae et eucharistiae sacramen­
ta frequenter recipit.
Sol.—Ad hunc casum Bucceroni: «Alexius inter su­
surrones est recensendus, hominum genus abominan­
dum, siquidem secreto seminant inter fratres et amicos
discordias. Quot malorum sint causa susurrones in fa­
miliis, in collegiis, in seminariis, in religiosis communi­
1 Vitoria, in U-1I, 74, 2, n. 5. ed. Beltrân de Heredia.
’ S. Ambrosius, De Joseph, patriarcha, c. 2; PL· 14, 675.

tatibus, haud facile dici potest. Susurro et bilinguis ma­
ledictus: multos enim turbabit pacem habentes. Eccli. 28,
15. Sufficienter autem Alexius, per se loquendo, suum
peccatum, vel potius continua sua peccata, non confite­
tur. Peccatum enim leve non est, sed grave, licet forte
materia detractionis levis sit, ratione nempe pravi effec­
tus graviter mali et nocivi, i. e. gravis displicentiae inge­
nitae in animis suorum amicorum et fratrum contra
amicos et fratres, et gravis dissensionis et discordiae
inter ipsos exortae» \
C. V.—An causare discordiam inter eos quos mala 294
coniungit amicitia sit necne licitum?
Sol.—De his Angelicus: «Delectantur maxime in pra­
vis operibus. Et in his sibiinvicem communicant. Et cum
sint instabiles, semper de malo in peius procedunt, quia
unus efficitur malus accipiendo similitudinem alterius» 12.
Et ideo: «Causare discordiam per quam tollitur mala
concordia, scilicet in mala voluntate, est laudable»3;
dummodo tamen quis abstineat ab illicitis mediis, cum
non sint facienda mala ut eveniant bona.

ΧΧΠ.

USURA IN MUTUIS
Doctrina.

Mutuum definitur: Commutatio voluntaria in qua res 295
primo usu consumptibilis alicui traditur cum obligatione
rem similem—eiusdem speciei et bonitatis nempe—suo
tempore reddendi. In rebus primo usu consumptibilibus
pecunia computatur, quod inventa fuerit ad expeditiorem
1 Bucceroni, Casus Conse., I. 87/5, ed. 1913.
2 S. Thomas, in 9 Ethic., lect. 14, n. 1950, ed. Pirotta.
3 Id., Summa Theol., II-II, 37, 1, 2m.

commutationem illarum rerum et quod eius primus usus
sit translatio seu alienatio, ideoque, quod ad dantem per­
tinet, corruptio.
Mutuum propterea differt: a donatione, qua res
(consumptibilis necne primo usu) alicui traditur absque
ullo restitutionis onere; a commodato, quo res primo usu
non consumptibilis alicui traditur cum onere restitutio­
nis eiusdem individuae rei; a venditione et permutatio­
ne, quibus res tradita non est reddenda in eadem specie,
sed redditur v. gr. pecunia vel oleum pro frumento; a
contractu societatis, denique, quo qui pecuniam confert
retinet pecuniae proprietatem, eius quantumvis usus seu
utilitas veniat communis sociis.
296

Mutuum concedens vocatur mutuans vel mutuator;
mutuum recipiens vocatur mutuatarius; pecunia quae
mutuatario traditur a mutuante sive mutuatore dicitur
sors vel capitale.
Mutuum distinguitur: gratuitum, quod conceditur
sine alio onere praeter onus restitutionis rei similis ipsi
rei mutuatae; et onerosum, quod non conceditur nisi sub
onere superaddito, pretio aestimabili. Hoc onus superad­
ditum, lucrum videlicet seu emolumentum, vocatur ho­
die fenus, auctarium, interesse; antiquitus vocabatur
usura—quo quidem nomine nostris hisce diebus unum
venit fenus immoderatum sive iniustum, et ideo dicimus
usurarios qui fenus immoderatum seu iniustum exigunt.
Licet enim in doctrina D. Thomae 1 simul atque Eccle­
siae, mutui contractus, «quod suapte natura tantumdem
dumtaxat reddi postulat quantum receptum est» (Denz.
1475), veniat contractus gratuitus et ideo non permittat
lucrum ratione seu titulo ipsius mutui, quapropter in
Codice I. C.: «Si res fungibilis ita alicui detur ut eius
fiat et postea tantumdem in eodem genere restituatur,i
i S. Thomas, Summa Theol., Π-Π, 78, 1.

nihil lucri, ratione ipsius contractus, percipi potest»
(can. 1543), adsunt tamen non raro tituli mutuo extrinseci <ex quibus iusta omnino legitimaque causa consur­
gat quiddam amplius supra sortem ex mutuo debitam
rite exigendi» (Denz. 1477).
Hi tituli, mutuo extrinseci, recensentur damnum 297
emergens, lucrum cessans, periculum sortis, poena con­
ventionalis et lex civilis.
Et fenus quidem legale, seu sancitum civili lege, mo­
deratum praesumitur, nisi contrarium constet. Hinc Co­
dex I. C.: «In praestatione rei fungibilis non est per se
illicitum de lucro legali pacisci, nisi constet ipsum esse
immoderatum» (can. 1543). Fenus quoque vulgare—ad
communem aestimationem atque proborum consuetudi­
nem—, cum consuetudo iuxta legem sit optima interpres
legis et consuetudo contra legem abroget legem aut sal­
tem legi deroget. Conventionale fenus non praesumitur
moderatum si legale atque vulgare excedat; potest ta­
men moderatum esse «si iustus ac proportionatus titulus
suffragetur» (can. cit.), extraordinarium puta damnum
emergens, lucrum cessans, sortis periculum—lex enim
datur secundum communiter contingentia; communis
pariter aestimatio fit secundum ea quae communius
acciduntx.
1 «Licet in mutuo taxam legalem (vel vulgarem) excedere, si haec sit
minor eo quod ob titulos communes percipere liceret. lustitia per se id
prohibere non videtur, dummodo evidenter adsint tituli ad excessum
auctarii et praemoneatur mutuatarius... Dicitur: a) iustitia... id prohi­
bere non videtur; nam saepe id vetat caritas, si nempe mutuatarius tali
auctario facile opprimitur, atque in miseriam conilcitur; b) per se; nam
per accidens id prohiberi potest, etiam ratione iustitiae, v. gr. accedente
sententia iudicis reducente auctarium ad taxam legalem ; c) dummodo
evidenter adsint tituli; pergrande enim est periculum hallucinationis,
cum possidendi cupiditas sibi facile excogitet titulos, qui plane deficiunt;
d) dummodo praemoneatur mutuatarius; secus enim non videtur con­
sentire in excessum» (Marc, Inst. Mor., I, 1112, ed. 1927).

Casus primus.

Claudius dat Sempronio mutuam pecuniam in nego­
tiatione quadam adhibendam, ea condicione ut sibi, loco
soliti fenoris, dimidia pars lucri tribuatur. Ita rebus fe­
liciter a Sempronio gestis, Claudius obtinet 25 % tam­
quam lucrum pecuniae abs se mutuo traditae.
Parochus, cum hoc audivisset, contendit tantum lu­
crum a nota usurae eximi non posse, idemque illicite a
Claudio servari.
Num recte parochus?

Solutio

Suppono fenus 25 % multum exsuperare fenus sive
legale sive vulgare quod homines probi atque domus
bancariae honestae solent in illa petere regione quam
Claudius et Sempronius inhabitant. Est ergo fenus con­
ventionale.
Suppono quoque fenus illud licitum esse posse ubi
ageretur contractus societatis, si scilicet aequalitas ser­
vetur, seu si lucra pariter atque damna inter socios di­
stribuantur pro rata rei a singulis collatae; si Claudius
igitur dat totam pecuniam adhibendam in negotiatione,
Sempronius autem operam dumtaxat seu industriam;
et ille insuper, sicut exigit dimidium lucri, exponat quo­
que periculo sortem sive pecuniam suam. Si vero Clau­
dius non det nisi portionem pecuniae pro negotiatione
necessariae, Sempronius, contra, aliam portionem et ul­
terius operam seu industriam, tunc contractus habendus
est illicitus.
300
At dum agitur contractus mutui, uti videtur ‘, quo-

1 Ita etiam Ferreres, Casus Conse., I, 1195, ed. 1926.

niam contractus societatis minime fuit initus, tunc:
a; Si Claudius non confert nisi portionem pecuniae pro
negotiatione necessariae, contractus est illicitus: si enim
praeter Claudium haberemus alium mutuatorem, Caium
utputa, et hic exigit quantum ipse, quid lucri erit Sem­
pronio instar fructus industriae? b) Si tota pecuniae
summa necessaria ab uno Claudio traditur et adest re­
vera nullus extraordinarius titulus, sive lucri cessantis
sive damni emergentis, liquet Claudium non nisi iniuria
ad alterutrum titulum confugere, c) Favetne extraordi­
narium sortis periculum? Casus hic facilis, cum alias
Sempronius peteret et obtineret mutuum pro minore fe­
nore tum a viris probis tum a domo bancaria honesta;
attamen non obtinuit, forsitan neque petiit.
Sufficeretne ad exigendum dimidiam partem lucri 301
quod ipsum qualecumque lucrum non sit certum? Asse­
rit Genicot \ quoniam Claudius se tunc exponit ut nihil
lucretur qui tamen poterat, dans pecuniam domo bancariae, recipere lucrum certum 4 %. «Quamquam in hypothesi, habet Genicot, felicissimae negotiationis plus
solvere debuit quam solitum fenus, haec obligatio plane
compensatur securitate nihil plane solvendi pro mutuo
si negotia infelicem exitum habent, vel minus quam so­
litum fenus, si lucrum exiguum sit». At inter lucrum cer­
tum ut 4 % et lucrum incertum ut 25 % nullam puto
proportionem esse: peteretur namque fenus pro fenore,
et quidem fenus 25 % pro incerto fenore 4 %.
Nisi igitur adfuerit extraordinarium atque proportionatum damnum emergens, lucrum cessans, sortisve
periculum, iure contendit parochus, mea et (ipso Geni­
cot fatente) gravium Auctorum sententia, auctarium tale
a nota usurae eximi non posse, idemque a Claudio illicite
servari.
Genicot, Casus Conse., 362, ed. 1928.

Alii casus.

302

C. II.—Dives quidam iudaeus ingredi vult catholicam
Ecclesiam; timet autem ne ob receptam doctrinam theo­
logorum cogatur pecuniis valedicere partim hereditate
et partim industria sua acquisitis, nam ipse pariter ac
maiores exercuerunt usuras in Christianos, lege mosaica
licitas, cui bona prorsus fide subdebantur.
Sol.—Pro D. Thoma: «Quod (ludaei) ab extraneis usu­
ram acciperent, non fuit eis concessum quasi licitum, sed
permissum ad maius malum vitandum» x, haec autem
permissio non faciebat usuram licitam sed impunitam
lege mosaica iudaici populi12. Immo: «Per quod (vetitum
scilicet factum ludaeis accipiendi usuram a suis fratri­
bus) datur intellegi quod accipere usuram a quocumque
homine est simpliciter malum: debemus enim omnem
hominem habere quasi proximum et fratrem» 3. At sicut
dari potest ignorantia invincibilis de malitia fornicatio­
nis cum lege permissis meretricibus (I, 319), sic de usurae
malitia ubi lex permisit usuras.
Praeterea, etsi illicitum veniat omne lucrum pro pe­
cunia mutuata seu vi mutui, aliquod lucrum licitum est ob
titulos extrinsecos mutuo; fenus legale utputa, hodierna
civili lege sancitum. Hoc ergo lucrum quod dives noster
fecit et maiores fecerunt potest sibi servare.
Sed agitur quoad huius lucri excessum possessor bo­
nae fidei—putabat enim dispensationem mosaisam va­
lidam et hucusque vigentem—; qui propterea facile a re­
stitutione liberatur ob praescriptionis privilegium (cf.
100 ss.). Teneretur ergo ad restitutionem eius lucri illi­
citi quod fuit recens perceptum, nam incompleta prae­
1 S. Thomas, 1. c.. 2m.
2 Id., lb., 3m.
2 Id., lb., 2m.

scriptione hoc lucrum manet sub dominio mutuatariorum et clamat mutuatarios. Hoc unum foret ex iustitia
reddendum.
Forsitan et aliquid plus ex caritate, ubi agatur de
usurario aestimatione publica: facile enim scandalum
contingeret si nihil aliud restituit. Sed cum huiusmodi
restitutio non sit debita mutuatariis, satis erit si paupe­
ribus Christianis fiat, ita ut omnis praeterita avaritia
compensetur coram fidelibus nova et egrfegia caritate.
C. III.—An sit usura si mutuatarius, praeter iustum 303
fenus, aliquid sponte addit ob timorem ne alias mutuum
sibi denegetur.
Sol.—«Negative, quia ad usuram requiritur ut lucrum
in pactum, sive explicite sive implicite, deducatur; quod
in casu non verificatur: agere enim ex timore non est
agere ex contractu». Ita Fanfani

C. IV.—Roberta solet adire civitatem pro mundinis 304
hebdomadariis ut ibi vendat, nec sine quaestu, cupedias
seu electuaria. Ut haec sibi procuret, in pervigilio petit
a Teophila mille francos, quos Teophila ipsi mutuatur
hac condicione ut scilicet altera a mercatu die reddat
sibi fr. mille et centum. Post multum vero temporis, Teo­
phila incipit dubitare de sua agendi ratione, an sit necne
usuraria.
Sol.—Affirmative, certo certius; nam exigit aucta­
rium longe superius eo quod civilis lex atque mitiores
morallstae permittunt pro mutuo etiam non communito
bonorum immobilium hypotheca: exigit enim lucrum de­
cem pro centum, non quidem in anno sed in biduo. Sic
Ylla a.
1 Fanfani, Th. Mor., Π, 441.
Ylla, Cuestiones eclesiâsticas, I. 85.

C. V.—Servandus, commercium exercens, 15 % aut
aliquando plus licite lucratur. Ut negotium suum ampli­
ficet, pecunia eget, sed facile non invenit qui illam ei
praestent. Tandem pecuniam mutuam a Titio postulat
eique sponte sua offert 10 %. Libenter acquiescit Titius,
qui a quadam societate bancaria obtinet sine ulla diffi­
cultate magnam pecuniae vim solvendo 5 % et praedia
sua societati obligans: ait etenim: Ego accipio 10 % a
Servando, sed debeo solvere 5 % societati bancariae; ergo
mihi tantum restant 5 %, quod est lucrum minus quam
quod licite possem exigere. Sed confessarius Titii non
probat eius modum agendi nec rationem, eumque obli­
gat ad restituendum 4 %, quoniam viri timorati (ait)
6 % tantum percipere solent.
Sol.—Recte improbat confessarius Titii rationem,
quoniam non licet exigere interesse ex duplici titulo, si
unus alium includit; ergo si 6 % est interesse iustum,
non licet plus exigere quamvis quis pro pecunia sibi mu­
tuata debeat solvere 5 % (sicut si pretium iustum domus
tuae sit decem millia aureorum, non potes quindecim
millia exigere ideo quod tu eam emisti solvendo novem
millia). Neque valet tamen, per se loquendo, ratio confessarii, quoniam potest adesse titulus pro lucro 10 %:
fieri enim potest ut negotium Servandi, sicut lucrosum,
etiam labile sit, et ideo adsit pro Titio periculum sortis
extraordinarium, quod non adest pro domo bancaria mu­
tuante Titio, qui ei sua praedia obligat; quod autem tale
periculum pro Titio adsit inde erui posse videtur quod
Sempronius facile non inveniat qui sibi mutuare velint.
Sic Ferreres l.

C. VI.—Isidorus aromatarius non raro clientibus ino­
pia pressis dat pecuniam mutuam, postulato auctario
10 %. Insuper duas condiciones apponit: alteram, fenus
1 Ferreres, 1. c., 1082 s.

solvendum post singulos menses fore tamquam novam
sortem, quae et ipsa idem fenus ferat; alteram, mutuatarios omnia quibus indigeant aromata e mutuatoris offi­
cina empturos esse.
Sol.—Ad hunc casum Genicot: <1.° Si nullum speciale
periculum amittendae sortis imminet, Isidorus, saltem
nunc in regione nostra, iniuste postulat auctarium 10 %,
quippe quod superet illud quod vulgo postulari solet...
Neque ab hac iniuria et excessus illius restitutione excu­
satur quia gaudenter hanc stipulationem accipiunt mutuatarii: inopia enim pressi homines semper de accepta
pecunia gaudent, quamquam (si iniuriam sibi factam
intellegunt) iniquas stipulationes non nisi necessitate
coacti ratas habent... 2.° Saltem caritati adversatur sti­
pulatio prior, quae, cum maximum onus sub specie tenuis
obligationis imponat, apta est ad ruinam inopum con­
summandam, et quandoque coniungitur cum vera dece­
ptione mutuatarii. Pariter iniqua est stipulatio altera...:
nam cum fenore statuto iam plene et amplius compense­
tur quidquid ipse eis praestat, nullo titulo novum hoc
onus pretio aestimabile iisdem imponit» l.

XXIII. MOMENTUM ET EFFICACIA RELIGIONIS
IN VITA MORALI HOMINUM
Doctrina.

Religio est virtus moralis nos disponens ad redden- 307
dum cultum debitum Deo, creationis et gubernationis
nostrae primo principio.
Prouti pietas et observantia, venit in partes poten­
tiates iustitiae quod ei deficiat aequalitatis ratio: dum
1 Genicot, 1. c., 363.

enim proximis ordinariis reddere possumus quantum
H ab
eis accepimus, impares sumus qui beneficia suscepta a
nostris superioribus, a parentibus, maximeque a Deo,
compensemus satis.
Quin ei propterea deficiat ratio debiti: magis enim
adstringimur superioribus—gubernationis principiis pro­
ximis—quam aliis hominibus communiter; potius autem
erga parentes—qui sub Deo sunt nobis principium et
gubernationis et exsistentiae—; potissimum erga Deum,
principium primum creationis atque gubernationis no­
strae.

308

309

Hoc vel ex uno capite iamiam facile liquet quantum
sit momentum religionis in vita domestica et civili. Nam
si parentes atque principes neglegunt officia urgere quae
sunt praecipue debita, viam latissimam pandunt sibi
subditis ut hi neglegant et respuant officia quibus te­
nentur ad familiae et civitatis praesides; a fortiori, of­
ficia erga concives quibus nos devictos esse liquido
constat.
Habet quidem religio actus interiores principales:
Deo enim, qui spiritus est, mente profecto iungimur. Ha­
bet etiam, quantumvis secundario, exteriores actus: nam,
sicut manuductione sensibilium pertingimus ad Deum,
sic actibus externis excitamur ad interiores et in his per­
sistimus; a Deo insuper corpus accepimus et beneficia
temporalia, quae omnia cedant oportet in Dei servitium ;
sed et Deus est conditor et rector humanae societatis,
quae ideo referre debet Deo socialem, id est visibilem seu
externum cultum.

Homo etiam religione indiget. Destitutus enim gratia
habituali valet quidem servare quaedam praecepta na­
turalis legis, non tamen cuncta; vitare omnia mortalia
ad tempus, non tamen diu ; vincere tentationes leves, non

tamen graves. Ornatus habituali gratia et sine alio spe­
ciali privilegio habituali valet vitare diu omnia mortalia,
eget attamen actuali gratia ad vitanda sive omnia diu,
sive quaedam cum graviter tentatur; vitare quoque sin­
gula venialia et omnia ad tempus x.
Porro gratiam habitualem conferunt et augent ex
opere operato sacramenta, quae ius insuper tribuunt ad
gratias actuales, suo tempore recipiendas, pro fine cuius­
que sacramenti. Gratias vero actuales plurimas disposuit
Deus per orationes nostras impetrandas. Unde D. Tho­
mas: «Inter omnia necessaria ad vitam Christianam
praecipua est oratio» 1
2. Signantur autem «quattuor con­
diciones, quibus occurrentibus semper aliquis impetrat
quod petit; ut scilicet pro se petat, necessaria ad salutem,
pie et perseveranter» 3.
Sed oratio sacramentorumque susceptio sunt reli- 310
gionis actus. Huius enim virtutis actuum nonnulli sunt
quibus damus nos, sive quoad voluntatem, devotio, sive
quoad intellectum, oratio (320 ss.), sive quoad corpus,
adoratio; alii sunt quibus damus nostra: Deo quidem, si
cum immutatione, sacrificium, si absque immutatione,
oblationes atque primitiae; Dei vero ministris, decimae;
alii sunt quibus promittimus nos aut nostra, votum
(332 ss.); alii, denique, quibus ea assumimus quae sunt
Dei, sacramenta scilicet et divinum Nomen—in testimo­
nium, iuramentum (378 ss.); in provocationem, adiuratio; in laudem, laus Dei.

1 Videsls meum De gratia, n. 13 sq„ 46 sq., 54 sq.
3 S. Thomas, in I Tim., cap. 2, lect. 1.
3 Id., Summa Theol., II-II, 83, 15, 2m.—«Istae condiciones non hoc
modo requiruntur ad efficaciam impetrandi quasi nihil impetretur si ali­
qua desit...; sed quia his positis semper oratio efficaciam habet impe­
trandi» (Id., in 4, d. 15, q. 4, a. 7, qla. 3, lm).
18

Casus primus.
311

Mauritius iuvenis in peccata contra sextum facile
pronus, diffidentiam suam confessario exponit circa ef­
ficaciam auxilii religionis in lucta contra tentationes et
vitia.
Cum enim semper audiverit ad victoriam in tali ma­
teria reportandam necessarium esse adoptare remedia
et subsidia religionis, ut, v. gr., confessionem frequentem,
adsiduam erga B. Μ. V. devotionem, haec omnia sin­
cere conatus est facere, at semper in eadem peccata prolabitur.
Quid confessario agendum?

Solutio
312

Confessarius imprimis Mauritium moneat hoc firma
fide tenendum esse, Dei praecepta scilicet homini iustificato et sub gratia constituto esse ad observandum pos­
sibilia (Denz. 828); nam Deus impossibilia non iubet,
neque semel iustificatos deserit nisi ab eis prius dese­
ratur (Denz. 804). Eum quapropter excitet ad fiduciam
plenam in Deo, nam et Apostolus asserit: «Non patietur
vos tentari supra id quod potestis» (I Cor., 10, 13); et
ipse Dominus: «lugum meum suave est et onus meum
leve» (Mt., 11, 30).
Porro ad divinam gratiam obtinendam instituta fue­
runt sacramenta, de quorum virtute et efficacia dubitare
non licet (Denz. 802). In his non modo Eucharistia, qua
praeservamur a mortalibus (Denz. 875, 1981) et perseve­
ramus in bono (Denz. 882), cum exsistat animae cibus
(Denz. 695, 698); sed ipsa Paenitentia, de cuius efficacia
ad vitandos relapsus nemo Doctorum expertorumque

MOMENTUM ET EFFICACIA RELIGIONIS IN VITA MORALI HOMINUM

211

confessariorum dubitat. Unde S. Alphonsus, quod ad pec­
catum pollutionis attinet, citat suaque facit verba Tole­
ti: <Vix puto esse aliud remedium, nisi frequentissimam
confessionem cum uno eodemque confessario...: est enim
hoc sacramentum maximum fraenum; et qui hoc non
utitur, non sibi promittat emendationem, nisi per mi­
raculum» Et adiecit: «Hocque remedio frequentis con­
fessionis pro recidentibus in tale vitium legimus Divum
Philippum Nerium maxime usum fuisse» 2.
Praeter sacramenta habemus etiam, pro gratiis impe- 313
trandis, medium orationem. De qua Dominus: «Quis ex
vobis patrem petit panem, numquid lapidem dabit illi?
Aut piscem, numquid pro pisce serpentem dabit illi? Aut
si petierit ovum, numquid porriget illi scorpionem? Si
ergo vos cum sitis mali, nostis bona data dare filiis ve­
stris; quanto magis Pater vester de caelo dabit spiritum
bonum petentibus se?» (Lc., 11, 11 ss.). Ad commendan­
das orationes nostras recurrimus ad sanctorum interces­
sionem, qui, cum coniunctiores Deo, faciliorem exaudi­
tionem consequuntur. In his eminet, ut patet, B. V. Maria.

Qua igitur ratione potest explicari quod, non obstante
confessione frequenti et adsidua erga B. Μ. V. devotione,
iuvenis noster in eadem semper peccata prolabatur? Id
explicari potest si confessio, quantumvis frequens, facta
1 S. Alphonsus, Th. Mor., VI, 464. In editione critica Gaudé nos ad­
monet: «Verba: Et qui hoc non utitur non sibi promittat emendatio­
nem, nisi per miraculum, tribuuntur Toleto a Sporer, sed non sunt illius
auctoris».
9 De hoc Sancto narrat Bacci: «Confessum ad illum ibat quidam
paenltens, vitio adeo immersus ut quasi quotidie caderet. Huic sanctus
vir non aliam fere dedit paenitentiam quam ut, si iterum peccatum com­
misisset, statlm sine mora ad confessarium rediret, nec alterum lapsum
expectaret. Oboedivit paenitens, et Philippus semper ipsum absolvebat,
eandem imponens paenitentiam. Hoc tantum modo ipsum adiuvit, ita ut
paenltens post paucos menses liber esset, non ab hoc solo peccato, sed a
multis aliis» (Vita di S. Filippo, lib. 2, cap. 6. η. 2; cit. a Ter Haar, De
cccaslonariis et recidivis, p. 400 in nota, ed. 2, 1939).

314

est absque dispositionibus requisitis; si eius devotio seu
oratio 1 ad B. V. caruit condicionibus necessariis pro im­
petratione.
At si nec illae dispositiones abfuerunt in sacramento­
rum receptione nec condiciones istae in oratione, tunc
quidem recolendum est Deum iubendo monere, non modo
petere quod non possumus, sed simul quoque id facere
quod possumus (Denz. 804). Porro si quae tentationes
atque molestiae sunt contra voluntatem nostram exor­
tae, aliae sunt plures nobis voluntariae, directe aut in­
directe, ex eo videlicet quod quaerimus, aut non fugimus
saltem, occasiones, quod sensus non compescimus exter­
nos et internos, quod non exercemus erga nosipsos conti­
nuam vigilantiam. Semel etiam oborta tentatione, aut
non opponimus resistentiam promptam, aut quam tentamus resistentiam non satis sustinemus, aut sustine­
mus quidem quasi sufficientes simus ex nobis, absque
auxilio Dei (2 Cor., 3, 5).
315
Confessarius igitur Mauritium excitet ad fiduciam in
Deo atque in mediis illis quibus Deus voluit gratiam suam
conferre; eiusque animum erigat ad certitudinem de vi­
ctoria. Verbo quidem, v. gr., Apostoli: «Omnia possum in
eo qui me confortat» (Phil. 4, 13). Exemplo quoque tot
puerorum atque puellarum, tot iuvenum et adultorum,
qui tentationes potiores sunt experti et de quibus, Deo
auxiliante, victoriam reportarunt12.
1 Si devotio sumatur pro aliis actibus cultus, erit meritoria augmenti
gratiae habitualis, potius quam impetratoria gratiarum actualium, prouti
iam diximus.
2 «Aperiebatur, ab ea parte qua intenderam faciem et quo transire
trepidabam, casta dignitas continentiae, serena et non dissolute hilaris,
honeste blandiens ut venirem, neque dubitarem; et extendens ad me su­
scipiendum et amplectendum pias manus, plenas gregibus bonorum exem­
plorum. Ibi tot pueri et puellae; ibi iuventus multa, et omnis aetas, et
graves viduae, et virgines anus; et in omnibus ipsa continentia nequa­
quam sterilis, sed foecunda mater filiorum gaudiorum, de marito, te. Do­
mine. Et irridebat me irrisione exhortatoria quasi diceret: Tu non pote-

Eum tamen admoneat de dispositione debita pro sa­
cramentorum receptione, de confessione frequenti et, si
fieri potest, immediata post lapsum; de condicionibus
orationis impetratoriae, in quibus una est perseverantia;
de exsistentia et momento orationis quoque mentalis
(meditationis ergo de malitia et effectibus peccati; me­
moriae de praesentia Dei, non modo speculantis pecca­
torem, sed et parati qui opem ferat tentato); de vitandis
occasionibus tum proximis tum remotis; de resistentia
opponenda statim ac tentatio exoritur; de sensuum cu­
stodia et mortificatione; de usu, denique, quorundam
mediorum physicorum quae mentem liberant a pravis
cogitationibus et vires augent psychicas pro virili pugna
et optata victoria.
Alii casus.

C. II.—In quadam sacerdotum collatione non parvum 316
excitavit scandalum mentio ab aliquo facta de humillimo,
ut loquebatur, loco signato a D. Thoma tractatui de
religione. Cur, aiebant, de virtute tam momentanea
in humana vita morali agit D. Thomas quasi per ac­
cidens, uti de virtute adnexa seu parte potential! iusti­
tiae.
Sol.—Sacerdotes illi trepidaverunt ubi non erat timor.
Aliud enim est loqui de loco quem in virtutibus occupat
religio, aliud de loco quem occupare debet in theologia
tractatus de virtute religionis. Quoad primum, D. Tho­
mas expresse docet atque demonstrat religionem prae­
eminere inter alias virtutes morales \ Quoad alterum,
ipse Angelicus Doctor longe antea praemisserat: «Sic
ris, quod isti et istae? An vero isti et istae in semetipsis possunt, ac non
in Domino Deo suo? Dominus Deus eorum me dedit eis. Quid in te stas,
et non stas? Proiice te in eum ; noli metuere, non se subtrahet, ut cadas.
Proiice te securus, excipiet, et sanabit te» (S. Augustinus, 8 Confes­
sionum, ID.
1 S. Thomas, Summa Theol., Π-ΙΙ, 81, 6.

igitur tota materia morali ad considerationem virtutum
reducta, omnes virtutes sunt ulterius reducendae ad se­
ptem: quarum tres sunt theologicae, de quibus primo est
agendum; aliae vero quattuor sunt cardinales, de quibus
posterius agetur... Aliae vero virtutes morales omnes
aliqualiter reducuntur ad virtutes cardinales, ut ex supradictis patet: unde in consideratione alicuius virtutis
cardinalis considerabuntur etiam omnes virtutes ad eam
qualitercumque pertinentes» ’. Sed religio, ut patet, non
poterat reduci ad fortitudinem vel temperantiam; uni
igitur adnectenda iustitiae. Quin propriam propterea
amittat dignitatem: nam «virtutes cardinales dicuntur
principaliores omnibus aliis, non quia sunt omnibus aliis
perfectiores, sed quia in eis principaliter versatur hu­
mana vita» 2. Denique D. Thomam non egisse de religione
quasi per accidens, inde facile apparet quod dicavit ipsi
in II-II Summa Theologiae multo plures quaestiones
quam spei, plures immo quam fidei3.

“P
J

C. III.—Contra religionis officia ita Zenobius arguit:
Deus non eget obsequiis creaturarum; ergo officia reli­
gionis vana sunt Deoque iniuriosa.
Sol.—Ad haec Zigliara: «Nego consequentiam et sup­
positum quo argumentatio nititur. Stultissime enim ali­
quis hoc modo ratiocinatur: Dives non indiget restitu­
tione decem scutatorum; Rex non indiget mea gratitudine ob acceptum beneficium; ergo restitutio, gratitudo
ceteraque huiusmodi vana sunt et illis personis iniuriosa.
Proculdubio desiperet qui hoc modo ratiocinaretur;
huiusmodi enim officia non ex indigentia eius cui tri­
buuntur, sed ex iustitia definienda sunt et imponenda» \
1 S. Thomas, 1. c.. prol. in II-II.
2 Q. D. de virt. card., a. 1, 12m.
3 Tr. de fide complectitur, qq. 1-16; tr. de spe, qq. 17-22; tr. de reli­
gione, qq. 81-100.
♦ Zigliara, Summa Philosophica, Mor„ 32, VU.

C. IV.—Calanicus opponit complures esse homines 318
qui, ignorantes Deum, agnoscunt atque servant obliga­
tiones erga proximos; ergo officia erga Deum nequeunt
haberi fundamentum ceterorum officiorum.
Sol.—Alius est ordo ontologicus, seu naturae et alius
ordo logicus seu cognitionis: remoto iure Dei cetera om­
nia iura tollerentur funditus; sed remota cognitione illius
iuris non ideo removetur cognitio ceterorum. Lex etenim
aeterna est fundamentum obiectivum moralitatis ulti­
mum; hoc ergo fundamento sublato, totum moralitatis
aedificium corruit. Sed non habentes visionem aeternae
legis, nos homines discernimus quid sit bonum et malum
ex creatarum rerum ordine essentiali, qui propterea est
nobis fundamentum moralitatis obiectivum proximum.
Potest contingere quod aliquis cognoscat creaturas quin
Deum attingat; at nullus esset creaturarum ordo Deo
non exsistente. Sic plures utimur luce electrica, scientes
quomodo lampas accendenda et extinguenda sit, quin
sciamus locum unde ad nos pervenit; tamen si nullibi
gigneretur, impossibilis eius usus.
C. V.—Cornelius, reipublicae senator, litteras accepit 319
a collega suffragium postulante pro condenda lege qua
et impediantur opera religiosa et actus cultus externi
pro operariis intra terminos agri vel fabricae ubi labo­
rant, et prohibeatur intra eosdem terminos atque quoli­
bet tempore ingressus sacerdotibus aliisque ministris re­
ligionis quotquot accederent ad auxilia spiritualia prae­
standa opificibus. Dubius de meditata legis iustitia, theo­
logum interrogat num possit huic legi suffragare.
Sol.—Negative. Status quidem regulare potest dies et
horas laboris in agro et fabricis atque prohibere tempore
ad laborem destinato exercitium cultus externi ab opera­
riis ipsis; sed hos actus impedire nequit ceteris vel horis
vel diebus; potest, aliis verbis, determinare tempora in

quibus operarii non cessent a labore vel neglegant opus
ad quod contractu tenentur peragendum; sed ad id
minime requiritur illa prohibitio religionis vel externi
cultus. Neque Status potest absolute prohibere accessum
sacerdotibus aliisque ministris religionis qui intendunt
opificibus auxilia spiritualia conferre, cum hoc esset sup­
primere ius civium ad externum cultum et destruere in­
clinationem naturalem hominis ut sese perficiat, non
modo materialiter sed etiam spiritualiter; haec autem
auxilia maxime tunc urgent cum mortis periculum oc­
currunt. Sic V. Vicente l.
Huc e superioribus voluminibus Casus accedant:
Agens actus religionis pro insigni obtinendo (I, 152 s.);
caupo removens a diverticulo sacras imagines (II, 36);
Catholici a communistis adducti ut ecclesias evertant et
sanctorum imagines deponant, mutilent, comburant
(Π, 38); Catholicus qui ob timorem Turearum abstinet
ab externis religionis actibus dum Missam audit (Π, 41);
Assistentia sacris infidelium a civili auctoritate imposita
(II, 94); Num ne maritus blasphemet, teneatur uxor a
dominicali missa abstinere (Π, 403); Gubernator navis
preces ex libro haereticorum recitans (Π, 510).

XXIV.

Sensu generaliori etsi oratio dicat ascensionem men­
tis in Deum, stricte tamen sumpta definitur: petitio de­
centium a Deo. Est igitur religionis actus, nam orans
profitetur se Deo indigere quatenus auctore et largitore
bonorum quae desiderat, et ideo protestatur divinam
excellentiam.
1

In Boletin Eclesidstico de Filipinas, 34 (I960), p. 729 s.

Orationis utilitas inde facile liquet quod facit homi­
nem, propriae indigentiae conscium, exire a semetipso
atque in Deum ascendere, quem recognoscit superiorem,
cui propterea se subicit. Illius etiam necessitas haud dif­
ficulter demonstratur: res enim humanae subsunt divi­
nae providentiae nec proveniunt ex necessitate; possu­
mus igitur obtinere a Deo ut hoc vel illud nos prospere
contingat.
Porro «ad providentiam duo pertinent: scilicet ratio 321
ordinis rerum provisarum in finem; et exsecutio huius
ordinis, quae gubernatio dicitur. Quantum igitur ad pri­
mum horum, Deus immediate omnibus providet... Quan­
tum autem ad secundum, sunt aliqua media divinae pro­
videntiae. Quia inferiora gubernat per superiora; non
propter defectum suae virtutis, sed propter abundantiam
suae bonitatis, ut dignitatem causalitatis etiam creaturis
communicet» \ Quoniam «maior perfectio est quod ali­
quid in se sit bonum, et etiam sit aliis causa bonitatis,
quam si esset solummodo in se bonum. Et ideo sic Deus
gubernat res, ut quasdam aliarum in gubernando causas
instituat: sicut si aliquis magister discipulos suos non
solum scientes faceret, sed etiam aliorum doctores» 1
2.
Statuit ergo Deus bona, quorum est auctor, nobis dare
petentibus, per intercessionem tamen Sanctorum, qui
quanto sunt coniunctiores Deo tanto potiori gaudent im­
petrandi efficacia; quique, unione caritatis nobis coniuncti, proni sunt ut benefaciant nobis, orationes nostras
commendantes.
Prae ceteris caelitibus Beatissima Virgo Maria est ab
omnibus invocanda: est enim mater Dei, ideoque coniunctissima Deo; est quoque mater nostra, igitur et coniunctissima nobis.
1 S. Thomas, Summa Theol., I. 22, 3.
2 Id„ ib„ 103, 6.

218

322

DE IUSTITIA

Porro quae indubitanter bona sunt—uti gloria atque
gratia—haec debemus absolute petere. Quae malum, e
contra, eventum non excludunt—quem ad modum bona
temporalia—, haec petenda sunt sub condicione—expres­
sa aut tacita—, si scilicet expediunt; alias differenda aut
utilioribus subroganda.
<Hanc sufficientiam (rerum necessariarum) non in­
decenter vult, quisquis vult, nec amplius vult... Vides cer­
te et istam sufficientiam non appeti propter seipsam, sed
propter salutem corporis et congruentem habitum per­
sonae hominis, quo habitu non sit inconveniens eis cum
quibus honeste officioseque vivendum est... Ista, cum
habentur, ut teneantur; cum autem non habentur, ut
habeantur, orandum est» \ Quaedam enim temporalium
bonorum sufficientia est necessaria ad vitam virtuosam,
a qua «impediuntur tam illi qui superabundant in divi­
tiis propter nimiam sollicitudinem, vel propter elationem,
quam etiam illi qui in talibus deficiunt, quos oportet
nimis sollicitari circa victum quaerendum» 12.
Casus primus.

323

Nicetas ab orationibus abhorret quod precatorem pu­
tet divinae detrahere voluntati quasi haec subderetur
mutationi. Voluntas Dei, inquit, immutabilis est; qua­
propter quod ab aeterno disposuit futurum id ipsum om­
nino infallibiliter continget, oremus necne.
Quid sentiendum?
1 S. Augustinus, epist. 130 (al. 121) ad Probam, cap. 6 et 7 ; PL 33.
499 s.
- S Thomas, in 10 Ethic., lect. 13, n. 2130, ed. Pirotta.—«Ad bonam
unius hominis vitam duo requiruntur, unum principale, quod est operatio
secundum virtutem: virtus enim est qua bene vivitur; aliud vero secun­
darium et quasi instrumentale, scilicet corporalium bonorum sufficientia»
(Id.. De regimine principum, seu De regno, I, 15).

Solutio

Voluntatem divinam esse immutabilem, res indubia 324
prorsus. Sed aliud est voluntatem mutari et aliud est
velle aliquarum rerum mutationem; mutatur, v. gr., vo­
luntas dum hominem quem voluit nunc aegrotum vult
inde nunc sanum; vult aliquarum rerum mutationem,
v. gr., voluntas quae voluit hominem aegrotare hodie et
cras sanari.
Sed crastinam hominis sanationem Deus vult, ut plu­
rimum, obtentam ministerio causarum secundarum, puta
medici et medicinae. Interventus igitur medici et medi­
cinae non mutant ordinem divinitus dispositum; huic
ordini, contra, subordinantur, sub quo profecto veniunt.
Deus disposuit suspendere cursum aegritudinis ob medici
vel medicinae auxilium; seu disposuit morbi progressum
condicionatum, nisi quis scilicet vocet medicum et sumat
medicinam. Medicum ergo et medicinam propterea ex­
cludere quod dispositio divina aeterna est immutabilis
esset idem ac dicere nec medicum advocandum neque
medicinam adhibendam quoniam sanitas, si a Deo est
volita, quocumque casu infallibiliter obtinebitur; idem
ac dicere quod semen non est serendum pro colligendis
frugibus; «ac si diceretur, prout D. Thomas loquitur, quod
non est ambulandum ut perveniamus ad locum, nec co­
medendum ut nutriamur; quae omnia patent esse ab­
surda» *.
Porro inter causas secundas quibus Deus commisit 325
hominum eventus ipsi quoque veniunt humani actus.
«Unde oportet homines agere aliqua, non ut per suos
actus divinam dispositionem immutent, sed ut per suos
actus impleant quosdam effectus secundum ordinem a
S. Thomas, 3 Contra Gentiles, 96.

Deo dispositum» \ Sic et homo laborat agrum ut ager
reddat fructum quem Deus disposuit agrum non red­
diturum absque humano labore; nemo autem sanae
mentis expectat agrum sibi relictum fructum afferre,
quin ideo putet se laborantem agrum mutare divinam
Providentiam.
Porro in humanis actibus, oratio. Hinc monemur:
«Petite et dabitur vobis» (Mt., 7, 7); quasi diceretur: Nisi
petatis, non dabitur. Datur autem quoties petitio pollet
debitis condicionibus (309).
326

Ad id ergo quod Nicetas asserit, quidquid Deus, vide­
licet, ab aeterno disposuit futurum id ipsum omnino
infallibiliter continget, oremus necne, respondendum est:
1.° Si Deus disposuit aliquid futurum per nostras
orationes, illud quidem futurum est quoniam, de facto,
orabimus; nam «cum voluntas divina sit efficacissima,
non solum sequitur quod fiant ea quae Deus vult fieri;
sed et quod eo modo fiant, quo Deus ea fieri vult» i2
2. ° Si Deus, contra, disposuit aliquid futurum per
orationes nostras quas de facto nullas effundemus, illud
potius quam futurum est futuribile: non erit, sed foret,
posita condicione, seu oratione, non ponenda.
Alii casus.

327

C. II.—Contra necessitatem orationis sic Genesius:
Deus dat nobis auxilia necessaria etiam non petita; alias
nec imponeret nobis praeceptorum observantiam, pec­
catorum fugam, tentationum victoriam, cum ad impos­
sibile nemo teneatur.
Sol.—Plura quidem auxilia necessaria Deus largitur
i Id., Summa Theol., II-II. 83, 2.
J Id., ib., I. 19, 8.

nobis etiam non petentibus. Non tamen cuncta. Natu­
raliter enim defectibili Deus non tenetur ita continuo
subvenire ut omnino numquam deficiat, cum ad provi­
dentiam generalem pertineat movere unumquodque
agentium secundum modum suum. Nec inde sequitur
praeceptorum observantiam, peccatorum fugam et victo­
riam super tentationes esse impossibilem, nam Deus im­
possibilia non iubet, sed iubendo monet et facere quod
potes et petere quod non potes et adiuvat ut possis (314):
«Illud quod possumus cum auxilio divino, non est nobis
omnino impossibile; secundum illud Philosophi, in 3
Ethic.’. Quae per amicos possumus, aliqualiter per nos
possumus» x.
C. III.—Columbanus, abbas benedictinus, multum pe- 328
nes subditos insistit ut invocent Sanctos Ordinis prae
Sanctis ceteris. At huiusmodi instantia minus placet Fa­
biano, qui Ecclesiae universalis consuetudinem vult ae­
mulandam non honorantis Sanctos illius Ordinis prae
aliis pluribus.
Sol.—Recte, absque dubio, Columbanus et quod Sancti
Ordinis experti fuerunt religiosae illius vitae gravamina
et quod magis sint solliciti de confratrum angustiis su­
blevandis. Habet etiam universalis Ecclesiae consuetudo
ut festa alicuius religiosi Instituti celebrentur cum par­
ticulari sollemnitate in Instituto ipsomet. Hoc etiam
Deus vult ut quos Sanctos nequeunt singuli specialiter
honorare, aliqui specialiter honorent; porro nemini ita
incumbit officium huiuscemodi prae iis qui vitae consue­
tudine Sanctis sunt coniuncti.
C. IV.—Solochon, praedicator, fidelium morem repro- 329
bat invocantium in omnibus adversis quosdam Sanctos
de quibus constat nemini super ceteros eminentia; opor1 S. Thomas, 1. c., I-II, 109, 4, 2m.

tet, clamat, orare conjunctiores Deo, validiores ergo in­
tercessores.
Sol.—Primo, quoniam nescimus quinam Sancti sint
coniunctiores Deo, non est cur damnet Solochon morem
illum; ipsi qui coniunctiores sunt nobis orationes no­
stras melius audiunt et orationibus nostris plus favere
student; quos etiam cum maiori devotione invocamus
—porro ex devotione maxime pendet orationis effectus—.
De reliquo, inferioris Sancti imploratio quandoque efficacior invenitur quia Deus vult eius sanctitatem mani­
festam et nobis utitur ad illorum gloriam promovendam.
330

C. V.—Cyrenia, femina religiosa, spargit atque fovet
inter amicas orationem ad animas purgatorii, quod
huiusmodi animae sint et Deo et mortalibus caritate
iunctae et quod noverit experientia diuturna orationis
ad illas efficaciam.
Sol.—De animabus purgatorii D. Thomas dixit: «Non
sunt in statu orandi, sed magis ut oretur pro eis» \ Cuius
quidem verbi non est sensus quod dum nostrae miseriae
recordantur, quam, propria experientia tactam, in uni­
versali saltem cognoscunt, nullas pro viatoribus preces
effundant; sed quod nostras orationes, illis directas, im­
plere aut commendare nequeunt, cum ipsarum notitiam
non habeant ex propria condicione seu statu, nec ullo
constet documento ex gratuita Dei revelatione eas habi­
turas. Ipsis, de cetero, nullas orationes porrigit Ecclesia.
Si quando igitur fideles exaudiuntur qui animabus pur­
gatorii preces effundunt, hoc explicari potest aut quia
Deus gratis ipsis revelat orationes ad eas directas quas
vult ab ipsis commendari; aut quia, absque facta reve­
latione, Deus implet desideria orantium tum in prae­
mium suffragiorum pro ipsis factis et in stimulum suf­
fragii frequentandi, tum quia, disponens orationes no1 S. Thomas, 1. c„ Π-Π, 83, 11, 3m.

stras Sibi ab amicis deferendas non propterea orbatus
est virtute illas acceptandi absque alicuius interventu.
C. VI.—Theodota litteras accepit ab amica quibus ipsi 331
enixe commendatur novena ad B. Virginem de Fatima;
additur tamen: Quarta die ab incepta novena obtinebis
certo certius gratiam quam postulas.
Sol.—Cum hac additione novendialis oratio supersti­
tiosa omnino est pronuntianda; quoniam nec ex propria
natura nec ex institutione Dei vel Ecclesiae habet deter­
minatum diem quartum (potius quam tertium, septi­
mum, nonum) pro gratiae receptione. Non enim agitur
sacramentum quod infallibiliter gratiam conferat ex
opere operato. Sic Ylla l.

Huc e superioribus voluminibus Casus accedant: Par­
ticipatio in orationibus schismaticorum (II, 95); Speran­
tes temporalia a Deo (II, 179); Femina post preces et
conatus desperans ac propterea peccatis se involvens
(Π, 216-20); Desperans de precum auditione pro recu­
peranda sanitate (Π, 226); Orans pro Dei auxilio in pa­
trando homicidio (II, 239).

XXV.

VOTI NATURA ITT CONDICIONES
Doctrina.

Votum definitur: promissio Deo facta. Quatenus promissio, obligationem parit2 saltem in promittente ut is
1 Ylla, Cuestiones eclesiâsticas, ΙΠ, 51.
a Promissio, etsi praesupponat, uti plurimum, voluntatem sive propo­
situm dandi, agendi vel omittendi, a proposito inde praecipue differt quod
huic nulla est necessitas moralis sive obligatio intima ; quapropter paeni-

333

det, agat vel omittat aliquid in alterius bonum seu favo­
rem * ; et cum nemo possit obligari ad impossibile, pro­
missio de re possibili sit oportet. Quatenus facta Deo, in
cuius honorem non redundant quae vana sunt vel Eius
dicunt offensam, promissio sibi vult rem, actum vel omis­
sionem ponam, unde et dicitur de bono; eoque meliori2,
nam invitanti atque excitanti ad perfectiora nequit esse
gratum seu acceptum vinculum quo nos adstringeremus
ad haec fugienda, sive ad sectanda minora bona.
333

Praeter condiciones quas Ecclesia apposuit votis pu­
blicis—quae acceptantur ab ipsamet per ministrum legi­
timum—nuncupandis, aliae nonnullae requiruntur ad
validitatem et liceitatem omnis voti.
Duplicem iam novimus: eius nempe materia sit pos­
sibilis et moraliter bona—non mala, vana seu inutilis.
Requiritur ulterius ne voventis finis sit pravus. Et si
quidem finis agatur in quem ordinetur materia vel exse­
cutio voti, ut cum quis vovet eleemosynam qua obtineat
tentes, dum firmiter proponunt abstinere a peccato, non superaddunt
vinculum, nec ideo dupliciter delinquunt inconstantes. Quoties absit in­
tentio novam obligationem assumendi, propositum agitur, non promissio,
licet verba promitto, voveo adhibeantur.
1 Quia in alterius hominis bonum seu favorem potest et peccatum
proprium redundare, valet intellegi promissio homini de re mala morali­
ter ; sic femina promittit viro corporis sui copiam in eius delectationem,
utilitatem, commodum. Promissio tamen Deo nequit intellegi, ut dicemus,
nisi de re moraliter bona, immo moraliter meliori.
1 Bonum melius opponitur bono minori; venit propterea melius suo
contrario, non suo contradictorio: sic castitas virginalis est melior ca­
stitate coniugali, et ideo virginitas melior matrimonio. Improprie quis di­
ceret castitatem meliorem luxuria (mala), et improprie pariter loqueretur
dicens melius ieiunium comestione (non bona). Porro cum bonorum
actuum quidam sint boni quia praecepti, quidam vero praecepti quoniam
boni, bonum melius directe est consiliorum, bonum minus, e contra, prae­
ceptorum. Attamen, quoniam actus boni meliores fiunt ex voto quam
sint ex propriis—superinduunt namque bonitatem virtutis religionis—,
praeceptae sive actiones sive omissiones provinciam votorum ingressae
sunt.

consensum fornicarium, votum est nullum, cum ex fine
pravo actus eleemosynae deturpetur. Si autem in finem
pravum dirigatur actio vovendi seu voti nuncupatio, ut
dum quis coram magna vovet multitudine aedificare
ecclesiam ut sic vovens omnium plausum obtineat, vo­
tum est validum, quia de re bona; attamen illicitum, si
causa principalis exstet humana gloria.
Sublectum etiam requiritur vovendi capax. Cum 334
autem qui obligationem moralem non cognoscit hanc
nequeat sibi imponere, vovens oportet polleat rationis
usu; invalidum propterea votum est infantium et amen­
tium (can. 1307, § 2; 88, § 3). Ecclesia quoque, interpres
divinae voluntatis, valet determinare nobis quam pro­
missionem Deus non habeat gratam seu acceptam; qui
iure ergo canonico inhabilis dicatur ad vovendum, is ne­
quit vovere valide. Denique, quia votum de re aliena nul­
lum est aut infirmum cui consensus domini non accedat,
ii nequeunt emittere votum validum atque firmum qui
non habent dominium materiae voti.
Actus, postremo, humanus sit, deliberatus nempe
atque liber.
Porro liberum et voluntarium licet metus non auferat
simpliciter, illud attamen minuit. Minuit autem metus
gravis prae levi. Ideo iure ecclesiastico «votum metu gra­
vi et iniusto emissum ipso iure nullum est> l.
1 Can. 1307, 5 3.—Dispositio haec Ecclesiae saltem ea vota irritat
quae emissa sunt ex metu gravi atque iniuste incusso in ordine ad extorquendum votum, v. gr. si pater dixerit filiae: nisi voveas ingredi religionem, te occidam. At communiter irritatio extenditur ad alia quoque
vota quibus metus gravis et iniustus causa fuit, non occasio; fuit autem
causa quotiescumque optio non detur nisi mali subeundi aut voti emittendi, v. gr. si quis rivali minitetur mortem ut pacifice amasia perfruatur,
is vero emittat religionis votum quo illius intentioni satisfaciat; fuit vero
occasio, dum nullatenus votum favet aggressoris iniusti voluntati, v. gr.
si iisdem in adiunctls is qui ad mortem quaeritur votum nuncupet ut
reddatur divinitus incolumis.

Deliberationem necessariam voto theologi perfectam
exigunt sive plenam, semiplena non contenti seu imper­
fecta; nam votum, inquiunt, gravem ex genere aut sal­
tem seriam parit obligationem quae religionis est erga
Deum; tantam autem obligationem nullus debet neque
censetur sibi imponere semidormiens, semiebrius, semiadvertens1; eam igitur petunt advertentiam quam di­
cunt sufficere ad mortale. Huic advertentiae seu cogni­
tioni ignorantia et error sunt contraria, quorum illa nul­
lum, haec falsum iudicium nominat. Et si quidem versen­
tur circa substantiam voti, quod quis votum emitteret
vel publicum invalidant. Si autem circa accidentalia,
raro ignorantia, error vero frequenter votum privatum2
irritat. Nam qui ex errore vovet potest vovere sub condi­
cione, si res sit videlicet prout existimat; hanc autem
condicionem nequit ille apponere qui ignorans facit vo­
tum. Quia tamen vel ignorans non ad plus tenetur quam
promisit, nec ideo ad rem longe diversam, de ignorante
non minus ac de errante hoc communiter principium
affertur seu critérium: illi voto non tenetur vovens cuius
magni momenti circumstantiam si cognovisset non vo­
visset 3.
» «Nihilominus voti valorem non destruit quaelibet animi perturbatio,
vel commotio; alioquin omnia illa vota quae fiunt vel in vehementi spi­
ritu devotionis vel in permagno desiderio aliquod beneficium obtinendi
vel timore instigante, essent invalida; quod profecto nemo dicet» (Prüm­
mer, Th. Mor., II, 395, ed. 1928).—«Nec refert quod paulo post voti paeniteat; id enim non est signum defuisse sufficientem deliberationem, quia
mutatis circumstantiis facile hominem paenitet etiam eorum quae ma­
tura deliberatione fecit, ut patet in iis qui contrahunt matrimonium aut
alios contractus Ineunt, quos saepe matrimonii vel contractus initi paulo
post paenitet» «Billuart, Summa S. Thomae, tr. de religione, diss. 4, a. 1).
1 Vota publica non sunt irrita ob errorem tantum accidentalem; nisi
ageretur de apposita condicione sine qua non, quae certo non praesumi­
tur sed est probanda.
3 Ignorantia circumstantiarum non notabiliter aggravantium nullate­
nus votum irritat, quantumvis iisdem cognitis votum factum non fuiset.
«Unde qui promitteret dare eleemosynam pauperi, alias inimico, non pro-

Sunt attamen duo maxime prae oculis habenda. Pri­
mum quidem, cum dicimus si cognovisset non vovisset,
tempus agi praeteritum, non praesens; quoniam potest
aliquis nunc sic esse dispositus ut conscius difficultatum
voti, si modo esset vovendum, non voveret; qui tamen
dum votum fecit sic erat dispositus ut vel difficultatum
conscius nihilominus vovisset; nam difficultates graves
aut leves sunt non praecise obiective, at praecipue rela­
tive ad sublectum, multaque facilia reddit amor quae
difficillima sunt non amantibus. Alterum est quod inter­
dum sive errantes sive ignorantes valent votum emittere
prout communiter emittitur ab aliis et sic habent inten­
tionem generalem se ad omnia obligandi ad quae voven­
tes ceteri se solent obligare; quoniam non requirimus ad
votum validum rei plenam notitiam, verum obscuram seu
confusam habemus sufficientem.
Casus primus.

Amalia, sollicitum atque suspensum animum exhi- 336
bens, confessarium consilii causa adit. Ipsa enim, vix
tertium decimum annum agens, cum in pio ephebeo in­
stitueretur, magnificis incensa praeconiis quibus reli­
giosae virginitatem iugiter extollebant atque sanctarum
quarundam mulierum exemplo commota, perpetuae vir­
ginitatis voto seipsam obstrinxit, licet arcana vitae atque
matrimonii naturam ignoraret.
Quae tamen ut primum novit, animi motus atque car­
nis stimulos persentiens, se via deceptam esse atque in­
consulte egisse clare percepit.
Quapropter a confessario quaerit utrum voti onere
missurus si inimicum sciret; vel dare pauperi quem putabat iustum, qui
alias improbus erat, non promissurus si hoc sciret, teneretur dare illam»
(Salmanticenses Mor., tr. 17, de voto, etc., c. 1, n. 156).

adstringatur, an in futuras nuptias pura atque integra
conscientia intendere possit.
Quid Amaliae confessarius respondere debet?
Solutio
337

Amalia in casu dicitur tredecim annorum; hac autem
aetate puella sufficientem habet notitiam ad validum
virginitatis votum emittendum, si generaliter loquimur
seu ut plurimum. Habuitne hanc notitiam puella nostra?
Negativa responsio non inde eruitur quod Amalia cla­
re nunc percipit se inconsulte vovisse; haec quidem vota
quae ad statum pertinent seu ad vitam deberent certo
emitti post maturam deliberationem, forsan et de consilio
confessarii; sed haec quae prudentiam respiciunt validi­
tati voti non nocent.
Nec inde necessario est petenda quod Amalia dum
animi motus atque carnis stimulos persentit se via de­
ceptam esse novit. Difficultates quas experitur facerent
quidem ipsam abstinere nunc a voto nuncupando; non
tamen abstentionem fecissent tunc cum votum nuncu­
pavit: eo enim tempore, praeterquam alumna in pio
ephebeo, incensa dicitur magnificis praeconiis quibus re­
ligiosae virginitatem iugiter extollebant atque commota
exemplo quarundam sanctarum feminarum; id ergo nuncupasset tunc conscia difficultatum quod nuncupavit, si
ei credimus, difficultatum inscia \ Ei, inquam, si credi­
mus. Quoniam vix est probabile inter tot virginitatis
praeconia ne verbum quidem religiosas illas protulisse
de huius voti arduitate.
1 Nisi quis fingat propterea Amaliam virginitatem Deo vovisse quod
(erronee) eius conservationem facilem putaret; condicione deficiente cui
adnexum foret, votum non urgeret in difficilibus his adiunctis. Sed iam
apparet gratuita haec fictio, cum ad facilia promittenda nec incensa nec
commota puella praedicaretur.

Tota difficultas in eo sita est quod Amalia votum emi- 338
sit cum arcana vitae atque matrimonii naturam prorsus
ignorabat. Exinde tamen non sequitur ipsa ignorasse
substantialiter et in confuso quid vovebat. Unde Genicot
ad casum similem: «Non est necessarium ut puella clare
noverit qua in re consistant relationes matrimoniales vel
peccata turpia» *; et Vermeerch: «Minus quoque vitiat
professionem ignorantia vel error de rebus sexualibus:
tum quia vis istius voti tamquam excellentis, Deo et Eccle­
siae probati, a pluribus emissi, et continentis renuntia­
tionem quibusdam deliciis, satis per vera elementa appre­
hensa est» 1
2. Amalia siquidem, praeterquam ducta fuit
verisimiliter intentione se ad ipsum obligandi quod ce­
terae dum virginitatem vovebant se obligabant, suffi­
cientem diceres rei notitiam ex illis magnificis praeconiis
pertulisse. Etiam exempla aliarum sanctarum feminarum
mirata fuit in sublecta materia. Ut minimum virginitati
adscripsit desponsationem cum Christo, abstinentiam a
matrimonio; quae profecto ad validitatem voti suffi­
ciunt 3. Immo frequentans religiosas, quas novit sine coniuge et sine liberis, ideoque sine liberis quia sine coniuge
(hunc enim nexum puerile fert colloquium), nonne habe­
bat matrimonii naturam cognitam? (cf. can. 1082, § 1).

Quae cum ita sint, confessarius respondere debet 339
Amaliae ipsam onere voti adstringi. Locus forsitan erit
interrogandi puellam num illa, potius quam virginitatis,
votum emiserit non nubendi. Verum quodcumque emise­
rit, cum utrumque impediat matrimonium (can. 1058,
§ 1), perspicuum est Amaliam non posse intendere futu1 Genicot, Casus Conse., 88, ed. 1928.
8 Vermeersch, Th. Mor., U, 209, ed. 1928.
3 Si haec non sufficerent, quid de votis iuniorum puellarum quas
Ecclesia canonizavit atque laudat quod a celesti praeventae Sponso huic
animam et corpus consacrarunt? quid de votis religiosis olim emissis
priusquam lure canonico maturior aetas fuit requisita?

ras nuptias conscientia pura et integra nisi sub condi­
cione dispensationis impetrandae, quae eo facilius con­
ceditur quod nec votum reservatum sit (366) nec absque
praecipitatione fuerit emissum.
Attamen priusquam dispensationem ostendat facilem,
confessarius Amaliam adhortetur ad validum suum vo­
tum observandum, illarum feminarum exemplo quo iunior
fuit permota et dono Illius confisa qui id recte petenti­
bus non denegat nec patitur nos supra id quod possumus
tentari (312).
Alii casus.
340

μ '*
•k

C. II.—Votum emisit Attalus castitatis perfectae;
hanc postquam servavit per decennium inventus est a
medicis hyperaesthesia laborans sexuali, incurabili sed
et congenita. Ad sententiam igitur medicorum, morbus
latebat ab infantia: potuit quidem voluntas dominium
per aliquot annos exercere in facultates inferiores, at po­
tentia inhibitrice tandem exhausta, Attalus, absque con­
scientia, immo aliqua voluntate obsistente necessario
iam trahitur ad actus facultatum sexualium inordinatos.
Hinc ipse existimat votum eius invalidum.
Sol.—Si revera votum sic esset impossibile observatu,
dicendum foret nullum, cum res promissa debeat esse
possibilis (can. 1307) moraliter, a fortiori physice. At me­
dicorum illa sententia, ad hodiernam saltem scientiae
condicionem, non praebet certitudinem de impossibilita­
te voti adimplendi: alii enim medici contradicunt; con­
tradicit quoque illorum experientia qui castitatis servan­
dae se putabant impares quique temporis decursu se pa­
res invenerunt. Nequit ergo sententia illa haberi ut nor­
ma certa in re tanti momenti. Voti ergo cum nullitas
non constet, Attalus, si vult, dispensationem petat.

C. III.—Num valeat votum de non amplius peccando? 341
Sol.—Distinguit Prümmer: «α) Si quis vovit iam nul­
lum peccatum, nec etiam levissimum, in tota vita se esse
commissurum, tale votum est irritum; est enim de re
moraliter impossibili, quia nemo potest, sine speciali gra­
tia, vitare omnia etiam levissima peccata, b) Si quis vo­
vit se velle vitare omnia peccata mortalia, vel etiam
omnia peccata venialia plene deliberata, tale votum est
quidem in se validum, quia cum ordinario auxilio Dei
hoc possibile est; sed nihilominus pro homine non com­
probato per longum exercitium virtutum tale votum est
imprudens, quia non expedit sub voto promittere quod
probabilius fideliter non servabitur» *.
C. IV.—Cyriaca, postquam votum emiserat non vo- 342
vendi in posterum, de voto emisso dubitat; ideo quae­
rit a parocho num quod nuncupavit ipsam teneat eamque
inhabilitet, saltem prohibeat, a quolibet alio nuncupando.
Sol.—Ad huiusmodi quaesitum non est indiscriminatim respondendum, sed dicendum est cum Fanfani: pri­
mum illud votum «a) absolute emissum invalidum est,
quia est de minori bono: melius est enim vovere quam
non vovere, ut supra dictum est. b) emissum autem sub
aliqua honesta et utili condicione, e. g. nisi cum licentia
confessarii, validum est; quia melius est sine periculo
imprudentiae quam cum periculo imprudentiae vovere.
Si quis autem postea inconsulto confessario voveret,
actus quidem vovendi esset peccatum, quia contra votum
antea emissum, sed novum votum fuisset de se validum,
nisi forsan hoc etiam statuerit, ut futurum votum inva­
lidum sit» 2.
C. V.—Eucarpius duplicem vovit eleemosynam, alte- 343
ram, si incolumis evaderet ex duello, alteram, si fornica1 Prümmer, 1. c., 399.
2 Fanfani, Th. Mor., Ill, 51.

ria complex infamiam vitet, prole non suscepta. Estne
votum validum?
Sol.—Affirmative, «quia licet malum sit inire duellum
aut fornicari, bonum est tamen et Dei beneficium salvus
evadere ex duello aut infamiam vitare». Ita Billuart *.
344

1“
μ

C. VI.—Dula votum emisit de non pectinando caput
tali vel tali die. Estne votum validum?
Sol.—Respondet D. Thomas: «Talia vota mulierum
sunt sortilegia magis quam vota: sunt enim reliquiae
quaedam idololatriae, secundum quam observabantur dies
et menses; et ideo pro non votis habenda sunt» 12. Et ali­
bi: «Vota quae sunt de rebus vanis et inutilibus sunt
magis deridenda quam servanda» 3. Peccant autem qui
huiuscemodi vota emittunt, saltem ex animi levitate,
unde Deum offerunt materiam illegitimam.

XXVI. VOTI OBLIGATIO
Doctrina.

345

Omne votum obligare ad sui adimpletionem inde li­
quido constat quod naturali iure tenetur homo ut fidelis
exsistat in promissis; cum id igitur solvere obligetur quod
promisit homini, illud quoque, a fortiori, quod promisit
Deo Obligat propterea ob fidelitatem erga Deum; haec
autem fidelitas ad virtutem pertinet religionis, nam
1 Billuart, 1. c., a. 2.
* S. Thomas, in 4 Sent, d. 38, q. 1, a. 1, qla. 2, 2m.
3 Id., Summa Theol., II-Π, 88, 2, 3m.
* «Si quid vovisti Deo, ne moreris reddere: displicet enim Ei infide­
lis et stulta promissio; sed quodcumque voveris, redde; multoque melius
est non vovere, quam post votum promissa non reddere» (Eccle. 5, 3, sq.).—
«Dicere quod 1111 qui voto vel iuramento sunt obligati ad intrandum reli­
gionem, non tenentur Intrare, est manifeste haereticum» (S. Thomas,
quodl. 3, a. 12).

>

quod vovemus Deo ad Eius honorem vel cultum dedi­
camus.
Et obligat quidem absolute, si condicio nulla fuit appo­
sita; secus, post appositam condicionem impletam.
Insuper «votum non obligat, ratione sui, nisi emitten­
*
tem
(can. 1310, § 1). Quapropter si materia voti sit actus,
ipse vovens debet votum implere: sic qui vovit medita­
tionem vel ieiunium. At si materia voti est res, cuius va­
lor omnino idem res tradatur a vovente aut a quocumque
alio, nihil officit quominus vovens votum absolvat etiam
per alium: ita qui vovit subvenire pauperi potest votum
implere per amicum qui eleemosynam tribuat eius no­
mine x.
Docent communiter Moralistae eam vim obligandi ines- 346
se voto quam materia voti demonstrat, nisi privatim vo­
vens12 intenderet tenuiorem obligationem sibi assumere:
nam ut lex a legislatoris, votum a voventis intentione
pendet, et sicut ille alios, hic seipsum obligare poterit ad
materiam gravem tamen sub levi. Sed nec lege nec voto
valet quis obligari ad materiam undequaque levem sub
gravi seu mortali. Materia est gravis «quae ex se vel ex
adiunctis notabiliter confert ad Dei gloriam utilitatem­
que voventis aut proximi, quaeque in praeceptis Dei vel
Ecclesiae pro gravi habetur. Hinc, votum ieiunandi, con­
fitendi peccata, missam audiendi, communicandi etiam
1 Hic alius ad exsecutionem alieni voti non adstringitur voti obliga­
tione. Valet autem adstringi vi contractus; quem ipso facto acceptationis
hereditatis heredes ineunt ut solvant testatoris vota realia ; unde in Co­
dice I. C. : «Voti realis obligatio transit ad heredes, item obligatio voti
mixti pro parte qua reale est» (can. 1310, § 2).
2 Gravitatem obligationis in votis publicis quorum materia est gravis
nequit intentio voventis minuere: huiusmodi enim vota leges ecclesiasti­
cae moderantur; fieret insuper ecclesiasticae disciplinae praeiudicium si
quae vota nuncupans preaesumitur esse pollicitum sub mortali ea is sub
veniali tantum spoponderit.

semel, notabilem pecuniam erogandi in pios usus, obligat
sub gravi» l.
Si series actionum rerumve promittatur, omissionem
quamlibet partialem sed notabilem peccatum grave
auctores pronuntiabant hucusque; non ita quidam e recentioribus2.
At coalescuntne partiales omissiones leves usque ad
peccatum grave? Si promissio levium materiarum facta
fuerit in honorem diei, sic videlicet ut assignetur dies
veluti terminus obligationis, ut cum quis vovet quotidie
Credo recitare, ex pluribus omissionibus non fit unum
mortale, sicut nec e pluribus venialibus. Si vero illarum
materiarum promissio facta fuit per modum unius, ita
ut dies assignetur ad obligationem urgendam tantum, ne
ultra illum scilicet differatur voti exsecutio, ut dum quis
vovet recitare psalterium, psalmum autem quotidie, tunc
leves materiae coalescunt, prouti parva furtula. In primo
enim casu, transacto die extinguitur obligatio voti nec
’ Marc, Inst. Mor., I, 628, ed. 1927.
2 Noldin dixerat: «Ad diiudicandam materiae parvitatem in votis
quorum materia per modum unius promittitur, materia omissa non abso­
lute, sed relative ad totam rem promissam considerari debet, adeo ut
solum tertia vel quarta totius pars censeri debeat res notabilis, quae sine
gravi culpa omitti nequeat. Sic qui per integrum mensem maii devotioni
mariai! assistere promisit, non eo graviter peccat quod una alterave vice
devotionem omittit, quamvis singulae devotiones absolute consideratae (si
per semihoram durant) gravem materiam costituant, sed eo quod octo
vel decem assistentias omittit» (Th. Mor., II, 215, ed. 1932). Huic doctri­
nae, cui subscribit Vermeersch (Th. Mor., Π, 215, ed. 1928), fortiter Mer­
kelbach adversatur (Th. Mor., II, 723, nota, ed. 3) quod discedat a regula
tradita per saecula. Priimmer quoque scribit: «Lehmkuhl putat ex no­
tabili summa per votum promissa detrahere circiter 1 % adeo notabile
non videri ut grave peccatum constituat. Unde e. gr. si quis vovit dare
alicui ecclesiae 10.000 francos et retineat 100 franc, nondum graviter
peccat. Quae quidem opinio mihi non probatur, si vovens voluerit se sub
gravi obligare ad dandam totam summam 10.000 francorum. Nam in
materia iustitiae summa 100 francorum est absque omni dubio materia
gravis» (Th. Mor., H, 405, ed. 1928).

cum materia sequentis diei continuatur; in altero, con­
tra, non extinguitur sed continuatur cum materia alia *.
Casus primus.

Martha ob acceptum a Deo beneficium, intercedente
beato Francisco, vovit accedere ad S. Eucharistiam su­
mendam quo die eius festum celebratur; non accessit
quia praesto non habuit confessarium qui eam, ante
Communionem, a gravi peccato commisso absolveret.
Tunc autem dubitavit an adhuc voto teneretur.
Quid decernat prudens confessarius?
Solutio
Agitur num votum emissum a Martha urgere pergat
post festum S. Francisci, in quo ob statum peccati simul
atque defectum confessarii femina iure merito 12 a Com­
munione abstinuit.
Suppono imprimis Martham non ideo adstringi voti
obligatione quia libere posuit impedimentum Communio1 «Qui vovit dare quotidie parvam eleemosynam tamquam partem
notabilis summae quam quis erogare intendit, si aliquandiu omittat, ma­
teria coalescit, et tenetur supplere; quia materia censetur promissa per
modum unius, nisi de alia expressa intentione constet. Contra, qui vovit
eleemosynam singulis sabbatis in honorem Beatae Virginis, aut quotidie
recitare eius Litanias, non tenetur pro diebus omissis supplere, neque
materia coalescit : quia tunc opus promissum censetur tamquam pro­
prium onus diei» (Aertnys-Damen, Th. Mor., I. 486, ed. 1939).
2 «Nemo quem conscientia peccati mortalis gravat, quantumcumque
etiam se contritum existimet, sine praemissa sacramentali confessione ad
sacram communionem accedat ; quod si urgeat necessitas ac copia con­
fessarii illi desit, actum perfectae contritionis prius eliciat» (can. 856).
Porro nullus, quod noverim, moralistarum docet urgere necessitatem com­
munionis cum sola contritione inde tantum quod communio fuerit voto
promissa.

ni promissae, peccans nempe mortaliter. Nam nec pec­
cans Martha praevidit defectum confessarii qui eam prae
Communione absolveret; nec constat eo peccasse animo
ut voti adimpletionem impediret; immo, si malitiose pec­
cato condescenderit animo se reddendi impotentem quae
stet promissis, facile liquet voventis intentione diem fuis­
se determinatum ad finiendam obligationem voti.
Alias igitur nodus est difficultatis expediendus.
350

Ad generalem quidem regulam, tempus praesumitur
determinatum ad urgendam obligationem in votis realibus, ad obligationem vero finiendam in votis personali­
bus. Regula tamen exceptiones patitur, nam tempus acci­
pi potest a vovente et in votis realibus per se et in votis
personalibus per accidens. Accipitur per se quoties venit
in votis praecipuum elementum. Sic qui vovit facere
eleemosynam die sabbati in honorem Beatae Virginis aut
accedere ad mensam eucharisticam die quo festum Sancti
celebratur in honorem Sancti; his propterea in adiunctis
tempus determinatum fuit ad finiendam obligationem;
nisi constet de intentione contraria.
Verum cum agitur de Communione recipienda ad sol­
vendum erga quendam e celitibus debitum gratitudinis,
determinatio temporis est elementum voti dumtaxat se­
cundarium. Ideo Genicot: «Videndum num forte dies
tantum ad urgendam obligationem statutus fuerit; quod
praesertim patebit ex intentione voventis, ex causa ob
quam votum elicitum est, etc. Ita manebit obligatio ieiunii
voti in gratiarum actionem» \ Merkelbach quoque: «In
personalibus autem (tempus consetur determinatum) ad
eam (obligationem) finiendam, v. gr. votum ieiunii in
sabbato; ita nisi ex natura vel fine voti aliter statuen­
dum sit, ut si quis ad emendationem voveat confiteri per
1 Genicot, Th. Mor., I, 320, ed. 1931.

hebdomadam, aut in gratiarum actionem voveat certo
die ieiunare» *.
Martha igitur adhuc tenetur voto. Et prudens confessarius ipsi suggerat ut quamprimum suscipiens Commu­
nionem gratum animum exhibeat Deo atque S. Francisco
intercessori.
Alii casus.

C. II.—Quinctilla, puella, vovit religionem ingredi si 351
eius frater nuberit. Hic quidem non nupsit, sed illa scru­
pulis laborat quod causa exstiterit cur optatissimo matri­
monio frater valedixit.
Sol.—Puella quae vovit se ingressuram religionem si
frater nuberit, religionem non tenetur ingredi si frater
non ineat matrimonium; mediis etiam iustis atque lici­
tis (precibus, puta, aut lacrimis) potest fratrem suadere
ne confugiat ad nuptias. Quod si fratrem a nuptiis vi vel
dolo impediret ne votum adimplere ipsa cogatur, tunc
peccat contra votum, quippe quod fecit dependere a vo­
luntate aliena et nunc reddit a voluntate huiusmodi independens. Sed utrum postquam culpabiliter et malitiose
condicionem impedivit appositam, ad votum implendum
teneatur auctores disputant; Salmanticenses sententiam
affirmativam dicunt valde probabilem; negativam vero,
probabiliorem 2.
C. III.—Domnina, mater familias, ut obtineret a Deo 352
salutem primogeniti, votum emisit disiunctivum, ieiunandi nempe aut eleemosynam conspicuam elargiendi.
Nunc vero anxiatur, filii recuperata valetudine, quodnam
sibi adimplendum.
Sol.—Disiunctive vovens, hoc nempe aut illud, ius ha1 Merkelbach, 1. c„ 727.
2 Salmanticenses Mor., tr. 17, de voto, etc., c. 1, n. 172 s.

bet ut libere ipse eligat; sic qui vovit aut ieiunium aut
eleemosynam, potest illud eligere prae hac, hancque prae
illo. Si alterutra materia, nondum facta electione, eva­
dat—absque culpa voventis—impossibilis, voti obligatio
est nulla; si tamen voventis culpa, altera materia urget
—ex culpa enim propria licet nemini reportare commo­
dum—. Semel electione facta, urget iam quod elegerat,
quantumvis prae voti adimpletione impossibilis reddatur
materia repudiata. Si alterutra materia voti esset illicita,
votum est nullum; excipe dum votum emittitur poenale,
in quo materia licita promittitur ut actus mali poena
—v. gr. si mendacium dixerim, faciam eleemosynam—;
votum hoc etenim est potius condicionale quam disiunctivum.

353

C. ZV.—Ariadna petit a confessario quandonam im­
plere teneatur votum quod nuncupavit.
Sol.—Obligatio voti urget tempore quo intendit vo­
vens, aut tempore quo voventi occurrit materia voti, si
intentio temporis nulla. Sic qui vovet peregrinationem
instituere mense Decembri, non tenetur peregrinare ante
hunc mensem—tenetur tamen post eum, si tempus deter­
minatum fuit ad obligationem urgendam, non ad finien­
dam quoque—. Quod si tempus non fuit determinandum,
materia est pensanda: sic tenetur semper ac pro semper
abstinere ab actu qui actum vovit omittere, v. gr. men­
dacium; qui autem vovit actum ponere, eum ponere de­
bet cum se praebet occasio, v. gr. qui vovit pugnare con­
tra infideles, tenetur nomen militiae dare quae conscri­
bitur ut infidelibus bellum gerat. Consequens est igitur
peccare contra votum qui culpabiliter tempus determi­
natum praetermittit; eum insuper qui, tempore non de­
terminato, occasione non utitur, voluntarie sic incidens
in impossibilitatem vel difficultatem perficiendi votum.

C. V.—Utrum vota a Rectoribus alicuius nationis aut
civitatis nomine communitatis emissa posteros obligent.
Sol.—«Respondetur: affirmative; at non vi voti, cum
nemo voto alieno ligari possit, sed vi legis vel consuetudi­
nis legitime approbatae: quidquid enim superior nomine
subditorum Deo promittit, id unicuique membrorum fa­
ciendum vel ommitendum imponit, non vi voti, sed ex
oboedientia seu praecepto. Quare posset sine dubio talis
obligatio a successoribus legitime abrogari per legem vel
consuetudinem in contrarium, absque eo quod fuerit ne­
cessaria dispensatio a voto». Ita Fanfanil.

C. VI.—Zosima fecit votum oboedientiae erga confessarium. Nunc vero petit a theologo an peccet contra vir­
tutem oboedientiae confessario inoboediens.
Sol.—Negative, nam per votum illud—aliter atque per
vota religiosa—is cui promittitur oboedientia non fit su­
perior voventi nec auctoritatem obtinet super ipsum. Non
ergo peccat Zosima contra virtutem oboedientiae confes­
sario inoboediens; peccat tamen contra virtutem reli­
gionis quoties id agit aut omittit quod confessarius vult
illam omittere aut perficere—nisi voluntas sit irrationa­
bilis vel rei aperte inutilis. Sic Regatillo 2.

Huc e superioribus voluminibus Casus accedant: Gra­
vis materia in voto (I, 303); Coalescentia in fractione
voti (I, 314).

1 Fanfani, Th. Mor., ΙΠ, 52.
3 Regatillo, Casos canônico-morales, III. 476, ed. 1960.

xxvn.

VOTI INTERPRETATIO
Doctrina.

Quod attinet ad vota publica (333), haec sunt liquido
interpretanda ad sanam doctrinam canonistarum et
theologorum.
Ad interpretanda vero cetera, id est privata, vota tri­
plex principium praesto sit oportet.
Primum atque praecipuum : intentio voventis, sive ex­
pressa sive praesumpta. Praesumpta intellegitur intentio
«si potero», cum votum sit de bono meliori atque possibili
(physice et moraliter); insuper «si res non fuerint notabi­
liter immutatae», quia nemo ad plus tenetur quam pro­
misit, nec igitur ad rem longe diversam—unde fertur com­
muniter illam rerum mutationem notabilem excusare a
servando voto v. gr. ieiunii quae aut praevisa impediret,
tunc temporis, nuncupationem voti, aut excusaret modo
a ieiunio servando lege ecclesiastica statuto.
357
Aliud, subsidiarium, principium est: communis usus
et Ecclesiae lex vel consuetudo. «Hinc ille qui vovit Rosa­
rium, potest illud alternatim recitare cum socio... Qui vo­
vit ieiunium per mensem, non tenetur ieiunare diebus
Dominicis...; potest etiam uti lacticiniis et generatim
adhibere illas dispensationes quae in sua regione con­
ceduntur omnibus fidelibus durante Quadragesima...
Qui vovit audire cotidie Missam, non tenetur diebus Do­
minicis et festivis audire duas Missas, etc.» l.
Tertium, in aliorum defectu, hoc est critérium: In du­
bio benignior pars sequenda, quoniam agitur de obliga­
tione et ideo versamur in odiosis, quae non sunt exten­
denda sed restringenda. Unde «qui vovit aliquid sine cer-

Prümmer, Th. Mot., Π, 408, ed. 192&.

ta quantitate, v. gr. eleemosynam, pecuniam, frumentum,
etc., satisfacit dando quantum voluerit; dummodo non
det tam parum ut videatur potius Deum illudere, quam
votum implere» x. Pariter, qui dubitat num diem appo­
suerit ad finiendam aut ad urgendam obligationem, ad
finiendam censetur in votis personalibus. Item, qui dubi­
tat num voverit pro anno aut pro mense, tenetur ad
mensem.
Casus primus.

Anna, cum unicus eius filius graviter aegrotaret, vo- 358
tum edidit, si ille convalesceret, se carnibus in singula
sabbata abstinendi. Filii valetudine a morbo confirmata,
susceptum onus ad hoc tempus religiose absolvit, neque
recusat in posterum fideliter exsequi.
Verum, attentis huius temporis angustiis atque gravi­
bus praescriptionibus, confessarium sciscitatur an vel in
praesentia hoc onere pariter teneatur. Item ipsum inter­
rogat num grave sit eidem aliquando deesse, atque utrum
ipsum diebus quoque festis de praecepto, si qui occurrant,
exsolvendum sit.
Quid ad singula?
Solutio

Primae quaestioni, scilicet num in praesentis tempo- 359
ris angustiis et gravibus praescriptionibus sive limita­
tionibus teneatur Anna ad observantiam voti, responden­
dum est sub distinctione: si ex temporis angustiis et gra­
vibus praescriptionibus, Anna extenuata sit, ita nempe
quod abstinentiam sabbati servare nequeat sine corpo­
ris gravi nocumento, voto non adstringitur in adiunctis,
nam praesumitur vovisse «si potero» ; verum si Anna va1 Marc, Inst. Mor., I, 633. ed. 1927.
18

lida perseverat nec timet salutis detrimentum, angustiae
temporis, etc., nisi aliter ipsa expresse intenderit, non
eximunt a voto, cum quoniam etiam praevisae non impe­
dirent Annam a voto nuncupando in discrimine filii
unici, tum maxime quia mutatio rerum non est talis quae
sufficiat ad excusandos communiter fideles a lege ec­
clesiastica abstinentiae, etsi parcitas et levitas cibi ho­
dierni tribuant dispensationi causam sufficientem Com­
mutet ergo ipsamet, si mavult, abstinentiae votum in
votum melius2, quin in votum aequale 3; totius petat con­
silium confessarii *. Si commutationem tamen recusaret
—quod evidenter fingimus, cum ipsa Anna proferat se
paratam votum, prout fuit emissum, servare in posterum,
contrariis non obstantibus—, dispensationem postulet,
quae non negabitur5.
1 Sic ob temporum angustias Indultum quoad abstinentiam et ieiunium concessum fuit 19 dec. 1941 (AAS, 33. 1941, p. 516 sq.) et proroga­
tum 22 ianuarii 1946 (AAS, 38, 1946, p. 27).
3 Commutatio ieiunii sabbatici in quotidianam Missae auditionem
dicitur a Ferreres (Casus Conse., I, 373, ed. 1926) omnino in melius.—
«Asserit Lohner unam Confessionem vel Communionem valere pro ro­
sario totius hebdomadae. Sed huic generaliter loquendo non acquiesco»
(S. Alphonsus, Th. Mor., ΙΠ, 246, ed. Gaudé).
3 Can. 1314.—«Commutatio in evidenter melius nullam exposcit cau­
sam; in aequale nequit fieri sine aliqua iusta causa, licet parva sufficiat;
in minus poscit maiorem causam, etsi non tantam quantam dispensatio»
(Aertnys-Damen, Th. Mor., I, 500, ed. 1939).
* «Commutatio proprie dicta habetur, si opus promissum mutatur in
aliud opus disparatum, e. gr. ieiunium in eleemosynam aut orationem.
Tunc autem videtur in praxi vix umquam licere propria auctoritate com­
mutatio voti privati in aliud privatum. Nam nemo potest propria aucto­
ritati tuto iudicare, quale opus sit melius tam pro se quam pro cultu
Del. E. gr. oratio est opus perfectius quam ieiunium. quia virtus religionis
est excellentior virtute temperantiae. Numquid autem quis potest propria
auctoritate commutare votum ieiunii sabbatini in recitationem Rosarii?
Ergo non solum melius, sed etiam tutius est commutationem voti non fa­
cere nisi mediante auctoritate confessarii aut superioris ecclesiastici»
(Prümmer, 1. c., 430).
5 Cum agatur de voto non reservato (366). dispensationem valent
concedere ii de quibus infra (ib.).—Quoad irritationem voti a marito.
Cf. 369-71.

Ad alterum quaesitum, nempe num sit grave aliquan­
do voto emisso deesse, responsio, saltem traditionalis,
affirmativa: Anna, nisi aliter expresse intenderit, toties
peccabit graviter quoties ieiunium solvet (cf. 347 n.).
Ad tertium, denique: Num ieiunium exsolvendum sit 360
ipsis diebus festis de praecepto, si qui occurrant, prius­
quam responsum demus, distinguamus oportet. Aut enim
post Codicem votum emissum fuit aut ante Codicem. Si
quidem ante, nec ipsa vovens aliter intenderit—quod
constare satis poterit quod hucusque ipsis diebus festis
a carnibus abstinuit—, his etiam diebus votum urget:
quoniam, etsi lex ecclesiastica abstinentiae cesset festis
de praecepto extra Quadragesimam (can. 1252, § 4), nihil
ideo hoc canone immutatur de induitis particularibus, de
votis cuiuslibet personae physicae vel moralis, de con­
stitutionibus ac regulis cuiusvis religionis vel instituti
approbati (can. 1253); unde ad quaestionem: «Utrum
diebus festis de praecepto extra Quadragesimam cesset
lex ieiunii quae continetur in Regula Fratrum Minorum»,
S. Congr. de Religiosis (22 martii 1921) respondit: «Ne­
gative» ’. Si vero post Codicem, atque Anna dum vovit
nec inclusit hos festos nec exclusit, duplex datur senten­
tia: alia, excusans a servando voto; alia, quae probabi­
lior visa fuit Salmanticensibus 2, urgens voti observan­
tiam. Haec altera sententia eo magis aptatur casui
nostro quod Anna, dum pro salute filii unici votum emit­
tebat, etiamsi circumstantiam diei festi praevidisset, ni­
hilominus pro omni omnino sabbato abstinentiam vovis­
set 3. Poterit tamen, nisi expresse excluserit, stare Codici,
in utraque hypothesi, quoad modum abstinentiae, sic
videlicet ut utatur ovis et lacticiniis et quibuscumque
condimentis, etiam ex adipe animalium (can. 1250).
1 Sartori, Enchiridion Canonicum, ad can. 1253.
2 Salmanticenses Mor., tr. 17, de voto, etc., c. 1, n. 139; et tr. 23,
de tertio Dec. praec., c. 2, n. 104.
3 Cf. S. Alphonsum, 1. c., 226.

Alii casus.

361

C. II.—Nicetas, qui ex voto ingressus erat monaste­
rium indeque dimissus, petit a confessario num voto
teneatur ingredi monasterium aliud.
Sol.—Ad hoc Fanfani: «Si ingressum in determinatum
monasterium promittere intellexit, ad nihil aliud tene­
tur, etiamsi ipse culpabilis causa fuerit suae dimissionis.
Si vero ingressum in religionem in genere promittere
intellexit, tenetur, in quantum potest, voti exsecutionem
adhuc curare et aliud monasterium quaerere a quo reci­
piatur... Secunda autem vice, et a fortiori tertia dimis­
sus, non tenetur amplius aliud monasterium quaerere,
cum res appareat pro illo moraliter impossibilis» l. Priimmer autem: «Qui vovit intrare in statum religiosum, po­
test intrare in quodcumque institutum religiosum appro­
batum; sin autem post ingressum a superioribus dimit­
titur, non tenetur iterum conatum facere in alio instituto
religioso, praesertim cum iuxta vigentem disciplinam
nemo post professionem dimissus ex aliquo instituto reli­
gioso possit in alio instituto religioso recipi sine speciali
dispensatione Apostolica. Petitio autem talis dispensatio­
nis (quae non ita facile conceditur) videtur esse medium
extraordinarium, ad quod nemo tenetur pro exsecutione
sui voti» 2.

362

C. III.—Clara, cum perfectionis studiosa constituerit
nuptiis valedicere, fecit, de consilio confessarii, votum
castitatis ad tres menses, quibus transactis votum reno­
vavit, de ipsius confessarii consensu, ad aliud trimestre.
Hoc absoluto, confessarius suasit temporaneam renova­
tionem alteram; sed quoniam tardi auditus erat Clara
» Fanfani, Th. Mor., ΙΠ, 58.
’ Prümmer, 1. c., 408.

temporis condicionem sub qua renovatio proponebatur
non percepit et emisit votum perpetuum.
Sol.—Clara intendebat votum emittere pro tempore
quo permitteretur sibi a confessario; porro hic ad tem­
pus solummodo votum permisit tunc, sicuti et antea, eius
quantumvis mentem Clara non attingeret. Haec igitur
non intellegitur voto perpetuo adstricta, nam votum non
obligat ultra voventis intentionem, explicitam aut impli­
citam. Ergo non agitur votum reservatum S. Sedi. Sic
Regatillo \
C. IV.—Titius Deo promisit se ieiunaturum omnibus 363
diebus sabbati semper ac posset. Nunc dubitat utrum
illa obligatio adhuc perduret, cum ipse iam ingressus sit
in annum sexagesimum secundum.
Sol.—«Titius iam non tenetur ieiunare, quia nisi ex­
presse contrarium dicatur, vota ieiunandi intelleguntur
ad normam legis ecclesiasticae; et cum haec lex urgere
cesset post inchoatum annum sexagesimum, ita etiam
tunc vota ieiunandi cessant». Sic Ferreres 2.
C. V.—Putans in professione religiosa promitti regu- 364
lae observantiam, Casimirus intendit se obligare ex voto
et sub mortali ad singula regulae praescripta. Detegens
postea suum errorem, dubius haeret num teneatur ex
voto atque sub gravi ad observantiam regulae.
Sol.—Si in quadam religione fratres profitentur ser­
vare regulam, in ceteris expressius atque cautius—ad vi­
tandas difficultates et scrupulos—profitentur vivere vel
oboedire secundum regulam. Nullibi tamen ad contenta
in regula tenentur nisi prout in regula sunt contenta;
quapropter sub gravi aut levi si continentur ut obligan­
tia sub mortali aut veniali, sub una poena si continentur
1 Regatillo, Casos Canônico-Morales, ΙΓΓ, 478, ed. 1960.
3 Ferreres, 1. c„ n. 353.

ut ad nullam culpam obligantia. «Quod adeo verum est,
ut etiamsi aliquis intenderet in sua professione se obli­
gare sub culpa mortali et ex voto ad singula in regula
contenta, credens id exigere professionem talis religionis,
non esset magis obligatus quam alii. Ex errore enim
esset dicta intentio, cum tamen alias ipse simul intende­
ret se non obligare magis quam vere professio obliget»
'U

C. VI.—Saturninus, consuetudinarius, volens confessario demonstrare firmum emendationis propositum,
eidem coram Deo promisit se non amplius in vitium cui
hucusque indulxerat relapsurum. Relabitur attamen et
confessori interroganti num intenderit verum votum
emittere, respondet se dubitare an votum aut proposi­
tum fecerit.
Sol.—«In dubio utrum quis propositum fecerit an vo­
tum, possidet libertas; excepto casu quo quis recordatur
se credidisse, dum promitteret, graviter se peccaturum si
promissionem non impleret, quia tunc recte arguitur
voluisse voti obligationem sibi imponere». Sic AertnysDamen2.

XXVIII. VOTI DISPENSATIO ET IRRITATIO
Doctrina.

366

Voti dispensatio est relaxatio voti facta nomine Dei
ab habente competentem iurisdictionem. Hanc habet S.
Sedes exclusivam in vota quae ideo dicuntur reservata;
habent nonnulli alii in vota cetera, quae non-reservata
nuncupantur.
Vota reservata sunt vota publica atque duplex priva­
1 Passerini, De hominum statibus, etc., q. 186. a. 9, n. 39.
1 Aertnys-Damen. 1. c., n. 480. Cf. supra, n. 332n.

tum votum, scilicet votum perfectae ac perpetuae casti­
tatis et votum ingrediendi religionem votorum sollem­
nium, dummodo privata haec vota emissa fuerint absolute
et post completum decimum octavum aetatis annum
(can. 1309). At specialis saepe fit Ordinariis dispen­
sandi facultas, ubi recursus ad Summum Pontificem est
moraliter impossibilis. Immo, in casu urgentis necessita­
tis, ad matrimonium contrahendum, in voto perfectae
atque perpetuae castitatis, etiam sollemni, dispensare
possunt quidam alii, ad normam can. 1043 ss. Impetrato
saecularizationis induito, quod in religionibus iuris dioecesani etiam loci Ordinarius dare potest (can. 638), pro­
fessus manet a votis religiosis liberatus (can. 640). Pari­
ter a votis religiosis temporaneis ipso facto solvitur qui
a religione dimittitur; non tamen, communiter, ipso fac­
to a votis religiosis perpetuis (can. 648, 669).
«Vota non reservata, possunt iusta de causa dispen­
sare, dummodo dispensatio ne laedat ius aliis quaesi­
tum: l.° Loci Ordinarius quod attinet ad omnes suos
subditos atque etiam peregrinos; 2.° Superior religionis
clericalis exemptae quod attinet ad personas quae in
can. 514, § 1 enumerantur; 3.” Ii quibus ab Apostolica
Sede delegata fuerit dispensandi facultas» (can. 1313).
In his sunt confessarii regulares habentes Mendicantium
privilegia.
Voti irritatio est voti relaxatio facta nomine proprio 367
ab eo a cuius voluntate votum alienum pendet.
Duplex distinguitur: directa seu proprie et rigurose
dicta, atque indirecta seu impropria, quaeque suspensio
etiam in Codice (can. 1312) appellatur. Quoniam votum
unius ab alterius dependet voluntate ratione vel perso­
nae voventis vel materiae voti; ratione personae voven­
tis, quandiu in huius voluntatem potestatem dominativam alter legitime exercet (can. 1312, § 1); ratione ma-

teriae, quandiu materia voti sub aliena iacet potestate
(ib., § 2) «sive dominii sive iurisdictonis: ut obtinet per
modum dominii tempore servitutis vel famulatus vel noviciatus; per modum iurisdictionis in. quovis fideli erga
potestatem ecclesiasticam, in quovis cive erga auctorita­
tem civilem» l.
Vis autem directae irritationis est extinguere in per­
petuum votum emissum «ita ut nullo in casu obligatio
postea reviviscat» (can. 1312, § 1); nam votum in adiunctis, utpote quod domino praeiudicium fert, sub condi­
cione fit, saltem implicita, nisi dominus, nempe, contra­
dicat2; hac autem condicione deficiente, obligatio revi­
viscit numquam.
Irritatio indirecta non extinguit sua natura votum,
sed eiusdem obligationem seu exsecutionem suspendit ad
tempus, quandiu scilicet adimplementum voti praeiudi­
cium afferat irritanti (can. 1312, § 2); quod si huiusmodi
tempus determinatum fuerit a vovente ad finiendam obli­
gationem voti, tunc votum, per accidens, extinguitur. Ra­
tio illius suspensionis est quoniam votum in casu laedit
alienum ius circa rem vel actionem promissam a vovente;
hoc attamen non laedit postquam res vel actio desinit
esse in eius potestate.
368

Facultate vota irritandi pollent:
A) Superiores ecclesiastici: a) Summus Pontifex,
etsi nequeat directe irritare omnia vota fidelium, cum
non habeat in omnes potestatem dominativam verum iu­
risdictionis, potest tamen irritare directe quidem vota reli­
giosorum—tribus substantialibus exceptis, unde potesta­
tem dominativam obtinet—qui sibi subiiciuntur vel vi
i Damen, De irritatione et suspensione votorum, etc., in Apollinaris,
I (1928), p. 471.
’ Nisi dominus contradicat, potius quam si dominus consenserit’,
nam in sententia probabiliori vota sunt valida donec irritentur (cf.
S. Alphonsum, Th. Mor., III, 231, ed. Gaudé).

voti oboedientiae (can. 499, § 1), atque indirecte vota
omnium fidelium «quae ipsius iuribus praeiudicant, et
notanter vota facta circa bona ecclesiastica, cum ipse sit
supremus administrator bonorum ecclesiasticorum» 1 ;
b) episcopus potest irritare: directe, vota privata religio­
sorum qui in Institutis diocesanis sibi subduntur; indi­
recte, vota suorum fidelium quae praeiudicent eius iuri­
bus; c) superior religiosus scilicet Generalis, Provincialis,
Abbas, Prior, superior localis (idem dicito de Abbatissa,
Priorissa), in ipsorumque absentia illorum Vicarius, po­
test directe irritare omnia vota privata, post professionem
emissa, subditorum—id autem non possunt superiores
minores, nec ideo magister studentium1
2—; indirecte vota
tum professorum tum noviciorum sibi subditorum supe­
riores quicumque, quandiu illa vota praeiudicant ipsorum
iuribus vel regimini; alii quoque officiales possunt reli­
giosos subditos occupare in aliis ministeriis tempore quo
votum implendum esset de quo loquimur 3.
1 Prümmer, Th. Mor., Π. 419, ed. 1928.
3 Noviciorum vota nequit superior religiosus irritare directe; nec a
fortiori magister noviciorum, etiam praevio novicii voto oboedientiae
erga magistrum (Vermeersch, Th. Mor., II, 224, ed. 1928). Si tamen age­
retur de novicio qui post professionem ab alia transivit religione, tunc
superiores novae religionis, immo magister noviciorum possent eius vota
privata irritare directe (can. 633, § 1).
3 luxta Salmanticenses Mor., tr. 17, de voto, etc., cap. 3. η. 42, vota
noviciorum suspenduntur ipso iure dum noviciatus agitur; de huiusmodi
tamen suspensione Codex I. C. silet. Verum ex Codice: «Vota ante pro­
fessionem religiosam emissa suspenduntur, donec vovens in religione
permanserit» (can. 1315). Cum propositio universalis sit, intelleguntur
omnia vota, ideoque vel votum transeundi in aliam, etsi severiorem, re­
ligionem (Damen, art. cit., in Apollinaris, 3 [1930], p. 276), et probabilius
vota privata emissa in alia religione (Id„ ib„ p. 278). Professio religiosa
in qua vota praecedentia suspenduntur est professio prima, temporaria
sit aut perpetua (Id., ib., p. 276 sq.). Dubium remanet num vota privata
quae ante sollemnem professionem emissa fuerint extinguantur hac
professione; probabilius, affirmative, nisi postea renovata fuerint (Id.,
ib., p. 280 sqq.). Quoniam illa suspensio ponitur «donec vovens in re­
ligione permanserit», illa vota indubie reviviscunt si professus religio­
nem deserat, expulsetur, obtineat saecularizationis indultum; non autem

B) Superiores civiles et domestici: a) Principes eorumque vicesgerentes (in provincia, civitate, pago) pos­
sunt indirecte irritare vota privata subditorum quae
iuribus suis afferant praeiudicium; b) Dominus et do­
mina possunt irritare indirecte vota famulorum et fa­
mularum quae famulatui vel oboedientiae debitae non
congruunt; c) Pater irritare potest directe omnia vota
impuberium1, licet emissa in favorem tertii2; idque po­
test vel post adeptam pubertatem atque emancipationem,
si pubes non confirmaverit filius votum pristinum a. Pu­
berum qui minores sint 1 nec a patria potestate emanci­
pati, probabilius pater non gaudet potestate directae ir­
ritationis (377); indirecte tamen possunt a patre irritari
puberum non emancipatorum personalia vota quae
praeiudicant patriae potestati, gubernationi familiae, re­
gimini domus, v. gr., votum longae peregrinationis seu
absentiae; non autem vota personalia quae dictis non
praeiudicant, v. gr., votum castitatis, moderati ieiunii;
possunt quoque a patre irritari indirecte puberum non
emancipatorum vota realia, quorum administratio est
sub parentum cura; non autem votum de peculio ca­
strensi aut de bonis adventitiis ' ; verum vota personalia
aut realia puberum emancipatorum pater irritare vel
per indultum exclaustrationis, nec per promotionem ad episcopatum,
cardinalatum, etc: ; forsitan attamen reviviscunt in apostata, fugitivo,
dimisso (Damen, 1. c., p. 286 ss.).
1 Masculus censetur pubes a decimoquarto ; femina, a duodecimo
anno completo (can. 88, § 2). Incongrue igitur Prümmer (1. c., n. 417)
loquitur de irritatione votorum filiorum impuberum etiam reservatorum,
nam vota privata reservata nulla nisi emissa post completum annum de­
cimum octavum (can. 1309) ; publica autem impuberibus non permit­
tuntur (can. 573).
* Noldin, Th. Mor., Π, 226, ed. 1932.
3 Ut votum pristinum is confirmet, oportet conscius sit eius infirmi­
tatis; alias enim non intendit votum confirmare, sed servare.
‘ «Persona quae vicesimum primum aetatis annum explevit, maior
est; infra hanc aetatem, minor» (can. 88, § 1).
3 Salmanticenses Mor., 1. c., n. 48.

indirecte nequit. Potestatem quam pater habet circa le­
gitimos, etiam circa illegitimos exercere potest. Deficien­
te patre, facultas votum irritandi competit tutori aut cu­
ratori (si plures, cuilibet in solidum), necnon et matri.
d) Maritus, directe irritare nequit uxoris vota prae ma­
trimonio emissa; quoad emissa durante matrimonio
eoque persistente (id est non soluto per divortium), non
est una sententia apud Doctores; attamen indirecte ir­
ritare valet uxoris vota quae iuribus matrimonialibus ad­
versantur, v. gr., votum castitatis aut longae peregrina­
tionis. e) Uxor vota mariti non potest irritare directe;
indirecte vero ea irritare potest quae iuribus matrimonia­
libus praeiudicant, v. gr., votum longae peregrinationis
aut castitatis.
Casus primus.

Dum in oris Africae bellum effrenatius saevit, Fran- 370
cisci parentes atque sorores trepide eius nuntium in dies
expectant. At incassum. Hinc maestissima mater atque
piae sorores instantius Deo pro dilecti militis salute sup­
plicant atque piam peregrinationem ad delubrum B. Vir­
gini Pompeiis dicatum, si laetus nuntius adveniat, pro­
mittunt. Immo una ex sororibus, Caecilia, viginti annos
nata, quae usque adhuc de genere vitae amplectendo
semper haeserat, ingressum in religionem votorum sol­
lemnium, hac pariter condicione, secreto vovet.
Laetus re vera nuntius tandem ex Africa pervenit;
at pater familias qui, religionis prorsus incuriosus, pere­
grinationis voto aegre annuerat, nunc eius exsecutioni
obstat atque officit; Caeciliae vero proposito et ipse et
mater acerrime obsistunt. Verum, post nonnullos menses,
pater, gravissimo morbo correptus, supremum diem obit,
atque novus tristisque nuntius ex Africa advenit Franci-

scum, in novissima pugna, crebro vulnere consauciatum
esse.
Hinc dolentissima mater quae ceterum nunc, ob ma­
riti obitum, angustius se habet, cuidam confessario om­
nia enarrat ut sciat utrum ipsa eiusque filiae promissae
peregrinationis onere teneantur. Itidem Caecilia, cui pri­
mus animi fervor interim concidit, quaeque denuo de
sua vocatione haerere incipit, confessarium adit atque
de suo voto interrogat.
Quid ad casum?

»!

.ill

Solutio
I

ni

'

Duplex agitur votum, aliud peregrinandi quod mater
atque sorores emiserunt, aliud religionis a sola Caecilia
emissum. Utrumque votum fuit condicionatum futuro
laeto nuntio; eo adveniente, condicio a qua pendebat
impleta certo certius; ideo tentata votorum exsecutio,
cui pater familias obstitit et offecit. Reviviscuntne post
eius obitum?
Negative, quidem, si paterfamilias donetur facultate
irritandi directe tum vota uxoris emissa durante matrimonio tum omnia vota filiorum puberum non emanci­
patorum (prout esse praesumuntur in Casu nostro), et
pater familias, de quo sermo, non modo peregrinationem
et religionis ingressum impediverit, sed votum quoque
peregrinationis et religionis irritaverit.
Affirmative, contra, si patrifamilias illa denegatur
potestas, saltem quoad votum filiae de amplectendo re­
ligioso statu.
372
Practice ergo, quod illa facultas valde dubia sit, ma­
xime quoad votum religionis a filia emissum, et quod in­
certum sit, in benigniore quoque sententia, an pater fa­
milias noster vota voluerit irritare aut eorum tantum

exsecutionem suspendere, petitio dispensationis est sua­
denda: quoad votum imprimis peregrinationis (non re­
servatum) ob angustias quibus mortuo patrefamilias uxor
et filiae subiciuntur; quoad votum quoque religionis (re­
servatum), si Caeciliae fervore deminuto spes fundata
desit de eius in claustrum receptione, saltem perseve­
rantia.
Alii casus.

C. II.—Mortuo coniuge, Pelagia emisit votum non am- 373
piius nubendi. Post annum attamen, cum velit ad secun­
das nuptias transire, votum aperit confessario, qui ad
Sedem Apostolicam pronuntiat pro dispensatione recur­
rendum. An recte confessarius.
Sol.—Votum non nubendi non est secundum se idem
cum voto castitatis perfectae, nam secundum se nihil
importat praeter coelibatum seu statum liberum; ad
summum, abstinentiam ab usu coniugii seu ab actu
venereo licito coniugibus—votum, e contra, perfectae ca­
stitatis excludit omnem actum venereum, internum quo­
que—. Attamen, cum agatur de voto privato, quod im­
primis interpretandum est secundum voventis intentio­
nem, votum non amplius nubendi potest ex intentione
voventis unum esse cum voto castitatis perpetuae atque
perfectae. Confessarius ergo debuit interrogare Pelagiam
de intentione qua votum emisit. Si constat de intentione
emittendi votum castitatis, non modo perpetuae, sed et
perfectae, tunc quaerere debuit an votum fuerit emis­
sum absolute, id est absque condicione de futuro contin­
genti—v. gr., si filius sanitatem recuperaverit—, ideoque
non disiunctive—v. gr., nisi maluero inservire hospitali—
nec instar voti poenalis—v. gr. si me ruere contingat in
peccatum—. Si affirmative ad haec omnia responderit
—et votum, uti supponimus, emissum fuerit post imple-

tum annum duodevigesimum—, sententia confessarii
probanda; alias, e contra, reformanda.

374

C. III.—Secundilla quod votum perfectae et perpe­
tuae castitatis emiserat ante aetatem decem et octo an­
norum post hanc quoque aetatem quotidie renovat. Num
propterea reservatum dicendum sit?
Sol.—«Negative: votum namque semel emissum, non
amplius dependet, tum quoad eius naturam tum quan­
tum ad eius obligationes, a voluntate voventis, sed per­
severare pergit qualiter ab initio emissum fuit; ab initio
autem non erat reservatum; ergo neque in prosecutione
temporis reservatum evadere potest. Aliud dicendum,
si votum ante decimum octavum annum emissum, fuis­
set non absolutum, neque perpetuum, atque post com­
pletum decimum octavum annum renovatum fuisset
tamquam absolutum et perpetuum, sicut est in voventis
potestate; tunc evaderet certo reservatum». Sic Fanfanix.

375

C. IV.—Interdum Censurius irritat subditorum vota
quin cognoscat votum specificum de quo agitur. Estne
propterea invalida irritatio?
Sol.—Negative. Non enim requiritur quod votum ir­
ritans cognoscat specifice votum irritandum; sufficit si
dicat: Nolo te esse gravatum voto, aut: Aufero votum
quod emisisti Si agitur de irritatione indirecta, «ipse
suspendens ne quidem ipsam adimplementi impeditio­
nem necessario directe voluntarie intendat oportet; sed
sufficit si, etiam votum ignorans neque ijlud suspendere
ullo modo intendens, simpliciter tale ius suum prosequa­
tur, quod cum voti adimplemento stare nequit» 3.

1 Fanfani, Th. Mor., ΠΙ, 67.
2 Salmanticenses Mor., 1. c., η. 34.
3 Damen, art. cit. in Apollinaris, 1 (1928), p. 472.

C. V.—Prudentius valde angitur quoad subditorum 376
vota irritanda, quoniam irritationem putat non modo
illicitam sed et invalidam nisi causa proportionata adsit.
Sol.—Ad irritationis directae validitatem nulla causa
requiritur; ad eiusdem tametsi liceitatem causa exigatur
proportionata sive iusta (can. 1312, § 1), cum sine tali
causa nemo debeat potestatem dominativam exercere
cum detrimento maioris boni, videlicet cultus Dei atque
utilitatis voventis; absque iusta igitur causa votum sic
irritare est, ut plurimum, peccatum veniale; erit autem
mortale, si pariat grave damnum aut fiat ex contemptu
religionis l. Verum si indirecta agitur irritatio, distin­
guendum est num detur ex potestate dominii aut ex pote­
state iurisdictionis. Si primum, aeque ac pro irritatione
directa, nulla causa requiritur ut sit valida. Si alterum,
causa omnino necessaria est, quem ad modum et pro
valida dispensatione. Sed «ipsum praeiudicium caven­
dum, quod est fundamentum indispensabile validae su­
spensionis, per se etiam necessario causam sufficientem
pro honestate eius suspensionis suppeditat...; per se, id
est, nisi specialis ratio occurreret, ob quam quis a iure
suo utendo abstinere deberet» 2.
C. VI.—Utrum pater familias potestatem habeat ir- 377
ritandi directe vota puberum minorennium non eman­
cipatorum.
Sol.—Ante Codicem quidam hanc facultatem denega­
bant, quidam concedebant, quidam limitabant, ne exten­
deretur nempe ad vota quibus pubes disponeret de sua
1 Prümmer, 1. c., n. 413.—Peccat pariter venialiter qui irritationem
petit absque causa (Id., ib.). Et hic notare oportet quod si petens irrita­
tionem voti, voti omitteret circumstantiam, petens tantum licentiam
ad aliquid contrarium voto agendum, irritatio ordinarie non valet, quia
superior illam licentiam tribuens non supponitur velle irritare votum sibi
Ignotum (Marc, Inst. Mor., I, 640, ed. 1927).
2 Damen, 1. c., p. 473.

persona, v. gr., votum religionis vel castitatis. «Sunt qui
censent, praesertim post Codicem promulgatum, vi pa­
triae potestatis omnia vota minorennium, etiam in pu­
bertate emissa, directe quoque irritari posse, cum can. 89
diserte dicat minorennem in exercitio suorum iurium
potestati parentum vel tutorum obnoxium manere, iis
exceptis in quibus ius minores a patria potestate exem­
ptos habet. Alii vero id non admittunt; et ratio est, quia,
adepta pubertate, praesumitur filius habere discretionem
ad vovendum requisitam, fitque sui iuris quantum ad
divinum obsequium. Accedit quod secus etiam fere inu­
tile fuisset in can. 1309 pro minorennibus post decimum
octavum aetatis annum votorum reservationem statuere;
cum tunc ista vota multo facilius irritatione directa au­
ferri potuissent. Canon autem 89 sufficienter explicatur
de potestate indirecta; hinc nulla urgens videtur esse
ratio discedendi a doctrina ante Codicem communiter
recepta. Cf. II-II, q. 88, a. 8, 2m» *.

XXIX

IURAMENTUM
Doctrina.

378

Prout adducimus testes homines ad fidem adstruendam iis quae nobis asserentibus auditores aut nullatenus
credunt aut non firmiter—quasi diceremus: Si mihi non
creditis, sapientiori et veraciori credatis—, sic et invoca­
mus Deum quoque testem ut insufficiens humanum ver­
bum testimonio Omniscientis summeque Veracis con­
firmetur. Ideo iuramentum definitur: Invocatio Divini
Nominis in testem veritatis (can. 1316). Dicitur invocatio,
i Aertnys-Damen, Th. Mor., I. 490, ed. 1939.—Damen hanc alteram
sententiam late defendit in art. cit. in Apollinaris, 2 (1929), p. 496 sqq.,
et 3 (1930), p. 109 s.

non enuntiatio, quia iurans non simpliciter asserit Deum
omnia cognoscere prout sunt et testificari posse veraci­
ter, sed Deum ulterius invocat ut ferat testimonium,
nunc aut in futuro, prout Sibi placuerit. Cum autem No­
men divinum invocare in confirmationem falsitatis, ir­
religiositatem gravem importet ideoque peccatum a Deo
supremo vindice puniendum, et nemo censeatur poenas
sibi praecari, nullus qui Deum admittit censetur Eum
invocare qui falsum confirmet. Adiungimus Divini No­
minis, nam invocatio angelorum et sanctorum in testes,
nisi agatur iuramentum implicitum, seu invocatio Dei
per illos, a provincia iuramenti omnino exsulatl. Verba
denique in testem veritatis ponimus, ut hanc invocatio­
nem Dei ab illa secernamus quae orationis est quaque a
Deo petimus, non ut veritatem firmet, sed ut postulata
concedat.

Ad validum iuramentum duo necessaria sunt: inten- 379
tio iurandi, seu invocandi Deum in testem, atque formula
qua sufficienter exprimatur haec invocatio Dei. Igitur si
ex inndvertentia aut ex malitia animus iurandi desit,
iuramentum invalidum—validum tamen, si animus unus
desit implendi iuramentum—, et, etsi non absque causa
1 «Per creaturas rationales, nimirum per angelos, per Virginem Ma­
riam. per alios Sanctos iurare, tripliciter fieri potest. Primo, si per eos
principaliter iuretur. quasi illos testes infallibiles veritatis invocare nita­
tur : et hoc est omnino illicitum et blasphemum, quia esset creaturis
tribuere id quod ad divinum honorem solummodo spectat... Secundo modo
potest fieri per has creaturas rationales iuramentum, si eas secundum
scientiam et dignitatem propriam in testes adducamus, ad magis robo­
randam et firmandam propositionem, sed non ut testes infallibiles veri­
tatis, sed sicut alias personas in dignitate constitutas solemus in testes
citare ut auctoritatem et fidem maiorem tribuant narrationi ; et sic non
erit illicitum, sed non erit verum iuramentum... Tertio modo iuratur
per has creaturas ut referuntur ad Deum, eo quod in eis Deus maxime
eluceat...; et sic est verum et licitum iuramentum, in quo tacite invo­
catur divinum testimonium» (Salmanticenses Mor., tr. 17, de voto, etc.,
c. 2, n. 13).
19

emissum, culpa non caret. Si formula sit ambigua, ad
intentionem oportet attendatur: nam quae enuntiative
seu narrative proferuntur, haec non important animum
iurandi; bene, contra, quae invocative pronuntiantur. In
formulis ambiguis hae ponuntur: Deus novit, Coram Deo
loquor, Deus scit quod non mentior, Deus videt conscien­
tiam meam; immo, ubi interrogatio aut declaratio de
iuramento non praecesserit, luro ita esse. Formula ta­
men: Deus est mihi testis, censetur satis clara et expli­
cita x.

380

Ad iurisiurandi liceitatem, tres condiciones requirun­
tur: veritas, iustitia atque iudicium. Iudicium, quidem,
sive discretio, ne Deus invocetur absque reverentia debita
tanto testi. Iustitia, pariter, ne Deus videlicet inducatur
cooperator ad malum. Veritas, denique, in eo consistens
ut qui iurans asserit, id dicat quod sentit, et qui iurans
promittit, id quod promittit velit saltem (386) implere 1
2.
Veritatis defectus constituit periurium stricte dictum;
quod mortale peccatum est ex toto genere. Ac defectus
sive iustitiae sive iudicii, constituens periurium late sum1 Aertnys-Damen, Th. Mor., I, 464, ed. 1939; Noldin, Th. Mor., II.
243, ed. 1932.
2 «luramentum non est bonum nisi ei qui bene utitur iuramento.
Ad bonum autem usum illius duo requiruntur, unum ex parte modi
iurandi. aliud ex parte rei quae iuratur. Ex parte modi iurandi requiri­
tur quod quis non leviter, irreverenter, praecipitanter, absque iusta et
legitima causa iuret, quia Deo iniuriam irrogat, eum absque iusta causa
in testem adducendo; et ad hoc ponitur iudicium, nimirum discretio
et ponderatio causae et necessitatis, et quod attendatur quod reverenter
nomen Dei invocetur et omnia quae exiguntur ad debitum modum
iurandi. Secundo exigitur in iuramento quod attendatur ad id quod per
illud confirmatur, ut scilicet neque sit falsum, nec sit aliquid illicitum ;
nam si sit falsum, efficitur Deus vel ignorans vel improbus, nam alte­
rutrum falsitatis testem esse oportet; si sit illicitum, efficitur Deus
cooperator illius mali quod illius testimonio promittitur. Et ob id requi­
ritur veritas, per quam aliquis iuramenti confirmat quod verum est; et
iustitia, per quam confirmat quod est licitum» (Salmanticenses Mor.,
1. c„ n. 35).

ptum, non importat secundum se peccatum grave. Est
attamen huiusmodi ex defectu iustitiae iuramentum sive
assertorium quo quis utitur quasi peccati—puta detrac­
tionis—instrumento—v. gr., ut probabilior inde infamia
fiat—, sive promissorium, quo quis promittit facere id
quod inhonestum vel iniustum est—quamvis de peccato
levi patrando promissio sit iurata, ut auctores tenent
communius—. Ex defectu pariter iudicii grave fit iusiurandum ratione vel scandali vel periculi proximi peccati
gravis ob aliarum condicionum defectum ’.
Casus primus.

Sophia, quae, cum iunior esset, prae imprudentia at- 381
que inscitia in insidias pessimi iuvenis deducta, turpem
cum illo consuetudinem aliquando habuit, iam diu vitae
rationem mutavit, atque nunc demum Aemilio occurrit,
a quo, intuitu matrimonii, perdite amatur.
At hic amoris stimulis continuo angitur, atque So­
phiam instanter adigit, ut iure iurando adstricta clare
indicet an cum alio umquam turpiter se gesserit. Cuius
immodestam postulationem illa, uti sibi iniuriosam, in­
dignabunda semper propulsavit; at id Aemilii sollicitudi­
nem atque suspiciones, nedum minuat, potius auget.
Quare, ipsa, nolens suae famae detrimentum facere atque
fortunatam nubendi occasionem amittere, a confessario
quaerit an sibi liceat pristinam illam consuetudinem
iuramento occultare.
1 «Si quis cum iuramendo se iactet de aliquo peccato etiam gravi,
nonnisi venialiter peccat ratione iuramenti seu religionis; nam iura­
mentum eo solo fine pronuntiatur ut alios de suo peccato certiores red­
dat; in quo non est nisi quaedam animi levitas venialis... Venialiter
peccat qui iurat aliquid contra consilia evangelica, ut v. gr. se non
ingressurum Religionem, non dare eleemosynam. Ratio est, quia hic po­
tius affirmat se esse sic dispositum» (Marc, Inst. Mor., I, 609, sq..
ed. 1927).

Quid de casu Sophiae indicandum sit, quidque illi
consulendum.
Solutio

Supponimus turpem consuetudinem cui induisit So­
phia cum pessimo illo iuvene ad fornicationem porrectam
fuisse; quae tamen occulta perseverat. Supponimus quo­
que huius consuetudinis absentiam non apponendam esse
ab Aemilio condicionem sine qua non futuro consensui
matrimonii; etsi demus Aemilium valedicturum nuptiis
cum Sophia hanc ubi noverit ab alio fuisse cognitam.
His in adiunctis Sophia non tenetur Aemilio revelare
turpem suam consuetudinem; neque tenetur, ex iustitia,
a nuptiis cum eo desistere. Si Aemilius igitur ipsam de
re interroget, Sophia, etsi nequeat uti mendacio vel re­
strictione pure mentali, valet attamen respondens ad­
hibere late mentalem restrictionem, dicens, v. gr.: In­
nocens sum a tali consuetudine, si peccatum per paenitentiam remissum fuerat (ut videtur ex eius fiducia ad
confessarium), aut: Numquam cum alio turpe quid egi,
subintellegens in communi aestimatione, vel ad aperien­
dum tibi, seu vel quod debeam tibi revelare. Hanc quancumque responsionem potest firmare iuramento. Quo­
niam dum Aemilius nullum incurrit damnum Sophia,
praeterquam non tenetur se diffamare, malum incurret
grave si perpetuo maneat inupta.
383
At confessarius, dum iuramentum huiuscemodi pro­
fert in casu licitum, Sophiam pariter moneat cum de

382

1 Suppono virginem et corruptam non differre physice notabiliter;
neque ideo corruptam esse noxiam, minusve utilem ad fines matrimonii.
Notabilis quae differentia exstat moralis est. scilicet in opinione sive
fama. Opinio autem vel fama est de rebus publicis, non occultis. Igitur
dum peccatum occultum fuerit, si femina videlicet communiter reputa­
tur virgo, eius valor moralis unus est et idem ac si virgo realiter
esset.

probabili perdiuturna molestia ex suspicionibus Aemilii
non facile sopiendis, tum de futura cui se exponit vita
misera, si quando scilicet pravae illius consuetudinis
conscius Aemilius fiat. Si tamen omnibus perpensis So­
phia mavult haec sustinere incommoda potius quam abs­
tinere a nuptiis, quarum, si oblatam non arripiat, oc­
casionem dimittet in perpetuum, ab illomet praestando
non prohibeat (cfr. 499 ss.).
Alii casus.

C. II.—Pompilius a iureiurando cordetenus abhorret; 384
hinc a confessario sciscitatur num liceat iuramentum
praestare absque iurandi' animo.
Sol.—Negative. Talis siquidem actus mendacium
innuit—ostendit enim animum qui non adest—atque ad­
versatur fini iuramenti, unde et est civili consortio per­
niciosus. Hinc damnata fuit ab Innoc. XI propositio:
«Cum causa licitum est lurare sine animo iurandi, sive
res sit levis sive gravis» (Denz. 1175). Sic autem iurare in
confirmationem falsi, aut in iudicio, aut in contractibus,
aut in re gravi, est peccatum mortale: ibi quidem, nam
inducitur Deus falsitatis testis, quamvis externe tantum;
hic vero, quia contemnitur verum ius iudicis vel contra­
hentis, aut non caret gravi damno, sive particulari sive
sociali. Ficte tamen iurare in confirmationem veri—sive
quia verum est quod narratur, sive quia vere intendit
promissum adimplere—extra praedictos casus a multis
theologorum habetur peccatum dumtaxat leve, propter
vanam nempe usurpationem divini Nominis, quae tunc
videtur non involvere irreverentiam gravem
1 Ficte iurans se aliquid acturum vel daturum non tenetur illud
facere vel praestare ex vi iuramenti. utpote quod ponitur nullum ; po­
test tamen teneri ratione cum scandali tum damni, cuius alias exsisteret
vera causa.

C. III.—Eulampia, mater familias, interdum sic in fi­
lios male agentes irascitur ut expresse iuret se illos acri­
ter punituram. Sed cum postea a punitione abstineat,
dubitat num peccet infidelis iuriiurando.
Sol.—Negative, ut plurimum; vel quod non adest in­
tentio iurandi, verum terrendi filios; vel quod cogitabat
vindictam inordinatam seu supra demerita delinquen­
tium; vel quod supervenit causa excusans, v. gr., quod fi­
lii se emendarunt vel emendationem promiserunt, aut
ne fletus conturbet domum, iam pacatam, ut Caietanus
loquitur l.

386

C. IV.—Maxima, nobilis etsi femina, solet iuramento firmare promissiones quas amicis et pauperibus facit
de donis vel eleemosynis elargiendis; nacta occasionem
petit a confessario num peccet graviter iurans sine inten­
tione dandi vel non dans quod intendebat dare.
Sol.—luramentum promissorium obligat sub gravi ex
toto genere qua praesentem assertionem importat; pec­
cat ideo mortaliter qui iurans se aliquid acturum, omis­
surum, daturum, non habet intentionem seu propositum
implendi quod se impleturum iurat. Ipsam tamen adim­
pletionem non urgent moderni, ut plurimum, sub mor­
tali ubi levis exsistat materia iuramenti; quoad actum
ergo ponendum, omittendum, remve praestandam, iuramentum promissorium autumant obligare sub gravi ex
genere; nec huius obligationis attenuationem, quam in
voventis optione reliquerunt (346), committunt iurantis
voluntati2.

1 Caietanus, in II-II, 89. 7, n. 2.
- Hanc modernorum communiorem sententiam redderet consenta­
neam qui distingueret diversas partes quas Deus in iuramento promissorio obtinet: invocatur enim ut testis praesentis intentionis; non atta­
men ut testis futurae exsecutionis, quae ipsamet suo tempore innotescet.
Quoad hanc exsecutionem \ocatur fideiiussor, iudex nempe et arbiter;
Eius Justitiae atque vindictae se iurans committit. Porro ex quo Deus

C. V.—Nonnumquam laici et clerici praestare debent 387
in regione iuramentum fidelitatis principi vel gubernio.
Sed plures anxii sunt de huius iuramenti liceitate.
Sol.—Respondet Prümmer: «lusiurandum fidelitatis
(supposito legitimo gubernio) per se licitum est. Si quan­
do sacerdotes aut episcopi cogantur ad praestandum
huiusmodi insiurandum, imprimis attendenda sunt Con­
cordata vigentia inter S. Sedem et potestatem civilem.
Deinde iurans neque potest neque debet ex virtute reli­
gionis se obligare ad observandas omnes et singulas leges
etiam iniquas istius regionis, sed debet semper subaudi­
re clausulam: salvis legibus Dei et Ecclesiae. Ceterum
sensus iurisiurandi praestiti non alius solet esse, ac ut
sacerdos aut episcopus nihil velit moliri contra legitimam
auctoritatem civilem, et quod intendat fideliter munus
sibi concreditum exercere. Officiales et milites non obli­
gantur vi iurisiurandi fidelitatis ad res illicitas, cum
nemo possit se obligare coram Deo ad rem illicitam» \
C. VI.—Mos est in acatholica regione petendi a ma- 388
gistratibus civilibus iuramentum de munere fideliter im­
plendo. Licebitne catholico iurare super Biblia protestantica?
Sol.—«Certum est hoc non licere, si gubernium tale
iusiurandum non absolute requirat. Si illud imponitur,
poterit catholicus, praemissa protestatione, super Biblia
haereticali iurare. Saltem praemittat clausulam: quate­
nus continet verbum Dei... Non sunt excusabiles qui, data
facultate petendi vel secum afferendi versionem catholi­
cam, Biblia corrupta utuntur». Ita Mare*12.
eligitur iudex et arbiter, exsulat a iurante definitio normae atque men­
surae; Ille puniet pro meritis: graviter, si materia est gravis; leviter,
si levis.
1 Prümmer, Th. Mor., II, 452, ed. 1928.
2 Marc, 1. c., η. 611.—Ad quaestionem: Utrum liceat Iurare v. gr.
super Koranum, sic Fanfani (Th. Mor., Ill, 36): «Resp. cum distinctio-

Huc e superioribus voluminibus Casus accedant: Gau­
dium de periurio, etsi materiali, ob bonum effectum
(I, 266); lurans per vitam Dei vel Sanctorum (II, 151);
Dicens «renego Deum nisi te percussero; hoc est ita ve­
rum sicut Deus» (Π, 152).

XXX.

DIVINATIO
Doctrina.

389

Divinatio definiri potest: inquisitio cognitionis rerum
occultarum ope demonis. Huiusmodi interventus potest
expresse aut tacite esse volitus; expresse, si praecesse­
rit pactum vel invocatio; tacite, dum quis inquisitioni
vacat mediis quae naturaliter vana vel inepta, insuffi­
cientia vel improportionata cognoscit, nam quem exitum
non expectat a causis naturalibus neque a Deo et caeliti­
bus, hunc expectat ex ingerentia diaboli—qui, de cetero,
ultro occasionem arripit ut satisfaciens curiositati homi­
nis, hunc sibi devinciat et a vera religione fideque paulatim elonget.
Et si quidem daemon explicite invocetur, habemus necromantiam—sub qua veniunt praestigium, divinatio
somniorum, necromantia, divinatio per pythones, hydromantia, geomantia, aeromantia, pyromantia et aruspicium—; si vero tacite, dum cognitio quaeritur in rebus
fortuitis locus est auguriis—sub quibus astrologia iudiciaria, chiromantia, spatulamantia, auspicium, augu­
rium et omen—, prout dum cognitio quaeritur in intentis
ne: a; si iuramentum exigitur tanquam actum religiosum vel etiam in
odium fidei, negative omnino, etiam per solum actum externum: esset
enim vel negatio, saltem externa, fidei, vel communicatio immediata in
divinis cum infidelibus; quae ambo numquam licent; b) si vero non
ita iuramentum exigitur, sed potius ut pars solemnitatum mere civilium,
tunc proportlonata de causa et remoto scandalo, licitum esse potest».

DIVINATIO

265

locus adest sortibus—sub qua geomantia pariter ac
sors.

«Sortes proprie dicuntur, cum aliquid fit ut, eius even- 390
tu considerato, aliquid occultum innotescat. Et si quidem
quaeratur iudicio sortium quid cui sit exhibendum, sive
illud sit res possessa, sive sit honor, seu dignitas, seu poe­
na aut actio aliqua, vocatur sors divisoria. Si autem in­
quiratur quid agere oporteat, vocatur sors consultoria. Si
vero quaeratur quid sit futurum [vel occultum], vocatur
sors divinatoria
*
*.
Ad huiusmodi sortilegia pertinet divinatio per char­
tas, ad quam plura reducuntur, utputa «quod quibusdam
cedulis reconditis in occulto, dum in quibusdam earum
diversa scribuntur, in aliis vero nihil, discernitur quid
accipientibus cedulas contingere debeat, vel de eis quid
oporteat fieri...; quod quibusdam festucis inaequalibus
absconditis, diversa circa aliquos indicantur ex eo quod
maiorem vel minorem accipiunt...; taxillorum proiectio..., duella..., iudicia ferri candentis vel aquae vel alia
huiusmodi» a.
In Theologia divinatio venit superstitionis pars, vi- 391
tium ergo religioni oppositum; nam dum religio soli Deo
debitum cultum offert, superstitio tribuit aut Deo cul­
tum indebitum, aut creaturis cultum qui soli Deo debetur.
Facit autem ad cultum Dei quod eius auxilium invo­
cetur; et sic pertinet ad cultum daemoniorum quod
horum petamus patrocinium ·'*, eos sive expresse invo1 S. Thomas, Summa Theol., Π-ΙΙ, 95, 8.
3 Id., opusc. De sortibus, c. 3, ed. Mandonnet, III, p. 149 sq.
3 «Licet uti pacto daemonis, absolute loquendo, videatur ad societa­
tem, et non ad cultum spectare; ac per hoc, divinationem non esse spe­
ciem superstitionis, cuius est exhibere cultum creaturae, etc. : si tamen
diligentius attendamus quod ratione divinae excellentiae sublectionem
profiteri Deo religionis est, videbimus quod ratione affectatae excellien-

cando, eis sive occulte inquisitioni nostrae se ingeren­
tibus.
Fiat cum expressa invocatione aut tacita, cum aut
sine pacto cum daemonibus a quibus responsum expectatur, divinatio est unius speciei; et a fortiori, fiat uno me­
dio aut altero. Per se igitur innecessarium est haec in
confessione declarare. Per accidens tamen ea oportet a
paenitente manifestentur, aut propter peccata quae qui­
busdam divinationibus adiuncta sunt, aut propter pro­
babiliorem quarundam gravitatem.
Nam etsi divinatio, cum expressa aut tacita invocatio­
ne daemonis, sit peccatum mortale ex toto genere, quia
exhibet cultum diabolo, fovet commercium manifestum
cum hoste Dei—etiam in parva materia invocare diabo­
lum est gravis iniuria Deo—, immo cum hoste nostro in­
fensissimo, ducens facile in apostasiam a fide aliaque
gravissima peccata, divinatio cum invocatione dumtaxat
tacita veniale fit, ob actus imperfectionem, si ex ignoran­
tia vel simplicitate, ex ioco aut levitate, ex defectu fi­
dei quam quis tribuit responsis ’. Verum non excusatur
a mortali qui sciens media esse improportionata, illa ad­
hiberet2 quantumvis protestetur contra diabolicam ingerentiam. Licet utraque peccatum grave, divinatio cum
expresa invocatione est gravior
392

Sed non omnis inquisitio futurorum superstitiosa est
pronuntianda et ad divinationem redigenda. Quaedam
tiae divinae a daemone profiteri se sublectum daemoni, implorando
illius consilium vel auxilium, superstitionis est. Constat autem quod uti
pacto cum daemone est profiteri se indigentem daemone, ac per hoc
illi subditum: omnis enim indigens, quatenus indigens est, subicitur illi
cuius opera indiget» (Caietanus, in ll-ll, 95, 2, n. 6).
1 Prümmer, Th. Mor., II 512, ed. 1928.
3 Aertnys-Damen, Th. Mor., I, 419, ed. 1939.
3 «Multo gravius est daemones invocare quam aliqua facere quibus
dignum sit ut se daemones ingerant» (S. Thomas, Summa Theol., Π-Π,
95. 3. lm).

enim futura necessaria sunt quae possunt in suis causis
certitudinaliter praenosci; quaedam alia sunt, e contra,
libera, quae tamen valent in suis causis praevideri pro­
babiliter seu coniecturaliter. Sed nec omnis investigatio
rei occultae excedit mediorum naturalium virtutem:
omnes siquidem inventiones quibus aetas nostra ditata
est, aliquid revelant prius ignotum, quasi per saecula sepultum in mysterio. Qui igitur probabili et rationabili
argumento putat adesse sibi medium aliquod naturale
aptum notitiae percipiendae, is licite potest vacare inqui­
sitioni, protestatione emissa adversus omnem interven­
tum diaboli, semoto scandalo, ceterisque denique remo­
tis quorum adiunctio aut nullum experimento subsidium
praestat aut periculo committeret, nedum fidem vel mo­
res, caritatem quoque ac iustitiam qua tenemur ad nos
nobisque proximos. Ut Willwoll enim animadvertit: «Si
v. gr. medicus, rationem principiorum suae scientiae ha­
bendo, seria experimenta etiam in re obscura instituit
non est idem ac si laicus in tali scientia occulta et futura
quaecumque, velut mortem mariti militis aut sexum
masculinum prolis in utero materno imprudenti et saepe
indecoro modo indicit et homines ad superstitiones tra­
hit» Constat pariter eum qui ex probabili tantum con­
sectario normam conciperet se gerendi in re magni mo­
menti et imprudenter agere et facile peccare contra ca­
ritatem sibi debitam, immo et contra iustitiam si proce­
deret inde, temerarius, ad aestimandum vel denuntian­
dum proximum ut sontem vel suspectum.
Casus primus.

Proculus, acuti ingenii vir, ex astrorum, solis et lunae 393
observatione, dies fautos vel infaustos et humanarum
1 Willwoll, De factis radioaesthesiae, in Periodica, 31 (1942), p. 285.

actionum eventus praenuntiat, tantaque apud omnes
gaudet persuasione ut a mercatoribus maritimam navi­
gationem adgredientibus, ab artificibus, ab agricolis, a
genitoribus de filiorum suorum moribus in futurum tem­
pus sollicitis consulatur.
An Proculus omnia haec sine superstitione praenun­
tiet et licite praestare possit.
Solutio
394

Si revera peritus sit in re astronomica, Proculus po­
test quidem sine superstitione et licite monere navigan­
tes, artifices et agricolas de futura tempestate sive tran­
quillitate, siccitate vel pluvia. Ad rem Angelicus: «Si quis
enim cornicula frequenter crocitante, mox futuram prae­
nuntiet pluviam, non est nugatoriae superstitionis: mo­
ventur enim animalia quodam naturali instinctu ex im­
pressione corporum caelestium, secundum dispositionem
aeris ad temporis cognitionem, secundum quod est neces­
sarium naturae ipsorum, secundum illud 1er. 8, 7: Mil­
vus in caelo cognovit tempus suum; turtur et hirundo et
ciconia custodierunt tempus adventus sui» *. Potest quo­
que parentibus sollicitis denuntiare probabiles futuros
mores genitorum, si tamen genitorum noscat indolem,
temperamentum, characterem. Ipsemet D. Thomas:
«Quia stultorum, secundum Salomonem Eccl. 1, 15, infi­
nitus est numerus, in paucis autem perfecte ratio domi­
natur, in pluribus hominum inclinationes caelestium cor­
porum sortiuntur effectum. Et propter hoc quandoque
astrologi ex inspectione stellarum vera praenuntiant,
praecipue circa communes eventus» 12.
1 S. Thomas, opusc. De sortibus, c. 5. p. 159 s.
1 Id., ib.. c. 4, p. 154.

Attamen, ubi peritia careat, observatio astrorum non
esset Proculo nisi medium vanum et inane, ideoque illi­
cite ageret atque superstitiose dum practice aut non ex­
cludit diaboli interventum, aut alios, naturalis suae im­
peritiae inconscios, superstitiosos fovet vel reddit.
Alii casus.

C. II.—Num sit peccato immunis qui, etsi mediis cer- 395
to improportionatis ad notitiam capessendam usus, pro­
testatur attamen expresse se nullum cum diabolo com­
mercium velle.
Sol.—Negative: quamvis enim actu signato commer­
cium diabolicum excludat, ipsum tamen admittit actu
exercito; notitiam enim non expectans e causis natura­
libus, neque a Deo vel angelis, eam obtinere cupit ope
daemonis.
C. III.—Petronius uxorem ducere statuit; dubius au- 396
tem quamnam ex pluribus puellis sibi oblatis eligere de­
beat, ab amico consilium petit. Sic autem iste: «Perge,
inquit, nocte proxima sancti Andreae inter undecimam
et duodecimam horam ad flumen vicinum, et in aquis
velut in speculo quodam imaginem futurae sponsae vi­
debis». Accepto consilio, praescripta nocte, dum luna cla­
rius nitebat, facemque quodam modo praebebat, Petro­
nius ad flumen impiger se contulit. Verum, dum super
ripam stans superiori corporis parte se inclinavit, ut for­
mam puellae in aquis relucentem perfectius contemplari
posset, ripa inopinato sub pedibus dilabente, in flumen
velut plumbum prolapsus fuit. An Petronius culpae gra­
vis ob huiusmodi factum arguendus sit?
Sol.—Ferreres respondet: «Affirmative. Medium enim
istud a Petronio adhibitum a labe superstitionis nullate-

nus excusari potest, siquidem omni prorsus virtute natu­
rali destituitur ad effectum intentum producendum. Ete­
nim, ad quid illa circumstantia ut inspectio fieri debeat
tali nocte, scilicet S. Andreae? Cumam, inter undecimam
et duodecimam horam? Insuper, quomodo aqua fluminis
vim habere potest repraesentandi futurae sponsae effi­
giem? Sane impressio illa neque a Deo, neque ab Angelo
bono, neque ab aliquo homine in illis circumstantiis
exspectari potuit. Ergo, si illud fiat, a solo daemone, qui
in similibus se immiscere solet, ut homines decipiat et
secum in barathrum aeternae damnationis involvat, ex­
spectari debet» \

397

C. IV.—Dum Clotildes procul ab Urbe aestivo tempo­
re rusticabatur, fures eius domum clam ingressi, grande
argenti pondus atque magnum textilium numerum surripuerunt. lam vero, cum publicorum ministrorum inda­
gationes incassum cesserint, moerens atque irata domi­
na vellet notissimam quandam mulierem, quae solet lu­
soriis chartulis et praesentia et futura divinare, hac de
re percontari. At confessarius dicit hoc illicitum.
Sol.—Optime confessarius: agitur enim de divinatio­
ne per lusorias chartulas et de muliere notissima ob eius
praesentium atque futurorum cognitionem, de consulen­
te credula, immo parata quae pro responso offerat ma­
gnam pecuniae summam. Nam etsi, prout animadvertit
Merkelbach2, ii qui dicuntur per chartas divinare non
credant, uti plurimum, suae arti; quoniam tamen fin­
gunt se serio agere, peccant iniuste decipiendo et coope­
rando superstitiosis inquirentibus. Id ipsum Genicot3,
1 Ferreres, Casus Conse., I. 279, ed. 1926.—At forsan expectari potest
veluti effectus psychologicus praedilectionis Petronii inconsciae.
2 Merkelbach. Th. Mor., Π. 784, ed. 3.
3 Genicot, Casus Conse., 66, ed. 1928.

quoad feminam quae chartulis utebatur ad danda con­
sulentibus responsa: «Interroganda est utrum ipsa vel ii
qui eam consulunt firmam fidem huic divinationi adhi­
beant, an tantum ex ioco et levitate agant. In priori hypothesi, sub gravi adigenda est ut chartis legendis et
somniis explicandis abstineat; in posteriore, non peccat
dum pro honesto lucro aliorum voluptati deservit. Rarius
ob propriam superstitionem, crebrius ob consulentium
credulitatem, praesertim si soli veniunt neque ita levem
pecuniae summam offerunt, sub gravi ab his ineptiis pro­
hibenda erit». Hoc quoad divinatricem.
Nam Clotildes peccaret iniustitia si ex una eiusdem
responsione procederet ad accusandum Titium, Caium,
Sempronium de argenti atque textilium furto.
C. V.—Cum rector communitatis eligendus esset ne- 398
que votorum numerum, post repetitas votationes, ullus
obtineret sufficientem, convenerunt omnes electores ut
ille haberetur ab omnibus electus super quem sors con­
tingeret. Dicemus ne sortem hanc illicitam?
Sol.—Si agebatur de eligendo rectore communitatis
civilis, nec leges id prohibeant, negative: «quia terrenae
dignitatis officium ad temporalia dispensanda ordinatur,
potest etiam licite ad huiusmodi sortes haberi recursus,
si aliter electio concors esse non potest: quamvis enim
rector quaerendus sit non sorte, sed industria prudens,
tolerabilius tamen est sorte saecularem rectorem quaere­
re quam populum dissensionibus laborare. De rectore vero
spirituali est alia ratio» \

1 S. Thomas, 1. c., c. 5. p. 162.

RADIAESTHESIA

Doctrina.

Radiaesthesia nominat artem—quidam volunt scien­
tiae—pertingendi ad cognitionem occultorum, forsan et
futurorum, per captionem irradiationum quas emitterent
corpora 1 quasque nonnulli, sensibilitate praediti peculia­
ri et peculiariter exculta, ope virgae vel penduli percipe­
rent. Supponit igitur radiaesthesia corpus quodlibet irra­
diationes quasdam emittere quae, sensibus externis imperceptibiles, possunt tamen captari (ut aiunt) seu
apprehendi. Irradiationes istae e rebus vel e personis
emanantes in omnibus manerent quae rebus personisve
adhaeserunt (vestigia). Immo vel illa quae dumtaxat si­
milia sunt vel quae cum rebus personisve relationem di­
cunt, omnia venire media opportuna (testimonia) ad cap­
tandas irradiationes rerum et personarum 2.
Distinguitur radiaesthesia communis, quae versatur
circa obiecta occulta, praesentia tamen secundum locum
atque tempus—v. gr. circa aquas fluentes et metalla la­
tentia sub terra quam investigator pedibus calcat, circa
internam hominis adstantis aegritudinem—et radiaes­
thesia a longe, seu teleradiaesthesia, quae versatur circa
1 «Le irradiazioni sono emanazioni impercepibili, direttamentc, dai
nostri cinque sensi, le quali si sprigionano da qualsiasi corpo animale,
vegetale o minerale, e che si spandono nell’atmosfera presso a poco
come awiene per le onde sonore, approggiate (direi) quasi a quelle elettriche, che si diffondono per l'etere e vanno, libere e misteriose da un
punto all'altro dei nostro pianeta e... forse, al di là» (Zampa, Elementi
di Radiestesia. p. 3. ed. 1941).
1 «Materie, oggetti, fotografle, ecc„ che servono a determinare il
contatto delToperatore con le materie o le persone che sono oggetto dei
suo studio, si chiamano testimonl» (Grandori, Prodigi dei pendolo,
p. 126 ed. 1941).

res et eventus distantes loco et tempore—v. gr. si ad in­
veniendas aquas subterraneas regionis dissitae quis uta­
tur pendulo super chartam regionis topographicam, ad
sciendum num aliquis sit mortuus qui nationem exteram
inhabitat quis imponat pendulum super eius photographiam, litteras, domi servatam vestem.
Et usus quidem virgae divinatoriae ad inveniendas 400
aquas vel metalla notus a saeculis (cf. 407). Recens atta­
men controversia circa efficaciam quam plures e culto­
ribus radiaesthesiae tribuunt pendulo. Nam dum aliqui
scientiarum physicarum periti iis quae facta dicuntur
fidem denegant \ alii experimenta propria congerunt et
producunt uti ab omni suspicione remotissima.
Suprema S. Congr. S. Officii de radiaesthesiae usu
decretum dedit (26 martii 1942), protestata simul «quin
tamen quaestiones scientificas de Radiaesthesia hoc De­
creto attingere velit» 2. Rationem ergo agendi prudentissimam S. Congregationis aemulantes, oportet ne theolo­
gi tamquam superstitiosam condemnemus quancumque
scrutationem radiaesthesicam. Nam si praenuntiatio cer­
ta futuri liberi vires naturales transgrediatur—sed et in­
sitas vires diaboli—, plura manent phenomena quae ce­
lebratarum irradiationum ope naturaliter explicari pos­
sunt.
1 Gemelli (Radiestesia e Rabdomanzia, in L’Osservatore Romano,
9 nov. 1941) narrat de Commissione instructa ad localizandas aquas sub­
terraneas, cui plures radiaesthetici contulerunt operam, prorsus tamen
inanem. Bon (Medicina e Religione, p. 301, ed. 1940) refert pariter plu­
res e cultoribus Radiaesthesiae laborasse in Congressibus Avennionensi (1932) et Losannensi (1934) super tabulas geographicas, fotographicas,
immo et super manuscripta, absque exitu positivo; ideo cum Richet con­
cludit (p. 302) : «I successi radioestetici si presentano, il più delle volte,
con lo stesso imprevisto della caduta degli aeroliti».
3 Cfr. infra, 405n,—«Motiva enim quae peritos alios ad neganda
omnia facta radiaesthesica, alios ad admittenda satis multa Inducunt
cum veritatibus religionis nihil commune habent» (Creusen, De decre­
to S. Officii, in Periodica, 31 [1942], p. 286).
20

At cum probabilitas quam concedere nunc licet novae
scientiae tenuis profecto sit, imprudens prorshs foret qui
eius responsis se committeret in re magni momenti; nam,
praeter periculum superstitionis 1 et scandali, tenemur
damnum tam alienum quam proprium, etiamsi tempora­
le, vitare, quod facile exponitur discrimini (392).

I

I

Casus primus.

402
>

Timolaus publicis ministris de patrato apud domum
bancariam insigni furto investigantibus se libenter offert
ut ope radiaesthesiae furti auctores detegat ignotos; ait
enim per radiaesthesiae vim non modo res deperditas se
iamiam invenisse, verum et multo adhuc mirabilia se
fuisse assecutum. Unus autem e ministris, divinationem
timens superstitiosam, a sacerdote petit num sibi in casu
auxilio radiaesthesici uti liceat.

I

Solutio

Non abs re minister ille timet praxim superstitiosam,
tum quod agitur de viro qui asserit per radiaesthesiae
vim non modo res deperditas repetisse sed et multo adhuc
mirabilia se assecutum fuisse, tum quoniam non apparet
in casu fures aliquod vestigium reliquisse, nam ipsae im­
1 «L’estendersi della radiestesia. che vuole affrontare tutta quella
serie di problem! che ho accennato. e sopratutto il suo sostituirsi alie
sclenze positive, come le scienze mediche, fa sorgere nell'anima il timore
che slamo di fronte a qualcosa che per lo meno rasenta Ia superstizione
o la fattuccheria, o, se si vuol essere longanimi, che por lo meno si presta
a pratlche superstlziose... Comunque la sua applicazione alia ricerca di
persone disperse, alia ricerca di oggetti perduti o di tesori nascostl, o
alia diagnosi di malattie è già un socchiudere la porta, e una porta che
si puô facilmente spalancare, a che la superstizione si insidii neU'animo
delTuomo» (Gemelli, 1. c.).

pressiones digitales iam fuerunt aliis digitalibus confu­
sae atque deletae. Praesumptio igitur tota stat, si de me­
diis naturalibus loquimur, contra exitum. Ideo Ferreres
damnat usum virgae divinatoriae quoties haec adhibetur
ad furem quaerendum, vel homicidam detegendum \
quia, cum virga moveatur ad intentionem illius a quo te­
netur, nulla proportio adest inter rem naturalem atque
hominis intentionem.
Etiamsi probabilitatem quandam concedamus novae
scientiae, haec certo non est talis ut eius responsis stare
liceat in negotio tanti momenti; versatur enim in pericu­
lo nomen atque libertas civis, forsan honoratissimi, qui
tamen veniet inde suspectus, accusatus, incarceratus,
forsitan et punitus, quasi auctor insignis furti.
Quapropter sit necne Timolai praxis superstitiosa,
sacerdos avertat consultatorem ab eius adminiculo adhi­
bendo.
Alii casus.

C. II.—Gordius, qui scribae munus gerit in civitatis 404
municipio, hunc habet morem: quoties novus praefectus
datur officinae cui ipse adscriptus est, eius nomen in fo­
lio scribit atque pendulum superponit ut ex eius motibus
praenoscat num habebit praefectum benignum aut ad­
versum.
Sol.—Gordii praedictus mos est periculo plenus. Etsi
maxima namque praeditus sit sensibilitate eaque maxime
exculta, tam exigua est verisimilitudo praedictionis quam
obtinere valet a pendulo, ut agatur verum iudicium te­
merarium quoties superioris advenientis definitur adver­
sa sive prava voluntas. Sed exinde male ipse erga supe­
riorem affectus erit atque facile perducetur ut eius non
nisi defectus videat atque exaggeret.
1 Fkrkeres, Casus Conse., I. 281, ed. 1926.

C. Ill — Cum filius dilectissimus, in longinquum bel­
lum profectus, iamiam a multis mensibus nec per se nec
per alios dederit sui notitiam, Silvia mater, de eius sorte
anxia, ad radiaesthesicum recurrit, qui super illius photographiam scrutationem peragit et pronuntiat mor­
tuum fuisse in praelio. Haec audiens tanto dolore Silvia
affecta est ut post dies de vita excederet. Subinde au­
tem coniux accepit litteras quibus filius se vivum et ve­
getum nuntiabat; quapropter radiaesthesicum detulit
auctoritati publicae puniendum utpote causam mortis
uxoris.
Sol.—Luctuosus eventus huiuscemodi (profecto histo­
ricus) satis demonstrat novae, ut aiunt, scientiae incertitudinem et consequens credulis periculum. Ostendit
etiam opportunitatem decreti S. Officii (400), ne clerici
et religiosi in similes angustias coniciantur cum status
dedecore et suae auctoritatis detrimento \

406

C. IV.—Deogratias medicus et arte radiaestheticae
peritus solet pendulo uti ad diagnosim habendam de
aegrotantium morbis occultis. Estne ideo damnandus?
Sol.—Si agitur de usu penduli super aegrotum medico
praesentem, non improbabilis videtur naturalis eius effi­
cacia. Cauto tamen ne, plus fidens arti radiaesthesicae
quam medicinali, illam huic subroget et eius indiciis du­
biis quidpiam agat, contra probatos medicinae canones,
1 «Suprema S. Congregatio S. Officii, incommodis mature perpensis,
quae in religionis veraeque pietatis detrimentum cedunt ex Radiaesthesiae consultationibus a clericis peractis circa personarum circumstan­
tias et eventus divinandos, ac prae oculis habitis quae in can. 138 et
139, 5 1, Codicis Iuris Canonici statuuntur ad clericos religiososque ab
lis rebus arcendos quae ipsorum officium dignitatemque dedeceant aut
eorum auctoritati nocere possint, haec quae sequuntur decernit, quin
tamen quaestiones sclentificas de Radiaesthesla hoc Decreto attingere
velit: Excellentissimis nempe locorum Ordinariis et Religiosorum Supe­
rioribus mandat, ut suis clericis et religiosis districta ratione prohibeant
quominus ad illas Radiaesthesiae scrutationes unquam procedant, quae
supradictas consultationes respiciant...» (AAS, 34, 1942, p. 148).

unde morbus in deterius vergat vel aegroti periclitetur
vita aut integritas.
C. V.—Rupertus virga divinatoria utitur ad designan- 407
dum locum in quo puteus sit effodiendus. Estne carpen­
dus quasi superstitiosus?
Sol.—Usum virgae divinatoriae qui nunc agitur iam
S. Alphonsi tempore 1 non modo doctores medicinae ve­
rum etiam theologi conati sunt naturalem probare et in­
nocentem. Nostris hisce diebus «communiter docent
auctores usum virgae divinatoriae esse licitum ad quae­
rendum aquam et metalla, dummodo protestatio fiat con­
tra omnem efficientiam diabolicam. Ratio est, quia satis
probabiliter explicari potest inclinari virgam ad aquam
aut ad metalla ex viribus magneticis et electricis; unde
etiam viri probi utuntur virga divinatoria ad hunc effe­
ctum» z. Nec modo viri probi, quinimmo et sacerdotes
hodie non pauci adhibent et virgam et pendulum pro
aquis et metabis detegendis: haec enim perscrutatio non
prohibetur clericis, sed illa dumtaxat quae dat operam
personarum circumstantiis et eventibus divinandis (405).

C. VI.—Auxanus, rectae conscientiae vir, simul autem 408
radiaesthesiae acer amator, a confessario critérium pe­
tit pro terminis signandis eiusdem praxi licitae.
Sol.—«In aiiudicanda liceitate huius praxis attenden­
dum est quaenam facta probabiliter naturaliter explicari
possint, quaenam non ita. Certe eventus futuri et a cau­
sa libera futura dependentes tali medio cognosci non pos­
sunt, cum eventus nondum reales nullos radios in tem­
pus praesens emanare queant. Quapropter eo in casu
huiusmcdi praxis serio exercitata ad occultismum perti1 S. Alphonsus, Th. Mor., III, 8, ed. Gaudé.
2 Prümmer, Th. Mor., Π, 511. ed. 1928.

nere dicenda est. Quoad cetera autem si a personis moraliter integris et iusta causa excerceantur, nihil obiciendum est». Sic cl. Visser \

Vanae observantiae illae sunt quibus nec a natura nec
a Deo virtus inest quam eis attribuit homo in vitae et
activitatis directionem. Et quia effectum quem quis non
expectat a natura neque a Deo, expectare relinquitur a
diabolo, vanae observantiae ad superstitionem reducun­
tur, qua quis diabodi patrocinium postulat. Ideo defi­
niuntur: daemonis invocatio ad vitam vel activitatem
dirigendam. Prouti divinatio, valent esse cum daemonis
invocatione pactoque explicito et implicito (389); verum
dum divinatio ad instructionem, ipsae in directionem ordinantur.
Distinguuntur in artem notoriam, observantiam sanitatum et observantiam eventuum. Ars notoria est illa qua
quis utitur ut obtineat sine labore vel studio scientiam,
v. gr. per solam inspectionem quarundam figurarum vel
prolationem verborum ignotorum. Observantia sanitatum
innuit verba, signa caeremoniasve adhibitas ad morbos
sive curandos sive oraecavendos2. Observantia demum
eventuum praecognitionem nominat rei prosperae aut
adversae
ex
eventibus
fortuitis
observatis
3
.
________
1 Aertnys-Damen, Th. Mor., I, 428, ed. 17.
2 In his Salmanticenses Mor. illos enumerant «qui secum gestant
quasdam figuras astronomicas ad varios morbos curandos, v. gr. figu­
ram Leonis scultam in auro in Leonis signo, quam fingunt valere contra
hydropem, pestem, febres et phantasmata melancholica» (tr. 21, de praeceptis Decalogi, c. 11, n. 102).
3 «His adiunguntur millia Inanissimarum observantiarum, si mem­
brum aliquod salierit, si iunctim ambulantibus amicis, lapis, aut ca-

Ad vanas observantias timor fascini pertinet; credi- 410
tur enim homo nocere posse hominem solo intuitu. Quod
si timor dumtaxat adsit, habemus eventuum observan­
tiam; si vero utatur aliquis amuletis aliisve mediis ad
nocumenta corporis propulsanda, observantiam habemus
sanitatum.
Ad eventuum vel sanitatum observantias spectant
quoque quae male ominosa dicuntur passim, utputa nu­
merus tredecimus, occursus vetulae et alia huiusmodi,
quae ideo nonnulli fugiunt quod ab illis infortunium cor­
porale aut temporale timeant; vanae insuper viae atque
deprecationes, assumptae sive ad medendos morbos 1 sive
ad bonam fortunam inducendam, adversam elongandam.
Somnia denique, etsi in divinationibus numerentur
prout faciunt ad cognitionem futurorum (389), adnumerari possunt ad vanas observantias, si accipiantur uti in­
dicia futuri prosperi aut infensi.

Quod ad moralitatem observantiarum attinet, iam 411
Caietanus2 animadvertit observantiis vanis quem vacare
posse quatenus vanis, id est non expectans notitiam vel
fortunam ex ipsis nisi a casu; tunc aderit peccatum ve­
niale ob vanitatem sive otiositatem. At potest quis vacare
ipsis quatenus utilibus, hoc est expectans notitiam vel
fortunam ex secreta illorum virtute.
Hanc secretam virtutem qui naturalem putat probanis, aut puer medius intervenerit...; limen calcare, cum ante domum
suam transit; redire ad lectum, si quis cum se calceat, sternutaverit;
redire domum, si procedens offenderit ; cum vestis a soricibus roditur,
plus tremere suspicione mali futuri quam praesens damnum dolere»
(S. Augustinus, 2, De doctrina Christiana, cap. 29; PL 34, 50s).
1 Huc pertinet ensalmus, qui «nihil aliud est quam orationes quaedam
ex certis verborum, praesertim sacrorum, formulis coordinatae ad mor­
bos et vulnera sananda» (Salmanticenses Mor., 1. c., n. 123) ; quique ideo
sic appellatus fuit quoniam ex psalmorum verbis ut plurimum compositus
(Id., ib.).
2 Caietanus, in II-II, 95, 2, n. 3.

bilem aut possibilem peccare potest ob nimiam credulitatem vel formidinem; superstitionis tamen non incur­
rit peccatum. Verum incurrit culpam gravem qui ex cre­
dulitate vel timore ducatur inde ad praeceptum aliquod
transgrediendum obligans sub mortali; immo si totam
vitam suam dirigeret illis mediis, nam tunc peccaret gra­
viter imprudentia (392). Ut plurimum attamen erit culpa
levis maxime dum credulus vel timidus id facit aut omit­
tit quod nullo praecepto adstringatur ut omittat vel fa­
ciat \ Et hoc quidem praecipuum locum obtinet ubi mutfua relatio ex personali petitur experientia, seniorum tra­
ditione, vel opinione vulgi.
Qui secretam illam virtutem aestimaret rei inesse a
Deo, is peccare potest credulitate, nec continuo supersti­
tione peccat. Ita qui putat somnium sibi divinitus immis­
sum; qui alicui orationi aut certis praecandi formulis
omnimodam tribuit efficaciam 2.
412
Si secretam denique virtutem quis attribuat diabolo,
aut quia certis mediis utitur quasi ritu diabolico vel ma­
gico—quasi sacramentis vel sacramentalibus ipsius dae­
monis—, aut quia cum diabolo pactum iniit, aut quia
diabolicum petit patrocinium, immo quia conscius rei
inefficaciae naturalis, praeternaturalem neque divinam
tentât, is omnis peccat superstitione, cum expresse aut
tacite invocet diaboli interventum. Hoc peccatum, speci­
fice unum in diversis observantiis vanis, specifice distin­
ctum a peccatis cultus indebiti, idololatriae atque divinationis, licet omnia superstitiosa sint et religioni adversa,
1 «Cum nullo praecepto cogantur tredecim numero mensae assidere
vel ferla VI iter facere, vel tali gestu abstinere, aliquam maiorem securi­
tatem ex observantia, quam ceterum parum rationabilem esse fatebuntur,
capere cogitant... Ac maior est inordinatio eius qui positive quaedam
adhibet quam qui quaedam ex isto timore omittit» (Vermeersch. Th. Mot.,
Π. 242. ed. 1928).
1 Ipsi Ecclesiae exorcismi non habent effectum infallibilem ; a fortio­
ri igitur aliae preces privatae.

i

hoc inquam peccatum est grave ex toto genere, quia non
admittit materiae parvitatem. Potest tamen fieri veniale
propter actus humani imperfectionem. Ideo extra casum
invocationis daemonis expressae, plures a mortali ex­
cusantur, tum propter inconsiderationem seu ignoran­
tiam tum ob fidei defectum quam tribuunt hisce me­
diis: sicut etenim dum sumus in angustiis, v. gr. morbo,
tentamus omnia media sive remedia, quin fidem illis cer­
tam tribuamus, sic valet quis adhibere vanas observan­
tias absque plena fiducia.
Casus primus.

Priscilla, nobilis atque pia matrona, licet in rebus cum 413
profanis tum religiosis videatur satis exculta, non raro
attamen somniis in sua agendi ratione ducitur iisdemque
ut publica ludat alea, praesertim si defunctorum species
in somniis obversetur, utitur.
Estne de mortali arguenda?
Solutio
Somnia, imprimis, secernenda sunt naturalia a prae- 414
ternaturalibus, quorum quaedam immissa a causa bona
(Deo, angelis), quaedam a causa mala (nempe diabolo).
Qui somniis fidem tribuat quae petiit ipse a diabolo aut
putat a diabolo inspirata, is peccaret superstitione; in
primo casu, graviter; leviter, in altero—nisi absque
errandi formidine illis se committeret vel sua—. At qui
1 Id est «ob ignorantiam in re physica vel religiosa, qua certis rebus
vim naturalem aut supernaturalem tribuunt. Quod praesertim facile fit
ex credulitate erga illa quae acceperunt traditione vel auctoritate se­
niorum, et etiam aliquando si in casu fortuito eventus congruus adfue­
rit. qui falso inferunt id provenire ex rerum virtute» (Merkelbach. Th.
Mor., Π. 787, ed. 3).

somnium reputat naturale, is tunc tantum superstitione
peccat cum causandi vel signandi vim somnio innatam
amplificat.
Est autem somnium causa futuri eventus dum aliquis,
sollicitus de iis quae in somnio vidit, inducitur ad aliquid
agendum vel omittendum; eius ergo in effectum efficacia
non dominatur homini, cuius potius dominio subditur.
Est vero signum, dum se habet cum futuro eventu veluti
duplex effectus eiusdem causae, quem ad modum arcus
in caelo est signum serenitatis, quia est effectus causae
communis sibi et serenitati \ Et somniorum quidem na­
turalis causa alia est cogitatio et affectio quae somnium
praecesserunt, et haec somniorum causa non est causa
futurorum eventuum; alia est interior corporis disposi­
tio, et ideo aer et caelum, quorum in corpus non tenuis
est influxus, et talis somniorum causa, proxima vel re­
mota, in futuros potest habere eventus nonnullam effi­
caciam, ita ut somnia significare valeant futura, neces­
saria certitudinaliter, libera vero secundum aliquam pro­
babilitatem seu coniecturam1
2*
.

1 Caietanus, 1. c., a. 5, n. 2.
- Cfr. S. Thomam, Sumina Theol., ΙΙ-Π, 95. 6.—«Pluvia futura primo
producitur in quodam effectu conformi ipsi pluviae in animali crocitan­
te; et deinde producitur in esse materiali, quando actualiter pluit. Et
tunc crocitatio avis est signum pluviae, tamquam co-effectus unius com­
munis causae utriusque. Et hoc modo somnia quae a corporibus caelesti­
bus habemus, sunt signa futurorum eventuum. Praecausant namque in
hominibus motus phantasiae conformes ipsi communi causae et effectui
futuro, ita quod somnium et futurus effectus sunt effectus unius com­
munis causae caelestis... Sed quia nos latent proportiones et correspondentiae motuum phantasiae in nobis ad futuros vel exsistentes effectus,
quis motus respondeat effectui..., hoc scire per certitudinem impossibi­
le est. Quoniam id quod habet multas causas, neutram determinate
monstrat...; constat autem nullum esse somnium a caelo quod non pos­
sit ex alia causa provenire, et consequenter non significare illum effe­
ctum quem significaret si a caelo esset. Et hoc bene nota, tu qui philo­
sopharis. Et propter hoc ego, qui tot habui in vita mea somnia vera,
de remotis praecipue, hoc modo, scilicet per huiusmodi correspondentiam et aliquam similitudinem—ut si ea scripsissem cum suis eventibus

Peccaret igitur qui ex medio probabili concluderet ad 415
eventum certo futurum, id est ad certitudinem futuri
eventus. Unde Salmanticenses: «Si quis ita sit observator
somniorum ut passim per illa gubernetur et moveatur
ad negotia agenda aut omittenda, non potest a gravi su­
perstitione excusari» *. Et Noldin: «Somniis naturalibus
caeca fide ita credere, ut quis ordinarie iuxta illa actio­
nes suas dirigat, mortale peccatum divinationis est...
Graviter autem ordinarie non peccat qui numeros, quos
somniavit, ludo exponit, vel qui equum non conscendit
quia lapsum somniavit, vel qui terram effodit, quia ibi
thesaurum reconditum esse somniavit, quia id non tam
ex certa fide futuri eventus facit, quam ex nimia quadam
timiditate vel spe» *
12. Demum, qui somniis crederet divi­
nitus immissis, is de peccato non esset arguendus; dum­
modo tamen constet de somnii origine nec fides se exten­
dat ultra id quod permittunt argumenta, sic scilicet ut
eventus non nisi probabiliter expectetur quandiu proba­
bilis manet somnii divina origo aut somnii divinitus im­
missi interpretatio. Nec inficiendum est Deus permittere
aliquando species defunctorum obversari in somniis;
beati atque animae detentae in purgatorio possunt orare
Deum pro viatoribus sanguine aut caritate sibi coniunctis; orantes valent petere collationem bonorum spiri­
tualium atque, subordinate, temporalium. Deus potest eis
committere ut vias ipsis revelent huic fini accommodas.
Quoties propterea revelatio nihil habeat inhonesti, ex
fine aut circumstantiis, licite credi potest facta divinitus
ubi firmata eventu nequeat explicari naturaliter; prae
(quorum forte aliqui adhuc pendent) non mirarentur philosophi et theo­
logi, sed stuperent—, incertus de causa eorundem, sto suspensus, nec
unquam me aut mea illis credidi, ne forte illusio daemoniaca se im­
misceat. Fateor tamen quod paucorum aut nullorum interpretationem
determinatam novi ante eventum» (Caietanus, 1. c., a. 6, n. 2).
1 Salmanticenses Mor., 1. c., n. 64.
2 Noldin, Th. Mor., II, 156, ed. 1932.

omni confirmatione licebit quaedam facere aut omittere
veluti probabiliter prospera vel adversa, si horum omissio
vel positio moraliter nec mala sit neque periculosa \
Non constat igitur Priscillam graviter peccare.
Alii casus.
416

C. II.—Rosula nimis fascino credit, ideoque valde sol­
licitatur ut filioli vitent occursum cuiusdam vetulae.
Sol.—Quoniam dicitur fascino nimis credere, putat
ergo Rosula quasdam feminas, vetulas praecipue, nocere
posse parvulos, tenellos maxime, solo aspectu. Porro si
huiusmodi efficaciam attribuat diabolo, cum quo fasci­
natores in societatem venerint vel pactum, peccare qui­
dem potest credulitate—immo et temeraria proximi su­
spicione—, verum credulitatis hoc peccatum non exsistit
mortale: cum diabolus potens sit qui hominem noceat,
etiam per alium hominem. At si ulterius, ut filiolos a
fascini nocumento immunes servet, vanis mediis utatur,
oportet perscrutari undenam ista media putet nacta vir­
tutem: si quidem a Deo, ne loquamur de peccato gravi,
licet forsan monenda sit ne tantam fidem praebeat123;
1 «Requirere impletionem naturalis desiderii non est peccatum, nisi
Inordinatio aliqua adiungatur; sicut patet in sumptione cibi et potus.
Homo autem naturaliter scire desiderat... Nulla autem inordinatio in
hac inquisitione videtur, si aliquis requirat a moriente cognoscere sta­
tum suum post mortem, submittendo hoc tamen divino iudicio» (S. Tho­
mas, Quodl. 3. a. 22). Et ad obiectionem: «Diviti petenti ut Lazarus mit­
teretur ad fratres suos viventes, est hoc denegatum», respondit Ange­
licus: «Non est mirum, si superbis fratribus divitis Deus aliqua noluit
revelari, quae tamen vult revelari fidelibus ple et humiliter requirenti­
bus» (ib.).
3 «In multis vanis observantiis habetur bona fides, et idcirco rudes
aliquando in sua simplicitate sunt relinquendi; cum difficulter abdu­
cantur ab eo quod bona fide a suis maioribus receperunt. Videat paro­
chus, num res in bonum sensum detorqueri possit, vel mutari in alium
usum quasi similem, sed pium et bonum» (Marc, Inst. Mor., I, 568,
ed. 1927).

si tamen a diabolo, huius cum patrocinium postulet, huic
vel se commendet ne damnum sibi inferat, facile de pec­
cato gravi reprehendenda; si, denique, nihil cogitans de
Deo aut de daemone, illa media putavit naturaliter effi­
cacia ob vulgi aestimationem vel propriam experientiam,
tunc fortasse (ut supra) ab huiusmodi praxi est prohi­
benda. Quod si virtutem fascinandi putaret naturalem,
de errore Rosula arguatur, non de peccato. Nam quamvis
oculis non sit damnificandi vis quam ipsis tribuerunt ve­
teres scholastici ’, ex timore tamen quem aspectus ali­
cuius valet aliis incutere, hi possunt damno affici etiam
notabili2. Non quod aspectus nocivus sit, sed quod timor
ex aspectu causatus revera noceat. Qui ergo facile alicuius
aspectu conturbatur, is absque peccato potest eius aspe­
ctum declinare; immo, si psychologice timor diminuatur
aut spes roboretur quibusdam mediis, haec fas est adhi­
beat, ab omni tamen superstitione alienus.
C. III.—Edmundus, ut intelligentia praeditus et reli- 417
gionis colens, nonnulla tamen uti male ominosa vere­
tur; ait enim eorum occasione adversas res crebro et sibi
et aliis accidisse atque haud nimius esse sibi, eadem vi­
tando, praecavere.
Sol.—Agitur, ut puto, de vitando numero tredecimo, occursu quarundam personarum, etc.; porro si nulla
lege adstringitur ut illum acceptet numerum, his obviam
vadat personis, non est de gravi peccato condemnandus.
’ Cf. S. Thomam, Summa Theol., I. 117. 3, 2m; Salmanticenses Mor.,
1. c., n. 127 ss.
= Ex ipsa immaginatione sequitur contractio appetitus animalis, ca­
loris et spirituum (S. Thomas, 1. c., I-II, 44. 1); hinc deseritur cor (ib.,
a. 3. 3m), oritur tremor (ib., a. 3), operatio impeditur (ib., a. 4); quod
si malum apprehendatur inevitabile, tristitia exurgit, quae inter passio­
nes animae precipue nocet corpori (ib., q. 37, a. 4). Cum autem causa dispositiva timoris defectus sit eius qui timet, aspectus ille maxime parvulis,
puellis, feminis est noxius (ib., q. 43, a. 2).

Verum, cum praeditus intellegentia ipse laudetur, mo­
nendus est de illorum vanitate; neque desunt exempla1.
Si spes tamen non adsit correctionis, ob factorum quae
narrat multitudinem et constantiam, reliquatur in bona
fide (416n); cum enim religionem colat, gratis suppone­
retur fovere scienter cum daemone commercium; insu­
per, quia propriam atque alienam invocat experientiam,
ne quidem suspicatur interventum diabolicum; agit po­
tius ex nimia credulitate vel timididate. Neque constat
eousque duci ut omittat quae sub gravi praecepta sunt
agenda vel agat quae sub letali vetita.

C. IV.—Utrum peccent superstitione qui efficaciam
adiudicant non praecise orationi sed orationis verbis, ite­
rationi vel diebus.
Sol.—Affirmative, cum eius vim circumstantiis tribuant
potius quam substantiae. Attamen Caietanus: «Videntur
ergo simplici corde similia credentes et facientes ex devo­
tione, excusandi: quia non peccant, aut venialiter tan­
tum, ex quo principale, puta quod divina assistat virtus,
potest sustineri; licet nesciant aliam reddere rationem
1 «Risi olim quoad hanc rem et simul amicum sum illacrimatus.
Tredecim canonici ad convivium invitati, simul discubuere, eiusmodi su­
perstitionem parvi facientes. Porro, die sequenti, quidam e collegio ca­
nonicorum, qui invitatus ad convivium non fuerat, obvius casu procedens
uni ex convivis, dixit fore ut ex ipsis trededim unus eo anno moreretur;
cui alter subridens respondit potius fore ut ipse non invitatus e vivis
desineret, quam unus ex Invitatis: adeo vanam eam observantiam se
existimare. Hanc non insulsam responsionem, mihi, idem qui respondit,
cum risu narravit, et ego, fateor, illam cum plausu excepi ; sed cum
lacrimis non post multos dies amicum illum, qui convivio non inter­
fuerat, e vita ab inexpectata febri sublatum, sum prosecutus» (Tamburinus, clt. a Ferreres, Casus Conse., I, 277, ed. 1926).—Vitoria de se
narrat: «Ego et aliqui fratres eramus tertianarii, et illis alligata fuerunt
nescio quae verba, et sanitatem consecuti fuerunt; mihi autem non
fuerunt alligata illa verba, et non sanavi; sed postea post paucos dies
ipsi fuerunt quartanarii et ego mansi sanus» (in Π-ΙΙ, 96, 2, ed. Beltrân
de Heredia).

quare has condiciones, quae vanae sunt, observant, nisi
quia sic acceperunt a maioribus» \
C. V.—Gerafinia, ex gravi influentiae morbo ad sani- 419
tatem perfecte restituta, votum emittit abstinentiae
et ieiunii per totam suam vitam diebus omnibus domini­
cis et Nativitatis et Paschatis. Audivit enim efficax et
infallibile esse remedium ad relapsum praecavendum.
Idque ipsa tamquam certum omnino habet, cum reapse
in perfecta corporis sanitate per tres annos iam perseve­
ravit.
Sol.—Ad casum Bucceroni: «Gerafinia rea est su­
perstitionis. Ratio est quia ieiunium, praedictis diebus
observatum, medium per se infallibile non est ad praeca­
vendum relapsum in influentiam. Ipsa autem illud ob­
servare statuit cum certa fide secuturi effectus» 12.

XXXIII.

SPIRITISMUS
Doctrina.

Spiritismus valet sumi communiter pro collectione 420
phenomenorum vel effectuum qui, quomodocumque ob­
tineantur, spiritibus vulgo tribuuntur; et potest sumi pro­
prie pro phenomenis seu effectibus evocatione spiritum
quaesitis et obtentis. In hoc altero sensu, spiritismus de­
finiri solet: ars evocandi animae defunctorum vel spiri­
tus ut illorum ope, vera aut ficticia, occulta revelentur
vel mira patrentur.
Haec evocatio, ut plurimum, revelatio et causalitas
obtinentur auxilio medii, id est personae quae spiritibus
optata deferat, quorum et revelationes notas faciat et
1 Caietanus, 1. c., 96, 4.
2 Bucceroni, Casus Conse., I. 43, ed. 1913.

causalitatis sit instrumentum x. Haec porro aptitudo non
innuit excellentiam quandam moralem vel intellectua­
lem, sed extraordinariam sensibilitatem, excitabilitatem,
impressionabilitatem.
421
Phaenomenorum quae illam evocationem consecuta
dicuntur alia ad ordinem physicum, alia ad psychicum
sensitivum, alia denique ad psychicum intellectivum re­
ducuntur. Ad primum pertinent: ictus, rumores, strepi­
tus, rotationes tabularum, levitationes corporum horumque translatio, coruscationes, lumina, apparitio phantas­
matum, materialisationes, etc. Ad alterum: transpositio
sensuum—qua 7/zediim distinguere potest photographiam
aut scripta legere clausis oculis, v. gr. digitorum auxi­
lio—, exteriorisatio sensibilitatis—qua medium experitur
veluti sibi facta quae fiunt in distans—, etc. Ad tertium:
responsiones datae quaestionibus, cognitio ignotorum,
intuitio occultorum vel longinquorum, usus ignotae lin­
guae, etc.
422
Et aliqui quidem quae a spiritistis facta narrantur
omnia atribuunt fraudibus et praestigiosis artibus; alii
plura attribuunt animabus defunctorum, quibuscum me­
dium communicat vi corporis astralis; alii concedunt
plura diabolico interventui; alii, denique, omnia adscribunt ad naturales causas, id est ad vires physicas aut
psychicas medii et cooperatorum, puta ad cryptomnesiam (seu memoriam inconsciam), ad telepathiam, ad
vim quandam magneticam.
Porro si quaedam daemonis interventui tribuenda12,
1 «II medium, funzionando contemporaneamente da apparecchio
trasmettitore e ricevitore, puô, con maggiore o minore facilità e chiarezza. far conoscere al vivi le notizie dei cosldetti morti, e a questi le notizie dei vivi» (Zacchi, Lo Spiritisme» e la Sopravvivenza dell'Anima,
p. 7, ed. 1922).—«Le sale destinate aile sperienze medianiche sono per
essi [1 plù entusiasti splrltisti] delle vere e proprie central! telefoniche,
che funzionano in modo perfetto tra 1 due mondi» (Id., ib„ p. 9).
» «Le démon n’a de pouvoir sur la matière ou sur les hommes que
dans la mesure où Dieu le permet ou du moins le tolère. Mais si nous le

haec amplificare non oportet. Sunt enim phenomena
quae valent explicari viribus naturae nobis notis; sunt
alia, quae, ex analogia cum phenomenis quarundam ex
condicionibus morbosis, satis probabiliter possent natu­
rae viribus causari; quae ulterius remanent explicanda,
haec certo nondum subiacent legibus nobis notis et vi­
dentur interventionem praeternaturalem petere, quae in
adiunctis esset diabolica; sed hoc potius suspicamur
quam asserimus ‘.

His omnibus praemissis, dicamus de moralitate usus 423
spiritism!; scilicet quod, licet omnia aut plura quae spi­
ritisme tribuuntur habeant causas probabiles ipsas
naturae vires, eius attamen usus est omnino impro­
bandus.
Primo, propter pericula. Abunde enim constat praxim
spiritisticam noxiam saluti corporis2, adversam bonis
provoquons, soit consciemment et directement, soit indirectement en dé­
sobéissant gravement, par exemple pour consulter en vue de découvrir
l’avenir en dehors d’une révélation divine, nous nous exposons à ce que
Dieu nous libre à son action» (Omez, Peut-on communiquer avec les
morts?, ch. 7, p. 173, ed. 1955).
1 «Non posso a meno di ritenere che nei riguardi di argomenti quali
la psicologia morbosa, l’ipnotismo. la trasmissione del pensiero. e le facoltà psichiche dell’uomo, noi, ancora oggi, non siamo più ferrati di
quanto non lo fossero i teologi del tempo di Galileo in fatto di astro­
nomia. Non è impossibile che tra un secolo o due si riconoscano certe
verità psichiche di cui oggi noi ignoriamo oppure sospettiamo appena
l’esistenza. Di conseguenza. per il momento, sembra opportuno dogmatizzare il meno possibile, in attesa di una guida più chiara ed esplicita»
(Thurston, La Chiesa e lo Spiritistno, p. 1. ed. 1938).—«Non vi è nulla
che tenda a dimostrare l’inesistenza di una forza rudimentale di facoltà
telepatica eccetto che fino ad ora questa non è stata riconosciuta corne
una delle doti naturali dell’uomo» (Id., ib.. p. 199 sq.).
2 «Léon Denis n'a pu manquer de constater la proportion énorme
des adonnés au spiritisme qui finissent (s’ils n’ont point commencé par
là) par le détraquement mental, sinon psychique et nerveux. Nous con­
naissons personnellement un certain nombre de ces victimes des émo­
tions hallucinantes et bouleversantes provoquées par la pensée de se
trouver en communication aves des morts» (Omez, 1. c., ch. 4. p. 129).
21

moribus 1 et praecipue contrariam esse et ideo incompossibilem cum Christianae fidei dogmatibus 2. Et quoniam
arbor cognoscitur ex fructibus, iure creditur spiritismus
instigante daemone propagari, atque opus diabolicum
merito appellatur. Hinc Ecclesia, licet de natura phaeno­
menorum ius non dixerit, spiritismum suspectum habet3
et ideo libros prohibet qui evocationem spirituum docent
vel commendant *; a fortiori spiritisticis sessionibus assistentiam (cf. 425).

i

M

1 «La ragione dei pericolo morale non si deve vedere unicamente nel
fatto che le sedute hanno luogo nell’oscurità, con 1’aiuto di medium
nevropatici e di povere isteriche a tendenze erotiche, bensi ancora nella
natura e nel carattere dei messaggi spiritici... Non poche azione immo­
ral!, come furti, vendette, adulteri, sono state o consigliate o incoraggiate dal pretest spirit!» (Zacchi, 1. c., p. 271).
3 «Per gli entusiasti, tipo Stead, lo spiritismo non è soltanto la base
della credenza nella immortalità; è pure la base di ogni fede religiosa;
anzi una vera e propria religione; la sola religione—sono parole del
congresso spiritico americano del 1911—che si trovi in pieno accordo
con la scienza de’ tempi in cui viviamo» (Zacchi, 1. c., p. 9).—«Nè il
concetto che essi [gli spiritisti] hanno di Dio, nè quello che hanno di
G. Cristo e della sua Chiesa, è conciliabile con la dottrina del cristianesimo tradizionale. Il loro Dio rassomiglia più a quello impersonate del
panteismo, che a quello personate del cristianesimo. La divinità di
G. Cristo—cardine del cristianesimo—o è negata apertamente, o è professata con frasl incerte ed ambigue. La Chiesa, che per il cristianesi­
mo tradizionale è Tunica légitima continuatrice dell'opera di G. Cristo,
per gli spiritisti è invece la rappresentante e custode del fanatismo e
della superstizione» (Id., ib., p. 281).—«Per quanto ho potuto accertare,
1’attegiamento di quasi tutti gli spiritisti di lingua inglese che si sono
occupati delle più profonde questioni della nuova corrente era e rimane irriconciliabilmente anticattolico, se non anticristiano» (Thurston.
1. c„ p. 96).
3 «La Chiesa non si è pronunciata sulla natura essenziale dei fenomeni spiritici... Nelle manifestazioni che si verificano, la Chiesa sospetta
che possano, per accidens, intervenire influenze diaboliche» (Mainage,
La Religion Spirite’, cit. por Thurston, 1. c„ p. 5).—«Indubbiamente la
Chiesa considera lo spiritismo con profonda diffidenza, ed è precisamente nel suoi cattivi frutti. o per lo meno nelle sue promesse ingannevoli.
che essa trova la giustificazione del proprio atteggiamento» (Thurston.
1. c„ p. 72).
* Can. 1399. n. 7.—«Se la Chiesa afferma il proprio diritto di vietare
la diffusione della letteratura eretica o moralmente pericolosa tra i suoj

Praeter Ecclesiae tamen prohibitionem, ortam ex
praesumptione periculi communis, urget vetitum natu­
ralis et divini iuris, si assistentia activa, immo et passiva,
locutionibus et manifestationibus spirituum periculosa,
saltem scandalosa sit in particulari; maxime si evocatio
spirituum aequipolleat daemonum invocationi expressae
aut tacitae, quoniam tunc adessent divinatio atque su­
perstitio (cf. 391).
Casus primus

Fabius, qui physicae in Universitate omni studio ope- 424
ram dat simulque metapsychicorum, quae vocant, phae­
nomenorum cupidus indagator est, spiriticis sessioni­
bus haud semel interfuit cum ceteris active communi­
cans; at, nedum credit evocatos spiritus praesentium
provocationi respondere, omnia potius per naturales vi­
res fieri arbitratur.
Hinc, dum confessario haec narrat, ab eodem licen­
tiam ut in posterum huiusmodi sessionum particeps esse
possit, vel saltem ut iisdem passive interesse valeat etiam
atque etiam postulat; cum vero confessarius id prorsus
esse illicitum atque ab Ecclesia prohibitum identidem
respondeat, Fabius ipsum sciscitatur an saltem sibi liceat
haec experimenta cum sociis peragere qui eadem naturae
viribus tribuunt.

fedeli seguaci, ha ogni ragione di comprendere nello stesso bando la
grande massa di scritti che riportano pretese comunicazioni di carattere
spiritico. Π fatto stesso che tali comunicazioni emanino, a detta degli
spiritisti, da intelligenze il cui campo visivo è stato ampliato dopo la
loro liberazione agli intralci delTesistenza corporea, tende a conferir loro
una pericolosa importanza agli occhi della gente semplice, incapace d’indagare seriamente i problemi inerenti» (Thurston, 1. c., p. 97).

Solutio
Recte respondit confessarius assistentiam activam aut
passivam vetitam his in adiunctis ab Ecclesia. Ad quae­
stionem etenim: «An liceat per Medium, uti vocant, vel
sine Medio, adhibito vel non hypnotisme, locutionibus
aut manifestationibus spiritisticis quibuscumque adsistere, etiam speciem honestatis vel pietatis prae se ferenti­
bus, sive interrogando animas aut spiritus, sive audiendo
responsa, sive tantum aspiciendo, etiam cum protestatio­
ne tacita vel expressa, nullam cum malignis spiritibus
partem se habere velle», respondit S. Officium (24 apr.
1917): «Negative in omnibus» (Denz. 2182). Posset quis
obicere cum Vermeersch: «Non mere aspicit vir peritus
et satis expertus, qui intervenire velit ad fraudem dete­
gendam et denuntiandam, ad fortunam huiusmodi su­
perstitionum minuendam pluriumque deceptionem tol­
lendam» 1 ; sed in casu nostro agitur de iuvene qui una
curiositate ducitur.
426
Verum aliud est daemonem invocare aut animas de­
functorum evocare, et aliud ea naturalibus viribus expe­
riri quae post illam invocationem vel evocationem obti­
neri dicuntur; aliud ergo adsistere locutionibus et mani­
festationibus quae sunt, nuntiantur, praetenduntur vel
accipiuntur quasi spiritisticae, et aliud vacare experi­
mentis scientificis, a quibus expectantur facta non dis­
similia, cauto tamen ne effectus expectentur manifesto
supra vires naturae—v. gr. revelatio numeri praemiandi
in loteria futura—, ne experiens pergat ultra—si quando
eveniant quae supernaturalia prorsus indicantur—, ne
experimenta cedant in scandalum. Ideoque si «periti viri
prohibendi non sunt quin scientificam earum (virium
naturalium) indagationem peragant sine alieno scandalo

425

1 Vermeersch, Th. Mor., II, 248, ed. 1928.

et physicis corporis vel mentis detrimentis» *, fideles atta­
men, communiter, ab huiusmodi experimentis deterrendi
sunt ■. Porro Fabius noster adhuc iuvenis est atque metapsychicorum phaenomenorum investigator cupidus. Illa
propterea experimenta non vacant a periculo.
Si confessarius tamen fundato timet Fabium privatis
his experimentis non valedicturum quae cum sociis pe­
ragit qui una secum tribuunt illa phaenomena naturae
viribus, eum sic muniat ut periculum proximum remo­
tum fiat, atque illum excitet ut scopum sibi praefigat stu­
diorum non curiositati satisfacere sed soiritismi fortunam minuere.
Alii casus.

C. II.—Titius, exclusa omni conventione cum spiritu 427
maligno, evocare solet animas defunctorum. Ita procedit:
Dum solus reperitur, quin aliquid aliud praemittat, pre­
cem dirigit ad ducem militiae caelestis, ut ab ipso obti­
neat facultatem communicandi cum spiritu talis deter­
minatae personae. Aliquantulum expectat; tunc ipse
praeparatam manum dum praebet ad scribendum, per­
sentit illam moveri, ex quo certior fit de praesentia spi­
ritus. Ipse exponit quae scire cupit, et manus scribit
responsa hisce quaesitis. Quae responsiones quadrant om­
nes cum fide et doctrina Ecclesiae relate ad vitam futu­
ram. Plerumque spectant statum in quo reperitur anima
alicuius defuncti, necessitatem suam de recipiendis suf­
fragiis, quaerimoniis eiusdem circa ingratitudinem pa­
rentum, etc. Estne licita agendi ratio Titii?
Sol.—Ad hunc casum respondit (30 martii 1898) S. Of­
ficium: «Uti exponitur, non licere» \
1 Vermeersch, 1. c.
2 Aertnys-Damen, Th. Mor., I. 420. ed. 1939.
3 Bucceroni, Enchiridion morale, ed. 1905. p. 80.

C. III.—Herminius, spiritisticis sessionibus assiduus,
acriter contra parochum contendit defunctorum animas,
maxime quae sunt in purgatorio, vere communicare, sal­
tem vi astralis corporis l, cum adstantibus, ut minimum
cum medio, atque ad interrogata respondere.
Sol.—Specialiter quoad animas quae sunt in purga­
torio nemo sanus admittet divinam permissionem ut fa­
veant vel cognitionibus vanis et inutilibus vel phenomenis quae officiunt sanitati et sunt moribus et religioni
periculosa. Corpus autem astrale, praeterquam non con­
ciliatur facile cum substantiali hominis unitate, attribuitqr, a fautoribus spiritism!, tum vivis tum defunctis;
cur igitur illi effectus non sint effectus medii atque coo­
peratorum potius quam animarum? cur anima separata
exerceat in materialia corpora influxum quem non ha­
buit corpori sensibili coniuncta? De cetero mirum est
quod ubi animae defunctorum interveniant, nihil hu­
cusque revelatum fuerit mortalibus dignum condicioni
excellentiori animae separatae 2.

429

C. IV.—Hoc ultimum Herminius noster explicat quo1 «Secondo questi [gli spiritisti], oltre il corpo materiale, esiste in
ognuno di noi un corpo più sottile detto astrale, fluidico o perispirlto,
che è come 1'involucro immediato dell’anima e lo strumento ad essa in­
dispensable per agire nella sfera sensibile ed entrare in contatto con
gli esseri corporei. Al momento della morte fisiologica 1’anima, che lascia
alia terra il corpo materiale, si porta dietro quello astrale... La trance
medianica, la catena che si fa al tavolino, ecc., non avrebbero altro scopo
che quello di mettere a disposizione delle anime disincarnate la quantità
di fluido simpatico e intonato indispensable a facilitarne le manifestazioni con segni, gesti, movimenti, fantasmi, ecc.» (Zacchi, 1. c„ p. 56 ss.).
2 «Queste [communicazioni], almeno ordinariamente, sembrano davvero poco degne tanto d’intelligenze superiori, quanto di spirit! immersi
nella luce e usciti ormai fuori delle brume e delle nebbie dei sensi...
A proposito del basso livello intellettuale di questi illustri revenants, il
Janet osserva amaramente: Saremmo quasi tentati di rinunziare alia
vita futura, se la si dovesse conduire con individui di questo *genere
(Zacchi, 1. c., p. 71, 73).

niam sunt praecise imperfectiores (inquit) animae quae
illas revelationes operantur.
Sol.—Ista tamen positio parum affert solatii mortali­
bus coniunctis. Sed et animae quae spiritisticis sessioni­
bus intersunt asserunt nec raro se pertinuisse defunctis
illustrioribus, esse videlicet animam S. Augustini, S. Tho­
mae, Galilei, etc. Illae quoque quae imperfectiores sunt
inter spiritus, superiores debent esse sine corpore quam
in corpore; in earum tamen manifestationibus se exhi­
bent subordinatas hominibus vivis, medio scilicet et coo­
peratoribus medii ’.
C. V.—Potamius cuncta quae a spiritistis mira cele- 430
brantur tribuit artibus praestigiosis et fraudibus.
Sol.—Plura, abs dubio, concedere debemus fraudibus
et praestigiosis artibus. Semel enim ipsamet media con­
fessa sunt se huiusmodi fallaciis indulxisse. Impruden­
ter tamen is ageret qui omnia omnino facta spiritistica
falsa aut mendacia pronuntiaret2.

1 «E’ senza dubbio molto significativo il fatto che tutti i fenomeni
spiritici sono strettamente collegati alie forze fisiche e psichiche dei
medium e de’loro cooperatori. I pretest spirit! sembrano non aver nulla
di veramente proprio ed autonomo ; nulla che c’induca a ritenerli entità
davvero distinte e independent!... I messaggi spiritici, nella forma, nello
stile, nel contenuto sono perfettamente intonati all’ambiente nel quale
vengono dati. Elevati o pedestri, seri o frivoli, scientific! o volgari, a
seconda de’ gusti, delle inclinazioni e delle attitudini de’ convenuti alie
sedute, appaiono sempre 1’esatto riflesso delle cognizioni e de’ sentlmenti di questi» (Id., ib., p. 206 ss.).
2 «Nonostante la vasta prevalenza della frode che naturalmente è
molto favorita dalle condizioni in cui si svolgono le sedute, il fatto che
dei fenomeni fisici si verifichino, non puô essere negato da coloro che
studiano con serietà le prove e le testimonianze, a meno che non assumano a priori un atteggiamento scettico, che nuocerebbe al valore di
qualunque testimonianza umana in favore del miracoloso» (Thurston,
1. c., p. 6).

XXXIV.

SACRILEGIUM
Doctrina.

431

/I
Μ

432

Sacrilegium, etsi passim dicatur (sensu lato) omne
peccatum contra religionem, proprie atque stricte (prout
ab aliis contra religionem peccatis differt) innuit sacro­
rum violationem seu irreverentem tractationem; gravem
ex toto genere, si intenta fuerit; gravem, ex genere dum­
taxat, si volita, non tamen intenta.
Quia reverentia contra quam agit sacrilegus aliter
debetur personis Deo dicatis—quibus sanctitas convenit
ut sublectis—, aliter locis dicatis Deo—ut personas con­
tinentibus et res sacras—, et aliter rebus ceteris Deo de­
stinatis—ut causantibus, significantibus, ordinatis ad
personas cum sanctificandas tum etiam sanctas—, sa­
crilegii species infimae numerantur sacrilegium persona­
le, locale et reale. Ubi oportet animadvertamus tempus,
secundum se, non esse sacrum, licet sacrum interdum no­
minetur ratione festi aut mysterii in ipso celebrati ‘, nec
ideo committi sacrilegium propterea quod quis peccet die
dominica.
Sacrilegium igitur personale violationem nominat
personae sacrae. Constituitur autem persona sacra ordi­
ne, ut inserviat Ecclesiae, et voto, ut vacet Deo.
Sacrilegium locale importat violationem loci sacri.
Locus fit sacer consecratione vel benedictione qua depu­
tatur ad divinum cultum, si agitur de ecclesia vel orato­
rio publico12, aut ad fidelium sepulturam, si de coeme­
terio.
1 «Excipe, nisi ex proposito notabilis irreverentia irrogetur cultui di­
vino, ut si quis in Parasceve exhiberet comoedias, ludos publicos, etc.»
(Marc, Inst. Mor., I, 580, ed. 1927).
2 «Quoad oratoria semi-publica, nequit affirmari a priori ilia esse
loca stride sacra, eo quod ex can. 1196 satis est si vel communi locorum

Sacrilegium reale violationem nominat rei sacrae,
prout res differt a loco et a persona. Est autem res sacra
aut ex divina institutione—ut sacramenta—aut ex re­
praesentatione—uti imagines et reliquiae—aut ex conse­
cratione vel benedictione—uti vasa et vestes—aut ex de­
stinatione—uti bona quae sunt ecclesae ad sustentatio­
nem propriam aut ministrorum vel hospitalium eius.
Sacrilegium personale committitur violatione privi- 433
legiorum canonis (can. 119), fori (can. 120) atque immu­
nitatis personalis (can. 121). Idipsum sacrilegium certo
committit qui violat actu luxurioso personam voto publi­
co castitatis sacram; peccata interna luxuriae a persona
voto publico sacra commissa sacrilegia communius repu­
tantur; nec desunt qui sacrilegium putent violationem
personae castitati adstrictae ex privato voto 1 ; sunt immo
qui violationem cuiuscumque voti dicant sacrilegium—li­
quet autem non nisi materialiter sacrilegii nomen attri­
bui peccatis ceteris quae persona sacra committat.
Sacrilegium locale iis actionibus, etsi occultis, com­
mittitur quibus ecclesia vel coemeterium violatur—iniusto nempe homicidio, iniuriosa et gravi sanguinis effu­
sione, impiis et sordibus usibus quibus locus addictus
fuerit, sepultura infidelis vel excommunicati post declaratoriam vel condemnatoriam sententiam (can. 1172)—et
actionibus profanis, a fortiori peccaminosis, quae vel ex
sola communi aestimatione2 sanctitatem ecclesiae vel
benedictione donentur. Sunt tamen stricte sacra post benedictionem
sollemnem» (Marc, 1. c.. n. 582).
1 Hac tamen differentia quod dum votum publicum (acceptatum
nempe ab Ecclesia) adstringit ceteros ut voventem agnoscant sacrum,
quem igitur tractent reverenter, votum privatum (non acceptatum ab Ec­
clesia) nonnisi voventem obligat ut se sacrum agnoscat quem reverenter
tractet.
J Minus recte, ut puto. Vermeersch loquitur (Th. Mor.. II. η. 268.
ed. 1928). Qui nec sibi constat dum adicit sacrilegium locale etiam com­
mitti violatione immunitatis atque luris asyli, de hac duplici violatione
etsi canon 1172 omnino sileat.

coemeterii1 dedecent, v. gr., mercatus, convivia, pollu­
tio, et, iuxta plures, quaecumque peccata gravia atque
externa luxuriae, furtum grave—saltem si rei traditae
ecclesiae in pignus vel custodiam—et laesio immunitatis
localis, ideoque iuris asyli (can. 1178 s.)—saltem ubi vi­
get 2.
Sacrilegium reale locum obtinet dum quis sacramenta
indigne recipit, administrat, tractat, dum quis vasa et
vestes integras, etc.3 ad profanos adhibet usus, dum quis
divinum Nomen vane usurpat, dum quis Scripturae ver­
bis abutitur ad haereses, ad turpia, ad facetias, dum quis
imagines et reliquias indecenter tractat vel irreverenter,
dum quis bona ecclesiastica inique occupat, detinet aut
destruit.
Casus pri H us.
434

Titus, annuam confessionem instituens, cum alia tum
haec confessario patefecit se haud semel in ecclesia libi­
dinosis cogitationibus atque stimulis induisisse, oculis
lascivis mulieres contuitum esse, easque aliquando turpi­
ter contractasse.
Quibus auditis, confessarius, confessionis integritati
omnino consulere volens, sollicite Titum interrogat quo­
ties singula in ecclesia acciderint.
An confessarius in casu recte egerit.
1 Non constat violari coemeterium peccatis v. gr. pollutionis, commesationum, etc., etsi violetur ecclesia (Marc, 1. c.).
* «Per meros actus internos non violatur sanctitas loci ; ideoque non
committit sacrilegium qui in ecclesia habet voluntatem occidendi homi­
nem extra ecclesiam. Secus, si quis extra ecclesiam proponit occidere in
ecclesia. Eadem valent quoad desideria et proposita circa actus externos
turpes graviter culpabiles» (Marc, 1. c.).
• Dummodo haec sint consecrata vel benedictione constitutiva be­
nedicta (Marc, 1. c., n. 583); nam adhibere ad usus profanos quae non
solent benedici, v. gr. candelabra, non est sacrilegium (Noldin, Th. Mor.,
II. 179, ed. 1932).

Solutio
Non agitur de integritate quoad numerum peccato­ 435
rum luxuriae aut impudicitiae (cf. I, 216-8), sed quoad
numerum sacrilegiorum: in ecclesia.
Porro cum ad confessionis integritatem satis sit de­
clarare peccata gravia, gravitatem habeant ex obiecto
aut ex circumstantiis quae speciem mutent (Denz. 899,
917; can. 901), integritati confessionis Titi satis consuli­
tur si gravia sacrilegia declarentur.
Sed cogitationes libidinosae non induunt malitiam
sacrilegii—nisi agatur de desideriis externe luxuriandi in
ipsa ecclesia; quae quidem desideria pariter sunt sacri­
lega licet foris habita—; superflua ergo, ad rem, sollici­
tudo confessarii.
Ipsi aspectus, prout habiti in ecclesia, non facile prae­
sumuntur graviter lascivi—nisi ob graviter pravam in­
tentionem, quae interna manet—; confessarius igitur
non indiget sollicitari de ipsis ut sacrilegis.
Quod Titus tamen libidinosis indulxerit stimulis—nisi
prava dumtaxat desideria hac formula significet—, pec­
catum grave externum (quantumcumque occultum) clare
insinuat, pollutiones videlicet aut tactus. Recte propterea
confessarius ipsum interrogavit de horum sacrilegiorum
numero.
Demum, quod feminas turpiter contrectavit, verbum
satis ambiguum. Quaerendum fuit propterea a confessa­
rio num turpitudo inesset tactibus ipsis, nec uni solum­
modo intentioni; et quatenus affirmative ad primam
partem, negative ad secundam, recte confessarius egit
dum ulterius petit quot vicibus (moraliter distinctis) Ti­
tus his contrectationibus vacaverit.

Alii casus.

« *

436

C. II.—Cantianilla abduxit SS. Species in finem tur­
pissimum. Intimo post mensem dolore affecta confessarium petit, qui cum eam sat dispositam invenerit atque
durum ipsi compexerit in statu peccati permanere, abso­
lutionem concessit quidem, iniuncto tamen onere recur­
rendi per epistolam et intra mensem ad S. Paenitentiariam et standi huius mandatis.
Sol.—Confessarius recte egit absolvens Cantianiilam
a censura et peccato, vi can. 2254, § 1 ; et quoniam ageba­
tur de excommunicatione specialissimo modo reservata
S. Sedi (can. 2320), recte pariter fecit onus imponens re­
currendi ad S. Paenetentiariam, pro foro interno. Tamen
quoniam casus conscientiae non solent pertractari a
S. Paenitentiaria nisi cum paenitentis confessario, recur­
sum imponere debuit per confessarium. reticito nomine
atque cognomine paenitentis (cf. Π, 60n).

437

C. III.—Irene, sanctimonialis, sic post quaedam alia
confessario: Commisi maximum sacrilegium, quin et pec­
catum. Interrogata de quo ageretur: Ausa sum, inquit,
accedere ad sacram communionem in peccato mortali;
timebam enim ne consorores et maxime abbatissa meum
statum suspicarentur si ad sacram synaxim, pro more,
non accederem.
Sol.—Exaggerat Irene malitiam proprii criminis. Com­
munio sacrilega non est maximum sacrilegiorum; gra­
vius enim sacrilegium foret Eucharisticum panem proicere sive canibus ad manducandum sive in lutum ad con­
culcandum; gravius adhuc fuit sacrilegium occidentium
Christum, quippe qui peccarunt contra corpus Christi in
specie propria, Irene autem contra corpus Christi in spe­
cie sacramenti. Sed nec fuit maximum peccatorum, nam

gravior est infidelitas, gravissimum odium Dei. Immo,
gravior fuisset sacrilega communio facta ex contemptu
quam facta, prout in casu, ex timore, ne abstinens nempe
a sacra mensa, suspecta haberetur de peccato mortali.
Sic D. Thomas ’.

C. IV.—Absque praevia confessione vel contritionis 438
actu, luventinus, etsi peccati mortalis conscius, ad au­
diendas confessiones accessit. Sed ex viginti paenitentibus tres inabsolutos, iure quidem, dimisit. Quot sacrilegia
fecit?
Sol.—Tot sunt numero peccata quot obiecta moralia
totalia. Sed utrum plura sacramenta paenitentiae sine
interruptione ministrata constituant obiectum morale
atque totale multiplex, inter Auctores disputatur. Plures
tenent tot esse numero sacrilegia quot fuerunt absolu­
tiones, eo quod absolutione compleatur paenitentiae sa­
cramentum, nec illa quae datur uni paenitenti habeat
aliquid quo coalescat cum iam data alteri. Putant alii, ex
adverso, plures absolutiones in una sessione datas coa­
lescere posse, quia cum simus, inquiunt, in moralibus et
iniuria indignae administrationis sacramenti in unum
Deum redundet, moraliter conficit unum opus qui ex in­
tentione unica audiendi paenitentes quotquot accedat,
eos successive audit et absolvit.
In prima ergo sententia, nobis probabiliori, luventi­
nus commisit 17 sacrilegia consummata et ulterius 3 in­
choata seu attentata. In altera vero, commisit unicum
sacrilegium; vult attamen Merkelbach (Th. Mor., I, 440,
ed. 3) luventinum debere declarare pluralitatem in sa­
crilegii accusatione, ne in errorem inducat confessarium,
qui alias putaret administrationem unicam sacrilegam.
(Videsis quae iamiam diximus I, 218, 223).
1 S. Thomas, Summa Thcol., III, 80. 5.

302

DE IUSTITIA

439

C. V.—Sigefridus parochus repertas in sacristia obseletas casulas et pluviale pauperi familiae tradidit ut ex
iis sibi vestimenta conficeret. Item cum sollemne con­
vivium ageret et domesticae mappae deficerent, mappas
altaris adhibuit ad partem mensarum operiendam. His
auditis, a Decano damnatur de duplici gravi sacrilegio.
Sol.—«Licite egit Sigefridus ubi vestimenta illa sacra
pauperi familiae distribuit, modo eidem commendaverit
(quod vix sponte non faciet) ut in convertendis illis ve­
stibus sacris in profana vestimenta tam sedulo earum
formam immutet ut a nemine agnosci queant. Peccavit
Sigefridus ubi mappas profanas mappis sacris supple­
vit: hae enim stricte usibus sacris deputantur tum bene­
dictione..., tum usu ad quem adhibentur, nempe in ipso
altari, tempore divini sacrificii. Neque hic stricta neces­
sitas invocari potest, sed tantum maior commoditas quam
si aliae mappae apud vicinos quaerendae forent. Grave
tamen sacrilegium commisisse non videtur parochus: si­
quidem deest in mappa directa illa cum rebus sanctissi­
mis conexio quae similem abusum calicis gravem redde­
ret». Ita Genicotl.

440

C. VI.—Aurelia falso denuntiavit sacerdotem tam­
quam sollicitantem in confessione; peccavitne sacrilegio
personali ob calumniam impositam personae sacrae?
Sol.—Negative, quoniam etsi persona sit sacra, non
fama eius; saltem, quoniam ita ab Ecclesia constitutum
est ut persona censeatur sacra in se, non in fama sua.

Huc e superioribus voluminibus Casus accedant: Fur­
tum rei sacrae (I, 145); Porrigens Eucharistiam peccatori
occulto (I, 1G8); Reus sacrilegii realis et personalis
(I, 212); Consentiens delectationi pravae in ecclesia
(I, 241).
1 Genicot, Casus Cons,, 76, ed. 1928.

SIMONIA
Doctrina.

Simonia iuris divini1 definitur in Codice I. C.: «Stu- 441
diosa voluntas emendi vel vendendi pro pretio temporali
rem intrinsece spiritualem, ex. gr. Sacramenta, eccle­
siasticam jurisdictionem, consecrationem, indulgentias,
etc.1
23
, vel rem temporalem rei spirituali adnexam ita ut
res temporalis sine spirituali nullo modo esse possit, ex.
gr. beneficium ecclesiasticum, etc., aut res spiritualis sit
obiectum, etsi partiale, contractus, ex. gr. consecratio in
calicis consecrati venditione» (can. 727, § 1). Ad hanc
igitur habendam simoniam oportet adsit voluntas deli­
berata dandi vel repetendi temporale pretium pro re spi­
rituali aut spirituali necessario adnexa. Verum aliud est
largiri temporale pro spirituali vel huic adnexo, et aliud
est largiri temporale occasione spiritualis vel huic adne­
xi: occasio enim differt a causa, ideoque importat titulum
superadditum, utputa gratitudinem, remunerationem
laboris extrinseci, sustentationem, redemptionem vexa1 Simonia in genere—prout eam quae iuris divini et iuris ecclesiasti­
ci complectitur—definiri nequit. Definitio D. Thomae est simoniae iuris
divini, quae una attinet ad theologum; altera enim canonistas potius
spectat.—Etsi plures definiant simoniam: sacrilegium reale..., simonia
non continetur sub sacrilegio reali; alias omnis simonia esset sacrile­
gium reale, et tamen illa potest esse de re non sacra—spirituali, tempo­
rali adnexa spirituali, immo et temporali, si agitur simonia iuris eccle­
siastici—. Prout nec sacrilegium reale venit sub simonia, cum illud valeat
locum habere etiam absque venditione, rei nempe sacrae. Ergo sacri­
legium reale et simonia sunt species disparatae sub genere irreligiositatis
simul contentae. Sacrilegium reale dicit usum rei sacrae quasi profa­
nae; simonia dicit venditionem rei praetio inaestimabilis quasi rei praetio aestimabilis; ibi adest iniuria Deo—rei domino et invito quoad illum
usum—, hic vero non adest iniuria commutanti—utpote qui voluntarie
commutationi acquiescit.
3 Verbum etc., hic et inferius positum, ostendit satis ea quae exem­
pla in Codice ponuntur non esse habenda veluti capita sive categoriae
ad quas omnes omnino casus revocandi essent.

tionis iniustae. Unde in can. 730: «Non habetur simonia,
cum temporale datur non pro re spirituali, sed eius occa­
sione ex iusto titulo a sacris canonibus vel a legitima
consuetudine recognito; item cum datur res temporalis
pro re temporali, quae tamquam sublectum habeat adne­
xum aliquid spirituale, ex gr. calix consecratus, dummo­
do pretium non augeatur propter adnexam rem spiri­
tualem».
Simonia iuris ecclesiastici venit in ipso Codice: «Dare
res temporales spirituali adnexas pro temporalibus spiri­
tuali adnexis, vel res spirituales pro spiritualibus, vel
etiam temporales pro temporalibus, si id ob periculum
irreverentiae erga res spirituales ab Ecclesia prohibea­
tur» (can. 727, § 2). At etiam hic oportet ut res detur pro
re—temporale spirituali adnexum pro temporali adnexo
spirituali, spirituale pro spirituali, temporale pro tempo­
rali—; insuper quod huiusmodi datio sit vetita ab Eccle­
sia et quidem ob periculum irreverentiae erga res spiri­
tuales.

Ex dictis, simonia iuris divini committitur emendo
vel vendendo pro pretio temporali sacramenta, ecclesia­
sticam iurisdictionem, consecrationem, indulgentias, be­
neficium ecclesiasticum, calicem quatenus consecratum;
insuper emendo vel vendendo pro pretio temporali sacramentalia, instructionem catecheticam ad primam com­
munionem, concionem, preces, missam, indulgentiarum
applicationem, dispensationem voti, iuramenti, impedi­
menti matrimonialis; electionem, praesentationem, con­
firmationem vel collationem beneficii; sepulturam eccle­
siasticam. usum iurisdictionis ecclesiasticae, reliquias
sacras, laborem intrinsecum seu necessarium administrationi sacramentorum; rem consecratam vel benedictione
constitutiva benedictam vel indulgentiis ditatam, si ideo
augetur pretium; admissionem ad religionem.

Simonia iuris ecclesiastici his praecipue modis com- 443
mittitur: deductionibus ex fructibus, compensationibus
ac solutionibus a clerico in actu provisionis beneficiorum
faciendis, quae collatori, patrono aliisve cedant (canon
1441); permutatione beneficiorum facta privata auctori­
tate (can. 1487, § 1), aut si beneficia inaequalia compen­
sentur reservatione fructuum vel praestatione pecuniae
sive cuiusque rei pretio aestimabilis (can. 1488, § 1); di­
missione beneficiorum in commodum aliorum vel sub
aliqua condicione quae ipsam beneficii provisionem aut
redituum erogationem attingat (can. 1486); qualibet spe­
cie negotiationis vel mercaturae circa stipem missarum
(can. 827, 840, § 1; 2340); aliquid recipiendo pro litteris
testimonialibus aspirantium ad statum religiosum (ca­
non 545, § 1) aut pro exploranda voluntate puellae admit­
tendae (can. 552, § 2).
Casus primus.

Vincentius parochus qui, ad nonnulla expedienda ne- 444
gotia, Romae per aliquot dies invenitur, occasioni non
deest ut extraordinariam confessionem peragat. Super
cetera confessario narrat se ex more stipem pro missae
applicatione, a fidelibus qui expresse sciscitantur quae sit
eleemosyna tradenda, supra taxam dioecesanam exigere,
cum iam diu soleant ceteri superiorem stipem ultro offer­
re, nec ipse teneatur huiusmodi lucrum amittere.
Cupiens tamen suae conscientiae serio consulere, a
confessario quaerit an hoc liceat et quibusdam forsan
obligationibus ipse teneatur.
Quid dicendum?

Solutio
445

Stipem quidem supra taxam exigere nonnulli de simonia condemnant, non certo iuris divini—excessum cum
non petat aliquis pro missa—, verum ecclesiastici; alii
damnant tantummodo de iniustitia—quia exaggerat, qui
petit, titulum sustentationis licitum—. In quocumque
casu Vincentius tenetur ad restitutionem illius excessus,
utpote quem exegit sine iusto titulo (cf. can. 2408). Hanc
autem restitutionem potest facere missam aut missas
applicans (ad excedentis pecuniae summam, cum taxa
dioecesana comparatam) pro illis quos defraudavit obla­
tores. Nec valet ratio allata de superiore stipe quam ce­
teri ultronei offerunt, cum horum liberalitas non tribuat
ius ad talem exigentiam. Dum tamen opponit se non te­
neri lucrum amittere huiuscemodi, interrogandus esset
num haec acceptans quae stipendia exaggerat impedia­
tur revera a lucrosioribus sponte oblatis celebrandis;
quoniam si negative (potens cum sit omnibus satisface­
re), titulus est nullus, prout nullum lucrum cessans; si
vero affirmative, num satis sibi cavere nequeat illas mis­
sas ad taxam dioecesanam non acceptans, aut saltem
transmittens aliis sacerdotibus, nam si neutrum possibi­
le, haberemus revera lucrum cessans, quod de se ( abs­
traction facta a scandalo, etc.) videtur sufficiens titulus.
In quocumque casu, potius quam decipere fideles qui de
tradenda eleemosyna sciscitantur, respondeat «commu­
niter alios tantam dare».
Alii casus.

44G

C. II.—Peccatne simonia vendens vel emens omissio­
nem sive administrationis sive receptionis sacramen­
torum?

Sol.—Negative: omissio siquidem non est res spiri­
tualis, licet in adiunctis rem spiritualem habeat obiectum. Si quis attamen vendat vel emat denegationem
absolutionis paenitenti rite confessi atque contriti dan­
dae, is vendit vel emit non nudam omissionem, sed pote­
statis spiritualis exercitium sive sententiam.
C. III.—Arbogastus, parochus, se in confessione accu- 447
sat quod nonnumquam, ut possit generosi offerentis po­
stulationi obsecundare, bis die dominica pro stipendio
litavit, dilata in proximiorem diem missae pro populo
applicatione.
Sol.—Bis in die dominica litasse pro stipendio signi­
ficat quod parochus noster utramque quam Missam binans celebrat pro stipendio celebravit. Hoc autem in Co­
dice expresse vetatur (can. 824, § 2), et ideo a quibusdam
de simonia iuris ecclesiastici damnatur. Sed cum non
constet hanc prohibitionem factam esse ob periculum
irreverentiae erga res spirituales—magis videtur facta
ob periculum avaritiae—, potius dicendum est Vincen­
tium peccasse dumtaxat iniustitia, cum careat titulo le­
gitimo, ab auctoritate ecclesiastica recognito, ut cele­
brans unam missam ex titulo iustitiae—pro stipendio
scilicet aut pro populo—pro alia missa recipiat stipen­
dium. Tenetur ergo ad restitutionem stipendii aut ad ite­
ratam celebrationem missarum quas illo modo celebra­
vit. Oportet insuper attendat ad obligationem celebrandi
die dominica missam pro populo: etsi enim can. 339 ad­
mittat translationem legitimam, translatio non redditur
legitima ob quancumque causam. Immo, si casus fre­
quens, rem Ordinario deferat, penes quem est facultas
translationem hanc permittendi.
C. IV.—Vocatus ad confessiones audiendas in collegio 448
puerorum, Wolfangus pecuniariam praetendit remune-

rationem, non quidem tamquam pretium administrationis sacramenti sed tamquam pretium laboris qui est in
audiendis confessionibus. Rector autem collegii Wolfangum arguit de simonia.
Sol.—Recte, quidem. Ut Vitoria etenim loquitur: <Pro
labore necessario ad administrationem rerum spiritua­
lium non plus licet recipere ratione illius laboris quam
ratione ipsius rei spiritualis. Non plus licet recipere pro
labore necessario confessionis quam pro ipsa confessio­
ne. Et tamen pro confessione nihil temporale licet reci­
pere. Ergo nec pro labore illo necessario ad audiendam
confessionem. Certe esset commentum dicere contra­
rium... Confirmatur. Est simile sicut si artifex vellet
vendere laborem suum et opera sua. Nonne esset fraus
et iniustitia si exigeret laborem et opus? Clarum est quod
sic, sicut etiam si pictor venderet imaginem pro tanto,
et pro labore peteret aliquid aliud, esset fraus et iniusti­
tia, quia labor eius consistit in illa imagine» \
449

C. V.—Bassianus parochus in suam paroeciam morem
induxit, in aliis paroeciis ceterum non ignotum, quo ho­
nor atque ius Sanctorum imagines in sacris processioni­
bus deferendi iis tribuitur qui maiorem stipem offerunt.
Num ideo sit de simonia carpendus?
Sol.—-Mos introductus quod ad imagines attinet de­
ferendas simoniae labe non afficitur, cum non agatur
de venditione rei spiritualis—simonia iuris divini—. Id
quod venditur est honor quidam humanus, prout in ven­
ditione Commendae 2 et in venditione loci honorabilioris
pro sepultura. Et licet venditio huius honoris redundare
posset in irreventiam rerum sacrarum, non est tamen
iure canonico prohibita; nec ideo adest simonia iuris
ecclesiastici. Immo nec iniustitia, cum huiusmodi stipes
1 Vitoria, in II-II, q. 100, a. 2, n. 4, ed. Beltrân de Heredia.
* Salmanticenses Mor., 1. c., n. 65 sq.

colligantur ad solvendas expensas festi atque ecclesiae.
Attamen si praxis huiuscemodi, quae aliis paroeciis dici­
tur non ignota, ignota esset dioecesi, Vincentius prius­
quam morem inducat in paroeciam deberet episcopum
consulere.
C. VI.—An pretium simoniacum dandum sit paupe- 450
ribus?
Sol.—Hoc docet D. Thomas l, quippe qui supponit esse
iure prohibitum quominus, simonia comsummata ex utra­
que parte, pretium restituatur ei qui ipsum solvit. Ad
quae Vitoria: «Hoc non est de iure divino vel naturali,
sed de iure positivo. Ego non invenio hoc in iure, tamen
ita dicunt doctores... Supponamus ergo quod ita sit,
postquam iura debent intellegi ut omnes doctores dicunt> a. Hodie attamen pretium restituendum esset vel
danti, iuxta quosdam, vel ecclesiae cuius est beneficium,
iuxta alios.

FILIORUM OBLIGATIONES
Doctrina.

Sicut stricto debito tenemur erga Deum, primum 451
creationis et gubernationis nostrae principium, sic quo­
que erga parentes, sub Deo principium alterum produ­
ctionis et gubernationis nostrae. Quem ad modum ad
Illum est religio, ad hos habetur pietas.
Et actus quidem per se pietatis ad parentes sunt ho­
nor et obsequium; quoniam, per se loquendo, parentes
sunt benefactores nostri, superiores nobis et gubernato> S. Thomas, Sumina Theol., II-II, 32, 7; 62, 5, 2m.
a Vitoria, 1. c., q. 32, a. 7, n. 3.

res societatis domesticae; eis igitur debemus honorem
—excellentiae recognitionem—et obsequium, sive oboe­
dientiae—imperio—, sive timoris—coactioni—, sive gratitudinis—beneficio—. Et quantumvis parentum, utpote
superiorum, sit subvenire filiis, ipsi tamen possunt versari in indigentia quam filii valeant ideoque teneantur
sive alleviare sive explere; actus ergo per accidens pieta­
tis ad parentes corporale venit subsidium.
452
Peccant ergo graviter filii: Qui parentes, etsi paupe­
res, contemnunt, contumelia vel maledictione afficiunt;
qui parentes percutiunt, quamvis leviter; immo qui deli­
berate manus in eos extollunt aut baculum arripiunt quo
videantur parati ad percutiendum; qui e domo vel societate ipsos repellunt; qui de crimine, etsi vero, eos in
foro externo accusant—aliud nisi medium desit ad divinum commune ve malum vitandum—; qui praesentes non
alloquuntur, vicinos, maxime si aegrotos aut senio confectos, non visitant; qui absentibus litteras nullas mit­
tunt; qui eos malis artibus a conficiendo testamento im­
pediunt, eorumve voluntatem ultimam, ingressi heredita­
tem, non exsequuntur; qui pro eis vita functis non
curant ut suffragia communia fiant; qui parentibus, denique, non succurrunt versantibus in necessitate sive
spirituali sive corporali.
453

Oboedientia debita parentibus urget sub gravi dum
parentes vere praecipiunt—non solum adhortantur vel
dumtaxat monent—atque materia est gravis. «Quaenam
autem materia sit revera gravis, difficulter potest regula
generali determinari. Generatim tamen dici potest illam
materiam esse gravem, cuius omissio causât grave nocu­
mentum aut filio aut familiae» x. Saepius tamen iuniores a mortali excusantur ob animi levitatem atque inadvertentiam.
■ _
_
» Prümmek, Th. Mor., Π, 583, ed. 1928.

Prout nullus tamen hominum est divinitus constitu­
tus secundarius motor qui universaliter ipse moveat, ve­
rum personas determinatas quoad determinata tantum
negotia, sic nemo tenetur superiori oboedire nisi proprio,
huic autem intra limites competentiae eius.
Oboedientiae igitur ad parentes obligatio non est per­
petua: cessat enim simpliciter quando filius a paterna
auctoritate emancipatur; quoad partem vero, quando fi­
lius maioritatem obtinet—is etenim quandiu manet in
domo paterna parentibus subicitur quoad ea quae ordi­
nem domesticum spectant.
Ceteri subsunt paternae auctoritati quoad regimen sive 454
gubernationem domus, quoad litterarum vel artis accom­
modae studium vel exercitium, quoad morum et religionis
disciplinam. Hinc peccant graviter: si impositam operam
praestare pertinaciter renuunt; si contra parentum prae­
ceptum debito tempore domum non redeunt, vespere
praesertim, idque non semel; si sine gravi causa a pa­
terna domo aufugiunt; si litterarum studio vacare aut ar­
tem condicioni illorum convenientem addiscere negle­
gunt, cum iactura temporis et expensarum ; si contra pa­
rentum vetitum prava consortia, popinas, theatra et alia
loca periculosa frequentant, ludos prohibitos inquirunt,
illicitas procationes habent; si contra parentum prae­
ceptum preces, doctrinam Christianam, conciones, Missas,
in notabili materia praetermittunt; si per notabile tem­
pus a Sacramentorum susceptione abstinent \
Extra hos limites nullam habent parentes competen- 455
tiam. Ideo quoad status electionem non tenentur filii
imperium parentum observare «quia omnes homines na­
tura sunt pares: puta in his quae pertinent ad corporis
1 Aertnys-Damen, Th. Mor., I. 540, ed. 1939.—«Ubi agitur de prae­
cepto, quod ad plures actus successivos refertur, e. g. ne ad cauponam
accedant, ne tardius domum redeant, etc., grave peccatum (excluso con­
temptu) non committitur nisi praeceptum saepius violetur» (Noldin,
Th. Mor., II, 287. ed. 1932).

sustentationem et prolis generationem» 1 ; at cum agitur
de matrimonio cum hac illave persona, debent eorum
consilium et assensum petere: «saepe enim filii vesano
amore obcaecati volunt contrahere matrimonium quod
certo verget in ipsorum perniciem et familiae dedecus» 1
2.
Ideo in Codice I. C.: «Parochus graviter filios familias
minores hortetur, ne nuptias ineant insciis aut rationa­
biliter invitis parentibus; quod si abnuerint, eorum ma­
trimonio ne assistat, nisi consulto prius loci Ordinario»
(can. 1034). Insuper «quod attinet ad salutem animae, fi­
lii sunt semper sui iuris, quatenus conscii et veram re­
ligionem amplecti et pietatem modo approbato colere
semper possunt» 3. Immo, quod intra hos limites ipsi pa­
rentes superiori auctoritati subsint, non sunt audiendi si
ad id filios inducant quod fieri vel omitti nequit absque
peccato. Bonum igitur ad quod faciendum tenetur filius
ex necessitate, ob legem naturalem, divinam vel ecclesia­
sticam, non est praetermittendum propter parentum
oboedientiam4. Ubi agatur, contra, de bono ad quod fi­
lius non tenetur ex necessitate, de bono tamen meliori
quod Deus vel Ecclesia commendat, parentes praecipere
non valent huius boni omissionem: non urgeret igitur
parentum prohibitio de non frequentanda ecclesia, missa,
meditatione, sacramentis, pietatis exercitiis, coetibus
actionis catholicae, quandiu huiuscemodi aliaque opera
cum officiis domesticis componi possint. Si tamen incompossibilia sunt cum his officiis, tunc et parentibus ius
adest illa vetandi, et filii tenentur oboedire 5.
1 S. Thomas, Summa Theol., ΙΙ-Π, 104, 5.
2 Prümmer, 1. c., n. 585.
3 Vermeersch, Th. Mor., Π, 291, ed. 1928.
♦ Necessitas abesset si lex Ecclesiae non urgeret in casu, v. gr. ob
grave consequens filio incommodum.
5 «Duplex est bonum. Quoddam ad quod faciendum homo ex neces­
sitate tenetur: sicut amare Deum, vel aliquid huiusmodi. Et tale bonum
nullo modo debet propter oboedientiam praetermitti. Est autem aliud
bonum ad quod homo non tenetur ex necessitate. Et tale bonum debet

Casus primus.

lam a quindecim annis Pulcheria vivit in monasterio 456
sollemniter professa cum modo a patre instatur ut clautro valedicens domum redeat: inopinato etenim viduus
mansit et filia prorsus indiget. Pulcheria obsistit. Verum
pater contendit praeceptum de parentum honoratione
prius esse quam votum religiosum, ideoque per superve­
niens votum abrogari non posse. Pulcheria suas angu­
stias confessario pandit, ab eo petens quid sibi sit
agendum.
SoZwiio

Respondet D. Thomas: «Ille qui iam est in religione 457
professus, reputatur iam quasi mortuus mundo. Unde
non debet occasione sustentationis parentum exire clautrum, in quo Christo consepelitur, et se iterum saeculari­
bus negotiis implicare. Tenetur tamen, salva sui praela­
ti oboedientia et suae religionis statu, pium studium ad­
hibere qualiter eius parentibus subveniatur» \
Ad quae Caietanus: «Sciendum est quod dupliciter
contingit patrem egere servitio filii religiosi: primo, ci­
tra extremam necessitatem; secundo, in extrema necessi­
tate. Et si quidem pater ita eget filio quod sine ipso ex­
trema necessitate manifeste laboraret, tenetur filius,
petita, licet non obtenta, licentia superioris, patri subvehomo quandoque propter oboedientiam praetermittere, ad quam ex ne­
cessitate homo tenetur: quia non debet homo aliquid bonum facere cul­
pam Incurrendo. Et tamen, sicut ibidem Gregorius dicit, qui ab uno
quolibet bono subiectos vetat, necesse est ut multa concedat, ne oboe­
dientis mens funditus intereat, si a bonis omnibus penitus repulsa ieiunet. Et sic per oboedientiam et alia bona potest damnum unius boni
recompensarl» (S. Thomas, 1. c., a. 3, 3m).
1 S. Thomas, 1. c., 101, 4, 4m.

«Wnh

nire. Et ratio est quia praeceptum iuris naturae et divini
in extrema necessitate praeeminet omni voto et vinculo.
Nec solum pro patre, sed pro quocumque homine in simili
necessitate tenetur quilibet. Non enim debent vota esse
impeditiva operum iustitiae... Si vero pater citra extre­
mam est necessitatem, tunc religiosus tenetur adiuvare
patrem salvo suo statu, et non aliter, hoc est, salva oboe­
dientia et regulari observantia: sicut filius uxoratus non
tenetur patri nisi salvo statu coniugali... Nam praecep­
tum de honore parentum, licet verum sit quod prius
quam votum, et ex naturae iure obligat, nec est abrogabile per superveniens votum; falsum tamen est quod
eodem modo obliget filium in quocumque statu. Quoniam
est praeceptum affirmativum, et obligat pro tempore
unumquemque prout tunc invenit illum. Non enim eodem
modo obligat filium liberum, et uxoratum : nam uxoratus
non obligatur ad actum commanendi cum patre, quia
iam est obligatus ad commanendum cum uxore. Et sic
est in proposito, quod filius liber tenetur ex hoc praecep­
to ad subsidium paternum simpliciter: filius autem re­
ligionis vinculo adstrictus tenetur ut religiosus potest» \
Confessarius ergo Pulcheriam tranquillam esse iubeat.
Indigentia in quam pater coniectus est ob viduitatem
non est extrema. Si salva oboedientia et observantia re­
gulari valet quidpiam auxilii conferre ei, id quidem fa­
ciat. Sed nullatenus debet ideo claustrum exire.
Alii casus.

458

C. II.—An patri extra gravem necessitatem teneatur
filius subvenire de superfluo vitae quantumvis ad statum
necessario?
Sol.—Ad rem Vitoria: «Parentibus dico quod non so1 Caietanus. in ΙΙ-Π, ιοί, 4, n. 2.

lum in istis duobus casibus, scilicet in extrema necessi­
tate et in gravi de superfluis ad statum sine deminutione
status tenemur subvenire, sed etiam extra extremam ne­
cessitatem, si graviter egeant, tenemur illis de necessa­
riis ad statum et cum deminutione ipsius status subve­
nire. Nec dubito nisi quod si filius laute vivat, et permit­
teret patrem, non solum in extrema necessitate et gravi,
sed quod ignobiliter vivat et patiatur nimiam iacturam
et ignominiam, peccaret mortaliter ipse filius si non sub­
veniret» \

I

i

C. III.—Num filius teneatur solvere de bonis suis de- 459
bita patris solvendo imparis?
Sol.—«Imprimis distinguenda est obligatio iustitiae
ab obligatione pietatis. Ex iustitia filius tenetur solvere
debita patris, si accepit bona paterna, quae adhuc super­
sunt. Etenim a bonis paternis (sive donatione inter vivos
sive testamento acceptis) semper subtrahenda sunt de­
bita patri incumbentia. Filius autem non tenetur redde­
re expensas quas pater fecit pro ipsius educatione; cum
habeat ius ut expensis patris debitam educationem acci­
piat. Ex pietate aliquando filius tenetur solvere debita
patris, etiamsi hoc non potest ex bonis a patre perceptis,
si scilicet secus honor patris valde laederetur. Nihilomi­
nus haec obligatio non solet esse gravis, ideoque ex sola
pietate filius non tenetur cum suo gravi incommodo sol­
vere debita patris». Ita Prümmer2.
C. IV.—Num ingredi possint religionem illi quorum 4G0
parentes, in gravi necessitate constituti, eorum opera in­
digent?
Sol.—«Ille qui est in saeculo constitutus, si habet pa­
rentes qui sine ipso sustentari non possunt, non debet,
J Vitoria, in II-II, 101, 2, n. 3, ed. Beltrân de Heredia.
2 Prümmer, 1. c„ n. 581.

eis relictis, religionem intrare: quia transgrederetur
praeceptum de honoratione parentum. Quamvis dicant
quidam quod etiam in hoc casu licite posset eos deserere,
eorum curam Deo committens. Sed si quis recte conside­
ret, hoc esset tentare Deum: cum habens ex humano
consilio quid ageret, periculo parentes exponeret sub spe
divini auxilii» \ Hinc in Codice I. C.: «Illicite sed valide
(ad noviciatum) admittuntur... filii qui parentibus, idest
patri vel matri, avo vel aviae, in gravi necessitate consti­
tutis, opitulari debent» (can. 542, n. 2).

C. V.—Nympha, filiafamilias, multa pietatis facit
opera ad quae nullo praecepto adstringitur. Verum inde
parentes, religionis omnino incurii, graviter offendun­
tur, adeo ut domesticam pacem turbent quin et in blasphemias erumpant. Debetne propterea abstinere Nympha
ab illis piis operibus?
Sol.—«Ea quae sunt de necessitate salutis praetermitti non debent propter scandalum vitandum. In his autem
spiritualibus bonis quae non sunt de necessitate salutis
videtur distinguendum. Quia scandalum quod ex eis oritur quandoque ex malitia procedit... Quod esse contem­
nendum Dominus docet, Matt. 15. Quandoque vero scandalum procedit ex infirmitate vel ignorantia: et huiusmodi scandalum est scandalum pusillorum. Propter quod
sunt spiritualia opera vel occultanda, vel etiam interdum
differenda, ubi periculum non imminet, quousque, reddita ratione, huiusmodi scandalum cesset. Si autem post
redditam rationem huiusmodi scandalum duret, iam vi­
detur ex malitia esse: et sic propter ipsum non sunt
huiusmodi spiritualia opera dimittenda» 2. Ad haec po­
strema D. Thomae verba, Caietanus: «Adverte quod
Auctor non assertivo verbo utitur, sed opinativo, dicen--

i S. Thomas, 1. c.
2 Id., ib., 43, 7.

do: lam videtur ex malitia esse. Potest quidem continge­
re quod pusilli non sint capaces rationis redditae: vel
propter pristinam consuetudinem, quae facit apparere
dissonum quod veritati consonat, vel propter rationem
apud eos magis apparentem, vel aliquid huiusmodi. Et
tunc, ex quo malitia non facit scandalum, sed ignorantia
vel infirmitas, quamvis reddita sit ratio, cessandum est
ab huiusmodi spiritualibus non necessariis» \ Videsis t. II,
n. 395.
C. VI.—Volens Eudociam nubere Martinianus petiit 462
consensum patris. Sed hic eum a cogitato matrimonio
prohibet et iubet ut uxorem ducat Anatoliam, electionem
rationibus confirmans. Anxius Martinianus confessarium
adit quaerens num et quatenus teneatur patris oboedire
praecepto.
Sol.—Respondet Billuart: «Quantum ad matrimonium
in particulari cum tali persona non possunt etiam pa­
rentes cogere filios aut filias, neque isti tenentur oboedi­
re propter rationes iam datas. Possunt tamen parentes
filios aut filias inducere ex rationabili causa. Et tunc si­
cut se habet filius ad illam causam, ita se habet ad prae­
ceptum patris, ut scilicet si causa illa cogat de necessitate
vel honestate, praeceptum patris similiter cogat: puta,
si pater iubeat filio ducere talem puellam, quia vel eam
defloravit, vel tale matrimonium est necessarium ad
sedandas inveteratas inimicitias, aut ad sustentandam
inopiam patris, etc. Puto tamen filium in hoc casu de­
bere acquiescere non tam vi praecepti oboedientiae, cum
iuxta S. Th. quoad statum pater non sit superior filii,
quam vi praecepti pietatis ex qua filius in talibus cir­
cumstantiis tenetur acquiscere voluntati patris, facturus
alioquin illi magnam iniuriam in re gravi» 1
2.
1 Caietanus, in hunc locum.
8 Billuart, Summa S. Thomae, tr. de ceteris virtutibus iustitiae
annexis, dlss. 2, a. 3.

Huc e superioribus voluminibus Casus accedant: Opta­
re mortem patris ad hereditatem adeundam (I, 277);
Puella vacans pietatis exercitiis contra parentum vetitum
(I, 423).

XXXVII.

PARENTUM OBLIGATIONES

Doctrina.

Ad pietatem parentum erga filios pertinet imprimis
educatio, cum corporalis tum spiritualis. Ipsa siquidem
animalia instinctu feruntur naturali ut proprios fetus
indigentes nutriant et perducant ad perfectionem quibus
dederunt initium. Homo, insuper, anima rationali dita­
tus est atque ad ordinem supernaturalem evectus. Hinc
Codex I. C.: «Parentes gravissima obligatione tenentur
prolis educationem tum religiosam et moralem, tum phy­
sicam et civilem pro viribus curandi, et etiam temporali
eorum bono providendi» (can. 1113).
464
Et quod attinet ad educationem religiosam, parentes
catholici adstringuntur ut prolem natam mox ad baptis­
mum deferant (can. 770), instruant vel instruere faciant
a pueritia in doctrina Christiana (can. 1335), praeparent,
per se vel per alios, ad Paenitentiae et Eucharistiae de­
bitam receptionem, promoveant ad frequentationem
ecclesiae, ad exercitia pietatis solida (v. gr. ad preces
matutinas et serotinas), ad devotionem erga B. Virgi­
nem l. Tenentur insuper vitare ne filii scholas acatholicas, neutras, mixtasve frequentent (II, 104, 106, 111).
Parentes quoque debent filios docere honestos mores,i

i «Idcirco graviter delinquunt parentes... qui pietatem, Religionem,
sacerdotes, aliasve res sacras irrident; praecepta Ecclesiae non obser­
vant» (Aertnys-Damen, Th. Mor., I. 548, ed. 1939).

verbo et exemplo; eos arcere a mundi illecebris, a sociis
pravis, ludis, lectionibus vel colloquiis periculosis; eos
non locare apud familias—disciplinae vel famulatus cau­
sa—in quibus eorum castitas periclitetur; eos, denique,
peccantes opportune corripere x.
Quoad educationem physicam parentes obligantur ne 465
quicquam agant quod vitae, sanitati vel naturali perfec­
tioni nocivum sit proli semel conceptae; ei provideant
quoque semel natae de victu, vestitu, habitatione et cura
—si infirmentur—secundum proprii illorum status con­
dicionem; de honesta recreatione pariter, passim aequa­
libus concessa.
Quoad civilem, demum, educationem parentes obli­
gantur ut filiis copiam faciant litteras vel artem pro
condicione propria addiscendi.
4

Quod attinet ad status vitae electionem, filii sunt li- 466
beri nec tenentur parentibus morem gerere (455). Hinc
colliges «gravissimi peccati reos esse parentes qui, sive
directe metu, vi, fraude, sive indirecte durius cum liberis
agendo in victu, vestitu, verbis, signis, etc. eos invitos
compellunt ad religionem, clericatum aut matrimonium,
quia contra iustitiam agunt violando filiorum liberta­
tem, et eo gravius peccant quo graviora mala inde nata
sunt sequi; quot enim inde maledictiones, imprecationes,
desperationes, impudicitiae, sacrilegia, adulteria, etc.
quae filios et filias in hac vita miseros, in altera miserri­
mos efficiunt!»1
23. Peccant parentes igitur qui filio sta1 «Graviter peccant per se parentes: a) qui nimia indulgentia fi­
lios corrigere notabiliter neglegunt, quando alioqui id necesse foret;
b) sed non minus peccant qui gravioribus poenis in filios animadver­
tunt, v. gr. si eos mutilent, vel eis grave vulnus aut percussiones et ver­
berationes adeo graves infligant ut vita vel sanitas eorum notabile de­
trimentum capiat» (Ferreres, Th. Mor., I. 464, ed. 1932).
3 Billuart, Summa S. Thomae, tr. de ceteris virtutibus iustitiae
adnesis, diss. 2, a. 3.—Parentes a gravi peccato «excusari possunt, sal­
tem ad breve tempus, ratione ignorantiae vel inadvertentiae, quae facile.

tum clericalem amplectenti constituere patrimonium re­
cusant; qui filiae dotem denegant ad religiosam vitam
convolanti; qui filium aut filiam, ideo..quod ipsis invitis
nuptias, post annos maioritatis, celebrarunt, laedunt in
hereditatis parte legitima x.
467
Quantum ad matrimonium porro parentes, etsi ne­
queant suam prolem cogere ut huic vel illi nubat, possunt
tamen ex causa rationabili ad id inducere immo et im­
pedire (cf. 462); sed «matrimonium filii indebite impe­
diendo aut etiam differendo facile peccant graviter cum
saepe sint causa multorum peccatorum incontinentiae et
odii aut etiam desperationis» 2.
Quoad statum vero sacerdotalem aut religiosum, eo
minus habent parentes ius cogendi filios quo potiores
obligationes assumuntur, quarum inobservatio et filio­
rum redundat in salutis discrimen et aliis facile in scan­
dalum 3. Tenentur autem filios non impedire a sectanda
vocatione; peccarent alias et contra iustitiam, filiorum
libertatem violantes, et contra caritatem et pietatem,
eos retrahendo tum a maiori Dei obsequio tum ab ipsoI > · ”

ob nimium eorum (filiorum) amorem, admitti potest» (Marc, Inst. Mor.,
I. 700, ed. 1927).
1 Filiae «si ante annos maioritatis indigno nupserit, non debetur
dos. iuxta sententiam probabiliorem; sed indigenti debentur alimenta.
Simili modo si filius, patre invito, uxorem duxerit, tenetur pater eum
indigentem eiusque uxorem alere» (Marc, 1. c.).
2 Prümmer, Th. Mor., II, 585, ed. 1928.
• Ideo in Codice I. C. : «Excommunicatione nemini reservata Ipso
facto plectuntur omnes, qualibet etiam dignitate fulgentes, qui quoquo
modo cogant sive virum ad statum clericalem amplectendum, sive virum
aut mulierem ad religionem ingrediendam vel ad emittendam religiosam
professionem tam sollemnem quam simplicem, tam perpetuam quam
temporariam» (can. 2352).—«Censura incurritur cum vir fit clericus, vel
cum candidatus Religionem ingreditur aut professionem emittit. lamvero
status clericalis initur prima tonsura (can. 108, § 1); ingressus in Re­
ligionem vero fit incipiendo tempus postulatus vel noviciatus (si nempe
postulatus non praerequlritur). Qui cogit ad postulatum et postea ad
professionem in duplicem censuram incurrit» (Marc, 1. c., n. 1355).

rum meliori bono ‘. Quin propterea sint illico culpandi si
ad tempus vocationi filiorum non accedunt, ipsam ut
probent; «caveant autem ne diutius hanc probationem
protrahant, aut sub pretextu probationis, suae malae vo­
luntati indulgeant» 2.
Casus pri H us.

Annae duae filiae sunt, Virginia et Clara: haec, quae 468
antea amoribus et levitatibus induisit, nunc, horum tae­
dio affecta, vitae religiosae desiderio flagrat; illa, e con­
tra, levem atque liberam vitam adhuc agit. lamvero
earum mater, dum Virginiae licentiam libertatemque vi­
vendi agnoscit ac permittit—ait enim haud coartatione
sed consiliis tantum filios educari posse—, Claram, e con­
tra, ut de suo proposito desistat, quod arbitrio potius
quam vocationi tribuit, omni ope conatur.
Quae omnia, cum confessario narrat, eiusdem assen­
sum exigit. Hic conatur sane recta educationis principia
eidem indicare; at incassum. Quare, ne debeat cum huiusmodi muliere disputando profundere ac perdere labo­
rem, paenitentiam imponit et absolvit.
Quid dicendum?

> <At vero, vel ex iis qui de catholica fide se lactant, parentes saepenumero non desunt—praesertim in sublimioribus atque eruditioribus
Civitatis ordinibus—qui non modo aegre ferant Deo mancipari filios
suos, verum etiam huic delectui eiusmodi fallaciis obniti non vereantur,
quibus carissimae sobolis simul divinitus facta selectio, simul fides aeternaque salus periclitentur... Res ipsa antiquo et paracerbo experimento
confirmat multas lacrimas tum liberis suis, tum sibi nullius consilii pa­
rentes excussisse, qui proditione quadam—vocem hanc ne habeatis aequo
duriorem—sobolem suam a divino delectu abduxissent. Atque utinam
eorum lacrimae ne adeo effundantur serius, ut in aeternitatis aevum eli­
ciantur» (Pius XI. enc. De sacerdocio catholico, AAS, 28 [1936], p. 48 s.).
’ Billuart, 1. c.
23

Solutio

Anna quidem videtur numeranda in illis matribus
quibus, non obstante Christiano nomine, sollicitudo est
potius de filiarum vita temporali quam morali atque re­
ligiosa; inde licentia quam Virginiae tribuit vel tunc cum
Clarae libertatem denegat.
Eius imprimis educationis methodus est omnino im­
probanda. Sufficiunt quidem monitiones sive consilia
quoad illas iuvenes quae sunt pronae ad actus virtutum,
vel ex bona dispositione naturae, vel ex consuetudine,
vel ex divino praecipue munere. Attamen, quoniam in­
veniuntur quaedam protervae et ad vitia propensae, quae
verbis de facili moveri nequeunt, necessarium omnino
est quod hae per vim et metum a malo cohibeantur, ut
saltem sic malefacere desistentes, per huiusmodi assue­
tudinem ad hoc denique perducantur ut voluntarie agant
quod prius metu implebant, et sic fiant virtuosae *. Hinc
habent parentes ius una atque officium praecipiendi et
puniendi. «Ideo peccant parentes, qui filiorum excessus
castigatione congrua non compescunt. Tristissimum
exemplum castigationis neglectae est Heli, qui exinde
graviter punitus fuit. Pariter peccant parentes, qui so­
corditer relinquunt filios suos in proxima occasione pec­
candi» 12. Scite Merkerbach: «Parentes in vigilantiae et
correptionis officio valde neglegentes, erga filios graviter
rei sunt» 3. Annae igitur erga filiam Virginiam indulgen­
tia facile mortalis.
Eius insuper severitas ad Claram certo est damnanda.
Potuit quidem vocationem huius probare, per breve tem­
pus nempe. Nequit autem omni conare ope ut filia de
1 S. Thomas, Summa Theol., I-II, 95. 1.
» Prümmer, 1. c., n. 589.
3 Merkelbach, Th. Mor., II, 826, ed. 3.

suo proposito desistat. Ipsa, de reliquo, discrepantia in­
ter methodum quam educationis celebrat et ad Virginiam
applicat, atque modum agendi quem erga Claram tenet
liquido ostendit Annam, sub praetextu licet probationis,
suae malae indulgere voluntati.
Sed etiam dato rationem erga filias agendi non per­
tingere penes Annam ad peccatum mortale, ob erroneam
eius de educatione et vocatione sententiam, confessarius
debuit absolutionem recusare quandiu paenitens non pro­
mittat morem erga filias emendare. Sicut enim nefas est
medico adhibere sanitatis media probabilia dum ei ad­
sunt tutiora (48), sic nec fas est parentibus adhibere me­
dia educationis quae, probabiliter etsi prosint, nocent
attamen probabilius; quoniam non obstante opinione
medici, aegrotus morti exponitur, et non obstante paren­
tum opinione, filiarum sors aeterna committitur discri­
mini.
Confessarius igitur male egit, dum timens disputatio­
nem vanam, matremfamilias nostram absolvit.
Alii casus.

C. II.—Acisclus nullam omnino curam gerit ut filii lit- 471
teras addiscant; ait enim scholarum institutionem esse
inutilem, cum ipsemet, quantumcumque legendi et scri­
bendi ignarus, lautum lucretur stipendium manuum la­
bore. Estne carpendus?
Sol.—Affirmative, nam «cum scientia saltem elementaris in regionibus nostris excultis requiri soleat fere in
quolibet vitae statu, ne quis cum dedecore inferiorem aliis
locum occupare cogatur, recte censent (theologi) parentes
quoslibet teneri ad illam scientiam liberis suis procuran­
dam, nisi morali impossibilitate excusentur; quae impos-

I

sibilitas raro exsistit, nam etiam pauperes inveniunt me­
dium instructionis convenientis» l.
472

C. III.—Callinica, post contentionem habitam cum
marito, rogat sententiam confessarii de temporis spatio
quo parentes ad filios adstringuntur alendos, vestiendos,
domo excipiendos et aegrotos curandos.
Sol.—Respondet Prümmer: «Tenentur parentes filiis
subministrare haec omnia usque ad illud tempus quo ipsi
necessaria providere possunt; immo etiam toto tempore
vitae, si filii versantur in gravi necessitate. Sin autem fi­
lii ex propria perversitate victum acquirere non valent,
parentes tenentur quidem subministrare ea quae prorsus
sunt necessaria ad vitam, sed non alia. Hinc e. gr. si filius
dissipavit totam hereditatem iam acceptam, nihilominus
pater tenetur eum alere et debita forsan pro alimentis
emendis contracta solvere; minime autem tenetur alia
debita solvere aut filio prodigo aliquid aliud praestare ac
stricte necessaria ad vitam» 2.

473

C. IV.—Melania, vidua, duos habet filios; unum val­
de diligit, alterum vix videre potest, hunc enim ipsa non
lactavit. Quamvis iste sit bonae indolis et non communis
ingenii, mater erga eum naturalem experitur antipa­
thiam, quam, ut ipsa ait, vincere non potest. Unde est
quod constanter eum verbis reprehendat, iniuriis atque
etiam verberibus afficiat.
Sol.—«Dubium esse non potest quin Melania, ea agen­
di ratione peccet et peccet graviter contra pietatem. In
correctione enim et castigatione sui filii graviter modera­
tionem excedit, et in eis nullo ducitur honesto motivo
boni erga filium, sed ex naturali et inordinata passione;
quam utique vincere forte non potest, quatenus eam non

1 Merkelbach, 1. c., n. 828.
3 Prümmer, 1. c„ n. 588.

possit in se exstinguere; sed vincere certe potest, quate­
nus non agat secundum eam, sed secundum rectam ra­
tionem. Tam pertinax Melaniae agendi ratio grave tan­
dem damnum suo filio inferre potest. Vos patres, ait
Apost., nolite ad iracundiam provocare filios vestros. Ad
Eph. 6, 4. Immoderata castigatio filiis multum nocet. Eos
reddit morosos, stupidos, pusillanimes, et quandoque de­
speratione affectos. Pro amore parentibus debito, con­
temptum et odium parere soleto. Sic Bucceroni ’.

C. V.—Kilianus, numerosae prolis pater, exiguo cibo 474
vestituque vix sufficienti uxori et filiis aegre concesso,
quidquid labore acquirit, ocius inter pocula cum aliis bi­
bulis dilapidat. Uxori vero adhortanti et lacrimis effla­
gitanti ut maiorem curam filiorum suscipiat, ait: Nudus
ego ingressus mundum, nudus inde egrediar; a parentibus
nihil obtinui, sed labore et industria quaesivi unde me su­
stentarem; filii exemplum patris sequantur et sibimetipsis provideant.
Sol.—Respondet Ferreres: «Kilianus graviter contra
pietatem peccavit, nec inde excusari potest quod nudus
mundum ingressus fuerit, nihil a parentibus acceperit;
etenim attendendum non est ad id quod parentes Kiliani
fecerint, sed ad id quod facere debuissent, si potuissent,
et quod et ipse paterfamilias, de hire naturae, praestare
debuerit» 2.
C. VI.—Utrum parentes possint aliquando exheredare 475
filios?
Sol.—Ad hoc dubium Fanfani: «Affirmative, ob iustam tamen causam quae talem poenam mereatur. Id
constat: a) ex iure naturali: aequum enim est ut paren­
tes possint filios graviter delinquentes tali poena plecte» Bucceroni, Casus Conse., I, 55/1, ed. 1913.
2 Ferreres, Casus Conse., I, 418, ed. 1926.

re et eiusdem poenae timore in proprio officio continere;
b) praeterea constat iure positivo, prouti patet ex iure
Romano et etiam ex Codicibus modernis, in quibus deter­
minantur etiam casus iustae exheredationis ex parte pa­
rentum» \
Huc e superioribus voluminibus Casus accedant:
Optare mortem filiae deformis (I, 278); Filios mittens ad
scholas neutras (II, 111 s.); Parentes tradentes filios
scholis communistarum (Π, 125 s.); Num mater teneatur
periculosissimam subire operationem pro prole baptizan­
da (II, 283); Femina mortem cupiens filiorum (II, 286);
Parentes, propter gravem offensam, filium non alloquentes et e domo eicientes (II, 300); Filios adolescentes secum ducens in publica theatra (II, 427).

476

Ex iure canonico: «Legitimi sunt filii concepti aut
nati ex matrimonio valido vel putativo, nisi parentibus
ob sollemnem professionem religiosam vel susceptum or­
dinem sacrum prohibitus tempore conceptionis fuerit
usus matrimonii antea contracti» (can. 1114); «Legitimi
praesumuntur filii qui nati sunt saltem post sex menses
a die celebrati matrimonii, vel intra decem menses a die
dissolutae vitae coniugalis» (can. 1115, § 2). Sed et civiles
codices fere eodem modo definiunt legitimitatem, aliis
quamvis verbis utantur.
Omnes alii filii sunt vel praesumuntur illegitimi.
Qui quidem distinguuntur in naturales et spurios;
1 Fanfani, Th. Mor., Ill, 266.

naturales sunt nati ex parentibus inter quos tempore
conceptionis, vel praegnationis, vel nativitatis validum
consistere potuit matrimonium (cf. can. 1116); ceteri
sunt spurii, quorum alii adulterini—seu nati ex adulte­
rio—, alii sacrilegi—seu ex uno vel utroque parente li­
gato voto castitatis, sive sollemni sive sollemnizato—,
alii incestuosi—quorum parentes consanguinei vel affi­
nes sunt in linea collaterali—, alii nefarii—quorum pa­
rentes consanguinei vel affines sunt in linea recta—, ce­
teri, simpliciter spurii—puta si ex parentibus detentis im­
pedimento aetatis, disparitatis cultus, etc. ’.
lura illegitimorum non sunt eadem atque legitimorum. «Promovetur hodie tendentia, tum matrem tum fi­
lios illegitimos aequiparandi legitimis. In hac re dicen­
dum videtur...: b) quoad natos illegitimos. Etiam familia
a Deo socialiter ordinata est ita, ut infantes participent
tum bonis tum detrimentis parentum sive temporalibus
sive moralibus sive socialibus. Et sicut talis participatio
in bonis utilis est, ut parentes quaerant sanitatem, bona
temporalia, honores, ita illa participatio in detrimentis
1 Filii naturales legitimantur per subsequens parentum matrimo­
nium sive verum sive putativum sive noviter contractum sive convalidatum, etiam non consummatum (can. 1116). Spurii vero legitimantur:
I.» «Per dispensationem super impedimento dirimente concessam sive ex
potestate ordinaria, sive ex potestate delegata per indultum generale,
non vero per rescriptum in casibus particularibus... ; excepta (tamen)
prole adulterina et sacrilega» (can. 1051); 2.° Per rescriptum S. Sedis aut
habentis potestatem legitimandi, prout data fuit cuidam Vicario Apostolico, quantum ad prolem natam ex parentibus detentis impedimento
disparitatis cultus vel aetatis, dummodo non sit ex adulterio vel sacrile­
gio procedens (Sartori, Enchiridion canonicum, ad can. 1116); non enim
sufficit ad prolem legitimandam quod tempore subsequentis matrimo­
nii iam impedimentum pristinum cessaverit (AAS, 23 [1931], p. 25).—
«Per professionem sollemnem in ordinibus religiosis aut per professio­
nem simplicem in nonnullis institutis religiosis speciale privilegium ha­
bentibus, obtinetur eo ipso legitimatio filiorum tum naturalium tum spu­
riorum, sed pro suscipiendis ss. ordinibus tantum, non autem pro accep­
tandis dignitatibus» (Prümmer, Th. Mor., Ill, 884, ed. 1928).

est stimulus perpetuus pro parentibus, ne noceant proli.
Insuper filii illegitimi saepe patiuntur ex male refrenata
concupiscentia parentum et ex defectu educationis fa­
miliaris. Ex altera parte, si filius illegitimus propria vir­
tute expiat culpam parentum, occasio praebenda erit
purgandi ignominiam parentum et obtinendi statum con­
venientem virtuti. Ideo Ecclesia, si reliquae dotes adsunt,
facile dispensat ab irregularitate» \
478

Obligationes igitur parentum ad filios illegitimos non
sunt eaedem ac erga legitimos.
Ex iure naturali ambo parentes, in solidum, tenentur
ad alendam et educandam prolem illegitimam—nisi ma­
ter vi fuerit oppressa, quia tunc onus sustentationis et
educationis pater portare debet—: ei etenim dederunt
initium. Urget haec obligatio quandiu filius non potest
sua industria sustentari. Codices civiles interdum patrem
obligant ut proli tribuat convenientem sustentationem
usque ad annum decimumsextum; interdum, ne illicitis
commerciis faveant, patrem ad nihil obligant; quem
nonnuli codices vel inquirere vetant. Educatio oportet sit
ad condicionem personae, quam a matre proles sortitur.
Ideo, per se, non licet, quandiu parentes valent con­
gruam sustentationem praebere proli, hanc in hospitio
seu brephotrophio collocare. Possunt tamen per accidens,
cum prolis illegitimitas est ex occulto crimine, ut vitetur
videlicet infamia 2.
Casus primus.

479

Berta, nobili genere orta et a marito perfidiose dere­
licta, in laqueum lascivi amoris misere incidit, atque pro» Noldin, Th. Mor., II, 297/4, ed. 1932.
3 Cum tanto enim dedecore eos per se alere non tenentur et suffi­
cit curare ut debite nutriantur (Salmanticenses Mor., tr. 24, de quarto
Dec. praecepto, n. 36).

lem ex turpi consuetudine cum Mario concepit. Re cogni­
ta, eiusdem frater, ad familiae famam tuendam, curavit
ut in remota regione occulte pareret atque a Berta exegit
ut natum puerum publici hospitii curae relinqueret.
Peccatum re vera occultum servatum est, atque po­
tuit Berta, decursu temporis, marito reconciliari. At nunc
acri scrupulo angitur, et a confessario quaerit num ali­
qua obligatione erga prolem adulterinam teneatur. Ipsum
insuper sciscitatur an debeat Mario qui puerum adfiliare
desiderat necessarias suppeditare notitias quibus valeat
illum invenire: timet enim ne maternitatem quoque po­
stea puer, ob patris inconsiderantiam, agnoscat, atque ita
suum crimen reveletur.
Quid confessarius respondere debet?

Solutio
Quoad prolis commissionem hospitio, nihil mali. Ut 486
ait etenim Merkelbach, «si possibile sit prolem adulteri­
nam in hospitio vel brephotrophio educare quin suspi­
ciones oriantur, curandum est ut ita fiat» ’. Restitutio
hospitio non gravat fratrem Bertae, quippe qui rationa­
biliter cogit adulteram ad hanc agendi rationem, cui
propterea infantes pauperes, quibus hospitium forte de­
stinatum erat, nequeunt esse rationabiliter inviti. Neque
gravat Bertam, quae irrationabiliter invita diceretur mo­
rem fratri non gerens.
Sed Marius vult puerum adfiliare, nempe per agni­
tionem, de qua Codex civ. italus: «I figli adulterini possono essere riconosciuti dal genitore che al tempo del
concepimento non era unito in matrimonio» (art. 252).
Porro, per se loquendo, huic voto Marii Berta nequit obsi­
stere, cum in eodem codice habeamus: «II riconoscimen1 Merkelbach, Th. Mor., II, 388, ed. 3.

2

to non ha effetto che riguardo a quello dei genitori da
cui fu fatto. L’atto di riconoscimento di uno dei genitori
non pud contqnere indicazioni relative all’altro genitore.
Queste indicazioni, qualora siano fatte, sono senza effet­
to. Il publico ufficiale che le riceve e 1’ufficiale dello sta­
to civile che le riproduce sui registri dello stato civile
sono puniti con 1’amenda da lire 500 a lire 2000. Le indi­
cazioni devono essere cancellate» (art. 258).

481

ώι

Μ

ί*

)
Λ
•·

νΐ

■

%

Attamen in casu Berta timet ne Marius indicet filio
nomen matris «atque ita suum (Bertae scilicet) crimen
reveletur». Et si quidem ageretur de revelatione soli proli
spuriae, non adesset tacendi sufficiens ratio; sed neque
ubi ageretur de infamia dumtaxat apud aliquos, qui anteactae vitae iam habebant indicia. Verum si revelatio
agitur quae ad aures pertingeret mariti, a quo propterea
Berta—etsi prius perfidiose derelicta—iterum separari
deberet aut pati gravia incommoda, tunc non tenetur in­
dicationes dare.
Excusata tamen, v. gr. ob infamiae periculum, ab in­
dicationibus nunc suppeditandis, Berta non excusatur ne
res ita disponat ut cessante periculo, puta post eius mor­
tem, Mario notitiae huiusmodi procurentur—quem in fi­
nem potest ipsa fratri commendare ut has notitias Mario
communicet, qui saltem in testamento filium agnoscat. At
si post mortem quoque matris esset periculum infamiae
pro Bertae nobili familia, ab his etiam indicationibus
abstinendum foret.
Et quamvis Berta, agnitionem filii sacrificans pro­
prio et familiae commodo, teneatur ex gratitudine sa­
crificium hoc compensare, v. gr. ei dans quod a marito
recipit pro eleemosynis vel quae a marito impetrat pro
consanguineo paupere, non puto exaggerandam esse
compensationem huiuscemodi, quoniam filius, quantum­
vis agnitus, licet iura obtineat ad hereditatem, etc., non

liberatur originali macula, ex defectu natalium; maxime
si noverit se filium adulterinum, quem vel educatio in
brephotrophio suspectum reddit de filiatione naturali.
Alii casus.

I

C. II.—Centolla, coniugata, rem habuit cum Berardo 482
et Egberto. Prole concepta atque mariti expensis nutrita
et educata, Egbertus dubitans num proles sit sua aut al­
terius confessarium sciscitatur an teneatur ad restitu­
tionem illarum expensarum.
Sol.—Respondet Fanfani: «Cum distinctione: a) si
dubitat an (proles) sit sua vel veri mariti, negative, sal­
tem probabilius: quia praesumptio in casu stat pro ma­
trimonio in favorem prolis; aliunde nemo tenetur ad re­
parationem damni, nisi certo constet ipsum damni causam
fuisse, b) si vero dubium est inter duos adulteros, tunc aut
isti ex communi consilio (quod raro accidit) adulterium
commiserunt, et ambo tenerentur in casu ad reparatio­
nem in solidum et pro rata parte, cum ambo fuerint cau­
sa efficax et formalis totius damni; aut unus omnino in­
dependents ab alio adulterium patravit, nec cogitando
de incertitudine prolis, et tunc probabilius neuter tene­
tur ad restitutionem, cum nullus teneatur ad reparandum
damnum nisi certo constet se fuisse causam efficacem
et formalem damni; aut tandem secundus adulter ad­
vertit, saltem in confuso, se sua actione causam fore cur
dignosci amplius nequeat cuius sit proles, et tunc certo
tenetur, et ipse solus, ad damnum ex illa incertitudine
ortum reparandum, cum ipse fuit causa efficax et for­
malis illius incertitudinis, ac proinde totius damni» ‘.
i Fanfani, Th. Mor., II, 322.

483

C. III.—Calliopa cum multum diligat filium quem ha­
bet spurium anxia petit a confessario quid ei valeat ipsa­
met paterve largiri.
Sol.—Parentes qui filios suos spurios non agnoverunt
aut legitimarunt prohibentur civili lege ne, praeterquam
alimenta, aliquid eis largiantur per testamentum, ab in­
testato, per contractum. Nonnulli tamen codices confe­
runt illegitimo condicionem cum legitimis parem quoad
ius ad hereditatem maternam. Semper attamen mater
potest spurio id tradere quod ad propriam condicionem
erogare potest in eleemosynas et quae impetraret a ma­
rito pro consanguineo paupere. Semel autem agniti vel
légitimât! obtinent spurii iura quae codicibus signantur
nationalibus.

484

C. IV.—Num parentes qui non sunt pauperes tenean­
tur restitutionem facere hospitio pro sustentatione et
educatione illegitimi quem ibi collocarunt.
Sol.—Iam Salmanticenses 1 aestimarunt probabilem
sententiam negativam, quod huiusmodi hospitia non tan­
tum in favorem parentum pauperum erecta sint, sed in
gratiam quoque, forsan maxime, parvulorum illegitimo­
rum. Moderni distinguunt inter hospitia quae aluntur
privata caritate aut civitatis potius expensis; non im­
ponunt restitutionem dum de illis agitur; imponunt atta­
men si de his, casu tamen excepto quo lex civilis inquisi­
tionem patris vetaret.

C. V.—Si testator, vivente prima uxore, novum matri­
monium civile inivit, possuntne filii, ex hoc concubinatu
adulterino nati, partem legitimam, ipsis sicut et filiis le­
gitimis assignatam, accipere; vel, si nihil assignatum
fuit, partem legitimam repetere?
Sol.—«Respondemus: ad Ium, affirmative, quia ad
1 Salmanticenses Mor.. tr 13. de restitutione, c. 3, n. 29.

VINDICATIO

333

tramitem iuris positivi haec pars ipsis relicta est; nec
obstat ius naturae, quia testator, ita omnia disponendo,
ius strictum filiorum legitimorum non laesit; ad 2um
vero, negative, si nempe in testamento clare exprimitur
ultima defuncti voluntas. Ratio huius: filii ex primo ma­
trimonio nati, in casu, immediate post mortem testatoris
strictum dominium partis ipsis assignatae obtinuerunt.
Praeterea, est contra pietatem expressam patris volunta­
tem impugnare. Lex civilis utique secundum matrimo­
nium in paris iuris condicionem atque primum recipit,
sed ipsa filiis illegitimis in casu favere non potest, cum
sit evidenter iniqua. Tandem addimus: si in testamento
exprimitur, etc.; in dubio enim de testatoris voluntate,
impugnatio licite fieri posset. Similiter, si defunctus te­
stamentum non confecit: tunc enim censetur voluisse ut
omnia ad normam iuris positivi distribuantur». Ita
Mare \
XXXÏX.

VINDICATIO

Doctrina.

Vindicta nominat ultionem damni illati per remedium 486
poenale seu punitionem damnificatoris. Prout est nobis
siquidem inclinatio prorsus innata ad conservationem et
perfectionem nostram, sic et naturaliter inclinamur con­
tra illos qui huic conservationi et perfectioni obstant, ut
ab his videlicet habeamus compensationem damni illati
et eos ab ulteriori damno inferendo terreamus. Hanc in­
clinationem naturalem virtus vindicationis perficit, ho­
minem disponens ad iniuriam illatam ulciscendam, «non
intentione nocendi, sed intentione removendi impedimen­
ta» 2. Quoniam ultio est ad alterum et quidem ad iniuriae
J Marc, Inst. Mor., I, 1083, ed. 1927.
·' S. Thomas, Sumina Theol., Π-ΙΙ, 108, 2.

334

DE IUSTITIA

illatae mensuram, vindicatio per ultionem aequam est
pars iustitiae. Quia tamen ulcisci non tenemur, illa sal­
tem obligatione quam alius urgere valeat coram lege,
vindicatio deficit a debiti ratione et ideo iustitiae ponitur
potentialis dumtaxat pars.
Porro si vindicatio disponit hominem ut vindictam
aequam sibi velit, hanc immo inchoet per recursum ad
legitimam auctoritatem, non ideo ut eam consummet seu
perficiat. Vindictae perfectio seu consummatio coactivam potestatem exigit in auctore, propter condicionem
materiae reddendae, mali poenae scilicet. Et si quidem
pater, qui domesticae praeest sive imperfectae societati,
habet potestatem subditos coercendi poenis levioribus ',
solus princeps civitatis, quae est perfecta communitas,
plena potestate coercitiva gaudet ut poenas in deliquentem ponat, graviores quoque immo et irreparabiles, v. gr.
carceris, mutilationis, occisionis. Hinc non licet privatis
hominem, quantumvis mortis reum, directe occidere, mu­
tilare, graviter percutere. Qui absque principis auctori­
tate sic alium punit, is non modo contra iustitiam lega­
lem peccat—usurpans jurisdictionem quam leges principi
reservarunt—, sed contra iustitiam commutativam insu­
per, cogens alterum ad sustinendam poenam quam unus
princeps poterat ei infligere.
a

Practice, quoniam per recursum ad tribunalia facile
indulget homo et nimis sibiipsi et non satis proximo
—cuius persaepe malum optat sub ratione mali—, vindi­
catio pro iniuria personali non est continuo apud iudicem appetenda. Pluries insuper ne appetatur suadet
scandalum quod sequitur. De reliquo iniuriam propriam
potest persona condonare offensa, utpote cui et licet no1 <Si agitur de punitionibus minoribus, licentia legitimi superioris
merito praesumi potest, ut etiam homo privatus valeat vindictam lici­
tam sumere. Sic e. gr. non videtur illicitum dare levem alapam puero,
qui aliquod nocumentum intulit» (Prümmer, Th. Mor., II, 610, ed. 1928).

cumentum pati ut proximo sive indigenti misericordi­
ter subveniat, sive non indigenti donum largiatur gra­
tis (148). «Unde vindicatio solet vocari parva virtus, et
consulitur potius delicta proximi remittere quam punire;
nisi tamen caritas Dei aut proximi vel bonum publicum
reparationem iniuriae exigant»
Casus primus.

Beatrix, puella nubilis, narrat fratribus se a Cerbonio 488
fuisse stupratam. Consilio inito de vindicta, fratres quae­
runt Cerbonium, inventum autem tam graviter percu­
tiunt ut per mensem lecto detineatur.
Quaeritur: num fratres Beatricis teneantur compen­
sare percussionis damna.
Solutio

Ne videamur difficultatem fugere, supponimus: a) agi 489
revera de vindicta, non de defensione contra aggressio­
nem quamlibet iniustam—aggressio namque de qua sermo
iam est consummata; de imminente forsitan aliis puellis
nihil prorsus in casu—; b) Beatricem plene dignam fide
dum narrat fratribus stuprum—quo magis etenim dubia
offensa, eo et magis obvia iniustitia—; c) vindictam de
qua loquimur Beatricem fratribus commisisse, sive ex­
presse—eos rogans de vindicta—sive tacite—eis signifi­
cans vindictam acceptam sibi fore—, facilius enim intel­
legitur fratres peccasse contra iustitiam commutativam
atque restitutioni propterea adstringi si ipsi agerent pro­
prio marte.
Ne tamen difficultates absque causa multiplicemus,
i Prümmer, 1. c.

supponimus quoque Beatricem atque Cerbonium unius
esse socialis condicionis.
490

Solutionis haec sunt principia:
Stuprator, praeterquam tenetur solus de expensis pro
alenda prole (si forsan nascitur), tenetur de damnis illa­
tis feminae; de damno personali (iniuria, defloratione,
etc.), plurium opinione; omnium autem sententia, de
damnis realibus—quae non sunt semper eadem, sequitur
tamen omne stuprum damnum hoc commune, scilicet
quod defloratae feminae nuptiae reddantur impossibiles,
minimum difficiliores—. Saltem haec damna realia stu­
prator compensare tenetur ante sententiam iudicis; quoad
postremum quidem optima compensatio fit accipiendo
feminam in uxorem, sed nec femina huic generi compen­
sationis tenetur consentire, nec stuprator hanc cogitur
compensationem facere si potest aliam; aequa namque
compensatio fit media dote, qua restituitur feminae cor­
ruptae nubendi copia.
Damnorum compensationem aequam valet urgere fe­
mina tam per se quam per fratres, etiam sub commina­
tione deferendi stupratorem ad indices civiles.

491

His praemissis, responsio ad quaesitum danda est
affirmativa. Fratres etenim contra iustitiam commutativam peccaverunt.
Graviter ergo percutientes tenentur ut compensent
percussionis damna; damna quidem realia, iuxta omnes,
qualia sunt expensae curationis, lucrum cessans, dam­
num emergens; damnum insuper personale, iuxta plures, id est dolores corporales, iniuriam, etc. Haec damna
compensare tenentur omnes qui vindictam sunt exsecu­
ti; prae illis attamen iubens sive mandans. Si mandans
dispensetur a compensatione debita facienda, exsecuto­
res quoque dispensantur; non tamen dispensatur man­
dans quando exsecutores dispensantur (cf. 82).

In causis a restitutione excusantibus condonationem
novimus atque compensationem (75). Condonat restitu­
tionem sibi debitam v. gr. stuprator qui, post iniustam
percussionem acceptam, aut nubit feminam stupratam
—quam ideo sibi vinculat in matrimonium—aut renuit
damna compensare ab ipsomet illata—nequit enim ra­
tionabiliter exigere ut ab ea cui ipse nondum compensa­
vit damnum gravius et prius compensetur sibi damnum
posterius minus grave. Sibi compensat v. gr. stuprator
qui solvens damna stupri deduceret percussionis damna.
Alii casus.

C. II.—Martialis et Hector, milites immo et duces, ne- 492
scio qua de causa, litem inter se movent et verbis asperis
contendunt. Verum post verba ventum est ad verbera.
Hector, sui impotens, coram pluribus viris conspicuis, in­
signem alapam sodali suo inflixit; Martialis pari cum
dexteritate argumentum retorsit. Crescebat procella, cum
ab aliis mediatoribus duo certantes alius ab alio fuere
avulsi.
Sol.—Plures censent Martialem, alapam retorquendo,
peccasse graviter, nam repercutiens et vindictam sumit
et honorem non reparat ablatum—sed novum eumque
falsum honorem obtinet—et provocat ad peiora, vulnera­
tionem, caedem, saltem odia. Aliis videtur, ex epikeia ‘,
Martialem loco iudicis poenam illam infligere potuis­
se sodali absque peccato. In his Fanfani: «Si quis, in ho­
nore aut fama laesus, statim suum honorem recuperare
conetur repercutiendo e. g. qui eum ignominiose percus­
sit; vel ei qui probroso nomine aliquem appellavit, puta
vigliacco, simile nomen reddit, non videtur statim reprehendus de peccato. Certo non peccat contra iustitiam;
1 Aertnys-Damen, Th. Mor., I, 571, ed. 1939.
24

maxime si per iudicem sine molestia, ut ordinarie his in
casibus accidit, suum honorem recuperare non posset» *.
493

C. III.—In proprio quidem fundo Authbertus foveam
fodit ea tamen atque sola intentione ut inimicus, quem
novit transiturum, cadens crus frangat. Teneturne, post
eventum, ad damnum compensandum?
Sol.—Affirmative, quoniam non agitur sui defensio
verum vindicta. Porro, etsi non teneamur ex iustitia posi­
tive impedire damnum inimici, tenemur attamen ex iusti­
tia inimicum non damnificare; atqui qui foveam fodit ut
crus sibi frangat inimicus, per locum transiturus hucus­
que tutum et ideo sine periculi suspicione, exstat positiva
causa lapsus sive fractionis cruris; ergo. Unde Prümmer,
loquens de caupone propinante vinum ebrioso, praevi­
dens hunc in ebrietate passurum damnum grave, dicit:
«Si caupo directe intendit hoc damnum ideoque pro­
pinat vinum ut homo in ebrietate constitutus illud dam­
num patiatur, tunc revera iniuste agit eiusque actio est
causa per se (saltem instrumentalis) damni, ac proinde
debet damnum causatum resarcire» 2.

494

C. IV.—Populari facta commotione in magna quadam
1 Fanfani, Th. Mor.. II, 231,—«Neque ex incommodis huius sententiae
recte argui censemus ad eius improbabllitatem. Incommoda enim illa
tanta non sunt, modo repercutiens omnino moderate se gerat; immo e
recursu ad iudicem saepe graviora odia et dissensiones manabunt, ob
maius offensoris damnum, quam ex alapa confestim reddita» (Genicot,
Casus Conse., 151, ed. 1928).
2 Prümmer, 1. c„ n. 95.—Nonnulli Auctores videntur contrarium di­
cere, sed loquuntur, non de inimico seu de vindicta, verum de latrone
seu defensione; sic Marc (Inst. Mor., I, 949, ed. 1927), qui tamen exigit
«modo tamen aliqua sufficiens pro publico non desit monitio et in ad­
hibendis mediis (iustae defensionis, ut suppono) moderamen servetur».
Merkelbach (Th. Mor., II. 292, ed. 3) loquens de causa per accidens, dat
exemplum; «qui veneno inficit poculum sed illud ponit in loco remotis­
simo ad quem inimicus non solet accedere, optans tamen ut bibat» ;
ergo si solet accedere vel est certo accessurus, nequit dici causa per
accidens.

civitate, Princeps expellitur et anarchia per plures heb­
domadas proclamatur. Interim latrones et viarum gras­
satores impune furta, rapinas et homicidia committunt.
Carolus, vir potens et honestus, exsistimans delicta de­
bere puniri ad honestos cives tutandos, publica deficien­
te auctoritate, ipse sibi hoc munus assumit. Hinc cum
audit vel furta et rapinas vel homicidia ab aliquo com­
missa, reputans nullam aliam poenam in praesenti esse
possibilem et efficacem nisi poenam mortis, noctu ipse
cum suis famulis latrones et homicidas occidit.
Sol.—Ad hunc casum Bucceroni: «Carolus omnino
male agit. Nullam enim ipse habet potestatem exercendi
publicam delictorum vindictam, cum nullam habeat in
civili societate auctoritatem. Cives autem ad se tutandos
bene uti possunt, si eos latrones et homicidae aggredian­
tur, naturali defensionis iure, vim vi repellendo cum mo­
deramine inculpatae tutelae» \
C. V.—Catholici huius dioeceseos sunt inexorabiles 495
quoad vindictam, nemo cum adsit in regione qui ius ad­
ministret. Ideo quaeritur: l.° Utrum, si aliud medium non
adest vindicandi iniurias, Christiani se habere valeant
hac in re ac si essent in statu naturali. 2.° Utrum sint sa­
cramentorum capaces quandiu perstant in vindictae
appetitu. Ratio ab ipsis allata pro necessitate in qua in­
veniuntur sese vindicandi est quod homicida eiusque fau­
tores ferociores et intolerabiliores fient ad familiares in­
terempti et patrabunt ulteriora homicidia si isti non re­
sistant opponentes vim violentiae.
Sol.—Huic quaesito respondit (21 maii 1759) S. Congr.
de Propaganda Fide: «Negative ad utramque partem» 12.
Huc e superioribus voluminibus Casus accedat: Ini­
micum deferens ad iudicem ut puniatur (II, 301).
1 Bucceroni, Casus Conse., I, 60/3. ed. 1913.
- Collectanea S. Congr. de Prop. Fide, n. 419, ed. 1907.

340

DE IUSTITIA

XL.

>to
ίto

MENDACIUM

Doctrina.

496

Signis utimur ad alios: in veracitate quidem ut mens
nostra proximis innotescat—quid sentimus de nobis, de
ceteris hominibus aut rebus—; in mendacio, contra, ut
proximus decipiatur circa mentem nostram. Ideo utimur
ibi signis quae respondent menti; hic ex adverso signis
inadaequatis menti.
Si haec signa quibus utimur sint verba, habemus men­
dacium prout a simulatione distinctum; simulationem
vero si sint facta.
Mendacium propterea, quatenus ingreditur provin­
ciam morum, dicit inadaequationem signi volitam, signa
deceptiva voluntarie usurpata, enuntiationem intentionaliter falsam.

497

«Ante Augustinum, Patres mendacium ut Christianae
veracitati contrarium modo generali reprobarunt; pauci
tamen, ut Clem. Alex., Origenes, S. Chrysostomus et
S. Hilarius docuerant in casu necessitatis, ad maximum
damnum avertendum, licite uti mendacio quemadmodum
medicamento; et hoc sensu intellegebant quaedam facta
in utroque Testamento relata. Hac de re interrogatus,
S. Augustinus suam doctrinam exposuit in duplici opere,
De Mendacio (circa annum 365) et Contra Mendacium
(circa an. 420); in utroque aperte docet—non quidem ut
doctrinam catholicam, sed ut opinionem cui firmiter
adhaeret—omne mendacium esse peccatum, nec umquam
mentiendum esse» x. Haec doctrina facta est communis
inter theologos catholicos. «S. Augustino adhaerentes
doctores scholastici tam Thomistae quam Scotistae, uno

» Tanquerey, Th. Mor., ΠΙ, 372, ed. 1931.

Eulalia obstetrix, quaesita ab aliqua puella, Aristea 499
nomine, quae, stupro a teneris annis oppressa, virginita1 Vermeersch, De mendacio, in Grecjorianum, 1 (1920). p. 26.
2 Vitoria, in II-II, q. 110, a. 3. n. 2, ed. Beltran de Heredia.

——

Casus primus.

■

fere ore mendacium absolute damnant. In quam severi­
tatem auctores e Societate lesu postea quoque concesse­
runt» l.
Talis quoque videtur omnium hominum sensus: ut
enim Vitoria animadvertit: «Si aliter non probaretur
quam ex sententia omnium gentium dicentium quod
mentiri est peccatum, certe esset sufficiens probatio.
Numquam aliquis laudatus est propter mendacium. Bene
de intentione laudatur volendo prodesse alteri, non ta­
men de mendacio ipso» 1
2.
Ratio accedit: locutio enim intentionaliter falsa est 498
actus malus ex obiecto; verba sunt etenim signa quaedam eaque naturalia intellectus; eis ergo contra natu­
ralem ordinem abutitur qui intentionaliter loquitur contra mentem.
Quapropter reicenda est Grotii et Pufendorfii theoria de malitia mendacii, quo violatur alienum ius aut
damnum infertur alteri, simul ac de liceitate falsiloquii,
quo nec laeditur ius proximi nec alteri infertur nocu­
mentum.
Inquantum oppositum virtuti veracitatis mendacium
est peccatum dumtaxat veniale; potest esse mortale si
simul opponitur alteri virtuti—ut cum agitur mendacium
perniciosum—aut ex fine mentientis—v. gr. si quis utitur
mendacio iocoso ad obtinendum consensum fornicarium
—aut ex alia pariter circumstantia—v. gr. si ex officioso
episcopi mendacio magnum scandalum fidelium oriretur.

tern perdiderat, quomodo possit amissae virginitatis sta­
tum futuro sponso abscondere, lacrimis eiusdem puellae
mota, consilium dat ut operatione quadam plastica amis­
sam virginitatem occultet et nomen medici suggerit, qui
ab huiusmodi operationibus non abhorret.
Postea tamen dubitat quin illicitum consilium prae­
stiterit, attento praesertim dolo contra virum adhibito,
qui, uti ipsa Aristea dixerat, virginitatem futurae spon­
sae adeo faciebat ut non virginem ducturus fuisset num­
quam. Ad parochum proinde pergit et expostulat utrum
consilium revocare debeat, an sponsum admonere.
Quid parocho dicendum?
Solutio

Si quidem femina quae carnis integritatem petit re­
parandam, id peteret ad finem pravum, utputa ad deci­
piendum, tunc peccaret sane cum intendat mendacium.
Ergo quoties medico constat de prava feminae intentione,
is profecto nequit deceptioni, vel etiam iniustitiae, coope­
rari. Nec ullus alius, conscius propositi, cooperari potest
approbatione vel consilio.
At valet femina virginitatem petere reficiendam ad
finem non moraliter malum, ad occultandam tantum sui
corruptionem. Sic qui caret naturali oculo utitur saepe
v’treo; non ad decipiendum, sed ad occultandum defec­
tum proprium. Tunc quaestio vertitur: habetne femina
corrupta ius suam corruptionem occultandi?
501
Omnium sententia, imprimis, ubi sponsus virginita­
tem materialem apponeret condicionem sine qua non
consentit matrimonio—accipio te in uxorem dummodo
virgo sis—, femina teneretur aut corruptionem manife­
stare—cuius igitur occultatio illicita—aut nuptiis cum
tali sponso valedicere. Nam agitur defectus qui matrimo­
nium illud redderet invalidum.
500

Item, communi auctorum placito, si inde ex deflora­
tione (libera aut violenta) femina prolem habet, deflo­
ratio est manifestanda aut nuptiis valedicendum: in casu
namque proles damnosum aut notabiliter difficilius red­
det sponso matrimonium.
Ubi proles autem non subsecuta sit deflorationem,
quidem distinguunt inter fornicationem—deflorationem
liberam—et stuprum—deflorationem violentam—, et fe­
minae in hoc altero casu licentiam tribuunt ut operatione
chirurgica suum occultet defectum, quam attamen in pri­
mo casu prorsus denegant

Oportet igitur in mentem revocare principia morali­
sas classicis familiaria.'
Salmanticenses 12 permittunt feminae ut occultet ver­
bis aequivocis corruptionem sponso qui corruptione cogni­
ta non contraheret. «Et ratio est (inquiunt) quia nemo te­
netur defectus suos proclamare et se infamare, quando
alteri iniustitiam non facit». Casum attamen excipiunt
quo femina timeat ne eius corruptio veniat postmodum
in notitiam viri indeque «malus exitus futurus sit matri­
monii, aut male a viro tractandam, aut rixas et conten­
tiones inter illos futuras, quia tunc ex lege caritatis erga
se tenetur sibi haec damna praecavere».
S. Alphonsus3 vero nec casum hunc excepit, ideo
quod «caritas non videtur obligare cum tanto incommo­
do, nimirum vel se infamandi vel remanendi semper
inupta» ; potest igitur femina sibi eligere vitam matri­
monialem duram potius quam vitam celibem ‘.
1 Sic Scremin, cit. in Roberti, Dizionario di Teologia Morale, v. Ginecologia, p. 566.
2 Salmanticenses Mor., tr 9, de matrimonio, c. 2, n. 97 sq.
3 S. Alphonsus, Th. Mor., VI, 865, ed. Gaudé.
< Benigniori huic sententiae subscribunt quoque Pani, in Palestra
del Clero, 1953, pp. 395-7: Mancini, ibidem. 1955, p. 1155 sq. atque 1956,
p. 390 s., et cl. Palazzini, in Palazzini-De Iorio, Casus Conse., Π. 352.

Porro si licet feminae corruptionem occultare verbis,
ei a fortiori licet ipsam tegere factis: facta namque prae
verbis aequivocationem admittunt
Cum agatur igitur de puella quae a teneris annis vir­
ginitatem amiserat stupro quaeque operatione plastica
vult corruptionem suam futuro sponso abscondere, obste­
trix, horum conscia, potuit licite consilio cooperari atque
puellae suggerere nomen medici qui operationem huiuscemodi perficiat1
23
. Puellam tamen admonere oportuit de
operationis inutilitate in casu quo sponsus virginitatem
materialem apponat condicionem sine qua non consentit
matrimonio: tunc enim ei adest obligatio aut defloratio­
nem revelandi aut nuptiis cum eo valedicendi.
504
Quare ergo dubitat Eulalia nostra de liceitate consilii
praestiti Aristeae? Quoniam recogitans quod, verbis
Aristeae, sponsus tanti faciebat integritatem carnis ut
non virginem ducturus fuisset numquam, putat nunc
puellam adhibere dolum in virum. Sed ideo quod sponsus
adeo abhorret corruptam, non apponit virginitatem con­
dicionem sine qua non consentit matrimonio: si sciret
503

1 ‘ «Aliter sunt signa verba et aliter signa facta, quia ex maiori parte
verba sunt univoca, quia non sunt imposita ad plures significationes,
nisi verba sint aequivoca, ut aliquando sunt. Sed facta exteriora de se
non sunt imposita ad significandum, et ideo illa de se non sunt signa
univoca, sed pro maiori parte sunt aequivoca... Liceret uti vestem in­
fidelium ut decipiam infideles, ne noceant in transitu... Sed verbis dicere
se infidelem, nullo modo licet» (Vitoria, 1. c., Ill, 1, n. 2).
3 Unum est quod mihi videtur male sonans in Eulaliae verbis, quod sci­
licet nomen suggerit medici «qui ab huiusmodi operationibus non abhor­
ret» ; videtur ergo puellam mittere ad medicum paratum operationem
facere in quibuscumque adiunctis, agatur videlicet operatio ad occultan­
dum aut operatio ad decipiendum; qui igitur operationem exsequeretur
incuriosus de intentione petentis, et ideo paratus cooperari pravae quo­
que intentioni. Si res ita se habet, debuit Eulalia puellam mittere ad
medicum honestum, qui operationem nempe perficiet si conscius sit de
intentione recta. Si tamen medicus huius generis irreperibilis sit aut
imperitus, tunc licite fecit puellae nomen illius medici, prout licite da­
remus quaerenti mutuum nomen avari, qui solus praestationem, quantumcumque sub usura, concedet.

quidem corruptam, non nuberet hanc puellam; eam atta­
men nubit, quam virginem existimat—aliis verbis, si su­
spicaretur corruptionem, condicionem apponeret; hanc
tamen, de facto, non apponit, quoniam corruptionem non
suspicatur.
Non debet igitur Eulalia revocare consilium datum vel
admonere sponsum Aristeae. Teneretur forsitan Aristeam
ipsam praemonere de infelici matrimonii exitu, si quando
sponsus veniat post in stupri notitiam, ut perpendat illa
quid eligat, an nuptiis valedicere aut nubere potius cum
pacis domesticae discrimine. Sed, quoniam oppressa vi,
idque a teneris annis, discrimen huiuscemodi non est,
mea quidem sententia, exaggerandum.
Alii casus.

C. II.—Castorius reicit argumentum allatum ex com- 505
muni hominum sensu, nam de facto, inquit, non vitupe­
ramus homines qui mendacium officiosum proferunt ut
se vel alios salvent ab imminenti damno gravi.
Sol.—Iam D. Thomas observaverat: «Dicit (Philoso­
phus) quod in quibusdam operationibus propter metum
factis non meretur aliquis laudem, sed solum veniam, ut,
supple aliquis inde non multum vituperetur, quod scili­
cet operatur quaedam quae non oportet, non aliqua puta
decentia ad statum suum, cum tamen non sint multum
gravia, propter timorem aliorum malorum, quorum susti­
nentia excedit humanam naturam, et quae nullus posset
sustinere, praecipue propter hanc causam, puta si alicui
immineret sustinere ignis adustionem nisi diceret ali­
quod iocosum mendacium. Vel nisi aliqua vilia et abiecta
opera faceret quae non decerent eius dignitatem» '.
> S. Thomas, in 3 Ethic., lect. 2. n. 394. ed. Pirotta

C. III.—Celerina materfamilias se in confessione accu­
sat de mendacio quod cogebatur dicere ut filios liberaret
a patris iracundia.
Sol.—In quibusdam casibus, repentinis praecipue, pos­
sunt putare simplices mendacium esse sibi dicendum,
aut quod existimant mendacium licitum in adiunctis, aut
quod inveniuntur in casu, ut dicitur, perplexo, sic quod
credant se peccare si mentiuntur atque si non mentiun­
tur, gravius attamen nisi mentiantur. Porro in casibus re­
pentinis ipsa mentis turbatio valet impedire ne malitia
mendacii appareat. In casu autem perplexo haec regula
a moralistis traditur; eligat quisque quod sibi videtur
minus malum. Sic possumus admittere plura mendacia
officiosa penes simplices non esse subiective peccata.

507

C. IV.—Hermenegildus, theologicarum rerum non ig­
narus, opponit Celerinam in casu praecedenti non modo
subiective at obiective quoque a peccato esse immunem:
nam minus malum est eligendum ut vitetur maius, sicut
medicus praescindit membrum ne corrumpatur totum
corpus; porro minus nocumentum in eo est quod pater
familias decipiatur quam in eo quod vel hic puniat vel
filii puniantur ex ira.
Sol.—Inter duo mala physica, minus certo eligehdum :
ideo medicus praescindit membrum ne corpus corrumpa­
tur, ideoque arguens loquitur de nocumento consequenti
deceptionem et nocumento consequenti iram. Sed hic agi­
tur de malo morali: an nobis peccandum sit, ne proximus
gravius peccet. «Mendacium non solum habet rationem
peccati ex damno quod infert proximo, sed ex sua inordi­
natione. Non autem licet aliqua illicita inordinatione uti
ad impediendum nocumenta et defectus aliorum; sicut
non licet furari ad hoc quod homo eleemosynam faciat»

1
h

•4
«1

<«
I*

W

»
.1

ώΐ
•|
U

■*·>

• W

■)

I

DE IUSTITIA

S. Thomas, Summa Thcol., II-II, 110, 3, 4m.

C. V.—Donata famula saepe conscientia angitur quod 508
ex praecepto dominae debeat negare visitantibus hanc
esse domi, quantumcumque adsit.
Sol.—Donata a confessario doceatur nullum ibi men­
dacium dici, nam cum visitantes interrogant de domina,
ad hoc unum interrogant ut ipsam alloquantur; ideoque,
si domina non vult eos recipere, vere non est domi, pro
ipsis scilicet admittendis. Talis est sensus verbi commu­
niter receptus.

C. VI.—Nicanor mercator nonnumquam negat se id 509
habere de quo emptores interrogant. Postea tamen scru­
pulis agitatur, quod illud quidem habebat, quamvis ad
usum proprium.
Sol.—Nicanor mendacium timet ubi non est timen­
dum; nam emptores interrogant de merce, dicamus cal­
ceamentis, quam acquirere possint, non de re, utputa
calceamentis, qua mercator utitur; et in hoc uno sensu
responsionem interpretantur. Alias incideremus in infan­
tilem illum errorem quo puer missus a matre ut peteret
a lanione num huic essent pedes porcini, putavit ex re­
sponsione affirmativa pedes lanionis esse huiuscemodi.

Huc e superioribus voluminibus Casus accedat: Ma­
ter familias igiiorans malitiam mendacii (I, 322).

XLI.

RESTRICTIO MENTALIS
Doctrina.

i

Homo tenetur saepe celare veritatem: advocatus ne- 510
quit vitium causae sui clientis revelare adversario, medi­
cus non debet infirmitatem occultam manifestare nisi ad
vitandum contagium; confessario nulla umquam occasio-

ne licet peccatum prodere cuius habuit in sacramentali
foro notitiam. Interrogati igitur advocatus et medicus de
iis quae ad secretum commissum attinent, et interrogatus
confessarius de iis quae novit ex confessione, tenentur
omnino omnes celare veritatem.
Et interdum quidem officio celandi veritatem silentio
satis fit: qui enim tacet, nihil dicit. Interdum quoque
sufficit respondere indiscreto inquisitori: Quid ad te?
Nec raro attamen huius omnis generis media probabile
tribuunt indicium veritatis quae celanda est: qui enim
tacet, consentire videtur.
Homo igitur, in adiunctis, tenetur loqui et loquens
occultare veritatem. Quo medio?

>

512

Qui mendacium non aestimant malum intrinsece seu
ex natura sua, congrue eo devenerunt ut illud habeant
licitum in casibus gravioribus: ipsa enim occisio aggres­
soris iniusti interdum licita in defensionem propriam.
Illi pariter qui mendacii malitiam repetunt ex uno
iure quod proximis est ad veritatem (498), logice proce­
dunt dum mendacium pronuntiant licitum in iis adiunc­
tis ubi interrogans omni iure careat ad veritatem agno­
scendam. Et quia proximus qui inquirit ab advocato aut
medico secretum commissum, a confessario pariter sacramentale, nullum ius habet ad huiusmodi secretum
cognoscendum, his liceret omnibus mendacio uti—si ma­
vis, falsiloquio.
Binae huic attamen, eique faciliori, theoriae valedi­
centes (ibid.), recursum fecerunt, uti plurimum, moralistae ad sic dictas mentales restrictiones.
Restrictio mentalis, universaliter accepta, mentis sub­
audit actum quo quis intus restringit significationem ver­
bi vel sententiae, reddens hoc pacto auditori obscurum,
ambiguum seu non obvium, verum locutionis sensum.

Utens enim signo quod intellegi potest diversimode, loquens id usurpat in uno eoque vero; sed hunc sensum
non prodit determinatum extra, qui propterea remanet
auditori incertus sive dubius.
Recondita seu non obvia valet esse significatio data
signo aut quia non est connnaturalis signo secundum se,
aut quia non est ei connaturalis in positis etiam adiunctis. In altero hoc casu nemo, quantumvis prudens, valet
signi significationem attingere; in primo autem, circum­
stantiae elavem interpretationis praebant prudenti. Si ex
adiunctis significatio tributa verbo non transcendit cap­
tum prudentis auditoris, restrictio nuncupatur late men­
talis; quod si illius captum exsuperat, dicitur stricta seu
pure mentalis restrictio.

Et restrictio quidem pure mentalis numquam est li- 513
cita: est etenim mendacium, nam habent, ex sua natura,
signa ut eorum medio signatum innotescat alteri, at sig­
natum est nihil aut id in quod ducit vel ducere potest
signum—verbum est signum pro auditoribus.
Restrictio vero late mentalis est quandoque licita: in
casu etenim quo signum adhibetur cuius significatio non
exsuperat captum prudentis auditoris, hic potest signo
duci in intellectum re signatum et vere; scopulus ergo,
si quis est, audientis una deceptio. Sed tunc habemus po­
sitionem actus de se non pravi cui effectus duplex: alius
bonus, immediatus atque intentus, celare veritatem,
alius malus, mediatus et permissus, deceptio audientis.
Illum igitur actum valet quis ponere cui ius celandi ve­
ritatem favet et est ratio proportionate gravis ad permit­
tendam deceptionem seu errorem proximi.

Casus primus.

514

>
s

Trudo, sacerdos, interrogatur a indice de crimine quod
ex sola confessione novit. Adhibens mentalem restrictio­
nem, Trudo respondet se nihil scire, nempe ut homo vel
ut revelet. Sed iudex, non ignarus doctrinae theologorum
circa mentalem restrictionem, Trudonem urget an cum
dicit se nihil scire loouatur necne sine restrictione.
4»

Solutio

Ad hunc casum Billuart: «Confessarium sive in indi­
cio sive extra interrogatum de crimine quod ex sola con­
fessione novit, si aliter non possit evadere, posse dicere
se nescire’, quia, iuxta usum communiter receptum in his
circumstantiis, nescio significat nescio ut homo, nescio
ut revelem·, et ita intellegunt aut intellegere debent qui
interrogant. Si autem magis urgeatur et interrogetur
utrum nesciat ullo modo, etiam ex confessione, debet re­
spondere se, sive sciat, sive nesciat, nec posse nec debere
respondere ad hanc impiam et sacrilegam interrogatio­
nem; sed non potest dicere nescio'. quia tunc ly nescio
non significat amplius ipsum nescire ut hominem, nec
Ita potest intelligi ab interrogante, cum expresse sua in­
terrogatione excludat hunc sensum; unde sic respondere
foret restrictio pure mentalis et mendacium» ’.
Mitius tamen Salmanticenses: «In opinione satis com­
muni... quoties licitum est uti aliqua aequivocatione,
adhuc licet uti illa quando urget interrogans omnem ex­
cludendo aequivocationem. Ut si iudex interroget testem,
sed non iusto ordine iuris servato, an sciat hoc crimen et
ille respondeat nescio, subintellegendo ad tibi revelan1 Billuakt, Summa S. Thomae, tr. de religione, etc., diss. 9, a. 2.

dum, et iudex urgeat an illud dicat sincere, absque ulla
ambiguitate et aequivocatione, adhuc iurare potest se
absque ulla aequivocatione loqui, intus retinendo ez qua
mihi uti non liceat’, et si millies interrogans reduplicet
an id sciat, vel in secreto vel publico vel quocumque modo,
vel ita ut manifestare non debeat, adhuc potest uti super
hoc alia et alia, usque in infinitum, reflexa aequivccatione. Quia semper respondet iuxta legitimam interroga­
tionem, quae inesse deberet interroganti, et improbitati
suae attribuere debet quod aliud ex verbis percipiat et
decipiatur» \ Ergo iterum iterumque interrogatus num
loquatur absque mentali restrictione, potest toties iure
respondere: Sine ulla restrictione (quam tenear, scilicet,
tibi pandere).
Alii casus.

C. II.—Attalas, qui studiis theologicis vacavit, theo- 516
riam mentalium restrictionum ideo reicit quod inserviat
quidem hominibus cultis, qui soli cognoscunt duplicem
sensum verbi—ut possint verbum adhibere in sensu ve­
ro—, dum tamen ius defendendi secretum adest pariter
rusticis.
Sol.—Haec ratio, si valeret ad reiciendam illam theo­
riam, valeret quoque ad communem doctrinam respuen­
dam de violenta defensione sui contra aggressorem in­
justum: non enim quilibet potest se defendere, sed illi
tantum qui fortiores vel callidiores sunt aggressore.
Porro, quod nimis probat, nihil probat.
C. III.—Cythinus docet multo faciliorem ad difficul- 517
tates practicas solvendas esse viam de legum collisione
seu conflictu. Si enim collidunt lex tacendi veritatem
atque lex omittendi mendacium, prima praevalet quoties
1 Salmanticf.nses Mor., tr. 17. de voto, etc., c. 2, n. 131.

tenemur nobis aut proximo subvenire—quoad famam, in­
tegritatis vitaeve periculum—, et ideo lex de omittendo
mendacio cessat.
Sol.—Hac si via procedimus, oporteret mendacium
pronuntiare non modo licitum sed et obligatorium: dum
inferior lex cessat, superior urget; tamen plures sunt
casus in quibus quaestio vertitur de mendacii liceitate
potius quam de obligatione mentiendi. Insuper, si facilis
collisio praeceptorum affirmativorum—v. gr. audire mis­
sam et aegroto assidere—, perdifficilis conflictus praecep­
torum negativorum eorumque naturalium—non prode­
re secretum et non mentiri—, nam ad summum sequere­
tur: Ne loquaris. Qui silentium interpretetur in peiorem
partem, propiae malitiae id tribuat.

518

C. IV.—Orientius, seminarii alumnus, hanc aliam se­
quitur agendi rationem ingeniosam. Mendacium, inquit,
est verbum contra mentem dum quis rationabiliter sup­
ponitur propriam mentem manifestare. Interdum atta­
men quis loquitur contra mentem quin mentiri dicatur:
sic quotquot in comoediis gerunt personam aliorum non
habentur mendaces etsi personaliter non sentiant quae
horum nomine proferunt. Ergo pariter, qui verbis indiget
in legitimam defensionem, personam agens se defenden­
tis nihil aliud dicit, quaecumque vocitet, nisi se defen­
dere \
Sol.—Excludere a mendacii finibus locutionem falsam
ideo quod loquens merito non praesumitur manifestare
propriam mentem, est aut corrumpere locutionem—quae
desinat significare mentem—, aut detorquere locutio­
nem—ad aliud significandum, quod tamen est in men­
te— In primo equidem casu mendacium adest. In altero
1 Hanc theoriam proposuit Vermeersch latine in Gregorianum, 1
(1920), p. 460 sqq., gallice vero in Diet. Apologétique de la Foi Cath.,
art. Restriction Mentale, col. 977 sqq.

uteremur verbis ad significandam tacendi voluntatem;'
sed hanc tacendi voluntatem non significat loquens
—loquens scilicet non significat se tacere—; saltem eam
non significat restrictione late mentali (quae una est li­
cita), utpote quam si prudens, ex adiunctis, tangeret, non
obligaret alium ad loquendum. In hac, de cetero, theoria,
dum verbi restrictio abicitur, actionis attollitur restric­
tio: qui loquitur nihil dicit, at loquens se defendit; prout
valet se defendere gladio, valet et vocibus. Tamen nec
quando licita est defensio, omnia media sunt licita; alias
qui iuste se defendit posset uti et calumnia. Si igitur actus
habet primam moralitatem ex oblecto et locutio intentionalis contra mentem est ex proprio oblecto mala moraliter, hanc malitiam non exsuit in quemcumque ordi­
natur finem operantis.
C. V.—Saturninus, dum in regione valde dissita pere- 519
grinabatur, telegramma accepit quo a Ferdinando cogna­
to suo rogabatur ut ipsi mutua daret decem francorum
millia. Noverat quam labilis esset huius cognati condi­
cio; ex altera parte timebat ne, aperte petitum mutuum
denegando, eius animum vehementer offenderet. Ubi ve­
ro, in patriam redux, interrogatus est a Ferdinando cur
non respondisset, telegramam sibi delatum esse negavit.
Sol.—Ad hunc casum Genicot: «Iure suo usus videtur
Saturninus ubi hac industria molestiam e cognati sui
petitione orituram vitavit. Hic enim ex ipsa natura suae
petitionis intellegere poterat hanc negationem nihil aliud
esse quam urbanam recusationem obsequii quod, ob labi­
lem eius fortunarum statum, Saturninus sine magno pe­
riculo suo praestare non poterat. Haec igitur nihil aliud
erat quam restrictio late mentalis ob iustam causam ad­
hibita. Aliter dicendum esset si, ob faustam condicionem
fortunarum suarum Ferdinandus non molestum obse­
quium suo telegrammate petiisset, sed contractum obtu25

lisset utrique parti profuturum: in his enim adiunctis,
nihil indicasset sensum responsi a litterali verborum si­
gnificatione recedere» x,
520

C. VI.—Suntne casus in quibus usus late mentalis re­
strictionis est illicitus?
Sol.—Affirmative. Sic legitime a iudice vel a superio­
re interrogatus nequit illa restrictione uti : non enim ha­
bet ius celandi veritatem ei cui, e contra, ipsam tenetur
aperire. Nec licet illam restrictionem adhibere venditori
qui de rei vendendae interrogatur ab emptore defectibus,
nam habet emptor ius ut rei defectus cognoscat. Neque
licite illam paenitens adhiberet a quo confessarius quae­
rit de peccati confessi consuetudine: adstringitur enim
ut quaerenti confessario hanc manifestet (Denz. 1208).
Sed nec potest uti restrictione late mentali qui sponte lo­
quitur: eo namque quod sponte loquitur petit aures atten­
tas, promittens sic audientibus id manifestare quod sen­
tit; et prout obligatur quis dare quod promisit donum,
sic et promissam veritatem.

Genicot, Casus Conse., 193, ed. 1928.

MARTYRIUM

Doctrina.

Martyr dicitur qui dat fidei Christianae testimonium 521
et testimonium summum. Porro sicut praestantius est
testimonium prolatum coram hostibus eo quod proferret
quis coram amicis, sic illud excellentius, ex parte operis,
post quod nullum superest opus testificativum quo perfi­
ciatur; sed quandiu vivit, nondum fert quis coram ho­
minibus summum omnino testimonium pro fide Christi,
quae visibilia cuncta docet pro invisibilibus contemnen­
da; vulneribus insuper susceptis, quamvis letalibus, re­
manet aut remanere potest spes aliqua de evadenda mor­
te. Perfectae igitur rationi martyrii mors ipsa est neces­
saria.
Cum nominet firmitatem animi in veritate contra
mortis pericula quae imminent in bello inito contra cunc­
tos aut quemdam ex fidelibus, martyrium est actus for­
titudinis, quae firmat animum contra mortis pericula
quae sunt in bello generali—quod quis gerit vinculatus
exercitui ut pars exercitus—et in bello quoque particulati—quod quis gerit sibi relictus, v. gr. cum iudex non abs­
tinet a ferenda iusta sententia conscius sibi imminere
mortem ab amicis eius quem damnat.

Sed ideo quod actus est virtutis, quapropter bonus ex
obiecto simul ac circumstantiis, homo non debet, uti plu­
rimumse martyrio offerre: daret enim persecutori
occasionem peccati, quam vetat caritas ne proximo prae­
beamus sine causa proportionata; neque sumus ipsi vitae
propriae domini quam pro libitu liceat exponere. Neque
loquamur de martyrio si quis mortem pro fide sustineret
ob unam vanam gloriam, v. gr. ut celebritatem nominis
apud posteros vel cultum in Ecclesia militante obtineat.
Quoniam fides nos docet non dumtaxat id quod cre­
dendum est sed id insuper quod agendum—quoniam a
Deo praeceptum, vel Deo placitum—aut vitandum—quo­
niam a Deo prohibitum—, omnium virtutum opera in
Deum relata causam martyrio tribuunt: mors pro exerci­
tio alicuius virtutis sive praecepto sive consulto a fide est
fidei professio. Dummodo revera mors valeat dici testi­
monium fidei. Ad rem Vitoria: «Si esset aliqua mulier
quae nollet pati adulterium, et tyrannus minaretur ei
mortem nisi conveniat cum illo, si ipsa solum dicit:
nolo pati adulterium, propter castitatem meam, et occi­
ditur, illa non est martyr. Si tamen dicat; pro defensione
praeceptorum Dei ego volo pati mortem; fides Christiana
est quod non licet adulterari; si pro defensione huius
patiatur mortem, ita quod potius velit mori quam fran­
gere legem divinam, erit martyr»

523

Neque tamen requiritur ad martyrium quod persecu­
tor expresse dicat se fidem impugnare. Unde Benedi­
ctus XIV iam animadvertit «satis esse ad martyrium, si

1 «Si quis se sponte sua offerendo martyrio, alios ad idololatriam
ruentes se retrahere posse sic agendo probabiliter existimet, laudabiliter
et merito se offerret... Dicimus secundo Episcopos ceterosque animarum
curam habentes vetitum esse in persecutione fugere, si gregis unionem
ex permansione, ex fuga autem praevideant eius dispersum» (Bene­
dictus XIV, De servorum Dei beatificatione, etc., lib. 3, c. 16, n. 7 sqq.).
1 Vitoria, in II-II, q. 124, a. 5, n. 5. ed. Beltràn de Heredia.

revera persecutor seu tyrannus ab odio in fidem movea­
tur, licet aliam causam omnino disparatam prae se ferat,
propter quam mortem se inflixisse fateatur», et adducit
inter alia Neronis notissimum exemplum, qui Christianis
persecutionem movit, odio quidem in fidem, at incendii
Urbis sub praetextu x.
Fit denique martyrio satis si persecutor, motus ex
odio in fidem, talia verba proferat quibus satellites inci­
tati ad necem conspirent servi Dei eumque occidant: li­
cet etenim expressis verbis mortem ipse non iubeat, ad
ipsam vere atque efficaciter impellit12.
Casus primus.

In quodam consessu feminarum sermo casualis inci- 524
dit de S. Mariae Goretti canonizatione. Dum plures eius
martyrium et heroicam virtutem extollebant, Cyria con­
trariam suam mentem patefecit dicens: Ego valde demi­
ror Ecclesiam hanc puellam in numerum martyrum re­
tulisse: primo, quia nihil fuit in ipsa heroicitatis, non
enim requiritur magna virtus ut denegemus corpus no­
strum petitori cuilibet importuno et praeferamus mori
potius quam eius acquiscere voluntati, immo meretrix
quaedam itala recens mortem sustinuit quod nolebat
afro militi commisceri; insuper, quoniam omnes Christia­
ni oportet animo sint parati mortem potius subire quam
Deum offendere; denique, quia Maria Goretti, ex iis ver­
bis quibus refutabat sollicitantem, formidabat infernum,
non autem Dei offensam.
Quid dicendum?

1 Benedictus XIV, 1. c., n. 7 sq.
a Id., ib., n. 10.

Solutio

Cyriae debemus dicere quod pridem lob uxori: «Quasi
una de stultis mulieribus locuta est» (lob, 2, 10).
Ut meretrix, imprimis, de qua loquitur sineret se occi­
di potius quam afro militi commisceri, non indigebat ca­
stitatis vel fortitudinis virtute: se morti exposuit ob per­
sonae (afri scilicet militis) repugnantiam; sicut potuit
se exponere quoniam non obtinebat tantum lucrum
quantum ambiabat, malens mori quam recedere a pristi­
no proposito. Unde D. Thomas: «Exteriorem virtutis ac­
tum quandoque aliqui efficiunt non habentes virtutem,
ex aliqua alia causa quam ex virtute» Nemo autem di­
ceret puellam castam quae propterea non vacat luxuriae
quod non solvitur ei praetium quod exigit ut sui faciat
alteri copiam.
A fortiori non requiritur virtus ut femina non con­
descendat sollicitanti cuivis, aut quia carnis stimulum
tunc non sentit, saltem attractionem ad sollicitantem,
aut quia timet damnum, puta dehonorationis vel ignomi­
niae. Nam ipsae immanissimae bestiae, teste Augustino, a
maximis voluptatibus absterrentur dolorum metu2; quin
eas tamen dicamus pollere castitatis virtute. Virtuosus is
unus est qui virtutum exsequitur opus ob solam virtutis
honestatem.
526
At constat ex processu S. Mariam Goretti mortem ele­
gisse potius quam committere peccatum. Omnes quidem
oportet sic habitualiter nos dispositos ut velimus mortem
sustinere magis quam consentire peccato gravi; tamen,
cum periculum mortis imminet, non omnis Christianus
praeeligit mori. De facto atque uti plurimum peccamus

525
V

h
J
*·

*
Μ
»·Ί
)
ι^Ι
û

&

I
U

<·
l·
I

at

i

» S. Thomas, Summa Thcol., Π-ΙΙ, 123, 1. 2m.
’ S. Augustinus, De diversis quaestionibus, LXXXIH, q. 36;
40, 25.

PL

MARTYRIUM

359

gratis; ideo Apostolus: «Quem fructum habuistis tunc in
illis in quibus nunc erubescitis?» (Rom. 6, 21); peccamus
enim pro momentanea voluptate, pro victu lucrando vel
pecunia, pro obtinenda vel retinenda aestimatione et
amicitia hominum; peccabimus, a fortiori, pro conser­
vanda vita: cuncta enim quae habet homo dabit pro vita
sua (lob, 2, 4).
Si sollicitantem ergo puella refutabat eum commonens
de inferno, quem non deterreret memoria de peccato,
hinc non evincitur ipsam timuisse infernum prae Dei
offensa. Sed vel mortem acceptans ob timorem inferni,
adhuc daret fidei supremum sanguinis testimonium,
cum inferni exsistentiam fide dumtaxat noverit. Hoc
autem testimonium non affertur a Christianis communi­
ter: quoties enim sic agimus ac si non crederemus infer­
num esse! et tamen nemo minatur mortem si agamus
aliter.
Non est ergo mirandum Ecclesiam canonizasse ut
martyrem puellam nostram. Virtutem enim heroicam
quam pro canonizations semper exigit Ecclesia eam in­
tellegit quae sive ob excellentiam operis sive ob circum­
stantiam quae difficillimum reddat opus, erumpit in ac­
tum superantem communem modum operandi homi­
num, etiam virtuose operantium.
Alii casus.

C. II.—Ollegarius nequit mente percipere quomodo sit 52"
martyrio locus cum ipse persecutor, ut in casu S. Mariae
Goretti, fidem tenet catholicam; quo pacto nempe va­
leat homo fidelis aliquem occidere in odium fidei.
Sol.—Eodem prorsus pacto ac valet ebrietate et luxu­
ria peccare qui fidem habet atque fidem retinet. Fides
enim, quamvis nos doceat omnem ebrietatem et fornica­
tionem esse malum morale, non tamen impedit quin

indicemus hanc ebrietatem et fornicationem esse nobis
bonum delectabile et ideo prosequamur hoc bonum et
prosecutionis obstacula, quantum possumus, superemus.
Potest igitur fidelis sollicitare fidelem ad fornicationem
secum habendam; potest quoque renitentem morte affi­
cere. «Quocirca non solum inter martyres recensentur
S. Petrus Martyr, Martyres Gorcomienses et alii ab hae­
reticis interfecti, sed etiam Stanislaus Cracoviensis, Tho­
mas Cantuariensis et loannes Nepomucenus, licet primo
a Boleslao rege polonorum, secundo ab Henrico anglorum
rege, tertio a rege Germaniae Wenceslao, qui omnes
erant catholici, mors fuerit inflicta» l.

C. III.—Aedesius fuit accusatus, falso attamen, de ho­
micidio. Poterat quidem se a capitali sententia liberare
imponens calumniam accusatori immo etiam testibus.
Cum tamen ex fide noverit calumniam esse illicitam,
maluit sententiam subire capitalem quam illo medio uti.
Estne propterea martyr?
Sol.—Negative. Quia non damnatur capite propter fi­
dem, sed propter homicidium. Quod posset quidem se li­
berare adversariis imponens calumniam, quam vitat
attamen, doctrinam Christianam edoctus, demonstrat
ipsum mori iustum, fidelem, non autem pro iustitia, fide.
Sic et contingit quem furari cum timore, ne deprehenda­
tur a custodibus; nec tamen furatur quoniam timet; me­
tus concomittans non afficit actum, sed unum nempe
agens (I, 49, 149).
C. IV.—Cum immanis pestis grassaretur in civitate,
Serapia, mota caritate Dei et proximi, se dedit totam
aegrotantium servitio, praevidens probabile contagium
et ideo acceptans secuturam mortem. De facto luem con1 Benedictus XIV, 1. c., c 13, n. 3.

traxit ex qua post mensem obiit. Plures ex superstitibus
ipsam proclamat martyrem. Num iure et merito?
Sol.—Prouti casus iacet, negative. Martyrium enim
est actus fortitudinis, quae firmat animum contra mor­
tis pericula, non ex latronibus, aegritudine, naufragio,
etc., sed in bello—sive generali, contra plures; sive par­
ticulari, contra unum—; bellum autem petit oppugnato­
rem, et ideo martyrium persecutorem exigit; sed in casu
proposito nemo est persecutor. Contra, «si infidelis fidei
persecutor Christianum in odium fidei peste laborantium
servitio addiceret ex intentione illum per pestem occiden­
di, Christianus sic per pestem occisus dici posset martyr,
nam prout sic mors illa a persecutore esset illata in
odium fidei ex intentione occidendi»
C. V.—In regione infidelium missionarius quidam ne- 530
catus fuit certo certius in odium fidei, noctis attamen
tempore cum dormiebat profunde. Nonnulli inter confratres martyrem eum pronuntiant; at ceteri contradicunt.
Sol.—Oporteret potius distinguere. Nam cum marty­
rium sit actus virtutis et virtutis sit operari ex electione,
sustinentia mortis debet esse voluntaria penes marty­
rem; non quidem voluntate actuali, at virtual! saltem.
Si missionarius igitur ille, prorsus conscius periculi quod
sibi mortis imminet, manet tamen in sua statione, dubi­
tandum non est quin mortem acceptaverit. Aliter, con­
tra, si inopinato occiditur, si neque cogitavit sibi parari
insidias; tunc nequit dici mortem acceptasse, nihil enim
volitum quin praecognitum.
C. VI.—Instat unus ex iis qui martyrium indistincte 531
celebrat: Eo ipso quo quis Christiane vivit iam videtur
mortem acceptasse propter Christum, sicut videtur con1

Capizucchi, Controversiae, de martyrio, q. 1, § 11; ed. 1670, p. 722.

sentire in receptionem Extremae Unctionis quae sibi mo­
ribundo conferretur sensibus destituto.
Sol.—Ad hoc Capizucchi: «Homo per iustitiam habi­
tualem et bonam vitam non censetur consentire in omne
medium iustitiae conferendae vel augendae quantumcumque arduum, sed tantum in media ordinaria, per
quae salus communiter comparari solet; unde cum mar­
tyrium magnam contineat difficultatem, quam suscipere
velle non censetur quisquis bene vivit, et martyrium non
sit medium ordinarium, bona vita non potest censeri con­
tinere aliquam illius acceptationem» ’.

INANIS GLORIA
Doctrina.

532

»

»
1 I

Sicut fortitudo habet firmare animum in magis ar­
duis seu in maximis malis, ne homo nempe recedat a
bono rationis propter mortis pericula, magnanimitas ha­
bet firmare animum in minus arduis, in bonis scilicet etsi
maximis, ut homo nempe magnum honorem appetens in
id tendat idque prosequatur quod magno honore est di­
gnum. Hinc magnanimitas venit pars potentialis fortitu­
dinis.
Magnanimitati—quae ut virtus moralis est in medio—
opponitur inanis gloria per excessum, verum aut extiinatum: dum magnanimus enim quaerit gloriam cum mo­
deramine, seu secundum rationem, inanis gloriae cupidus
eam ultra moderamen seu contra rationem insectatur;
et si quidem frequenter de parvis re, semper tamen de iis
quae ipse reputat magna.
Hinc quod gloriam quaerat aut de re quae non est
—seu perfectione quam non habet—vel non est digna

IM

1 Capizucchi, 1. c.. § 13. p. 731.

gloria, aut de re quae, licet digna gloria, non tanta gloria
ac quaeritur, aut ab iis qui inter gloria dignum et in­
dignum nequeunt discernere.
Etsi quidam non ponant inanem gloriam in vitiis ca- 533
pitalibus—ponunt potius superbiam—, alii inter capitalia
vitia illam enumerant, quod superbia sit initium omnis
peccati (Eccli. 10, 15). In his D. Thomas: «Superbia enim
importat inordinatum appetitum excellentiae. Ex omni
autem bono quod quis appetit, quandam perfectionem et
excellentiam consequitur. Et ideo fines omnium vitiorum
ordinantur in finem superbiae. Et propter hoc videtur
quod habeat quandam generalem causalitatem super alia
vitia, et non debeat computari inter specialia virtutum
principia, quae sunt vitia capitalia»
Si vitia ergo capitalia dicuntur quae multorum pecca­
torum sunt principium et causa, in ipsis proculdubio est
inanis gloria collocanda: gloria namque apud homines
est multum appetibilis; eius igitur appetitus perducit ad
plurima peccata. Sic cupidus inanis gloriae tendit ad ma­
nifestationem propriae excellentiae directe et indirecte.
Directe quidem: l.° per verba, et habemus iactantiam,
«tendit enim lactator plerumque ad hoc quod gloriam con­
sequatur per suam iactantiam» 12; 2.° per facta, vera aut
ficta, et locus est praesumptioni novitatum atque hypo­
crisi: novitates enim homines et attentius considerant et
1 S. Thomas, Summa Theol., II-II, 132, 4.—«Quia finis et medium ad
finem alitei’ se habent secundum ordinem intentionis, et aliter secun­
dum ordinem exsecutionis; prius enim est in intentione sanitas quam
medicina, in exsecutione autem prius adhibetur medicina quam acqui­
ratur sanitas: ideo, cum superbia et inanis gloria se habeant ut finis
et medium, prior est in intentione excellentia, quae est finis superbiae,
ct consequenter apparentia, quae est finis inanis gloriae; sed secundum
ordinem exsecutionis, primo quaerimus apparere, ut, manifesti iam et
clari, excellentiam consequamur. Quaerunt siquidem superbi manifestare
se tamquam virtute aut potestate aut industria praeditos, ut, manifesti,
amentur et honorentur» (Caietanus, ibidem, n. S).
2 S. Thomas, 1. c., 112, 1, 2m.

magis admirantur, hypocrisi autem se quis méliorem si­
mulat ut melior habeatur. Indirecte vero, se exhibens non
minorem alio: l.° quoad intellectum, per pertinaciam,
qua quis mordicus tenet sententiam suam; 2.° quoad vo­
luntatem, per discordiam, qua quis corde stat inordinate
in propriis, haec praeferens alienis; 3.° quoad locutio­
nem, per contentionem, qua vel malitiose vel saltem in­
decore propriam quis opinionem defendit; 4.° quoad fac­
tum, per inoboedientiam, «quia videtur ad quandam ex­
cellentiam pertinere quod homo praeceptis alterius non
subdatur» \
Casus primus.

534

Hermes, confessarius, parvi omnino facit quae inter­
dum paenitentes accusant peccata inanis gloriae; putat
enim huiusmodi peccata numquam excedere malitiam
levem.
Solutio

Hermes, imprimis, male agit parvipendens levia pec­
cata. Licet siquidem directe atque primario actus peccati
venialis non disponat nisi ad actum similem—ad actum
igitur venialis peccati—, directe tamen et secundario dis­
ponit agens ad hoc ut constituat finem suum ultimum in
obiecto illius operationis, convenientis modo propter ha­
bitum quem genuerunt similes actus—qualis enim unus­
quisque est, talis finis videtur ei—; at constituens finem
suum in creatura, iam a Deo avertitur.
Porro si potest quis finem suum ultimum constituere
in obiecto cuiuslibet peccati, praecipue tamen in humana
gloria—cum gloria sit multum appetibilis—, in quam or­
dinet videlicet vel virtutum opera, propter quam et para1 S. Thomas, 1. c., 105, 1, 2m.

tus sit peccare graviter. Quo certe in casu vana gloria,
de sese peccatum veniale, fit mortale ex capite intentio­
nis; prout et fieret dum quis ut vanam gloriam conse­
quatur exponeret proximum gravi damno—puta si me­
dicus, ne aestimetur minoris excellentiae, in operatione
periculosa recusaret socium.
Est insuper mortale ratione ipsius materiae, puta si
quis gloriatur de falso contra Deum, de bono temporali
quod praefert Deo, de peccato gravi vel de gravi proximi
nocumento.
Sed etiam dum non attingit malitiam gravem, inanis 536
gloria est peccatum periculosum et ideo praepediendum
«propter hoc quod est dispositio ad gravia peccata: inquantum scilicet per inanem gloriam redditur homo
praesumptuosus et nimis de se ipso confidens. Et sic
etiam paulatim disponit ad hoc quod homo privetur in­
terioribus bonis» \ cum Deus superbis resistat atque solis
humilibus det gratiam (lacobi, 4, 6). Hinc S. loannes Climacus: «Vermis dum magis ac magis crescit, alis tandem
natis in sublime tollitur, et vana gloria ubi ad supremum
gradum pervenit, superbiam parit omnium malorum
effectricem et perfectricem» 12.
Alii casus.

C. II.—Si quis vicit in duello, laudat se et vult laudari 537
ab aliis; nemo tamen exsistimat peccare ideo mortaliter.
Sol.—Respondet Vitoria: l.° Laudem petere vel con­
ferre pro peccato mortali, est peccatum mortale: est
enim se complacere in malo et approbare malum. 2.° In
facto quod est peccatum mortale est aliquid quod potest
laudari, ut fortitudo naturalis, dexteritas in se defenden­
do atque adversarium aggrediendo; et hoc, quod ut plu1 S. Thomas, 1. c., 132, 3. 3m.
’ S. Ioannes Climacus, Scala paradisi, gr. 22; PG 88, 955.

rimum laudamus, bene laudare possumus; quia non lau­
damus iniustitiam, sed industriam. 3.° Quod tamen non
vacat a periculo, cum difficile sit discernere quid revera
laudemus, ideoque audientes pati possint scandalum; et
quia vel dum constat nos laudare industriam, favemus et
peccato, sicut enim si omnes vituperaremus duellantes,
homines caverent a duello, dum illos laudamus, alii vo­
lunt hanc gloriam obtinere, quod vicerint scilicet in
duello, et ideo duellum ineunt *.

538

C. III.—Briandus se iactat coram aliis: l.° quod a
nemine in peritia equitandi superetur; 2.° quod a viginti
annis confessus non fuerit nec Missae interfuerit;
3.° quod mulieres quamplurimas seduxerit. Haec et alia
plura plerumque falsa, nec verisimilia, continuo et plenis
quidem buccis decantare solet.
Sol.—«Briandus non videtur peccare graviter laudan­
do et exaggerando peritiam ac dexteritatem suam... Sed
graviter peccavit enarrando ea facta scandalosa et peccaminosa, tum ex eo quod glorietur de gravi malo, tum
etiam quia audientibus scandalum praebeto. Ita Ferreres2.

539

C. IV.—Quotquot videt Victorious pretiosis vestibus
indutos eos omnes de inani gloria damnat, verbis fretus
S. Gregorii: «Nam quia pro sola inani gloria vestimentum
pretiosius quaeritur, ipsa res testatur quod nemo vult ibi
pretiosis vestibus indui ubi ab aliis non possit videri> ■.
Sol.—Respondet D. Thomas aliter loquendum esse de
persona publica et aliter de privata. In persona enim pri­
vata virtuosum est si propter humilitatem abiectioribus
utatur indumentis quam status proprius requirat; quin
1 Vitoria, in Il-II, 132, 3 n. 2. ed. Beltran de Heredia.
’ Ferreres, Casus Conse., I. 179, ed. 1926.
3 6. Gregorius M.. homil. de divlte epulone; PL 76, 1305.

propterea illicitum sit ei melioribus uti ad propriam con­
dicionem seu statum. Personae vero publicae curandum
est ne dignitatis auctoritas veniat in contemptum, et ideo
valde congruit ut pretiosis vestibus utatur ad reveren­
tiam auctoritatis inducendam. Attamen «quia pretiosum
dicitur relative, sicut et magnum, cum id quod est pre­
tiosum uni, non sit alteri pretiosum; pretiositas vestium
semper sonat in excessum proprii modi; et secundum
hoc semper est peccatum pretiosis vestibus uti; et sic ioquitur Gregorius» *.
C. V.—lovianus nequit mente percipere cur peccato
damnetur qui humanam quaerit gloriam utputa in cer­
taminibus. Dicit etenim: prouti natura apposuit delecta­
tionem actibus conservativis speciei et individui ut illi
actus fiant a pluribus et frequentius (554), sic humana
gloria validus est stimulus ad magna et heroica virtutum
opera.
Sol.—Humanam gloriam quaerere ob actiones quae
sunt dignae gloria, non est de se vitiosum. Potest tamen
vitiosum reddi «si quaeratur gloria humana ultra huma­
nos limites, vel quia quaeritur ab homine tamquam a cer­
to vel magno testimonio, aut etiam ultimo testimonio;
tunc vitium est inanis gloriae... Gloria siquidem humana,
si quaeratur tamquam magnum et certum aliquid, cum
minimum quid et incerti sit testimonii, vana est ex parte
eius a quo quaeritur» 2.

Huc e superioribus voluminibus Casus accedant: Agens
actus religionis pro insigni obtinendo (I, 152 s.); Eleemo­
syna intenta propter Deum atque facta pro hominibus
(I, 156); Eleemosynam dans cum vana gloria (I, 157); luI S. Thomas, quodl. 10, a. 14.
1 Caietanus, 1. c.. a. 1, n. 3.

venes se iactantes de mortalibus in communi et expro­
brantes aliquem de mortali omisso (I, 268); Periculum
vanitatis in certaminibus (Π, 438).

III.

PATIENTIA
Doctrina.

541

542

Virtus moralis disponit ad servandum rationis bonum
contra passionum impetum; sed in passionibus numera­
tur tristitia, efficax profecto quae rationis bonum impe­
diat—trahens ad se animi intentionem, nullam aut in­
sufficientem ceteris relinquens—; patientia igitur quae
firmat animum ne homo victus tristitia a rationis bono
discedat, sive operando malum sive quaerendo delecta­
tionem pravam, virtus est omnino pronuntianda. Pars
etiam potentialis fortitudinis, nam cum haec sustineat
viriliter maiora mala, mortis nempe pericula, illa susti­
net mala minora, id est tristitiam, qua non periclitatur
vita.
Ei opponitur vitium duplex: a) insensibilitatis seu
apathiae, quae nimis sustinet, ideo quod nullis malis
homo tangitur, quaeque sapit brutam stoliditatem duri­
tiemque inhumanam ‘; et b) impatientiae, quae non su­
stinet satis, quoniam homo propter tristitiam a rationis
bono deficit. «Utrumque peccatum, scii, insensibilitatis
et impatientiae, ex se est tantum peccatum veniale; fit
tamen mortale, si propter illud alia virtus, e. gr. caritas
fraterna, graviter laeditur» 1
2.

At potest quis tristitiam moderari ideo quod eius mo­
deramen quaelibet virtus postulat: sic liberalitas mode1 Billuart, Summa S. Thomae, tr. de fortitudine, diss. 2, a. 5.
- Prümmer, Th. Mor., II, 641, ed. 1928.

ratur timorem amissionis pecuniarum et tristitiam pecu­
niae amissae; temperantia pariter, timores et tristitias
contrarias delectationibus quae sunt tactus; quo quidem
ex capite patientia dici potest modus seu condicio cuius­
cumque virtutis. Verum tristitiam moderari quia hanc
oportet moderatam esse, ne impediat hominem a rationis
bono, non in hac vel illa matei'a, sed absolute, innuit
materiam specialem atque rationem peculiarem, uni pa­
tientiae propriam.
Obiectum igitur patientiae proximum «est tristitia et
afflictio animi ob mala quae vel corpori inferuntur, vel
aliter nobis accidunt, qualia sunt mors parentum vel
amicorum, exsilia, morbi, contumeliae, et cetera huius­
modi; hanc enim tristitiam vel omnino comprimit pa­
tientia vel ita moderatur ut rationem plene sui compo­
tem relinquat» *.

Quoniam mala quibus affligimur innumera sunt et frequentissima, patientia est nobis /aide necessaria. Eo ma­
xime quod cum tristi nemo vult convivere et propterea
tristitia ducit hominem indirecte ad intemperantiam, di­
recte vero ad iram, ad odium, ad nocumentum proximi.
Hinc quod patientia dicatur (lacobi, 1 4) habere opus
perfectum, nam in malorum signata tolerantia «non so­
lum excludit iniustam vindictam, quam etiam excludit
iustitia; neque solum odium, quod facit caritas; neque
solum iram, quod facit mansuetudo; sed etiam excludit
tristitiam inordinatam, quae est radix omnium praedic­
torum» 2.
Ad rem Vallgornera: «Patientia heroica vincit omnia,
sive lata, sive profunda, sive larga, sive longa, sive mala,
1 Silvius, in
2 S. Thomas,
radix et custos
conservando, sed

II-II, 136, 1.
Summa Theol., I-II, 66, 4, 2m,—«Patientia dicitur esse
omnium virtutum, non quasi directe eas causando et
solum removendo prohibens» (Id., lb., II-II, 136, 2, 3m).
26

sive privativa, sive affectiva, sive corporis infirmitates,
sive animi aegritudines, sive mundi infelicitates, sive ho­
minum credulitates, sive daemonis tentationes, sive Dei
probationes. Patientia heroica de omni malo sibi inflicto
non solum gaudet, sed et triumphat, quia cito transit ca­
lix tribulationis in horto, et dies resurrectionis in aeter­
num durat in caelo; non sunt autem condignae passio­
nes ad futuram gloriam quae revelabitur in viro patiente
et iusto»
Casus primus.
544

Titus, vir doctus ac pius, qui munera quaedam, quibus
maxime idoneus videbatur, ferventer optabat, ubi accepit
eadem aliis minus idoneis, at magis commendatis, de­
lata fuisse, vehementer ea de re doluit atque nunc cum
confessario conqueritur. Hic, dum Titum consolari cona­
tur, ipsum simul excitat ut consideret impatientiae mala
—qua meritum amittitur patientiae proprium, detrimen­
tum augetur potius quam minuatur, ianua laxatur ad
plurima peccata—, patientiae vero fructus in hac et in
futura vita—satisfactionem pro peccatis, gloriam aeter­
nam, redemptionem a poenis inferni et purgatorii—.
praeclara quoque exempla tum Sanctorum—qui tot malasustinuerunt—tum Dei—peccatores tolerantis—tum ma­
xime Christi—qui non modo vitam pro nobis dedit sed et
passus est posthaberi ipsi Barabbae—. Haec enim legerat
apud Billuart123media esse optima patientiae obtinendae
et exercendae.
Quid dicendum?

1 Vallgornera, Mystica Theol. S Thomae, appendix, n. 421, ed. Berthier.
3 Billuart, 1. c.

Solutio

De horum mediorum praestantia pro patientia obti- 545
nenda et exercenda nullum dubium.
Dubium tamen, nec leve, num Titus impatientia peccaverit.
Tristatur etenim de bono alieno. Bonum autem alienum causât in aliquo tristitiam quadrupliciter : a) quia
apprehenditur ut sibi vel suis periculosum—haec tristi­
tia, cum sit de malo reali atque futuro, timoris 1 nomen
accipit—; b) quia apprehenditur uti sibi deficiens—haec
tristitia, habens pro excitativo bonum alienum, pro ob­
lecto malum sive defectum proprium, zelus seu aejnulatio- nuncupatur—; c) quia apprehenditur ut accidens
indigno—haec tristitia, cuius obiectum prosperitas indigni, nemesis seu indignatio3 dicitur—; et d) quia
apprehenditur ut actu deminutivum gloriae propriae
—haec tristitia123de bono alieno invidia 1 nominatur.
1 Tristitia quae timori annectitur respicit bonum proximi ut ex quo
imminet nobis vel nostris malum, seu deminutio realis in bonis; nocu­
mentum nondum accidit, potest tamen accidere. Sic timentes ne occida­
mur vel opprimamur a potentiori, ditiori, etc., tristamur de eius potesta­
te, divitiis, etc.; timentes ne gloriam amittamus scientificam ex garruli
loquacitate, tristamur de garruli in loquendo gratia seu peritia; timen­
tes ne fideles perducat usque ad haeresim, tristamur de haeresiarchae
fama et eloquentia.
2 Zelus seu aemulatio non habet pro obiecto bonum proximi, sed
carentiam sive defectum proprium huius boni; tristamur, non quia proximus habet divitias, potestatem, famam, scientiam vel virtutes, sed quia
nos huiusmodi caremus vel in his deficimus.
3 Nemesis seu indignatio respicit bonum proximi, non quatenus proximi, sed quatenus indigni ; indignum dicimus, non propterea quod ha­
bens illud bonum proximus indignior efficiatur, sed ideo quod proximus
prosperatur ultra suam quancumque dignitatem. Non oritur ideo neme­
sis ex bonis honestis—quibus omnis homo dignus fit—, sed ex bonis
dumtaxat temporalibus, quae dignis et indignis contingunt, v. gr. quia
quis adeptus est praelaturam, divitias, nomen quibus indignus erat.
‘ Invidia habet pro obiecto bonum proximi, non quasi deminuens
bonum nostrum, sed quatenus adauctum turbat relationem mutuam

s.,1

Titus, in casu, non videtur dolere quasi ex aliorum
exaltatione et sui contemptu timeat futurum malum 1
aut se putet deminutionem passum in bono Eum dolere
dixeris quod non absque sui nominis imminutione careat
muneribus exoptatis et quod eadem assecuti satis apti
non sint qui ipsa gerant. Ex primo ergo capite, zelo seu
aemulatione laborat, eoque magis intenso quo maior con­
cupiscentia muneris et amor boni nominis; ex altero, in­
dignatione afficitur sive nemesi, quod prosperentur nem­
pe proximi ultra suam cuiusque dignitatem.
546

Porro de zelo D. Thomas: «Si iste zelus sit circa bona
honesta, laudabilis est: secundum illud I ad Cor. 14 [1]:
Aemulamini spiritualia. Si autem sit de bonis temporapraeexistentem : vi illius augmenti non sumus amplius aequales vel su­
periores proximo. Haec deminutio relativa non est mala—quia revera non
nocet—, habet tamen speciem mali, poenalis nempe—transitus enim de
superloritate ad aequalitatem, de aequalitate ad inferioritatem, sicut dum
contingit ex defectu proprio est verum malum, dum contingit absque
proprio defectu quandam speciem mali prae se gerit.
1 «Sicut timor potest esse cum peccato et sine peccato, ita et tristitia
quae timorem sequitur. Qui enim timet bonis ne opprimantur, aut iustitiae vel cultui divino ne conculcetur, ob potentiam, divitias, etc., et propterea tristatur de potentia et divitiis alicuius, si clara est huiusmodi ma­
lorum sequela, non peccat.. Si autem aliquis timet ex alterius potentia
laedi iuste vel non iniuste, et ideo de illius potentia tristatur, peccat...
Similiter si ambiguum est an aliquis potentia vel divitiis abutetur in al­
terius damnum, quamvis licite timeat et caveat, non tamen licite tristatur
absolute de illius potentia et divitiis . Unde collige quod huiusmodi timo­
ris affectus et effectus qui est tristari de bono proximi ut nocivo, freno
eget rectae rationis conferentis qualitatem mali suae causae, et praepo­
nentis praeponenda, ut tristitia de bono ex sancta seu recta detestatione
mali excusanda sit» (Caietanus, in II-II, 36, 2, n. 3).
3 Invidiae malitia liquet satis: bonum etenim proximi, quo invidus
tristatur, dignum certo est obiectum quo gauderet, sive ratione boni, sive
ratione caritatis. Et quia secundum se, id est ex propriis, caritati est con­
traria. invidia peccatum dicit mortale ex genere. Si abstrahamus attamen
ab invidia fraternae gratiae—quae contra Deum tendit—et sistamus in
sola invidia proximi, omnia invidiae peccata intra eandem speciem conti­
nentur; quamvis una sit gravior altera—circa maiora bona quam circa
minora, ideoque circa spiritualia quam circa temporalia (Cfr. Cauetanum,
1. c., a. 3, n. 2).

libus, potest esse cum peccato, et sine peccato» ‘. Ad quae
Caietanus: «Aemulatio temporalium regulanda est se­
cundum regulas desiderii temporalium. Et sicut desidera­
re bona temporalia simpliciter et absolute nullum ma­
lum est, sed naturalis ac bonus affectus, quoniam his
homo indiget; ita tristitia de eo quod est non habere
temporalia nihil mali, sed naturalem affectum rationi
consonum importat. Sed quemadmodum cum bono abso­
lute desiderio temporalium stat quod ad hoc quod deside­
rium nunc sit rectum, requiruntur aliquae condiciones,
puta quod congruat sibi (non enim congruit cuilibet
quodcumque bonum temporale); ita tristitia quia non
habeo tale temporale bonum eget aliqua condicione, sine
qua est mala moraliter, et cum qua est bona. Si enim
plebeius idiota tristatur quia non est rex, tristitia ista
non est secundum rectam rationem... Aemulatio ambi­
tiosorum et avarorum et indignorum non est boni mo­
ris» *
12.
Nemesim autem putavit Aristoteles contineri intra 547
bonos mores. Sed hoc ideo quia consideravit temporalia
ut possunt magna videri non respicientibus ad aeterna
et ignoravit divinam providentiam respectu singulorum
hominum. «Sed secundum doctrinam fidei, temporalia
bona quae indignis proveniunt ex iusta Dei ordinatione
disponuntur vel ad eorum correctionem vel ad eorum
damnationem: et huiusmodi bona quasi nihil sunt in
comparatione ad bona futura, quae servantur bonis. Et
ideo huiusmodi tristitia prohibetur in Scriptura sacra:
secundum illud Psalm. [36, 1]: Noli aemulari in ma­
lignantibus, neque zelaveris facientes iniquitatem. Et ali­
bi [Ps. 72, 2 sq.] : Pene effusi sunt gressus mei, quia ze­
lavi super iniquos, pacem peccatorum videns» 3. Unde
-—

1 S. Thomas, 1. c., II-II, 36, 2.
3 Caietanus, in h., a. 1, n. 4.
3 S. Thomas, 1. c.

distinxit Caietanus quandam tristitiam simpliciter et
quandam tristitiam secundum quid, prout et distingui­
mus simpliciter et secundum quid involuntarium, ad quod
tristitia sequitur. Sicut enim proiectio mercis in mare,
naufragii tempore, habet rationem mali secundum se seu
facta abstractione a circumstantiis, ideoque est nolita et
contristans, habet tamen rationem boni in his adiunctis,
unde et est appetibilis et volita, sic etiam prosperitas in­
digni secundum se considerata habet rationem mali
—non quidem mali poenae, quia non est poena habenti
nec, necessario, aliis; nec etiam mali culpae, quia non
necessario prosperitatem vel obtinuit proximus peccans
vel alii contulerunt peccantes—, sed mali id est iniusti
eo sensu quo monstrua sunt iniusta; verum ipsa prospe­
ritas indigni ut in adiunctis habet rationem boni: est
enim distributio divinae Providentiae, quae «solem suum
oriri facit super bonos et malos, et pluit super iustos et
iniustos» (Mt. 5, 45). Ideo concludit Caietanus: «Quo fit
ut nullam rationem peccati videam quando aliquis trista­
tur de prosperitate indigni quia est indignus, si non ex­
tendit se tristitia ad idem bonum inquantum est a Deo
distributum. Extendit siquidem se ad hoc quando sim­
pliciter tristatur de bono indigni: non se extendit autem
quando tristatur de bono indigni sic ut complaceat tamen
sibi simpliciter divina distributio. Verumtamen quia hu­
jusmodi tristitia secundum quid parat viam tristitiae
simpliciter, quae est mala, ideo etiam cavenda videtur,
quasi dispositio ad malum» x.

Quoniam attamen in sustinendo tristitiam consequen­
tem zelum atque nemesim potest esse patientia, sicut in
sustinentia alius tristitiae cuiuscumque, Titus peccare
potuit impatientia si eius dolor ob sui contemptum et
1 Caietanus, 1. c.. n. 2.

aliorum exaltationem non continebatur intra rectae ra­
tionis terminos.
Alii casus.

C. II —Severus, vir etsi religiosus, patientiae denegat 549
virtutis laudem quod noverit avaros adversa plurima pa­
tienter tolerare ut pecuniam congregent; audivit autem
virtutes sic inter se conexas ut habens unam habeat ce­
teras, et una carens ceteris quoque careat (1 ss.).
Sol.—Avarorum patientia non est vera sed dumtaxat
apparens; sicut, ut iam S. Augustinus animadvertit, non
est vera virtus avarorum prudentia, quae excogitat diver­
sa genera lucellorum; et avarorum iustitia, qua gravium
damnorum metu contemnunt aliena; et avarorum tem­
perantia, qua luxuriae, quoniam sumptuosa est, cohibent
appetitum; et avarorum fortitudo, qua, ut ait Horatius,
per mare pauperiem fugiunt, per saxa, per ignes ’. Unde
ad ipsummet Hipponensem, patientes proprie dicuntur
qui mala malunt non committendo ferre, quam non fe­
rendo committere. In illis autem qui mala sustinent ut
mala faciant, nec miranda nec laudanda est patientia,
quae nulla est: sed miranda duritia, neganda patientia2.
C. III.—Ferreolus fert aequanimiter boni concupiti di- 550
lationem; eum attamen nemo de patientia sed omnes
laudant de longanimitate vel magnanimitate.
Sol.—Longanimitas, quoniam respicit bonum—futu­
rum seu longinquum—maiorem convenientiam videtur
habere cum magnanimitate quam cum tristitia, quae
malum respicit. «Potest tamen convenire cum patientia
duplici ratione. Primo quidem, quia patientia, sicut et
fortitudo, sustinet aliqua mala propter aliquod bonum.
1 S. Augustinus, 4 Contra Julianum, cap. 3; PL 44. 748.
- Id., De patientia, cap. 2 et 5; PL 40. 611, 613.

I

376

DE FORTITUDINE

Quod si ex propinquo expectetur, facilius est sustinere:
si autem in longinquum differatur, mala autem oporteat
in praesenti sustinere, difficilius est. Secundo, quia hoc
ipsum quod est differri bonum speratum, natum est cau­
sare tristitiam: secundum illud Prov. 13 [12]: Spes quae
differtur affligit animam. Unde et in sustinendo huius­
modi afflictionem potest esse patientia, sicut et in susti­
nendo quascumque alias tristitias» *.

C. IV.—Talia tristitiae signa dedit Secundina ob mor­
tem filii quod confessarius vehementer eam arguerit de
impatientia. Secundina tamen opponit satis esse patien­
tiae moderari tristitiam interiorem; ad moderandos
autem gestus externos virtutem patientiae non pertin­
gere.
Sol.—Tota via Secundina errat. Nam etsi obiectum
proximum patientiae sit tristitia seu afflictio animi, est
ipsi pariter et obiectum remotum, actiones, videlicet, ver­
ba et gestus, «quos ita regit ut per tristitiam homo nihil
indecori faciat» 1
2; unde de B. Maria V. legimus: Stabat
iuxta crucem lesu (Ioan. 19, 25); ad quae verba Billuart:
«Stabat, inquam, non eiulans, non indecore se gerens,
non exanimis humi iacens, aut inter astantium brachia
collapsa» 3.

552

C. V.—Instat Secundina: Visne dicere, pater, virtu­
tem patientiae moderari quoque dolores corporales?
Sol.—Aliud est dolor corporalis, aliud tristitia animi
eiusdemque tristitiae signa. Non est in potestate nostra
impedire ne consurgat dolor si comburimur, eoque maior
sentiatur quo maior est combustio. Est tamen in potesta­
te nostra impedire ne consurgat tristitia, saltem hanc

1 S. Thomas, 1. c., 136, 5.
3 Silvius, 1. c.
3 Billuart, 1. c„ tr. de mysteriis Christi, diss. 9, a. 2.

moderari tum animo latentem tum externis gestibus re­
dundantem. Dolor ille est obiectum sensationis, quaprop­
ter potentiae cognoscitivae, id est sensus externi et sen­
sus interni. Tristitia, contra, est obiectum potentiae appe­
titi vae.
C. VI.—In hebdomadaria confessione Pater Cremen- 553
tius, octogenarius, se constanter accusat de impatientiae
peccatis. Quod quidem permirum confessario videtur, qui
putat hominem tot annorum nec communis virtutis nullis
amplius subditum passionibus.
Sol.—Non est cur miretur confessarius: habet quaevis
aetas passionem suam; passio autem senectutis, tristitia.
Senem etenim multa mala seu incommoda circumve­
niunt; senes quoque vivunt in memoria et ideo ad impa­
tientiam commoventur quia recordantur et bonorum
quae habuerunt nec amplius habent et improbitatis prae­
teritae eorum a quibus modo despiciuntur; vetustus, de­
nique, appropinquans ad finem vitae, magis cupit vivere,
et videns se deficere, contristatur \ De cetero, peccatum
impatientiae est tantum veniale (541).

Huc e superioribus voluminibus Casus accedant: Tri­
stari quod indigni honorentur, quod improbi praevaleant
et ditescant (I, 280); Monialis tristata de assistentia ad
chorum (II, 266); Femina tristata de bonis operibus non
praeceptis (II, 267).

i S. Thomas, in ad Titum, c. 2, lect. 1.

Doctrina.

Miscens utile dulci, apposuit divina providentia de- 554
lectationem maximam actui in speciei conservationem
ordinato ut hic actus a pluribus, melius atque frequen­
tius fieret—plures etenim hominum imperfecti, quos sola
honestas operis non movet dum agitur commune bonum,
maxime si difficile—. Ideo secundum ordinem institu­
tum divinitus non est actus venereus propter delectatio­
nem, at delectatio propter actum. Est igitur perversio
ordinis ubi homo praecipue propter delectationem actum
venereum ageret. Hinc luxuria dicitur: inordinatus appe­
titus delectationis venereae.
Speciei humanae conservatio innuit non modo gene­
rationem sed et educationem prolis. Luxuria quae prolis
dumtaxat educationi obest dicitur secundum naturam et
universaliter fornicationem 1 audit, vel simplicem vel
1 «Actui fornicario secundum se convenit ut homo non teneatur post
coitum feminae commanere: cum per ipsum nullo vinculo ad hoc arctetur, inquantum fornicator est; et quantum est ex ipsa ratione fornicarii
actus, non prohibetur quis ad quancumque aliam accedere. Ideo, quantum
est ex se, est impeditivus convenientis educationis prolis, quae convenienter non fit nisi post coitum masculus feminae commaneat. Et consequenter secundum se est contra hominis bonum, et est peccatum. Unde

qualificatam—ob superadditam malitiam contra pieta­
tem, contra iustitiam, contra religionem: incestum, adul­
terium, stuprum, raptum, sacrilegium—. Luxuria vero
qua prolis impeditur generatio vocatur contra naturam
et locum obtinet in bestialitate—ob deordinationem spe­
ciei—in sodomia—ob deordinationem sexus, saltem va­
sis—et in pollutione voluntaria—ob unius actus deordi­
nationem.
555

Pollutio voluntaria—masturbatio, mollities, vitium
solitarium, onanismus—, etsi minimum in peccatis con­
summatis luxuriae contra naturam, est peccatum morta­
le. Constat ex Scriptura: «Neque molles... regnum Dei
possidebunt» (I Cor. 6, 10); «Manifesta sunt opera car­
nis, quae sunt fornicatio, immunditia, impudicitia, luxu­
ria...; qui talia agunt regnum Dei non consequentur»
(Gal. 5, 19 ss.). Agitur enim de frustratione finis quem
primario natura intendit, boni communis seu propaga­
tionis speciei seu prolis generationis.
Induere quoque potest malitiam novam ex circumstan­
tiis, v. gr. subiecti—si se polluit sacerdos, coniugatus—,
sive obiecti—si fiat cum affectu fornicationis, adulterii—,
complicis—si fiat cum alio vel ab alio, ob scandalum vel
cooperationem—, rei aut loci, denique—si cum sacrilegio
reali aut locali.
quamvis aliquis fornicator diu post coitum commaneat mulieri, et iuvet
ad prolis educationem, hoc non tollit quin actus fornicarius sit pecca­
tum: quia per accidens est ut hic commaneat mulieri. Secundum se
autem illi actui non convenit ut habeat fornicator feminae commanere:
quia nulla est ipsius ad hoc facta obligatio. Et quia ut dicitur [3 Contra
Gentiles, 1221, in actibus humanis consideratur rectitudo aut obliquitas
a ratione secundum id quod illis convenit per se, non autem secundum
illud quod sibi per accidens convenit; ideo absolute dicendum est actum
omnem fornicarium malum hominis esse, utpote impeditivum finis ad ·
quem per se et ex natura sua seminis emissio ordinatur, et esse pecca­
tum, non obstantibus iis quae quandoque hunc actum in aliquo homine
per accidens concomitantur» (Ferrariensis, in 3 Contra Gentiles, 122,
η. II, 2).

At non differt specie contingat in viris aut in feminis,
obtineatur uno modo aut alio.
Recens Pius XII: «Plenum exercitium (facultatis generativae), extra coniugalem copulam peractum, secum
fert directum et indebite usurpatum eiusdem facultatis
usum. In hoc eiusmodi indebito facultatis usu proprie
sita est intrinseca regulae morum violatio. Haudquaquam
enim homo ius ullum exercendi facultatem sexualem iam
inde habet, quod facultatem eandem a natura recepit.
Homini nempe (secus ac in ceteris animantibus rationis
expertibus contingit) ius et potestas utendi atque exer­
cendi eandem facultatem tantummodo in nuptiis valide
initis tribuitur, atque in iure matrimoniali continetur,
quod ipsis nuptiis traditur et acceptatur. Inde elucet ho­
minem, ob solam hanc causam quod facultatem sexualem
a natura recepit, non habere nisi potentiam et ius ad ma­
trimonium ineundum. Hoc ius tamen, ad obiectum et am­
bitum quod attinet, naturae lege, non hominum voluntate
discribitur; vi huius legis naturae, homini non competit
ius et potestas ad plenum facultatis sexualis exercitium,
directe intentum, nisi cum coniugalem copulam exercet
ad normam a natura ipsa imperatam et definitam. Ex­
tra hunc naturalem actum, ne in ipso quidem matrimo­
nio ius datur ad sexuali hac facultate plene fruendum» '.
Casus primus.

Augurius, confessarius, valde benignus est cum adu- 556
lescentibus qui se accusant de pollutione. Legit etenim
investigationem peractam scientificam ex qua constat
pubertatis tempore plus quam 90 % iuvenum indulgere
masturbation! tum ob peculiares aetatis instabilitatem
et immaturitatem, tum ob vehementem impulsum sexuai Pius XII, allocutio de 19 mail 1956; AAS. 45 (1956), p. 472 sq.

382

DE TEMPERANTIA

lem indeliberate in ipsis excitatum ab inconscio dynamico, tum ob habitum inveteratum et involuntarium. Tam
frequentes ceteroquin lapsus aliter, inquit, explicari ne­
queunt. Ideo mordicus tenet pollutionem, etsi obiective
peccatum grave, carere, ut plurimum, penes iuvenes illa
deliberatione et libertate quae ad culpam subiective gra­
vem omnino exigitur. Libenter ergo patitur adulescentes
pollutione inquinatos accedere, sine confessione praevia,
ad S. Communionem.
Quid dicendum?
Solutio
557

Dolendum imprimis quod confessarius noster tam fa­
cilis sit in acceptandis conclusionibus psychologiae cli­
nicae modernae quasi hae funditus everterent conclusio­
nes philosophiae traditionalis \
Nemo negavit umquam instabilitatem et immaturita­
tem aetatis iuvenilis circumstantias esse minuentes cul­
pae malitiam subiectivam. Non tamen inde sequitur adu­
lescentes qui pollutioni indulgent a peccato subiective
gravi eximendos: habent enim moralem sensum sat evo­
lutum ut malitiam actus percipiant, saltem propter
sensum et instinctum modestiae seu pudoris qui sponte,
una simul cum pubertate, oritur. Investigationes illae
scientificae confirmant puberes apprehendere masturbationem uti graviter malam. Hinc quod fideles eam in
confessione patefaciant.
Nec constat impulsum sexualem aut inconscium dynamicum talem influxum penes puberes normales exer­
cere ut hos usque ad masturbationem valeant impellere.
i Quoad hunc et duos sequentes casus debitor sum alumno meo
cl. Kosnik, cuius dissertatio The Imputability of Acts of Masturbation
among Males his nostris diebus pervulgata.

Passiones non erumpunt subito, sed gradatim; ordinarie
igitur advertitur periculum peccandi et obligatio a pecca­
to abstinendi; praecipue cum de peccato externo agitur,
cui oportet plures facultates cooperentur *.
ipse habitus inveteratus, si quidem voluntarius fit
penes illum qui medium nullum adhibet pro eius extirpatione seu corruptione, etiam quandiu perstat involunta­
rius esse non continuo influit in actum—saepe quis agit
cum habitu potius quam ex habitu—; verum etiam cum
influit, nondum est demonstratum eousque influere ut ei
resisti nullo modo possit (cfr. I, 99 ss.).
Hinc quod Pius XII uti prorsus erroneam illorum re- 558
iecerit sententiam qui contendunt lapsus carnis tempore
pubertatis non imputandos esse in gravia peccata, ac si
passio destrueret libertatem pro imputabilitate necessa1 «Quandoque passio (antecedens) non est tanta quae totaliter in­
tercipiat usum rationis. Et tunc ratio potest passionem excludere, diver­
tendo ad alias cogitationes; vel impedire ne suum consequatur effectum,
quia membra non applicantur operi nisi per consensum rationis. Unde
talis passio non totaliter excusat a peccato» (S. Thomas, Summa Theol,
I-II, 77, 7).—«Ce qui constitue l’homme, c’est principalement l'âme, for­
me substantielle de sa nature. C’est d’elle que découle en dernier lieu
toute la vie humaine; en elle, s’enracinent tous les dynamismes psychi­
ques avec leur structure propre et leur loi organique ; c’est elle que la
nature charge de gouverner toutes les énergies, pour autant que celles-ci
n’aient pas encore acquis leur dernière détermination. De ce donné on­
tologique et psychique, il s’ensuit que ce serait s’écarter du réel que de
vouloir, en théorie ou en pratique, confier le rôle déterminant du tout
à un facteur particulier, par exemple à l’un des dynamismes psychiques
élémentaires, et installer ainsi au gouvernail une puissance secondaire.
Ces dynamismes peuvent être dans Pâme, dans l’homme; ils ne sont ce­
pendant pas l’âme, ni l’homme: Us sont des énergies, d’une intensité
-Onsidérable peut-être, mais la nature en a confié la direction au poste
central, à l’âme spirituelle, douée d'intelligence et de volonté, capable
normalement de gouverner ces énergies. Que ses dynamismes exercent
leur pression sur une activité, ne signifie pas nécessairement qu’ils la con­
traignent. On nierait une réalité ontologique et psychique, en contestant
a l'âme sa place centrale» (Pius XII. alloc, d 13 apr. 1953; AAS. 45,
1953, p. 279).

riam ’. Hanc Summi Pontificis damnationem debet Augu­
rius noster prae mente habere, potioris certo auctoritatis
quam modernorum psychologorum placita, ne putet
commune quod est rarum et erigat in regulam quod est
exceptio; ne permittat igitur ut sine praevia confessione
accedant ad S. Mensam iuvenes qui indulxerunt masturbationi.
Frequentes nimis lapsus in hac materia noverunt qui­
dem optime theologi catholici, cum et S. Augustinus
iamiam dixerit: «Inter omnia Christianorum certamina
sola duriora sunt praelia castitatis, ubi quotidiana est
pugna, et rara victoria» 2. Aliter tamen explicarunt, inde
nempe quod ad delectationes sensibiles magis proni iuniores 3 et contra domesticum hostem prae ceteris incauti ac
immuniti. Quot ex illis adulescentibus qui se obtulerunt
investigationi, de qua Augurius loquitur, vitarunt occa­
siones peccandi, se munierunt oratione atque sacramen­
tis, corpus macerarunt sobrietate et ieiunio? Sine huius­
modi tamen armorum protectione facile superamur.

)

Μ
ιΊ
4
4
•4
)
û

Alii casus.

C. II —Putat Marotas, confessarius, masturbationem
penes impuberes a peccato gravi vacare ut plurimum,
1 «11 comandamento divino della purezza dell’anima e dei corpo vale
senza diminuzione anche per la gioventù odierna. Anch’essa ha 1’obbligo morale e, con 1'aiuto della grazia, la possibilité di conservarsl pura.
Resplngiamo quindi comme erronea 1’affermazione di coloro, che considerano inevitabili le cadute negli anni della pubertà, le quali cost non
meriterebbero che se ne faccia gran caso, quasi che non slano colpa
grave perché ordinariamente, essi aggiungono, la passione toglle la libertà necessaria, affinchè un atto sia moralmente imputabile> (Pros XII.
nuntius radioph. De Conscientia Christiana in iuvenibus recte ef/arman­
da. d. 23 mart. 1952; AAS, 44 [1952], p. 275).
« S. Augustinus, sermo 293; PL 39. 2302.
1 S. Thomas, Summa Theol., I-II, 32, 7, 2m.

POLLUTIO VOLUNTARIA

385

πηιπι

cum hi subsint impulsui sexuali neque gaudeant adver­
tentia plena intellectus et perfecto consensu voluntatis.
Sol.—Imprimis impulsus sexualis non est, communi­
tus, evolutus penes impuberes. Si qui illum impulsum
praemature subeunt, admittamus in his oportet imputabilitatis deminutionem aliquam, non tantam attamen ut
cunctas impuberum masturbationes vel potiorem ipsa­
rum numerum immunes pronuntiemus a mortali pecca­
to. £lena enim intellectus advertentia ibi iam habetur
ubi intellectus, sui utique compos, apprehendit, saltem in
confuso, aut suspicatur gravem actus malitiam; qui hanc
advertentiam consensus sequitur dicitur perfectus (cf.
I, 294 ss.). Porro impuberes malitiam illam gravem suspi­
cantur satis et apprehendunt inde salcem quod parentum
atque superiorum percipiunt animum actionibus huius­
modi plane adversum. Praxis, ceteroquin, Ecclesiae de­
buit ipsa Marotam revocare ad meliores sensus. Nam
Ecclesia agnoscit parvulis cum pertingunt ad rationis
usum libertatem sufficientem pro baptismo petendo
(can. 745); pollentes ergo libertate pro amplectenda (for­
san atque mutanda) religione, cur eos diceres incapaces
peccati mortalis? Sed et Ecclesia, ad confessionem
annuam dum urget post completum (circiter) septen­
nium, satis superque innuit adesse ut plurimum impu­
beribus illam advertentiam atque consensum pro peccato
mortali requisita—lex enim fertur communitati et ideo
ad communiter contingentia; peccata autem venialia
non sunt confessionis materia necessaria.
C. III.—Quoad vitium solitarium valde benignus est 560
Adelphus parochus cum viris recens viduis immo atque
coniugatis ab uxore loginquis. Ait etenim hos omnes
assuetos esse coniugali copulae et ideo subiacere concu­
piscentiae impulsui irresistibili.
Sol.—Hic impulsus, etiamsi abnormalis, non est irre-

sistibilis. Plena maturitas iam permittit adultos, uti plu­
rimum, dominari passionibus, sic ut etiam concupiscen­
tia quae invaluit matrimonii usu ordinarie solitarium vi­
tium excusare nequeat a peccato gravi. D. Thomas scri­
pserat: «Passio appetitus sensitivi movet voluntatem ex
ea parte qua voluntas movetur ab obiecto: inquantum
scilicet homo aliqualiter dispositus per passionem, iudicat aliquid esse conveniens et bonum, quod extra passio­
nem exsistens non iudicaret. Huiusmodi autem immuta­
tio hominis per passionem duobus modis contingit. Uno
modo, sic quod totaliter ratio ligetur, ita quod homo
usum rationis non habet: sicut contingit in his qui prop­
ter vehementem iram vel concupiscentiam furiosi vel
amentes fiunt... Aliquando autem ratio non totaliter ab­
sorbetur a passione, sed remanet quantum ad aliquid
iudicium rationis liberum. Et secundum hoc remanet ali­
quid de motu voluntatis... Et sic aut motus voluntatis
non est in homine, sed sola passio dominatur: aut, si mo­
tus voluntatis sit, non ex necessitate sequitur passio­
nem»

Λ

561

I

C. IV.—Utrum licita sit masturbatio directe procura­
ta, ut obtineatur sperma, quo contagiosus morbus bZenorragia detegatur et, quantum fieri potest, curetur?
Sol.—S. Officium respondit (2 aug. 1929): Negative
(Denz. 2201). Quam responsionem Pius XII, saltem bis1
2,
non ad detegendum curandumque morbum illum limitat
sed in quemcumque extendit alium finem masturbatio or­
dinetur. Unde adiecit: «lidem actus tunc quoque respuen­
di sunt, cum graves rationes eos a culpa eximere viden­
tur, uti sunt: remedia iis praestanda qui nimia nervorum
intentione vel abnormibus animi spasmis laborant; me1 S. Thomas, 1. c., 10, 3.
2 Pius XII. allocutiones d 8 oct. 1953 (AAS, 45 [1953], p. 673
d. 19 mali 1956 (AAS, 48 [1956], p. 467 ss.).

dicis peragenda, ope microscopii, spermatis inspectio,
quod venerei vel alius generis morbi bacteriis infectum
sit; diversarum partium examen, ex quibus semen ordi­
narie constat, ut vitalium spermatis elementorum prae­
sentia, numerus, quantitas, forma, vis, habitus aliaque
id genus dignoscuntur» x.
Iam pridem Gonet: «Mollitiem seu pollutionem vo­
luntariam, etiam in casu extremae necessitatis (puta
cum necessaria est ad salutem vel vitam tuendam) non
licere, communiter docent Theologi, et patet exemplo plu­
rium virorum illustrium et piorum, qui mori maluerunt,
quam seminis effusionem, ex cuius retentione mors im­
minebat, per pollutionem, vel per copulam procurare» 2.
C. V.—An liceat pollutione voluntaria vel copula ona- 562
nistica semen obtinere quod inde in uxoris uterum artifi­
cialiter immittatur.
Sol.—Negative. Nam ad quaestionem: «An adhiberi
possit artificialis mulieris fecundatio», S. Officium re­
spondit (24 martii 1897): «Non licere»3. Agebatur enim
in quaestione de inseminatione artificiali proprie dicta,
semine videlicet obtento mediis illicitis, quae non iustificantur ideo quod per artem illud semen ad uxoris uterum
pertingat.

Huc e superioribus voluminibus Casus accedant: Ex­
citatio sexualis involuntaria noji augenda (I, 111); Igno­
rans malitiam masturbationis (I. 178-80); Pollutionem
nocturnam putans peccatum (I, 184); Multiplicatio pollu­
tionum (I, 224).

1 Pius XII. in hac altera allocutione (p. 472).
2 Gonet, Clypeus Theol. Thomist., diss. de conscientia probabili, a 3.
n. 72. ed. 1876, vol. IV. p. 104.
3
Batzill, Decisiones S. Sedis de usu et abusu matrimonii, p. 26. ed. 1.

IRACUNDIA
Doe trina

563

564

Iracundia dicitur communiter inordinatus appetitus
vindictae. Adest autem inordinatus huiusmodi appetitus
si quis appetat eum puniri qui non meruit poenam, aut
puniri plus quam meruit, aut puniri quidem iuxta meri­
tum sed vel ordine indebito—utputa privata auctoritate
dum recursus ad publicam possibilis—vel non in finem
debitum—emendationem delinquentis, immunitatem pro­
priam, compensationem iustam aliorum—. Adest quoque
inordinatus appetitus si irae passio ferveat immoderate
intus aut extra.
Iracundiae malitia ex appetitu iniustae vindictae est
gravis ex suo genere, quamvis materiae parvitatem ad­
mittat. Iracundiae vero malitia ex modo quo quis irasci­
tur aut prodit iram hac caret gravitate; quam induit
attamen ob magnum scandalum alienum et ob notabile
nocumentum valetudinis propriae.
Iracundiae peccatum opponitur directe mansuetudini,
quae virtus moralis est subiciens appetitum rationi ac
minuens passionem irae usque ad rationis normam. Man­
suetudinis virtus venit pars potentialis temperantiae:
refrenationem etenim quam haec facit in materia fre­
no magis adversa, facit illa in materia freno minus con­
traria. At quatenus moderatur irae passionem, iudicium
rationis impedientem, mansuetudo servat hominem sui
compotem, et sic habet excellentiam quandam in virtuti­
bus; quin propterea sit in his potissima: nam melius est
facere bonum quam elongari a malo, sed hanc unam re­
motionem mansuetudo causât.

Et iram quidem interdum esse licitam et laudabilem
colligitur ex verbo «Irascimini et nolite peccare» (Ps. 4,

5; Eph. 4, 26); patet quoque ex exemplo Domini (Mc. 3, 5;
loa. 2, 15). Ratione quoque ostenditur: Irae siquidem pas­
sio, cum nihil dicat nisi appetitus sensitivi motum in
vindictam, malum non nominat morale secundum suam
speciem, id est ex proprio obiecto; unde vindicta potest
appeti confonniter ad rationem, prout videlicet in bonum
ordinata—peccantis, offensi, ceterorum—continetur in­
tra mensuram debitam.
Sicut passiones reliquae, ira distinguitur antecedens,
consequens ex redundantia et consequens ex electione.
Antecedit, actum scilicet voluntatis, in eo qui iratus pro­
vocatur ad rixam; consequitur ex redundantia in eo qui
rixam agens irascitur; consequitur ex electione in eo qui
rixae cupidus semetipsum excitat ad iram, qua reddatur
animosior atque validior. Sed actus moralitatem, dum
passio per redundantiam consequens non tangit, minuit
passio antecedens—utpote quae obnubilat iudicium ra­
tionis dirigens actum—et amplificat passio consequens
per electionem—cum importet rationis fines latius pro­
ductos.
*

Passio igitur irae, si iudicium rationis antecedit, pe- 565
riculo non vacat: facile namque exaggerat offensam,
ideoque et poenam; facile quoque iratus obliviscitur modi
quem oportet hominem servare in exsecutione iustae vin­
dictae. Etiam dum manet intra rationis limites, deminuit
bonitatem moralem actus: «laudabilius enim est quod ex
iudicio rationis aliquis faciat opus caritatis, quam ex
sola passione misericordiae»
Verum passio irae consequens electionem facit ad per­
fectionem actus humani: sicut namque melius est bonum
exsequi quam bonum velle, ita melius est in boni exsecu­
tione plures quam pauciores potentias cooperari; prout
etiam exterior actus protrahit et intendit interiorem, sic
» S. Thomas, Summa Theol., I-II, 24, 3, Im.

bonam voluntatem passio protrahit et auget. Unde D.
Thomas: «Passio irae utilis est, sicut et omnes alii mo­
tus appetitus sensitivi, ad hoc quod homo promptius
exsequatur id quod ratio dictat. Alioquin, frustra esset in
homine appetitus sensitivus: cum tamen natura nihil
jaciat jrustra·»
Passio irae igitur, dum consequitur ex electione, non
minuit sed auget iustae vindictae bonitatem. Sed quo­
niam accipitur uti instrumentum iustae vindictae, ira
debet esse moderata.
7
Casus primus.
566

Ad Placidum confessarium Edmundus ludimagister
accedit eique, inter alia, narrat se valde proclivem esse
ad iram nec posse, nisi velit scholae disciplinae valedice­
re, istiusmodi vitium plene compescere, cum eius animi
tranquillitate alumni facile abutantur.
Cui Placidus benigne respondet haud esse illicitum
illi altius quandoque in alumnos intendere vocem atque
verbis eosdem castigare, modo tamen tranquillum ani­
mum servare valeat. Cui ille: «Ecquid hoc possibile est?»
Ac Placidus: «Utique, respondet, virtus huc tendere
debet».
An recte Placidus responderit.
Solutio

567

Agitur de ludimagistro valde proclivi ad iram. Quae­
stio propterea de ira antecedente. Haec ira non est pec­
catum; forsitan et erit instrumentum utile ad scholae
disciplinam servandam. Non est igitur necessarium hanc
iram Edmundum penitus compescere; quamvis oporteat
I Id., ib., Π-Π, 158, 8, 2m.

IRACUNDIA

391

eam frenare ne procedat ad vindictam immoderatam,
vociferationem indecentem, reprehensionem inopportu­
nam. Placidus ei remedia inspiret: caritatem, considera­
tionem inconsiderationis alumnorum—propter horum
aetatem immaturam—ut sic iniuriam parvipendat et
oblivioni tradat; meditationem etiam malorum quae ex
ira sumunt initium 1 ; memoriam quoque patientiae Dei
et mansuetudinis Christi; atque semel et iterum ei pro­
ponat beatitudinem mitibus promissam: «Beati mites,
quoniam ipsi possidebunt terram» (Mt. 5, 4). Sic paulatim
ipsum perducet ad animi servandam tranquillitatem qua
reddatur dominus suiipsius; in hunc etenim finem virtus
tendere debet.
Si res e contra agitur de passione irae consequente 568
electionem, tunc Placidus respondit minus recte, quasi
virtus etsi perfecta peteret illum tranquillum animum.
Dicit etenim D. Thomas: «Illi qui habent virtutes pur­
gati animi—viri nempe perfecti—, sunt aliquo modo im­
munes a passionibus inclinantibus in contrarium eius
quod eligit virtus, et iterum a passionibus inducentibus
voluntatem; non autem a passionibus voluntatem conse­
quentibus» 2. Et Caietanus: «Motus passionis irae non
ministrat voluntati et rationi rectae in actu consilii, iudicii, praecepti aut electionis... Sed ministrat irae motus
actui exsecutionis eius quod electum, praeceptum, iudicatum consultumque est... Et hinc fit ut hi qui non sunt
exsecutivi vindictae, sed solummodo consiliarii, iudices
seu censores, non egeant ira. Et de istis verificatur stoica
1 Ex ira namque: a) prout est in corde, oriuntur indignatio in eum
qui, indignus, attulit iniuriam, et tumor mentis penes iratum ipsum qui.
cogitans vindictam, totum suum animum cogitationibus mediorum se vin­
dicanti replet: b) prout in ore, procedunt clamor quo loquens prodit iram
inordinata et confusa locutione, blasphemia et contumelia quibus ex ani­
mi commotione prorumpit in iniuriosa verba contra Deum et proximum :
c) prout in facto denique seu opere, rixae nascuntur, omnia scilicet no­
cumenta quae iratus infert alteri.
» S. Thomas, 26 de veritate, 7. 6m.

sententia, quod debent esse sicut leges, quae nulla passio­
ne commoventur. Sed illi qui sunt exsecutivi vindictae,
verbo (ita quod ipsa reprehensio sit castigatio) aut facto,
egent motu irae subministrante voluntati vindicanti,
alioquin voluntas remissa est» *.
Alii casus.

569

C. II.—Piperion, parochus, praedicat continuo contra
iram, nec modo antecedentem, verum et consequentem,
quod utraque videlicet causet magnam illam transmuta­
tionem corporalem de qua Seneca: «Ut furentium certa
indicia sunt audax et minax vultus, tristis frons, torva
facies, citatus gradus, inquietae manus, color versus, cre­
bra et vehementius acta suspiria, ita irascentium eadem
signa sunt: flagrant ac micant oculi, multus ore toto ru­
bor exaestuante ab imis praecordiis sanguine, labra qua­
tiuntur, dentes comprimuntur, horrent ac subriguntur
capilli, spiritus coactus ac stridens, articulorum se ipsos
torquentium sonus, gemitus mugitusque et parum expla­
natis vocibus sermo praeruptus et complosae saepius
manus et pulsata humus pedibus et totum concitum cor­
pus magnasque prae se minas gerens, foeda visu et hor­
renda facies depravantium se atque intumescentium. Ne­
scias utrum magis detestabile vitium sit an deforme» -.
Sol.—Ad haec Caietanus: «Sicut, absque malitia mo­
rali, actus exteriores, puta ambulatio, motus manuum et
corporis in bello et in variis exercitiis, fiunt cum ampliori
motu quam esset naturalis, et cum laesione corporis; ita
absque morali malitia eligitur praeternaturalis motus
1 Caietanus, in II-II, 158, 1.
2 Séneca, De ira, I, 1.—Etiam S. Gregorius (5 Moralium, c. 45 ; PL 75.
724) dixit: «Irae suae stimulis accensum cor palpitat, corpus tremit, lin­
gua se praepedit, facies ignescit, exasperantur oculi, et nequaquam re­
cognoscuntur noti. Ore quidem clamorem format, sed sensus quid loqua­
tur Ignorat».

cordijB per actus appetitus sensitivi, pro aliquo opportuno
exercendo, puta pro vindicta, pro compassione, etc.» ’.
C. III.—Evilasius ab iracundia qualibet deterret quot- 570
quot ei accedunt paenitentes quoniam ira, etiam conse­
quens, rationem turbat, cuius igitur impedit iudicium.
Sol.—lamiam D. Thomas: «Non est contra rationem
virtutis ut intermittatur deliberatio rationis in exsecu­
tione eius quod est a ratione deliberatum. Quia etiam ars
impediretur in suo actu, si dum debet agere, deliberaret
de agendis» Et alibi: «In opere virtutis est necessaria
electio et exsecutio. Ad electionem autem requiritur dis­
cretio; ad exsecutionem vero eius quod iam determina­
tum est, requiritur promptitudo. Non autem requiritur
multum ut homo actualiter in exsecutione operis exsi­
stens multum circa opus meditetur: hoc enim, ut Avicena dicit in sua Metaphys., potius officeret quam prodes­
set; sicut patet in cytharaedo, qui multum impediretur,
si ad tactum singularum chordarum cogitationem appo­
neret; et similiter scriptor, si in formatione singularum
litterarum cogitaret. Et inde est quod passio electionem
praeveniens impedit actum virtutis, in quantum impedit
iudicium rationis, quod necessarium est in eligendo;
postquam vero puro iudicio rationis iam electio est per­
fecta, passio sequens plus prodest quam noceat: quia si
in aliquo turbet iudicium rationis, facit tamen ad prcmptudinem exsecutionis» 3.

C. IV.—Hermanns, animi incandescentis, et irae im- 571
potens, blasphemias et imprecationes in omnibus ser­
monibus et negotiis miscere solet, modo uxorem, modo
filios, modo alios domesticos vel operarios increpando,
» Caiktanus, in I-II, 24, 2.
s S. Thomas, Summa Theol., II-II, 158, 1, 2m.
3
ld„ 26 De verit., 7, 3m.

obiurgando, conviciis et nominibus probrosis lacessendo.
Si solus sit, irascitur in seipsum, vel contra animalia, aut
operum instrumenta, quae cunctis devovet diabolis. Con­
fitendo autem tempore paschali dicit tantum: Aliquo­
ties iracundus fui et signa impatientiae dedi.
Sol.—Ad hunc casum Ferreres: «Ambigendum non
est quin Hermanns saepius peccati mortalis reus evadat,
propter blasphemias in Deum, vel imprecationes in ho­
mines. Neque propter consuetudinem iracundiae excu­
sandus est, quippe qui consuetudinem voluntariae fovet,
quin eam imminuere et eradicare conetur. Hinc patet
quantum Hermani confessio imperfecta site h
572

C. V.—Zanitas, cum peccatum sincere abhorreat, ma­
gnam difficultatem experitur in determinando quaenam
ira sit moderata; ideo petit a confessario num moderata
sit idem ac tenuis, quapropter iram magnam dicendam
esse illicitam.
Sol.—Moderata est ira pronuntianda quae servat pro­
portionem ad finem, media scilicet inter iram insuffi­
cientem et iram nimiam. Quapropter ira moderata non
est idem ac tenuis, quasi magna quaecumque ira termi­
nos excedat moderaminis. Agitur medium rationis, quod
liquido differt a medio rei.

Huc e superioribus voluminibus Casus accedant: Qui
in parochum iratus negavit fidem publice (I, 89-91); No­
men Dei vel sacrorum proferens ex ira in creaturas
(II, 150).

Ferreres, Casus Conse., I. 183. ed. 1926.

HUMILITAS

III.

395

HUMILITAS

Doctrina.

Prout temperantia moderamen ponit appetitus moti- 573
bus circa multum appetibilia, sic refrenat humilitas
appetitus tendentiam usque ad ardua quae minus appe­
tuntur, ne in haec praeter rationem appetitus tendat.
Est igitur virtus moralis qua homo, conscius proprii de­
fectus, non tendit in ea quae sunt sibi improportionata,
sed intra proprios limites se continet.
Etsi praesupponatur penes humilem cognitio proprii
defectus, in hac tamen cognitione humilitas non sistit:
est enim virtus moralis, perficiens appetitum. A fortiori
non consistit in exterioribus actibus quibuscumque, hi li­
cet veniant opportuna media ipsam acquirendi atque si­
gnificandi. Quem ad modum ergo spe voluntas nostra
erigitur ad salutem aeternam obtinendam, divino nixa
quod paratum novimus auxilio (II, 169), sic humilitate
voluntas deicitur ad ima et prohibetur ad alta tendere
ex cognitione miseriae quam ratio apprehendit et vo­
luntas benigne suscipit apprehensam.
Quoniam inter virtutes praestant theologicae, intel- 574
lectuales etiam praestant prae moralibus, in his denique
iustitia occupat primum locum, humilitas non est potis­
sima virtutum. Si tamen ordinatam congregationem vir­
tutum velimus comparatam aedificio, humilitatem di­
xerunt plures omnium virtutum fundamentum, pro
quanto ipsamet aufertur obstaculum maximum seu prae­
cipuum accessui hominis ad Deum, qui superbis resistit
et humilibus confert gratiam (lac. 4, 6; I Petri 5, 5). Hinc
S. Augustinus: «Magnus esse vis, a minimo incipe. Cogi­
tas magnam fabricam construere celsitudinis, de funda­
mento prius cogita humilitatis. Et quantam quisque vult

et disponit superimponere molem aedificii, quanto erit
maius aedificium, tanto altius fodit fundamentum... Sed
quia magnum fastigium est, de fundamento cogita. Quo,
inquis, fundamento? Disce ab illo, quoniam mitis est et
humilis corde. Hoc in te fode fundamentum humilitatis,
et pervenies ad fastigium caritatis» x.
Debemus, primo, per humilitatem nos subicere Deo.
In ordine namque naturae a Deo accepimus corpus, ani­
mam, vires corporis, animae potentias, ipsam quoque mo­
tionem qua huiusmodi facultates traseunt in actum. In
ordine praecipue gratiae, in qua regeneratio est gratuita
et virtutes infunduntur gratis et transitus potentiae in
actum meritorium actuali gratiae debetur; adeo ut S. Au­
gustinus iure dixerit: «Cum Deus coronat merita nostra,
nihil aliud coronet quam munera sua» 12. Sed et perfectio
quaevis in nobis sit a Deo distat in infinitum a perfectio­
ne Dei. Oportet igitur nos, oculum fixum habentes in di­
vina perfectione et largitate, desilire in parvitatem pro­
priam, in proprios defectus, in nihilum nostrum; et propterea contentos esse illas explere partes quas divina
Providentia cuique signavit.
576
Debemus, insuper, per humilitatem nos subicere cete­
ris hominibus propter Deum. Nam debemus considerare
in omni homine quod divinum in ipso est—utputa in sanc­
tis, gratiam; in peccatoribus, imaginem—. Porro quae
a nobis nostra sunt multo inferiora veniunt iis quae cete­
ris a Deo descendunt; propter divinam igitur reveren­
tiam debemus nos reverentialiter submittere coram no­
bis proximo. Unde Angelicus: «In quolibet invenitur ali­
quid ex quo potest aliquis eum superiorem reputare:
secundum illud Philipp. 2 [3]: In humilitate superiores
invicem arbitrantes. Et secundum hoc etiam omnes se

575

1 S. Augustinus, sermo 69, c. 2 sq. ; PL 38, 441 sq.
» Id., epist. 194; PL 33, 880.

invicem debent honore praevenire» At possumus prae­
ferre dona quae habemus ipsi a Deo donis quae sunt
ceteris cum a Deo tum maxime a seipsis. Unde et Paulus,
qui se dixerat Apostolorum minimum, quoniam persecu­
tus fuerat ecclesiam Dei (I Cor. 15, 9), nervose adiunxit:
«Abundantius illis omnibus laboravi: non ego autem sed
gratia Dei mecum» (ib., v. 10).

Humilitati opponitur superbia, qua quis appetit ex- 577
cellentiam nimiam, improportionatam nempe dignitati
propriae. Et sicut appetitui propriae excellentiae apponit
humilis modum sublectionis ad Deum, sic apponit super­
bus immoderantiam aspernentem sublectionem divinam.
ο» hoc autem contemptu procedit ut contemnat et prae­
Ex
cepta Dei et sibi proximos quantum ad id quod Dei in
ipsis est—quem ad modum ex reverentia in Deum humi­
lis bene subditur et mandatis divinis et omni homini
propter id quod divinum est in superioribus, aequalibus,
inferioribus.
I

Casus primus.

Nixus quadam sententia, quae S. Teresiae abulensi 578
tribuitur et ad quam «humilitas veritas est» 2, Sisinius in­
tellegere nullo modo potest hominem, virtute donatum
humilitatis, revera se aestimare inferiorem ceteris, quasi
esset minoris ingenii, minoris sanctitatis, etc. Aliud, in­
quit, est verbis vel gestu id profiteri—quo valet quis gra­
tiosus aliis fieri, eorum parvitati aut excellentiae conde­
scendens—; aliud autem se ipsum quod verbis vel gestu
profitetur interne quoque credere.
1 S. Thomas, Summa Theol., ΙΙ-Π. 103, 2, 3m.
* «La humildad es andar en verdad» (Santa Teresa de Jesûs, Moradas, VI, 10).

Solutio

Quod quis minora dicat de seipso iis quae se habere
novit, fieri potest salva veritate—dicens se habere quali­
tates bonas ut 10, eas habens ut 15, veritati certo non
praeiudicat, nam in altero numero primus includitur—,
et potest fieri cum veritâtis corruptione—quoniam aut
negat se habere bonum quod habere est persuasus, aut
asserit se habere malum sive vile quod longe a se cogno­
scit—. Hoc altero modo peccat vitio ironiae, veritati sive
veracitati contrario '. Ideoque si humilitas est veritas,
nec hoc pacto probare possumus humilem qui, ne aliis
onerosus fiat, se dicit minoris sanctitatis, minoris inge­
nii, etc.
Alia igitur via procedendum est.
Demissio namque hominis coram homine non proce­
dit ex hoc quod humilis se habeat minorem vel peiorem
alio comparatione mutua instituta in eodem ordine, na­
turali aut supernatural!, creaturae aut divino; aliis ver­
bis, ideo quod humilis se reputet minoris ingenii, minoris
sapientiae, minoris sanctitatis, minoris meriti quam alius
cui se comparat. Sed comparatio est instituta in diversis
ordinibus, naturali et supernatural!, creaturae et divino.
Porro vilescit perfectio qualiscumque participata ab ho­
mine si comparatur perfectioni cumulatissimae quae
fontali principio convenit Deo, et vilescit perfectio natu­
ralis comparata supernatural! perfectioni; et vilescit sa­
pientia nostra theologica cum illa quae D. Thomae fuit
comparata.
580
Sed in illa quoque comparatione prima aliter procedit
humilis quam superbus. Novit etenim quae bona in aliis
sunt non statim cuilibet innotescere; novit et mala quae
innotescunt carere saepius malitia et gravitate obviis

579

1 S. Thomas, 1. c„ 113, 1.

veloci aspectui. Quotquot minores forte videntur cogitat
humilis habere qualitates arcanas maioris pretii, me­
liorem in divino servitio voluntatem, promptiorem inspi­
rationibus ex alto famulatum; cumulum etiam dono­
rum naturalium et supernaturalium sibi largitum reddi­
turum in aliis fructum prae illo copiosum quem reddidit
in ipso. Quae dubia forsan remanent, interpretatur in
meliorem partem—prout postulat non modo caritas, ipsa
forte iustitia \
Nec latet humilem quam sit defectuosum critérium
quo mensuramus ceteros. His etenim iudiciis praecedunt
et praesunt praeiudicia, orta ex temperamento, educatio­
ne, patria, consuetudine, etc. Quae quidem, si in cogni­
tione speculativa non parvi sunt momenti, maximi sunt
profecto in cognitione practica. His omnibus praeiudiciis
valedicendum est si cupimus iudicium rectum, humilitati
et veritati consonum. Cum tamen illorum abdicatio per­
difficilis, sapienter diffidit humilis de benignis sibi sen­
tentiis.
Alii casus.

C. II.—Legens vitam D. Thomae vehementer Pontius 581
stupuit quod sapientissimus ille Doctor, post visionem
habitam in festo S. Nicolai anno 1273, cum excitaretur
a Fratre Reginaldo ad complendam Summam Theologiae,
id facere renueret, dicens omnia quaecumque scripserat
nihil esse praeter paleam. Quomodo poterat D. Thomas.
Pontius inquit, sic sincere sentire de suis scriptis et ma­
xime de scripto suo praecipuo?
Sol.—Deponat Pontius hunc suum stuporem. Cogitet
rusticum, qui nihil antea viderat nisi tuguria, ingressum
modo civitatem atque palatium regium; qua aestima­
tione habebit pagi aedicula? Cogitet S. Paulum raptum in
1 S. Thomas, 1. c., 60, 4.

paradisum et audientem arcana verba quibus non erant
aures assuefactae. Exinde non mirabitur si sublimis quo­
que divinorum cognitio viae in infinitum distat a patriae
cognitione nonnullis Sanctis anticipata in terris. Ipse
D. Thomas affert dictum Victoriae Antioch., legem na­
turalem comparantis herbae, mosaicam spicis, novam
autem frumento 1 ; si naturae lex novae collata redigitur
ad herbam, quid mirum si praegustatus caeli visionem
aestimet quasi paleam 2 vel praestantissimam huius vitae
divinorum notitiam?

C. III.—Troadius, dum Acta Sanctorum pervolvit, ca­
pere non potest quod nonnulli qui numquam amiserunt
gratiam in infantili aetate per baptismum receptam se
sincere putarent peccatores maximos.
Sol.—Troadius propterea haec verba nequit capere
quod ea sumit obvio illo sensu quo communiter ab homi­
nibus proferuntur: quo quidem sensu non proferebantur
a Sanctis illis: alias nec ausi fuissent ad S. Communio­
nem accedere, peccati gravis conscii. Sensus igitur alius.
Illi etenim Sancti examinantes coram Deo proprii cordis
arcana, fide vivida, caritate incensa, corde contrito et
humiliato, comperiebant in vita sua, praesertim anteacta,
quasdam imperfectiones nondum consumptas divini
amoris igne, nonnullas neglegentias in sectandis inspira­
tionibus ex alto; et comparantes haec omnia cum bene­
ficiis naturae et gratiae quibus fuerant divinitus cumu­
lati, dolebant de propria erga Deum ingratitudine; per­
pendentes quam magna receperant a Deo et quam modi­
cam retributionem dederunt Ei, nihil mirum si oculorum
aciem tenentes in suis defectibus collatis cum Dei boni­
tate et perfectione, tangerent distantiam infinitam;
quid insoliti si sub hac impressione seipsos peccatores
1 S. Thomas, 1. c., Ι-Π, 107, 3.
i Sed «palearum est idem semen cum tritico» (Id., in Mt., c. 3, lect. 1).

maximos et credunt et pronuntiant? '. Loquimur homines
de milio magno atque de monte parvo; porro si milium
magnum videtur nihil iuxtapositum monti parvo, cui erit
simile ubi altissimo monti comparetur? Stans in medio
fluvio navicula navis est; in medio attamen mari, nucula.
Ideo Isaias: «Quasi pannus menstruatae, universae iustitiae nostrae» (Is. 64, 6).

C. IV.—Non sine scandalo Corbinianus audit de qui- 583
busdam sanctis episcopis quod si, ex una parte se pro­
fitebantur episcopatui impares, ex altera tamen episco­
patum acceptarunt. Quo pacto, petit, unus idemque homo
potest simul humilis dici atque magnanimus?
Sol.—Respondet D. Thomas: «In homine invenitur
aliquid magnum, quod ex dono Dei possidet; et aliquis
defectus, qui competit ei ex infirmitate naturae. Magna­
nimitas ergo facit quod homo se magnis dignificet se­
cundum considerationem donorum quae possidet ex Deo;
sicut si habet magnan virtutem animi, magnanimitas
facit quod ad perfecta opera virtutis tendat. Et similiter
est dicendum de usu cuiuslibet alterius boni, puta scien­
tiae vel exterioris fortunae. Humilitas autem facit quod
homo seipsum parvipendat secundum considerationem
proprii defectus» 2. Quem ad modum consideratio haec
duplex contrarietatem nullam importat—habet enim di­
versa obiecta—, sic nec quae iudicia consequuntur sunt
contraria—procedunt enim ex motivo diverso—. Simul
ergo magnanimus et humilis episcopatum commissum
acceptabit, timens attamen ne debilis cum sit sub onere
deficiat; aut episcopatum oblatum recusabit, paratus
autem ut Dei fretus auxilio id acceptet si imponitur.
C. V.—Alexander, noviciorum magister, his humilita- 584
1 Cf. Balmes, Cartas a un escéptico, XHI.
2 S. Thomas, 1. c., Π-ΙΓ, 129, 3, 4m.
28

tem enixe inculcat. Haeret attamen anceps cum agitur
de mediis ad tantam virtutem obtinendam, nam legit
S. Benedictum signasse humilitati gradus duodecim, et
nescit a quo incipiat.
Sol.—Cum ordo generationis a facilioribus initium su­
mat, actus autem externos facilius moderemur quam pas­
siones, facilius etiam homo rectificetur in seipso quam
per ordinem quoque ad alios, facilius denique se agnoscat
in inferiorem quibusdam et imparem aliquorum quam se
agnoscat defectuosum et peccatorem, ideo gradus quos
S. Benedictus «non numerandos sed ascendendos propo­
suit» 1 ita sunt generationis ordine superandi: lus. re­
primere extollentiam oculorum; 2us. non excedere mo­
dum in loquendo; 3us. cohibere signa laetitiae ineptae;
4us. expectare tempus loquendi; 5us. non recedere a com­
muni vitae consuetudine; inde 6us. non se praefere maio­
ribus; 7us. non se putare sufficientem ad maiora; 8us. se
defectuosum et peccatorem pronuntiare; postea 9us. pa­
tienter ferre adversa; lOus. oboedire superioribus; Ilus,
malle sequi voluntatem alienam quam propriam. His gra­
dibus, seu actibus, elicitis ab aliis virtutibus homo dispo­
nitur remote et proxime ad obtinendam humilitatem
quae consistit essentialiter in gradu 12.°, qui est timor et
reverentia ad Deum.
585

C. VI.—Valde turbatur Metrobius, confessarius, quo­
ties paenitentes se accusant de peccatis superbiae. Novit
siquidem superbiam peccatum pronuntiari mortale ex
toto genere et nescit quo pacto illos excuset a mortali ex
capite imperfectionis actus.
Sol.—Prout humilitas essentialiter in timore et reve­
rentia ad Deum, sic superbia essentialiter in eo est quod
quis renuat subici Deo; sed aspernere divinam sublectio­
nem, dicit iniuriam Deo; ergo et peccatum grave. At illa
1 S. Bernardus, Dc gradibus humil., etc., c. 1 ; PL 182, 941.

quae, uti plurimum, paenitentes peccata superbiae con­
fitentur, sunt, potius quam peccata contra humilitatem,
peccata opposita illis actibus quibus ad humilitatem con­
scenditur, quaeque peccata diximus contra alias ab hu­
militate virtutes (584) et quae veniunt quoque humilitatis
redundantia, consequentiae, signa—ita et vita activa
disponit ad contemplativam 1 et descendit ex contempla­
tionis plenitudine -. Ideo superbia, quae ordine naturae,
est initium omnis peccati (Eccli. 10, 15), ordine tamen
generationis potest venire terminus seu finis ceterorum .
Hinc quod S. Bernardus signavit duodecim gradus super­
bia oppositos1 benedictinis humilitatis gradibus; hi
■ sunt: curiositas, levitas animi, laetitia inepta, lactantia,
singularitas, arrogantia, praesumptio, defensio peccato­
rum, confessio simulata, rebellio, libertas atque peccandi
consuetudo—quae implicat Dei contemptum 1*356.

IV.

STUDIOSITAS

Doctrina.

Prout naturaliter inclinamur ad conservationem cum 586
individui tum speciei, sic quoque ad ipsam individui per­
fectionem; minus attamen, nam ibi agitur esse, hic vero
bene esse. At quandam perfectionem individuo cognitio
affert; quapropter «omnes homines naturaliter scire de­
siderant» n. Prout oportet igitur virtutem esse ad mode1 S. Thomas, 1. c., 182, 4.
s Id., ib„ 188. 6.
3 «Finis proprius superbiae, scilicet excellentia honoris et gloriae, est
sicut terminus omnium huiusmodi finium, nam ex multitudine divitiarum,
et ex hoc quod furitur quibusdam cupitis, potest homo adipisci honorem
et gloriam» (S. Thomas, 8 De malo, 1, Im).
♦ S. Bernardus, 1. c„ c. 10 sqq, ; PL 182, 957 sqq.
s S. Thomas, Summa Theol., II-II, 162, 4, 4m.
6 Aristôteles, I Metaph., c. 1, n. 1.

DE TEMPERANTIA

randum appetitum delectationum tactus, sic quoque ad
moderandum cognoscendi appetitum *. Ideo ponitur studiositas pars potentialis temperantiae.
Studiositas tamen innuit, ex suo ipso nomine, potius
quam desiderii cognoscendi frenum, applicationem mentis vehementem: in praesenti, siquidem statu corpus
aggravat animam, et ideo oportet (uti plurimum) laborare
ad sciendum. Porro naturaliter laborem fugimus. Qua­
propter nominat studiositas victoriam super naturalem
fugam laboris, scientiae praevii2. Prout fortitudo igitur
habet animum roborare ne deficiat a rationis bono ob
maximum malum corporale, seu ob mortis periculum, sic
studiositas roborat animum et fortificat ne deficiat a
studio cognitionis ob laborem sive taedium studii. Qua ex
parte venit pars potentialis fortitudinis; indeque nominatur, quod frequentius habeat animum impellere quam
frenare3.i
1 Etsi cognitio pertineat ad virtutes intellectuales, appetitus tamen
cognitionis et studium seu applicatio et usus activus facultatum oognitivarum sunt voluntatis; ideo studiositas venit moralis virtus.
2 «Quantum ad cognitionem, est in homine contraria inclinatio. Quia
ex parte animae inclinatur homo ad hoc quod cognitionem rerum desideret: et sic oportet ut homo laudabiliter huiusmodi appetitum refrenet,
ne immoderate rerum cognitioni intendat. Ex parte vero naturae corpo­
ralis, homo inclinatur ad hoc ut laborem inquirendi scientiam vitet. Quantum igitur ad primum, studiositas in refrenatione consistit: et secundum
hoc ponitur pars temperantiae. Sed quantum ad secundum, laus huius virtutis consistit in quadam vehementia intentionis ad scientiam rerum
percipiendam: et ex hoc nominatur» (S. Thomas, Summa Theol., II-II,
166, 2, 3m).
3 «Proprius et immediatus illius actus est amor et affectus erga stu­
dium: huncque perficit, tum moderando ne plura vel altiora scire ve­
lit..., tum etiam impellendo et excitando appetitum ne propter laborem
et fatigationem quae studio admiscentur, ab illo retrahatur, aut suffi­
cientem diligentiam non adhibeat. Et quia hoc posterius plerisque acci­
dit, nominata fuit praedicta virtus ab officio impellendi, potius quam
ab officio refrenandi» (Salm anti censes, Cursus Theol., tr. de virtut., ar­
bor praed., n. 152; ed. 1878, t 6. p. 499).

STUDIOSITAS

405

Sed quoniam studiositas ordinatur ad cognitionem, 587
quam per se respicit appetitus—qui est animae—, cuique
labor est impedimentum—ex parte corporis—, magis pro­
prium est illi frenare quam impellere 1 ; ideo adnectitur
temperantiae potius quam fortitudini.
Cum moderetur atque roboret appetitum et studium
cognitionis, duplex vitium studiositas habet contrarium:
neglegentiam, per defectum, atque curiositatem, per ex­
cessum.
Neglegentia definiri potest: voluntaria omissio studii
illarum rerum quas quis cognoscere tenetur. Quamvis
difficile demonstretur hominem obligari ad studium seu
ad cognitionem acquirendam abstractione facta ab offi­
cio particulari vel statu, obligatio studii ex cuiusque offi­
cio vel statu petitur. Si quis attamen, independenter ab
officio, fugeret studium veritatis propter unum laboris
odium—studio intrinseci—, is peccaret contra solam studiositatem, ob neglegentiam.

Curiositas importat nimium appetitum cognitionis, 588
studium excessivum sive superfluum, mentis applicatio­
nem ad cognitionem rerum quibus non deberet applicari
cognoscendis. Distinguitur materialis atque formalis. Ma­
terialis est curiositas qua quis studet cognitioni non prop­
ter cognitionem—ut sciat—sed propter opus—ut agat—,
et, quoniam loquimur de vitio, ut male agat—studium
malitiosum, quo cognitio appetitur ad malum finem, puta
ad superbiendum, luxuriandum, nocendum aliis—. For­
malis, contra, est curiositas qua quis studet cognitioni ob
1 «Appetitus cognoscendi per se respicit cognitionem, ad quam ordi­
natur studiositas. Sed labor addiscendi est impedimentum quoddam
cognitionis: unde respicitur ab hac virtute per accidens, quasi remo­
vendo prohibens» (S. Thomas, 1. c.).—His adicito quod etsi plures cogni­
tiones laborem importent huiuscemodi, sunt tamen aliae quae laborem
postulant nullum, uti illae quae, circa singularia maxime, ex narratione
habemus amicorum, vel lectione superficiali folii periodici.

amorem cognitionis—quia vult scire—et dicit appetitum
inordinatum, non ex parte finis, sed ex parte sive aliarum
circumstantiarum sive obiecti. Ex parte quidem circum­
stantiarum v. gr. dum quis vacat studio incompossibili
cum opere praecepto—quando non debet, puta dum te­
netur Missam audire—, vel studet addiscere a quo non
debet—utputa a diabolo in consultationibus spiritisticis—. Ex parte obiecti, si studet cognitioni superiori viri­
bus—v. gr. penetrationi mysteriorum fidei—, si studet
cognoscendis lis quae cognitae inclinant facile ad pecca­
tum—v. gr. venereis—vel iis quorum cognitio prorsus inu­
tilis—v. gr. protracta lectio foliorum periodicorum, quo­
rum notitiae de factis huius aut illius, nobis omnino ig­
noti, nihil conferunt legentibus.
Casus pri H us.

589

Expleto cursu seminaristico, Dasius assignatus est vi­
carius cooperator paroeciae civitatis. Sed tali appetitu
sciendi succensus est ut quidquid temporis obtinet a mi­
nisterio liberum, totum studio dedicet, horis quoque som­
no et honestae recreationi dicandis. Quin propterea in­
cumbat studiis ecclesiasticis; putat enim huiusmodi an­
tiquata. Legit tamen atque perlegit profanos libros, tum
litteraturae tum scientiae, quod hos existimet magis ap­
tos apostolatui nostri temporis.
Ob id semel et iterum a parocho increpatur; qui vi­
dens nihil proficere, rem tandem committit eius con­
scientiae.

Solutio
590

Agitur de conscientia vincibiliter erronea quae, neque
per se neque per accidens, est morum regula (I, 10). Da­
sius tenetur et cognoscere et exsequi Codicis praescri-

ptum: «Clerici studia, praesertim sacra, recepto sacerdo­
tio, ne intermittant; et in sacris disciplinis solidam illam
doctrinam a maioribus traditam et communiter ab Eccle­
sia receptam sectentur, devitantes profanas vocum no­
vitates et falsi nominis scientiam» (can. 129).
Seipsum quoque fallit vehementer.
Loquens Cicero de Oratoria, scripsit: «Ego hanc viam
intellego esse in praeceptis omnibus, non ut ea secuti
oratores, eloquentiae laude sint adepti, sed, quae sua
sponte homines eloquentes faceret, ea quosdam observas­
se, atque id egisse: sic esse non eloquentiam ex artificio,
sed artificium ex eloquentia natum» ’. Idipsum de disci­
plina apostolatus pronuntiandum.
Ecclesia observavit quae sua sponte apostolici homi­
nes fecerunt, et haec postea imposuit sacerdotibus agen­
da. «Per viginti fere saecula, aiebat Pius XI, illustri praeclaroque modo experti sumus quantopere sacerdotum
praecepta valeant, quibus ut sermo Dei vivus et efficax,
et penetrabilior omni gladio ancipiti, fideliter remittitur
ac quodammodo reverberatur, ita usque ad divisionem
animi et spiritus pertingitur, ad egregia facinora ubique
animi excitantur, ac nobilissimi spiritus omnibus iniiciuntur. Quaelibet beneficia, quae civilis Christiani no­
minis cultus in hominum societatem induxit, ex catholici
sacerdotii institutione atque opera, tamquam ex remoto
saltem eorum principio proficiscuntur. Id igitur bene in
posterum sperare licet» 2.
Vigens ergo de studiis lex canonica firmatur longissi­
ma experientia. Imprudens ergo tiro qui ei praeponeret
nondum comprobatam opinionem
Studiis igitur ecclesiasticis Dasius intendat animum. 591
Ad rem ipse Pius XI: «Necesse est sacri ordinis virum
1 Cicero, 1, De oratore, 32.
’ Pius XI, enc. Ad catholici sacerdotii, 20 dec. 1935; AAS, 28 (1936),
p. 17 sq.

omnes de catholica fide deque moribus disciplinas ita
callere, ut easdem ceteris proponere queat, itemque dog­
mata, leges Ecclesiaeque cultum, cuius administer exsi­
stit, christifidelibus explanare possit; atque adeo oportet
religionis ignorantiam, quae—quamvis humanarum re­
rum scientia mirabiles prorsus processus fecerit—multo­
rum tamen mentes obumbrant, eloquii sui luce virtute­
que collustret atque dispellat... Sacerdos igitur, etsi sui
muneris occupationibus curisque distentus, altiora pro
viribus gravioraque Theologiae studia repetat, atque adeo
illius adiumentis doctrinae, quam in Seminario hausit,
uberiorem cotidie addat sacrarum disciplinarum erudi­
tionem, qua quidem magis magisque ad condonandum
animosque regendos idoneus evadat» \
Aliud quodcumque studium erit fortasse bonum, qui­
nimmo et utile; at eius bonitas, secundaria, eiusque uti­
litas, accidentalis.
Absque firmo, ceterum, fundamento spectabilis licet
aedificatio patet ruinae magnae; sine studio assiduo
doctrinae sacrae, apostolus nihil erit nisi «aes sonans,
aut cymbalum tinniens» (I Cor. 13, 1).
Alii casus.

592

C. II.—Lea valde curiosa est de factis aliorum. Omnem
enim occasionem quaerit ut noverit quid agant, quo pro­
perent, quibuscum fabulentur. Nonnullas etiam religiosas
feminas curate observat quasi malum de eis suspicaretur.
Sol.—Carpenda omnino Lea quod eius ratione agendi
se exponit detractioni—quam enim mulierem silentium
ornat?—, saltem proximorum despectui—quorum vitia
detegat—; immo feminas religiosas, de quibus malum
suspicatur, orbat tranquillitate animi necessaria ad vir­
tutem. Unde Angelicus: «Quod aliquis intendit ad consi1 Pius XI. 1. c„ p. 34.

deranda vitia proximorum ad despiciendum vel detra­
hendum, vel saltem inutiliter inquietandum, est vitio­
sum. Unde dicitur Prov. 24: Ne insidieris et quaeras ini­
quitatem in domo iusti, neque vastes requiem eius
*
9

C. III.—Sabel, filius familias, vacat amatoriis fabulis 593
legendis; loco vacandi studio civilium legum quod ei, ex
patris iussu, incumbit.
Sol.—Sabel peccat contra praeceptum patris, negle­
gens Iuris civilis; atque peccat se exponens duplici pe­
riculo, remoto, quidem, non accurate implendi, ob de­
fectum scientiae, munus advocati vel iudicis futurum;
proximo, etiam, peccandi contra sextum, cum illae fabu­
lae, ob ipsarum vividas imagines, facile concutiant casti­
tatem iuniorum (Π, 451). Ad rem Angelicus: «Nobis me­
lius est non cognoscere mala et vilia, inquantum per ea
impedimur a consideratione aliquorum meliorum, quia
non possumus simul multa intellegere et inquantum co­
gitatio malorum pervertit interdum voluntatem in ma­
lum» 2.
M
C. IV.—Gracilianus, sacerdos, multum temporis im- 594
pendit auditionibus radiophonicis et transmissionibus
televisivis; immo et lectioni foliorum periodicorum.
Sol.—Haec certo omnia, praeterquam avocant ab aliis
curis et studiis debitis, facile dicunt penes sacerdotem
appetitum inordinatum cognoscendi; nisi agatur etenim
de necessaria utilive recreatione, tot nuntiorum congeries
nihil omnino confert sacerdotali perfectioni et muneri.

C. V.—Gerinus, religiosus, iussus est a superioribus 595
ut se totum tradat peculiari sectioni theologiae colendae
atque tironibus docendae. Saepius attamen dolet quod
i S. Thomas, 1. c., 167, 2, 3m.
a id., ib., I, 23. 3, 3m.

nec ad predicandum nec ad alius argumenti cognitionem
tempus ei suppetat, sed constanter, per annos atque
annos, in una illa sectione teneatur.
Sol.—Ne indolescat Gerinus: felix necessitas quae
ipsum ad meliora compellit. Specializatio, ut dicitur, hodie maxime est necessaria: generalis enim cultura media
est nunc superior quam cultura fuerit acti temporis.
Porro specializatio non modo a neglegentia sed etiam a
curiositate animum elongat: requirit applicationem ve­
hementem atque protractam; frenat quoque desiderium
sciendi et vitat plurimas distractiones, quibus subsunt
sive discurrentes de uno in alium locum ut Dei verbum
praedicent, sive vacantes omnis generis libris et articulis
ut notitiam universorum superficialem habeant. Cogitet
Gerinus indefessos labores hominum qui vacant speciei
propagationi: renuntiant patri et matri ut adhaereant
uxori; tota ipsorum cogitatio est de filiis enutriendis, fo­
vendis et ditandis. Sint hi aliis hominibus in exemplum
«qui hoc officium assumpserunt ut contemplationi va­
cent, et bonum spirituale quasi quadam spirituali pro­
pagatione in alios transmittant», prout D. Thomas lo­
quitur ‘.

Huc e superioribus voluminibus Casus accedat: Le­
gens libros romanenses (II, 451).

V.

LUSORIA CORPORIS EXERCITIA PERICULOSA
Doctrina.

596

Exercitia corporis lusoria seu sportiva, ut hodie nun­
cupantur, obtinent finem immediatum modo delectatio» S. Thomas, 1. c., Π-Π. 142, 1, 2m.

nem—quietem, relaxationem, gaudium—sive ludentium
sive adstantium, modo autem utilitatem tum propriam,
ad obtinendam, protegendam, augendam convenientem
dispositionem directe quidem corporis—sanitatem, vigo­
rem, agilitatem, pulchritudinem—, indirecte fortasse et
animi—qui inde assuescit conatui, disciplinae, perseve­
rantiae, etc—, tum insuper alienam, ad probandam puta
et celebrandam excellentiam instrumentorum—v. gr. ani­
malium, ut in cursibus equorum, vel machinarum, ut in
agonibus automotoriis—. Qui pro aliis ludunt, lucro saepe
moventur.
Haec corporis exercitia sunt, in genere, licita, prouti
licitum est non dumtaxat favere animi relaxationi ne­
cessariae aut utili, bonae dispositioni corporis, rectae
formationi characteris, industrial! progressui, sed et age­
re quoque propter lucrum ’. Immo, quoniam, praeter vi­
res corporis, promovent, ut plurimum, patientiam, oboe­
dientiam, mutuam inter ludentes amicitiam et revocant
a mollitie, ignavia, vita licentiosa12.
Dum fiant attamen consone ad morum regulas et
1 «Lucrum, quod est negotiationis finis, etsi in sui ratione non importet aliquid honestum vel necessarium, nihil tamen importat in sui
ratione vitiosum vel virtuti contrarium. Unde nihil prohibet lucrum
ordinari ad aliquem finem necessarium, vel etiam honestum. Et sic ne­
gotiatio licita reddetur. Sicut cum aliquis lucrum moderatum, quod ne­
gotiando quaerit, ordinat ad domus suae sustentationem, vel etiam ad
subveniendum indigentibus; vel etiam cum aliquis negotiationi intendit
propter publicam utilitatem, ne scilicet res necessariae ad vitam patriae
desint, et lucrum expetit non quasi finem, sed quasi stipendium laboris»
(S. Thomas, Summa Theol., II-II, 77, 4).
- «Maximi momenti est, quod sport evadere potest remedium contra
sensualitatem et regulator evolutionis normalis vitae sexualis iuvenum.
Non solum indirecte hoc efficit, sell, per avocationem phantasiae et
attentionis a cogitationibus et rebus venereis et per educationem confir­
mationemque voluntatis ; sed etiam positive et biologice. Defatigatio
enim exercitatione quotidiana vel saltem frequenti orta et beneficus
somnus, qui illam sequitur, limitant vel tollunt functiones praesertim
vero excitationes innaturales et anormales organorum sexualium» (Fo­
dor, Christiana cultura corporis cum speciali respectu ad modernum
sport. Claudiopoll. 1947. p. 95).

ideo: a) ex parte causae, ne fiant ob pravum finem, puta
avaritiam—facilem nunc temporis in ludis sportivis
professionalibus—, vel vanam gloriam—in amatoriis quo­
que frequentem propter serpentem corporis glorificatio­
nem—; b) ex parte actus, ne obstent officiis individualibus, familiaribus, socialibus, religiosis c) ex parte effe­
ctus, denique, ne sint noxia vel· periculosa animae, sive
ludentis sive proximorum—ne videlicet pudorem laedant,
pravos intinctus excitent, v. gr. propter nuditatem
vel contactum—, immo vel corpori—vitae vel sanitati,
nempe.
597

Iam diximus (II, 261) ex causa tantum proportionate
gravi licere se vel alium mortis exponere discrimini; tres
etiam signare Auctores rationes sufficientes, bonum sci­
licet virtutis, bonum publicum seu commune et necessi­
tatem artis exercendae. Novimus quoque (II, 262) rationes
sufficientes ubi periculum instet proximum, sufficere a
fortiori ubi periculum vel arte vel peritia remotum fiat;
in definiendo, denique, periculo proximo aut remoto
oportere saepius attendere ad peritorum seu professiona­
lium sententiam.
Casus primus.

598

Thespesius erat iuvenis actioni catholicae adscriptus,
sed taurorum agitationibus se dicavit, in patria celebra­
tis, atque in arte taurina sic profecit ut inter coaetaneos
sit nominatissimus.
Licet ipse aliquantulum declinaverit a praxi religiosa,
1 «Rendete in primo luogo a Dio l’onore che gli è dovuto, e sopratutto santificate il giorno del Signore, poichè lo sport non eslme dagli
obblighi religiosi... Parimenti il quarto comandamento, espresslone e tu­
tela dell'armonia intesa dal Creatore in seno alia famiglla, ricorda la
fedeltà agli obblighi familiari, i quali debbono anteporsi allé credute
esigenze dello sport e delle associazioni sportive» (Pius XII, alloc. De
ratione sport et educationis physicae, 8 nov. 1952; AAS, 44 [1952], p. 875).

nihilominus bonus iuvenis permansit. Cum callidam be­
stiam recens provocaret, ab ea impetitus est et in summo
vitae positus discrimine.
Valde commotus ob inopinatum hunc eventum, a con­
fessario postulat num ipsi liceat susceptum prosequi lu­
bricum institutum.

Solutio
Duo in casu signantur Thespesio facietenus adversa: 599
quod aliquantulum declinaverit a religiosa praxi et quod
in praecipiti fuit recens eius vita.
At utrumque distinguamus oportet.
Si Thespesium professio taurina praepediat a praxi
religiosa obligatoria—v. gr. ab audiendo sacro diebus do­
minicis et festivis—, confessarius eum cogat ut ipsi vale­
dicat. Si eum, contra, prohibeat a sola praxi religiosa supererogatoria—v. gr. a publica in ecclesia Rosarii reci­
tatione—, confessarius ne imponat, ex hoc capite, opus
susceptum deserendum. Et hic sensus, in casu, probabi­
lior, cum in Thespesii laudem adiciatur «nihilominus bo­
nus iuvenis permansit».
Qui contigit eventus luctuosus potest forsitan illius 600
temeritati tribui ad opinionem unius plebis atque ad
opinionem quoque professionalium. Si primum dumtaxat,
non est Thespesius carpendus quasi temerarius: ars, pe­
ritia, consuetudo reddunt facillima quae imperitis et
inexpertis impossibilia sunt. Si alterum quoque, Thespe­
sius est de temeritate reprehendendus.
Quin propterea arcendus sit arena. Nam si quidem
talis esset indolis ut passim seu frequenter inconsiderate
se exponeret periculis—ad obtinendum puta popularem
plausum—nec spes emendationis ulla, prohibendus certo
certius foret ne pergat in suscepto instituto; si agit, con­
tra atque ut plurimum, prudenter—de facto incolumis

hucusque evasit per longa experimenta quibus nomen sibi
praeclarum conciliavit, ipseque recens casus inopinatus
dicitur—, confessarius ipsum permittat artem taurinam
exercere, cui profecto non sunt pericula maiora quam
nonnullis aliis, hisque nullibi reprobatis immo et laudatis
exercitiis; si quondam inopinatum aliquod contingit, hoc
quidem dandum est vel temeritati ludentium, qui non
adhaerent regulis artis, vel incertitudini providentiae
nostrae, cum prudentia confletur experientiis \ Pericu­
lum expertus, Thespesius noster, cautior cum evaserit,
ab eo longius in posterum discedet.
4

Alii casus.

·<

C. II.—Non parum angitur confessarius Protolicus
cum paschali tempore accedunt viri atque mulieres cir­
censibus ludis se periculo mortis committentes; nescit
etenim num eos arguat de peccato gravi.
Sol.—«Graviter peccant illi qui levibus de causis se
coniiciunt in discrimen mortis, quales sunt funambuli, in
altissimis locis super funem deambulantes, corpusque vo­
lutantes, et alii similes circulatores; nisi viribus et dex­
teritate adeo polleant, ut prudentis arbitrio non sit pro­
babile periculum mortis». Ita Aertnys-Damen 3.

h

V,
k
K
I

1 «Accidit de facto quod Princeps Hispaniae habens cervam parvu­
lam sibi domesticam quasi catellam, aborta fuerit ex timore canum insequentium cervam illam fugientem ad solitum gremium dominae suae.
Fuit autem casus non solum ab ipsa puella inexcogitatus, sed a tot prin­
cipibus et viris qui Principis curam habebant aut ei assistebant, et ex
ea regni successorem expectabant. Et tamen post factum omnes dicimus
quod debuerat caveri ne in locum ubi venatici canes adessent, illa iret
cum cerva... Et hoc dixerim ut in casibus distinguatur quod post factum,
experientia prudentiores facti, faceremus; et quid inexperti fecissemus.
Neque enim exacta diligentia exquiritur qualis a summa prudentia ema­
nare posuisset: sed quae a communiter prudentibus emanare consuevit
in huiusmodi negotiis» (Caietanus, in II-II, 64, 8, n. 2).
2 Aektnys-Damen, Th. Mot., I, 567, ed. 1939.

C. III.—Auxentius vacat montanis etsi periculosis as- 602
censionibus quod primi qui cacumina superant magna
gloria et honore decorentur. Estne ratio sufficiens?
Sol.—Negative. «Vita est maius bonum quam bona
temporalia, inter quae gloria, honor et fama reponuntur.
Cuncta enim quae habet homo, pro anima sua dabit:
omnia siquidem illa ordinantur ad vitam humanam si­
cut ad finem... Unde non solum qui se interficiunt, sed
qui sine alio titulo ponunt vitam in magno periculo pro­
pter gloriam humanam, graviter delinquunt». Sic Vito­
ria \
C. IV.—Rutilus, certaminum gymnicorum praeceptor, 603
exercitia quamvis periculosa laudibus extollit quod cor­
poris evolutioni ipsa subiaceat intellectualis vel moralis
hominis perfectio: Mens, inquit, sana in corpore sano.
Sol.—Licet optandum sit hominem esse sanum mente
et corpore, non oportet tamen aestimare sanitatem men­
tis allegatam corporis sanitati: historia atque quotidiana
experientia plurima exempla profert virorum et femina­
rum corpore imbecillium, animo tamen fortium et illu­
strium 2.
C. V.—Orentius, artis gymnasticae magister, discipu- 604
los excitat ad corporis exercitia lusoria omnis generis:
haec enim exercitia saluti conferunt atque organicae
1 Vitoria, rei. De homicidio, n. 36; ed. 1765, p. 420.
2 «Mentre ci auguriamo che 1’antico adagio Mens sana in corpore
sano divenga sempre più largamente la sorte della presente generazione, è dovere di tutti soffermarsi con speciale e pietosa attenzione su
quei casi, in cui il destino terreno è diverso. Tuttavia la dignità umana,
il dovere e il suo adempimento non sono legati a quel detto. Numerosi
sono gli esempi che présenta la vita di ogni giorno, oltre a quelli dis­
seminati lungo il corso della storia, i quali dimostrano come nulla vieta
che un corpo infermo o minorato possa albergare un’ anima sana, talvolta grande, perfino geniale ed eroica» (Pius XII. alloc, supra (596n)
citata; AAS, 44 [1952], p. 874).

perfectioni; quod est quibusdam vitae discrimen parvi
aut nihili reputandum.
Sol.—Orentius inconsulte loquitur; quo modo enim
possunt conferre saluti et perfectioni corporis quae exer­
citia dicuntur corporis laesiva et mortis causae?
Huc e superioribus voluminibus Casus accedant: In
competitione currens cum automobili et occidens vetu­
lam et gallinas (I, 118-20); De montium ascensione pe­
riculosa (I, 162-6).

1 «E‘ da escludere subito una delle cause scusanti plù communemente addotte: 11 preteso beneficio per la salute e per la perfezione
organica. E’ infatti assurdo voler cercare un vantagglo per la sanità del
corpo in esercizi che ne possono compromettere la integrltà e perfino
causare la morte» (Roberti, Dizionario di teol. morale, v. Sport perlcolosi,
p. 1301).

Absolvens in dubio positivo
et probabili iurisdictionis,
40, 43.
Abstinentia a cibo (hunger­
strike) ob bonum sociale,
117.
Accessio, 208-220.
Accusatus, v. Reus.
Aedificans in fundo alieno,
212-6, 218; ex alienis mate­
riis, 218.
Aegrotus, quoad vitae assecurationem, 284, ut materia
experimentorum, 124s, an
eius consensu, 126.
Aemulatio, 544, 545n.
Aequiprobabilismus, 51.
Aequivocatio in verbis et fa­
ctis, 503n; v. Restrictio
mentalis.
Agere contra scientiam et
contra conscientiam, 246.
Aggressio, v. Defensio, Occi­
sio; aggressionem praeve­
niens, 153s.
Agrum, emens in quo the­
saurum latere novit, 204;
fodiens, inscio domino, in
quo thesaurum suspicatur,
203; agri frugiferi furatus
parvam portionem, 230.
Alapam retorquens, 492.
Amatoriis fabulis deditus,
592.
Amicitia, v. Susurratio.
Amputatio, v. Mutllatlo.
Apes fugientes, culus sint
domini, 194.
Aqua (in), v. Divinatio.
Arbor protendens ramos in
vineam alienam, 217.

Artes sanitati et vitae peri­
culosas exercentes, 118.
Astra (per), v. Divinatio.
Auctoritas publica quoad di­
spensationem a restitutio­
ne, 75; eius iur$ in mem­
bra subditorum, 1251
Automotoriae competitioni
deditus qui unum occidit et
alium vulneravit, 599-602.
Avulsio, 208n.
Baptizans adultum sine ex­
plicita fide Christi, 40s;
cum materia probabiliter
valida, 40, 42.
Bilinguis, 285n.
Bona, v. Filiorum dominium,
Uxorum dominium.
Caietani somnia, 414n.
Calumnia, 250; v. Detractio.
Castratio pro castitate ser­
vanda, 163.
Casulas obsoletas dans pau­
peri, 439.
Causae excusantes a restitu­
tione, v. Restitutio; a re­
stitutione famae, 261.
Certamina, pro gloria huma­
na, 540; gymnica, 603.
Cessio bonorum, 74, 81.
Chartas (per), v. Divinatio.
Circensibus ludis addicti, 601.
Cives, quo sensu membra Relpubiicae, 132.
Cogitationes libidinosae in
ecclesia, 434s.
Cognitionem (quoad) duplex
hominis inclinatio, 586n.
Columbae in alienum colum-

barium transeuntes ν e 1
agris nocentes, 195.
Communicatio cum spiriti­
bus, v. Splrltismus.
Compensatio, 75, v. Furtum;
damni gravis cum culpa le­
vi, 73; occulta, 85-99, v.
Famuli, Filii, Mercatores.
Compensatlonlsmus, 52, 59.
Compositionis indultum, 75,
83.
Condonatio, 75.
Conexio virtutum in pruden­
tia, 1-11.
Confessarlus, appellans ad
sensum communem, pru­
dentiam, rectam intentio­
nem, 53-5; dubitans num
absolverit, 44; interroga­
tus a ludice, 514s; parvi­
pendens peccata Inanis
gloriae, 534-6, superbiae,
585, pollutionis, 556-60;
plures audiens in mortali,
438; pro audiendis colleglalibus petens pecuniam,
448.
Conscientia, et prudentia,
11-23, et electio, 16n; opinativa, quomodo vertatur
in certam, 36; Incerta In­
sufficiens pro agendo, 36;
scrupulosa, 24-35.
Consilium, quomodo deter­
minetur, 21n.
Cooperatio Inlusta, num ter­
tia radix restitutionis, 61n.
Corpus, astrale, 428n; corpo­
ris exercitia, v. Exercitia.
Craniotomia, 141.
Criminum occultorum reve­
latio, v. Detractio, Revela­
tio.
Cruciata (bulla), 75n.
Cultus religiosus publicus,
319.
Curiositas, 87s; de factis alio­
rum, 592.
Cutis portionis cessio, 165.
Daemonis pacto uti, 391n; v.
Divinatio, Splrltismus.
Damnatus, v. Reus; damna­

ti ad mortem locum occu­
pans, 119.
Damniflcatio inlusta, v. Re­
stitutionis radices.
Damnum, creditoris vel tertii
excusat a restitutione, 74;
damni emergentis com­
pensatio, v. Furtum.
Debitum solvens creditori
creditoris sui, 80.
Defectuum revelatio, v. De­
tractio, Revelatio.
Defensio, sui 146-56; facile
excesslva, 148n; aliorum,
148, 156; v. Occisio.
Denuntians falso de sollici­
tatione, 440.
Detractio, 249-61; peccatum
periculosum, 251n; restitu­
tionis onus, 251, 260, 290;
causae a restitutione excu­
santes, 261; v. Susurratio,
Revelatio.
Devotio generaliter, 314 n.
Discordias vel dissensiones
seminans, 293s.
Divinatio, 389-98; per astra,
393s; mediis certo improportionatls, 395; in aqua,
396; per chartas, 397.
Dolens quod minus idoneis
delata sint munera quae
ipse sibi optabat, 544-8.
Dolor corporis et patientia,
552.
Dominium, v. Filii, Uxores.

Electio, v. Conscientia, Indi­
cium.
Embryotomia, 133-45; quid
parocho vel confessarlo
agendum si medicus eam
suadeat, 145.
Ensalmus, 410n.
Eripiens ab extremo periculo
res mox perituras, 192s.
Exercitia corporis lusoria et
periculosa, 596-604.
Falsum testimonium, v. Te­
stimonium.
Fama, lus ad eam, 249; eius
reparatio, v. Detractio.

Famuli, quoad furtum, 231-9;
retinentes pretii differen­
tiam, 233-7; se compensan­
tes pro servitiis, 238; escu­
lenta et poculenta subri­
pientes, 239; eorum occulta
compensatio, 238; negantes
dominum esse domi, 508;
quoad res inventas in cau­
pona, 196, aut in emptis
pro dominis, 205.
Fascinum, 410, 416.
Fecundatlo artificialis, 562.
Fetus ectopicus, num agressor inlustus, 142.
Fidelitatis iuramentum, 387.
Filii, 476, v. Illegitimi; eorum
obligationes, 451-62; con­
scii iniustitiae patris, num
teneantur patrem monere,
num possint adire heredi­
tatem, 65-7; an sollemniter
professus teneatur clau­
strum exire ut subveniat
patri, 456s; an patri ex­
tra extremam necessitatem
subvenire debeant de su­
perfluo vitae, 458, an te­
neantur de bonis suis sol­
vere patris debita, 460; se
compensantes occulte pro
sacrificiis et opera, 97-98,
170-2, 176; eorum domi­
nium, 166-76; v. Parentes.
Finis et media in ordine in­
tentionis et exsecutionis,
533n.
Fluxus electricus pro foetu
occidendo, 133n.
Fodinae, 190.
Foveam fodiens ut inimicus
cadat, 493.
Frumenta aliena miscens
propriis, 220.
Furtum, 221-30; restitutionis
onus, 222, 229; est mini­
mum peccatorum contra
Decalogum, 221n; tamen
periculosum, 222; syngra­
phae loteriae sorte ditatae,
223-5; in necessitate, 226,
228; parvae portionis agri
frugiferi, 230; v. Famuli.

Gloria humana, v. Inanis
gloria.
Homicidium, an duplex pec­
catum, llln; v. Occisio.
Humilitas, 573-85; Sancto­
rum, 578-80, 582; S. Tho­
mae, 581.

lactantes se coram aliis, 538.
Ignorantia, excusans a resti­
tutione, 74.
Illegitimi, 476; eorum iura,
477, 485; v. Parentes.
Imaginem depingens in tela
aliena, 219; imaginum in
processione delatio a ma­
iorem stipem offerente,
449.
Impatientia seniorum, 553.
Impediens, donationem, 70s;
collationem beneficii, 72; a
consecutione debiti ex iustitia, 72n.
Impotentia, excusans a re­
stitutione, 74.
Inanis gloria, 532-40; in certamlnibus, 540.
Indicatio medica et therapeutlca, 134n.
Indignatio, 545n.
Infans in utero num aggressor inlustus, 141.
Innocentis occisio, v. Embryotomla, Occisio.
Insulae efformatae in flu­
viis, 210n.
Inveniens fasciculum obliga­
tionum in veste materterae
defunctae, 206.
Ira, 564s, 569s; quaenam sit
moderata, 572; eius filiae.
567n, et signa, 596n.
Iracundia, 563-72.
ludex, quis et ad quid tenea­
tur, 240; privata scientia
conscius auctoris criminis
et falsitatis testium, 243s;
an teneatur sententiam
ferre see. allegata et pro­
bata, 245; an tunc agat
contra conscientiam, 246;

422

Lana (ex) aliena conficiens
pannum, 220.
Laudem quaerens et tribuens
ob victoriam in duello, 537.
Laxismus, 50.
Legitlmatlo illegitimorum,
476n.
Lex an obliget insufficienter
promulgata, 56, vel dubia,
60.
Libidinosis cogitationibus et
stimulis vacans in ecclesia,
434s.
Loteriae syngrapham, fura­
tus sorte ditatam, 223-5;
colligens proiectam, 198.
Lucrum, 596n; lucri cessan­
tis compensatio, v. Furtum.
Ludimagister facilis ad iram,
566-8.

convivii mensas operien­
das, 439.
Maritus, dissipans communia
bona, iuxta legis tamen
concessionem, 186; incon­
sulta uxore alienans bona
dotalia aut male Impendens
horum fructus, 187; v. Pa­
rentes.
Martyrium, 521-31; oblatio
spontanea, 522n; Stae. Ma­
riae Goretti, 524-6; num
illud censetur acceptare
qui Christiane vivit, 531;
missionaril occisi in odium
fidei dum somnum capie­
bat, 530.
Masturbatio, v. Pollutio.
Mater, v. Parentes.
Media, v. Finis.
Medicus, quoad remedia ad­
hibenda, 48; suppeditans
medicamenta paucis ex
aegrotis, 123-8; revelans
perditos mores aegrotorum,
278-80, 283; conscius aegri­
tudinis eius qui vult vitam
assecurare, 284; subalterni
oboedientia primario, 128.
Mendacium, 496-509; officio­
sum pro vitando damno
gravi, 505; an eligendum
instar minoris mali, 507 ;
matris ad protegendos fi­
lios contra iracundiam pa­
tris, 506; v. Restrictio men­
talis.
Ivlercatores, negantes se ha­
bere quae emptores petunt,
509; eorum compensatio
occulta, 98; praxis dam­
nanda, 232.
Montanis ascensionibus va­
cans, 602.
Mortis vel aegritudinis pe­
riculum, v. Periculum.
Mutllatlo, 157-65.
Mutuum, pro vitanda morte,
227; v. Tituli, Usura.

Magistratus, v. ludex.
Magnanimitas, 532.
Mappas altaris adhibens ad

Naufragantium res an dere­
lictae, 192.
Navis praefectus manens in

in causis dubiis quomodo
procedat, 47.
Iudicium conscientiae, et pru­
dentiae, 16-8, et liberi ar­
bitrii, 16n, et electionis, 21.
lura auctoritatis publicae in
membra subditorum, 125.
Iure suo non utens sed ma­
nifestans voluntatem non
renuntiandi, 110.
luramentum, 378-88; absque
animo iurandi, 384; absque
intentione implendi, 386;
non impletum, 386; contra
consilia evangelica, 380n;
cum restrictione mentali,
381-3; de puniendis filiis,
385; fidelitatis principi vel
gubernio, 387; per Sanctos
tripliciter, 378n; super Biblia protestantica, 388; su­
per Koran, 388n; iuramento se lactans de peccato,
380n.
lustiflcatus (recens) num
pergat esse vitiosus, 9n, 11.
lustitia commutativa (in) tu­
tior pars sectanda, 46.

navi quae demergitur,
113-5.
Neglegentia, 587.
Nemesis, 545, 547.
Obligatio obiective incerta an
subiective nulla, 57.
Oboedientia, medici subalter­
ni primario, 128; filiorum,
453-5.
Observantiae vanae, 409-19.
Occisio, innocentis, 121-32;
obsidis, 130; invasoris pu­
dicitiae, 152; aggressoris
iniusti materialiter, 152; v.
Defensio, Embryotomia,
Suicidium.
Occupatio, 188-98.
Oculis lascivis contuens fe­
minas in ecclesia, 434s.
Ominosa (male), 410, 417.
Omissionem sive administrationis sive receptionis sa­
cramentorum vendere, 446.
Opinio probabilis, noxia et
innoxia, 37; an eam sequi
liceat, 38; v. Probabilitatis
systemata et usus.
Oratio, 320-31; in ea petenda,
322, an detrahat divinae
voluntati, 323-6; ad San­
ctos Ordinis, 328, ad San­
ctos minus excellentes,
329, ad animas purgatorii,
330; superstitiosa, 331, 418.

Paenitens num teneatur sta­
re iudicio confessarii in
materia restitutionis, 84.
Parentes, eorum obligationes,
463-75; in genere, 463;
quoad educationem religio­
sam et civilem, 464s; quoad
status filiorum electionem,
466-70; quoad scholas, 471;
quanto tempore tenentur
filiis subministrare neces­
saria, 472; incuril de filiis,
474; quoad filium antipathlcum, 473; num possint
filios exheredare, 475; obli­
gationes quoad filios ille­
gitimos, 476-85; ad quid te­

netur mater quoad adulte­
rinum, 479-81; pro expensis
ob adulterinum domi edu­
catum, 482; pro educato in
hospitio, 484; quae possint
spuriis <Jare, 483; v. Voti
irritatio.
Parochus bis litans in domi­
nicis pro stipendio, 447.
Patientia, 541-53, et longani­
mitas, 550, et tristitiae si­
gna externa, 551, et dolor
corporis, 551.
Peccati conscientia et status,
29n; peccatorum reliquiae
penes lustificatum, 10η.
Per se et per accidens in ac­
tibus humanis, 554n.
Periculum mortis, proximum
et remotum, a quo defi­
niendum, 598; parvipendens, 606; periculo mortis
se vel alios exponere, 597.
Philiooi Nerii (S.) praxis,
312n.
Plastica operatione corruptionem occultans sponso,
499-504.
Pollutio voluntaria, 554-62, in
luvenibus, 556-9, in recens
viduis et in longinquis ab
uxore, 560; pro detegendo
et curando morbo Blenorragla, 561; pro fecundatione artificiali, 562.
Possessio iniusta, 62.
Possesor bonae fidei, 62. 68:
dubiae fidei, 63, 69; malae
fidei, 62.
Praegnationis signa, 137n;
in extrauterina num saccus
fetalis aequiparandus sit
organo corrupto, 143.
Praescriptio extinctiva, 100110.
Probabillsmus, 51.
Probabilitas, quid, 36; v. Opi­
nio; eius systemata, 49-60;
eius usus, 36-48.
Principia reflexa, 49; eorum
usus, 39.
Promissio, 332n.
Prudentia eiusque actus, 14-

15; élus indicium, 16-8; in
peccatoribus, 19; sine con­
silio, 20; ditatur experien­
tia, 600; eius cognatio ad
conscientiam, v. Conscien­
tia; in ea conectuntur vir­
tutes ceterae, v. Virtutum.
Psycho-analisis, 264n.
Puella, se gratiosiorem exhi­
bens ut sibi devincat alte­
rius amasium, 292; opera­
tione plastica occultans
corruptionem sponso, 499504; num possit iuramento
occultare suam corruptio­
nem, 381-3.
Puerum transfodere quem
iniustus aggressor ante se
ponit, 129.
Purgatorii animas (oratio
ad), 330.

Radiaesthesia, 399-408; fidu­
cia in ea, 401; critérium
pro iudicando recto usu
eius, 408.
Rationis speculativae et practlcae perfectio, 17n.
Recidivus dubitans de reli­
gionis efficacia, 311-5.
Religio, eius momentum et
efficacia in vita morali ho­
minum, 307-19; religione
carentes num servent suas
obligationes erga proximos,
318; tr. de religione in D.
Thoma, 316.
Restitutionis radices, 61-73,
v. Possessor; causae a re­
stitutione excusantes, 7484; in materia restitutio­
nis num paenitens tenea­
tur stare iudicio confessa­
rii, 84.
Restrictio mentalis, 510-20.
Revelatio defectuum occulto­
rum an unquam licita, 252;
criminum occultorum accu­
satoris et testium, 257; de­
fectuum animi et corporis
naturalium, 258; acceptae
iniurlae consolationis cau­

sa, 259; v. Detractio, Se­
cretum.
Reus, quis eiusque officia,
241; negans, 243-4; luste
damnatus ut fame pereat,
247 ; falso accusatus qui
posset calumnia se defen­
dere, 528; v. Revelatio, Re­
strictio mentalis.

Saccus fetalis in conceptione
extrauterina num aequiparandus organo corrupto,
143.
Sacerdos ad mortem quaesi­
tus et in publicum diverso­
rium se recipiens, 149-51.
Sacrilegium, 431-40; et simonia, 441n.
Sanctorum humilitas, 578-82.
Sanguinis portionis cessio,
165.
Scientia speculativa et practica tripliciter, 17n.
Scrupulosus, quoad omnia
aut pauca, 24n, 26n; non
audens agere contra scru­
pulos, 31; obiciens confes­
sarium fallibilem, 32; an­
xius de confessionibus anteactis, 34; timens de defe­
ctu attentionis et integri­
tatis confessionis, 35; tra­
ctandus ut aegrotus, 26n;
v. Conscientia scrupulosa,
Scrupulus.
Scrupulus, 24-26 ; v. Conscien­
tia scrupulosa, Scrupulosus.
Secretum quid et quotuplex,
262; unde obliget, 263;
commissum, 262-73; con­
diciones servandae in eius
manifestatione, 265; reve­
latio ad impediendum pu­
blici muneris collationem,
266-9; ab interrogato in iu­
dicio, 270; ad impediendum
damnum grave innocentis,
271; pro correptione, 272;
medicina nota sub secreto
commisso, 273; professio­
nale seu ex officio, 263,

274-84; quid agendum si
revelandum, 282.
Seniorum impatientia, 553.
Simonia, 441-50; in genere,
441n; simoniacum pretium
num dandum pauperibus,
450; et sacrilegium, 441η.
Sollicitatione (de) falso de­
nuntians confessarium, 440.
Somniis duci in agendi ra­
tione, 413-5.
Sortes, 390, 398.
Species sacras adducens in
finem turpissimum, 436.
Spiritismus, 420-30.
Sterilizatio abnormaliter ero­
tici, 164.
Stipem pro missae celebratione exigere supra taxam
dioecesanam, 444s.
Studiositas, 586-95.
Suicidium, 111-20; an duplex
peccatum, 11 In; num actus deliberatus, llln; ad
vitandum stuprum, 116; ob
bonum sociale, 117; locum
damnati ad mortem sponte occupans, 119; in com­
muni necessitate cedens
panem alteri, 120.
Susurratio, 285-94.
Systemata probabilitatis, v.
Probabilitatis.
Tempus, an sacrum, 431n.
Testimonium falsum, 242;
eius reparatio, 242; alie­
num, quod sit maioris pon­
deris, 264n.
Testis, quis, 242; ad quid te­
neatur, 242, 270; negans se
reum scire, 243s, 248; non
se sponte offerens, se oc­
cultans, fugiens, 248.
Thesaurus, 199-207.
Thomas (S.), quare nullibi
dixit conclentiam esse ac­
tum prudentiae, 23; quem
locum dedit tr. de religio­
ne, 316; cur contempsit
propria scripta, 581.
Timor, 544.
Tituli mutuo extrinseci, 297.

Torquem auream Inventam
emens pro domino, 197.
Traditio Innocentis ad libe­
randum regnum, 131 s.
Transplantatio renis vel cornuae oculi, 159 s.
Tutiorismus, 50.

Usura in mutuis, 295-306;
usuras dans sponte, tamen
ex timore, 303.
Uxores; earum dominium,
177-87; debitum viri subs­
cribentes absque sollemni­
tate, num teneantur solve­
re ex bonis dotalibus, 17982; inconsultis vel invitis
viris sumentes ex commu­
nibus bonis, 183-6; v. Pa­
rentes, Voti irritatio.

Velivolantes se praecipites,
deicientes in naves ho­
stium, 113-5.
a quibus maxi­
| Verecundia,
me,
264n.
l Vestis pretiosa num signum
vanae gloriae, 539.
Vindicatio, 486-95 ; virtus,
487.
Vindicta, quid, 486; privata.
488-95; eam petere in tri­
bunalibus, 487.
Virga divinatoria, 400, 407.
Virginitatis reparatio, v. Pla­
stica.
Virtus et vitium, 3; perfecta
et imperfecta, 2; infusa et
acquisita, 4, 10; virtutum
in prudentia conexio, 1-11.
Vitae sufficientia, 322.
Vitiosus recens iustificatus,
11.
Vitium, 3; et virtus sive ac­
quisita sive infusa, 9s; pe­
nes recens iustificatum, 9n.
Votum, quid, 332; condiciones,
333-5; pristini confirma­
tio, 369n; virginitatis emis­
sum a puella 13 annorum,
336-9; castitatis observatu,
ut dicitur, impossibile, 340;

‘W* ■ ■

426

non amplius peccandi, 341;
non vovendi, 342; sub con­
dicione, 343; de re vana,
344; reservatum necne, 366;
publicum et privatum,
433n.
Voti dispensatio, 366.
Voti interpretatio, 356-65; vo­
vens monasterium ingredi
sed dimissus, 361; leiunium
quod difficile redditur ac
in diebus festis, 358-60;
temporaneum renovatum
sine limite temporis ob er­
rorem, 362; ieiunii quoad
sexagenarium, 363; de ser­
vanda Regula religiosa,
364; emendationis, 365.
Voti irritatio, 367; a superio­
ribus ecclesiasticis, 368; ab
aliis, 369-72, 377; ab igno­
rante votum specificum,

375; sine causa proportionata, 376; votum non am­
plius nubendi, 373; perfe­
ctae et perpetuae castita­
tis emissum ante annum
decimum octavum sed re­
novatum postea, 374; novitiorum, 368n.
Voti obligatio, 345-55; quae
sit, 345s; voti publici, 346n;
coalescentia omissionum
partialium, 347; materia
parva, 347n; post tempus
definitum, 348-50; sub con­
dicione voluntarie impedi­
ta, 351; disiunctivum, 352;
impletionis tempus, 353;
emissum a rectoribus com­
munitatum, 354; oboedien­
tiae ad confessarium, 355.
Zelus, 545s.

